
1. STARI RODENSTEIN 


ko na geografskoj karti povučete pravac od Mainza do Kreuznacha, 

ta će crta dodirnuti ime jednog malog sela, sjedišta nadšumarije 

smještene u prostranoj zgradi nalik na dvorac, a građenoj pred više 
stoljeća. Nekad nastanjena brojnim stanarima, ta je zgrada godine 1848. 
bila gotovo opustjela, toliko se smanjio broj njenih stanara. Stari 
nadšumar Rodenstein, koji je stanovao u tom sumornom dvorcu, bio je 
sve osamljeniji te je zamolio jednu svoju dalju rođakinju da se sa svojom 
kćeri preseli k njemu. Ta njegova rođakinja, izvjesna gospođa Sternau, 
imala je i sina doktora. Odavna udovica, ona se rado odazva želji svog 
rođaka, kojega su, po činu što ga je imao nekad u vojsci, nazivali obično 
gospodin kapetan. Na jednom malom salašu, u gospodarskoj zgradi koja 
je pripadala dvorcu, stanovala je mala porodica kormilara Ungera. Tu su 
porodicu sačinjavala tri člana: često odsutni otac, gospođa Unger i njihov 
osmogodišnji sin, mali Kurt, živa vatra i opće priznati miljenik svih 
stanara dvorca. Jednog ranog jutra sjedio je gospodin kapetan u svom 
uredu, gdje je računao i unosio brojke u tabele. Od svih poslova taj je 
posao najmanje volio, pa mu je zato čelo bilo zastrto teškim oblacima, a 
iz očiju mu sijevale munje, kao da traže koga će ošinuti. Uto netko pokuca 
na vrata. 


— Naprrrrijed! — zapovjedi Rodenstein. 


Vrata se otvoriše. U sobu stupi lugar Ludwig Straubenberger. Desna 
ruka, nadšumarev oslonac, prvi njemu na udaru, znao je on i osjećao na 
sebi svijetle i tamne strane svog pretpostavljenog. Jer je nekada služio u 
četi gospodina kapetana i otada bio navikao na vojničku disciplinu, 
ostade stajati na vratima sastavljenih peta propustivši pozdraviti. 


— Što je? — zareža nadšumar. 

— Dobro jutro, gospodine kapetane. 
— Jutro. Prokletstvo! 

— Zar opet lopovska posla? 


— Kakva ti lopovska posla padaju na pamet, glupane! Tabele me 
muče! 


— Da, to je zaista pravo prokletstvo, mnogo gore i od samih lopova! 
Baš mi je drago što nisam nadšumar pa nemam posla s tim tabelama! 


— Što ti sve ne pada na pamet! Ti i nadšumar! — zareža bijesno 
Rodenstein. 


— I bez toga praviš stalno gluposti! Što si došao? 

— Dolje čeka jedan gospodin koji želi govoriti s vama, gospodine 
kapetane! Kaže da će samo vama, gospodine kapetane, reći svoje ime. 

— Glupost! Hajde, pošalji ga k meni! 

— Razumijem, gospodine kapetane! 


Ludwig se udalji, a čas zatim stupi u sobu visok, suhonjav čovjek, s 
velikim naočarima na kukastu nosu. Ponašajući se kao da se nalazi u 
svojoj kući, upita prijateljski: 

— Vi ste nadšumar Rodenstein, zar ne? 


Rodensteinu se najzad pruži zgoda da munje koje su mu sijevale iz 
očiju upravi u tog čovjeka. On ustade, otvori vrata i mahnu rukom prema 
strancu: 


— Iziđite! 

— Zašto? 

— Zašto? Zato što ja to želim. 

— Ali ja ne vidim razloga... 

— Napolje! — prekide ga kapetan glasom od kojega stranac protrnu. 

— Pa, ako je to vaša želja... 

Rekavši to, stranac iziđe iz sobe i zaustavi se pred vratima. 

— Tako treba — reče nadšumar. — A sad, molim vas, uđite ponovo i 
pozdravite, kao što priliči pristojnom čovjeku, pa bio domaćin s kojim 
hoće govoriti i najobičniji nadničar. 

Tim riječima potisnu čovjeka još dalje u hodnik i zatvori vrata. Prođe 
jedna minuta, a onda se začu kucanje. 

— Naprijed! — viknu Rodenstein. 


Stranac otvori vrata i uđe u sobu. Crta prezira oko njegovih usta 
pokaza jasno da on poniženje kojemu je bio izvrgnut smatra prolaznim. 


— Gospodine nadšumaru — reče on — imam opravdanih razloga da 
pred vama položim oružje. Zelim vam, dakle, dobro jutro. 


— Dobro jutro! Što želite? 


— Smijem li vas zamoliti za jedan službeni razgovor. Ja sam policijski 
komesar u službi hesenskog velikog vojvode. 


— Ja nemam mnogo vremena. Štedimo, dakle, riječi. Sjednite! Što 
želite? 

— Ovdje stanuje izvjesna gospođa Sternau, zar ne? 

— Da. 

— Sa svojom kćeri? 

— Da. 

— U kojem svojstvu? 

— Grom i pakao! U svojstvu ljudi koji su se kod mene nastanili, 
ukratko rečeno. 


— Moram vas upozoriti da sam ovlašten zamoliti vas da mi uljudno 
odgovarate. 


— Pa ja vam tako i odgovaram, gospodine policijski komesaru u 
službi hesenskog velikog vojvode. 


— Imali tu, osim te kćeri, još djece? 

— Djece nema, ali ima jedan sin. On je liječnik. 

— Gdje? 

— Čujte, ja nemam ni vremena ni volje da se izlažem nekom 
preslušavanju čija mi je svrha nepoznata. Što se desilo doktoru Sternau? 

— Za njim je izdana potjernica. 

— Po-tjer-ni-ca! — uzviknu kapetan. — Što hoćete time reći? 

— Ja govorim istinu. Goni ga španjolska policija zbog pokušaja 
umorstva, krađe i otmice. 

Rodenstein se zagleda čudnim pogledom u komesara i odgovori: 

— Ito je sve zbog čega ga gone? Samo zbog takvih trica? 

— Gospodine nadšumaru, to su, dakle, za vas trice? 


— Što da vam kažem? Sve mi se čini da me niste razumjeli, zato ću 
vam reći svoje mišljenje: doktor Sternau je vrijedan momak, boljega je 
teško uopće i zamisliti. Prije bih mogao zamisliti vas kao ubojicu, 
otmičara ili tata, negoli njega. Vaša je tvrdnja bez svakog smisla, a 
besmislice me uopće ne zanimaju. Uostalom, jeste li vi uistinu policijski 
komesar u službi hesenskog velikog vojvode? Možete li mi pokazati 
službenu iskaznicu? Ja vas ne poznajem. 

— Gospodine, kako se usuđujete to tražiti od mene? — planu čovjek. 

— Jer svakoj varalici može pasti na pamet da se izda za policijskog 
komesara. Smjesta da ste otišli i da se niste više vratili bez službene 
iskaznice. 

— Jeste li vi svjesni značenja svojih riječi? 

— Da, potpuno sam svjestan. Zato ću vas izbaciti iz svoje kuće, 
ukoliko sami ne odete! 

— Dobro, ja ću se vratiti, i to ne sam, a uz to ću vas i tužiti zbog vašeg 
otpora vlasti. S kojim pravom se ponašate kao da ste glavom državni 
knez? 

Rodenstein se uto maši zvonca i odjednom se pojavi Ludwig. 

— Ludwig! 

— Zapovjedajte, gospodine kapetane! 

— Ovoga čovjeka treba izvesti napolje, i to što je brže moguće, a 
ukoliko bi se protivio, izbacite ga! 

— Razumijem, gospodine kapetane! — reče lugar osmjehnuvši se pri 
tom, jer mu se zapovijed starješine bila dopala. Uhvatio je neznanca za 
rame, gurnuo ga svom snagom u hodnik i na stubište te se ovaj u tren oka 
skotrljao niz stepenice. Udno stubišta bilo se okupilo nekoliko dokonih 
lugarovih momaka. Kad vidješe da ima posla i za njih, prionuše i oni, i 
komesar bi začas izbačen iz dvorca. Našavši se napolju, stisnu šake i, sav 
bijesan, zakle se da će se nadšumaru osvetiti. 


U blizini dvorca našao se u taj čas dječačić u lijepo skrojenoj zelenoj 
lugarskoj odjeći, Bio je to Kurt Unger, osmogodišnji sin kormilara Ungera. 
.  — Ludwig — reče dječačić — zašto je taj čovjek izbačen iz dvorca? 
Što je učinio? 

— On je uvrijedio gospodina kapetana — odgovori lugar. 

Mališan se razgoropadi i uzviknu: 

— Onda ga treba ošinuti munjom. Idem ja po svoju ostragušu pa ću 
mu potprašiti pete. Tko vrijeđa gospodina kapetana, toga ću ja ustrijeliti! 

Lugar se zadovoljno smješkao, uživajući u odvažnosti svog malog 
miljenika. 

— Stani! — reče, vidjevši da se Kurt već uputio po pušku. — U ljude 
se ne smije tako olako pucati. Ali ja znam jednu zvjerku koju smiješ 

ustrijeliti. 

— Koja je to zvjerka? 

— Lisica! 

— Lisica? — uzviknu mališan i oči mu bljesnuše. — A gdje da je 
nađem? 


— Tu blizu, u hrašću. Jučer sam naišao na nju pa ću danas s 
jazavčarima za njom u potragu. 


— Smijem liiija poći s tobom? 

— Naravno, ukoliko ti mama dopusti. 

— Odmah ću je pitati! 

Mališan otrča brzo do salaša. Tamo nađe majku koja je upravo hranila 
živad. Skoči među kokoši, rastjeravši ih na sve strane, i uzviknu veselo: 

— Mama, mama, ja je moram ustrijeliti! 

— Koga ćeš ti to ustrijeliti, mangupe moj? — upita ga majka smiješeći 
se. 

— Lisicu. Ona nam krade kokoši. 

— A gdje ćeš je naći? 

— U hrašću. Ludwig je jučer otkrio njen brlog pa će joj ući u trag. 
Smijem li i ja sudjelovati u tom lovu? 

— Ako Ludwig ide s tobom, smiješ. 

Mališan sasluša majku, a onda, napućivši usne, reče: 

— Oh, Ludwig mi zapravo ne treba. Lisicu ću ja već sam ustrijeliti. 


Potom uđe u kuću i vrati se začas s puškom o ramenu. Bila je to 
dvocijevka — ostraguša, koju je nadšumar naručio upravo za mališana 
kao poklon za njegov rođendan. Kurt je za svoje godine, kao osmogodišnji 
dječačić, bio i tjelesno i umno neobično razvijen, pa je kapetan uvelike 
uživao u samoj pomisli da će njegov rođendanski poklon biti iznad 
svakog očekivanja odlično iskorišten, jer se dječak već mogao takmičiti s 
najboljim strijelcima. 

— Ja idem, mama — reče dječak. 

Majka ga poljubi, a on krenu pun sebe, kao kakav knez koji je sa 
svojom sjajnom pratnjom pošao na konju u lov na divlje patke. Stiže u 
pravi čas, zatekavši već spremna Ludwiga koji je s nekoliko goniča samo 
još njega čekao. Lovci su vodili na uzici nekoliko jazavčara. Putih je vodio 
kroz gustu šumu. Pitanjima dječaka nije bilo kraja, pa su momci imali 

muke da zadovolje njegovu radoznalost. Blago, vedro zimsko jutro 
osvanulo je pod okriljem sunca. Tople sunčane zrake na poljima su već 
otopile snijeg, ali što je dublje čovjek zalazio u šumu, to mu je dublje noga 
gazila po snježnom pokrivaču. Da ne bi zaostao za drugima, Kurt je morao 
čvrsto koračati. Stigoše najzad do hrašća i primijetiše trag što ga je lisica 
ostavila za sobom na snijegu. Psi su trzali uzicu za koju su bili vezani, ali 
su morali čekati da lovci obiđu brlog, kako bi se uvjerili da lisica nije 
napustila svoje stanište. Po svoj prilici radilo se o lisici bez porodice, o 
samotnoj lisici koja je zimovala u napuštenom brlogu. Budući da su 
sporedni rovovi bili zatrpani, lovci satjeraše pse u glavni ulaz, jedini koji 
je ostao slobodan, i psi nestadoše pod zemljom. Potom se postrojiše pred 
brlogom, a Kurtu odrediše počasno mjesto pored izlaza, gdje je ponosno 
čekao zvjerku. 

— Pazi da ne ustrijeliš kojeg psa — opomenu ga lugar Ludwig. — To 
bi bio jadan hitac, pazi! 

On je naime imao običaj da suviše često upotrebljava riječ pazi, i to 
najčešće gdje joj nije bilo mjesta. Kurt se namršti i odgovori: 

— Prepuštam tebi da gađaš pse! 

Da se ne bi umorio, dječak leže na zemlju, a pušku položi na jednu 
rašljastu granu koju prostrije pred sobom. Malo zatim začu se pod 
zemljom lavež pasa, stalno na istom mjestu; psi su, dakle, napali lisicu. 
Bijesno zavijanje bilo je znak da se lisica hrabro brani. Bila je to postarija 
zvjerka, koja je psima zadavala dosta muke. Odjednom se pod zemljom 
zaori silna vriska koja se razliježe duž rovova. Psi su sad primorali lisicu 
da napusti brlog. 

— Oprez, mali moj, sad će lisica naići! — opomenu Ludwig mališana 
i uperi pušku na glavni ulaz brloga, 

Kurt je još uvijek ležao na zemlji. Točno je čuo iz kojeg smjera dopire 
vriska i bolno zavijanje jazavčara kojega je lisica ujela. Malo zatim izletje 
iz rupe jedno tamno tijelo i Ludwig viknu: 

— Lisica! 

Zajedno s povikom prasnu njegova puška i zvjerka se prevrnu, 
smrtno ranjena. Ali u isti čas skočio je i Kurt, uperivši cijev svoje puške u 
drugom smjeru. Njegov hitac grunu u isti tren kad i lugarov, tako da se 
učini kao da je samo jedan hitac prasnuo. 


— Sad jeimam! — uzviknu Ludwig i skoči prema ustrijeljenoj zvjerki. 

Ali već na drugom koraku zastade zapanjen i izbaci psovku: 

— Grom i pakao, što se to dogodilo? 

— Waldina! — odgovori jedan od momaka. 

— Bog mi je svjedok, pazi, ja sam ustrijelio Waldinu. Nije to pasji 
hitac, već upravo čisti svinjski hitac. Takvo nešto nije mi se još nikad 
dogodilo, pazi! Ali kako je mogao pas izići ispred lisice? 

— Jer ga je lisica ujela! — objasni Kurt. 

— Jezik za zube, žutokljunče! — naljuti se na dječaka čovjek koji je 
već sam na sebe bio ljut. 

— Žutokljunac? — viknu Kurt. — Gle, gle! Što leži tamo iza bukve? 

Ljudi pogledaše u označenom smjeru. 

— Lisica! Bog mi je svjedok, lisica! — viknu Ludwig. 

Bila je to zaista lisica, koju su druga dva jazavčara vukla za krzno. 

— Dakako, ja sam žutokljunac, zar ne? — uzviknu dječak. 

— Ti? Misliš li da si je ti ustrijelio? Koješta! Ustrijelili su je Franjo ili 
Ignac, pazi! 

Umjesto odgovora, dječak zabaci ponosno glavu i izvuče fišek pa ga 
ubaci u praznu puščanu cijev. 

— Ne, ja je nisam ustrijelio — reče Franjo. — Ja nisam pucao. 

— Ni ja — izjavi Ignac. 

— Grom i pakao, onda ju je uistinu taj vražji dječak ustrijelio! — 
uzviknu Ludvvig. — Ali, momče, kako si došao na pomisao da nišaniš 
tamo prijeko! 

— Jer sam primijetio da se lisica tamo provlači, a i rekao sam ti da ću 
tebi prepustiti pse. 

Lugara je sad bilo stid što se osramotio pred dječakom, jer je ne samo 
promašio lisicu, već i ustrijelio pouzdanog lovačkog psa. 

— Ali lisica zapravo nije mogla izići iz brloga — pokuša lugar 
opravdati sebe. — Rupa je bila zatrpana. 

— Ali ne sasvim — reče Franjo. — Pogledaj. To suho granje nije je 
moglo spriječiti da se provuče. 

— Baš prokleti slučaj, pazi — prošapta Ludwig, počešavši se 
zlovoljno iza uha. — Kako ću sada izvijestiti gospodina kapetana da sam 
upravo ja ustrijelio Waldinu? 

— Razmisli sam o tome. A sad hajdemo pogledati izbliza lisicu. 

Ljudi priđoše bliže lisici i otjeraše pse. 

Lisica je bila lukava zvjerka; sigurno je već više puta bila napadnuta 
u svom brlogu pa je točno znala da je glavna rupa za na nju najopasnija. 
Zato se dosjetila da njuškom odmakne granje koje je zatrpalo rupu na 
sporednom otvoru i tako izbije iz brloga. Ali tu joj dječakov metak 
prosvira glavu, što se nije, dakako, imalo zahvaliti samo tome što je 
sigurno nanišanio. 

— Da, tvoj ju je metak pogodio, mladiću — izjavi Ludwig. -Vražji si ti 
momak! Pazi, osmogodišnji mladić gađa lisicu, a stari dječak ubija psa! 
Zaslužio sam da mi se svatko naruga. Neka mi Bog bude na pomoći ako 
to gospodin kapetan sazna. Ali tebi, Kurte, treba odati počast. Dođi amo 
da ti zataknem kitu za šešir. 


Naime, kitom nazivaju lovci lisnatu grančicu koju zatiču za šešir kao 
znak da su ustrijelili kakvu zvijer u lovu na plemenitu divljač. Ludwig 
otkinu jednu bukovu grančicu na kojoj je, unatoč zimi, ostao još koji listi 
posegnu za Kurtovim šeširom da ga okiti. Ali Kurt uzmaknu prkosno. 

— Ne treba mi kita — izjavi dječak. — Zar nisi rekao da je kita znak 
počasti? 

— Pazi, pa to ona i jest. 

— Ali takav znak počasti dolikuje samo časnome čovjeku. 

— Dođavola, ja te ne razumijem. Ja se nadam da si ti častan čovjek, 
mali moj. Ili možda nisi? 

— Može li se smatrati časnim čovjekom onaj koji dopušta da ga 
nekažnjeno vrijeđaju, je li? 

— Ah, tebe je netko uvrijedio? — upita ga Ludwig čudeći se. — Pazi, 
a tko te to uvrijedio? 

— Ti. Ne trpim to. Ne dam da se sa mnom tako postupa. 

— Zar sam ja ikada s tobom loše postupio? 

— Ti, ti, upravo ti. Zar me nisi nazvao žutokljuncem? A ti sad pucaš 
kao pravi pravcati žutokljunac. 

Druga dvojica umalo što ne prasnuše u smijeh pred tom provalom 
gnjeva, ali obuzdaše svoje veselje kad vidješe da se Ludwig uozbiljio. 
Lugarove se oči čak ovlažiše. Bio je ganut muževnim nastupom svog 
malog pitomca pa mu priđe, pruži mu ruku, skide šešir s glave i reče 

glasom koji je podrhtavao od ganuća: 

— Tisi vrijedan momak, Kurte. Pogledaj! Ja skidam pred tobom šešir, 
moj mladiću. Hoćeš li mi oprostiti što sam te u svojoj gluposti nazvao 
žutokljuncem? 

Zraka sunca obasja lice iskrena dječaka. On odmah odgovori: 

— Da, Ludwig. Dođi da te poljubim. Ja te volim. A sad mi zatakni kitu. 

Kurt pruži šešir s istim izrazom lica s kakvim car na nekoj velikoj 
svečanosti stavlja sebi na glavu krunu. 

— A sad da kažem još nešto — reče dječak. — Lisica je moja pa ću je 
sam ponijeti kući. 

— Oho ti si ipak premalen i preslab za to. 

— Ja! Što ti pada na um! Ne dam da je itko drugi nosi! Jeste li me 
razumjeli? 

Da dokaže da nije slab, Kurt ščepa lisicu za stražnje noge i podiže je 
uvis. 

— Pa dobro, pokušat ćemo — reče Ludwig. — Zaslužio si i to 
odlikovanje; ako ti pak bude teško, ponijet ćemo ti je mi. 

— Ni govora! — odgovori dječak. — Hoću se sam vratiti kući. 

— Kani se toga, moj mladiću. Suviše je dug put. Lisica je teška, nećeš 
je moći nositi do kuće. 

— A ja ću se putem odmarati. 

— Hm — gunđao je Ludwig, kojemu je bilo potpuno jasno zašto se 
dječak želi sam vratili kući. Tako je mogao nesmetano maštati o svojoj 
lovačkoj slavi koju je toga dana stekao. 

— Hm, nisi posve u krivu. Pa dobro, onda pokušajmo! Meni je pravo 
ako sam pođeš. Mi ćemo dotle svratiti do vranina gnijezda. Ja ću ti vezati 
lisicu i objesit ću tije o rame. Mene će, naravno, grom i pakao, zapasti čast 
da odvučem do kuće mrtvu Waldinu i saslušam nadgrobno slovo što će 
održati gospodin kapetan. Bit će to, grom i pakao, govor nad govorima! 

Svezavši lisici sve četiri noge, prebaci je dječaku tako preko ramena 
da mu nije mogla biti suviše teška. A u sebi je smiješeći se govorio: 

— Tako, mladiću, sad idi kući sa svojim lovorikama. To je prva tvoja 
ustrijeljena lisica, ali i posljednja moja promašena zvjerka. Pazi, bit će 
vremena za dalje podvige i za mene i za tebe. 

S mrtvom kujom na ramenu, Ludwig krenu dalje sa svojim 
drugovima. Dječak je stajao još neko vrijeme ondje gledajući za njima, 
dok ih ne izgubi iz vida, a zatim se okrenu i uputi se na drugu stranu. 
Poznavao je na tom putu gotovo svako stablo pa se nije plašio da će 
zalutati. Njegovo je raspoloženje bilo toliko uzdignuto nad običnu 
svakodnevnost, da nije gotovo ni osjećao breme lisice na svom ramenu, 
iako mu znoj ubrzo obli čelo i poteče niz obraze. Odmicao je polako, ali je 
na pola puta morao otpočinuti. Kurt je imao još najviše deset minuta 
pješačiti. Samo što nije izišao iz jednog bukvika i udario širokom cestom, 
kad začu nečije korake i čas zatim nađe se pred čovjekom koji mu je, 
obuzet svojim mislima, dolazio u susret. Čovjek je bio stranac, neobično 
visoka stasa, zaogrnut dugačkim putnim ogrtačem. Kurt zastade, odmjeri 
stranca i zapita ga strogo: 

— Stani! Što tražiš ovdje? 

To je pitanje on mnogo puta čuo, krstareći šumom s Ludwigom, kad 
bi ovaj naišao na nekog stranca ili ženu s bremenom drva. Toga dana, 
doduše, nije s njim bio Ludwig, ali taj je čovjek bio stranac, a Kurt je 
ustrijelio lisicu pa je, dakle, po njegovu mišljenju, bio ravan Ludwigu. 
Stranac pogleda dječaka najprije s izrazom čuđenja, a onda mu se 
dobroćudno nasmiješi i odgovori: 


— Dođavola, baš si me uplašio! Glas ti zvuči kao da si glavom 
gospodin nadšumar! 


Kurt namjesti pušku, uspravi se i odgovori: 

— Zapravo nisi mnogo pogriješio! 

— Oho! 

— Da, pitam te upravo kao da te sam gospodin nadšumar pita. Što 
tražiš ovdje? 

U strančevu smiješku bilo je sad više čuđenja negoli dobrohotnosti. 
On odgovori: 

— Idem u Rheinswalden. Je li daleko dotamo? 


— Nije. Sasvim je blizu, odmah tamo iza onih hrastova. Ja ću te 
provesti. 


— Dobro. Da ti ponesem lisicu? 
— Sačuvaj Bože! I sam je mogu ponijeti! — izjavi Kurt, stresavši 
odlučno glavom. 
— Sigurno je teška. 

— Meni nije. 

— Da, vidim da si jak. Koliko ti je godina? Deset? 

— Deset? Ne, daleko sam još od desete. Osam! 

— Osam? — uzviknu stranac u čudu, pogledavši pažljivo dječaka. — 
Pa to izgleda gotovo nemoguće. 

— Zar misliš da sam ti slagao? — upita ga Kurt oštro. 

— Ne. Ali, kao što vidim, ti imaš pušku! 

— Dakako! — odgovori dječak ponosno. I, pogledavši ga oholo, 
nadoda: — Hoćeš li je možda pogledati? Evo ti je. Samo pazi, puna je. 

Stranac uze pušku i reče začuđeno: 

— Gle, to je prava ostraguša, upravo za tebe napravljena. 

— Dakako! Ti si sigurno mislio da imam igračku za malu djecu. E, baš 
si glup! S igračkom se ne može ustrijeliti lisica. 

— Ta ne misliš valjda reći da si ti ustrijelio tu lisicu. 

— Upravo to sam mislio reći. 

— Ti - zar ti?! 

— Dakako! Pa neću valjda vući sa sobom lisicu koju nisam sam 
ustrijelio. 

— Ti si onda pravi mali junak! 

Kurt kimnu prijazno glavom: strančeve riječi mu se svidješe. 

Čovjek je osvojio dječakovo srce; zato mu dječak reče pokroviteljski. 

— Ti ćeš se sigurno zadržati neko vrijeme u Rheinswaldenu, zar ne? 
Onda možeš jedanput poći sa mnom u lov. Ja ću ti pokazati kako se gađaju 
lisice. 

— Hvala ti, moj mali čovječe! — odgovori stranac. — Učinit ćeš mi 
veliku uslugu. A ja ću ti za uzvrat pričati kako se gađaju medvjedi, bivoli, 
lavovi i slonovi. 


— Jesi li ti ikada ubio jednu takvu zvijer? Ja znam čovjeka koji ih je 
nekoliko ubio. 

— Tko j e taj čovjek? 

— Doktor Sternau. 

— Ati ga poznaješ? 

— Ja ga još nisam vidio, ali sam vidio krzna od lavova i medvjeda koje 
je on ustrijelio, ta krzna sam vidio. Ona se nalaze u stanu gospođe 

Sternau. To je njegova majka i ona mi je mnogo pričala o njemu. I ja želim 
postati lovac kakav je on. 
— Zaista? Da, izgleda da si za to i stvoren. 


— Samo da odrastem do tvoje visine. Ja već znam jahati i gađati. S 
Ludwigom ću naučiti mačevati i ojačat ću tijelo gimnastikom; kad otopli, 
učit ću i plivati. Ali ako želiš vidjeti gospođu Sternau, ja ti mogu odmah 
reći gdje ćeš je naći. 

— A kojim putem mogu stići do nje? — upita stranac i okrenu se 
odmah u pravcu koji mu pokaza dječakova ispružena ruka. 


— Vidiš li onaj dvorac tamo i sve one prozore koji gledaju u baštu? 
To je zimska bašta. — Vidiš li u njoj one dvije gospođe? Jedna je gospođa 
Sternau, a druga gospođica Helene Sternau. One prave kitu cvijeća. Njom 
će obradovati, kao što to svaki dan čine, gospodina kapetana. 


Strančevo se lice zažari od radosti, pogled mu se zaustavi na onim 
dvjema ženskim prilikama i on upita: 

— Nema li taj plot neka vratašca? 

— Ima. Ali ti si stranac, morao bi zapravo ući na glavna vrata. 

— Ali ja idem gospođi Sternau. 

— Onda se moraš najaviti. 

— Ona me već poznaje. 

— Hm, to je nešto drugo! Sviđaš mi se, zato ću ti pokazati vratašca. 

— Aitise meni sviđaš. Kako se zoveš? 

— Kurt. 

— Ah, Kurt Unger. 

— Točno. Ti, dakle, znaš kako se zovem. 

— Da, znam dobro. Tvoj je otac kormilar, zar ne? 

— Točno. I to znaš? 


— Pisala mi je to gospođa Sternau. Nego, hajdmo brzo. Gdje su 
vratašca? 


— Odmah desno. Samo deset koraka odavde. 
Stranac požuri u označenom pravcu, otvori vratašca i uđe u baštu. 


Brzim koracima uputi se prema staklom pokrivenoj maloj zgradi 
koju je dječak nazvao zimskom baštom. Vanjska vrata nisu bila 
zaključana. On ih otvori i uđe. Okružene s nekoliko visokih lisnatih biljki, 

palmi i zimzelenim raslinstvom, usred čokota s blistavim zrelim zimskim 
grožđem i limuna, sjedile su dvije gospođe, očito majka i kći: bile su 
zaposlene savijanjem kite cvijeća. Kad začuše da se vrata otvaraju, 
podigoše oči i, primijetivši visoku, ponosnu strančevu priliku, ustadoše. 
Gospođa Sternau priđe mu korak bliže i upita ga: 

— Gospodine, vi tražite - 

Kliknuvši radosno 'Majko!', stranac prekide ženu iu isti je čas zagrli i 
poljubi u usta. Ona problijedje od radosne jeze, predade se gotovo 
onesviještena njegovu zagrljaju, ali se odmah pribra i uzviknu: 

— Karl! Je li moguće? Moj sin! Oh, kakvog li iznenađenja! 

On je pritisnu desnom rukom na svoje srce, a lijevu pruži prema 
sestri i pozva je: — Helene, sestro, dođi! 

— Brate moj — kliknu veselo djevojka, a lice joj od radosti zasja. -Mi 
smo upravo o tebi govorile. Kolika radost, kolika sreća! Mi smo mislile da 
si daleko, negdje u Španjolskoj! 


Da, ja vam nisam pisao. Htio sam vas iznenaditi, kao kakvim 
božićnim darom. 


— I uspio si potpuno u tome, moj dragi, moj predragi sine — reče 
majka. 


Kurt je međutim pošao dalje sa svojom lisicom i ušao u dvorište 
dvorca. Ondje zateče kmeta koji je nadšumaru vodio gospodarstvo. 


— Ah, uhvatili ste je? — upita on dječaka ugledavši mrtvu lisicu. 

— Da, moja je! — glasio je ponosan, samosvjestan odgovor. 

— Tvoja? Da, to vidim. A tko ju je ustrijelio? 

— Stara baba! — odgovori Kurt i uputi se poput uvrijeđenog lorda 
prema dvorcu, svjestan da se na kmeta valjano izderao i pogledom ga 
ošinuo, a zatim se, ušavši u zgradu, uspe stepenicama i pokuca na 
nadšumarova vrata. 


— Naprijed! — zareza netko bijesno u sobi. 


Rodenstein se još uvijek nalazio u raspoloženju u kakvom ga je 
ostavio policijski komesar u službi hesenskog velikog vojvode. Kurt uđe, 
pozdravi vojnički i reče: 

— Momak je spreman izvršiti vašu zapovijed, gospodine kapetane! 

Lice se nadšumaru odmah razvedri. 

On ustade, priđe dječaku i uzviknu: 


— Ah, tu je stari momak! Stari, iskusan momak! Sigurno je lisica 
zadala posla slugama! 

— Da, njima je zadala posla, potvrdi Kurt smiješeći se — ali meni nije! 

— Tebi nije! Dođavola, momče, ja ipak mislim da je bilo teško nositi 
je. 

— Oh, gospodine kapetane, lako je bilo nositi je, a lako je bilo i 
ustrijeliti je. 

— Ti si je, dakle, ponio na sebi čak tamo iz šume, moj mali! Neka đavo 
nosi takve lijenčine. Objesiti mladiću takav teret na rame i onda pobjeći! 
— ljutio se Rodenstein. — Dat ću im ja već papra, oglušit će i obnevidjet 
će od njega! 

Tada Kurt priđe korak bliže i reče: 

— Ne, gospodine kapetane, ti im nećeš dati papra! 

— Ne? Ah! Tko će me u tome spriječiti? 

— Ja! 

— Ti! E, baš si mi ti neka momčina! A kako ćeš ti to učiniti? 

— Eto, kako. Čuj me: ja sam ih prisilio da mi predaju lisicu, htio sam 
je osobno donijeti. 

— Prisilio si ih? Da, baš tako i treba da čovjeka prisili na nešto kepec 
poput tebe! 

— Oho, gospodine kapetane, ja nisam kepec. A i Ludwig je rekao da 
sam u pravu što tražim da lisicu sam ponesem kući. 

— U pravu? Samo bi čovjek koji je lisicu ustrijelio mogao tražiti da 
mu se to dopusti. 

— Paja sam taj koji ju je ustrijelio. 

— Ti? — zapita nadšumar i ustuknu korak natrag. 

— Da, posred glave sam je prostrijelio. 


— Dođavola! Zar da vjerujem toj deliji. Pokaži, da vidim! On uze lisicu 
dječaku iz ruke i stade ogledati ranu zadanu metkom. — Točno, ti si je 
ustrijelio! — uzviknu nadšumar. — Rupa je malena, od tvog je metka. I 
baš posred glave! Momče, pravi si obješenjak! Dođi ovamo da te povučem 
za uši i opalim gromki poljubac. 

Obuzet radošću, Rodenstein zagrli dječaka i svega ga izljubi. Kurt se 
sav preda tom snažnom milovanju, kao da je to njegovo sveto pravo, ali 

ipak iskoristi prvi slobodan trenutak da zapita: 

— Zadovoljan si, dakle, sa mnom, gospodine kapetane? 

— Da,momčino moja, sasvim! 

— E, onda mi daj onaj lijepi mali pištolj što si mi ga obećao. Puškom 
umijem već pucati; moram naučiti pucati i pištoljem. 

— Da, ljudino, dat ću ti ga, ito odmah — reče kapetan iu isti čas otvori 
jednu ladicu na svom pisaćem stolu. 


— Evo ti, uzmi! Dobar je to i fin pištolj, srebrom optočen. Evo ti i 
fišeklija. Ludwig će ti pokazati kako se pištoljem rukuje. 


— Evo i tebi od mene zvučan poljubac, gospodine kapetane. Hvala ti! 


— Mladiću — uzviknuo ganuto nadšumar — ti si vražje dijete. Još ti 
nešto moram dati! Zaželi nešto! 


Kurt se nije dugo premišljao, već odmah reče: 

— Dobro, ja sam već smislio. A hoćeš li ti to i učiniti? 

— Da, ako je to za tebe dobro, a drugome nije na štetu. 

— Daj mi časnu riječ! 

— Grom i pakao, mora da se radi o vrlo ozbiljnoj stvari! Ti me 
iznuđuješ. Nećeš me valjda natjerati da počinim kakvu glupost ili čak 
kakvo zlodjelo. 

— Ne, moraš samo nekome nešto oprostiti. 


— Ah, tako. Znači, opet progovara tvoje dobro srce. A kome bih ja 
trebao nešto oprostiti? 


— To ću ti reći tek kad dobijem od tebe časnu riječ. 


— E, Kurte, baš si se zainatio! Hoće li biti štete od toga, ako ja nekome 
nešto oprostim? — zapita Rodenstein. 

— Neće. 

— Dobro. Ako je tako, dajem ti časnu riječ. Ali sada da čujem tu tvoju 
želju. 

— Čuj me, gospodine kapetane, nemoj se rugati Ludwigu zato što je 
tako svinjski promašio pucajući u lisicu! 

Nadšumar namršti čelo. — Svinjski je promašio? To ne vjerujem. On 
je odličan strijelac. 

— A ipak je istina. Ludwig je sam priznao da je svinjski promašio. 

— Hm! A koga je pogodio? 

— Psa. 
— Psa! — uzviknu nadšumar. — Sve ću ti vjerovati, samo to ne! 
— Da, psa — ponovi dječak. — Kuju Waldinu. 


Waldinu? Ah, da, sigurno umjesto lisice. Zar zbilja, zar je to 
moguće! Momče, nemoj podvaljivati! 

— Ja ne podvaljujem, gospodine kapetane. Ti mu se, dakle, nećeš 
rugati? 

Nadšumar se ushoda ljutito po sobi. Odjednom stade grditi izbacujući 
najsočnije lovačke psovke i uzrečice, ali se malo pomalo umiri i produži: 

— Mladiću, ti si me zaskočio, ti si me prevario. Trebao bih ga izgrditi 
da sav pretrne od straha, ali ti sime nadmudrio, prosto si izvršio na mene 
prepad i sad ja moram održati zadanu riječ. Dobro, ja ga neću 
izgrditi, ali ti sad uzmi svoju lisicu i da si se odmah izgubio! Neću da te 
više vidim, nikad više. Tebi, dječače, imam zahvaliti što mi je na prevaru 
izmamljen pištolj. Dođe mi da plačem kad pomislim kako si me 
nadmudrio. Odlazi! Napolje! 


Iskalivši tako svoj bijes, pokaza podignutom rukom dječaku vrata. 
Kurt turi mirno pištolj u džep, uprti na rame lisicu, uze pušku i, uprijevši 
hrabro pogled u nadšumara, reče: 

— Ti misliš, valjda, da si me uplašio, gospodine kapetane? Oh, ja te 
znam, ja te znam. 


— Što, ti me znaš? — zagrmi Rodenstein. — Dobro, sad znaš sigurno 
ito da sam zauvijek svršio s tobom. 


— To zvuči kao da bih se trebao bojati tvojih riječi. Ali ja sebi zbog 
toga ne razbijam glavu, jer ja znam nešto. 


— Tako? A što ti znaš? 

— Da me voliš. 

— Obješenjače, imaš pravo. Tornjaj se, inače ćeš mi laskama još nešto 
izmamiti, za što ja neću moći odgovarati! 

Nadšumar izgura dječaka napolje i primijeti pri tom pred vratima 
Helenu Sternau koja se baš spremala pokucati. 


— Vi ste to, gospođice Helene? — reče. — Uđite. S kakvim mi 
vijestima dolazite? 


— Najprije da vam predam uobičajenu kitu cvijeća, a onda da vas 
nešto zamolim, gospodine kapetane. Hoćete li dopustiti mojoj majci da 

vam predstavi moga brata. 

— Vašeg brata, gospodina doktora Sternau? — upita on iznenađeno. 
— On nije, dakle, više u Španjolskoj? 

— Ne. Upravo je stigao. 

— Dođavola. Da, to se slaže — reče on zamišljeno, otežući glasom. 

— Kako? — upita Helene. — Vi već znate. 

— Ne znam ja ništa, baš ništa — odvrati brzo nadšumar, da bi 
ispravio svoju grešku. — Nego, ja vas molim, dovedite ga amo. Želim ga 
upoznati. 

— Mama se sigurno već uputila ovamo, ja sam je pretekla, da ih 
najavim. Ali, evo ih, već kucaju. Smijem li otvoriti, gospodine kapetane? 

Helene otvori vrata i Sternau uđe sa svojom majkom. Kad ga ugleda, 
nadšumar se očito začudi. 

— Kako? — upita nadšumar. — Ovaj gospodin je doktor Sternau, vaš 
sin, gospođo Sternau? 

— Da, gospodine kapetane — odgovori umjesto majke doktor. 

— Stigao sam pred deset minuta pa sam požurio da vam se zahvalim 
na brojnim dokazima dobrote i prijateljstva koje ste pružili mojoj majci i 
mojoj sestri. 

Rodenstein se pažljivo zagleda u doktora. Svladavši ponešto svoje 
iznenađenje, odgovori braneći se: 

— Koješta! Ja dugujem zahvalnost gospođi Sternau. Ona se trudi da 
od mene, starog pustinjaka, napravi društvena čovjeka, a za to mi vi ne 
dugujete ni najmanju zahvalnost. Uostalom, mi smo rođaci pa među 
nama ne može uopće biti govora o bilo kakvoj zahvalnosti. Izvolite sjesti 
i oprostite mi što vas promatram s izrazom iznenađenja. Drukčiji ste 
nego što sam vas zamišljao. 

— Smijem li vas upitati, kakvim ste me zamišljali? — upita ga Sternau 
koji je sjeo između majke i sestre. 

— Zamišljao sam vas kao čovjeka vitka, niska stasa, s produhovljenim 
crtama lica i snaočarima sa zlatnim okvirom na nosu, a sad... 

Nadšumar zastade, jer nije znao kako nastaviti. Sternau mu upade u 
riječ s osmijehom na usnama: 

— A sad dolazi pred vas takav Golijat bez naočara i bez 
produhovljenih... 

— Stanite, stanite, nisam tako mislio! — branio se Rodenstein. — 
Radi se samo o stasu. Nisam mogao zamisliti da bi takav div mogao biti 
sin moje gospođe Sternau. Ali sad se radujem što je ijedan div član njene 
porodice. Vi sigurno niste čovjek koji bi zbog bilo kakvih trica mogao 
pasti u nesvijest, zato ću vam sasvim iskreno reći da ste mi već ranije 
najavljeni. 

— Ah! 

— Da, upravo jutros. I to po slavnoj policiji. 

— Po policiji? — upita gospođa Sternau zabrinuto. — Što traži 
policija od nas? 

— Došao je čak jedan policijski komesar u službi velikog vojvode pa 
me pitao stanuje li kod mene neki doktor Sternau. 

Sternau kininu glavom. — Slutio sam to. 

— Zaista? — upita Rodenstein. — Ima li, dakle, policija razloga da se 
o vama raspituje? 

Obuzet osjećajem nadmoći, doktor se smiješio. 

— Smijem li vas upitati je li gospodin komesar naveo koji razlog za 
svoj postupak. 

— Da, čak nekoliko. Rekao je da je za vama izdana potjernica zbog 
pokušaja umorstva, krađe i tako dalje. 

— Bože, umrijet ću od straha! — uzviknu sestra. 

— Pa to je nemoguće! — reče majka. — Možeš li ti to objasniti, sine! 

— Ja nisam još dospio da s tobom i s Helenom o tome govorim. 
Dužnost mi je da o svemu tome izvijestim gospodina kapetana, a sad je 
došao čas da sve vas o svemu izvijestim. Možete li nam posvetiti četvrt 
sata, gospodine kapetane? 

— I deset sati, gospodine doktore! Govorite slobodno i spokojno! 

— Zaista, imam vam ispričati cijeli roman. 

Sternau stade opširno opisivati svoje doživljaje, iznositi misli, 
objašnjavati svoje smjele zaključke; svojim je pričanjem toliko sve 
zainteresirao da je i sam kapetan propustio prekinuti ga svojim 
omiljenim grubim upadicama. Ali Rodenstein se ipak ne uspije do kraja 
svladati, njegov bijes prevrši najzad svaku mjeru: on skoči, ushoda se po 
sobi i poče vikati: 

— Gospode, kakve su se to hulje i nitkovi okupili u društvu! Da su mi 

sad ovdje, oh, da su mi sad ovdje! Sve bih ja njih skratio za glavu i za noge 
objesio. Najzad ste ipak prešli granicu! 

— Da. U Parizu sam se odmah predstavio našem veleposlaniku, sve 
mu ispričao i stavio se pod njegovu zaštitu. On mi je detaljno objasnio što 
trebam raditi u domovini da bih se obranio od uhoda i zaštitio grofičinu 
baštinu. 

— A grofica? Gdje se ona nalazi? Da li je još bolesna? Govorite, 
doktore! 

— Čim sam prešao njemačku granicu, poduzeo sam mjere koje mi je 
poslanik savjetovao. Poslao sam u Španjolsku izvještaj o počinjenim 
zločinima. Zatim sam otputovao s grofom i groficom i s njihovim vjernim 
pratiocima u Mainz, gdje sam ih ostavio u hotelu i potražio odmah majku 
i sestru. 

— Oni su, dakle, u Mainzu? — upita, sav oduševljen, kapetan. 

— Dođavola, a zašto u Mainzu? Zar ja nemam mjesta, ića i pića za 
takve ljude, je li? Ako se odmah ne odvezete u Mainz i ne dovedete ih k 
meni u Rheinswalden, otići ću ja smjesta onamo, ugrabit ću vam pred 
nosom groficu s milijunima i oženit ću se s njom, vjerujte mi! Imate li 
prtljage? 

— Da. 

— Mnogo? Može li stati na jedna kola? 

— Može, sasvim sigurno. 

Tada Rodenstein otvori širom prozor i viknu u dvorište: 

— Heinrich, spremi za put dvije kočije i jedna seljačka kola! Za četvrt 
sata krećemo za Mainz! 

— Ali, gospodine kapetane — reče Sternau — ja moram iskreno... 

— Koješta! — prekide ga nadšumar. — U ovoj sam kući ja gospodar! 
Malo riječi: jeste li odlučili gdje ćete smjestiti gospodu? 

— Ne. 

— Možda ne smatrate moju nadšumariju prikladnim mjestom? 

— Niti govora... Ja mislim samo da bismo vam mogli smetati. 


— Pustite vi to vaše smetanje. Neka oni dođu u Rheinswalden, i to još 
danas, i gotova stvar! Vi, grof, grofica i gospoda Sternau, vas četvero — u 
jednu kočiju. Ja, gospođica Sternau, Alimpo i Elvira, nas četvero — u 
drugu kočiju. Ima mjesta za sve nas pa ćemo zajedno na put. Ni riječi više 

o tome! Gostinske sobe su spremljene. Ako ima još što da se obavi, to se 
može obaviti dok Heinrich upregne konje. A sad, draga moja gospođo 
Sternau, pobrinite se odmah da gospodin doktor bude poslužen jelom. 
Hajdete slobodno, ja vas sada više ne trebam. Ja imam još na sebi svoj 
radni haljetak pa se moram preobući. Vi vidite, rođače, da ja ozbiljno 
mislim i ne okolišam. Ako ste i vi stvar ozbiljno shvatili, kao što se nadam, 
mi ćemo se divno složiti. 


Nakon kratkog vremena dvije kočije prođoše kroz kapiju, a za njima 
seljačka kola. Put ih je vodio u Mainz, gdje se ustaviše pred hotelom 
Engleski dvor. Putnici iziđoše iz kola i popeše se u sobe koje je Sternau 
zauzeo za grofa i groficu. Naj prije sretoše čestitog upravitelja i njegovu 
gospođu. 

— Ah, to je monsieur Alimpo sa svojom dobrom Elvirom, zar ne? — 
upita kapetan ugledavši bračni par. 

Začuvši oba imena, upravitelj zaključi da je kapetan njih spomenuo. 
Stoga se duboko pokloni i odgovori: 

— Mira! Soy Juan Alimpo y esa es mi buena Elvira. Da, ja sam Juan 
Alimpo, a ovo je moja dobra Elvira! 

— Ah, sapperment, baš je nezgodno što ne razumijem španjolski — 
reče kapetan. — Kako mi to nije palo na pamet! 


— Vi govorite možda ipak pomalo francuski? — upita ga Sternau. 

— Samo osnove. 

— Onda ćete se ipak sporazumjeti. Gospoda govore prilično 
francuski. Nego, molim vas, uđimo! 

Sternau otvori susjednu sobu. Pogled koji im se tu pruži duboko ih 
uzbudi. 

Pred divanom, pred koji je neka brižna ruka postavila mekan jastuk, 
klečala je Roseta. Djevojka je sklopila ruke i, mičući nečujno blijede usne, 
molila. Njeno upalo lice isticalo se nadzemaljskom ljepotom. 

— Žalosnog li prizora! — prošapta kapetan. — Oh, trebalo bi te hulje 
na ražanj nataći i žive ispeći. Ali oni će se osjećati kod mene kao u raju! 

— Oh, Bože — reče gospođa Sternau, a u očima joj pri tom zasjaše 
dvije sjajne suze. — Jadne li djevojke! Molimo Boga da joj pomogne u 
nevolji koja ju je snašla! 

Helene ne reče ništa. Ona pohita do divana, kleknu pored Rosete, 
zagrli je srdačno i brižnu u plač. 

Pošto priđe i majka, obje žene podigoše bolesnicu i legoše je na divan. 
Ali djevojka kliznu opet na jastuk i produži molitvu. Grof Manuel sjedio 
je na stolcu pored nje. lako nije bila više tako mršava kao ranije, a i lice 
joj je bilo punije, jer je u Parizu bila podvrgnuta izvjesnoj njezi, ipak se 
pogled njenih nijemih, praznih očiju čovjeka duboko doimao. 

— A vi niste još okušali djelovanje vašeg protuotrova? — zapita 
Rodenstein. 

— Ne — odgovori Sternau. — Na putu i u Parizu nedostajala je 
liječenju pogodna okolina i potrebna njega. 

— A vi se nadate da će joj takva okolina i dobra njega pomoći? 


— Ja se nadam, iako se otrov već raširio po njenom tijelu. Prihvatit 
ću se odmah liječenja. Nego, gospodine kapetane, da krenemo odmah. 


Prtljaga, što ju je Sternau sobom ponio, bi odmah natovarena na kola. 
Kapetan podmiri račune, pope se u kola i odveze. Vozili su se upravo 
jednom od glavnih ulica kad nadšumar dade znak svom kočijašu da vozi 
pored kočije u kojoj se nalazio Sternau. Tako je mogao razgovarati s njim. 

— Rođače — reče kapetan — pogledajte nalijevo. Vidite li tamo 
prijeko onoga čovjeka u sivom ogrtaču? 

— S kišobranom pod rukom? Tko je taj čovjek? 

— Policijski komesar u službi hesenskog velikog vojvode. On će nas 
primijetiti i ja bih se kladio da ćemo ga uskoro opet vidjeti u nadšumariji, 
jer će on doći do zaključka da ste vi taj očekivani doktor Sternau. 

I zaista, kad prođoše mimo njega, komesar se zaustavi, namjesti 
naočare, okrenu se, nasmiješi pakosno i pohita prema sudskoj zgradi. 

Rodenstein i njegovi gosti provezoše se bez traga uznemirenosti 
pored komesara i stigoše ubrzo u Rheinswalden, gdje su ih već u 
savršenom redu čekale sobe, jer je liječnikova majka zamolila gospođu 
Unger da ih spremi. 


Veče bi iskorišteno da se prijatelji srede i da okupljeni za večerom 
pretresu španjolsku pustolovinu opširnije nego što su to učinili kad se 
prvi put nađoše na okupu. Društvo je ipak bilo nepotpuno jer su Alimpo 
i Elvira ostali u bolesničinom predsoblju, a s njima se nalazio mali Kurt 
koji ih je ubrzo zavolio. On je kod učitelja u Rheinswaldenu neko vrijeme 
učio francuski pa je sad uživao što se za nuždu može sporazumijevati s 

Alimpom i njegovom ženom. Društvo je leglo kasno i zato sutradan ne 
ustade suviše rano. U dvorištu dvorca prvi se pojavi kapetan. Odmah mu 
priđe Ludwig, zauzet hranjenjem pasa. 


— Jedan, dva, četiri, šest, sedam, osam pasa — brojio je nadšumar. — 
Nedostaje jedan pas! 

— Gospodine kapetane, pa -ja -ja! 

Ludwig se bio toliko uplašio da mu riječ zape u grlu. 

— No, što je? — upita Rodenstein strogo. 

— Ja — jedan — jedan nedostaje! 

— To sam već vidio! A koji to? 

— Kuja Waldina. Ona je, hm, ona je mrtva. 

— Mrtva? Dođavola. Od čega je uginula? Ta bila je zdrava! 

— Ona se, ona se... 

— No, što je? Da se nije možda prežderala? 

— Da, tako je gospodine kapetane. 

— Dođavola. Što joj je to moglo naškoditi? 

— Jedan, jedan metak, gospodine kapetane — odgovori Ludwig. 

— Budalo! Pas ne ždere valjda metke, zar ne? 

— Onda je poginula od trave u koju je zagrizla. Gospodine kapetane, 
magare sam ja! Jer metak je bio moj. Teško mi je reći, ali ipak moram reći: 
ja sam juče ubio Waldinu. 

— Tisuću bombi survalo se na tebe! Zašto? Da nije možda odjednom 
pobjesnila? 

— Nije — zakuka Ludwig. - Ali ja sam pobjesnio, mene je obuzeo 
bijes. Zato sam i pucao u kuju, umjesto da pucam u lisicu. 

— Da, stari lovac je ustrijelio psa, a mališan lisicu. 


— Vi to, dakle, već znate, gospodine kapetane. Da, bio je to svinjski 
hitac. Bogami, ništa drugo ne zaslužujem nego da me otjerate iz službe. 

— To bih i učinio, lukavče, da nisam dao časnu riječ Kurtu da te neću 
zbog toga ni izgrditi. 

— Kurtu? Dođavola, to je zaista valjan dječak, pazi samo! To mu ja 
nikad neću zaboraviti. 


— Vjerujem. On je mogao zatražiti od mene kakvu drugu uslugu, ali 
on je mislio samo na to kako će ti uštedjeti šamar koji si zaslužio. Gdje je 

Waldina? 


— Zakopao sam je u vrtu, sa svim počastima, gospodine kapetane. 
Pazi, ona je to i zaslužila. 


Rodenstein prekide razgovor jer u taj čas uđoše u dvorište kola 
kojima se dovezao policijski komesar s tri žandara, koji su imali uza se 
puške, očito spremni da uhapse čovjeka za kojim je bila izdana potjernica. 
On se stoga okrenu i uputi se, ne obazirući se na njih, u svoju sobu. Malo 
zatim stupi u sobu Ludwig i najavi nadšumaru komesara. 


— Neka uđe — progunđa nadšumar. — A gdje su žandari? 
— Oni su zauzeli izlaze, gospodine kapetane. 

— Lijepo, zaista! Ti čekaj napolju, pred vratima! 

Lugar iziđe i propusti komesara. 


— Želim vam najponiznije dobro jutro, gospodine nadšumaru! — 
pozdravi komesar učtivo, ali uz to i podrugljivo. 


— Dobro jutro — odgovori Rodenstein uljudno. — Vidite što znači 
dobra pouka? Vi ste savršeno naučili pozdravljati. Nastavite samo tako, 
mladi moj čovječe! 

— Možda ću danas ja dati vama jednu pouku! Dopustite mi da vas 
najprije upitam hoćete li me i danas otjerati iz dvorca? 

— Ako mi ne pokažete službenu iskaznicu, sasvim sigurno. 

— Ja sam se pobrinuo za punomoć koja će vas, nadam se, zadovoljiti. 
Evo, izvolite čitati! 

Komesar izvadi iz džepa jedan papir i preda ga u omotu kapetanu. 

— Ah, ja nisam vaš sluga, mladi čovječe. Otvorite, molim. 

Komesar otvori omot. Nadšumar sad pročita spis. 


— U redu — reče Rodenstein. — Spis je od državnog tužitelja. Vlast 
me moli da vam dam potrebna obavještenja i ukažem potrebnu pomoć. 
Što želite znati? 


— Nalazi li se tu doktor Sternau? 
— Da. Jučer je stigao. Ta vi ste ga vidjeli! 
— Dali je doveo koga sobom? 


— Da, nekog Alimpa, neku Elviru, nekog Don Manuela i neku Rosu, 
Rosauru ili Rosetu; ne sjećam se točno njenog imena. 


— Nije li gospođa neka grofica? 

— Grofica? Dođavola, Elvira da bude grofica? Ne liči baš na groficu. 
— Vi to morate znati. 


— Da, morao bih zapravo znati. Da nije možda Alimpo grofica koju vi 
tražite? Vi ste govorili o nekoj razbojničkoj bandi. Možda je u stvari 
Alimpo prerušena grofica koja se želi udati za mene, a potom me čestito 
opljačkati. Grom i pakao, to bi bilo strašno! 


— Gospodine nadšumaru, ja se nadam da se ne namjeravate šaliti sa 
mnom — reče komesar strogo. — To vam ne bih mogao dopustiti. 


— Neka vas ne muči ta briga, mladi čovječe. Otkad znam tko ste vi, 
ozbiljno me uznemiruje misao na tu prokletu razbojničku bandu. 

— Jesu li imali mnogo prtljage? 

— Ta nisam ja njihova sobarica, da se brinem za njihove ropotarije. 
Uostalom, ovdje piše da vam moram ukazati potrebnu pomoć. Ali ne piše 
da me možete preslušavati. Znam ja već kako ću se od toga obraniti. 
Ludwig! 

Na taj poziv uđe lugar, bacivši neobično neprijazan pogled na 
komesara. 

— Pošalji mi, molim te, gospodina doktora Sternaua. Reci mu da je 
ovdje jedan službenik žandarmerije koji želi govoriti s njim. Požuri! 

Vrata se otvori se. U sobu uđe Sternau i pozdravi kapetana srdačnim 
stiskom ruke, a komesara samo hladnim naklonom. 

— Vi ste me zvali? — upita doktor. 

— Da, ovaj mladi čovjek želi govoriti s vama. 

— Atko je taj čovjek? 

Rodenstein je upravo htio odgovoriti, ali ga preteče policijski 
službenik rekavši: 

— Ja sam policijski komesar u službi hesenskog velikog vojvode. 

— U redu, što hoćete od mene? 

— Vi ste gospodin doktor Sternau, zar ne? 

— Da. 


— Vi ste došli iz Španjolske, stanovali ste kod grofa Rodrigandea, 
okovali ste izvjesnog Gasparina Cortejoa i pobjegli iz zatvora u Barceloni, 
zar ne? 


— Da. 

— To je priznanje sasvim dovoljno. Vi ste uhapšeni, gospodine 
Sternau! 


— Ja se pokoravam! 

— Što? — upita nadšumaru čudu. — Vi se pokoravate, rođače? 

— Da — osmjehnu se liječnik. 

— Ja ću najprije pretresti vašu prtljagu — reče komesar. 

— Jane vjerujem da će gospodin kao vlasnik ove kuće i moj domaćin 
to dopustiti. 


— Odnio me đavo ako ja to dopustim! — uzviknu kapetan. 


— Ne mogu dopustiti da mi se itko protivi izvršavati moju službu! — 
opomenu komesar kapetana. 


—Ajane mogu dopustiti s vaše strane bilo kakvo prekoračenje danih 
vam ovlaštenja — upade Sternau. — Ja imam utisak da postupate sa 
mnom s naročitim predrasudama, zato vas upozoravam da ću vas zbog 
toga pozvati na odgovornost! 

Te riječi i ton kojim su bile izgovorene učiniše izvjestan utisak na 
komesara. On se nakloni učtivo i reče: 


— Ja izvršavam samo svoju dužnost. 


— Ispitajmo mi savjesno tu dužnost! — odvrati Sternau. — Vi ste juče 
ovdje saopćili gospodinu kapetanu daje za mnom iz Španjolske izdana 
potjernica. Hoćete li biti toliko ljubazni i pokazati mi tu potjernicu? 


— Ja, jaje nemam kod sebe. 
— Jeste li tu potjernicu pročitali? 
— Ja, ja se o tome ovdje ne moram izjašnjavati. 


— U redu. Ja vidim kako stvar stoji. Vi niste gospodinu kapetanu rekli 
istinu. Nikakva potjernica nije za mnom izdana. U Rodrigandi je poznato 
da sam ja rodom iz Mainza pa je izražena želja da se o meni dadu 
obavještenja. Kako ste iz toga zaključili da moram biti uhapšen i da se 
kuća u kojoj boravim mora pretresti, ja to nikako ne mogu shvatiti. Što se 
mene tiče, ja sam spreman staviti vam se na raspolaganje, ali pod uvjetom 
da preuzmete odgovornost za svaki vaš postupak prema meni. Od 
pretresa kuće moram se ipak ograditi. U ovu su se kuću sklonila dva 
duševna bolesnika koje moram čuvati od svakog uznemirenja i 
uzbuđenja. Ja sam liječnik i mogu obrazložiti svoju tvrdnju. Istragu ne 
možete voditi vi, za nju je nadležan samo državni tužitelj, ukoliko je 

smatra potrebnom. Otpratit ću vas do njega, sve drugo otklanjam od 
sebe. 


— Aja vas upozoravam — reče kapetan — da bez mog dopuštenja ne 
može nitko ući u bilo koju od mojih soba, pa bio to i komesar ili žandar. 


Komesar, vidjevši da su mu se usprotivila dva čovjeka s kojima se nije 
mogao šaliti, zaključi da mora popustiti pa upita: 

— Vi ste, dakle, spremni otpratiti me do gospodina državnog 
tužitelja, zar ne? Molim vas, dakle, da me slijedite do mojih kola. 

— To neću nikako učiniti — odvrati Sternau. — Ja nisam nikakav 
razbojnik pa ne mogu pristati da me vi pratite. Gospodin kapetan će mi 
sigurno staviti na raspolaganje jedna svoja kola. Vi me možete slijediti 
svojim kolima, da me ne biste izgubili iz vida. 

— Da, rođače, odmah ću narediti da se konji upregnu — izjavi 
nadšumar. — I ja ću poći s vama. Državni tužitelj, koji je potpisao 
punomoć, moj je dobar znanac. Želim vidjeti hoće li nas pojesti. 


I tako bi. Upregnuše konje i dvoja se kola otkotrljaše put Mainza. Stali 
su pred sudskom zgradom. Komesar se najavi kod državnog tužitelja, 
izvijestivši ga da je stigao sa Sternauom. Kapetan uđe nepozvan s ovom 
dvojicom. Pred tom trojicom službenik ustade. 

— Došao sam sa Sternauom — reče komesar službeno. 

— U redu — reče državni tužitelj. — O, gospodine kapetane, čemu 
imam zahvaliti što i vas ovdje vidim? 


— Došao sam da vam predstavim svog rođaka, gospodina doktora 
Sternaua, malo drukčije nego što je sad predstavljen. 

Državni tužitelj nije mogao sasvim prikriti smiješak zbunjenosti. On 
se nakloni doktoru i reče uljudno: 

— Priznajem iskreno, više bih volio da sam vas upoznao negdje 
drugdje, ali se nadam da se radi o nesporazumu koji će se ubrzo 
razjasniti. 

— Ja sam u to uvjeren, gospodine državni tužitelju — odgovori 
Sternau — pa vas samo molim da provjerite ove isprave. 


Rekavši to, izvadi svoju lisnicu i položi pred službenika čitav niz 
isprava. Službenik zamoli gospodu da sjednu i potom poče provjeravati 
isprave. Lice mu se iz trena u tren sve više mrgodilo. Pokatkad bi bacio 

ispitivački pogled na Sternaua pa najposlije uzviknu: 

— To je stvarno nečuveno. Gospodine doktore, vi raspolažete 
preporukama kojima se mora pokoriti i vaš najljući neprijatelj. Pružam 
vam svoju ruku u znak prijateljstva i molim vas dozvolite mi da vam u toj 
čudnovatoj stvari ukažem svoju pomoć. 


Sternau prihvati pruženu ruku i odgovori: — Primam ponuđeno 
prijateljstvo i nadam se da mi nećete uskratiti vaš savjet kad god se za to 
ukaže potreba. 


Komesar se zabezeknu. Državni mu tužitelj zatim reče strogo: 


— Gospodine, vi ste se još jednom strahovito prevarili. Komesar čiji 
podaci imaju izvor u carstvu suviše bujne fantazije ne može uživati moje 
povjerenje. 

Kao da ga je netko polio vodom, komesar se okrenu i, pozdravivši, 
ode zbunjen. 


Istoga jutra Kurt dođe u dvorac. U dvorištu je zatekao lugara. 

— Dobro jutro, Ludwig. Da li je gospodin u svojoj sobi? 

— Ne — odgovori lugar kratko i ljutito. 

— A gdje je? 

— Uhapšen! 

— Atko ga je uhapsio? 

— Jedan policijski komesar, uhapsio je njega i gospodina doktora 
Sternaua. 

— Ašto su skrivili? 

— Otkuda ja to znam? Ima ljudi koji su godinama nedužni bili 
zatvoreni. 


— A gdje se sad nalaze? 

— Kod državnog tužitelja u Mainzu, u sudskoj zgradi, kako sam čuo. 

— Ja ću ih već izvući iz nevolje! 

— Pazi, to je glupost! Državni tužitelj će te svojski ismijati! — 
opomenu ga lugar. 

— Proći će ga volja! Uzet ću sobom pušku! 

— Neće te pustiti k njemu! A ni mama te neće pustiti! 

— Tako! Ali ja ne mogu dopustim da drže u zatvoru gospodina 

kapetana i gospodina doktora! Ti misliš, dakle, da ih nitko ne može izvući 
iz te nevolje? 

— Nitko. Pazi, treba sačekati mirno da se stvar riješi. Obećaj mi da 
nećeš učiniti nikakve gluposti. 

— Evo ti moja ruka! Neću sigurno učiniti nikakve gluposti! 

— Lijepo, mladiću moj. Pazi, sad sam miran. 

Kurt ode. Na putu do salaša govorio je sam sebi: 

— Mogao sam dati časnu riječ jer zaista ne mislim učiniti nikakvu 
glupost. Naredit ću da mi osedlaju konjića pa ću odjahati u Mainz. 
Poznajem dobro sudsku zgradu s rešetkama. 

Najprije se uputi u svoj stan te se uvjeri da mu majka neće praviti 
poteškoće. Ona je imala posla u kuhinji. Odloži svoj zeleni šeširić i krenu 
u staju, gdje se nalazio škotski konjić kojega mu je poklonio kapetan. Bio 
je to konjić jedva nešto veći od ovećeg jarca, a trčao je za njim poput psa. 
U staji zateče služavku: 

— Čuj me, Paulina — reče joj — osedlaj mi Hansa! Malo ću izjahati! 

Služavka osedla konjića i izvede ga pred kapiju. Kurt uzjaha, uze uzde 
u ruke i otkasa. Bila je milina vidjeti malog konjanika, pa su ljudi koji su 
ga na cesti sretali nerijetko zastajali i gledali u čudu za njim. U gradu je 
bilo više prometa, pa i više ljudi koji su mu se divili, i Kurt je bio ponosan 
što je u očima tolikog svijeta postao predmetom udivljenja. Zaustavivši 
se pred sudskom zgradom, sjaha, zaveže uzde svog konjića za zvekir na 
vratima i uđe. U veži naiđe na čovjeka u uniformi. Bio je to jedan od 
vratara. 

— Gdje je državni tužitelj? — upita ga Kurt ozbiljno. 

— Što će ti on, dijete moje? 

— Moram mu nešto reći. 

— E, onda se popni ovuda gore pa se u prijavnom uredu raspitaj! 

Kurt se pope uza stube i otvori jedna vrata. U prijavnom je uredu 
sjedila grupa ljudi; čekali su na smjenu. Jedan ga narednik, iza rešetaka, 
odmah primijeti. 

— Koga tražiš? — upita dječaka. 

— Idem državnom tužitelju. Moram mu nešto reći. 

Narednik pomisli da se radi o kakvoj obiteljskoj stvari pa pođe 
najaviti dječaka. Ovaj se osjeti nevoljko u mračnoj sobi, ali ga ohrabri 

misao da voli gospodina kapetana i gospodina doktora Sternaua pa će ih 
izvući iz nevolje. Uto se narednik vrati i reče: 

— Uđi na ova vrata, dijete moje. 

Kurt uđe u sobu državnog tužitelja. Službenik se upravo vratio iz 
susjedne sobe, a njegov pomoćnik je sjedio za pisaćim stolom i pisao. 

— Po što si došao, sinko? — upita ljubazno državni tužitelj malog 
Kurta. 

Kad ga državni tužitelj po navici oštro i pronicavo pogleda, dječak 
načas izgubi hrabrost, ali se ponovo ohrabri kad se sjeti svog odvažnog 
nauma i odgovori: 


— Jeste li vi državni tužitelj? 

— Da, jesam. 

— Onda vi niste nimalo dobar čovjek! 

Te riječi ohrabri se uvelike dječaka. Službenik se u čudu zapita: 
— Zašto? 

— Jer držite ljude u zatvoru! 

— Što se to tebe tiče? 


— Mene se to i te kako tiče, jer ste vi zatvorili dva čovjeka koje ja 
mnogo volim. Gospodina kapetana i dobrog čiku Sternaua. 


— A, tako! — produži službenik. — A tko si ti zapravo? 


— Ja sam Kurt Unger iz Rheinswaldena. Ja ne mogu dopustiti da moji 
prijatelji čame u zatvoru! 


— A, tako! Ti bi se, dakle, čak i svađao sa mnom? 

— Da. Ali prije vas učtivo molim da pustite iz zatvora oba gospodina. 
Vi niste još ništa njima nažao učinili, zar ne? 

—Aakoih ja ipak ne pustim iz zatvora? 

— 0, na to ću vas ja onda primorati. Ako ih smjesta ne oslobodite, ja 
ću vas ustrijeliti! 

— Ako me ustrijeliš, zatvorit će i tebe! 


— Svejedno. Vi ćete dobiti što zaslužujete, a mene će zadržati u 
vašem zatvoru. 


— Anećeš mi ništa nažao učiniti ako ih oslobodim? 
— Jasno da neću! Cak ću vam izraziti svoju zahvalnost. 
— To je lijepo od tebe, momče, a kad si već tako hrabar, uslišat ću ti 


Be 


želju i oslobodit ću ih. 

— Ali odmah! A mogu li se u vas uzdati? 

— Naravno. 

— Znao sam ja da će te se vi uplašiti. Sad neka mi Ludwig, taj magarac, 
kaže da sam počinio glupost što sam pošao u grad i zaprijetio državnom 
tužitelju. 

— E, umalo što nije bio u pravu. Gospodin kapetan i čika Sternau bili 
su vrlo zadovoljni svojim zatvorom. Sjajno su se u njemu proveli. Hoćeš 
li da ti pokažem gdje su bili i što su tamo radili? 

— Da, molim vas! 

— Dođi onda sa mnom! 

Državni tužitelj povede Kurta u svoju radnu sobu. Kapetan i liječnik 
se nemalo začudiše kad ugledaše Kurta, a i on se zabezeknuo kad ih vidje 
kako bezbrižno puše cigare. 

— Dođavola, Kurt! Što radiš ovdje? — upita ga Rodenstein. 

— Došao sam vas osloboditi — odvrati Kurt kratko. — Ja sam 
primorao gospodina državnog tužitelja da vas odmah pusti iz 
zatvora. 

— Momče, meni se upravo čini da si iza naših leđa počinio strahovitu 
glupost. 

— Zar je glupost ubiti državnog tužitelja ako on neće poslušati? 

— Gospode, ti si sasvim poludio. Ta mi nismo uopće bili u zatvoru. 
Morat ću ja tebi pritegnuti uzde! 

— Nemojte se na njega ljutiti, gospodine kapetane! — obrati se 
nadšumaru državni tužitelj. — To što se ovdje dogodilo navodi nas na 
razmišljanje, ali — dodade smiješeći se — u pitanju je ovdje jedna na 
velika djela usmjerena ljudska duša, pa je stvar odgoja što će od nje biti, 
velik zločinac ili snažna ličnost u najboljem smislu te riječi. Ako ne shvate 
olako tu svoju odgovornost, on će vas jednom uvelike obradovati. 

Nadšumar kimnu glavom u znak da se slaže s državnim tužiteljem. 

— Vi mi govorite iz duše. Ja sam češće o tome razmišljao pa sam 
došao do istog zaključka. Ja nemam djece pa ću svim svojim silama 
nastojati da to plemenito stablo poraste snagom kojom ga je priroda 
obdarila. Naš je razgovor ovom malom upadicom na značajan način 
završen. Moramo vas sada pozdraviti, jer ja čitam na doktorovu licu da 

mu se žuri; mora što hitnije započeti liječenje. 

— Hoćete li još danas dati bolesnici lijek? — upita državni tužitelj 
liječnika. 

— Da. Ne smijem dalje oklijevati. 

— Ah, tako bih želio biti prisutan. 

— Vi nećete imati strpljenja sačekati djelovanje lijeka. 

— Ali ja ću danas vidjeti bolesnike pa ću kasnije po njihovu stanju 
moći stvoriti zaključak o djelovanju vašeg liječenja. 

— Ako imate vremena da nas otpratite, bit će mi drago. 

— Da, gospodine državni tužitelju, otpratite nas — zamoli ga i 
kapetan. — Vi znate da ste mi uvijek dobrodošao gost. 


— Dobro, evo me s vama! — reče državni tužitelj. — Jednom bi vam 
mogao biti od koristi izvještaj u kojemu bi vaše teze bile i službeno 
potvrđene. 


Državni tužitelj dade svom zamjeniku potrebna uputstva kojih se 
trebao pridržavati za vrijeme njegove odsutnosti, a potom krenuše svi 
zajedno na put. Odrasli se popeše u kola, a Kurt uzjaha svog konjića i vrati 
se kući zamišljen. Dječak je bio u nedoumici da li je u čitavoj toj stvari 
postupio mudro ili glupo. Nakon zrelog razmišljanja dođe najposlije do 
zaključka da je ipak postupio glupo, pa ga obuze stid. Kad se vratio kući i 
sjahao svog konjića, iziđe na kapiju njegova majka. 

— Kurt, dođi ovamo! — naredi mu ona strogo. — Gdje si bio? 


— Kod državnog tužitelja u zatvoru. Zaprijetio sam mu da ću ga 
ustrijeliti ako ne pusti iz zatvora gospodina kapetana i čiku Sternaua. 

Užasnuta, Kurtova majka pljesnu rukama i uzviknu: 

— Isuse i Marijo, što će se iz toga izleći! Ti ćeš nas još unesrećiti, 
strašni dječače! A što ti je odgovorio državni tužitelj? Pravo je čudo što te 
nije odmah zatvorio! 

— 0, nije se ni najmanje naljutio. Malo se nasmijao, a onda je rekao 
da će oba zatvorenika osloboditi. Zatim me odveo u jednu sobu gdje su 
oni sjedili i zajedno s njim pušili cigare. 

— Nisu, dakle, uopće bili uhićeni? 

— Nisu. Ah, mama, ja se strahovito stidim. Ponio sam se užasno 
glupo! 

Riječi su mu dolazile iz dubine srca i niz obraze su mu tekli potoci 

suza, tako da ga je majka najposlije morala umirivati. 


— Ta umiri se! — reče mu odlučno. — Poći ću do gospode i molit ću 
ih da ti oproste. Evo ih, idu ovamo. 


— Mama, idem s tobom — reče dječak odlučno. — Ja ih moram moliti 
da mi oproste, ne ti. Propustio sam to učiniti. 

— Da, dođi! Ali nećeš to više nikada učiniti! 

— Nikada, mama, vjeruj mi! 

— Onda ću te odmah uvelike obradovati! Dobila sam jedno pismo. 
Pogodi od koga! 

— Od tate! 

— Da. A pogodi što nam piše! 

— Sigurno piše da će doći za Božić! Jesam li pogodio, draga mama? 

— Da, mladiću moj, doći će nam za Božić — uzviknu gospođa Unger, 
a dobro joj lice poprimi pri tom izraz blaženstva i sreće. 

— ljuju, doći će nam otac, ijuju! 

Kličući tako, dječak stade skakati po dvorištu pa se umiri tek kad ga 
majka pozva da ide s njom odmah u dvorac da se ispriča. Kad Kurt i 
njegova majka stigoše u dvorac, morali su pričekati jer su gospoda bila 
kod bolesnika pa ih nitko nije smio smetati. Bolesnici su bili smješteni u 
dvije najveće i najljepše sobe, koje su se nalazile jedna do druge. Osim 
bolesnika i njihova liječnika u tim sobama bili su kapetan, državni 
tužitelj, gospođa i gospođica Sternau i Alimpo sa svojom ženom. Državni 
tužitelj, koji je među svojim spisima postao dosta neosjetljiv, sada se, 
pred bolesnim grofom i njegovom bolesnom kćeri, uzbudio. Sjedio je za 
stolom i sastavljao izvještaj. Pročitavši ga i potpisavši ga, preda ga 
liječniku, a ovaj uze jednu bočicu i promotri dobro njen sadržaj. 

— Dali je to protuotrov? — upita državni tužitelj. 

— Da. Ja sam ga pažljivo napravio po uputstvima dvojice kemičara i 
pri tom uzeo u obzir sve mogućnosti. 

— Gospodine doktore, želim vam od sveg srca da uspijete u vašem 
nastojanju. 

— lja! — reče nadšumar. — Samo nemojte gledati u mene. Star sam 
momak, aiz očiju mi teku suze kao kakvom balavom đačetu. Ako grofica 
ne ozdravi, odjurit ću u Španjolsku i dići u zrak čitavu tu đavolsku 
Rodrigandu! 

— A sad hajdmo na posao! — reče Sternau. 


Zacijelo se bio nadljudski savladao, jer mu ruke, kad je porculansku 
žlicu napunio vodom, nisu nimalo drhtale. Zatim doda vodi nekoliko kapi 
iz bočice. Voda se nimalo ne izmijeni: ostade bezbojna i bez mirisa. — 
Najprije contesu! Držite je! — zamoli. Njegova majka i sestra klekoše, 
svaka s jedne strane bolesnice, i uspraviše joj glavu. Sternau primaknu 
žlicu Rosetinim ustima, ali je odmah povuče i slobodnom rukom zastre 
sebi lice. Kratak jecaj potrese njegovo snažno tijelo. 

— Gospode — zajeca — ne znam hoću li izdržati! Snage mi daj, snage 
mi daj! 

Taj je vapaj bio žarka molitva kakvu još nebo nije čulo, pa se Gospod, 
kako je izgledalo, smilovao, jer taj snažan čovjek skupi sve svoje snage i 
priđe ponovo bolesnici. Čim se žlica dotaknu usana bolesnice, ova otvori 
nesvjesno usta i srknu tekućinu do posljednje kapi. Sternau uzmaknu, 
dubok uzdah podiže mu grudi i on odloži žlicu na stol te sklopi ruke. 

— Kako će lijek sad djelovati? — upita državni tužitelj. 

— Uskoro će se vidjeti da li lijek uopće djeluje — odgovori Sternau. 
— Za deset minuta mora bolesnica zaspati. Spavat će vrlo dugo, možda 
četrdeset i osam sati, i za to će se vrijeme zbiti najvažniji proces. San joj 
se ne smije nikako prekinuti. Ako se prije vremena probudi, znači daje 
doza bila slaba pa moram dodati još jednu dozu. Ako bude uzbuđena, 
uznemirena ili u groznici, znači da je doza bila prejaka, i bolesnica će 
umrijeti ako ne poduzmem odmah protumjere. Ne može se uopće 
predvidjeti do kakvih sve komplikacija može doći pa zato moram stalno 
bdjeti nad njom. Zato vas moram zamoliti, gospodine kapetane, da 
danonoćno držite spremnim osedlana konja, da bih svakog časa mogao 
poslati u grad kurira, ako slučajno zatrebam kakav nepredviđeni lijek. 

— Vi samo naredite, rođače. 


Prisutni sačekaše deset tjeskobnih minuta. Bolesnica je još uvijek 
klečala pred divanom kao da moli. Odjednom obori lagano glavu, usne joj 
se sad nisu više micale neprekidno, nego s vremena na vrijeme, sa sve 
dužim prekidima. Oči joj se najzad sklopiše i, dok je prije klečala u 
uspravnom stavu, sad se nezadrživo sruši. 

— Hvala Bogu! — odjeknu unaokolo. 


— Već je napola spašena! — klikne Sternau. — Majko, polegni je u 
krevet. Mi ćemo pokušati sreću s Don Manuelom. 

Dok su se gospođe bavile groficom, okupiše se Sternau, državni 
tužitelj i kapetan u drugoj sobi oko grofa, kojega Alimpo svuče i polegne 
u krevet. 

— Hoće li kod grofa lijek imati isto djelovanje kao i kod njegove kćeri? 
— upita državni tužitelj. 

— Da, samo što će njegov san, ako se sve bude dobro razvijalo, duže 
potrajati, a to je zbog njegovih godina. 

Uspjeh što ga je imao s groficom podiže znatno Sternauovo 
pouzdanje i on dade grofu kapi bez većeg uzbuđenja. Kad je i ovaj nakon 
deset minuta usnio dubokim, mirnim snom, iziđoše gospoda iz sobe. 
Sternaua obuze neopisiv osjećaj, kao da mu je nagovještaj skore sreće 
prožeo dušu. Od toga časa prođen pola dana. Za to je vrijeme u 
Rheinswaldu vladala grobna tišina. Ljudi su se nečujno kretali, govorili 
među sobom ispod glasa pa je nadšumar čak jednog momka, koji je 
glasno zazvao svog druga dolje u dvorištu, ošamario i jedva su ga sklonili 
da ga ne otpusti iz službe. Svijet je bio stalno u očekivanju vijesti o 
zdravstvenom stanju bolesnika, koje su se svakog sata objavljivale. Kao 
na sudu, kad se očekuje presuda koja ima pasti svaki čas, sve je obuzeo 
strah. 

2. BOZIC U DOMOVINI 


utradan, u isto doba, nalazio se Sternau uz grofičin krevet. U sobi se 
osim njega nalazila još samo njegova majka. Roseta je još uvijek 
mirno spavala. Izgledala je kao lijep mramorni kip; otkada ju je san 
svladao, nije ni načas trepnula okom. Gotovo da se nije čulo ni kako diše. 

— Majko! — odjeknu tihi glas u tišini sobe. 

— Sine moj? — upita majka isto tako tiho. 

— Dođi! 

Gospođa Sternau ustade i priđe sinu. Njen tjeskobni pogled nazre u 
njegovu oku tračak nade. 

— Takni ovu ruku — zamoli je on. 

Ona uze ruku bolesnice, bijelu kao mramor, i kimnu radosno sinu. 

— Osjećašlijoj puls, majko? Pogledaj, usne joj se već pomalo rumene, 
a samrtno blijedilo već nestaje s njenih obraza. Idi kapetanu i javi mu da 
će se grofica za jedan sat probuditi! 

— Uistinu, Karl? 

— Da. 

Ona pritisnu sinovljevu glavu na svoje grudi, pomilova je nježno, a 
potom ga upita tiho: 

— Hoće li to biti u dobar čas? 

— To je u Božjim rukama. Majko, ja se molim usrdno, kako se još 
nikad u svom životu nisam molio. 

— Neka Gospod Bog usliši tvoju molitvu. Ti si zaslužio tu sreću, dijete 
moje! 

Gospođa Sternau kliznu nečujno na vrata, ali se brzo vrati i sjede opet 
na svoje mjesto. Nije više mogla raditi — sad je i ona molila od sveg srca, 
s materinskim osjećajem, da se Bog smiluje bolesnici i da je u posljednji 
čas spasi. Nakon pola sata bolesnica poče tiho disati. Potom joj rumenilo 
osu lice, ruka joj se pokrenu, a vjeđe trgnuše. Čas zatim okrenu glavu na 
drugu stranu. Sternau je imao osjećaj da će mu grudi pući, ali se savlada, 
držeći stalno bolesnicu za ruku, te ostade prividno miran. 

Odjednom okrenu Roseta opet lice i njegovo oštro oko primijeti da 
joj se vjeđe trzaju kao kad se čovjek budi. Ne potraj a dugo i vjeđe se 
bolesnici lagano, sasvim lagano podigoše, a zatim joj se oči otvori se i ona 
upre ukočen pogled preda se. 

— Predobri Bože, pomozi mi! Sad je odlučan čas! — začu se tiha 
molitva liječnika. 

Rosetino oko poprimi onaj sanjiv izražaj svojstven čovjeku koji se 
budi i ona se najzad zagleda očima obasjanim potpunom sviješću u 
predmete koji su je okruživali. 

— Pobijedio sam! — klicao je u duši liječnik. 

A Rosetin je pogled klizio od predmeta do predmeta i u njenim se 
očima ogledalo duboko čuđenje. Odjednom osjeti da je netko drži za 
ruku. Uplaši se, njen pogled naglo potraži onoga koji se bio usudio dotaći 
je i, ugledavši i prepoznavši Sternaua, diže se i uzviknu: — Carlos! Ti si 
to? 

— Da, ja sam to — odgovori on drhtavim glasom. 

— Gdje sam to ja? Kako sam dugo spavala? 

— Umiri se, ja sam uz tebe! — zamoli je on i pri tom zagrli. 


— Da, mirna sam, jer si ti uz mene — reče ona iskreno. — Ali ja sam 
sigurno dugo spavala. 


— Vrlo dugo. Bila si bolesna. 

— Bolesna? — zapita ona sjetno. — Kako se to desilo? Ta ja sam jučer 
otpratila svoju Amy u Pons, a onda — ah, onda si ti otišao. Poslije sam se 
osjećala vrlo slabo pa sam htjela prileći, ali sam, dok sam se molila, 
zaspala. A gdje si ti bio, Carlose moj? 

— Ja sam bio u Barceloni — izjavi Sternau. 

— A mene nisi obavijestio o tom putu! 

Uto se začu tih, prigušen jecaj iza prozorske zavjese. 

— Tko to plače! Tko je tu? — upita Roseta. — Je li to moja dobra 
Elvira? 

— Ne, srce moje. To je jedna vrlo draga gospođa koja bi te željela 
vidjeti. 

— Oh, neka strankinja! — uzviknu ona sva u strahu. — Tko je ta žena? 

— Moja majka. 

Roseta ga u prvi mah pogleda kao da ga nije razumjela, a onda 

39 


uzviknu radosno: 


— Tvoja majka? Oh, kako si me iznenadio! Pozovi je odmah ovamo! 
Odmah, odmah! 


— Ali, Roseta, ti moraš govoriti s njom francuski, ona ne razumije 
španjolski. 

— Neka tvoja majka samo dođe! Odmah! 

— Majko — obrati se Sternau majci — dođi. Roseta te želi vidjeti! 


— Sine moj, ja nisam razumjela što ste govorili, ali sam razabrala da 
se njoj vratila svijest, pa ste sad sretni. Je li tako? 


— Da. Bog nam je uslišao molitvu. 


Gospođa Sternau sad polagano priđe. Roseta joj pruži obje ruke s 
izrazom radosti u sjajnim očima te reče: 


— Vi ste majka moga Carlosa! Od srca vas pozdravljam! Oh, sad imam 
i majku! Smijem li se nazvati vašom poslušnom kćeri? 


Gospođa Sternau položi suznih očiju obje ruke na contesinu glavu i 
reče drhtavim glasom: 

— Dijete moje, ja zazivljem obilatu Božju pomoć na vašu glavu. 
Spremna sam posvetiti svoj život vašoj sreći. 

Obje se žene zagrliše bez riječi, a zatim Roseta pruži ruku svom 
vjereniku: 


— Hvala ti, Carlose moj, što si mi dao majku. Oh, koliko je već volim. 
Zar sam zaista bila bolesna? 


— Da, srce moje. Vrlo dugo. 

— Zar se nije juče desilo to što sam maločas ispričala? 

— Ne, desilo se to pred tri mjeseca! 

— Pred tri mjeseca? — šapnu ona u čudu. — Bila sam, dakle, sasvim 
izgubila svijest? A ti si me izliječio? Ti? 

— Bog je dao pa sam našao pravi lijek. 

— A gdje su Alfonso, Cortejo, Alimpo i moja dobra Elvira? 

— Alimpo i Elvira su ovdje. Ostalo ćeš kasnije saznati, dušo moja. Ne 
smiješ zasada još mnogo govoriti, moraš štedjeti svoje snage! 

— Slušat ću te. Samo mi kaži gdje sam sad ja? 

— U kući jednog našeg zajedničkog prijatelja. 

— Zar nisam u Rodrigandi? 

— Ne. Još danas ćeš sve saznati. 

— A moj otac? — upita ona zapinjući glasom. — Zar je istina da je 
ubijen? 

— Ne, on je živ. Ali sad šuti, srce moje, da ti se stanje ne pogorša! 

— Ah, Carlose moj, ja imam jednu molbu, ali ne mogu se odlučiti da ti 
kažem o čemu se radi. 

— Kaži slobodno! 


— Obratit ću se s tom molbom ne ljubljenom, nego liječniku — reče 
Roseta i pri tom se zbuni i pocrveni. — Ako sam tako dugo bila bolesna, 
sigurno sam malo — sasvim malo — zar ne, za to vrijeme jela? 


On kliknu radosno: 

— Ne, to možeš reći i ljubljenom, jer ga time upravo usrećuješ. Kad 
tražiš jesti, uvjeren sam da ćeš uskoro ozdraviti. Reći ću majci da donese 
što odredim. Ili da donese Elvira? 

— Da, Elviru bih vrlo rado vidjela. Ali neka s njom dođe i majka. 

Sternau pribilježi nekoliko riječi na jednu cedulju koju njegova majka 
ponese u kuhinju. Majku putem sretne nadšumar. Uhvati je čvrsto za 
ruku i upita: 

— Hoće li uistinu ozdraviti? 

— Da, hvala velikom Bogu! 

— Divno! Hura! ljuju! Viktorija! Aleluja! Smijem li k njoj? Smijem li je 
vidjeti? Ne? To je okrutno, upravo nečovječno! Ali nešto moram učiniti! 
Što da radim sad od radosti? Recite mi vi, draga moja gospođo Sternau? 

— E, gospodine kapetane, jane znam što da vam kažem. A nemam ni 
vremena, jer moram u kuhinju. Sin mi je tu napisao što treba jesti 
bolesnica. 


— Što? Dajte amo tu cedulju. Što? Laganu goveđu juhu s pšeničnom 
krupicom. Malo pečenog voća. Je li taj vražji dečko pri sebi? Zar je to za 
takvu bolesnicu? Donesite joj komad srnećeg buta, u pari pečenih 
valjušaka, salate od kupusa, pršuta, nekoliko krastavaca i jednu 
mariniranu haringu. To pogoduje teku i jača mozak i živce. Doktor se 
vraški razumije u medicinu, ali nema pojma o ljekovitosti dobrog 
krepkog jela. 


Ne prođe mnogo vremena i lagana juha za Rosetu već je bila gotova. 
Gospođa Elvira odnese je u njenu sobu. Ušavši u sobu, ugleda groficu gdje 

sjedi uspravljena u krevetu, a do nje Sternaua koji je primakao stolicu do 
kreveta. 


— Dobro mi došla, Elvira! — reče Roseta. — Već dugo nisam bila u 
stanju govoriti s tobom. 


Dobroj upraviteljici potekoše bistre suze niz lice. 


— Oh, draga i predraga moja conteso! — brižnu ona u plač. — 
Zahvaljujem presvetoj Bogorodici što ste me prepoznali. Vaša teška 
bolest sve je nas uvelike ražalostila. 


— Raduj se, sad se opet osjećam dobro. 


Roseta se prihvati laganog jela. Obrazi joj se malo-pomalo ponovo 
osuše rumenilom i doktor Sternau se uvjeri da će joj moći pričati o 
tužnim zgodama koje su je dovele u Njemačku. 


Nakon jela zapade Roseta opet u lagan san, kojemu se liječnik 
obradova jer je bio svjestan da će je san još više ojačati. Gospođa Sternau 
ostade s Elvirom u sobi bolesnice, a Sternau ode obići grofa. 


Nakon više od jednog sata on se vrati. Roseta, koja je opet sjedila 
uspravljena u svom krevetu, brižnu u plač. Elvira je sjedila pored nje. I 
ona je plakala. Doktorova majka sjedila jena svom mjestu pored prozora. 
Čim joj se sin vrati u sobu, ona mu potrča u susret. Vjerojatno se dogodilo 
nešto neprijatno. 


— U dobar si čas došao, Karl — reče sinu. — Ja ne razumijem 
španjolski, ali naslućujem da je Elvira nešto izbrbljala. Dugo su zajedno 
govorile, a ja sam uzalud pokušavala da ih ušutkam. 


Sternau se okrenu Roseti i pogleda je zabrinuto. Ali Roseta ga zamoli 
uzbuđenim glasom: 


— Neljuti se na nas, dragi moj Carlos! Dobra Elvira pričala mi je nešto 
ija se nisam više mogla savladati: kriva sam ja, jer sam htjela sve saznati. 


— Ali, Bože moj, to ti danas može mnogo škoditi! — uzviknu on. 


— Ne — odgovori ona. — Izvjesnost me ne muči toliko, briga koja me 
je do sada uznemiravala mnogo me je više mučila. Sada me je Elvira o 
svemu izvijestila, pa sam mnogo mirnija. A sada se obraćam tebi, dragi 
moj Carlose, s jednom molbom i uvjerena sam da ćeš mi je uslišati, jer se 
danas osjećam već dosta jaka. Kao kći dužna sam obići svog bolesnog oca. 
Dopusti mi, molim te, da ga vidim. 

Sternau se najprije tome suprotstavi, ali zatim ipak popusti jer je 
vidio da se ona uistinu osjeća već dosta jakom pa će podnijeti susret s 

bolesnim ocem. On naredi da se pored grofova kreveta na udoban 
naslonjač smjesti mekan ležaj i prenese na svojim jakim rukama 
bolesnicu u očevu sobu. Ugledavši oca, Roseta brižnu u plač, jer je već 
dugo bila odvojena od njega. Kad je Sternau položi na naslonjač, uze ona 
očevu ruku i obasu je žarkim poljupcima. Tek tada primijeti ona Alimpa, 
čije su oči s dirljivom radošću promatrale svoju gospodaricu. Ona obrisa 
suze i pruži ruku vjernom upravitelju, a ovaj je prihvati i položi na nju 
svoje usne. 

— Oh, draga moja, milostiva moja conteso! Koliko sam zahvalan 
svemogućem Bogu što vas je spasio! 


— Ija sam mu zahvalna, jer Njemu dugujem što sada mogu opet 
govoriti s vama. 

— To je upravo zasluga doktora Sternaua. Samo vas je on mogao 
izliječiti. 

— Ja to znam. Ali znam i što si ti za mene učinio. Na svemu ti 
zahvaljujem, moj vjerni prijatelju! 

— Oh, to nije ništa, upravo ništa — stade je on uvjeravati. 

— Mi bismo za vas pošli do nakraj svijeta. To kaže i moja Elvira. 

— Ja ću razmisliti kako da vam bar djelomice uzvratim tu vašu 
požrtvovnost. Strpite se samo dok moj otac ozdravi! 

Trebalo je dočekati sutrašnji dan da se vidi hoće li Sternauovo 
umijeće imati uspjeha s grofom, kao što je imalo uspjeha s njegovom 
kćeri. Roseta je sjedila uz krevet svoga oca, očiju uprtih u njega. Spavao 
je već gotovo tri dana. Svakog trenutka mogao se probuditi. Uto uđe u 
sobu Sternau. On stisnu Roseti ruku. 

— Roseta! 

— Carlos! Hoće li moj otac ozdraviti? 

— Ja se nadam da hoće, i to uskoro! 

On pusti njenu ruku i prihvati bolesnikovu ruku, pridrža je kratko 
vrijeme u svojoj, a onda je odjednom pusti i priđe uzglavlju. Grof se 
pokrenu, otvori oči, kliznu lagano njima po sobi, poput čovjeka koji se 
budi iza sna. Pogled mu pade na Rosetu. Zagleda se u nju ispitivačkim 
pogledom i reče tiho: 

— Bože moj! Gdje sam to ja? Što sam to sanjao? Roseta, drago moje 
dijete, jesi li ti to! Gdje je senor Sternau, moj spasitelj? 

Roseta problijedi. Sjedilaje na svom mjestu i sva se ukočila. 
Odjednom skoči i uzviknu: 


— Oče, dragi moj oče! Poznaješ li me? Poznaješ li me uistinu? 
Osmijeh blaženstva obasja grofu lice: 


— Da, poznajem te. Ti si Roseta, moja kći. Ne daj da mi priđe Cortejo 
ni Clarissa, a ni Alfonso. Neka me Sternau čuva od njih. Ja sam vrlo 
umoran, sad moram spavati. Dođi, dijete moje, poljubi me, a sutra ujutro 
vrati mi se zarana! 


Roseta stisnu čvrsto zube, ali ne uspje potisnuti ono što se u njoj 
bunilo. Iz grudi joj se ote uzdah, a iz očiju joj provališe suze. Stalno je 
pritiskivala svoje usne na očeve, sve dok ne primijeti da je zaspao. Onda 
ustade. Pogled joj pade na Sternaua, ona zajeca i pade mu na grudi. 


Prođe četrnaest dana. Don Manuel je već potpuno ozdravio. Radosna 
srca pristade da mu se kći uda za Karla Sternaua. Jedino što ga je još 
žalostilo bila je neizvjesna sudbina njegova sina. Još nisu znali kakve 
korake da poduzmu da bi ga spasili. 


Živa djelatnost, puna radosti, započe u dvorcu Rheinswalden. Vršile 
su se pripreme za svadbu koja je trebala biti na sam Badnjak. Roseta je 
izrazila želju da se vjenčanje obavi u najvećoj tišini, a ta se želja poklapala 
sa Sternauovim načelima. 

Ujutro, uoči Badnjaka, stiže, od svojoj obitelji željno iščekivan, 
kormilar Unger, obradovavši ih uvelike svojim dolaskom. Poslije ručka 
sjedio je sa svojom ženom i svojim sinčićem za stolom. Žena mu je pričala 
o događajima koji su se bili zbili za vrijeme njegove odsutnosti, ne tajeći 
mu stvari koje su se za to vrijeme odigrale u dvorcu Rodriganda. 
Kormilar ju je slušao s najvećom pažnjom. Nakon nekog vremena prekide 
je: — Taj je doktor Sternau morao, dakle, pobjeći iz Rodrigande. A znaš li 
zašto? Ta nije valjda zbog nekog čovjeka koji je nestao iz Rodrigande? 

— Ne. Ali — ali -Bože, zar ti znaš nešto otome? Iz Rodrigande je zaista 
jednom jedan čovjek nestao. Jedan husarski poručnik. O tome je pričala 
nešto gospođa Sternau. 

— Hm. A znali se kud je otišao? 


— Ne. Nego, stani, sad se sjećam. Doktor Sternau misli da su ga 
odvukli na jedan brod. 


— Dođavola, stvar postaje sve vjerojatnija. Kako se zvao brod? Da 

nije možda Pendola? Nastoj se sjetiti! 

— Znam točno da gospođa Sternau nije nikakvo ime spomenula. 

— Inije ništa više rekla? 

Kormilarova žena razmisli malo, a potom živo reče: 

— Da, sad se sjećam. Izgleda da je jedan advokat bio u tu stvar 
umiješan. Nisam mu upamtila ime. Bilo je to neko strano i teško 
izgovorljivo ime. 

— Da se nije zvao možda Gasparino Cortejo? 

— Uistinu, tako se zvao! Nego, čovječe, kako si to saznao? 


— Pričat ću ti jednom o svemu tome. A sad moram svakako govoriti 
s doktorom Sternauom, moram mu nešto važno priopćiti. 


On stavi na glavu svoju mornarsku kapu koju je nosio i kad se nalazio 
u domovini i iziđe iz sobe. Prolazeći salašem, sretne Sternaua koji je 
upravo namjeravao prošetati šumom. Kormilar skide pred njim kapu u 
znak pozdrava. Sternau mu uzvrati pozdrav i zaustavi se, jer je primijetio 
da kormilar želi s njim govoriti. 

— Oprostite! Jeste li vi gospodin doktor Sternau? — upita ga Unger. 

— Da — odgovori Sternau. 

— Smijem li vas malo zadržati. Nešto bih vam priopćio. 

— Da. Vi ste sigurno kormilar Unger, otac našeg malog Kurta, zar ne? 

— Pogodili ste, gospodine doktore. Ja sam upravo danas stigao. 

— Dolazite li k meni kao liječniku? 

— Ne. Dolazim u vezi s vašim boravkom u Španjolskoj i s vašim 
doživljaj ima u toj zemlji. 

— Ah! — začudi se Sternau. — Vi ste bili u Španjolskoj? 

— Ne, ali ja sam za vrijeme svog posljednjeg putovanja morem 
saznao neke stvari koje bi vas mogle zanimati. 

— Baš sam radoznao što bi to moglo biti. Htio sam se malo prošetati, 
ali tu smo na svježem zraku. Sjednimo, dakle, na ovu klupu! 

Oni sjedoše jedan pored drugoga i kormilar poče pričati: 

— Pristali smo u luci Nantes u Francuskoj. Pored nas je pristao 
španjolski brod La Pendola pod zapovjedništvom kapetana Landole. 
Izdavao se za trgovački brod, ali ja otkrih varku: bio je to gusarski brod. 
U luci, u jednoj mornarskoj krčmi, prisluškivao sam slučajno razgovor 

dvojice mornara s tog broda. Jedan je od njih pričao kako su po nalogu 
nekog Gasparina Corteja uhvatili jednog čovjeka pa ga drže na brodu. 


Kormilar je dalje pričao. Sternauovaje radoznalost sve više rasla. 
Najzad skoči i viknu sav uzbuđen: 


— Gospodine, vi i ne slutite koliku važnost ima za mene to što ste mi 
priopćili. Rekli ste da se kapetan tog broda zvao Henrico Landola? 


— Da. Njegov se brod zvao La Pendola, što na našem jeziku znači 
Pero. Bio se sigurno pod tim imenom prikrio. Kladim se da je La Pendola 
zapravo gusarski brod Lion koji gusari duž afričke i istočno-američke 
obale. 


— Onda taj Henrico Landola nije u stvari nitko drugi nego kapetan 
Grandeprise. 

— Možda. Ali ja nisam svoju priču još završio. Jedan od dvojice 
mornara htio je znati što će kapetan uraditi s sužnjem, a drugi mu onda 
odgovori da će ga vjerojatno uputiti istim putem kojim je već uputio 
jednog čovjeka što ga je nekoliko mjeseci ranije poveo sobom iz Meksika. 

Sternau ga je slušao u čudu. — Iz Meksika? I niste ništa više čuli o tom 
čovjeku? 

— Ništa, samo to što je rekao taj mornar. Govorio je da je zapravo 
šteta tog čovjeka, koji mora da je neki grofili nešto slično. 

— A nije spomenuo njegovo ime? 

— Da! Za mornara je on bio stari Fernando. Oni su zatim oplovili Rt 
dobre nade i jedrili uz obalu Istočne Afrike sve do Senegala, gdje su ga 
iskrcali i prodali u Harar. Ja sam vam tu priču ispričao jer su oba slučaja 
jedan drugome začudo slični. Oba puta bio je naime u stvar umiješan 
jedan Cortejo. 


Liječnik odjednom shvati. Brzinom munje bijesnu mu u mozgu 
uspomena na ono što mu je kratko vrijeme pred svoju smrt 
ispričao Jacques Tardot, koji je zajedno s njim čamio u sužanjstvu u 
Barceloni. On mu je spomenuo ime Fernando, pa je Sternau odmah 
pomislio da se radi o bratu grofa Manuela, čovjeku za kojega je 
pretpostavljao da je umro u Meksiku. Sada, kad je doznao da su kapetan 
Liona i Pendole ista ličnost, nije više ni najmanje sumnjao da grof 
Fernando nije mrtav, nego da ga je Landola oteo. Da je i najmanje u to 
sumnjao, svaku bi njegovu sumnju da je i u toj drugoj otmici imao učešća 
jedan Cortejo bila raspršila kormilarova napomena. Nije se vjerojatno 

radilo o advokatu Corteju, ali Sternau je znao da se upravitelj imanja 
meksikanskog grofa zvao također Cortejo i bio brat španjolskog 
advokata, s kojim je on imao nekad posla. On potisnu misli koje su ga 
salijetale pa ponovo zapita: 


— Iništa više ne znate o tom čovjeku? 

— Ne. 

— Vi ne znate u kojem je pravcu Pendola otplovila iz Nantesa? 

— Ja sam čuo da se sprema za Capetown, ali kad su u pitanju gusari, 
navodi o pravcu plovidbe nisu pouzdani. Vama je sigurno poznato da ta 
vrsta brodova stalno mijenja pravac svoje plovidbe. Gusar plovi samo u 
pravcu plijena koji očekuje. 

— Nebili bilo moguće odavle saznati gdje je Pendola pristala ili gdje 
je viđena? 

— 0 da, ali takve su informacije povezane sa znatnim troškovima. 
Pokušajte se raspitati kod veleposlanika u Berlinu. Izvijestit će vas, ali će 
proći dosta vremena prije nego što primite izvještaj. 

— Da pokušam zatražiti izvještaj telegrafskim putem? 

— To će brže ići, ali će i stajati više. Ali, pretpostavimo da doznate 
kojim morem plovi Pendola, kakvu ćete korist imati od toga? 

— Potražit ću taj gusarski brod i oslobodit ću sužnja. 

— Jeli vam toliko stalo do toga da ga oslobodite? 

— Silno mije stalo! Možda ću vam jednom opširno ispričati taj slučaj. 
Nego recite mi: Imate li sada bilo kakvih obaveza? 

— Ne. 

— Biste li se primili zapovjedništva jednog broda? Jednog malog 
broda, jahte? 


— Da, kad bih u strojarnici imao pouzdana strojara. Diplomom 
kapetana duge plovidbe raspolažem. 


— Bi li se takva jahta mogla ogledati na otvorenom moru s 
Pendolom? 


— Dovraga, na to nije lako odgovoriti! Morala bi svakako biti čvrste 
građe i naoružana s nekoliko dobrih topova, a uz to imati posadu 
sastavljenu od hrabrih momaka. 


— Vi smatrate, dakle, to mogućim. 
— Pod izvjesnim uvjetima, svakako. 

— Koliko bi mogla koštati jedna takva jahta? 

— Sto dvadeset tisuća maraka bez opreme. 

— Ne bili se mogla kupiti polovna? 

— Teško. Takvi se brodovi grade za privatnu upotrebu, za provod 
milijunaša, a takvi bi bogatuni smatrali upravo sramotom prodati jahtu 
koja je njihovo vlasništvo. Uostalom, polovni brod ne bi sigurno ni 
odgovarao vašim potrebama. Vi biste morali dati graditi brod prema 
vašim uputama i s opremom kavu vi želite. 


— A gdje se najbolje grade takvi brodovi? 

— Ja bih vam preporučio čuveno brodogradilište u Greenocku na 
Clydi. 

— U Škotskoj, dakle? 

— Da. Vi biste morali osobno tamo otputovati. 


— Ali ja nisam stručnjak za ta pitanja. Biste li bili ljubazni da mi se 
pridružite, u slučaju da se odlučim za vaš savjet? 

— Od srca rado, gospodine doktore! 

— E, dobro! Razmislit ću još o svemu tome. Moja sestra, koja mnogo 
voli vašu gospođu, pitala me mogu li vam pomoći predujmom, koji bi vam 
omogućio da se na moru osamostalite. Ako naručim jahtu, vi nećete biti 
doduše njen vlasnik, ali svakako njen kapetan. Ako ostvarimo naš cilj, ja 
ću rado i dalje voditi brigu o vama. Sad idem malo u šumu prošetati. 
Ovome što ste mi rekli pridajem veliku važnost, pa se moram osamiti i o 
svemu potanko razmisliti. 

Pruživši jedan drugome ruku, oni se rastadoše. 

Poslije podne uđoše u dvorište dvorca Rheinswalden jedna kola. 

Njima se dovezao državni tužitelj. On svrati najprije na salaš obitelji 
Unger i preda tamo božični poklon za Kurta koji mu je bio, kako se činilo, 
uvelike omilio. Pošto provede kod njih četvrt sata, ode kod Sternaua koji 
ga srdačno primi. 

— Donosite li kakve vijesti? — upita liječnik. 

— Da, i radujem se što vam ih donosim upravo sada, pred sam Božić. 

Pošto obojica zapališe cigaru, službenik produži: 

— Ja sam se o mnogo čemu raspitao u vezi obitelji Rodrigande. 
Grofica se propisno prijavila. Obratit ćemo se španjolskom poslaniku. Od 
njenog dijela baštine neće joj moći oduzeti ni pare. Osim toga, poslao sam 

u Barcelonu jednog od naših najspretnijih detektiva. 
— Vrlo ste ljubazni i pažljivi! Troškove ću snositi naravno ja. 


— O tome ćemo kasnije govoriti. Taj detektiv ima uz to nalog da 
budno nadzire dvorac Rodrigande. 


— To je dobro i može biti od velike koristi. Don Manuel će, naime, 
ostati zasad u Njemačkoj i tu sačekati rezultat potrage za svojim sinom. 


— Kako? Zar vaš budući tast neće odmah nastupiti protiv 
podmetnutog baštinika? 


— Ne. On to ne bi mogao ni kad bi htio. 

— Objasnite mi to, molim vas. 

— To je u vezi s pravom vlasništva koje je na snazi u Rodrigandi. 
— Ja vas ne shvaćam. Što bi Don Manuela moglo spriječiti? 


— Vi ćete me shvatiti kad vam budem rekao da dvorac i grofovija 
Rodrigande ne predstavljaju slobodno vlasništvo, već obiteljsko dobro, 
majorat, i prelaze u otpadajućem dijelu u vlasništvo svakog narednog 
muškog potomka, čim ovaj navrši dvadeset i jednu godinu. To znači da 
oba vlasnika mogu samo zajednički s ostalim članovima obitelji 
raspolagati imovinom, a tako i nastupati kao tužitelji. A sad mi kažite tko 
je naredni muški potomak s pravom na baštinu? 


— Bezsumnje, stvarni Don Alfonso, kojega su gusari nazvali Mariano, 
a on se u Rodrigandi morao izdavati za Alfreda de Lautrevillea. Ja 
predlažem da pravoga Don Alfonsa zovemo zasad još Mariano, jer ne 
znamo koje drugo ime dati varalici. 


— Vi mislite tako! A gdje vam je dokaz da se tako zove? Osim toga, 
Mariano treba tek biti pronađen, kako bi mogao istupiti sa svojim 
zahtjevima. Poteškoću predstavlja činjenica što Alfonso pred zakonom 
važi kao zakoniti nasljednik ili, točnije rečeno, kao sadašnji suvlasnik 
obiteljskog dobra. Iz toga proizlazi pravna besmislica: Don Manuel, da bi 
mogao tužiti Don Alfonsa, morao imati pristanak samog Don Alfonsa, 
zakonitog suvlasnika. 

— To je vraški zapletena pripovijest! 

— Svakako. U zakoniku porodice Rodrigande postoji jedna rupa. Nije 
se računalo s mogućnošću da bi otac jednom mogao imati razloga istupiti 
s tužbom protiv vlastitog sina. Don Manuel bi imao puno pravo da i dalje 
— pored Alfonsa — stanuje u Rodrigandi i da kao suvlasnik upravlja 
zajedničkom obiteljskom baštinom. Nego, biste li mogli da mu u 

sadašnjim prilikama preporučite povratak u Rodrigandu gdje bi mu život 
bio u opasnosti? Shvaćate li sada zašto su grofu vezane ruke i zašto mora 
pričekati da Mariano bude pronađen? 


— Nebili se možda moglo na osnovu kaznenog prava postići nešto u 
parnici protiv Alfonsa? 

— Teško. Kakvi bi se dokazi mogli iznijeti protiv Alfonsa? On ima u 
svemu prednost pred nama, a bez Mariana ne može se ništa učiniti. 


— Ako stvar tako posmatrate, moram vam dati za pravo. Nego, kakve 
namjere imate s Don Manuelom? Hoćete li držati u tajnosti da je spašen i 
izliječen? 

— To neće biti moguće, koliko god to bilo poželjno. Ja ne mogu ipak 
svog tasta zatvoriti, da bih zatajio da je još živ. Samo se po sebi razumije 
da ćemo postaviti straže oko dvorca i Alfonsa i njegove sukrivce po 
tajnim pouzdanicima nadzirati. Mi moramo čak pustiti neko vrijeme 
zločince da mirno uživaju u svom plijenu. Možemo u najboljem slučaju 
ishoditi da Roseti isplate njen dio baštine. 


— U vezi toga, moram vam reći da sam saznao nešto novo. Moj 
pouzdanik javlja mi iz Rodrigande da tamo ne misle osporiti da je dama, 
koja se ovdje nalazi, stvarno grofica Roseta de Rodrigande. 

— Iz toga slijedi da ona ima pravo tražiti nasljedstvo. 

— Svakako. Ja sam upravo i u tom pogledu izmijenio nekoliko pisama 
sa španjolskim poslanikom u Berlinu. On je voljan da sa svoje strane učini 
sve što bude u njegovoj moći. 

— Ja sam vam zaista mnogo zahvalan. 

— Upravo sam saznao od Ungera da ćete poći uskoro s njim na put. 
Rekao mi je da kanite kupiti jednu jahtu. 

— Istina je. 

— Ono što mi je kormilar pričao o svemu što vas je zadesilo u 
posljednje vrijeme dojmilo me se kao sasvim čudna priča. Hoćete li mi 
dopustiti, gospodine doktore, da vas za vrijeme vaše odsutnosti i u toj 
stvari zastupam kao tužitelj? 

— Vrlo rado, ukoliko sama stvar nije izvan nadležnosti vaše službe. 
Ja se u to, kao laik, ne razumijem. 

— Ne brinite. Vi ste zapadnjak i ujedno žrtva spletaka. Ja raspolažem 
sredstvima kojima vi ne raspolažete. Poduzet ću odmah potrebne korake 
da bih saznao kad je i gdje je Pendola posljednji put viđena. 

Rekavši to, državni tužitelj ustade. — A sad mi dopustite, gospodine 
doktore, da vam izrazim svoje najsrdačnije želje povodom vašeg 
sutrašnjeg vjenčanja. Smijem li pozdraviti grofa i groficu? Ja sam ih vidio 
kad su bili bolesni pa bih im htio čestitati na ozdravljenju i ujedno tim 
povodom nadopuniti svoj izvještaj. 

— Idem odmah po njih. 


Kad se malo zatim vrati s grofom i Rosetom, državni tužitelj bio je 
prosto zapanjen promjenom koju na njima primijeti. Bio je ranije vidio 
Rosetu, kako u svojoj mramornoj ljepoti kleči na tlu, zadubljena u 
molitvu. Sad je vidje ozarenu duhovnim životom. Iz nje je izbijala 
profinjena ženstvenost. I grof je sada izgledao u svojoj dostojanstvenosti 
i ozbiljnosti sasvim drukčiji nego ranije, kad je svojim djetinjim 
ponašanjem pobudio u njegovoj duši najdublje sažaljenje. I on sam sebi 
reče da će se svim svojim utjecajem založiti kako bi im pomogao ostvariti 
njihova prava. U velikoj dvorani dvorca bile su međutim izvršene sve 
pripreme za sutrašnji dan. U dnu dvorane bi podignut oltar, okružen 
gustom jelovom šumom, a uz to je nadšumar sam dovukao golem bori 
smjestio ga usred dvorane. Sa svojim lugarom kapetan je marljivo 
prionuo na posao, kiteći bor. Da bi se osigurao od smetnji, naredi da se 
vrata dvorane zaključaju; htio je da svoje goste iznenadi i zato nije nitko, 
ma tko bio, smio ući. 


Dobri Rodenstein bio je toga dana upravo ljudožderski raspoložen. 
To njegovo raspoloženje nije bilo nikako u skladu s poslom kojemu su se 
obojica sa zanosom posvetili. Stavili su svjećice pa su se upravo latili 
pozlaćivanja oraha. Na stoluje je ležalo mnoštvo oraha, a pored njih 
sveščić zlata u listićima i velik lonac ljepila. 

— Ludwig, ti magarče nad magarcima, ti nespretnjakoviću! Moraš 
pozlatiti orahe, a ne svoje medvjeđe šape! 

— Nisam ja kriv, gospodine kapetane, što mi se poneki listić zlata 
zalijepi kadšto za prste. 

— Tako? Poneki listić? — naruga mu se nadšumar. — Čovječe, sa 
zlatom koje ti se lijepi za prste, mogao bi pozlatiti orahe čitavog 
vojvodstva. 


— Ta nije moguće, gospodine kapetane! 
— Umukni, da nisi pisnuo! — zagrmi nadšumar kojega Ludwig nije 

mogao nikako uvjeriti. — Kako se usuđuješ protusloviti mi? 


— Ja se samo branim, gospodine kapetane, jer mi krivo činite; pazi 
samo, ta i vi imate obje ruke pune zlata! 


Ukoren, kapetan najprije pogleda začuđeno lugara, a zatim svoje ruke 
za koje su se bile zalijepile čitave krpe zlata, tako velike da se njima moglo 
pozlatiti deset oraha. Sad se tek pravo naljuti. 


— Jezik za zube! — izdera se na Ludwiga. — Čije je zlato, je li? Jesi li 
ga ti kupio ili ja? Imam li, dakle, pravo umrljati se koliko me god volja ili 
ne! 


— Dajte mi već jednom mira, gospodine kapetane, ako nećete da 
odem i ostavim vaše orahe da se sami pozlate. 


Nadšumar zanijemi, a onda prasnu. — Sto mu strijela i gromova, koji 
je đavo u tebe ušao, da se usuđuješ tako govoriti sa mnom? Jesam li te 
ovamo zvao zbog sebe ili zbog naše drage milostive gospođice za koju 
nema dovoljno zlata na ovome svijetu? Ako odmah ne... 


Riječ mu zastade u grlu, jer se začu kucanje na vratima i odmah zatim 
glas malog Kurta: 


— Gospodine kapetane, otvori mi, molim te! 

Te riječi usmjeriše nadšumarev gnjev u drugom smjeru. 

— Ostani napolju! — viknu nadšumar. — Ne trebam te sada! 

— Ali ja bih ti htio nešto pokazati! 

— Nemam vremena! — viknu Rodenstein. 

— Ah, iziđi samo časkom, samo na trenutak. 

— Ni govora! — zaurla on. — Gubi se! 

— Dobro, ja idem, kad već moram, ali onda ću ga sam ustrijeliti! 

Nadšumar se zaprepasti. 

— Sam ćeš ga ustrijeliti? A koga to? Koga ćeš to ustrijeliti? 

— Tigra! 

— Što — što — štooo? Mladiću, ti si poludio! 

— Gospodine kapetane, ja sad idem! 

— Stani, da se nisi makao! Evo me odmah! 

On baci kist, tek umočen u ljepilo, i napola pozlaćen orah, što gaje 
upravo držao u rukama, lugaru u glavu i iziđe u isti čas na vrata. Pred 
vratima je stajao Kurt u lovačkom odijelu. O lijevo je rame prebacio 

pušku, a na desno zametnuo dug, težak predmet, u kojemu, kad ga vidje 
izbliza, nadšumar prepozna željeznu motku, na kojoj se, kao na pločama 
u koje nišane lovci, mogao micati od željeznog lima načinjen tigar. Pred 
tom igračkom nadšumaru se ote glasan usklik. 


— Ah, to je, dakle, tigar kojega ćeš ubiti? 

— Da — nasmija se Kurt, a oči mu pri tom zasjaše od radosti. 

— Odakle ti ta zvijer? 

— Dobio sam je za Božić od državnog tužitelja. 

— Zar zbilja? — upita ga u čudu nadšumar. — Kako mu je moglo pasti 
na um da ti tako nešto pokloni? 

— Ne znam. Vjerojatno da mi se oduži što ga onda nisam ustrijelio. 

— Hm! Možda si u pravu. A što ćeš sad s tim? 

— Okušat ću to u šumi. A ti, gospodine kapetane, moraš sa mnom da 
mi pokažeš kako se to radi. 

— Hm. Ja nemam zapravo vremena. 

— Onda idem sam. Nekako ću već izići na kraj s tim. Gospodin doktor 
Sternau pričao mi je o lovu na velike zvijeri pa i ja želim postati dobar 
lovac kao on. 

— Za to ćeš imati još prilike. U šumu možeš poći i drugi put. 

— Ne, danas želim. Molim te, dragi gospodine kapetane, hajde, dođi 
sa mnom! 

Nadšumar se uzalud opirao. Trenutak kasnije uputiše se zajedno, 
malo i veliko dijete, gazeći dubok snijeg, u šumu. Državni tužitelj nije 
mogao mališana obradovati više nego što ga obradova tim svojim 
poklonom. On se ranije raspitao kod Sternaua što bi mogao pokloniti 
nadobudnom mališanu za Božić, a ovaj ga uputi da mu pokloni tu uistinu 
neobičnu dječju igračku. 


Osvanu Badnjak i s njim lijep, sunčan zimski dan, upravo kao da se u 
čast mladenaca zaodjenuo sjajnim svečanim ruhom. Nešto prije deset 
sati okupi se se svi ukućani u dvorani starog dvorca gdje raskošno okićen 
bor pobudi udivljenje i priznanje svih uzvanika, pa je nadšumar bio 
ushićen hvalama kojima je sa svih strana bio obasipan. Malo poslije deset 
stiže župnik crkvene općine Rheinswalden i, nakon dirljiva govora, obavi 
vjenčanje. Na ručku, koji je iza tog svečanog obreda priređen, okupiše se 

članovi obiju porodica i malobrojni uzvanici. Po izričitoj želji same 
nevjeste ručak je bio skroman, što svi uzvanici odobriše. Uveče se 
ukućani ponovo nađoše na okupu u istoj dvorani, ali sad božično drvo, 
osvijetljeno bezbrojnim svjećicama, zapanji svojom raskoši španjolske 
goste. Na takvo nešto nisu bili navikli u svojoj domovini. Mlada se grofica 
priljubila uz svog muža i svaki čas uzvikivala zadivljena: — Ah, što je 
lijepo-, dok je Elvira pljeskala rukama, da se sve orilo, i uvjeravala sve oko 
sebe: — E, baš je divno, takvo nešto nnismo nikada dosada vidjeli. Mi u 
Španjolskoj toga nemao. I moj Alimpo to kaže! 

U taj se čas začuše odozdo iz dvorišta zvuci lovačkog roga, a zatim 
odjeknu u četiri glasa u laganom tempu koraka: 


Srećom me svega ozariš, ljudske duše prijatelju, 

kad mirno pod okriljem ljubavi tvoje počinem. 

Iz duboke sjete ja tada se dižem 

i sretan u naručje tvoje ja hrlim. 

Pred tobom u tugu utonula bježi noć, 

kad bezmjernom radošću tvoja zrači grud. 

Na zemlji ovoj nebo već sebi nađoh. 

Tko u tebi radost traži i mir, zadovoljstvo će u tebi naći! 


Nadšumar je bio organizator i tog dijela svečanosti. On je stajao dolje 
u dvorištu pred četvoricom mladića i davao im takt. Mladići su se trudili 
koliko su najviše mogli, pa je nadšumar mogao biti sasvim zadovoljan 
postignutim uspjehom. Koral je zvučao pomalo početnički nedotjerano, 
kadšto čak i krivo, ali uglavnom sasvim prijatno. 

— Kakva je to pjesma bila? — upita gore Roseta, kad posljednji zvuci 
zamriješe. 

— To je jedna pobožna crkvena pjesma koju je naš prijatelj nadšumar 
dao otpjevati tebi u čast. 

— Oh, nadšumar je vrlo dobar čovjek. Ja ga ne razumijem kad govori, 
ali osjećam i vidim da me voli. Željela bih da mu se odužim kako zaslužuje. 


Malo zatim počeše dijeliti darove. Na dugom stolu pred božičnim 
drvom nalazilo se mnoštvo bogatih darova. Roseta pokloni Heleni 
Sternau dragocjen nakit, a ova joj za uzvrat pokloni krasnu žensku kapu 

koju je sama izradila. Mladi supruzi ne izmijeniše međusobno darove, jer 
su sami predstavljali najljepši božični dar kojim su se toga dana 
međusobno usrećili. Kurt, koji je bio pozvan da sa svojim roditeljima 
prisustvuje dijeljenju darova, dobi od nadšumara lijep zimski kaput i 
kapu, opšivene krznom od lisice koju je Kurt ustrijelio. Dječak se burno 
obradova tom lijepom poklonu i umalo što ne uguši svojim toplim 
zagrljajima dobrog nadšumara. Nije teško zamisliti da nadšumar nije bio 
zaboravljen; sjetiše ga se bogatim poklonima ne samo don Manuel i 
njegova kći, nego i Sternau. I upravitelj i njegova žena toliko se 
obradovaše primljenim poklonima da je Alimpo na rastanku rekao 
doktoru: — Senjor Sternau, još u svom životu nismo tako lijepo proslavili 
Božić! 

Prođoše i svadbene svečanosti. Sad se njemački liječnik morao sav 
posvetiti na otkrivanje tajnog udesa porodice Rodrigande. Samo je još 
četiri tjedna mogao uživati u svom tek sklopljenom braku, pripremajući 
se uz to za putovanje na koje je odlučio uskoro krenuti. 


I državni tužitelj zauze se za stvar koja se ticala porodice Rodrigande. 
On je imao i u Londonu i u Berlinu utjecajne veze koje su mu mogle biti 
od velike koristi pri traganju za brodom La Pendola. Iz Berlina i Londona 
zatražene su informacije od raznih veleposlanstava, a rezultat toga 
traganja bila je vijest da je Pendola pred kratko vrijeme uplovila u luku 
sv. Jelene da se snabdije vodom, a onda otplovila za Capetown. Sad se bar 
znalo gdje treba tražiti gusara. 


Siječanj se primicao već kraju kad Sternau napusti zajedno s 
kormilarom Rheinswalden, ostavivši svoje najmilije pod kapetanovom 
zaštitom. Snabdjevši se ovećom svotom u gotovu novcu i dobrim 
mjenicama isplativim u engleskoj valuti, krenu Sternau na put. Do Mainza 
mu se pridruži kapetan, otprativši ga do broda kojim je, ploveći niz Rajnu, 
trebao stići do mora. 

Njegov rastanak s mladom ženom bio je dirljiv. Roseta se nije nikako 
mogla odvojiti od njega. 

Naslonjena na njegove grudi, nije prestajala plakati. A zatim ostade 
dugo na kapiji, gledajući za kolima kojima je njen muž krenuo za Mainz. 
Uz nju su bili njen otac, Alimpo i Elvira. Bez riječi ljubio je grof svoje 
dijete. 

— Ne plačite, draga moja grofice — govorila joj je upraviteljica. — 

Naš dobri gospodar vratit će se uskoro, to kaže i moj Alimpo. 


— Da — potvrdi ovaj. — Gospodin doktor je čovjek kadar uhvatiti tog 
kapetana Landolu. On će ga sigurno naći. 


Nedaleko od njih stajao je Ludwig s Kurtom. Dječak je plakao, a i lugar 
je bio ganut pa se gotovo postidje kad mu u oku zablista krupna suza. — 
Ti plačeš, mladiću! — reče dječaku. — Baš si baba, pazi! 

— Pa ti plačeš — reče Kurt. 

— Ja? Ja da plačem? Baš si glup! Zar ne vidiš da mi se oči znoje? E, baš 
je paklena vrućina danas. Pred osam dana bilo je ovdje još hladno kao 
sred Sibira, pazi, a danas je vruće kao da se nalazimo u brodskoj 
strojarnici. Zaista, sasvim neobično vrijeme! 


Ljudi iz Rheinswaldena nisu ni slutili da će proći mnogo godina prije 
nego što se Sternau i kormilar vrate. 


Na pristaništu Sternau nađe državnog tužitelja koji je došao još 
jednom s njim porazgovarati i uvjeriti ga da može bez brige krenuti na 
put, jer će on njegovu stvar odlučno braniti i stalno voditi najveću brigu 
o Don Manuelu i o mladoj gospođi. 


Kapetan otprati Sternaua do Kolna. Tu se rastadoše. 

— Kako dugo mislite izbivati, doktore! 

— Tko to može znati? Mojim putevima upravlja Božja ruka. 
— Ja se nadam da će nam vas Bog uskoro vratiti. 

— Pozdravite mi još jednom Rosetu i čitavo njeno društvo! 


— Bit ćete služeni, doktore! Nemojmo sad tugovati Nakon rastanka 
dolazi sastanak. Zbogom! 


— Ostajte mi zdravo! 


Stegnuše jedan drugome ruku, a Sternau krenu zatim s kormilarom 
u susret neizvjesnoj, pustolovnoj budućnosti. 

3. U POTJERI ZA GUSAROM 


a zapadnoj obali Škotske, tamo gdje rijeka Clyde utječe u more, na 

južnoj obali zaljeva koji ta rijeka na svom ušću tvori, leži grad 

Greenock, poznat među svim pomorskim narodima svijeta. U 
brodogradilištima toga grada sagrađeni su mnogi brodovi njemačkog 
Llovda i njemačke ratne mornarice, iz njih su mnogi gordi jedrenjaci i 
trgovački brodovi krenuli na put po svim morima širom svijeta. U jednom 
od najposjećenijih hotela toga grada pojaviše se između ostalih gostiju 
jednoga dana doktor Karl Sternau i kormilar Unger. Bili su uvjereni da će 
tamo najlakše saznati gdje bi mogli kupiti jedan mali brod kojim bi im 
poslužio za potjeru kapetana Landole. Tražili su takav brod posvuda, u 
luci i u brodogradilištima, ali uzalud, pa su sad o tome razgovarali sjedeći 
za ručkom u restoranu. Nasuprot njima sjedio je jedan stari gospodin koji 
im, čuvši njihov razgovor, reče da nedaleko ušća rijeke Clyde mogu vidjeti 
prekrasnu parnu jahtu izloženu na prodaju. Uz to nadoda da se o prodaji 
jahte brine jedan advokat koji stanuje tamo u blizini. Brod se nalazi, reče, 
pred samim vratima vile u kojoj stanuje advokat. 


Sternau zahvali gospodinu i odmah nakon ručka krenu s kormilarom 
da vidi jahtu. Oni su već ranije obišli luku do ušća rijeke, ali sad se uputiše 
uzvodno obalom pa nakon nekog vremena otkriše opisanu jahtu, 
usidrenu uz obalu. Bio je to odličan brzi brod, četrdeset metara dug, šest 
metara širok, s gazom od deset metara, na dva jarbola, snabdjeven 
potrebnom opremom i jedrima, koja su snagu pare pojačavala snagom 
vjetra, tako da se jedva mogao zamisliti brod koji bi se u pogledu brzine 
mogao s njime mjeriti. Kako je brod bio spojen jednom daskom s obalom, 
prijeđoše odmah na palubu samog broda. Sva su okna bila otvorena, ani 
kabina na krmi nije bila zatvorena. Jahta je bila divno uređena. 
Pregledavši stručnjački sve u tančine, Unger se najpovoljnije izrazi o 
samom brodu, nazvavši ga posljednjom riječi tehnike. 

Potom se vrati se na obalu. U jednom vrtu pronađoše vilu koju su 
tražili. Na otvorenim ulaznim vratima ugledaše pločicu s natpisom: 
Emery Miller, advokat. Uđoše i prođoše kroz vrt gdje naiđoše na jednu 
sobaricu koja ih povede do advokata. Upoznavši ga sa svojom namjerom, 

saznaše od njega da su i vila i jahta vlasništvo grofa Nottinghama. 


— Grofa Nottinghama? — upita Sternau iznenađen. — Smijem li vas 
zamoliti da mi kažete puno ime Njegova Gospodstva? 


— Sir Henry Dryden; grof Nottingham — izjavi advokat. 

— Ah, čija je kći pred neko vrijeme bila u posjetu kod grofice Rosete, 
u dvorcu Rodrigande u Španjolskoj? 

— Svakako — potvrdi Englez, i sam začuđen. — Poznajete li vi 
milady? 

— Čak vrlo dobro. Ja sam se također tada nalazio u Rodrigandi pa 
mogu, bez lažne skromnosti, nazvati se njenim prijateljem. 


Sav obradovan, advokat uzviknu: — Pa vi ste onda onaj liječnik 
Sternau koji je staroga grofa operirao? 


— Da. 


— Onda mi je naročito milo što mi se pružila prilika da vas vidim u 
svojoj kući. Sir Henry i lady Amy bili su prije nego što su otputovali za 
Meksiko ovdje, i gospođa nam je mnogo pričala o vama. Trebate znati da 
je ona prijateljica moje žene pa joj je ispričala sve što se u Rodrigandi 
dogodilo. 

— A ja ću vam reći da je grofica Roseta de Rodrigande sada moja 
žena. Ona živi u Njemačkoj kod moje majke. 

— Kako se sve to brzo odigralo! — uzviknu advokat. — Po pričanju 
lady Amy mogli smo, doduše, to i naslutiti. Ali brzina kojom se to odigralo 
može biti samo posljedica sasvim neobičnih događaja. Želio bih da mi o 
svemu tome nešto više kažete. 


— Kad vam se lady Amy povjerila, zašto da vam se jane povjerim? — 
reče Sternau učtivo. 


— Molim vas, dakle, najprije dopustite mi da vas predstavim svojoj 
ženi. Zatim vas usrdno molim da za vrijeme vašeg boravka u Greenocku 
budete moj gost. 


U početku se Sternau ustručavao prihvatiti poziv, ali najposlije 
morade pristati. Advokatova se žena naročito obradova kad ču tko su i 
odakle dolaze ti stranci pa se potrudi da im boravak u svojoj kući učini 
što prijatnijim. Liječnik je pričao svoje doživljaje, a domaćini su se 
ophodili prema njemu s najvećom pažnjom. Sternau tako sazna da lord 
Dryden prodaje jahtu samo zato što mu za njegova vjerojatno dugog 
boravka u Meksiku neće trebati. Sternau je kupi za relativno skromnu 

svotu. Sad je trebalo opremiti brod i naći za nj posadu. A posadu je 
sačinjavalo, ne računajući Ungera, četrnaest mornara i nekoliko strojara 
i ložača. Mornari su prijašnjeg kormilara nazivali kapetanom, a Sternau 
mu, kao vlasnik broda, potvrdi taj naslov. Jahta se dotada zvala The 
Fleeds, a sad dobi ime Roseta. 


Advokat im je pomogao u nabavci hrane, streljiva i oružja. Kako je 
trebalo pronaći gusare, bilo je potrebno imati i nekoliko topova. Zato 
naoružaše Rosetu s četiri brodska i tri pokretna topa, od kojih jedan bi 
smješten na pramčanu, a drugi na krmenu palubu. Brod je plovio 
brzinom od osamnaest milja na sat, a za to je vrijeme trošio otprilike 
dvjesto kilograma ugljena. Trebalo je češće pristajati, da bi se zaliha uglja 
mogla povremeno popunjavati. Uskoro jahta isplovi niz Clyde, u susret 
moru i svom cilju, koji nitko još nije mogao odrediti. Moglo se samo 
naslućivati da kapetana Landolu treba tražiti na zapadnoj obali Afrike. 
Prijeđoše sretno preko, po plovidbu, toliko opasnog Biskajskog zaljeva, 
koji pomorci nazivaju mornarskim grobljem i da bi nešto saznali, 
pristadoše na Azorskim, Kanarskim i Kapverdskim otocima, ali ne 
saznaše ništa. Sternau zaplovi onda prema sv. Jeleni, da bi ondje popunio 
svoju zalihu ugljena, i tu naiđe po prvi put na neki trag. Kapetan Landola 
je tu ponovo pristao sa svojom Pendolom, da bi se snabdio vodom, pa je 
zatim odjedrio put juga. Sad je trebalo očekivati da će se u Capetownu 
nešto više o njemu čuti, pa zato Sternau zaplovi prema Rtu dobre nade. 


Jahta Roseta nalazila se nekoliko stupnjeva sjeverno od Rta dobre 
nade. U rano jutro kapetan Unger se pojavi u kabini na krmi i tu zateče 
Sternaua koji mu javi da se na zapadu vidi jedan brod na tri jarbola. Na 
brodu se nalazio jedan crnac, bivši Landolin mornar, na kojega je Unger 
slučajno naišao u jednom lučkom gradu pa ga je najmio za Rosetu. Taj je 
crnac imao naročito oštar vid pa je s jarbola otkrio prostim okom brod, 
prije nego što ga je Unger dalekozorom zamijetio. 

— Dalije to Pendola? — upita Sternau Ungera. 

— Ne može se još ništa reći — odgovori Unger — Ali po položaju 
jedara liči na trgovački brod. Naredit ću da se plovi prema njemu. Obojica 
se uspeše na palubu i dohvati se svaki svoj dalekozor. Nakon nekoliko 
minuta primijetiše da je brod na tri jarbola, upravo kao i oni, skrenuo 
prema jugu, ali ga oni pretekoše, jer su imali pogodan vjetar pa su mogli 
koristiti jedra i tako pojačati parnu snagu. Dok su oni tako jurili 

povećanom brzinom, crnac koji se nije više makao s vrha jarbola, kriknu 
glasno, iznenađen, a pomalo i prestrašen: 


— Što je? — doviknu mu Sternau. 


— Još jedan brod, dođavola! — odgovori crnac. — Tu na zapadu. Ali 
ne vidi se dobro: ima crna jedra. 


— Crna jedra? — upita odmah Unger. — Crna jedra ima samo brod 
kapetana Landole! 

On upravi dalekozor u smjeru koji mu je crnac ispruženom rukom 
označio i ugleda sad drugi brod koji je punim jedrima jurio prema prvom. 
Zbog tamne boje njegovih jedara bilo ga je teško prepoznati. 

— To je on! — reče najzad Unger uzbuđeno. 

— Da se ne varate možda? — upita Sternau. 


— Ne. Lukav je taj Landola. Njegova su jedra od dvojakog platna pa 
ih mijenja. Kad pristaje u neku luku, razvije bijela jedra, a na pučini plovi 
pod crnim jedrima. To mu mijenjanje zadaje mnogo muke, ali na taj se 
način osigurava. Kako se čini, uočio je trgovački brod pa se sada ustremio 
na njega. 

— Onda smo stigli u dobar čas da napadnutom brodu pružimo 
pomoć! — reče Sternau. — Konačno ću ipak jednom uhvatiti toga 
Landolu; ovaj put, nadam se, neće mi umaći! 


Kapetan strese ozbiljno glavom. — Ne smijemo zaboraviti da je naša 
mala jahta gusaru jedva dorasla. Mi moramo nastojati da ga napadnemo 
postrance. U borbi na pučini mi mu možemo, istina, nanijeti velike štete, 
ali ga se ipak nećemo dočepati. Ali ja se nadam da će se trgovački brod 
braniti, a onda smo dva protiv jednoga. Ja ću narediti da se jedra smotaju, 
a ujedno pusti para, kako bi nas što kasnije primijetio. 

Izvršene su sve moguće pripreme. Spuštena su jedra, jer su se mogla 
vidjeti iz velike daljine, a topovi su napunjeni. Tako je sad mali brod 
mogao neprimijećen pucati u boju koji je svaki čas mogao započeti. 

Nakon nekog vremena gusar se dovoljno približi trgovačkom brodu. 
On podiže crvenu gusarsku zastavu i jednim hicem iz topa dade znak 
trgovačkom brodu da okrene jedra prema vjetru. Trgovački je brod 
vjerojatno shvatio kakvom udesu ide u susret pa je bio razapeo sva svoja 
jedra, trudeći se umaknuti. Naglim zaokretom nađe se izvan dometa 
vatre koju je na njega upravio gusar. Ali ovaj izvede odmah isti manevar 
i pripuca za njim: jedrio je brže pa uskoro sustiže protivnika. Drugi hitac 

zatutnji nad morem. Ovaj put je gusarski brod oštro pripucao. 
Primijećeno je da je njegov metak pogodio drvenu brodsku građu, pa je 
iverje poletjelo na sve strane. Glasni povici radosti razlegoše se na 
gusarskom brodu, a povici bijesa i straha odazvaše im se s trgovačkog 
broda koji odmah spusti nekoliko jedara i zakrenu, propustivši gusarski 
brod pored sebe. U taj čas zakolutaše se dva oblačića nad palubom 
trgovačkog broda, grunuše dva hica i odmah bi primijećena zabuna na 
gusarskom brodu. Oba su hica pogodila brod. 

— Vrlo dobro! — viknu zadovoljno Unger. — Trgovački brod ima 
englesku zastavu. Naoružan je s nekoliko topova i odlučan boriti se. 
Njegova momčad gađa odlično. Naprijed! Sad je na nama red da 
napadnemo gusara s druge strane! 

Oba se broda postaviše sad jedan prema drugome i stadoše se 
međusobno gađati. Vidjelo se jasno da je gusar jači od Engleza, ali mu 
trajnija topovska vatra ipak dojadi i on ponovo razapne jedra koja je 
maločas spustio da bi se, iskoristivši pogodan vjetar, sasvim približio 
trgovačkom brodu. 

— On ga želi zakvačiti! — viknu Sternau. 

— Da — odgovori Unger. — Ali vidite da ni Englez ne gubi prisutnost 
duha. I on koristi vjetar pa se okreće. Sad je u gusara upro kljun, kao lisica 
kad na psa iskesi zube. Sad ću i ja potjerati punom parom. Za šest minuta 
bit ćemo kod njih, pa će se čuti naša odlučna riječ. 

Jahta je do sada bila izbjegla svako dimljenje, pa je nijedan od dva 
broda ne primijeti. Ali sad se izvi tamna, duga traka iz njenog dimnjaka i 
odmah se razliježe s Engleza glasan poklik radosti. I gusarski brod 
primijeti novog protivnika, ali nije smatrao potrebnim da vodi računa o 
patuljku, suviše slabom da bi ga mogao omesti u planiranom napadu. 

Uto Roseta projuri pored Engleza. S palube engleskog broda javi im 
se kapetan: 

— Ej, vi s jahte! Ima li od vas pomoći ili nema? 

— Ima! — odgovori Sternau. — Nemojte se predavati! 

— Ne pada nam ni na kraj pameti! 

Kapetan potvrdi te riječi djelom, jer u isti čas osu na razbojnika 
ponovo paljbu, i sudeći po psovkama, koje do njega dopriješe s palube 
gusarskog broda, pogodi odlično cilj. Začu se glasan, ljutit poklik: 

— Hvataj se vesla! Navali! Zakvači! 

— Ah, to je Landola — reče Unger. — Ali mi ćemo mu kvačenje 
odmah zagorčiti. 


Jahta se okrenu pa stade pred lijevi bok gusara i udesi jedra prema 
vjetru, tako da je topovi s gusarskog broda nisu mogli doseći. 

— Pucaj! — zapovijedi Unger. 

Sad grunuše njegovi topovi i gusarski se brod strese. Meci pogodiše 
trup. 

— Tako valja! — pohvali Unger posadu. — Ne štedite metke! 

Dok su se tobdžije po sredini broda trudile neprijatelju zadati ranu 
ispod površine mora, pokretni mu topovi zasuše mecima palubu. Gusar 
sad uvidje da mora voditi računa o malome Davidu pa obrati na njega 
pažnju. Ali njegovi topovi nisu mogli zakačiti jahtu, a od puščanih je 
metaka Unger zaštitio palubu hasurama kojima je obložio stijenke 
palube. 

Tako se gusar nađe između Engleza i jahte. Oba su se broda držala 
hrabro, pa je gusar ubrzo morao uvidjeti da položaj u kojemu se našao 
nije nimalo prijatan. Bilo je jasno da ne može prići trgovačkom brodu dok 
ne onesposobi jahtu. 

— Zakvačite tu prokletu orahovu ljusku! — zagrmi Landola. Potom 
naredi da se spuste u more dva čamca s potrebnom posadom koji će 
napasti jahtu. 

— Tako treba! — kliknu smijući se Unger. — Odmah će se napiti 
vode. 

I odmah zapovjedi: — Vozi krmom! 

Tako je mogao slobodno nišaniti i preuzeti osobno ulogu tobdžije. 

Odmah mu se približi veći čamac s gusarskog broda. Unger nanišani 
pažljivo i opali. Metak uđe u pramac čamca, prođe čitavom njegovom 
dužinom i izađe na krmi. Više veslača bi ranjeno, a kormilo razmrskano. 
U čamac prodrije voda i on potonu. Ljudi skočiše u more, pa ih prihvati 
drugi čamac koji im je odmah pritekao u pomoć. Ali i taj bi pogođen 
jednim metkom pa i u nj poče prodirati voda kroz rupu koju je metak 
probio. 

— Tako! — viknu Unger. — Ne štedite metke! Ne dajte im da se vrate 
na brod. 

Zapovijed bi izvršena. Sad tek Landola uvidje da mu je mala jahta 
opasniji protivnik negoli engleski brod na tri jarbola. Sav je drhtao od 

bijesa. Stajao je na kormilu, a glas mu se jasno čuo. 


— Sipajte na tu prokletu jahtu ručne granate! — zapovjedi gusar. — 
Tog patuljka moramo uništiti. 


Zaštićen hasurama, Sternau mu doviknu: 

— Henrico Landola, pozdravlja te Cortejo iz Rodrigande. 
Gusar problijedi. Uvidi da je raskrinkan pa zagrmi: 

— Sipajte granate! Brzo! Brzo! Ta nam hulja ne smije umaći. 


Unger naredi da se stroj stavi u pogon i udalji od gusarskog broda 
koliko je bilo potrebno da mu ručne granate ne zakače jahtu. Ali sad mu 
zaprijetiše topovi s gusarskog broda. Zato se usidri pred neprijateljevom 
krmom, gdje je bio izvan opasnosti, jer je neprijatelj skrme mogao pucati 
samo iz dalekometnih topova, pa pokuša da mu mecima uništi kormilo. 
Ako u tome uspije, onesposobit će gusara za dalju borbu. Kad je to 
Henrico Landola uvidio, diže jedra i pokuša potopiti jahtu, ali mu ona 
brzo izmače. 


U međuvremenu se i Englez umiješao u boj. Bio je, doduše, na više 
strana oštećen, ali ni on ne ostade dužan, pa i njegovi meci ostaviše 
podosta tragova na protivničkom brodu. Gusar se nađe u nepovoljnom 
položaju, jer se morao podijeljenim snagama stalno boriti na dvije strane. 
Nije se više mogao nadati da će uspjeti zakvačiti protivnički brod. Stoga, 
kad vidje da su s jahte upravili sve svoje metke u kormilo njegova broda, 
shvati da se može naći u opasnosti i biti onesposobljen za svaku borbu. I 
tako mu ne preostade ništa drugo, nego da u zavjetrini, podigavši jedro, 
umakne s poprišta, teško ranjen u trup hicima s engleskog broda. Na 
trgovačkom brodu momčad udari u radosno klicanje i dočeka s izrazima 
zahvalnosti jahtu, kad mu se ova približila i naslonila na njega ljestve. 
Sternau se s Ungerom pope na spašeni brod. 


— Vaša nam je pomoć došla u dobar čas, Sire! — doviknu im kapetan 
pružajući im ruku. — Vaša se đavolska jahta baš junački ponijela! 


— Anivi se niste kukavički ponijeli, Sire! — odgovori Sternau. 

— Istina, ali ja sam izvršavao samo svoju dužnost! Radoznao sam 
ipak da li će me gusar još napasti. 

— Sigurno neće, dok ja budem u vašem društvu. 

— Ah, to mi nekako zvuči kao da me želite pratiti. 

— Ne mislim prati ti vas, nego njega. Ja tu hulju već nedjeljama tražim 
pa ga neću više pustiti iz vida. 

— Zaista? — upita kapetan u čudu. — Morate li možda izravnati neki 
mali račun s njim? 

— Dakako. Hoćete li mi učiniti uslugu? 

— Vrlo rado. 


— Onda javite u sve luke da ste se borili protiv broda Lion i njegova 
zapovjednika, kapetana Grande Prisea, i nadodajte da su oba imena 
lažna. Pravo je ime broda La Pendola, a kapetan je toga broda Španjolac 
Henrico Landola. Tako ćemo ga moći uhvatiti. Ja ću tobože ploviti za 
vama, kao da i mene put vodi u Capetown. Tako će se on osjećati sigurnim 
pa neće ni slutiti da ga slijedim. 

— A kakve vi to račune imate s njim, Sire? 


Sternau mu ispriča što je smatrao potrebnim, a onda se vrati na jahtu 
koja produži ploviti put juga, dok je gusar skrenuo na jugozapad. Kad se 
udaljio već toliko da s palube ni s najboljim dalekozorom nije mogao 
zamijetiti jahtu, udari Unger istim pravcem. 


Dobivši takav primjeran šamar, Landola shvati da neće moći postići 
svoj cilj — opljačkati jahtu i engleski trgovački brod — pa se dade u bijeg. 
Pozdrav iz Rodrigande bio mu je zagonetan. U čovjeku koji mu je 
doviknuo taj pozdrav nazreo je neprijatelja vješta svom zanatu. U to da 
mu je taj čovjek neprijatelj nije ni najmanje sumnjao, ali nije mogao 
zamisliti tko bi to mogao biti. Jedno mu se činilo jasnim: jahta je sigurno 
produžila put Capetowna pa će tamo podnijeti prijavu. Zato poduzme i 
on izvjesne mjere: i on produži put Capetowna, ali krišom da bi, nakon 
što u onu luku stigne jahta, koja će ga sigurno preteći, došao tamo do 
kakvih vijesti. Neko je vrijeme plovio zapadno od pravca kojim je trebalo 
da krene na svom putu, jer je zazirao od svakog broda na koji je mogao 
naići, a onda zaplovi put juga da bi potom, u visini Capetowna, nekoliko 
milja od te luke, zakrenuo na istok. Na toj geografskoj širini bila se već 
spustila noć pa se mogao neprimijećen približiti obali. U osvit dana 
potraži samotan zaljev gdje se usidri, još uvijek neprimijećen. Zatim 
napisa pismo svom povjerljivom agentu u Capetownu, koji je bio dužan 
brižno čuvati sva pisma upućena gusaru u taj grad. Po to su pismo došla 
dva čovjeka koji su se jednim čamcem na jedro uputili u Capetown. Stigli 
su u grad bez ikakve smetnje, pa jedan ostade u čamcu, a drugi pođe do 
agenta koji pročita pismo. 

— Prava je sreća što ste se sakrili — reče ovaj kad pročita pismo. — 
Jedan zapadnjak, koji je sinoć uplovio ovamo na jednoj jahti, podnio je 

prijavu da je kapetan Landola u stvari Grandeprise. 

— Dali je taj zapadnjak još tu? — upita čovjek. 

— Da, sad ukrcava ugljen. 

— A kako se zove? 

— Sternau. A kapetan se zove Unger. Guverner je sazvao sve agente i 
opomenuo ih da s Landolom samo pismeno komuniciraju. Sva 
korespodencija, naslovljena na njega, mora se odmah predati vlasti. Sad 
se i ja moram čuvati. Predat ću vam još pismo koje sam jučer primio, ali 
za neko vrijeme ne očekujte više od mene takve usluge. 

Agent preda zatim čovjeku jedno otvoreno šifrirano pismo. 

Mornar se potom izgubi. Od Landole je primio uputu da sazna što više 
o jahti i zato pođe u onaj dio luke gdje se jahta usidrila. Još nije bio stigao 
do tog mjesta, kad ga srete jedan čovjek, koji, ugledavši ga, zastade, kao 
da se zamislio, a onda se okrenu, potrča za njim i zaustavi ga. Stranac je 
po izgledu bio očito otmjen pomorac. 

— Hej, mladiću — reče — na kojem si brodu ukrcan? 

— Na onom Amerikancu tamo — odgovori brzo i pribrano gusar i 
pokaza jedan američki brik, pored kojega je prošao ulazeći u luku. 

— Tako, tako — reče pomorac posumnjavši u istinitost njegovih 
riječi. — Poznaješ li Funchal? 

— Da. 

— Kad si bio ondje? 

— Pred mnogo godina. Bio sam tada ukrcan na jednom francuskom 
brodu. 

— Tako? Onda se sigurno sjećaš i visoke mršave majke Dry? 

— Ne sjećam se. Mnogo je vremena otada prošlo. 

— Hm. Meni se čini da nije davno što sam te tamo vidio. Da li ti je 
poznat Jeffrouw Mietje? 

— Ne. 

— Onda sam se sigurno prevario. Mislio sam da si još nedavno bio 
ukrcan na brodu Pendola, kojim zapovijeda kapetan Landola. 

— Ne poznajem tog čovjeka. Nego, sad nemam vremena. Zdravo! 

Gusar ode dalje, ali iza obližnjeg ugla zastade jedan čas, da bi zaštićen 
zidom oprezno provirio i vidio da ga stranac slijedi. Shvati odmah da bi 
za njega moglo biti opasno ako bi se ondje duže zadržao pa potraži brzo 

svoj čamac i odmah napusti grad. Stranac koji ga je oslovio nije bio nitko 
drugi nego Unger, koji se uputio lučkom kapetanu da sredi svoje papire, 
jer je Roseta već ukrcala ugljen i trebala je uskoro isploviti. Sjećao se 
točno lica tog čovjeka. Bio mu je sumnjiv pa je pošao za njim, slijedeći ga 
izdaleka. Kad vidje da je skočio u čamac, vratio se na jahtu gdje zateče 
Sternaua. 


— Gospodine doktore, vidite li onaj čamac tamo vani? — upita ga. — 
U njemu su dva čovjeka, od kojih je jedan još donedavna bio ukrcan na 
Pendoli. Taj mi je čovjek rekao da je član posade jednog američkog broda 
koji se usidrio izvan luke, ali ja mu to ne vjerujem, jer mu čamac baš 
nimalo ne liči na američki. Možda smo ušli gusaru u trag. Spustite čamac 
u more i naredite da dva čovjeka pođu za onim mornarom, ali tako da ih 
on ne primijeti. Ja bih sam to učinio, ali moram ići u lučku kapetaniju. 

Unger napusti brod, a Sternau posluša njegov savjet. On primijeti da 
čamac nije pristao uz američki brod, nego je projedrio pored njega. Zato 
odredi da četvorica vrijednih veslača i jedan kormilar siđu u čamac i 
pođu, neprimijećeni, u potjeru za onim sumnjivim mornarom. More nije 
bilo naročito uzburkano, ali su valovi ipak bili toliko visoki da se čamac, 
koji jebio bezjedra, nije mogao izdaleka vidjeti, jer su ga valovi zaklanjali. 
Ali jedro na drugom čamcu bijelilo se nadaleko. 

Ona dva gusara plovili su uz pogodan vjetar. Nisu morali veslati pa su 
mirno sjedili na klupi. Vjetar im je duvao u krmu i tako stigoše ubrzo do 
Pendole. Kapetan Landola preuzme bez riječi od njih obavijest i ode u 
svoju kabinu da je dešifrira. Obavijest je glasila: 

— Doktor Sternau, kojega smo u Barceloni zatvorili, slijedi vas u 
stopu. On zna sve, Cortejo. 

Advokat je, naime, po špijunima dobio iz Rheinswaldena jedno 
obavještenje pa je smatrao za shodno da to obavještenje isporuči 
kapetanu. To je obavještenje razaslao na više mjesta za koja je znao da su 
u vezi s kapetanom. Bili su ranije utvrdili zajednički šifrirano pismo pa 
su se već duže vremena njime služili. Kapetan Landola se vrati potom na 
palubu i potraži svog prvog oficira. 

— Digni sidro! — reče. 

— Sada? — upita oficir u čudu. — Zar nije za nas opasno da nas vide 
ovdje po bijelom danu? 

— Svakako, ali još je opasnije za nas da ostanemo ovdje. Trebamo 

krenuti odmah put Zapadne Indije. 


Oficir shvati da mora usmjeriti brod u smjeru Indijskog oceana pa se 
toliko tome začudi, da mu Landola objasni: 


— Jedan nas čovjek progoni i već nam je za petama, pa ga moramo 
zavesti u bludnju. Već se saznalo da se pod imenom Pendola krije Lion. 
Moramo izmijeniti lice broda i njegovu opremu i snabdjeti se novim 
papirima. Naprijed, dakle! 

Malo zatim brod napusti zaljev, a Sternauov se čamac zaustavi samo 
nešto više od pola milje daleko od obale, od koje ga je bilo teško 
razlikovati. Ona petorica u čamcu gledali su za Pendolom, dok su je mogli 
vidjeti, a onda se vratiše u Capetown. Stigli su tamo, ploveći protiv vjetra, 
tek kasno u noć, jer su morali prevaliti put veslajući. Roseta ih je čekala s 
naloženim kotlom. Sternau i Unger saslušaše njihov izvještaj, raspitavši 
se ujedno o pokretima Pendole, a onda Unger reče: 


— On želi umaknuti i zato neće obiti Rt. 

— A kuda će onda? 

— E, to je teško pogoditi! Treba odmah poći za njim. Ja imam jednu 
ideju, koja bi, doduše, mogla biti pogrešna, ali bi mogla biti i točna. 

Unger se prošeta nekoliko puta gore-dolje po palubi jahte, a onda 
nastavi: 


— Landola sad zna da je otkriven. Da bi se osigurao, on mora 
izmijeniti lice svom brodu i promijeniti mu ime. A gdje može to učiniti? 
Na nekom javnom brodogradilištu? Nikako. On mora potražiti neko 
zabito mjesto, a takvo će mjesto najlakše naći u Zapadnoj Indiji, negdje 
iza Antila, na nekom malom otoku, kakvih ima tamo na stotine. Ja mislim 
da se ne varam. 

— Onda moramo odmah u potjeru za njim. 

— To neće biti tako lako! On će se držati daleko od prometnih 
morskih putova, gdje ga nećemo lako pronaći. Ali u ekvatorsku struju 
mora uploviti; trebamo ga, dakle, tamo preteći pa ćemo ga sigurno naći. 

— Meni to nije jasno. 

— Gospodine doktore, vi niste pomorac. Mi se pomorci snalazimo na 
moru, upravo kao što se vozari snalaze na kopnu. Uzdajte se u mene. 
Landola nam neće umaći. Budite bez brige. Ja ću skrenuti malo na zapad, 
a onda ću krstariti između sjevera i juga, pa ćemo ga sigurno negdje 
ugledati: onda ćemo utvrditi kojim smjerom plovi. 

— Onda ćemo ga odmah napasti. 


— To nikako. Mi možemo gusara samo raniti, a on može nas ubiti. On 
se može spasiti čamcima, ako mu uspijemo pogoditi brod. Ali ako nas 
nesretnim slučajem pogodi jedno jedino tane, mi smo izgubljeni. Naša 
dva čamca ne mogu primiti ni polovicu naših ljudi, oni su građeni za 
kratke pruge koje se mogu prijeći na vesla, a ne za duge oceanske pruge. 


Sternau morade dati za pravo iskusnom kapetanu. Uskoro zatim 
napusti Roseta luku Capetown i otisnu se na pučinu. 


Dvije nedjelje nakon toga počivala je u glavnom gradu Meksika u 
svojoj mreži za ležanje jedna mlada djevojka i držala u ruci dva pisma. 
Jedno je već bila pročitala, a drugo, u koje je sada upirala pogled, glasilo 
je: 


Lady Amy Dryden, 
Mexico City. 


Draga Lady Amy! 


Vi ste napustili Rodrigande u sasvim neobičnim okolnostima. Znam 
da vjerojatno želite saznati kako su se događaji razvijali pa vam 
zbog toga i pišem. 

Sada raspolažem slobodnim vremenom te vam šaljem u prilogu 
opširan opis svih događaja do današnjeg dana. Kad do kraja 
pročitate pismo, razabrat ćete da ove retke pišem u Greenocku, u 
jednom od vaših stanova, kao gost gospodina advokata Millera. 
Sutra putujem odavde, u nadi da ću Božjom pomoći ući u trag 
gospodinu de Lautrevilleu koji je zarobljen na brodu Pendola. 
Kako ćete iz ovog pisma saznati sadašnju Rosetinu adresu, nadam 
se da ćete se i vi Roseti javiti. Čim u svom pothvatu bar djelomice 
uspijem, javit ću Vam se. 


Vaš odani 
Karl Sternau. 


To je bilo popratno pismo. Iz priloga je saznala sve što se nakon 

njenog odlaska iz Rodrigande dogodilo, između ostaloga i o vjenčanju 
njene prijateljice sa Stemauom, pa je opet obuzeše tužne misli zbog 
neobjašnjenog nestanka njenog dragana. Često je na njega mislila, a sad 
je odjednom saznala da je odvučen u zarobljeništvo, u dalek svijet, na 
beskrajno more. Zašto? Kakav je zločin počinio? Hoće li ga Sternau, taj 
vrijedan, snažan, odvažan čovjek uspjeti osloboditi? Amy je o tome 
razmišljala i pri tom ne primijeti da joj suze, poput bisera, jedna za 
drugom, naviru na lijepe oči. 

Odjednom se trgnu iz svog sumornog razmišljanja. Sobarica joj je 
najavila da joj je došla u posjet senorita Josefa Cortejo. Ona obrisa odmah 
izdajničke suze, ali ne dospije odložiti pisma, jer je već ušla najavljena 
dama. Dvije dame su se upoznale na jednoj tertuliji. Tertulijom nazivaju 
u Meksiku društveni skup dama i gospode u isključivo zabavnom cilju. 
Tom prilikom predstavljena joj je Josefa Cortejo, i otada je se Amy nije 
više mogla osloboditi. 

Sa svojim izbuljenim očima, Josefa se od prvoga časa ne svidje Amy 
Dryden pa joj ubrzo postade čak mrska. Engleskinja se zato prema Josefi 
odnosila prilično neljubazno, ali je ova, na takvim sastancima, stalno 
tražila njeno društvo, pa je čak uoči toga dana bila zamolila za dopuštenje 
da smije posjetiti lady Amy. Da se ne bi pokazala prema njoj neuljudnom, 
Amyjoj ne odbi molbu, pa je tako došlo do tog posjeta. 

Kad je najavljena dama ušla, Amy ustade. Na usnama joj je lebdio 
smiješak, koji je bio, doduše, izraz uljudnosti, ali ne naročitog 
prijateljstva. Josefa ispolji i ovoga puta svoju nametljivu prirodu, iako je 
Amy nikad nije upitala ni tko je ni čime se u stvari bavi njen otac. 

— Vi ćete mi oprostiti, draga lady Dryden, što vas smetam — reče 
Josefa uz naklon, koji je trebao biti izraz uljudnosti, čijoj se potrebnoj 
ljupkosti protivila čitava njena pojava. 

— 0, molim, dobro mi došli! — glasio je hladan odgovor. Kad joj Amy 
ponudi da sjedne, Josefa nastavi: 

— Ja ne bih odmah iskoristila vaše jučerašnje dopuštenje da mi nije 
za to pružio priliku posjet moga oca koji se sada nalazi kod lorda 
Drydena. 

— Ah, vaš se otac nalazi kod moga oca? — upita je Amy. 


— Da, zbog jednog trgovačkog posla o kojemu mora s njim 
razgovarati, kao sa zastupnikom Engleske. Ja sam mu se pridružila, jer mi 

je bilo milo što mi se pružila prilika da upoznam jednu damu tako 
otmjena položaja. U tom pogledu čovjek ovdje i suviše osjeća nedostatak 
takvog društva. 

Amy pogleda začuđeno u svoju gošću koja joj se ne učini nimalo 
otmjenom. 

— Ja pak mislim da u Meksiku ima vrlo mnogo uglednih obitelji — 
primijeti ona. 

— Hm, možda — odgovori Josefa, naprćivši pri tom na odvratan 
način nos. — Uglednih svakako, ali ne uistinu otmjenih. Kao vjerenica 
najbogatijeg zemljoposjednika u Meksiku, ja moram biti naročito 
oprezna pri izboru mojih prijateljica. 

U taj čas uđe sobarica i donese čokoladu, uobičajenu u Meksiku. Pošto 
se udalji, nastavi Amy razgovor i upita gošću: 

— Vi ste vjereni? 

— Za javnost još ne, i to iz diplomatskih razloga koje moram 
poštivati. 

— Ah, vaš je vjerenik diplomat? 

— Zapravo nije — odgovori Josefa ponešto zbunjeno — ali ja smijem 
upotrijebiti taj izraz, jer mojem izabraniku predstoji u njegovoj domovini 
lijepa budućnost. 

— Onda vam želim mnogo sreće. 

— Hvala lady Dryden. Imate li kakvih vijesti o grofu de Rodrigande? 

— O grofu de Rodrigande? — upita Amy iznenađeno. 

— Da. Izgleda da vas to ime iznenađuje. 

Amy se brzo snađe i odgovori: — Imam prijateljicu koja se tako zove. 

— Je li Španjolka? 

— Da. Roseta de Rodrigande y Sevilla. Njen je otac bio grof Manuel 
de Rodrigande. 

Josefa zažmiri svojim sovinim očima, poput kakve grabežljive zvijeri. 
I odmah upita: 

— Gdje ste upoznali Rosetu? 

— U Madridu. Kasnije sam je jednom posjetila u Rodrigandi. 

— Kada? 

To pitanje, u kojemu je bilo istražiteljske radoznalosti, dirnu 

neprijatno Amy. Zato ona, posve nesvjesno, ne navede točno vrijeme, 
nego reče: 

— Nedugo nakon našega prvog sastanka. 

— Kad je to bilo, lady? 

Pitanje zazvuča strogo. Amy nije bila nikakva političarka, nije imala 
ni policijskog talenta, ali je upravo saznala iz Sternauova pisma što se sve 
dogodilo, pa pomisli da mora biti oprezna. Zato se u svom odgovoru 
posluži malom neistinom. 


— Otprilike pred godinu dana. 

— To je moralo biti kasnije — ustvrdi Josefa nasrtljivo. Amy 
pocrveni, ali ne od stida, već zbog toga što ju je uvrijedio ton kojim se ta 
djevojka usudila s njom govoriti. 

— Po čemu vi to zaključujete? — upita kratko. 

— Jer ste maločas rekli da je Rosetin otac bio grof Manuel. 

— Pred godinu dana on je još bio njen otac. Ja sam tek kasnije saznala 
da je nestao. — Oprez joj naloži da zataji kako joj je Sternau javio da je 
Don Manuel spašen. 

— Kada? 

— Danas. 

— Danas? A od koga? 

— Od jednog prijatelja. 

— Atko je taj prijatelj? 

To Amy više nije mogla podnijeti. Ona ustade i reče hladno: 

— Senjorita, smatra li se ovdje u Meksiku pristojnim da čovjek, kao 
kakav policijski agent, zasipa nekoga pitanjima o privatnim stvarima? 

Djevojka sa sovinim očima nimalo se ne zbuni. Ona odgovori: 

— Ovdje se to smatra znakom suosjećanja. 

— Shvatite, dakle, i vi kao znak suosjećanja ako vas zapitam tko ste 
vi uopće. 

— Ja sam vam već jednom predstavljena, lady. 

— Samo kao senjorita Josefa!... 

— Moje je ime Cortejo. 

— To sam saznala tek kasnije. A što je taj senjor Cortejo? 

— On je bio sekretar grofa Fernanda, a sad je sekretar grofa Alfonsa. 

— Sekretar? Dakle, pisar! — odgovori Amy, odstupivši korak natrag. 
— Znate li što znači jedan engleski lord? 

— Znam, posve točno. 

Amyne lijepe oči bljesnuše sad gnjevno. Prišavši joj korak bliže, ona 
reče: 

— A vama je poznato i da je moj otac lord. 

— Da, ladyAmy. 

— Ivi ste se usudili tražiti da mi budete predstavljeni, vi, kći jednog 
pisara, i čak da me posjetite? To bih ja dopustila i najskromnijoj djevojci 
čiju bih prisutnost mogla podnijeti. Ali vi se usuđujete da me ispitujete 
kao što bi kakav španjolski alcade ispitivao neku Ciganku! Što vam pada 
na pamet? Molim vas, ostavite me odmah! 


Josefa problijedi. Posegnu za svojim ogrtačem i upita Amy: 

— Vi to mislite ozbiljno, lady? 

— Sasvim ozbiljno. Je li vaš otac u rodu s Gasparinom Cortejom iz 
Rodrigande? 

— Da, oni su braća. 


— Onda je moja nesklonost prema vama bila ipak sasvim razumljiva. 
Uvijek sam prema vama bila neraspoložena. Vaš stric Gasparino je 
zlikovac, ali jednom će i njemu doći sudnji dan. On tjera u ludilo grofove 
i grofice, on upropaštava ljude i otprema ih u prekomorske krajeve, on 
— ah, idite! Ne želim vas više vidjeti! 

Amy se okrenu i izađe iz sobe, a Josefa ostade sama, nepokretna od 
iznenađenja i bijesa. Gnjev joj je gotovo ukočio tijelo, ali se najzad ipak 
pokrenu, podiže prijeteći stisnute pesti prema vratima na koja je izašla 
Amy i zaškrguta zubima: 

— Platit ćeš ti to meni, ohola ženo, i to uskoro! 


Pošto Josefa iziđe iz sobe, Amy se vrati. Razgovor s Meksikankom ju 
je naljutio i uzrujao, ali se ubrzo opet umiri: ljuljajući se u svojoj mreži za 
ležanje mislila je na svoju prijateljicu Rosetu koja se bila tako sretno 
udala. Malo zatim uđe ponovo u sobu sobarica i najavi lorda. Dryden se i 
prema kćeri odnosio uvijek s najvećom učtivošću pa nije nikad propuštao 
da joj se najavi. Ona mu pođe u susret i poljubi ga. 

— Baš dobro što si došao. Pa! — reče Amy. 


Pa je uobičajena kratica za papa — tata. Tako se i umjesto mama kaže 

Ma. Ti su izrazi nježnosti vrlo uobičajeni u Americi, ali i u Engleskoj. 

— Jesi li me očekivala? — upita je otac. 

— Ne, ali tvoja će me prisutnost opet razvedriti. Jako sam se naljutila. 

— Ti? — upita je on smiješeći se. — A na koga to? 

— Na Josefu Cortejo. 

— Njen je otac bio kod mene. Rekao mi je da je njegova kći s tobom. 
Zar nije ona tvoja prijateljica? 

— Ne. Htjela je biti, ali meni je mrska ta pisarska kći. 


Lord u šali namršti lice, kao da se začudio. — Otkad je to odjednom 
moja kći postala tako ohola? 


Ohola? Ja nisam ohola, ali ne mogu je podnijeti. Uvijek mi se 
nameće, iako je ja odbijani od sebe, a danas me čak posjetila i ispitivala 
me o sasvim privatnim stvarima. Ja sam joj pokazala vrata. 

— Upravo kao što sam i ja pokazao vrata njenom ocu — reče lord. 

— Ti si ga otjerao? A zašto? 

— Cortejo me je htio prevariti. Načuo je da se kanim ovdje nastaniti 
pa mi je nedavno ponudio jedan veliki posjed na sjeveru, haciendu zvanu 
Del Erina, koju je tobože zakupio, kako mi reče, neki Pedro Arbellez. 
Danas je opet došao da čuje moj odgovor. 

—Itisi ga onda otjerao? 

— Da, jer sam saznao da je hacienda vlasništvo tog Arbelleza. Cortejo 
nema nikakva prava da je proda u ime grofa Rodrigande. 

— Ta je hacienda bila vlasništvo grofa Rodrigande? 

— Da, aon ju je oporučno darovao Arbellezu. Nego, eto, zašto sam 
došao k tebi: ti rado putuješ, zar ne? 

Amy naćuli uši: — Da, ti to dobro znaš. 

— Ti si već putovala daleko, i to sama. Ja znam da ne moram biti u 
brizi za tebe, ali se ovaj putipak ne mogu tako lako odlučiti da te pošaljem 
na jedno putovanje. 

— Ti imaš u vidu jedno putovanje za mene, Pa? 

— Da. Ja moram guverneru na Jamajki dostaviti važna i dragocjena 
pisma koja ne smijem dati u tuđe ruke. U luci Vera Cruz nalazi se ratni 
brod koji bi morao primiti ta pisma, ali ja ih ne smijem predati kapetanu 
tog broda, jer on nije u diplomatskoj službi. Preostaje mi samo da tebe 
pošaljem. Doduše, dame nemaju zapravo pristupa na ratni brod, ali ti 

možeš biti izuzetak, ako ja to želim. 

Amy poskoči. — Oče, ja sam voljna krenuti na put. Prepusti bez brige 
tu misiju meni! 

— Dobro — odobri joj otac. — Ja znam da se mogu osloniti na tebe: 
bojao sam se samo da bi mogla naići na poteškoće. Ali vidim da si prava 
Engleskinja kad se bez straha prihvaćaš tog zadatka. Nego, stvar je hitna. 
Kad možeš najranije krenuti na put? 


— Sutra ujutro. 


— Spremi se dakle! Ja ću te otpratiti do luke Vera Cruz, gdje ćeš se 
mojom pomoći ukrcati na brod. Guverner u Jamajki moj je prijatelj pa ćeš 
njemu predati pisma koja ti povjeravam. On će te lijepo dočekati. 


Sutradan stiže četa od dvadeset konjanika, određena da prati kola u 
kojima je Dryden pratio svoju kćer u Vera Cruz. Zapovjednik ratnog 
broda primi ljubazno djevojku i ustupi joj svoju kabinu. Pošto se otac 
oprosti sa kćeri, povjerivši joj važna pisma, brod isplovi iz luke. Vrijeme 
je bilo pogodno pa se putovalo lijepo i brzo. 

Danju je Amy sjedila pod šatorskim krovom koji ju je štitio od žarkih 
sunčevih zraka, a uveče je uživala u bistrini zapadnoindijskog mora, 
čuvenog po svojoj ljepoti. More se divno sjalo, kao rijetko kada. Pogled je 
čovjeku dopirao kao kroz žitki kristal sve do najvećih dubina. Blistava 
uskipjela pjena zapljuskivala je pramac broda i rasipala se u iskričavo 
biserje, a kormilo je ostavljalo za sobom srebrnu brazdu koja se stalno 
iznova stvarala i obnavljala. Ploveći kroz zaljev Campeche prema 
Jukatanskom kanalu, brod uplovi najzad u Karipsko more. Sad mu je 
zdesna bio Honduraski zaljev, a slijeva Kuba. Nastaviše zatim ploviti 
mimo Velikog i Malog Caymana i stigoše u blizinu Jamajke. Da bi stigli do 
Kingstona, glavnog grada Jamajke, morali su proći pored opasnih 
Pedrovih sprudova, na čijim je koraljnim grebenima na stotine brodova 
već stradalo. 

Bilo je to jednog prijepodneva. Sunce se još nije visoko uspelo, ali se 
pogled nije mogao zadržati na površini mora, a da čovjek pri tom ne osjeti 
u očima bol kakvu uvijek osjeti na tim suncem obasjanim širinama. 
Odjednom mornar na osmatračnici javi da vidi jedno jedro. Kad se jedro 
približi, razabraše da im u susret plovi mala jahta na parni pogon, kojoj 
su dva jedra još povećavala brzinu. Amy je sjedila pod šatorskim krovom, 


c4 


a uz nju se nalazio kapetan. 

— Vidite li onaj mali đavolski brodić? — upita je kapetan i nastavi: — 
Dolazi nam u susret upravo nevjerojatnom brzinom. Pogledajte! 

Ona priđe s njim bliže ogradi, da bi mogla bolje uočiti jahtu. Uto 
zašišta zrakom s ratnog broda jedan topovski metak; bio je to poziv jahti 
da udesi jedra prema vjetru. 


— Kakav je to brod? — viknu prema brodiću oficir koji je bio na 
straži. 

— Privatna jahta Roseta! — glasio je odgovor. 

— Čija? 

— Karla Sternaua iz Njemačke. 


Čuvši to ime, Amy krikne iznenađena. Upre pogled i ugleda na 
kormilu visoku Sternauovu pojavu. 

— Poznajete li vi onog čovjeka tamo, lady?— upita je kapetan, čuvši 
njen krik. 

— Da, Sire. To je jedan od mojih najboljih prijatelja. Molim vas, hoćete 
li mu dopustiti da dođe na naš brod? 

— Svakako, ako je to vaša želja. 


I, prislonivši ruke na usta, doviknu momčadi na jahti: — Nalazi li se i 
Mr Sternau na brodu? 


— Da — odjeknu odgovor. 
— Neka dođe na naš brod! 


— Ja nemam vremena — odgovori Sternau, mada je znao da se mora 
pozivu odazvati ukoliko mu je poziv upućen s jednog ratnog broda. 

— Tu je lady Amy Dryden! — objasni mu kapetan. 

— Ah, onda ću doći! 

Malo zatim otisnu se od jahte jedan čamac. Što se više približavao 
ratnom brodu, to se bolje ono dvoje poznanika prepoznavalo. 


Amy mu je mahala maramicom, a Sternau ju je pozdravljao mašući 
joj šeširom. Sternau se najzad pope ljestvama na brod i stupi na palubu. 
Najprije pozdravi kapetana, a zatim se obrati Amy koja ga dočeka 
radosnom dobrodošlicom. 


— Ja sam mislila da ste u Africi! — reče Amy, pruživši mu obje ruke. 
— U potjeri sam za brodom Lion — objasni joj on. 

— Lion? Koji to Lion? Ta valjda ne mislite gusarski brod? — upita 
kapetan. 

— Svakako, Sire — odgovori Sternau. — Nemam mnogo vremena, jer 
ga ne smijem izgubiti iz vida. Oh, Sire, kad biste htjeli pomoći mi da 
uhvatim kapetana Grandeprisea! 

— Odmah, Sire, odmah! — uzviknu Englez sav uzbuđen. — Upravo 
sam sretan što mi se pruža prilika da ga uhvatim. A gdje se on nalazi? 


— On se nalazi iza Pedrovih sprudova. Ako vi zaplovite desnom, a ja 
lijevom njegovom stranom, upast će među nas. 


— Ali, zaboga, kako ga možete goniti vašom orahovom ljuskom? 


— Nemam sad vremena da vam to objasnim. Tu je lady Amy, ona će 
vam sve ispričati. A sad požurimo, da ga uhvatimo iza Pedrovih sprudova. 
Sternau je htio već sići niz ljestve, ali ga kapetan još časak zadrža. 

— Sire — reče — ako bi gusar pokušao izbjeći boj, mi ćemo ga 
natjerati na Serranilline ili na Rosalindine sprudove, gdje će zapasti 
među grebene. A sad na posao! 


Sternau se vrati na jahtu i zaplovi punom parom oko Pedrovih 
sprudova. Nakon pola sata ugleda pred sobom Pendolu. 


Unger se nasmiješi, pogleda pomorsku kartu i reče: 


— Gusaru će trebati deset minuta da oplovi sprud. On nas neće 
prepoznati pa će nas pustiti na miru. Mi ćemo osuti paljbu na njega i 
odbiti mu kormilo, a onda je propao. 


— Dobro. Samo nemojte pucati ispod morske površine. Tamo, u 
donjem dijelu broda nalazi se sigurno zarobljenik. Brod ne smije nikako 
potonuti. 


— To moramo reći i Englezu. 


Prolaz je bio uzak. Kao da ne mari za gusara, jahta se približi 
gusarskom brodu, ali prođe neopažena. Kad se opet nađe na otvorenom 
moru, zakrenu odjednom prema gusarskom brodu, okrznuvši mu gotovo 
pramac, a onda mu zasu mecima najprije jedan, a zatim i drugi bok i 
najzad i kormilo, koje se u isti čas slomi. Taj smjeli i neočekivani manevar 
izazva zaprepaštenje na Pendoli. Svi pohitaše na palubu, pa i sam 
Landola. 


— Ah, to je opet onaj razbojnik — viknu Landola. — Udarite po 
njemu! 

Ali Pendola nije bila spremna za boj. U blizini tolikih luka zastrli su 
okna i pokrili topove. Ono malo pušaka, do kojih su na brzu ruku mogli 
doći, nije moglo doseći jahtu, na čijoj je palubi stajao Sternau. 

— Pozdrav iz Rodrigande! — viknu Sternau i, podigavši u tren oka 
svoju dalekometnu dvocijevku, nanišani. Hitac planu i Landola se u isti 
čas sruši. 

— Metak mu je prošao kroz rame i razmrskao mu kosti — reče Unger. 

Uto planu i — drugi Sternauov hitac i prvi oficir, kojega je Sternau 
prepoznao po kapi, pade. 

Sternau naredi da se zaustavi stroj i, dok se jahta mirno ljuljala, 
napuni ponovo obje cijevi. Slijedećim hicem pogodi kormilara, a četvrtim 
rani drugog oficira. 

— Sad je sve u redu, nemaju oficira! — uzviknu Unger. — Gledajte, 
već dolazi i Englez. 

I zaista, oplovivši grebene, stiže oklopnjača i usidri se pred gusarskim 
brodom. 

— Halo! — javi se kapetan sa zapovjedničkog mosta vlasniku jahte. 
— Jeste li ga udesili, junače? 

— Jesam, a pored njega još i četvoricu oficira. Poštedite zarobljenika 
koji se nalazi u donjem dijelu broda. 

— Ne brinite! 

Englez ispali tada hitac i metak preleti preko palube gusarskog 
broda: bio je to znak da brod mora dići zastavu. Brod diže španjolsku 
zastavu. 

— Vašem je brodu ime? — zapita Englez. 

— La Pendola, pod zapovjedništvom kapetana Landole. 

— Broj članova posade? 

— Dvadeseti četiri čovjeka! — glasio je odgovor. 

— Prokleti lažac! Prebacite odmah ljude na moj brod! 

Bez kormila, Pendola je bila izgubljena. Njena se posada mogla spasiti 
samo bijegom. Pretvarajući se kao da će izvršiti Englezovu zapovijed, 
Landola naredi da se spuste u more čamci, ali umjesto da ih uprave 
prema brodu, gusari zaveslaše svom snagom prema kopnu, u pravcu 
Jamajke. Bez ičega, ne dospjevši išta sobom ponijeti, uspjeli su spasiti 
samo gole živote. Sternau ih svojom jahtom u tren oka stiže. Kad vidje da 

nisu sobom poveli zarobljenika, vrati se gusarskom brodu. Ratni brod 
osu paljbu na čamce u bijegu. 


I Englez je spustio svoje čamce u more pa je sad plovio prema 
gusarskom brodu. Ranjeni kapetan je nestao. Ponijeli su ga sobom u 
jednom od čamaca na koje je Englez otvorio vatru. 

Započe pretraga broda. Nađeni su očiti dokazi da je u pitanju bio 
gusarski brod. Ali Sternau nije za to mnogo mario. On zapali fenjer na koji 
je naišao i siđe u donji dio broda. Crnac, koji je služio na gusarskom 
brodu, posluži mu sad kao vođa. 

Da bi jedrenjak bez tereta mogao imati dovoljan gaz, dno mu mora 
biti ispunjeno kamenjem ili pijeskom. Takav se teret zove balast. Na 
Pendoli se balast sastojao od samog pijeska. A kako svaki brod grabi 
vodu, i na gusarskom je brodu pijesak bio prepun vlage. U tom mokrom 
pijesku bili su iskopali jednu jamu i obložili je jakim gredama, tako da je 
ličila na niski svinjski kotac u kojemu je, okovan, čamio živ kostur jednog 
ljudskog bića. 

Kad mu se učini da čuje nečije korake, čovjek zazveketa lancima. — 
Tko je? — zapita. 

Grobni zvuk toga glasa potrese sve prisutne. Sternau priđe bliže 
zarobljeniku. 

— Gospodine poručniče, došli su vam prijatelji. 

— Kakav je to glas! Je li moguće, ili se meni samo tako čini? 

Zarobljenik se mučno uspravi u pijesku i upilji oči u ova dva čovjeka. 

Sternau podiže fenjer i osvijetli mu lice. 

— 0, Bože — uzviknu zarobljenik. — Senjor Sternau! 

Bez riječi pade od radosti i onesvijesti se. 

Sternau mu pregleda okove i ustanovi da se kliještima mogu 
raskinuti. Crnac potrča na palubu i vrati se s ključem. Znao je da ključ visi 
u kapetanovoj kabini. Oslobodivši ga, izniješe poručnika iz njegova 
zatvora. Kako mu oči nisu bile više navikle na svjetlo, ne smjestiše ga na 
palubu, već u kabinu, a zatim Sternau posla odmah do ratnog broda jedan 
čamac po Amy Dryden. 

Poručnik, odnosno Mariano, kako su ga brodski razbojnici bili 
nazvali, dođe opet k sebi. 


— Senjor Sternau, anđele s neba, je li to zbilja ili san? -zapita. 

— Zbilja — odgovori liječnik. — Nego, ne pitajte sada ništa. Sve ćemo 
vam već ispričati. Odjeća vam je sasvim sagnjila. Ne možete duže ostati u 
tom stanju. U kovčegu kapetana Landole naći ćemo sigurno neko odijelo. 
Trebate ga obući, jer će vas za koji čas netko posjetiti. 

— Nego što se to zbilo, senjor? Čuo sam pucnjavu! 


— To ćete kasnije saznati. Ja sam vam bio na tragu čitavo vrijeme, od 
Europe do Afrike, i odande dovde. Sad smo u blizini Jamajke. Ali o tome 
kasnije. Tu su hlače, kaput, košulja, čarape, cipele, rupčić, šešir, 
sve što vam treba. Tu imate i vode pa se umijte. Požurite! 

— Tko će me posjetiti? 

— Jedna gospođa. Ništa vam više neću reći. Kucajte kad budete 
spremni! 

Sternau iziđe iz kabine, a Mariano se poče preoblačiti. Dok je bio u 
tom poslu, doprije do njega iz hodnika neko šaputanje. Bio je vrlo slab, ali 
se ipak uspije obući i, kad se ogleda u zrcalu i vidje da se nekako uredio, 
otključa vrata i pokuca. 


— Udite, lady Amy. Ta neće valjda odmah umrijeti od radosti. 


Bio je to Sternauov glas koji je dopro s palube do Mariana. Mariano 
pogleda — i ugleda pred sobom svoju dragu na koju je stalno mislio, za 
vrijeme čitavog svog mučnog, bolnog zarobljeništva. U isti čas zatetura, 
ali napregnu sve sile. Raširivši ruke, priđe djevojci koja je sad od radosti 
bila dvostruko ljepša i poviče: 

— Amy, lady, Amy, milje moje! 

Ona ne primijeti ni njegov iznuren lik ni njegove blijede upale obraze, 
vidje samo sjaj njegovih očiju i pruži mu obje ruke: 

— Alfrede — odgovori mu — najzad, najzad si opet slobodan. 


Padoše jedno drugome na grudi i ostadoše dugo zagrljeni. Bez riječi, 
usne su im se stalno dodirivale: obradovani ponovnim sastankom bili su 
trenutno zaboravili sve što se zbilo od njihova rastanka u Rodrigandi. On 
spusti odjednom klonule ruke s njenih ramena, mrtvačko mu bljedilo osu 
lice, oči mu se sklopiše i sav se zatetura. 


— Alfrede! — uzviknu Amy, držeći ga čvrsto. — Što ti je? 


— Sreća me savladala — šapnu on tiho, mašući rukama kao da traži 
neko uporište. Ona nije više imala snage da ga drži pa mu oprezno 
pomogne sjesti na jedan stolac. 

— Sjedni i odmori se! — zamoli ga. — Mnogo si pretrpio, suviše si 
slab. 

Engleskinja kleknu zatim pred njega i pogleda ga zabrinuto. Sad tek 
primijeti tragove što su ih na njegovu licu i na njegovu tijelu ostavili 
zarobljeništvo, glad, žeđ i duševne patnje. Srce joj se stegnu, samo što ne 
kriknu od samilosti i boli, ali se suzdrža i ispolji svoje suosjećanje samo 
jednim pitanjem, drhtavim glasom izrečenim: 

— Ti trpiš, zar ne? Ti si bolestan, dragi moj! 

Mariano ne uspije odmah nadvladati slabost, ali onda mu se ipak 
otvoriše oči i on se, sretan, zagleda u djevojku. Lagano rumenilo obasja 
mu opet obraze i on odgovori: 

— Mnogo sam pretrpio i malo je trebalo da podlegnem mukama, ali 
sad je sve, sad je zaista sve dobro. 


Razdragana, Amy mu dodirnu licem omršavjele obraze. 

— Da, Alfrede moj, opet će ti se vratiti stara snaga i bit ćeš opet jak, 
kakav si bio u Španjolskoj. Ja ću te njegovati, sve dok ne nestanu i 
posljednji tragovi tvojih muka. A onda... Amy zastade i porumeni, ne 
izgovorivši započetu rečenicu. 

— A onda? — zapita on, nagnuvši se nježno nad nju. 

— A onda — nastavi ona tiho — onda ćemo biti združeni do kraja 
života. 

Ona mu se nježno priljubi, ali on odmahnu lagano glavom i odgovori: 

— To nije moguće! 

— A zašto? — upita Amy zbunjena. 

— Ti me ne poznaješ. Suviše malo znaš o meni, a i to što misliš da 
znaš, i to nije istina. 

Na njegovu se licu moglo pročitati da je te posljednje riječi smukom 
izgovorio. Njenim licem prođe sjenka straha. Ona mu se zagleda 
ispitivački u oči i primijetivši u njima samo izraz ljubavi i tuge, stegnu mu 
ruke i odgovori: 

— Zar si od muka toliko klonuo? Nekadašnja će ti se hrabrost opet 
vratiti, dragi moj! Da, ja znam malo o tebi, ali ja znam da me voliš, a to je 
meni dosta. Sve drugo nema važnosti za moje srce! 

— Ali ti moraš ipak sve saznati. Čuj me! Ja nisam onaj kojim me ti 
smatraš. 

Amy mu položi ruku na usta i odmah ga prekinu: 


— Ostavi to sad, Alfrede! Ja znam da ti je duša čista i plemenita, a 
drugo ne želim znati. Kad ojačaš, pričat ćeš mi što ti leži na srcu. Sad 
zahvalimo Bogu što te je takvih muka oslobodio i meni te vratio! 


Osmijeh sreće obasja mu lice i on je posluša. Njegove su ruke sad 
počivale u njenim, a oči su mu bile uprte u lijepe crte njenog lica. 

Sad su mislili samo na sebe pa ne obratiše uopće pažnju na graju što 
je dopirala do njih sa stepenica koje su vodile u brodsko skladište, a dizali 
su je ljudi koji su pronađenu robu, oružje i druge predmete s gusarskog 
broda prekrcavali na ratni brod. 


Najzad se začu na vratima tiho kucanje i na Amyin poziv uđe Sternau. 


— Oprostite — reče. — Briga za prijatelja navodi me na to da vas 
uznemirujem. Dolazim u svojstvu liječnika. Htio bih zamoliti gospodina 
poručnika da iziđe samnom na palubu. Čovjek koji je mjesecima ležao na 
dnu broda ne smije zanemarivati duže svoje zdravlje, kad ga nevolja na 
to više ne primorava. 

Oni iziđoše s njim na palubu. 

Na palubi je vladao nered. Na sve strane ležale su gomile sanduka, 
vreća, bala, oružja, municije i živežnih namirnica, sve ispreturano: sve te 
stvari prenosili su ljudi neumorno na ratni brod koji je pristao tik uz 
gusarski. Uz drugi bok neprijateljskog broda pristala je mala jahta, čija je 
posada pomagala Englezima. 

Sad su se tek na Španjolcu, obasjanom jarkim zrakama sunca, jasno 
vidjeli tragovi sužanjstva. Bio je slika i prilika smrti. Blijedozelen u licu, 
očiju duboko upalih u očne šupljine, kože jako nategnute na izbočenim 
kostima, bio je slika i prilika tjelesne i duševne smrti. 

Dok ga je Sternau pažljivo pregledavao, djevojčin je pogled, pun 
tjeskobe, počivao na njegovu ozbiljnom licu. 

— Zahvalimo Bogu — reče Sternau najzad — što sam vas danas 
našao, gospodine poručnice. Koju nedjelju kasnije ne bih vas više našao 
među živima. 

Amy se silno uplaši. — Oh, moj Bože! — uzviknu. — Da li je njegovo 
stanje toliko ozbiljno, gospodine doktore? 

— Ne, lady — odgovori Sternau. — Ja sam ustanovio samo visoki 
stupanj slabosti, a tu ćemo slabost uz potrebne mjere opreza uskoro 
savladati. Kretanje na svježem zraku i njegovu stanju odgovarajuća 

ishrana vratit će uskoro našem prijatelju njegovu raniju snagu. 

— Oh, hvala vam na toj utjehi — reče Amy, pružajući liječniku ruku. 
— Ja ću ga naj pažljivije njegovati i pri tom neću štedjeti svoje snage niti 
išta propustiti. 

Sternau se nasmiješi lijepoj subesjednici. -A hoćete li naći i dovoljno 
vremena za to, lady Amy? 

— Zacijelo. Ja ga neću uopće napuštati! 

— A sad mi kažite kako ste došli u blizinu Jamajke na ovom ratnom 
brodu? 


— Ja idem guverneru ovog otoka da mu predam važna pisma. 
— A kako ćete se dugo zadržati na Jamajki? 


— Dok ne dobijem odgovor. Ili možda mislite da će stanje našeg 
prijatelja zahtijevati da se duže zadržim? 


— Ja bih mu svakako preporučio da neko vrijeme miruje i tjelesno i 
duševno, ali podneblje je u Kingstonu vrlo nezdravo. Taj je grad na zlu 
glasu zbog svog kužnog zraka, pa ne bih nijednom bolesniku preporučio 
da se u njemu zadržava. A vi se vraćate u Meksiko? 


— Da. Kapetan ratnog broda ima nalog da me prebaci u Vera Cruz. 


Sternau kimnu glavom, kao da o nečemu razmišlja. Zatim odgovori: 
— Ratni brod će ostati ovdje do sutra, dok prekrca robu s gusarskog 
broda. Ja vam zato predlažem da se odmah odvezete mojom jahtom u 
Kingston. Guverner će se požuriti da vam preda odgovor, ako ga za to 
zamolite, a onda ću vas ja prebaciti u Vera Cruz. Možete imati potpuno 
povjerenje u moju jahtu. Ona je brža od ratnog broda, a i dobro je 
naoružana, pa se nemamo čega bojati. Što prije prebacimo poručnika na 
meksičku visoravan, prije će se on oporaviti, u to ne sumnjam. 

Amy prihvati taj prijedlog, a i Mariano se s njim složi. O toj odluci 
obavijestiše odmah kapetana engleskog ratnog broda. On primijeti, 
doduše, da je gospođa njemu povjerena, ali je on ne može primorati da 
ostane na njegovu brodu. Kao čestit čovjek on im skrenu pažnju na 
činjenicu da je Sternau sudjelovao u napadu na gusara i kao učesnik ima 
pravo dijeliti snjim nagradu. Ali ovaj odbi ponudu, dade prenijeti Amynu 
prtljagu na jahtu i otplovi odmah u smjeru Kingstona. 


Kad stigoše tamo, Amy se iskrca i Sternau je otprati do guvernera. 
Ovaj ju je htio predstaviti svojoj obitelji, ali ga Amy zamoli daje ne 

zadržava duže, jer se mora što prije vratiti u Meksiko. Kad službenik vidje 
daje uzalud nastoji zadržati, obeća da će joj u najkraćem roku predati 
odgovor na primljene dopise. Doista, on i održa riječ, tako da je Roseta 
već sutradan mogla otploviti. Roseta se vrati putem kojim je ratni brod 
bio već prošao. Tako se oba broda nađoše ponovo na Pedrovu sprudu. 
Ratni brod se nalazio još uvijek pored Pendole, zauzet prekrcavanjem 
tereta s gusarskog broda. Sternau zaustavi Rosetu tek toliko koliko je bilo 
potrebno da sazna da će ratni brod uskoro završiti prekrcavanje tereta i 
onda probiti i potopiti gusarski brod. 


— Gusara je vjerojatno malo umaklo — reče Amy. 


— Kad ste nas ono juče napustili — reče engleski kapetan — počeo 
sam odmah dalekozorom pretraživati obalu Jamajke. Učinilo mi se da 
nekoliko ljudi u mornarskoj odjeći nose nekog ranjenika ili bolesnika. 
Kako je taj dio obale nenaseljen, začudio sam se prisutnosti ljudi u tom 
kraju pa sam odmah naredio da se nekoliko mojih mornara čamcem 
prebace onamo i pođu u potjeru za tim ljudima. Ali mornari naiđoše samo 
na ljudske tragove, dok ljudi, koje su tražili, nije bilo. 

— Možda se kapetan zaista uspio domoći obale? — pomisli Sternau. 
— U tom slučaju bilo bi dobro da i mi tamo pristanemo. 

Mariano se namršti i reče: 


— Landola ne zaslužuje da mi zbog njega stavljamo na kocku naše 
živote, ali bih volio da je još živ, jer bih se u tom slučaju mogao nadati da 
ću još imati prilike sresti ga i s njim se obračunati. Sam đavo ne bi se 
ponio prema meni gore od njega, u njegovom sam sužanjstvu bio izložen 
paklenim mukama, pa mi to on jednom mora platiti. 


— Uredu, hajdmo se osvjedočiti! — reče Sternau. — Traganje za njim 
zahtijevat će da se zadržimo na otoku najviše jedan sat, pa će biti bolje da 
znamo na čemu smo. 


Jahta zaplovi prema obali i mjestu koje je označio kapetan te stiže 
tamo za četvrt sata. Sternau se iskrca sam, jer nije želio da mu drugi zatru 
tragove. No, kako je prethodnog dana, kad se zametnuo boj, bila oseka, 
nadošla plima je postojeće tragove isprala. Tako su se nesvršena posla 
morali ponovo otisnuti od obale. 

4. OD VERA CRUZA DO MEKSIKA 


a putu za Vera Cruz plovili su punom parom, praćeni srećom. Kad 
stigoše tamo, odluči se da Sternau i Unger otprate ljubavni par do 
Meksika. Jahta ostade u luci pod stražom mornara. 


Kako je Mariano bio vrlo slab, nisu mogli da prevale put jašući. Zato 
odlučiše krenuti poštanskim kolima koja su redovno vozila između 
Meksika i luke. Naoružani, snabdjeveni hranom, jer onda u tim krajevima 
nije još bilo pristojno uređenih gostionica, napustiše lučki grad. 
Putovanje poštanskim kolima nije u to doba bilo ni udobno ni prijatno. 
Poštanska su kola bila uređena za desetak do šesnaestak osoba, a vukla 
ih je zaprega od osam poludivljih mazgi, dvije mazge sprijeda, dvije u 
sredini, a dvije uz rudo. Životinje su danonoćno pasle u slobodnoj prirodi 
pa ih je prije uprezanja trebalo hvatati omčom. Opirale su se hamovima, 
ali kad bi već bile upregnute, bilo je gotovo nemoguće usporiti im bijesan 
trk. Kraj kojim su prolazili bio je gotovo nenastanjeni, putih je vodio kroz 
hridi, kroz duboke klance i mračne prašume, pa su samo ponekad 
nailazili na samotnu, bijednu indijansku kolibu, nastanjenu potomkom 
nekadašnjih gospodara toga kraja. Često je put vodio kroz presušeno, 
smrvljenim hridima posuto korito, često pored ponora u koje se čovjek 
mogao strmoglaviti i najmanjim nezgodnim korakom. Usprkos tome 
poštanska kola jurila su u bijesnom trku stalno naprijed. Kočijaš je sjedio 
na svom sjedalu, sa šesnaest uzda u ruci, a pored njega je bio njegov 
pomoćnik, mazgar. Taj nije ni časa mirovao: skakao je za najvećeg trka s 
visokog sjedala da bi mazge poravnao ili kola pridržao. Pri tom bi 
napunio džepove kamenjem, skočio bi usred vožnje opet na sjedalo, a da 
nije ni najmanje usporio samu vožnju, pa bi se bacao kamenjem na lijene 
ili neposlušne mazge. To je bila škola kroz koju je morao proći ako je htio 
i sam postati jednom kočijaš. 

Dobar kočijaš bio je s pravom cijenjen. Ako je vozio na putu između 
Meksika i Vera Cruza, mjesečna mu je plaća iznosila sto dvadeset peseta, 
ato je tada bilo u današnjem novcu otprilike pet stotina maraka. Dobivao 
je osim toga hranu, a krajem godine, ukoliko nije ni jednom prevalio kola, 
imao je pravo na nagradu u iznosu od tisuću maraka u našem novcu. 

Velika je nevolja bila u tome što je put bio neosiguran. Svaki je 
Meksikanac bio tada, u većoj ili manjoj mjeri, pljačkaš, pa nije nikakvo 
čudo Što su putnici išli na put samo dobro naoružani. Pa ipak se često 
događalo da putnici stignu na cilj opljačkani, ili da uopće ne stignu do 
cilja, ukoliko bi ih putem pljačkaši ubili. Uveče putnici stigoše do malog 
salaša, gdje su u jednoj seljačkoj kućici morali prenoćiti. Bila je to niska 
prljava koliba, ograđena bodljikavim kaktusima. Unutar ograde paslo je 
nekoliko mršavih konja i mazgi. U kolibi je stanovao poštar, mršav 
Meksikanac koji je ličio više na razbojnika negoli na čestita čovjeka. 
Pored pošte imao je i radnju koja je najviše bila slična krčmi. Vlasnik 
krčme sabirao je sok neke vrste agava i kuhao ga u prljavim loncima pa 
ga skupo prodavao putnicima iz poštanskih kola koji se nisu gadili gasiti 
žeđ tom čorbom. 

Amy se plašila tog čovjeka, a uz to je i zazivala od silne nečistoće 
njegova stana, pa joj prostriješe ležaj u kolima. Ona tri čovjeka odlučiše 
da će spavati nedaleko od nje, pod vedrim nebom. Veče je bilo divno. Na 
nebu su se zvijezde sjale poput plamenih iskri, a blag zrak hladio je 
uspavanu zemlju. Amy i Mariano, odvojeni od drugih, šetali su se gore- 
dolje, zaštićeni ogradom. Išli su pod ruku; srca su im snažno kucala, nisu 
nalazili riječi da njima opišu osjećaj silne sreće koji ih je obuzeo. Najzad 
se Amy javi tihim glasom: 

— Koliko je vremena prošlo otkad smo se sreli u Rodrigandi! 

— Bili su to za mene dani teških muka — dogovori joj on. 


— A za mene dani kad sam, misleći na tebe, bila obuzeta gorkim 
brigama, moj Alfrede. 


On zastade i reče: 
— Ne zovi me tako. Ja se zovem Mariano. 
— Mariano? 


— Da. Život me natjerao da svoje ime zamijenim imenom Alfred de 
Lauterville. 


— Amy ga pogleda iznenađeno, a potoni reče: 

— Dalite je to toliko mučilo? 

— Da, upravo to. Sjednimo. Hoću iskreno govoriti s tobom. 

— Zar mi nisi dosad otvorio dušu? 

— Ne. Dušu mi tišti težak teret. Vrijeme je da ga se oslobodim. 

— Ali ti si još uvijek bolestan. Ti ćeš se uzbuditi! 

— Ne brini, Amy, misao da postupam nečasno više me muči nego 
sjećanje na dane koje sam doživio, a volio bih da ih nisam doživio. 

Jedna im hrid posluži kao udobno sjedalo i oni sjedoše. Mariano je 
neko vrijeme gledao tužno preda se, a potom započe: 

— Ti si od Sternaua načula nešto o mom vjerojatnom porijeklu, zar 
ne? 

— Da, već u Rodrigandi mi je nešto natuknuo o tome, a kasnije mi je 
i pisao. 

— E dobro. Ja sam žrtva jednog zločina, a moj životni zadatak sastoji 
se u tome da otkrijem taj zločin. Mene su oteli od mojih roditelja i odnijeli 
u jednu razbojničku jazbinu. 

Amy kriknu iznenađeno. — Zar je to moguće! U jednu razbojničku 
jazbinu? 

— Da. Ja sam odrastao među razbojnicima. 

Amy to nije nikako očekivala. Ona udahnu duboko, nije imala snage 
progovoriti. 

On to primijeti; srce ga silno zabolje pa se odmaknu od nje i reče joj: 
— Ti šutiš. Ti me prezireš. Toga sam se ja upravo i bojao. 

Ona ga uhvati za ruku i upita ga: — Na tebi nema ni najmanje krivice 
što si na to strašno mjesto dospio, zar ne? 

— Ne, jer sam tada bio još dijete. Ja sam živio među hajducima, ali, 
iako sam odgojen među njima, nisam postao hajduk pa se nisam nikad 
ničim ogriješio o zakon. 

— Bogu hvala! Ali kako si među razbojnicima mogao postati ono što 
si postao, čestit čovjek? 

— Jer je njihov starješina, kako se činilo, bio uvjeren da ću mu 
poslužiti da ostvari neke svoje više ciljeve. Jedina je moja krivica što sam 
dopustio da me u Rodrigandi zovu lažnim imenom. 

— Ti nisi mogao drukčije, moj Mariano. 

Bilo je to prvi put što gaje nazvala tim imenom. On pritisnu njenu 
ruku na svoje srce. — Sad se osjećam dovoljno hrabrim da ti ispričam sve 
što me je tako dugo i tako teško mučilo. 

On je potom privuče k sebi i stade joj pričati. Pričao joj je o svom 
djetinjstvu, o životu među hajducima i o svemu što ga je kasnije bilo 

snašlo. Dugo joj je pričao, a kad završi pričanje i upozna je s oštroumnim 
zaključcima do kojih je Sternau bio došao, ona ga zagrli i reče mu: 


— Hvala ti na iskrenosti. Sad je sve u redu, jer sad znam da si dostojan 
mene. Bog će dati da nam sve to urodi srećom. 


— Ali tvoj otac? — upita on. 
Ne brini za njega. On je pravedan i blag, a mene voli svim srcem. 
On će učiniti što mu njegova očinska ljubav naredi. 


Još su neko vrijeme sjedili jedno pored drugoga, puni nade i sreće. A 
onda se vratiše svojim suputnicima, da bi potom legli na počinak. Amy je 
legla u kola, a ostali polijegaše nedaleko od nje i zaogrnuše se svojim 
pokrivačima. Slijedećeg jutra krenuše dalje. Naporna vožnja oslabi još 
više već slabog Mariana. Ali Sternau umiri zabrinutu djevojku. 


— Nekoliko sedmica oporavljanja — reče joj — vratit će Marianu 
snagu i zdravlje. 

Amy je htjela da se sva trojica njenih pratitelja odvezu s njom do 
palače, da ih predstavi svome ocu, ali Sternau to odbi. 


— Mi ćemo ostati u gostionici — reče on. — Vaš nas otac još osobno 
ne poznaje, a ono što ste mu o nama pričali nije dovoljno da bismo smjeli 
iskoristiti njegovo gostoprimstvo. 

— Ali vi ste mi učinili toliko usluga i doveli me pod svojom zaštitom 
u Meksiko. 


Sternau se nasmiješi. — Lady, hoćete li našeg prijatelja Mariana bez 
uvoda predstaviti svom ocu kao svog zaručnika? 


Ona pocrveni i odgovori: — Možda ste u pravu. Odsjednite zasad u 
gostionici, ali mi ujedno obećajte da ćete se odazvati molbi moga oca ako 
vas zamoli da se nastanite kod njega! 

— To vam rado obećajem. Ja sam došao u Meksiko i s namjerom da 
upoznam Pabla Corteja, a to će mi biti olakšano ako se nastanim kod vas. 
Možda ćemo tu naći ključ zagonetke koju trebam riješiti. 


Poštanska kola prevezoše najprije tri muškarca do gostionice, a 
zatim Amy Dryden do njene kuće. Otac joj se nije još nadao pa se uvelike 
iznenadi kad je ugleda. 


Amy! — uzviknu, dižući se sa stolice u svojoj radnoj sobi. — Jeli 
moguće? 

— Oh. Pa, ja sam to uistinu — nasmija se Amy. — Ja se bar nadam da 
me ne smatraš duhom! 


— Jesi li ti uopće bila na Jamajki? 

— Bila sam. A to ti mogu i dokazati. Evo ti guvernerova odgovora. 
Ona mu preda pismo. 

— Zaista! — reče lord. — Nego, kako si to izvela? 


— To imaš zahvaliti samo gospodi koja su me pratila. Pa, a u prvom 
redu doktoru Sternau. 

— Gospodinu doktoru Sternau? — upita je ponovo otac začuđeno. — 
Bless me! Ta nećeš valjda reći da imam zahvaliti onome doktoru Sternau, 
o kojemu si mi pričala da si ga upoznala u Rodrigandi? 

— Upravo njemu. 

— On te, dakle, dopratio ovamo? 

— Najprije do Jamajke, a onda ovamo, u Meksiko. On se nalazi s još 
dva gospodina ovdje. Sve ću ti objasniti kad pročitaš guvernerova pisma. 
A za to ću se vrijeme ja preobući. 

Malo zatim Amy se vrati svome ocu. Sjede pored njega i poče pričati. 
Slušajući je, otac joj se bio uozbiljio. Njena je priča ličila na najpustolovniji 
roman pa se jako zabrinuo. Stalno je pravio velike planove s budućnošću 
svoje kćeri, svoje voljene jedinice, a sad mu ona, eto, kaže da se zaljubila 
— u španjolskog hajduka. 

Ona završi svoju priču, ali ne dočeka očeva odgovora. Otac joj se 
zamislio, a potom stao hodati bez riječi gore-dolje pa zastao najzad pred 
njom i rekao joj blagim glasom: 

— Amy, dijete moje, ti si uvijek bila moja radost, ali danas si me po 
prvi put rastužila. 

Sad ona skoči i baci se ocu u zagrljaj. — Oprosti mi, oče. Daleko je od 
mene svaka misao da te rastužim, ali sam je Bog usadio u moje srce tu 
ljubav i ja se Božjoj volji ne mogu oprijeti. 

Dryden odbi nježno kćer od sebe. — I ti vjeruješ u sve što si mi sada 
o tom Marianu ispričala? 

— Da, vjerujem u sve to, nepokolebljivo i čvrsto. 

— Iti zaista voliš tog — tog hajdučkog gojenca? 

— Ja ga volim — reče Amy, pogledavši pri tom otvoreno ocu u oči — 
ja ga toliko volim da bez njega ne bih uopće mogla biti sretna! 

— Ana mene, na svog oca, ti pri tom ne misliš? — upita je otac, 
pomalo tužno. 

— Da, moj Pa, ja i na tebe mislim. 

— Paipak mi govoriš o toj svojoj pustolovnoj ljubavi! 

Djevojka mu sad priđe korak bliže i upita ga: — Oče, ti želiš da budem 
sretna? 


— Svakako! I upravo zato što želim da budeš sretna, boli me što ti 
srce stežu takvi lanci. 


— Pitaj Mariana, Pa, pitaj njega. Ako i nakon toga ostaneš pri tome da 
on nije dostojan mene, ja ću te poslušati i pristat ću da ga se zauvijek 
odreknem. 

— Hvala ti na tim riječima, Amy! — reče joj otac. — Ti se nećeš 
prevariti u svom ocu. Idi sad i odmori se od puta. Ja ću razmisliti što mogu 
učiniti da mi budeš sretna. 

On je poljubi očinski nježno, a zatim produži raditi, ali samo prividno; 
jer, kad ga Amy napusti, diže se opet sa stolice i ushoda se nemirno gore- 
dolje po sobi. Bio je, kako se činilo, stvorio odluku. 


Ima samo jedan čovjek kojemu se u toj stvari mogu obratiti, reče sam 
sebi. To može biti samo Sternau. Ono što sam o njemu čuo dovoljno mi je 
jamstvo da mu se mogu potpuno povjeriti. 

On pozvoni sluzi. Odlučio je izići pa se uz njegovu pomoć presvuče. 
Nije htio uzeti kola. U Meksiku se smatralo, doduše, sramotom ići pješice 
ulicom, ali lord je ipak volio otići pješice do gostionice u kojoj su, kako 
mu je kći rekla, odsjela ona tri gospodina. Tamo se kod gostioničara 
raspita za senjora Sternaua. 

— On je u svojoj sobi — odgovori mu gostioničar. — Želite li 
razgovarati s njim? Koga da najavim? 

— Jednog gospodina koji bi želio govoriti s njim u četiri oka. 

Sternau se začudi neočekivanom posjetu stranca, ali udovolji 
njegovoj molbi. Kad lord uđe, pa se njih dvojica nađoše jedan nasuprot 
drugome, najprije se radoznalo odmjeriše, kao što čine ljudi koji se ne 
poznaju. Sternau vidje odmah da nema pred sobom obična čovjeka, a 
lordove oči zapeše s očitim zadovoljstvom za divovsku pojavu i prirodan 
lik Nijemca. 

— Vi ste željeli razgovarati sa mnom? — upita ga Sternau na tečnom 
španjolskom jeziku. 

— Da — odgovori lord. — Možda biste voljeli da govorimo njemački? 

— Ah, vi ste Nijemac? 

— Ne, Englez. Moje je ime Dryden. 

Sternauovo lice poprimi izraz iznenađenja. — Dryden? Niste li vi 
možda lord Dryden, otac — ? 

— Da, gospodine, pogodili ste. 

— Onda vas usrdno molim da sjednete, lorde. Nisam se nadao 
takvom neočekivanom posjetu. 


— Moj posjet sigurno niste mogli očekivati — reče Dryden i odmah 
sjede. — Ali vi sigurno već naslućujete zašto sam došao. 

— Možda — odgovori Sternau kimnuvši ozbiljno glavom. 

— Dopustite mi najprije da vam zahvalim što ste bili ljubazni i pažljivi 
prema mojoj kćeri. 

— O, molim vas! Ja sam učinio samo što bi svaki obrazovan čovjek 
učinio na mom mjestu. 

— Onda mi dopustite da vam se obratim u vezi jedne ozbiljne stvari. 

Sternau je smatrao svojom dužnošću da iziđe u susret lordu. 

— Radili se o prijatelju koji je sada moj gost? 

— Da. Htio bih govoriti s vama o odnosu tog gospodina prema mojoj 
kćeri. 

— Lady Amy vam je, dakle, odmah ispričala — ? 

— Odmah. Drugo nisam mogao ni očekivati od nje. Ona se uvijek 
povjerava svome ocu. Vi ste točno obaviješteni o tom vašem prijatelju i o 
njegovoj prošlosti, gospodine doktore? 

— Da. 

— Amy mije rekla da se prilike, u kojima se on nalazi, mogu razviti u 
pravu pustolovinu. 

— Nemojte me, molim vas, krivo shvatiti — zamoli ga Sternau. — Vi 
ste me pitali poznajem li prilike u kojima se nalazi moj prijatelj, a ja sam 
vam na to pitanje potvrdno odgovorio, jer sam smatrao da se radi o 
stanju u kojemu se on sada nalazi. On je u stvari — da ukratko kažem — 
odbjegli hajdučki gojenac koji nema na ovom širokom Božjem svijetu 
ništa što bi mogao nazvati svojim. To je sve što imam reći o njemu. 

Lord pogleda svog subesjednika kao da ga još nešto želi upitati, ali se 
pri tom koleba. — Ali taj hajdučki gojenac ima valjda i neku budućnost? 

— U to ja nimalo ne sumnjam. 

— A kakva je ta njegova budućnost? 

Sternau slegnu ramenima. On nije poznavao lorda; nije znao skakvim 
je zadnjim mislima došao i zato zauze suzdržan stav. 

— Vi ste vrlo suzdržan čovjek, gospodine doktore — produži Dryden. 
— Dopustite mi da vam kažem da ja želim samo sreću svom djetetu. Ali 
vi sigurno shvaćate da razborit otac ne može nikako vidjeti sreću svoje 
kćeri u braku s čovjekom o kojemu zna samo da je bio razbojnik. 

— 0, molim vas, Mariano nije nikada bio razbojnik, lorde! 

— U redu, ja to dopuštam. Ali vi ćete ipak shvatiti moju želju da o tom 
Marianu nešto više saznam. A kako mi je rečeno da ste vi čestit čovjek, 
smatrao sam da će biti najbolje ako se vama obratim s molbom da mi date 
potrebna objašnjenja. Smatrate li možda tu moju molbu neumjesnom? 

Te su iskrene riječi dopirale iz dubine lordova srca pa Sternau 
odgovori: 

— Lorde, reći ću vam sve što mi je poznato. Pitajte samo! 

— Govori se da je Mariano oteto dijete grofa Manuela Rodrigande? 

— Da, lorde. Ja sam prvi došao na tu pomisao — izjavi Sternau 
ozbiljno. 

— Smijeni li vas upitati koji su vas razlozi naveli na tu neobičnu, ali i 
smjelu pomisao? 

— Svakako. Ako imate vremena da me saslušate, ispričat ću vam 
zašto tako mislim. 

— Bit ću vam zahvalan. Moja mi je kći, doduše, pričala nešto, ali njeno 
je pričanje bilo oskudno pa sam radoznao čuti što ćete mi vi reći. 

— Čujte, dakle. 

Sternau mu sad ispriča sve svoje doživljaje i iznese sve misli na koje 
su ga njegovi doživljaji naveli, sve tamo od dana koje je proveo u 
Španjolskoj, od svog dolaska u tu zemlju pa do njegova povratka u 
Meksiko. Lord ga je slušao sa sve većom pažnjom. Sternauove su riječi 
plamtjele živom istinom, a zaključci što ih je iz njih izvodio počivali su na 
tako čvrstim osnovama i pretpostavkama, da je lord najposlije bio 
uvjeren u istinitost Sternauova pričanja. 

— Pa to je nečuveno! — uzviknu on. — Vi ste me oštrinom svojih 
zaključaka potpuno uvjerili u istinitost svog pričanja, i ja sam došao do 

istog zaključka do kojega ste i vi došli: grofu Manuelu Rodrigandi otet je 
posljednji sin koji mu je još ostao u životu. Nakon otmice razbojnici su 
sakrili dijete u svoju jazbinu. Pravi je razbojnik, međutim, Gasparino 
Cortejo. 


— U to sam siguran. 


— S kakvom je namjerom izvršena otmica? To je pitanje od najveće 
važnosti. 

— Da bi jedan Gasparinov sin mogao postati grof Rodrigande. 

— U redu. Tajnu je dječaku u neku ruku otkrio onaj prosjak Tito 
Sertano. Tako je dječak saznao nešto o svom porijeklu i dospio potom u 
Rodrigandu, gdje ga je Cortejo prepoznao i predao ga gusarskom 
kapetanu, a ovaj je imao zadatak da ga onemogući. Vi ste ga spasili i doveli 
ga u Meksiko, zar ne? 

— Upravo tako! 

— A s kakvim ste namjerama došli sad u Meksiko? 

— Najprije želim utvrditi da li je ona Maria Hermoyes, koja je 
podmetnuto dijete ponijela sa sobom u Meksiko, još živa, a uz to da li je 
još živ onaj Pedro Arbellez koji je u to vrijeme bio ovdje zakupnik grofa 
Fernanda. Imajte na umu i to, lorde, da po mom mišljenju grof Fernando 
nije tada umro. Bivši kormilar, a sadašnji kapetan Unger pričao mi je o 
nekom sužnju Fernandu koji je bio prodan u Harar. 

— Vi mislite da je taj sužanj bio u stvari grof? 

— Da. Ta vam se moja misao može činiti smjelom, ali, ako promislite 
kakvim se sredstvima Cortejo običava služiti, to vam se neće učiniti 
nevjerojatnim. Ja sam čvrsto odlučio otvoriti ovdje u Meksiku obiteljsku 
grobnicu obitelji Rodrigande i vidjeti da li se u lijesu nalazi leš. 

— Ja ću vam pomoći da dobijete za to dozvolu vlasti. 

Sternau odmahnu rukom, kao da hoće pokazati da omalovažava i 
odbija tu ponudu. — Hvala vam. Meni ne treba dozvola vlasti. 

— Ali vi se izvrgavate velikoj opasnosti, gospodine doktore. 

— E, te se opasnosti ja ne bojim. Nego, nešto drugo htio bih vas 
zamoliti. Možda biste mi mogli pomoći da se upoznam s Pablom 
Cortejom? 

— Tu ću vam želju rado ispuniti. Vi ga želite upoznati? 

— Da, to mi je potrebno. 

— U redu. Ja se krećem u krugovima u kojima se i on kadšto kreće. 
Uostalom, ja sam uvjeren da je on hulja. On me nedavno htio — ah, sad 
mi upravo pada na pamet — vi biste htjeli znati gdje živi Pedro Arbellez? 

— Da. Maločas sam vam to rekao. 

— E, pa to vam mogu reći. On je sada vlasnik haciende del Erina, koja 
se nalazi negdje na sjeveru Meksika. Cortejo me je htio prevariti. Trebao 
sam od njega kupiti tu haciendu, iako je ona Arbellezova. 

— Onda ću možda morati otputovati do te haciende. 

— Ali, gospodine doktore, zašto da se zbog te stvari toliko mučite? 

— Imajte na umu, molim vas, da je contesa Roseta de Rodrigande sad 
moja žena. Mariano je njen brat, a moj šurjak. 

— Znali on to? 

— On to naslućuje. O tome nisam još s njim podrobnije razgovarao. 
Molio sam i lady Amy i svog kapetana Ungera da o tome s njim ne govore. 
On će to saznati tek kad budemo imali u rukama sigurne dokaze. Kako bi 
se na neupadljiv način moglo saznati gdje se nalazi grobnica Don 
Ferdinanda de Rodrigande? 

— Prepustite meni da se o tome raspitam, dragi prijatelju. Takvo 
pitanje s moje strane neće pobuditi čuđenje. 

— Hvala vam, milorde, i molim vas da se o tome po mogućnosti što 
prije raspitate, jer... Sternau ne dovrši, jer se otvoriše vrata i u sobu uđe 
Mariano. Kad ugleda stranca, povuče se, ali se Sternau odmah diže i dade 
mu znak da priđe. 

— Pridđite bliže, prijatelju — reče. — Vi nam ne smetate. 

Zatim se obrati lordu i reče mu, služeći se ponovo španjolskim 
jezikom: — To je senjor Mariano. — Obrativši se potom ovome, reče: — 
To je lord Dryden, otac gospođe koju smo imali čast pratiti. 

Kad Mariano ču ime oca voljene žene, pocrveni, ali savlada u sebi 
zbunjenost koja ga je bila obuzela i otmjeno se nakloni lordu. 

— Upravo smo o vama govorili — reče lord iskreno. — Zato sam vas 
i želio vidjeti. Vi ste mojoj kćeri, na povratku s njenog putovanja, bili 
vjeran zaštitnik. Ja vam na tome srdačno zahvaljujem! 

On pruži pri tom mladiću ruku. Ovaj je prihvati i odgovori: 

— Oh, milorde, ja ne bih mogao obraniti lady Amy u slučaju 
opasnosti. Ja sam bolestan. Zato i nisam mogao preuzeti ulogu viteza u 

odnosu prema gospođici. 

Marianove umorne oči oživješe i blijede se crte njegova lica osuše 
načas rumenilom. Ako su Sternauove riječi pridonijele tome da lord 
popusti u svom protivljenju, sad je Marianov bolan izgled pobudio u 
njemu samilost. On zadrža mršavu bolesnikovu ruku u svojoj i reče blago 
i ljubazno: 

— Vama treba hitno njega i oporavak. Možete li se nadati da ćete se, 
uz potrebnu njegu, oporaviti u tuđoj kući? 

— Ja se nadam, milorde. 

— Vi se nadate, ali vaša mi se nada čini varljivom. U meksikanskoj 
gostionici ne može se bolesnik oporaviti. Stoga mi dopustite da vas 
ugostim u svojoj kući. 

Mariano ga pogleda. U očima mu zasja bljesak sreće. 

— Milorde — odgovori on — ja sam ubog čovjek koji nema domovine 
pa se ne usuđujem koristiti vašom dobrotom. 

— Učinite to ipak, prijatelju! Gospodin doktor Sternau pričao mi je 
nešto, pa me je upravo to ponukalo da vam dokažem da, iako ubog, niste 
nikako bez domovine. Primate li, dakle, moj poziv? 

Mariano pogleda Sternaua kao da želi razmisliti. Zatim reče: 

— Teško bi mi bilo rastati se od mog prijatelja, milorde. 

Englez odgovori sa smiješkom na usnama: — Što se toga tiče, 
razumije se samo po sebi da će gospodin doktor Sternau doći s vama. I 
gospodin Unger, koji je u vašem društvu, pristat će, nadam se, da 
gostionicu zamijeni mojim domom, zar ne? 

To je pitanje bilo upravljeno doktoru, pa ovaj priđe lordu, pruži mu 
obje ruke i s izrazom odanosti u očima odgovori: 

— Milorde, vi ste više nego gostoljubivi. Bog će vam to platiti! Mi 
ćemo doći. 

— Ali što prije, gospodo. Ja sad idem pa ću vam poslati kola. Do 
viđenja! 

Lord pođe, a Sternau ga isprati do vrata. Kad se opet vrati u sobu, 
nađe Mariana gdje sjedi na divanu, sa suzama u očima. 

— Što vam je? — upita ga zabrinut. 

— Ništa, dragi prijatelju — odgovori Španjolac. — Plačem od radosti. 
Bio sam u strahu kakav će utisak na lorda učiniti riječi njegove kćeri kad 

mu ona otkrije svoje srce. 
— No, sad vidite, ako ništa drugo, da se on na vas ne ljuti. 


— Da, a to imam vama zahvaliti. Ja sam slutio da će on doći k vama 
raspitati se o meni. Nemojte se ljutiti što plačem. Bolesniku će prije poteći 
suze, i od boli i od radosti, negoli zdravu čovjeku. Sretan sam što se taj 
čovjek ne ljuti na mene i što me je tako ljubazno oslovio. 


Nakon nekog vremena stigoše kola i povezoše Sternaua, Mariana i 
Ungera lordovoj kući. Bila je to jedna od najljepših palača u gradu, s 
mnoštvom soba. Sva tri gosta dobiše stanove koji bi zadovoljili i vladara. 
Mariano nije mogao uzjahati, a hrabri Unger nije umio krotiti konje, jer 
za čitavog svog života jedva da je deset puta uzjahao konja. Ali Sternau je 
morao već slijedećeg dana projahati s lordom Alamendom, gdje svojom 
pojavom i svojim držanjem pobudi znatno udivljenje. 

Josefa Cortejo ležala je u svojoj sobi u mreži za ležanje. Pušila je jednu 
od onih cigareta koje Meksikanke toliko vole i držala u ruci knjigu, ali je 
nije čitala. Njezine oči, slične sovinim, nisu počivale na slovima, već su, 
kao da nije prisebna, gledale nekud u daljinu. 

Ona je mislila na svog dragana, na grofa Alfonsa, koji joj je prije 
odlaska obećao da će se vjenčati njom, iako je nije volio. Mislila je i na 
lijepe, vatrene Španjolke, i na to da bi i njen dragan mogao lako naići na 
takvu jednu i upasti u njene mreže. Uto uđe u sobu njen otac, namrštena 
čela i s pismom u ruci, i reče joj: 

— Upravo je stigla pošta, a s njom i jedno pismo od mog brata. 

Josefa odmah skoči i pruži ruku za pismom. — Da vidim! Kako stoje 
stvari tamo? 


— Hm! I zlo i dobro! Alfonso je u međuvremenu bio u Njemačkoj! 

— Ah! A zašto? 

— Da potraži opakog doktora. Taj je čovjek u zao čas po nas bio u 
Španjolskoj i pokazao se tamo kao najljući naš neprijatelj. 

Josefa skupi obrve, a u očima joj bijesnu prezir. 

— Pa nije valjda! Zar da se jednog liječnika bojimo! — reče s izrazom 
omalovažavanja u glasu. 

— Mi ga se moramo bojati — reče Cortejo ozbiljno. — On nam je već 
prvog dana svog boravka u Rodrigandi prozreo i pomrsio planove. Prosto 
zapanjuje oštrinom svoga uma, a uz to ga i sreća prati, kao da ga sam đavo 
štiti. 

— Ako ga đavo štiti, jednog će ga dana i odnijeti. Maločas sam 
slučajno mislila na njega. Nisi li i ti čuo za nekog Zapadnjaka koji se muva 
po našim salonima. To je neki senjor Sternau. On je gost engleskog 
veleposlanika, i ovaj gaje uveo u krugove najvišeg plemstva. Jučer je bio 
pozvan čak i kod Predsjednika. Jedan liječnik, jedan običan liječnik. Zar 
to nije smiješno? 

— Taj se liječnik zove Sternau? Caramba! Neće to valjda biti onaj koji 
je bio u Španjolskoj? 

— I ja se to pitam, ali isto ime i isto zvanje svakako su samo igra 
slučaja. Karl Sternau, kojega se ti toliko bojiš, sad je u Njemačkoj pa ne 
može, dakle, biti u Meksiku. 

Corteju se lice smrknu. — I ti si uvjerena u to? — upitajeon. — A tko 
ti kaže da se on sada nalazi u Njemačkoj? 


— Pa, javio ti je to stric u svom pretposljednjem pismu. 

— Da, ali od togje pisma prošlo dosta vremena. 

— Pa ne misliš valjda...? — upita ga Josefa ne završivši pitanje. 
— Ja mislim... eto, pročitaj to pismo — odgovori joj on kratko. 
Ona uzme pismo, otvori ga i počne čitati: 


Dragi brate! 


Javljam ti važne stvari. Kao što ti je poznato, doktor Sternau nam 
je umakao. Ja sam ti već pisao da ga Alfonso u Parizu nije više 
zatekao. Sternau je već otputovao u Njemačku. Alfonso je pošao za 
njim, ali je uspio samo utvrditi gdje boravi. Zasad ne bi uopće imalo 
smisla poduzimati nešto protiv njega. Sternau se potom, kako nam 
je javljeno, oženio Rosetom. 

Vjenčanje je obavljeno u Rheinswaldenu, jednom malom 
njemačkom mjestu. Nakon vjenčanja Sternau je krenuo na put 
Znaš li što je naumio? Da nađe kapetana Landolu pa da mu otme 
onog Mariana koji se u Rodrigandi nazvao Alfred de Lautreville. On 
je kadar upustiti se u najveću pustolovinu. Ali ja se ipak nadam da 
neće u tom uspjeti. Ja sam odmah u sve luke, u koje će Landola 
uploviti, poslao tajna upozorenja, ali, kako je ipak moguće da on 
krene u Meksiko, pišem i tebi o svemu. Sternaua_ moramo 
onemogućiti, inače smo propali. 

A sad, evo ti i jedna bolja i prijatnija vijest! Alfonso je sad na čelu 
kuće Rodrigande. On zastupa njene interese i treba se brinuti za 
potomstvo, ukratko treba se ženiti. Ja sam se umjesto njega 
ogledao pa mi se posrećilo da bacim oko na jednu damu iz starog 
španjolskog plemstva, obdarenu svim vrlinama potrebnim za 
ugled imena Rodrigande. Ima izgleda da ću svojim utjecajem moći 
ostvariti tu sjajnu bračnu vezu pa ću te o postignutim uspjesima 
mog pothvata i ubuduće redovno izvještavati. 


Tvoj brat Gasparino Cortejo. 


Čitajući drugu polovicu pisma, Josefa problijedje, akad ga pročita do 
kraja, zaškrguta zubima, a potom zgužva papiri baci ga na pod. 

— Injih ću tako, upravo kao ovaj papir, ako Alfonso ne održi riječ! — 
uzviknu bijesna. — Zgazit ću ih, smrvit ću ih! 

U svom bijesu sva se izobliči pa se nikako nije mogla smatrati lijepom. 
Otac joj položi ruku na rame i pokušaje umiriti: 

— Umiri se, tako daleko još nismo došli! — reče. 


Josefa zabaci ponosno glavu. — Da, nismo došli, a nećemo nikad 
nidoći! Ali već samo to da im takva misao može pasti na um, znači 
sramotno izdati mene. 


— Ne, ne znači to što ti kažeš. 
— Kako to? Zar ih braniš? 


— Brata, da, ali ne Alfonsa. Gasparino sigurno ne zna da nam je 
Alfonso dao riječ, na strica se, dakle, ne smiješ ljutiti. 

— Ali utoliko više na nevjernika. Ja ga ne puštam. On je moj, on je 
moje vlasništvo, ja ga nijednoj ženi neću ustupiti. Zelim biti grofica 
Rodrigande, a što želim, to ću i postići, ne birajući pri tom sredstva, 
razumiješ li me? 

— Ja ću pisati Gasparinu. 

— Da, piši mu i traži od njega da ti odmah odgovori. 

— A odgovori li mi da ne može ništa učiniti? 

— Onda je propao, ja ti se kunem! 

— Josefa, on mi je brat! 

— Upravo zato mora učiniti što od njega tražimo, a ukoliko ne učini, 

utoliko ga treba, kao brata i strica, strože kazniti. Ti znaš da je oporuka u 
mojim rukama. 


— Ti se valjda ipak nećeš njome poslužiti protiv njega! 

Josefa prasnu u pakostan smijeh i priđe drsko ocu: 

— Baš si smiješan! Tvoj brat ima sina, a ti kćer. Svi smo mi postali 
lupeži, varalice, pa i ubojice, a sve zato da bismo se domogli Rodrigande. 
Zar da samo njemu pripadne, a tvoja kći da ostane kratkih rukava! Ne. 
Rodriganda pripada njemu i meni. Ako će on biti grof, ja ću biti grofica. 
To je jedino rješenje tog pitanja i ja od njega nikako ne odstupam. 

Cortejo je smatrao da je najbolje popustiti. — Priznajem ti da si u 
pravu — reče — samo ne smatram umjesnim da se sad žestiš. Mi bi 
trebali sada obratiti pozornost na ono što nam je trenutno preče. 

— Tako? A što nam je trenutno preče? — upita ona zlobno. 

— Ja mislim, doktor Sternau. 

— Ah tako — reče Josefa, vrativši se u mislima na prvi dio pisma. — 
Da, što veliš na to? Taj je čovjek, dakle, napustio Njemačku, da bi 
pronašao kapetana Landolu. E baš, taj liječnik, taj domaći štakor. Ne budi 
smiješan! 

— Varaš se, ako je to tvoje mišljenje o Nijemcima. Oni su tvrdoglavi. 
Dugo miruju i ne gube strpljenje, ali kad nešto odluče, oni će to i izvesti. 

— Iti misliš da su ta dva Sternaua, taj koji se sad nalazi ovdje i onaj 
drugi, ista ličnost? 

— Ja držim da je to dosta vjerojatno. 

— Onda bi to trebalo ispitati. 

— Da, ali kako? Pa ne možemo valjda pitati lorda Drydena! 

— Ne — nasmija se ona. — Prepusti tu brigu meni! Ja ću se pobrinuti 
da dobijem poziv na jedan prijem u lordovoj kući, pa ćemo tako imati 
prilike vidjeti ga. 

— Daliti gaje netko opisao? 

— Da. On je neobično visok i čvrsto građen čovjek, pravi div u 
usporedbi s drugim [judima. 

— Onda je to on. Gasparino nam je pisao da je pravi golijat. 

— To još ne mora biti dokaz. Mogli bi biti braća, bliži ili dalji rođaci. 
Ja sam čula da u sjevernim krajevima ima dosta ljudi koji bi se mogli 
ubrojiti u divove. Ostanimo, dakle, pri tome: ja ću se pobrinuti da 

dobijemo poziv, a ostalo će doći samo po sebi. 


Sternau je bio spreman na taj sastanak. On je mogao pretpostaviti da 
je Pablu Corteju po imenu poznat. Znao je da je u gradu već postao 
predmetom razgovora, pa je i Cortejo mogao načuti nešto o njemu. Zato 
je pretpostavljao da će ga Cortejo željeti vidjeti i znao je da je susret s 
njim pitanje dana. Raspitao se i saznao da je Cortejo, kao zastupnik grofa 
Rodrigande, rado viđen i u višim krugovima. A da se podvrgne nekom 
ispitivanju, ne, to nije bila njegova namjera. 


99 


5. GOSPODAR VRLETI 


jednog dana Dryden pozva svog gosta da izjaše s njim u šetnju u 
koju je on redovno običavao ići. Oni napustiše grad i potjeraše konje 
u brdo. Na povratku, prolazeći pored nekog zida, reče Englez: 
— Najzad sam u mogućnosti održati zadanu riječ. — Budući da su bili 
sami, posluži se i ovaj put njemačkim jezikom. 


P.. je više od tjedan dana od Sternauova dolaska u Meksiko, kad 


— U vezi s onom obiteljskom grobnicom o kojoj ste mi govorili, 
milorde? 


— Da. — Lord se podiže u sedlu i pokaza gostu jednu građevinu s onu 
stranu zida. — Vidite li tamo onu građevinu? 

— Onu s korintskim stupovima? 

— Da. To je grobnica u kojoj počiva Fernando de Rodriganda. 

— Možemo li do nje? 

— Zašto ne? Vrata groblja otvorena su cijeli dan. 

Oni sjašu sa svojih konja, privežu ih i uđu. Kako je na groblju bilo 
dosta ljudi, oni se naprave kao da imaju neka druga posla, pa se tek 
kasnije, tobože slučajno, približe grobnici. Ulaz u grobnicu bio je zatvoren 
rešetkastim vratima, ali rešetke nisu bile visoke pa su se mogle 
prekoračiti. 

— Jeste li sigurni da je to grobnica koju tražimo, milorde? — upita 
Sternau. 

— Da, meni su je točno opisali. A tu je i ime Rodrigande. 

— Neće nam, dakle, biti teško ući u nju. A sad hajdmo! 

— Kad ćete je pretražiti? 

— Odmah večeras. Hoćete li sa mnom? 

— Zahvaljujem vam. Ja predstavljam jednu naciju pa moram biti 
oprezan. 


Iste večeri, odmah poslije ponoći, upute se tri čovjeka prema groblju. 
Mlađak je na nebu sjao tek drugu noć, pa je bilo mračno. Stigavši do zida, 

preskoče ga i nađu se na groblju. U pothvatu su sudjelovali: 

Sternau, Mariano i Unger. Mariano se posljednjih dana toliko 
oporavio, da se mogao upustiti s drugom dvojicom u tu pustolovinu. 

— Ostanite ovdje! — šapnu Sternau. — Hoću najprije vidjeti da li smo 
sigurni. 

Potom pretraži pažljivo groblje i vrati se svojim drugovima tek pošto 
se uvjeri da im ne prijeti nikakva opasnosti. 

— Sad pođite za mnom, ali tiho! 

Sva trojica upute se prema grobnici. Stigavši, najprije preskoči 
rešetkasta vrata Sternau, a druga dvojica preskoče za njim. Sad se nađu 
pred kositrenim poklopcem koji je zatvarao otvor kubeta. 


— Poklopac treba otvoriti! — reče Sternau. 


On je danju sve razgledao pa je znao da treba ponijeti odvijače. Sva 
trojica radili su neko vrijeme u tišini, tako da ih nitko nije mogao čuti: 
poklopac najzad popusti i oni ga digoše. Po uskim stepenicama spustiše 
se jedan za drugim u podzemlje. Sternau je bio na čelu. On je tražio 
posvuda, dok ne naiđe na jedan lijes. 

— Tu je jedan lijes — javi on drugoj dvojici. — Unger, zapalite fenjer, 
ali oprezno, da koji tračak svjetla ne prodre izvan grobnice! 

Unger posluša, pa sad sva trojica ugledaše pred sobom tri metalna 
lijesa, obasjana svjetlom fenjera. Najbliže ulazu bio je smješten lijes na 
čijim se stranama, zlatnim slovima ispisano, moglo pročitati ime Don 
Fernando, Conde de Rodrigande y Sevilla. 

Nijemom kretnjom pokaza Sternau na ime i počne tražiti zavrtnje 
kojima je poklopac lijesa bio pričvršćen. 

— Što ćemo vidjeti? — šapnu Mariano. 

— Možda ništa, a možda posmrtne ostatke vašeg strica Fernanda — 
odgovori Sternau. 

— Jeza me hvata! — reče Mariano. — Zamislite u kakvom se položaju 
ja nalazim! Oteti sinovac stoji pred lijesom svoga strica. 

— Saberite se! Nećemo mi oteti mrtvaca niti ćemo oskvrnuti njegov 
grob. Mi zastupamo ovdje istražni sud pa smo za sve što činimo 
odgovorni Bogu i svojoj savjesti. A sad, otvorimo grob! 

Latiše se ponovo odvijača. Zavrtnji ubrzo popustiše, pa ih bez velikog 
truda izvadiše. Sva se trojica sad zgledaše kao da nešto očekuju. 

— A sad dignimo s Božjom pomoći poklopac! — reče Sternau. 

U isti čas prionu i dignu uvis poklopac. Ali poklopac mu skliznu iz 
ruku i pade. Pod svodom odjeknu tup, grozan zvuk. Sva se trojica ponovo 
zgledaše. 

— Možda se to mrtvac ljuti što ga uznemiravamo — šapnu Mariano. 

— Neće se više na nas ljutiti kad se osvjedoči da ga nismo zlostavili 
— odvrati Sternau. 

Potom prihvati opreznije poklopac, odmaknu ga i položi u stranu. 

Kad Unger osvijetli otvoren lijes, sva trojica pogledaše najprije kao 
na zapovijed uvis, a onda se zagledaše. 

— Lijes je prazan! — reče Mariano. 

— Moja se slutnja ispunila — primijeti Sternau. 

— U njemu nije ni ležao mrtvac! — dodade Unger. 

— Ipak je ležao! — reče Sternau i, oduzevši mu fenjer, osvijetli bijele 
svilene jastuke kojima je bio obložen lijes. — Gledajte, tu se vide jasno 
otisci tijela. — Onda je stric ipak umro! — odgovori Mariano. — Ali zašto 
su uklonili njegov leš! 

— Nisu uklonili ničiji les, nego živa čovjeka — ustvrdi Sternau. — 
Uklanjanjem leša ne bi ništa postigli. Kao što ima otrova od kojih čovjek 
poludi, tako ima i sredstava koja mogu čovjeka prividno usmrtiti. 

— Onda bi čovjek koji je ukrcan u Vera Cruz, a zatim prodan u Hararu, 
bio u stvari Don Fernando de Rodriganda. 

— Ja sam u to uvjeren. A sad zatvorimo ponovo lijes, ali pažljivo, da 
ne ostane za nama ni najmanji trag naše prisutnosti! 

Kad to učini se, ugasi se fenjer, a onda se popeše gore i pričvrstiše 
ponovo kositreni poklopac. Preskočivši zatim ogradu, napustiše groblje 
tiho kao što su tiho bili i došli. Njihov pothvat ostade u tajnosti, nitko ne 
posumnja u njih. Kod kuće je lord Dryden nestrpljivo čekao da sazna što 
su našli. Zamolio je liječnika i Mariana da nakon obavljena posla dođu 
odmah k njemu. Kad mu izložiše činjenično stanje, on uzviknu užasnut: 

— Nisam nikako mogao u to povjerovati. Strašnog li zločina! Morat 
ćemo podnijeti prijavu. 

— To ne bi ni do čega dovelo. Ja nemam povjerenja u meksikansku 
pravdu. 

— Morat će izvršiti svoju dužnost! 

— Tko će je na to primorati, milorde? — upita ga Sternau. 

— Ja! — izjavi odlučno Dryden. 

— Uzalud će vam biti trud. 

— Oho! Ja ću vam dokazati da nije tako. 

— Vi ćete samo moći dokazati da u grobu nema leša. Kamo je dospio, 
da li je čovjek koji je sahranjen mrtav ili živ i tko je učinio zločin, to se 
neće saznati. Prijavom nam ne biste učinili nikakvu uslugu, samo biste 
upozorili naše neprijatelje u kakvoj se opasnosti nalaze. 

— Ali, gospodine doktore, zar da takav zločin ostane nekažnjen? 

— Ne. Zločin će biti kažnjen, ali tek pošto nađemo grofa Fernanda, 
nikako prije. Onda ćemo povesti zločince na groblje i zatražiti da nam 
pokažu leš nestalog grofa. 

— Vi hoćete, dakle, ići čak u Harar? 

— Svakako. Ali prije moramo obići haciendu del Erina. Moramo 
govoriti s Pedrom Arbellezom, a ovdje još i s Marijom Hermoyes. 

—Snjom ne možete ovdje govoriti, jer se i ona nalazi na haciendi del 
Erina. 

— Ona živi, dakle, tamo? 

— Da. 


— Najbolje bi bilo kad bismo se mogli odmah uputiti tamo, ali 
prijatelj Mariano još je uvijek suviše slab za tako dug put. Moramo 
pričekati bar još tjedan dana, dok ojača toliko da uzmogne izdržati 
napore takvog putovanja na konju. 

— A najmanje tjedan dana dopusta — dodade Lord smiješeći se — 
morat ćete odobriti i gospodinu Ungeru, da se koliko-toliko izvježba u 
jahanju. Nije to mala stvar uputiti se kao neizvježban jahač među 
Indijance. 

Mariano je najboljeg liječnika našao u Amy, a najbolji lijek u njenom 
društvu: njih dvoje gotovo se nisu ni odvajali jedno od drugoga. 


Dva dana nakon pothvata na groblju lord Dryden i Sternau dobiše 
poziv na jedan svečani prijem. Drydenov je sluga saznao da će na prijem 
doći i Cortejo s Josefom, pa se Sternau spremio za taj susret i zajedno s 
lordom uranio, da bi stigao na prijem prije Pabla Corteja. Prijem je 
priredila jedna bogata porodica i gostima su stavljene na raspolaganje 

brojne prostorije gdje su se mogli po volji razonoditi i zabaviti. Kad 
pozdravi domaćicu, Sternau se odvoji od Drydena i reče mu da će ga naći 


u oranžeriji: tamo će on čekati da ga Dryden obavijesti o Cortejovu 
dolasku. 


— Hoćete li me predstaviti, milorde? 

— Želite li to? Ako želite, pođite sa mnom! 

Oni se sad vratiše u prednje odaje i ugledaše u skupini tek prispjelih 
gostiju Corteja i njegovu kćer. 

— Onaj visoki mršavi senjor, to je Pablo Cortejo — primijeti lord. 

— Ah, liči mnogo na svog brata Gasparina — reče Sternau. 

— A senjorita njemu zdesna, to je njegova kći. 

— Ona što liči na sovu? 

— Da. 

— Ja mislim da je kći u zlobi nadmašila svog oca! 


Lord požuri. Sternau pođe za njim nešto laganije i nađoše se Corteju 
iza leđa. 


— Ah, milorde — reče Cortejo kad primijeti Drydena — baš se 
radujem što vas vidim ovdje! Jeste li razmislili omojoj ponudi? 

— O kojoj ponudi? 

— Onoj u vezi s haciendom del Erina? 


Dryden se namršti. — Ja ne volim govoriti u društvu o poslovima. 
Uostalom, moram najprije znati da li je hacienda uistinu vlasništvo grofa 
Rodrigande. 


— Da, ona je njegovo vlasništvo, u to nema sumnje. 
— A vi imate nalog za prodaju? 
— Da. 


— Ali kažu daje vlasnik haciende Pedro Arbellez, kome je hacienda 
pripala nakon smrti grofa Fernanda. 


— To nije istina, to su naklapanja. 

— E, dobro, vidjet ćemo, ja ću uskoro saznati istinu. 

— A od koga? 

— Od jednog mog prijatelja koji će uskoro svratiti do haciende. Drago 
mi je što mi se pruža prilika da vam ga predstavim. 

Lord se pri tom okrenu, ukazavši rukom na Sternaua koji je stajao iza 

njega. 

U isti se čas okrenuše i Cortejo i njegova kći. 

— To je taj senjor, moj prijatelj. Dopustite mi da vam ga predstavim: 
doktor Sternau. 


— Doktor Sternau? — upita Cortejo, odmjerivši pri tom od glave do 
pete Zapadnjaka. Lice mu odmah poprimi izraz ljubaznosti i on reče: 


— Počašćen sam vašim poznanstvom, senjor Sternau. Vi ste, kako mi 
je rečeno, Europljanin, zar ne? 
— Da. 


— Ja volim Europljane. Dopustite mi da vam predstavim svoju kćer 
Josefu. 


Sternau se nakloni dami, a ova njemu, a onda ga ona i njen otac 
povedoše do klupe koja se protezala duž zidova sobe. Iznenađen, Sternau 
odmah pomisli da će ga podvrći izvjesnom preslušavanju. Slutnja ga ne 
prevari. Čim sjedoše na klupu, Cortejo ga poče ispitivati: 

— Čujem da kanite svratiti do haciende del Erina, senjor Sternau? 


— Možda — odgovori Sternau kratko, neprijatno iznenađen što je 
lord odao njegove namjere. 


— A smijem li vas pitati što vas tamo vodi? 


— Želim upoznati Meksiko i njegove stanovnike. Zato ću proputovati 
i sjeverne krajeve ove zemlje. Kad je to lord saznao, zamolio me da 
svratim i do posjeda del Erina, jer bi ga želio kupiti. 

— Ah, tako! — odgovori Cortejo zadovoljno. — Ja imam na tom 
posjedu zakupnika, vrlo tvrdoglava čovjeka, koji tvrdi da hacienda 
pripada njemu. Smiješno! Kako se čini, vi mnogo putujete? 

— U pravu ste! 


— Ja vam zavidim! — reče Josefa, a u glasu joj pri tom zazvuča lažna 
ljubaznost. — Čovjek koji potpuno slobodno raspolaže svojim vremenom 
može se smatrati zaista sretnim. Koje ste dijelove svijeta dosad 
proputovali, senjor Sternau? 


— Ameriku, Afriku i jedan dio Azije. 

— A Europu? 

— U Europi sam rođen! — nasmiješi se Sternau. 
— Poznajete li Francusku? 


— Poznajem. 

— Možda i Španjolsku? 

— I tamo sam bio. 

Josefa se lukavo nasmiješi ocu i nastavi: 

— Španjolska je naša domovina, radujemo se kad nam netko o njoj 
priča. Smijem li vas upitati koje njene pokrajine i gradove poznajete? 

Sternau odgovori nehajno: — Samo sam kratko vrijeme boravio u toj 
lijepoj zemlji. Ja sam liječnik pa me je neki grof Rodrigande pozvao da ga 
izliječim od bolesti koja ga je snašla. 

— Rodrigande? Znate li da taj grof ima i ovdje neke posjede? 

— Znam. 

— Ida moj otac upravlja njegovim posjedima? 

— Sternau se tobože začudi. — Ah, jeli to moguće, senjor Cortejo? — 
uzviknu. A zatim, kao da se u taj čas sjetio, doda: 

— Ima i u Rodrigandi jedan senjor Cortejo. Jeste li možda u rodu s 
njim? 

— To mi je brat. 


— E,baš mi je milo, senjor, jer sam se s gospodinom Cortejom dosta 
često sretao. 


— On nije naročito društven čovjek. 

— Nisam to primijetio. Mi smo se čak prisnije upoznali. 

Josefa se ugrize ljutito za usne, jer je potpuno shvatila smisao 
Sternauovih riječi. Ipak nastavi sasvim prijateljski: 


— Da ste bar uz Božju pomoć mogli spasiti našeg dobrog grofa 
Manuela, senjor. 


— Da, smatrao bih se izvanredno sretnim, senjorita. 
— On je, kako sam čula, umro kao žrtva nesretnog slučaja. 
— Da, slučaj je bio zaista vrlo nesretan. 


I te su riječi imale dvostruk smisao, koji su Cortejo i njegova kći posve 
dobro shvatili. 


— Onda ste upoznali i groficu Rosetu? — produži revno Josefa svoje 
ispitivanje. 
— Da, svakako. Ona je sad moja žena. 


Sternau je bio uvjeren da oboje to već znaju, mada su se pravili kao 
da ih je to uvelike iznenadilo. 

— Zar zaista, senjor! — uzviknu Cortejo, a Josefa upita: — Je li 
moguće? 

— Oh, ljubav sve može, senjorita! — reče Sternau nasmiješivši se 
pritom. — U Španjolskoj se doduše vodi strogo računa o staleškim 
razlikama, strože nego li u mojoj domovini. Ali mi smo se vjenčali u 
Njemačkoj. 

— Znači, contesa Roseta je napustila svoju domovinu? 

— Da. 

— A grof Alfonso je na to pristao? 


— On se nije protivio — odgovori Sternau. — Vi poznajete i grofa 
Alfonsa? 


— Svakako. On je svoje mlade dane proveo kod nas u Meksiku. 

— Pravo kažete. Bio sam to smetnuo s uma. 

— Pisali su nam da je contesa Roseta teško oboljela — produži Josefa, 
željna točnih vijesti. 

— Ona je potpuno izliječena, senjorita. Nego, oprostite, vidim da me 
lord Dryden zove. Sigurno me želi nekome predstaviti. 


Sternau ustade u namjeri da se oprosti s njima, pa oboje, otac i kći, 
također ustadoše. 


— Upravo smo sretni što nam se pružila prilika da se upoznamo sa 
senjorom koji poznaje Rodrigandu — reče na rastanku Cortejo. — Bili 
bismo sretni da nas jednom posjetite. 


— Ja vam stojim uvijek na raspolaganju. 


— Mogli bismo možda jednom dogovoriti sastanak kod lorda 
Drydena, ako vam je to zgodnije — nadoda Josefa. — Ja srećom 
podržavam prisne prijateljske veze s lady Amy, 


— Radovat ću se svakom vašem posjetu. 


Na rastanku se Sternau nakloni. Otac i kći sačekaše da im se izgubi iz 
vida, a onda Josefa zaškrguta zubima: — Carao, to je on! 


— Da, to je on! — promrmlja i Cortejo. 

— Jesi li ga dobro promotrio? 

— I još kako. Takav se protivnik ne smije potcjenjivati. 

Josefa pogleda oca sa strane, gotovo s prezirom, i odgovori: 

— Ne smije se potcjenjivati? Čudno govoriš. A ja ti kažem da je to 

protivnik koji je mnogima dorastao, ali dali je dorastao ženi, to ćemo tek 
vidjeti. Kako samo mirno govori! Kao da nas ne poznaje, kao da ne zna 
ništa, kao da nije došao u Meksiko s neprijateljskim namjerama. Ali on 
mora biti uništen, nema drugog izlaza, iako mi ga je žao kao neprijatelja 
za kojim bih kao žena mogla čeznuti. 

— Ti već čezneš za njim! Kako si mogla reći da ćemo ga mi posjetiti. 

— Zar zbilja misliš da bi se on odazvao našem pozivu? Ako hoćemo 
još nešto saznati od njega, onda moramo mi ići k njemu. 


— Sternau će doći k nama. On liči sasvim na čovjeka koji se nimalo 
ne plaši lavlje spilje. Da mi je samo znati zašto je došao u Meksiko! 


— Saznat ćemo to, jer ćemo ga sutra posjetiti. 

— Jesili poludjela? Da idemo k njemu nakon što te je Engleskinja tako 
lijepo otpravila? 

— Kad je u pitanju tako važna stvar, ne marim ja za to. 

— Jane idem s tobom! 

— Onda idem sama — reče ona prkosno. 

— Sve mi se čini da ćeš ti to i učiniti. 

— Sigurno ću to učiniti. Ali ja znam da ćeši ti doći. Mi moramo tog 
Zapadnjaka dokraja ispitati, mi moramo sve od njega saznati, prozreti 
sve njegove namjere, da bismo ga onda mogli najprikladnijim oružjem 
napasti. 

Dok je Sternau na jednoj strani bio predmet razgovora između oca i 
kćeri, na drugoj strani obasipao ga je pitanjima lord. 

— Dakle, kakav je utisak ostavilo na vas ono dvoje? 


— Jastreb i sova, samo što je u ovom slučaju sova hrabrija i odlučnija 
od jastreba. 


— Vi mislite, dakle, da su kadri učiniti ono što mi naslućujemo? 


— Sasvim sigurno. Između braće Cortejo nema nikakve razlike. Nego, 
milorde, nemojmo sebi kvariti veče razgovorima o takvim ljudima. Dosta 
je da ih jednom vidimo pa da ih znamo. 


— Jesu li vas pozvali da ih posjetite? 

— Jesu. 

— Avi ćete ih posjetiti? 

— Svakako, ukoliko me prije ne posjete oni. 

— Vi ste vražji čovjek! Zar ste i tu mogućnost nabacili? 


— Nabacila ju je dama, ne ja. Ona je ustvrdila da podržava prisne 
prijateljske veze s lady Amy, 


Lord se trgnu pa se okrenu. Sternau se čitavo veče trudio da ne dođe 
više u dodir s Pablom Cortejom i Josefom. Već sutradan ujutro najavi mu 
jedan lordov sluga senjora i senjoritu Cortejo, a čas zatim uđu oboje. 


— Oprostite nam, senjor Sternau — reče Cortejo — što smo već 
danas toliko slobodni da vas posjetimo. Josefa se zaželjela vijesti iz svoje 
domovine. Već dugo nemamo vijesti odanle pa smo iskoristili vašu 
dozvolu da vas posjetimo. 


Sternau ih najljubaznije pozdravi, izrazivši im zadovoljstvo što su ga 
počastili svojim posjetom. Nisu bili pravo ni sjeli, a ispitivanje je već 
počelo. 

— Vi ste se iskrcali u Vera Cruzu, zar ne? — zapita Cortejo. 

— Da, senjor. 

— Pretpostavljam da ste bili preporučeni lordu Drydenu. 

— Ja sam upoznao lady Amy u Rodrigandi. 


— Ah — reče Josefa s prizvukom iznenađenja u glasu — ona je 
prijateljica contese Rosete. 


— Da. 
— Dali je u Rodrigandi bilo društvenog života, senjor? 
— Nije ga uopće bilo, bar kad sam ja tamo stigao. 


— Čudno. Vi kažete da se u Rodrigandi u to vrijeme nalazila i lady 
Amy, a u jednom je pismu koje smo odanle primili spomenut i jedan 
francuski oficir. To me navodi na misao da je ipak bilo društvenog života. 


Sternau osjeti da će ga sad pitati za Mariana. — A ipak nije bilo 
društvenog života — reče on hladno. 


— Ali oficira ste vi upoznali? 

— Da. 

— Sjećate li se njegova imena? 

— Zvao se Alfred de Lautreville! 

— A kako je dugo ostao u Rodrigandi? 
— Nekoliko dana. 

— A zatim se vratio u Francusku? 

— Hm. Otputovao je, ali nam nije rekao kamo ide, senjorita. 

Josefa vidje da joj Sternau izmiče. Odgovarajući na njeno pitanje, nije 
se poslužio neistinom, ali joj nije dao ni informaciju kojoj se ona nadala. 
Ona je upravo htjela postaviti još jedno pitanje, kad stiže Unger. Sternau 
mu se obradova. Njegov mu dolazak omogući da se načas udalji, jer je 
Unger kao pomorac bio prilično naučio španjolski pa se mogao nekako 
sporazumjeti s ovo dvoje Španjolaca. On im zato predstavi pomorca i 
udalji se. Zatim se požuri do lorda i nađe kod njega Amy i Mariana. 


— Kakve nam vijesti donosite? — upita ga Dryden. — Dolazite kao 
vjetar. 


— Donosim vam potvrdu svoje jučerašnje slutnje: Cortejo je tu. 

— Nije moguće! Kod vas? 

— Da, oni njegova kći. 

Lord Dryden strese glavom i odgovori smiješeći se: — I vi ste ih 
ostavili da hlade kašu? 

— Ne, uz njih je Unger. Ja sam došao samo da vas nešto zamolim. 

— Kažite slobodno, prijatelju! 

— Pozovite oboje na doručak! 

Na lordovu se licu pojavi izraz čuđenja. — Corteja i njegovu kćer? — 
upita on. — Pretpostavljam da se šalite. 

— Nikako, govorim sasvim ozbiljno. Doduše, vidim da se i lady Amy 
čudi tome, ali ja ipak ostajem uporno pri svojoj molbi. 

— Ali dovraga, čemu? — upita Dryden. — Mrzim te odvratne nitkove, 
ne želim ih vidjeti! 

— Moram vidjeti kakav će utisak na njih učiniti Marianova 
prisutnost. 

— Ako to želite, povedite ga sobom. 

— Ne, milorde. Morate biti svjedoci tog utiska! 


Lord se pokori, a kako je pročitao na licu svoje kćeri da se ona više ne 
protivi Sternauovoj molbi, odgovori: 


— Pa dobro, moglo bi to koristiti našoj stvari. Neka, dakle, dođu. 

— Ali ne mogu ih valjda ja pozvati, milorde! — reče Sternau. 

— Hm, sad još i to! E, pa dobro, idite u ime Božje; ja ću to već nekako 
urediti. 

Sternau se vrati u svoju sobu; sad ga nisu više obasipali nezgodnim 
pitanjima jer je u Ungerovoj prisutnosti razgovor krenuo drugim 
smjerom pa se govorilo o stvarima od općeg interesa. Malo zatim uđe u 
sobu lord. Napravi se kao da je mislio da će zateći samo Sternaua, ali, 
iznenađen tobože prisutnošću Corteja i njegove kćeri, pozdravi ih 
pažljivo i ljubazno, zastade pa ih onda oboje pozva na doručak, što oni 
najspremnije prihvatiše. 

Malo zatim nađoše se svi na okupu u jedaćoj sobi. Bili su prisutni svi 
osim Mariana. Doručak ipak poče. Gosti, posluženi meksikanskim 
poslasticama, zapodjeli su živ razgovor. 


Nakon nekog vremena uđe u sobu Mariano. Corteja i njegovu kćer 
postavili su na mjesta s kojih nisu mogli odmah primijetiti Mariana. 
Cortejo primijeti da je u sobu ušao novi gost tek kad mu ovaj priđe sasvim 
blizu. Pogledavši ga, trgnu se, skoči zaprepašten sa stolice i viknu: — Grof 
Manuel! 

Bio je problijedio i iskolačio oči. I njegova je kći ustala i piljila u 
Mariana. U palači u Rodrigandi nalazio se jedan portret grofa Manuela iz 
njegovih ranijih dana: mladić je bio toliko sličan portretu, da se i Josefa 
uplašila i razrogačila oči. 

— Vi se varate — reče Sternau. — Gospodin nije grof Manuel de 
Rodrigande, nego poručnik de Lautreville, za kojega ste jučer pitali. 

Oboje se pomalo opet snađoše. 


— Oprostite! — reče Cortejo. — Radi se o izvjesnoj sličnosti koja me 
zavela u bludnju, pa nisam ni pomislio da godine prolaze. 


— Imene si uplašio! — pokuša se opravdati Josefa. 


— Vi kažete da ima izvjesne sličnosti između poručnika i grofa 
Manuela? — upita Dryden. 


— Svakako, milorde. 


— Čudno! Tolika sličnost između dva čovjeka koji pripadaju raznim 
narodima. Radi se svakako o pukom slučaju. 


Razgovor krenu odmah uobičajenim tijekom. 


Kad se Josefa vrati sa svojim ocem kući, ovaj je upita: — Znaš li sada 
na čemu si? 


— Što želiš reći? — upita ga ona. 

— Taj poručnik nije nitko drugi nego grof Alfonso. 

Ona kimnu glavom i ne reče pri tom ni riječi. 

— Sternau ga je oslobodio — nastavi Cortejo. 

— Ali kako i gdje? A što se dogodilo s Landolom i njegovim brodom? 

— Ne znam. 

— Oče, taj će Sternau za tri dana otići do haciende. 

— Da. I druga će dvojica s njim. 

— Zar ćeš ih ti pustiti da ti umaknu? 

— Ni za živu glavu. Ne smijemo im dati više vremena. 

— Ija sam toga mišljenja. Nego, kako ćeš udesiti stvar da zauvijek 
nestanu? 

— To ti ne mogu zasad još reći. To uostalom i nije ženski posao. 
Prepusti ti to meni! 

Te noći Cortejo nije mogao zaspati. Satima je razmišljao i mudrovao. 
Najzad, kao da je došao do nekog zaključka, ustade, pođe u staju i naredi 
da mu osedlaju konja. Ujutro rano napusti grad. Odjahao je prema 
sjeveru. Kad se Josefa prije podne raspita gdje joj je otac, rekoše joj da je 
otputovao i da će neko vrijeme biti odsutan. 


Dva dana zatim čekala su pred lordovom palačom tri snažna konja, 
dok se u palači domaćin opraštao sa svojim gostima. 

— A kako ćete dugo ostati na tom putu, doktore? 

— Tko bi to mogao u sadašnjim prilikama unaprijed reći? — 
odgovori Sternau. — Vratit ćemo se, svakako, što prije. 

— Ja se nadam. Ne štedite konje. U dobroj su kondiciji. Imate li još 
kakve želje? 

— Da, milorde. Čovjek nikad ne zna što mu se u ovoj zemlji može 
dogoditi. Ukoliko bih morao odgoditi svoj povratak, vodite brigu o mojoj 
jahti i o njenoj posadi. 

— Hoću, iako se nadam da to neće biti potrebno. Da ste mi zdravo! 


Sternau i Unger već su uzjahati konja, dok se Mariano još uvijek 
zadržavao s Amy gore na stubama. Najzad dođe i on, pa se sva trojica 
uputiše izvan grada, istim puteni kojim je dva dana ranije krenuo Cortejo. 


Sternau je putovao bez sluge i bez vođe. Imao je uza se kartu Meksika, 

pa nijednom ne zalutaše, iako nijedan od njih nije ranije prošao tim 
putem. Bili su udaljeni od haciende svega još jedan dan puta, kad stigoše 
u ravnicu obraslu tu i tamo grmljem. 


Sternau je od svih imao najviše iskustva. Njegovu oku nije ništa 
izmicalo: ni izlomljena trava, ni otrgnuta grana, ni kamenčić na koji bi na 
svom putu naišao. Dugo su jahali bez riječi. Odjednom reče on svojim 
drugovima: 


— Ne okrećite sad glavu ni nadesno ni nalijevo, žmirite samo stalno 
u onaj gusti grm tamo desno pored vode! 


— A što ima tamo? — upita Mariano. 

— Tamo leži jedan čovjek u zasjedi, a iza njega stoji njegov konj. 

— Ja ne vidim ništa. 

Unger je tvrdio isto. 

— Vjerujem vam. Da bi se u toj gustoj šikari moglo izdaleka 
primijetiti čovjeka i konja, treba i vježbe i iskustva. Čim ja uperim svoju 
pušku, uperite i vi svoje, ali nemojte pucati dok ja ne opalim. 

Pojahaše još neko vrijeme, dok ne stigoše do šikare. Tu Sternau 
zaustavi odjednom konja, skide pušku s leđa i uperi je u grm. 

Druga se dvojica povedoše za njegovim primjerom. 

— Ej, senjor, što tražite vi ovdje na zemlji? — doviknu Sternau. 

Netko se kratko, oštro nasmija i reče: 

— Što se to vas tiče? 

— Tiče me se i te kako — odgovori Sternau. — Izvolite izići, molim 
vas! 

— Pa dobro, izići ću, kad me molite. 

Iz šikare iziđe jedan čovjek u kaputu od bivolje kože. Crte njegova lica 
odavale su njegovo indijansko porijeklo, a krojem svoga odijela 
podsjećao je na čovjeka koji je krenuo u lov na bivole. Bio je naoružan 
puškom i nožem. Ličio je na čovjeka koji se u svom životu nije nikad 
ničega uplašio. Za njim iziđe iz šikare i njegov konj. Covjek upravi svoj 
prodoran pogled u onu trojicu i reče: 

— Hm, to niste baš loše izveli, senjores! Čovjek bi mogao pomisliti da 
niste prvi put u preriji. 

Sternau ga odmah shvati, ali Mariano ga upita: 

— Zašto? 

— Jer ste se najprije pravili kao da me ne primjećujete, a onda ste 
odjednom uperili u mene svoje puške. 


— Posumnjali smo da nešto nije s vama u redu kad ste se ovdje sakrili 
— reče Sternau. — Što ste radili u tom grmu? 


— Čekao sam. 

— Koga? 

— Tko zna. Možda vas! 

Sternau se namršti pa ga opomenu: — Ostavite se glupih šala, 
odgovorite mi čisto i bistro. 

— Udovoljit ću vašoj želji. Ali mi prije kažite kuda ste se vi uputili. 

— Do haciende del Erina. 

— U redu. Onda sam upravo vas čekao. 

— To zvuči kao da je netko znao za naš put pa vas je poslao nama u 
susret. 


— Baš tako. Jučer sam pošao u planine u potjeru za jednim bivolom, 
pa sam na povratku naišao na sumnjive tragove. Tragajući tako za njima, 
namjerio sam se na četu bijelaca koji su polegli i nešto glasno pričali. Iz 
njihova sam razgovora razabrao da su pošli uhvatiti neke jahače koji su 
se uputili u meksikansku haciendu. Odmah sam krenuo u potragu za tim 
jahačima, da ih upozorim na opasnost koja im prijeti. Ako ste vi ti koje 
tražim, onda je sve u redu; ako niste, ostat ću ovdje i čekati ih. 

Sternau mu onda pruži ruku i reče: — Vi ste čestit čovjek, hvala vam. 
Po svemu izgleda da smo ti koje vi očekujete. A koliko ih je bilo u onoj 
skupini? 

— Dvanaest. 

— Gotovo sam se zaželio s njima izmijeniti koju riječ. Da je do mene, 
volio bi ih upoznati. Ali mislim da nije uputno bespotrebno se izvrgavati 
opasnosti. 


— Ija sam toga mišljenja — potvrdi stranac podrugljivo. 
— A kuda ste se vi uputili? — upita ga Sternau. 

— U haciendu. Hoćete li da vas tamo povedeni? 

— Da. Ako ste toliko ljubazni. 

— Onda hajdemo. 


Stranac uzjaha konja i stavi se odmah na čelo maloj četi. Jašući, bio se 
nagnuo tijelom naprijed, kao što to čine Indijanci, da bi mogao odmah 

uočiti i najmanji trag, pa Sternau vidje da je to čovjek u kojega se može 
pouzdati. Podveče, kad je trebalo naći noćište, vodič se pokaza toliko 
vješt pronalaženju zgodnog mjesta i mjera opreza, da Sternau odmah 
uvidje da je naišao na dobrog poznavatelja tih divljih krajeva: stranac 
podijeli s njima njihovu zalihu hrane i popuši jednu cigaretu. Ali kad ga 
ponudiše rumom, on odbi ponudu. 

Zbog opasnosti kojima su putnici bili izvrgnuti, ne zapališe vatru, pa 
se kratak večernji razgovor vodio u tami. 

— Poznajete li ljude s haciende? — upita Sternau. 

— Da, svakako — glasio je odgovor. 

— Tko se sve tamo nalazi? 


— Najprije, senjor Arbellez, haciendero, onda senjorita Emma, 
njegova kći, pa senjora Hermoyes i, najzad, jedan ludi lovac. Tu je onda 
još i družina od četrdeset i nešto Vaquerosa što Cibelerosa. 


— Ivi pripadate plemenu Cibelerosa, zar ne? 

— Ne, senjor. Ja pripadam slobodnom plemenu Mixteka. 

Sternau obrati pozornost. — Vi pripadate plemenu Mixteka? Onda 
poznajete sigurno i Mokašitayissa, poglavicu bivolskog čela? 

— Da, poznajem ga — odgovori Indijanac nehajno. 

— A gdje ga čovjek može sada naći? 

— Posvuda, jer ga njegov veliki duh tjera na sve strane. A gdje ste za 
njega čuli? 

— Za njega se zna širom svijeta. Hvale ga na svim morima, u to sam 
se osobno uvjerio. 

— Kad to sazna, obradovat će se. A sad mi recite tko ste vi? 


— Ja se zovem Sternau, ovaj se senjor zove Mariano, a ovaj drugi 
Unger. A vi ste? 

— Ja pripadam plemenu Mixteka; zovite me, dakle, tako! 

Sav se večernji razgovor bio sveo na to. Zatim legoše na počinak. 
Svatko je od njih probdio jedan dio noći na straži. Sutradan ustadoše rano 
ujutro i ugledaše prije podne haciendu. Mexteka se tada zaustavi i 
pokaza im rukom farmu. 

— To je, hacienda del Erina, senjores — reče. — Sad ne možete više 
zalutati. 

— Zar nećete snama? — upita ga Sternau. 

— Ne. Moj dom je šuma. Da ste mi zdravo! 

Mixteka podbode konja i nestade trkom. Ona trojica pak pojahaše 
oko zidina kojima je bio opkoljen dvorac i zaustavi se na kapiji. 

Sternau pokuca. Odmah se pojavi jedan Vaquero koji ga zapita što 
želi. 

— Jeli kod kuće Don Pedro Arbellez? 

— Da. 

— Recite mu da ga traže gosti iz Meksika. 

— Jeste li sami, ili vas ima više? 

— Sami smo. 

— Vjerovat ću vam i otvorit ću vam. 

Vaquero povuče zasun i propusti jahače u dvorište. Tu skočiše sa 
svojih konja. Potom Vaquero preuze konje i povede ih do pojila. Kad 
stigoše do ulaza u kuću, iziđe im u susret haciendero koji pruži ruku 
liječniku i Marianu. Ovaj je bio upravio pogled na drugu stranu, jer je 
gledao za konjem. Kad se okrenu, haciendero mu ogleda lice. Iznenađen, 
spusti ruku i viknu iz svega grla: 

— Caramba, tko je to! Grof Manuel! Ne, ne može biti, jer je grof 
Manuel mnogo stariji. 

Uhvati se za glavu; sličnost ga je sasvim zbunila. Onda mu pogled 
pade na Ungera, i on uze lomiti ruke. 

— Valga me Dios? Bože pomozi, jesam li opčinjen? — uzviknu. 

— Što je, oče? — začu se iza njega jasan djevojački glas. 

— Dođi ovamo, dijete moje! — odgovori haciendero. — To je zaista 
divno. Došla su tri senjora. Jedan je sličan grofu Manuelu, a drugi tvom 
jadnom vjereniku kao jaje jajetu. Emma priđe gostima sa smiješkom na 
usnama. Ali kad ugleda Ungera, reče: 

— Istina je, oče, ovaj gospodin liči sasvim na mog jadnog Antonija. 

— E, pa to će se objasniti — reče Arbellez. — Dobro došli, senjores, 
uđite u moju kuću! 

Zatim pruži još jednom ruku Marianu, a sad i Ungeru, i povede goste 
u jedaću sobu gdje im prirediše zakusku. Unger je upravo podigao čašu 
da okvasi grlo, ali je u isti čas odloži. Zagledao se u vrata koja se otvori se 
i propusti se blijedu ljudsku priliku čiji se zbunjen i izgubljen pogled 
načas zaustavio na pridošlicama. Unger priđe nekoliko koraka bliže 

vratima i zagleda se u bolesnika: 

— Jeli moguće! — uzviknu. — Antone, Antone! Oh, Bože! 

Luđak ga pogleda, strese glavom i zajeca: — Mrtav sam, ubili su me. 

Ungeru klonuše ruke, i on upita: 

— Don Pedro, tko je taj čovjek? 

— To je vjerenik moje kćeri — odgovori haciendero. — Zove se 
Antonio Unger, a lovci su ga prozvali Gromka Strijela. 

— Dakle, ipak! Brate, oh, moj brate! 


Izrekavši to, jurnu Unger na luđaka, zagrli ga i pritisnu na svoje grudi. 
Bolesnik se prepusti milovanju, zagleda se nehajno u brata i reče samo: 


— Ubili su me, mrtav sam! 

— Što se to s njim dogodilo, što mu je? — upita Unger haciendera. 

— Poludio je — odgovori Arbellez. 

— Poludio? Oh, Gospode Bože, što sam doživio! 

Pomorac pokri rukom oči, svali se na stolicu i brižnu u plač. Duboko 
ganuti, svi zanijemješe. Arbellez mu onda položi ruku na rame i upita ga 
tihim glasom: 

— Jeste li vi uistinu brat senjor Antonija? 

Unger upravi pogled u haciendera i odgovori: — Da, ja sam mu brat! 

— Vi ste, dakle, pomorac? On nam je mnogo pričao o vama. 

— Ja sam mrtav, ubili su me — jadao se, međutim, luđak. 

Sternau ga je čitavo vrijeme motrio. Najzad upita: 

— A od čega je obolio? 

— Od udarca u glavu — objasni Pedro Arbellez. 

— A dali se liječio? 

— Da, dosta dugo. 

— Pa zar je liječnik rekao da mu nema lijeka? Sigurno je to bio neki 
nadriliječnik, neka neznalica. Budite bez brige, Unger! Vaš brat nije 
poludio, on je samo umno poremećen. Njegovoj bolesti ima lijeka. 

U isti čas začu se glasan krik. Emma Arbellez kriknula je od radosti, 
dotrčala do Sternaua, stisnula mu obje ruke i upitala ga: 

— Jeli to istina, senjor? — Jeste li vi liječnik? 

— Da, liječnik sam i nadam se dobru. Trebam samo saznati kako je 
obolio pa ću vam moći kazati da li ga mogu izliječiti. 

— Oh, dopustite da vam ispričam... 


— Polako senjorita! — prekide je Sternau. — Bit će vremena za to 
kad se svi malo smirimo. Sad moramo najprije razgovarati o mnogo čemu 
što je isto toliko važno i potrebno. 


Ona nerado popusti i odvede Antonija. 


— Mora da vas je nešto važno ovamo dovelo — reče haciendero, kao 
da nešto sluti. 


— Nešto vrlo važno. 

— Zar vam je moja hacienda bila jedini cilj? 

— Da. 

— Ivi ste je našli bez vodiča? 

— Tako nekako. Tek smo jučer naišli na čovjeka koji nas je dopratio 
ovamo. Bio je to neki Indijanac, pripadnik plemena Mixteka. 

— Mixteka. To je onda bio Bivolsko Čelo. 

— Zar Bivolsko Čelo, zar upravo on? — upita Sternau iznenađen. — 
Ali nije imao na sebi nikakva obilježja poglavice! 

— On zazire od svakog obilježja. Ima na sebi kaput od bivolje kože, a 
naoružan je puškom i nožem. 

— Onda je to bio on. Jahao sam pored Bivolskog Čela, a da to nisam 
ni znao. On nam nije rekao tko je, jer je čestit čovjek. Hoćemo li ga još kad 
vidjeti? 

— On se sad svaki dan ovuda vrzma. Vi ćete, dakako, ostati ovdje još 
neko vrijeme, zar ne? 

— To će zavisiti o prilikama. Moramo vam pričati što nas je ovamo 
dovelo. Kad imate vremena da nas saslušate? 

— Odmah ili kasnije, kako god vi želite. Radi li se o maloj stvari, koju 
treba odmah riješiti? 

— Ne. Stvar zahtijeva duže razmatranje pa joj treba ozbiljno 
pristupiti. Radi se o jednoj obiteljskoj tajni. Nadamo se da ćete nam vii 
Marija Hermoyes pomoći da je otkrijemo. Vaša nam je pomoć potrebna. 

— Ja vam stojim na raspolaganju, samo vas molim da vam najprije 
dodijelim svima sobe. 

Uto uđe u sobu Indijanka Karja. Ona se već pobrinula za sobe pa je 
sad došla povesti gospodu, svakoga u sobu koja mu je bila određena. 
Sternau se smjesti u sobi koju je obično zauzimao grof Alfonso. On skide 

sa sebe prasnu odjeću, a onda siđe načas u baštu. Tamo nađe 
hacienderovu kćer. Uz nju je sjedio bolesnik. Ona ustade, da bi gostu 
ustupila mjesto. 


S mjesta na kojemu je sjedio mogao je motriti bolesnika i povesti 
razgovor s Emmom, pa mu ova ispriča u kakvu je pustolovinu upao 
Antonio u spilji kraljeva blaga, i tako sazna za povod oboljenja njenog 
vjerenika. On ju je pažljivo slušao, jer je njena priča imala za njega 
naročito značenje, i to ne samo s liječničkog gledišta. 

— U toj je pustolovini bio, dakle, i junak zvan Medvjeđe Srce - reče 
on na to. — Dali se taj poglavica Apača još kada u ovom kraju pojavio? 

— Ne. 


— Kolikim je nedaćama dao povoda jedan jedini čovjek, taj Alfonso 
de Rodrigande. Trebalo bi ga onemogućiti, primorati ga da okaje svoj 
zločin. 

— Oh, senjor, hoće li okajati i zločin što ga je počinio na mom jadnom 
Antoniju, ima li lijeka za tog jadnika. Dok ste vi čekali da vam se dodijeli 
soba, njegov mi je brat pričao o vama da ste na glasu kao vrstan liječnik 
pa ste i svoju ženu spasili od ludila. 


— Priroda je liječnik nad liječnicima. Ja se nadam da će ona i u ovom 
slučaju priteći u pomoć. Je li vaš bolesnik strpljiv i poslušan? Mogu li ga 
povesti sobom? 

— Možete, i odmah sada, ako hoćete. 


— Onda ću ga odmah povesti sobom i pregledati ga. Ponio sam svoj 
liječnički pribor pa se nadam da imam sve što mi je potrebno. 


Sternau uze za ruku bolesnika i ovaj pođe odmah za njim. Emma se, 
međutim, uputi u svoju sobu, gdje pade na koljena i zadubi se u molitvu. 
Kad se vrati u sobu za primanje, već su svi bili na okupu, očekujući željno 
što će im liječnik reći. Malo zatim stiže i liječnik, pa ga svi odmah saletješe 
pitanjima. 

— Donosim vam svima radosnu vijest — reče im liječnik sa 
smiješkom na usnama. — Ja ću senjor Ungera izliječiti. 

Radosni usklici pozdraviše te riječi, a liječnik onda nastavi: 


— Udarac je bio neobično snažan, ali lubanja je ostala cijela. Nešto se 
krvi ipak izlilo upravo na mozak. Zato je bolesnik sve zaboravio, osim 
udarca koji mu je oduzeo pamćenje. On zna da su ga htjeli ubiti, osjetio je 
udarac pa sad misli da je mrtav. Mogu ga izliječiti samo ako otvorim 

lubanju i uklonim izlivenu krv. Prestankom pritiska krvi na moždano 
tkivo organ pamćenja počet će opet raditi i bolesniku će se vratiti 
pamćenje. 

— Dali je ta operacija opasna po život? — upita Emma zabrinuto. 

— Operacija je bolna, ali nije opasna po život — utješi je liječnik. — 
Ako me bolesnikova obitelj ovlasti, izvršit ću operaciju sutra. Pošto svi 
prihvatiše liječnikov prijedlog, Arbellez još nadoda smiješeći se: 

— U pogledu naplate za vaš trud budite bez brige, senjor. Bolesnik je 
bogat, vrlo bogat. On je iz spilje kraljeva blaga dobio bogat poklon pa 
može platiti i najteži liječnički zahvat. 

— Nadajmo se da će se nakon operacije osjećati opet sasvim dobro 
— odgovori Sternau i ode po svoje instrumente. Poslije večere održaše 
sjednicu na kojoj pretresoše pravu svrhu puta na koji se Sternau sa 
svojim drugovima bio odvažio. Podaci koje izniješe Arbellez i Marija 
Hermoyes potvrdiše Sternauove slutnje. 

Čestiti Arbellez ponudi odmah Marianu svoju haciendu. Svi su 
članovi kućanstva, od prvog do posljednjeg, bili uvjereni da je Mariano u 
stvari sam grof Alfonso. Sutradan je trebalo izvršiti operaciju. 

Sternau zamoli Ungera, Mariana i Arbelleza da mu budu pri ruci za 
vrijeme operacije. U hodnik, koji je vodio u bolesnikovu sobu, nije smio 
nitko ući. U čitavoj kući zavlada mir, svaka je izgovorena riječ bila 
molitva: svi su se molili da veliki pothvat uspije. 

Ponekad bi u kući odjeknuo bolan jecaj ili glasan, oštar krik, a onda 
bi opet zavladala tišina. Najzad siđe s gornjeg kata Arbellez. Bio je blijed 
i uzbuđen. 

— Kako je? — saletje ga Emma. 

— Senjor Sternau nada se najboljemu. Bolesnik leži bez svijesti. 
Hajde gore i ostani kod njega. 

— Zar sama? 

— Ne. Sa mnom. Kad se probudi, Antonio smije vidjeti samo poznata 
lica. 

Ona pođe za ocem. Gore u hodniku, naiđe na njih Antoniov brat. I on 
je bio blijed i iznuren. Oboje uđoše tiho u bolesnikovu sobu. Nagnut nad 
bolesnikom, Sternau je pažljivo brojio otkucaje njegova bila i pratio 
njegove izdisaje. 

— Senjorita, sjednite tako da vas on, čim se probudi, ugleda! Ja ću se 

povući iza zavjese — šapnu Sternau. 

— Hoćeli proći mnogo vremena prije nego što mu se svijest vrati? — 
upita ona. 

— Najviše deset minuta, onda će se vidjeti da li mu se pamćenje 
vratilo. Sačekajmo taj čas. 

Sternau se povuče iza zavjese, Emma sjede uz krevet, a Arbellez se 
smjesti pored nje. Minute su trajale čitavu vječnost. Najzad bolesnik diže 
ruku. 


— Ne bojte se! — opomenu ih tiho Sternau. — Ako se nisam prevario 
u računu, on će sad kriknuti, kao da gleda smrti u oči, jer je uvjeren 
da će biti ubijen. 

Liječnik se nije prevario. Bolesnik se pokrenu čitavim tijelom, a onda 
ostade ležati nekoliko sekundi sav ukočen. Odjednom mu se vrati moć 
rasuđivanja i on kriknu. Od njegova strašnog krika zadrhta i sam 
Arbellez, a Emma se morade uhvatiti kreveta, da se ne bi srušila. Za 
krikom je slijedio dubok uzdah, a zatim — zatim bolesnik otvori oči. U 
njegovim očima nije mjesecima bilo traga svijesti. Kao da se probudio iz 
sna, Antonio Unger pogleda najprije preda se, zatim desno i najzad lijevo. 
— Zabezeknu se, a kad mu se pogled izoštri i pade na Emiliju, otvoriše 
mu se usne, i on šapnu tiho: 

— Emma! Oh Bože, sanjao sam da me Alfonso hoće ubiti. Bilo je to u 
spilji kraljeva blaga. Jesam li sad zaista kod tebe? 


— Da, kod mene si, moj Antonio! — odgovori mu ona i uze ga za ruku. 

On se odjednom uhvati za glavu koja mu je bila previjena. 

— Ali ipak me boli glava, i to baš na onome mjestu gdje sam udaren 
— reče. — Zašto mi je glava previjena, Emma? 

— To je sasvim laka rana — odgovori mu ona. 

— Da, ja to osjećam — odvrati on. — Pričat ćeš mi o tome drugi put. 
Sad ću spavati, jer sam vrlo umoran. 


On sklopi oči, a po usporenu disanju odmah se moglo vidjeti da je 
zaspao. Sad iziđe Sternau iza zavjese i, lica obasjana radošću, šapnu: 


— Pobijedio sam! Uspio sam! Samo da mu još prođe groznica od rane 
i on će se osjećati sasvim dobro. Siđite, senjor Arbellez, i javite radosnu 
vijest onima koji dolje čekaju. Ja ću ovdje sa senjoritom bdjeti. 

Čestiti haciendero odjuri i obraduje viješću sve članove kućne 

zajednice. 


Taj dan i naredna noć protekoše sretno, ali jutro već uznemiri sve, 
osim bolesnika. Naime, pojavio se poglavica Mixteka, zvan Bivolsko Čelo, 
i raspitao se za haciendera, a kad ga povedoše k njemu, ispriča da se 
sprema napad na haciendu. Arbellez se uplaši. 


— Onda moram odmah zvati senjora Sternaua — reče. 


— Senjor Sternau? Velikog stranca kojega sam vam ja doveo? — upita 
Indijanac. — Što će vam on? 


— Dat će nam dobar savjet. 

Na Indijančevu licu bijesnu izraz omalovažavanja. — A što je taj 
čovjek? 

— Liječnik. 

— Liječnik ljudi blijeda lica! Kakav to dobar savjet može on dati 
poglavici Mixteka, zvanom Bivolsko Čelo? 


— Ne mora ga tebi dati, nego meni. Vas dvojica trebate raspraviti što 
da poduzmemo 


— Zar je on poglavica vijeća koje se bori protiv neprijatelja? 

— On je mudar čovjek. Jučer je čovjeku, zvanom Gromka Strijela, 
razrezao glavu i vratio mu pamet i pamćenje. 

Indijanac se zapanji. 

— Moj prijatelj Gromka Strijela govori, dakle, opet kao mudar čovjek? 

— Da. Za koji dan će biti potpuno zdrav. 

— Taj senjor Sternau sigurno je mudar vrač, ali ratnik nije. Je si li 
vidio njegovo oružje? 

— Da. 

— A vidio si ga i kako jaše? 

— Da. Vidio sam ga izdaleka. 

— E, pa pogledaj ga još jednom. On jaše na konju kao što jašu ljudi 
blijeda lica, a oružje mu se sja poput srebra. Tako ne jašu, niti su takvim 
oružjem naoružani veliki ratnici. 


— Ti se nećeš, dakle, s njim posavjetovati? 
— Ja sam prijatelj haciende. Učinit ću i to, mada sam uvjeren da od 
toga neće biti nikakve koristi. Pozovi ga slobodno! 

Arbellez ode i vrati se odmah sa Sternauom. Putem ga o svemu 
izvijesti. Zato Sternau pozdravi poglavicu sa smiješkom na usnama i 
zapita ga: 

— Ako je istina, što sam čuo, vi ste Bivolsko Čelo, poglavica Mixteka, 
zar ne? 

— Da, pravo ste čuli — glasio je odgovor. 

— A kakve nam vijesti donosite? 


— Prije nego što sam vas doveo u haciendu, vidio sam dvanaest ljudi 
blijeda lica koji su namjeravali napasti vas i ubiti, a sad sam vidio triput 
toliko bijelaca koji se spremaju napasti haciendu. 


— Jeste li ih čuli da o tome razgovaraju? 

— Da. 

— A kad kane doći? 

— Sutra, kad padne noć. Sad se nalaze u Tigrovu klancu. 

— A taj je klanac daleko odavde? 

— Po računu ljudi blijeda lica jedan sat jahanja ili nešto više od dva 
sata pješice. 

— A što rade sada? 

— Jedu, piju i spavaju. 

— Ima li šume u tom klancu? 


— Da, klanac je obrastao velikom, gustom šumom, a u njoj ima jedan 
izvor; pored tog izvora smjestili su se ljudi blijeda lica o kojima vam 
govorim. 

— A jesu li postavili straže? 

— Ja sam vidio dvije straže; jednu na ulazu u klanac, a drugu na izlazu 
iz klanca. 

— A kako su naoružani ti ljudi blijeda lica? 

— Naoružani su puškama, noževima i kuburama. 

— Hoćete li me povesti do njih? 

Tom se pitanju poglavica očito začudi. — Što ćete tamo? — upita ga. 

— Htio bih vidjeti te ljude blijeda lica. 

— Čemu? Meni se pružila prilika da ih vidim. Tko ih želi vidjeti mora 
se probijati kroz šumu i šaš, a vi biste pri tom uprljali svoju lijepu 
meksikansku odjeću. — Rekavši to, Bivolsko Čelo se gotovo uvredljivo 

nasmiješi, a zatim nadoda: — A ako im netko priđe i prisluškuje ih, taj je 
ubrzo mrtav. 


— Zar vas je strah otpratiti me do njih? — upita Sternau. Mixteka mu 
se prezrivo zagleda u lice. — Bivolsko Čelo ne zna za strah. Ja ću vas 
povesti do njih, ali vam neću moći pomoći ako vas triput dvanaest ljudi 
blijeda lica napadne. 


— Počekajte časak! 

Rekavši to, Sternau nestade: otišao se spremiti za put. 

— Taj će doktor poginuti! — reče Indijanac nemarno. 

— Tako ćeš ga, dakle, ti štititi! — odgovori Arbellez ozbiljno. 

— U njega su velika usta, a sitne ruke; on govori mnogo, a neće ništa 
učiniti. 

Potom priđe prozoru i pogleda napolje, kao da ga se više ništa ne tiče. 

Sternau se malo zatim vrati. 

— Sad možemo ići — reče. 

Mixteka se okrenu. Kad mu pogled pade na čovjeka koji je stajao pred 
njim, na licu mu se pojavi izraz živa čuđenja. 

Na sebi je imao hlače od jelenje kože, lovačku košulju od tvrdog 
sukna, šešir sa širokim obodom i visoke čizme. Tu lovačku odjeću kupio 
je u Meksiku i vezao je iza sebe konju za hrbat. O rame je prebacio 
dvocijevku, a za pasom je imao dva revolvera, jedan nož i jedan blistav 
bodež. To je oružje, osim bodeža, Indijanac već vidio. Svojom 
spoljašnošću i zapovjedničkim držanjem Sternau je toliko ličio na ratnika 
da se i Mixteka zadivio. 

Indijanac prođe pored njega, zazvavši ga jednom jedinom riječi: — 
Dođite! 

Kako je na čizmama imao ostruge, Sternau ga upita: 

— Namjeravate li jahati? 

— Da. — odgovori Bivolsko Čelo, zastavši časkom. 

— Hoćete li jahati do Tigrova klanca? 

— Da! 

— Ostavite konja tu. Otići ćemo tamo pješice. Pješak se može lako 
sakriti, jahač mnogo teže, a konj može uz to i odati jahača. Ja neću ići 
tragom konja. 


Mixtekin pogled bljesnu. On uvidje da je Sternau bio u pravu. Zato 

povede konja na pašu, a zatim krenu poljem sa Zapadnjakom, hodajući 
polako pred njim, ne osvrćući se uopće. Samo se jednom, na pješčanom 
tlu, zaustavi, osvrnuvši se na trag koji su ostavili za sobom: bio je to trag 
samo jednog čovjeka, jer je Sternau slijedio u stopu svog vodiča. 

— Uff! — primijeti vodič, klimnuvši glavom u znak da se slaže sa 
Sternauom. 

Put ih je vodio preko pašnjaka i pješčanih polja, zatim preko 
brežuljaka obraslih niskim drvećem, a najzad šumom, čija su stabla imala 
toliko široka debla da se čovjek mogao iza njih sakriti. Već su dva sata 
pješačili kad Sternau primijeti da je Indijanac postao oprezniji. Po tome 
zaključi da su se već približili Tigrovu klancu. Odjednom se Mixteka 
zaustavi i šapnu mu: 


— Tiho. Nisu više daleko od nas. 


Ne odgovorivši mu uopće, Sternau ga nastavi slijediti u stopu bez 
riječi. Odjednom se vodič baci potrbuške na zemlju i dade mu znak da se 
povede za njim. Tako su puzali nečujno naprijed, dok im do ušiju ne 
dopriješe bučni glasovi. Ubrzo stigoše do ruba duboka klanca, čije su se 
stijene toliko strmo spuštale da se čovjek ne bi mogao uz njih uzverati. 
Klanac se protezao u dužinu nekih osam stotina koraka, a širok je bio 
otprilike tristo koraka. Dnom klanca vijugao je potok. Na njegovim se 
obalama pružilo u travi desetak dobro naoružanih ljudi. Na ulazu u 
klanac, a tako i na izlazu iz njega, sjedila je po jedna straža. Sternau to 
odmah primijeti i šapnu: 

— Vi ste vidjeli triput dvanaest ratnika, zar ne? 

— Da. 

— Sad ih ima samo deset. Drugi su otišli. 

— Sigurno su pošli u izviđanje. 

— Ili u pljačku. 

Sternau osluhnu. Razgovor je bio tako glasan da se gotovo svaka riječ 
mogla čuti. Ljudi u klancu imali su vjerojatno osjećaj da su daleko od 
svake opasnosti. 

— A koliko ćemo dobiti kad ih uhvatimo? — upita jedan od njih. — 
Deset pesosa po čovjeku? To je dosta. Toliko zapravo ne vrijede ona dva 
Nijemca i onaj Španjolac. 

Iz razgovora tih ljudi Sternau razabra da se povela riječ o njemu i o 
dvojici njegovih drugova. 

— Pošli su drugim putem. Neka ih đavo nosi! — promrmlja drugi. 

— Zašto psuješ? — upita ga njegov susjed. — Ja ti kažem, dobro je što 
su nam umakli, jer ćemo tako dobiti kao plijen čitavu haciendu, dakako 
samo ako sve poubijamo, a naročito onog Nijemca i onog Španjolca. 

— Kako ono reče senjor da se zovu ta dvojica? 

— Nijemac se zove Sternau, a Španjolac Lautreville. 

— Ima li nas dosta da savladamo sve ljude iz haciende? Taj Arbellez 
ima, kažu, pedesetak Vaquerosa, 

— Budalo, mi ćemo ih iznenaditi. 

Sternau se time zadovolji. On je zazirao od uzaludnog prolijevanja 
ljudske krvi, ali se radilo o tome da se stane na put rulji razbojnika i 
ubojica. On posegnu stoga za puškom, skinuvši je oprezno s ramena. 

— Što ste naumili? — upita zabrinuto Indijanac. 

— Savladati te ljude. 

Indijanac pomisli da je njegov pratitelj šenuo umom. To se jasno 
moglo vidjeti na njegovu licu. Već se htio povući kad mu Sternau naredi: 

— Da se nisi makao! Zar si se uplašio? Ja sam Matavase, Gospodar 
Vrleti! Te su nam ubojice u dobar čas pale u ruke — izjavi div ozbiljno. 

Pun strahopoštovanja, Indijanac odskoči i pokloni se, toliko ga je to 
ime zapanjilo. 

— Ti ćeš svojom puškom uzeti na nišan izlaz. Nitko ne smije umaći 
— naredi mu Sternau. Rekavši to, prisloni pušku na rame i spusti cijev. 
Ali odmah se predomisli. 

— Čuj me, hoću da vidiš kako Gospodar Vrleti tuče svoje neprijatelje. 
Gađaj razbojnike u ruke ili u noge! 

Rekavši to, ustade, tako da su ga odozdo mogli vidjeti, i viknu u sav 
glas. Svi upriješe u isti čas oči u njega. 

— Pred vama stoji Sternau, čovjek kojega se hoćete dočepati! — 
doviknu im. 

Glas mu odjeknu, i u isti čas puška mu po prvi put prasnu. Razbojnici 
poskočiše i posegnuše za puškama, koje su razbacane ležale u klancu. 
Sternau je legao pa je zajedno s Bivolskim Čelom gađao redom razbojnike 
u klancu. Još se razbojnici nisu pravo ni osvijestili, već su petorica njih 
bili ranjeni. Ostali, videći da uzalud pucaju uvis, pokušaše pobjeći. Ali čim 
bi se jedan približio ulazu u klanac u namjeri da umakne, odmah bi ga 

tane oborilo. Najzad ostadoše samo još dvojica. Jednoga pogodi Bivolsko 
Čelo u desno bedro, a posljednjega Sternau naumi poštedjeti. 


— Leziine miči se! — doviknu mu. 

Čovjek ga smjesta posluša. 

— Siđi do njega, a ja ću dotle odozgo pripaziti da tko ne uteče! — 
zamoli Sternau poglavicu Mixteka. 

Poglavica se u nekoliko skokova nađe na rubu klanca i pohita do 
izlaza gdje je onaj čovjek ostao ležati na zemlji. Sad ni taj nije mogao 
umaći. 

Sad Sternau pohita za Indijancem. Sišavši u klanac, zapovjedi čovjeku 
koji je ležao na zemlji: — Ustani! 

Čovjek ustade. Sav je drhtao. 

— Koliko vas je bilo? — upita ga Sternau. 

— Trideset i šest. 

— A kud su nestali drugi? 

Čovjek se ustručavao odgovoriti. 

— Govori, ako hoćeš ostati živ! 

— Pošli su do haciende Vandaqua. 

— Kojim poslom? 

— Da razgovaraju sa senjorom. 

— S kojim to senjorom? 

— Sa senjorom koji nam je naredio da napadnemo haciendu del 
Erina. 

— Da li vam je rekao kako se zove? 

— Nije. 

— Ali ja ga znam. Gdje su vam konji? 

— Pasu nedaleko odavde, na jednoj čistini. 

— Koliko ima odavle do haciende Vandaqua? 

— Tri sata. 

— Kad su ljudi odavle krenuli? 

— Pred jedan sat. 

— A kad će se vratiti? 

— Pred veče. 

— U redu! Povedi nas do pašnjaka gdje se nalaze vaši konji! 


Sternau napuni najprije pušku, a onda krenu s čovjekom put 
pašnjaka. Tu odabraše tri najbolja konja i povedoše ih u klanac. Sve 
pronađeno oružje zamotaše pokrivačima i uprtiše na jednog konja. 
Vezaše tako za konja i zarobljenika, kako bi u nevolji mogao da se 
oslobodi i pritekne im u pomoć. Potom uzjahaše i oba pobjednika, i sva 
trojica krenuše korakom kroz šumu, kasom preko bregova, a trkom po 
ravnici. 

U haciendi se ljudi uvelike začudiše kad ugledaše jahače. Sternau 
pođe najprije da obiđe bolesnika, koji je ostao silom prilika bez njegove 
njege. Mixteka je dotle začuđenim slušateljima pričao što se toga dana 
zbilo. 

— Taj je liječnik na glasu u svoj preriji — reče. — To Matava-se, 
Gospodar Vrleti. 

Poglavica, zvan Bivolsko Čelo, bio je upravo završio svoj izvještaj, kad 
se pojavi Sternau. Zatekao je Gromku Strijelu gdje spava, a pored njega 
Emmu koja se strogo pridržavala propisanih liječničkih mjera. Svi 
članovi haciende okupili su se u dvorištu. Pedro Arbellez pođe u susret 
liječniku i pruži mu ruku. 

— Senjor, vi ste se brzo odlučili! — reče. — I dobro ste učinili, jer ste 
me spasili od strašna neprijatelja. 

Sternau kimnu samo glavom i zapita ga: 


— Kako čujem do haciende Vandaqua ima odavle tri sata jahanja. 
Istina? 

— Istina. 

— U kakvim ste odnosima s vlasnikom te haciende? 

— On je moj neprijatelj. 

— Slutio sam to. Tamo se krije Pablo Cortejo koji je najmio protiv vas 
tu rulju ubojica. Vi, Marino i ja odjahat ćemo s dvadeset ljudi tamo. 
Bivolsko Čelo vratit će se s deset ljudi u Tigrov klanac po konje i 
ranjenike, a drugi će ostati ovdje pod nadzorom mog prijatelja Ungera, 
da po potrebi brane haciendu, jer ne znamo što se sve može desiti. Jeste 
li sporazumni? 

Svi preuzeše spremno dodijeljene im uloge i malo zatim obje čete 
krenuše, svaka za svojim ciljem. 

Grupa Bivolskog Čela imala je lak posao. Ljudi stigoše do Tigrova 
klanca, pokupiše ranjenike i natovariše ih na konje koji ih ponesoše kući. 


Drukčije se provela grupa koja je krenula put haciende Vandaqua. 
Morali su biti naročito oprezni. Kad prijeđoše granicu, naiđoše na jednog 
Cibolera koji je upravo dolazio iz haciende. Sternau potjera konja do 
njega pa ga upita: — Ti dolaziš iz haciende Vandaqua? 

— Da, senjor. 

— Dali je vlasnik kod kuće? 

— Da, karta se za srebrne pesose. 

— Askim se to karta? 

— S jednim strancem, s nekim senjorom iz glavnog grada. Zaboravio 
sam mu ime. 

— Pablo Cortejo? 

— Da. 

— Imali još kakvih stranaca kod vas? 

— Ima dvadesetak senjora. Nema dugo što su stigli. Oni se odmaraju 
kod Vaquerosa. I oni se kartaju. 

Sad im je valjalo pronaći način na koji će se dočepati Corteja. Da 
poremete kućni mir, o tome nije moglo biti govora. U jednoj se stvari 
Sternau i Mariano ipak sporazumješe: treba potjerati konje do 
hacienderove kuće pa onda vidjeti što im je činiti. Bili su još četvrt sata 
daleko kad ugledaše haciendu, ali su već ranije izdaleka primijetili neke 
crne točke koje su se ravnicom pomicale. Kad četa stiže tamo, iziđe joj u 
susret vlasnik haciende. 


— Ah, Don Pedro — reče, a na usnama mu zaigra neopisiv smiješak 
— čemu imam zahvaliti tu rijetku sreću? 


Sternau pogna svog konja pred njega i odgovori umjesto Arbelleza: 

— Oprostite, senjor! Ja sam ovdje stranac. Tražio sam senjora Corteja 
u haciendi del Erina, pa su mi tamo rekli da ću ga kod vas naći. Mogu li 
govoriti s njim? 

Sternau ostavi svojom spoljašnošću takav utisak na haciendera da je 
ovome odmah nestao smiješak s lica. 

Podignutom rukom pokaza daleko i odgovori: 

— Žao mi je, senjor. Don Pablo Cortejo je maločas otišao. 

— Kamo? 

— To ne znam. 

Sternau kimnu glavom sa smiješkom na usnama. Čovjek očito nije 
htio izdati Corteja. Sad je trebalo vidjeti da li je rekao istinu. Zato ga 
Nijemac zapita: 

— Biste li nam dopustili da se načas odmorimo kod vas? 

— Drage volje — odgovori čovjek. — Izvolite, senjores! 

Taj je poziv bio dovoljan dokaz da je Cortejo već otišao. 

— A kakvi su to ljudi projahali ovuda put zapada? — upita ga ponovo 
Sternau. 

— Quien sobe — tko će to znati! — reče haciendero. 


Na njegovu se lukavu licu moglo jasno vidjeti da je mogao odgovoriti 
samo da je htio. Zato Sternau presiječe svaki dalji razgovor: 

— Saznat ćemo mi uskoro kakvi su to ljudi bili. 

I on potjera konja, a drugi krenuše za njim. 

Udariše smjerom kojim je krenula četa jahača koju su izdaleka 
maločas primijetili, putem koji je vodio ravno do Tigrova klanca. Kroz 
šumu su se mučno probijali, jer su konji zastajali. A morali su biti i 
naročito oprezni, jer je postojala mogućnost da su se protivnici sakrili pa 
čekaju u zasjedi da ospu vatru na svoje neprijatelje. Ipak stigoše sretno 
do ulaza u klanac. Tu Sternau zaustavi četu, da bi ispitao tragove. On 
utvrdi da su Vaquerosi prošli onuda, ali pronađe i tragove koji su vodili 
iz klanca, kroz šumu. Sigurno je ovuda bio prošao Cortejo sa svojim 
ljudima, pa je sad trebalo ispitati kuda se uputio. Zato Sternau krenu sa 
svojim drugovima utvrđenim tragom, koji je vodio duboko u šumu, a 
zatim skretao put sjevera, da se najzad probije iz šume u pustu ravnicu. 


Sigurnosti radi, ostadoše do večeri stalno na istom tragu pa se najzad 
uvjeri se da su se neprijatelji, koji su pred njima bježali, uputili u gradić 
Santa Rosu. To ih uvjerenje umiri, pa im Sternau reče: 


— Sad se možemo vratiti. Bar za neko vrijeme tih se ljudi ne trebamo 
bojati. Dobili su lekciju koju neće tako brzo zaboraviti. 


— Ja ću podnijeti prijavu — primijeti Arbellez. 
— Zar mislite da ćete imati kakve koristi od toga? 


— Ne mislim. Znam dobro da neću imati nikakve koristi. Prirodom 
tako bogato blagoslovljena zemlja spada u najnesretnije zemlje na 
svijetu. Razdiru je stranačke bratoubilačke borbe, pa čovjek ne može u 

njoj doći do svojih prava. Svuda važi samo pravo lošijeg ili pravo jačeg, 
pa čovjek mora sam vlastitim snagama ostvariti sebi prava. Da, vratimo 
se! Osujetili smo napad, pripremljen protiv nas, pa ćemo bar neko 
vrijeme živjeti u miru. 

Stigoše na haciendu del Erina kad se već davno bilo smračilo. 

6. JUAREZ 


svoj cilj, unajmio je jednu od mnogih skitničkih družina koje su se 

potucale zemljom, a na koju je slučajno naišao. Tim je ljudima 
najprije naložio da Sternaua i njegove pratioce napadnu i ubiju. Ali to im 
ne pođe za rukom, jer je ljude kojima je prijetila ta opasnost poglavica 
plemena Mixteka, zvan Bivolsko Čelo, najprije opomenuo, a onda ih pod 
svojom zaštitom i otpratio do cilja njihova puta. Cortejo sad odluči 
napasti haciendu del Erina pa smjesti razbojničku družinu u blizinu same 
haciende, u Tigrov klanac, koji je nekolicini tih skitnica bio poznat kao 
sigurno sklonište. Ali tu ih je ponovo osluškivao plemenski poglavica 
Bivolsko Čelo, pa su Sternau i sam Mixteka nekoliko njih onesposobili za 
svaku borbu. 


P. Cortejo sigurno je posjetio susjednu haciendu. Da bi postigao 


Cortejo se smatrao i suviše otmjenim za društvo takvih ljudi. Zato je 
posjetio susjednu haciendu čiji mu je vlasnik bio poznat kao čovjek 
neprijateljski raspoložen prema čestitom Pedru Arbellezu. 

Tamo stiže do njih vijest da je negdje oko Tigrova klanca došlo do 
jake pucnjave i Cortejo krenu odmah onamo da osobno izvidi o čemu se 
radi. Kad stiže do klanca, Vaquerosi su se pod vodstvom Bivolskog Čela 
već vraćali. U najvećem strahu skoči s konja i pretraži klanac. 

— Tu su bili ljudi s haciende del Erina — reče svojim pratiocima. — 
Saznali su za naše namjere i napali naše ljude. Hajdemo odmah do 
njihovih konja! 

Ali kad stigoše tamo gdje su njihovi ljudi ostavili svoje konje, konja 
više nije bilo. 

— Nestali, nestali svi do posljednjega! — uzviknu Cortejo. 

— Ljudi su se sigurno o svemu točno raspitali pa su saznali da ćemo 
i mi doći ovamo. Oni će se, dakle, vratiti, ukoliko nam nisu već postavili 
zasjedu. Bježimo odmah, drugo nam nepreostaje! 

— Da bježimo, a nismo se osvetili? — upita mračna lica jedan čovjek 
iz Cortejove pratnje. 

— Osvetit ćemo se kad se uvjerimo da se možemo nadati uspjehu. 

— A kuda smo se sad uputili? 

— U najbliži grad, gdje ćemo biti sigurni da smo izbjegli borbu i 
potjeru. 

— Znači, u Santa Rosu? 

— Da. Ali krenut ćemo tamo zaobilaznim putem. 

Cortejo pri tom, dakako, nije mogao znati na koji će način moći, 
odnosno hoće li uopće moći ispuniti svoje obećanje. Uvidio je da je ovaj 
put promašio cilj za kojim je težio, jer su ljudi na haciendi del Erina 
prozreli njegove namjere pa su budnim okom pratili njihove korake. Da 
se u dogledno vrijeme nema u tom pogledu čemu nadati, u to je bio čvrsto 
uvjeren. Krenuše zato zaobilaznim putem na zapad, a skrenuše na sjever 
tek kad im je šuma ostala za leđima. Put je bio dosta dug, pa je već bila 
pala noć kad stigoše u blizinu gradića Santa Rosa. Poneko je svjetlo već 
bljesnule kad ih, pred prvom kućom koju ugledaše, netko pozva da stanu. 


— Stoj! — odjeknu otresit poziv. 

— Zašto? — upita Cortejo. — Recite mi tko ste vi? 

— Caramba, zar ne vidite? Ja sam straža! A sad kažite vi meni tko ste 
i kakvim poslom dolazite ovamo. 


— Vi ste straža? Ne zbijajte šalu! — reče Cortejo. — Htio bih znati 
čemu ovdje služi straža! 


— Vidjet ćete odmah jesam li postavljen tu šale radi ili da izvršavam 
svoju dužnost! — odgovori čovjek prijetećim glasom. — Još jednom vam 
kažem: — Stoj! 

— Prijatelju dragi! — nasmija se Cortejo. — Propustite nas! 

Čovjek izvuče zviždaljku iz džepa i zazvižda. Odjeknu oštar zvižduk. 

— Što radite? — upita Cortejo. 

— Čuli ste. Dao sam znak. 

— Ne pravite gluposti! 

Rekavši to, pokuša gurnuti Meksikanca u stranu. Ali ovaj uperi 
odmah pušku u njega i viknu: 

— Natrag! Stanite, ako ne želite da vam prostrijelim glavu. Da se niste 


makli dok ne dođu ljudi koje sam pozvao! Santa Rosa se nalazi u 
opsadnom stanju. 


— Ah! Otkada? 
— Ima već dva sata! 

— Atko je izdao naređenje? 

— Senjor Juarez. 

Te su riječi odmah postigle cilj. Ljudi iz Cortejove pratnje već su se 
pripremili da će udesiti stražu, ali sad uzmakoše. I Cortejo je bio 
iznenađen. 


— Juarez! — uzviknu. — Zar se senjor Juarez nalazi u Santa Rosi? 
— Rekao sam vam. 
— E, ako je tako, ja se pokoravam. Evo, već dolaze vaši drugovi. 


Zvižduku straže bio je odgovorio drugi zvižduk i već se približavalo 
nekoliko dobro naoružanih ljudi. Vođa tih ljudi zapita: 


— Što je bilo, Hermillo? 

— Ovi ljudi hoće u grad. 

— A ttko su ti ljudi? 

— Nisu mi još rekli. 

— Onda će svakako meni reći. 


— Moje je ime Pablo Cortejo. Živim u glavnom gradu. Sada se vraćam 
kući pa sam htio prenoćiti u Santa Rosi. 


— Jesu li ovi ljudi članovi vaše pratnje? 

— Da 

— Ašto ste vi? 

— Ja sam upravitelj posjeda grofa Rodrigande. 

— Ah, tako ugledan krvopija! Priđite bliže i slijedite me! 

Te riječi nisu zvučale suviše prijazno. 

— Ja bih volio otići svojim putem — odgovori brzo Cortejo, obuzet 
slutnjom da se ne može dobru nadati. 

— To je isključeno — odgovori čovjek. — Vi ste došli do naših 
predstraža i sad se više ne smijete vratiti. Naprijed! 


Cortejo pođe za njim. Da je u noćnoj tmini umaknuo na konju, nitko 
ga ne bi, doduše, zbog toga smatrao junakom, ali Španjolac nije bio uopće 
junak pa se radije pokori. Vođa ophodnje povede ih u gradić, koji se 
sastojao od malog broja kuća, ali je sada bio pun života. Svuda je čovjek 
nailazio na privezane konje, čiji su se vlasnici častili kod mještana. Ovdje 
treba reći nešto o povijesti Meksika toga doba. Benito Juarez je čovjek 
koji je kasnije, u tužnom udesu cara Maksimilijana, odigrao zlokobnu 

ulogu. Pravedan sudija ne može mu, dakako, priznati genij, kadar da 
jednom razdoblju, jednom narodu udari pečat svog duha i svoje volje. 
Mada nije bio genij, bio je to čovjek zdrava razuma i željezne volje, a 
pored toga odlučan, razuman, neobično odan svojoj domovini, a uz to 
obdaren još mnogim drugim svojstvima kojima je mogao uvelike 
poslužiti svome narodu, mnogo više možda nego da je bio samo genij 
kojega bi tamošnje prilike kao vjetrenjaču vrtjele i vukle sad na jednu, 
sad na drugu stranu. 


Porijeklom Indijanac, rođen 21. ožujka 1806. u selu San Pablo 
Guelatao u državi Oaxaka, bio je već u mladim danima očeličio u teškoj 
borbi protiv raznih nedaća, a naročito protiv siromaštva i nacionalne 
potčinjenosti. Svladavši mnoge, gotovo nesavladive poteškoće, završio je 
studij prava i potom postao profesor prava na sveučilištu u Oaxaki. Time 
se taj Indijanac, taj prezreni crvenokožac, već vrlo visoko popeo. 

Ali polje njegove djelatnosti bilo je mnogo šire: on se posvetio i 
odvjetništvu, pa je ina tom polju stekao ugled plemenita i čestita čovjeka. 
Zahvaljujući tim vrlinama, 1848. godine izabran je za guvernera države 
Oaxaka, pa su mu čak i njegovi neprijatelji morali priznati da na tom 
mjestu nitko prije njega nije tu službu obavljao tako nesebično i tako 
odlučno. Na tom je mjestu stekao tolik ugled, da mu je stara, čuvena 
kreolska obitelj Mazo dala svoju kćer Margaritu za ženu, mada su inače 
ponosni Kreolci bili ogorčeni protivnici svakog miješanja s Indijancima. 
Kao guverner istakao se unapređenjem pravosuđa i financija, 
nepoštednom borbom protiv zlouporaba i nemarnog poslovanja 
činovništva, podupiranjem zanatlijske djelatnosti i nastojanjem da se 
usavrše prometnice. Bio je toliko pridonio blagostanju i sigurnosti 
pokrajine kojom je upravljao, da se uskoro pročuo širom zemlje. Prognan 
1853. godine od svog političkog protivnika Santa Anne, prijeđe u New 
Orleans, ali se već 1855. vrati u domovinu, gdje ga predsjednik Alvarez 
postavi za ministra pravde. Kad se Alvarez u prosincu iste godine 
odrekao predsjedničke službe, odstupi i Juarez sa svog mjesta, ali ga 
Comonfort postavi za predsjednika Vrhovnog narodnog suda, a 1858., 
nakon pada pomenutog predsjednika, izabran je ustavnim putem za 
Predsjednika. Tim je izborom nekad prezreni Indijanac bio ne samo 
postigao najvišu čast u državi, nego i naslijedio od svojih prethodnika 
teško stanje zemlje, koje on nije skrivio, niti je unjemu imao udjela. Pored 
toga, naslijedio je i strašan teret rata s francuskom vojskom i francuskom 

mornaricom, duboke razmirice sa Španjolskom i Engleskom, uporan 
otpor svojih unutrašnjih neprijatelja — i jadnog Austrijanca 
Maksimilijana koji je milošću Napoleona III. bio proglašen za meksičkog 
kralja. Bio je to golem zadatak. Da li ga je Juarez uspio riješiti? Nije lako 
odgovoriti na to pitanje. Da li je uopće taj zadatak mogao riješiti za svog 
vijeka jedan jedini čovjek, da li ga je pogotovu mogao riješiti za svog 
kratkotrajnog predsjednikovanja. Taj je čovjek, Benito Juarez, odmah 
shvatio da Meksikom ne može vladati car ovisan od Napoleonove milosti. 
On je osobno poštivao dobrog Maksa i suosjećao s njim, ali je kao čovjek 
koji ne odstupa od svojih načela ustrajao u uvjerenju, boreći se hrabro za 
njega, ne dopuštajući nikad da ga sjaj čovjeka ovisnog od Francuza 
zaslijepi, ističući se u svojim osobnim poslovima spokojnim, otmjenim 
dostojanstvom i pravdoljubivošću. Juarez je završio svoj život 18. srpnja 
1872. godine. Jedan od naših suvremenih, najpoznatijih povjesničara 
izrekao je o njemu ovaj sud: 


'Sve u svemu, Benito Juarez je jedan od najznačajnijih povijesnih 
likova koji je kao pripadnik indijanske rase dosad djelovao u krugu 
europske civilizacije. Neko vrijeme bio je samo vođa stranke, ali je i kao 
takav postao poznat i ulijevao strah. Svi su znali njegove vrline: njegovu 
smionost, njegovu mudrost i njegovu hladnokrvnost. Ali on se odlikovao 
i nepokolebljivim karakterom i snažnom voljom pa je tim svojim 
vrlinama znao unijeti bistrinu i red u politički metež u kojemu se nalazila 
njegova zemlja. 


Juarez se smjestio u najljepšoj kući toga gradića. Tamo odvedoše 
Corteja i njegovu pratnju. Pred ulazom u kuću čuvala su stražu s isukanim 
sabljama četiri naoružana konjanička zastavnika. Cortejo i njegovi ljudi 
sjahaše s konja, a onda Cortejo uđe s vođom u kuću. Tu ga odmah uvedoše 
u veliku odaju gdje su oficiri upravo večerali. Na čelu stola sjedio je 
Indijanac Juarez. Kako mu je kosa bila kratko podšišana, svakome je 
odmah upadala u oči njegova snažna lubanja. Bio je vrlo skromno 
odjeven, skromnije od svih drugih. Ali i stranac je mogao u njemu odmah 
prepoznati zapovjednika. 

— Što je? — upita kratko, primijetivši odmah ljude koji su bili ušli. 

— Te je ljude zaustavila straža — izvijesti ga podoficir. 

Indijanac pogleda prodornim, oštrim pogledom Corteja. 

— Tko ste vi? 


— Ime mi je Pablo Cortejo, upravitelj sam imanja grofa Rodrigande, 
a stanujem u Meksiku — izjavi Cortejo. 


Juarez razmisli časkom, a onda nastavi: — Bogatog Španjolca 
Rodrigande, kojemu je pripadala hacienda del Erina? 
— Da. 


— Kuda ste se uputili? 

— Kući, u Meksiko. 

— A otkud dolazite? 

— S haciende Vandaqua. 

— Što ste tamo radili? 

— Posjetio sam haciendera. 

— Kojim poslom? 

— Kao njegov prijatelj. 

Juarez se namršti i procijedi pitanje: — Ah, vi ste, dakle, njegov 
prijatelj? 

— Da — izjavi Cortejo isrkeno. 

— Onda niste moj. Taj je čovjek pristalica Predsjednika. 


Cortejo se uplaši. Tadašnji predsjednik Meksika, Herrera, obilazio je 
zemlju da bi skupio što više pristalica i pri tom zatirao sve za koje bi 
utvrdio da mu nisu odani. 

— Ja ga nisam nikad pitao za njegovo političko mišljenje. 

Tim se riječima Cortejo htio obraniti, ali je njima, kako se činilo, 
upravo pogoršao svoj položaj, jer ga u isti čas ošinu munja iz tamnih očiju, 
a usne se Juarezu razmaknuše kao psu što na lancu kesi zube, tako da mu 
je svatko mogao vidjeti bijele, sjajne zube. 

— Zar mislite mene obmanuti! — uzviknu Juarez. — Kad se u našoj 
zemlji dvojica sastanu, govore sigurno o politici; to proizlazi iz današnjih 
prilika. Uostalom, ja sam uvjeren da ste i vi Herrerin pristalica. 

U njegovim se riječima sad još snažnije nego ranije osjećala prijetnja. 
Zato Cortejo požuri da se obrani i odvrati: 


— Mora da je neka zabuna posrijedi, senjor. Ja sam se držao uvijek 
daleko od stranaka. 


— Niste, dakle, ni zagrijan ni ravnodušan, a to je još gore. Moram 

oprezno postupiti s vama, zato ću vas, dok se u protivno ne uvjerim, 
smatrati uhodom. 


— Senjor, ja nisam uhoda — promuca bojažljivo Cortejo. 


— To moramo tek utvrditi. Vi ste mi sumnjivi. Niste valjda krenuli iz 
Meksika do haciende Vandaqua samo da posjetite prijatelja! 


— Ali, senjor, ja nisam uopće znao da ste vi u Santa Rosi! 


— To ste, dakle, htjeli saznati. Zar ovo mjesto leži na putu od 
haciende do Meksika? Zašto ste pošli suprotnim smjerom? 


Cortejo nije mogao sakriti svoju zbunjenost. 


— Vi šutite? — nastavi Indijanac. — U redu, ja ću narediti da vas 
zatvore pa ćemo sutra znati istinu. 


— Ja sam nevin! — zaklinjao je Cortejo Indijanca. 

— Onda će stvar dobro ispasti za vas! Ali sad odlazite! 

Tada se među ljudima za stolom začu jedan glas: 

— Senjor Juarez, dozvolite! Smatrate li me iskrenim prijateljem? 


Govornik je bio neobično visok, snažno građen Meksikanac. Upadao 
je u oči baš zato što su stanovnici Meksika većinom ljudi niska rasta. 

— Kakvo je to pitanje, Verdoja! — odgovori Juarez. — Zar bih vas ja 
postavio za kapetana svoje tjelesne straže, da se u vas ne uzdajem? Zašto 
me to pitate? 

— Htio bih vas zamoliti da povjerujete Cortejovim riječima! — 
odgovori ljudeskara. 

U svojoj zbunjenosti Cortejo nije uopće pogledao pojedine ljude iz 
Juarezova društva pa nije ni primijetio tog čovjeka. 

Dubok zvuk njegova glasa prijatno ga iznenadi. Imao je osjećaj da je 
spašen, jer je prepoznao svog zagovornika. Mada nije bio milijunaš, 
Verdoja je bio prilično imućan zemljoposjednik. On je u zapadnom dijelu 
zemlje posjedovao prostrane pašnjake i bio susjed grofa Rodrigande koji 
je tamo imao jedan posjed. Na tom su se posjedu nalazili stari rudnici 
žive, pa bi ga zato Verdoja rado otkupio, ali ga grof Fernando nije htio 
prodati. 


— Zašto? Zar ga vi poznajete? — upita Juarez. 

— Da — odgovori mu Verdoja. 

— Ivi ga ne smatrate opasnim? 

— Ne, naprotiv, on vam je upravo prijatelj. Spreman sam jamčiti za 
138 


njega. 

Juarez pogleda jošjednom pažljivo Corteja. — Ako vi jamčite za njega, 
neka ide. Ali vi preuzimate odgovornost za sve što bi se moglo dogoditi. 

— Vrlo rado, senjor. 

Zatim se Juarez obrati Corteju: — Kakvi su to ljudi tu s vama? 

— To su moji pratioci, čestiti ljudi koji nisu kadri bilo kome što nažao 
učiniti. 

— Odstupite i nađite sebi konačište. Međutim, možete večerati s 


nama. Ja vas povjeravam senjor Verdoji. Čuli ste da on jamči za vas, pa se 
nadam da ga nećete uvaliti u nevolju. 


Tako se stvar, koja je u prvi čas izgledala opasna, okrenula na dobro. 
Corteju dadoše mjesto za stolom. On sjede pored Verdoje i podijeli večeru 
s Indijancem Juarezom koji je bio određen da postane predsjednik 
Meksika i da jednom austrijskom nadvojvodi skine s glave carsku krunu. 
Na večeri nije bilo biranih jela, ali su zato sva bila ukusna. Jela i pića bilo 
je u obilju, tako da nakon večere nije nitko mogao za sebe reći da je 
trijezan. Samo je Juarez, po običaju Indijanaca, ostao umjeren. On se diže 
od stola i povuče se. To je bio znak za razlaz. Verdoja i Cortejo napustiše 
kuću pa su sad mogli nesmetano razgovarati. 


— Vi ćete spavati kod mene — reče kapetan. — Nadam se da vam 
neće biti neugodno podijeliti sa mnom stan. 


— Naprotiv, ja se tome uvelike radujem — odgovori Cortejo. — 
Primite, uostalom, izraze moje zahvalnosti za uslugu koju ste mi učinili 
zagovorivši me, senjor Verdoja! Bez vašeg zagovora ja noćas vjerojatno 
ne bih naročito mirno počivao! 


— Vrlo vjerojatno. Ja sam se začudio kad sam čuo da ste bili na 
haciendi Vandaqua jer tu haciendu, među nama rečeno, kanimo i mi 
posjetiti. 

— Jeli moguće? 

Cortejo se sad toliko uplaši da mu se učini da ga je kap udarila. On je 
znao kakav glas uživa Indijanac pa shvati da mu je život visio na tankoj 
niti. 

— Da, tako je — odgovori konjanički kapetan. — Ne bih smio, doduše, 
to vam govoriti, jer je to tajna. Nego, kakvim ste poslom, dođavola, pošli 
onamo? Koliko je meni poznato, taj vam susjed nije bio nikad naročito 
sklon. 

— To se sad izmijenilo, senjor Verdoja. On nije više moj susjed! 
— Ne. Kako to? 


— Hacienda del Erina ne pripada više nama. Naslijedio ju je Pedro 
Arbellez. 


— Carajo! Od grofa Fernanda? Grom i pakao! Meni nije htio prodati 
komad zemlje, a drugome poklanja površinu od dvadeset četvornih milja. 
Nego, o tome ćemo još govoriti. Uđite, ja stanujem ovdje! 

Ušli su u kuću čija su se vrata otvorila kad rekoše svoja imena. 
Vlasnici kuće uopće se ne pokazaše. Verdoja je zauzeo najljepšu sobu. Bili 
su mu već pripremili krevet i iznijeli na stol večeru. 

— Jesti nećemo, ja bar mislim — reče domaćin. — Ja ću spavati u 
krevetu, a vi ćete se morati zadovoljiti mojom mrežom za ležanje koju 
ćemo namjestiti. 

— Ja sam zadovoljan. Ne bih vas nikako htio smetati, senjor -reče 
Cortejo. 

Namjestiše mrežu za ležanje i Cortejo leže u nju. Konjanički kapetan 
sjede na svoj krevet, pruži gostu cigaretu, pripali i sam jednu, a zatim mu 
se obrati pitanjem: 

— Alfonso, baštinik grofa Fernanda, nalazi se u Španjolskoj, zar ne? 
Tako sam bar čuo. 

— Da, već godinu dana. 

— Vi ste, dakle, sami preuzeli upravu njegovih ovdašnjih posjeda. To 
mi je drago, senjor Cortejo — reče Verdoja, nasmijavši se pri tom zlobno. 
— E, baš vam je sjekira pala u med! Ne bi li nešto moglo i mene dopasti, 
dragi moj Don Pablo Cortejo? 

— Vi smjerate na komad zemlje s rudnikom žive? Hm, ranije nije bilo 
za to prilike, ali sad bismo mogli o tome razgovarati. Nego, kažite mi 
najprije, zašto se Juarez sprema posjetiti haciendu Vandaqua? 

— On radi o glavi vlasnika haciende, jer ga je taj izdao 

— Kako? 

— To vam ne smijem reći. Ali jedno je sigurno: sutra, u ovo doba, 
haciendero neće više biti među živima. Juarez ne zna za milost, on nema 
obzira ni prema kome. Uostalom, bit će to za mene zgoda da vidim i 
haciendu del Erina. 


— Ah, kako to? 

— Jer će se neki od nas tamo smjestiti. 

— Hm — promrmlja Cortejo. — A među tima ćete biti i vi? 

— Da. 

Cortejo se zagleda nekud daleko. Oficir, kojemu je to bilo palo u oči, 
zapita ga: 

— O čemu razmišljate, senjor? 

— O zemlji s rudnikom žive — nasmiješi se Cortejo. 

— Hoćete li je prodati? — zapita odmah Verdoja. 

— Najprije bih htio znati koliko nudite. 

— Hm, ne mogu mnogo. Nije to pašnjak, a meni treba upravo pašnjak. 

— Ne ponašajte se kao trgovac koji kudi ono što bi htio kupiti! Mi se 
poznajemo već odavna pa mislim da bismo mogli biti iskreni jedan prema 
drugome. Recite, dakle! 


— Kao što sam rekao, nije to pašnjak. Taj se komad zemlje sastoji od 
strmih, golih brežuljaka i dubokih, pustih klanaca, ali se nalazi u mom 
susjedstvu i zato bih vam mogao ponuditi deset tisuća pesosa. 


Cortejo se podrugljivo nasmija: — Morao bih vam reći deset tisuća 
puta da niste pametni. 


— Kako to mislite, senjor? 


— Za taj je posjed grof platio oko sto tisuća pesosa, a danas vrijedi 
bar četiri puta toliko. 


— To je vaše mišljenje. 

— Ako se pak obistine moje slutnje da tamo pored žive ima i drugih 
plemenitih kovina, onda ta zemlja vrijedi najmanje milijun, je će prihod 
od nje iznositi možda i nekoliko stotina tisuća pesosa. 

— Vi sanjate. 


Mislim da zdravo promišljam, ali ja govorim, dakako, samo o 
budućnosti i polazim od pretpostavke da će taj komad zemlje moći 
prehraniti brojno radništvo. 


— Ali pretpostavke se obično ne plaćaju. 


— Ja to znam. Uostalom, moja je pretpostavka daleko od svake 
sebičnosti, ona je u stvari dobronamjerna. 


— Ascusas, kad ste vi to postali tako dobronamjerni? 
— Danas. Vi znate da sam ja dobar račundžija. Vi ste mi učinili veliku 

uslugu. Da nije bilo vas, mene bi vjerojatno ustrijelili. Zato, kad ste vi u 
pitanju, račun ispada sasvim drukčiji. 

Kapetanovo lice poprimi podrugljiv izraz. — Nećete mi valjda 
darovati taj posjed? 

— Da — odgovori Cortejo. 

Verdoja poskoči s kreveta. — Što ste to rekli? — uzviknu. 


— Ono što ste čuli, da ću vam taj lijepi komad zemlje s rudnikom žive 
darovati. 


Verdoja sjede opet na krevet i odgovori hladno: 

— Glupost. U to ne mogu vjerovati! 

— A ipak je istina! 

— Cortejo, što biste učinili kad bi mi palo na pamet da vas držim za 
riječ? 

— Ja bih riječ održao. 

— Slušajte, sad bih ja morao reći vama deset tisuća puta da niste 
pametni, upravo kao što ste vi to meni maločas rekli. 

— To samo izgleda tako, ali ja sam svjestan onoga što govorim. 


Sad Verdoja postade nestrpljiv. — Govorite već jednom ozbiljno i 
ostavite se glupih šala — reče. — Dođavola, takav komad zemlje neće 
darovati čovjek koji ima i mrvicu pameti! 

— Bar ne bez neke namjere i nekog računa. 


— Ah, sad ćete mi stvar konačno objasniti. Vi činite, dakle, to snekim 
računom? Smijem li znati s kakvim računom? 

— Dakako! Radi se, naime, o maloj usluzi koju biste vi meni morali 
učiniti. 

— Sad vas razumijem! Gorim od želje da saznam za kakvu bih to 
uslugu trebao biti tako bogato nagrađen. 


— Hm, pri tom čovjek treba biti pomalo oprezan! Mi se doduše 
poznajemo pa se možemo uzdati jedan u drugoga. Ja znam da se vi 
odlikujete neobičnom tjelesnom snagom. 


— Svakako. Ali kakve to veze ima? 

— Da ste izvanredno vješt strijelac i mačevalac. 

— Sigurno. A umijem baratati i bodežom. 

— A ja upravo to trebam. A pretpostavljam i da ste stalno u formi. 

— Svakako — nasmija se kapetan. — Tko traži svađu sa mnom, taj 
obično zagrize travu. 

— E, onda stvari stoje dosta dobro. Radi se, naime, o nekoliko osoba 
koje mi smetaju. 

— Ah! — uzviknu Verdoja. — Ne mislite valjda na takvu uslugu, 
senjor Cortejo. — Ne mislite me valjda unajmiti kao ubojicu iz zasjede? 


— Ne, htio sam vas samo upozoriti na neke ljude koji vole započinjati 
svađu. Ako bi do toga došlo, vi sigurno ne biste, koliko vas ja poznajem, 
izvukli kraći kraj. 

— Ne bih, to je sigurno. Dakle, ako bi ti ljudi zametnuli sa mnom 
svađu pa bi se svalili pod udarom moje šake ili pogođeni mojim tanetom, 
odnosno ubodeni mojim bodežom, tako da ne bi nikad više ustali, onda 
— hm? 

— Onda bih vam ja darovao komad zemlje s rudnikom žive. 


— Caramba! Uistinu? — upita Verdoja sav oduševljen. — Ali zemlja 
nije vaše vlasništvo, ona je vlasništvo grofa Rodrigande. 


— On bi u tom slučaju moj postupak odobrio. 

— Kažete da bi on potpisao darovnicu. 

— Da, upravo to, i ništa drugo, senjor Verdoja. 

— Ako je tako, onda ja gorim od želje da sretnem te ljude. 

— Nema ništa lakše od toga. Možda ćete ih već sutra vidjeti. 

— Gdje? 

— Na haciendi del Erina. 

— Carajo! Ne mislite valjda na starog senjora Pedra Arbelleza? 

— Ne, već na njegove goste. Ima, naime, među njima nekoliko ljudi 
koji bi mi bili miliji kao gosti raja ili pakla. 

— Tko su ti ljudi? 

— Među njima se nalazi najprije jedan liječnik. Ime mu je Sternau. 

— U redu. Upamtit ću to ime. 
Ae Onda jedan pomorac. Ime mu je vjerojatno Unger. I treći, jeda 
Španjolac — ime mu je Mariano ili možda poručnik Alfred Lautreville. 

— Dakle ta trojica: Sternau, Unger i Mariano ili Lautreville. Neću 
zaboraviti ta imena. Ako, dakle, oni zametnu svađu sa mnom pa se ja 
obranim od njih, onda će komad zemlje s rudnikom žive pripasti meni? 

— Da. 

— Tko mi to jamči? 

— Ja, svojom časnom riječi. 

— Hm,ito je, doduše, neko jamstvo, ali nesigurno. Zašto ne volite te 
ljude? Jesu li vas uvrijedili? 

— Da. 

— Ne pričajte mi koješta, senjor Cortejo! Čovjek ne daje besplatno 
takav posjed samo zato da bi mogao osvetiti neku uvredu. Mora daje u 
pitanju nešto drugo. 

— Ako se ipak o tome radi, što se to vas tiče? 

— Pravo kažete. Ali zašto ih se sami ne riješite? 


-Mislite li da to mogu? Ja sam zavađen s Pedrom Arbellezom pa se ne 
smijem pojaviti na haciendi del Erina. 


— Avi ih uvrebajte kad napuste haciendu! 


— Zauzet sam svojom službom pa nemam za to vremena. Uostalom, 
zato sam i došao ovamo. A onda, da vam još nešto kažem: bio sam čak 
najmio četu zgodnih momaka. 


— Da njima udarite na tri čovjeka? — naruga se kapetan. 


— Da, samo se vi smijte! Da, na tri čovjeka, jer je u njima devedeset.i 
devet vragova! 

— To znači u svakome od njih trideset i tri vraga. I niste ih, kako se 
čini, savladali? 

— Ne. Jednih su me ljudi oni riješili, a s drugima, s kojima ste me 
vidjeli, samo sam im pukim slučajem umakao. 

— Caramba! Upravo gorim od želje da upoznam ta tri junaka! Vi ste, 
dakle, najmili ljude u čijoj ste pratnji ovamo došli? Znači, vi ne držite 
mnogo do prava i savjesti? 

— Ne. 

— Hm, meni bi oni mogli dobro poslužiti. Možete li mi ih ustupiti, 
senjor? 

Corteju pade sada teret sa srca. 


— Od srca rado — reče. — Ionako nisam znao što s njima. Plamte od 
želje da se osvete onoj trojici. Ja im to sad ne mogu omogućiti. 


— Dobro, onda ću im ja to omogućiti. Govorit ću s njima sutra za 

doručkom. A vi se vraćate u Meksiko? 

— Da. 

— Kad izvršim što želite, izvijestit ću vas. 

— A ja ću onda odmah poslati darovnicu ili potvrdu o tobožnjoj 
prodaji grofu Alfonsu u Španjolsku, da je potpiše. Nego, kako se mislite 
riješiti te trojice? - 

— To ću vam moći reći tek nakon što porazgovorim s njima. A sad me 
ispričajte. Spavajte spokojno! Moram još obići straže. Juarez je u tom 
pogledu vrlo strog: primijeti li kakvu aljkavost, ode oficiru glava. 

Cortejo nasloni glavu u svojoj mreži za ležanje i nasmija se 
zadovoljno. Sad se mogao mirno i bezbrižno vratiti u glavni grad, siguran 
da je svoju stvar povjerio vještim rukama. Poznavao je Verdoju kao 
surova i nesavjesna čovjeka, spremna da ubije i više od trojicu, 
desetoricu, pa čak i dvadesetoricu ljudi, ukoliko bi to bio uvjet da se 
domogne komada zemlje s rudnikom žive. Uostalom, on još uopće nije 
odlučio hoće li ili neće održati zadanu riječ. Ako ona trojica poginu, 
mogao je lako i ne održati riječ. Verdoja se sigurno neće usuditi sudskim 
putem zatražiti da mu se isplati cijena za izvršen zločin, jer bi u tom 
slučaju i samog sebe osudio. 


Dok je Cortejo o tome razmišljao, kapetan je obilazio vanjske straže, 
zaokupljen manje dužnostima svog vojničkog zvanja, a više mislima koje 
je unjemu pobudila neobična trgovina u koju se upustio. 

Ne radi se sigurno o uvredi koju bi oni trebali platiti životom, mislio 
je on u sebi. A o čemu se onda radi? Obilazeći straže u mračnoj noći, 
stalno je premišljao. Španjolac je spreman platiti visoku cijenu. Posjed 
vrijedi milijun, a tko je spreman platiti milijun, uvjeren je da čini dobar 
posao. A u čemu se taj posao sastoji? Ustupanjem komada zemlje s 
rudnikom žive čitav je grofov posjed ugrožen. Tako bar stvar izgleda. A 
tko su ona trojica? Jedan liječnik i jedan pomorac, oba Nijemci. Treći je 
Španjolac, ime mu zvuči tajanstveno, Mariano ili Alfred de Lautreville: 
čini se da se o njemu upravo radi. 


Verdoja produži obilaziti straže, ali nije mogao misli odvratiti od 
goleme koristi kojoj se od tog dogovora nadao. 


— A hoće li Cortejo i održati riječ?, — pitao je sama sebe. — Velik je 
on lukavac, koliko ga ja poznajem. A što ako ja onu trojicu ubijem, a on se 

napravi kao da o svemu nema uopće pojma? Onda ode i komad zemlje s 
rudnikom žive. Ja neću moći ništa učiniti. Otići će najzad dođavola i 
Cortejo, o tome nema sumnje. Što da radim? Najbolje će biti da čitavu 
stvar prespavam. 

Vrati se najzad u svoj stan i legne u krevet. Sutradan naredi da mu se 
jave dotadašnji Cortejevi pratioci i primi ih u njegovoj prisutnosti. 

— Tko ste vi zapravo? — upita ih. 

Razbojnik, koji je prethodnog dana bio govorljiv, odgovori cereći se 
povjerljivo: 

— Zar vam senjor Cortejo nije rekao? Mi smo bijednici koji na razne 
načine zarađujemo kruh. 


— Vi, dakle, ne birate načine? Hoćete li sad u mojoj službi zarađivati 
sebi kruh? 


— To je isključeno, jer nas je najmio senjor Cortejo. 

— On vas je meni ustupio. 

— Oho! — uzvikne jedan od ljudi. — Da li je to istina, senjor Cortejo? 

— Da — odgovori Španjolac. 

— Vi to niste smjeli učiniti, senjor! Mi smo slobodni ljudi, vi ste nam 
obećali da ćete nam dati priliku da osvetimo svoje drugove! 

— Ja nemam vremena da vas dalje vodim pa će me kapetan 
zamijeniti. 

— Da — nadoda Verdoja. — Tko je od vas spreman staviti se pod 
moju zapovijed, treba me pratiti do haciende del Erina. 

— S kopljanicima? 

— Ne. Vi ćete nas slijediti. Da li je hacienda ograđena? 

— Da, vrlo čvrstom ogradom. 


— U redu. Noćas, o ponoći — dotad se krijte — jedan od vas neka me 
sačeka na južnom dijelu ograde, gdje će od mene primiti uputstva. 


— Aštoje s nagradom? 

— Dobit ćete nagradu koju vam je obećao senjor Cortejo. 

— Mi smo time zadovoljni. Možemo li krenuti? 

— Ne. Juarez nije još izdao zapovijed. 

Rulja odstupi. Nisu svi bili zadovoljni tom promjenom. Neki su se 
htjeli čak pridružiti četama. Verdoja se onda uputi u Juarezov stan, gdje 

mu bi naređeno da odmah dovede Corteja. Kad se ovaj pojavi, Indijanac 
ga dočeka smrknuta lica, stojeći nasred sobe, i upita ga: 


— Znate li kome imate zahvaliti što ste još živi? 

— Znam. Umalo što nisam nevin stradao. 

— Šutite! Senjor Verdoja je ponovo za vas jamčio. Vi želite ići u 
Meksiko? 

— Da. 

— Tamo ne smiju znati da sam bio ovdje u Santa Rosi, ali će to od vas 
saznati. Ja vas zato ne smijem pustiti. 

— Senjor, ja ću šutjeti. 

Juarez mahnu prezirno rukom i reče omalovažavajući: 


— Bijelac nikada ne šuti, samo Indijanac zna obuzdati jezik. Bijelac 
drži riječ, ukoliko je uopće drži, samo ako se zakleo. 


— A ja ću se zakleti, senjor. 
— Dobro, zakunite se! 


Cortejo morade podići ruku i zakleti se da neće nikome odati da se 
sastao s Juarezom. 


— Sad možete otići — reče mu Juarez. — Povedite sobom svoje ljude 
ine zaboravite da mi vi za njih odgovarate! 


Malo zatim Cortejo uzjaha konja i napusti Santa Rosu. Rulja ga 
otprati: nitko nije, naime, smio znati za odnos tih ljudi prema Verdoji. Bilo 
ih je osam, jer su drugi prešli u Juarezovu službu. Nakon nekog vremena 
oprostiše se s njim pa krenuše zaobilaznim putem prema haciendi del 
Erina. Odmah nakon Cortejova odlaska zvuk jedne trublje dade znak za 
polazak. Kopljanici uzjahaše svoje konje. Juarez stade na čelo pohoda i 
svi pojuriše na svojim poludivljim konjima niz ravnicu. 


Bila su to teška vremena za Meksiko. Ta se zemlja već davno 
otcijepila od svoje stare domovine Španjolske, ali nije imala snage da se 
potpuno osamostali. Predsjednici su se stalno smjenjivali, financije su 
bile nesređene, činovništvo pokvareno. Vojska nije htjela slušati; svaki je 
oficir htio vladati, svaki general biti Predsjednik. Tko god bi se domogao 
vlasti, upustio bi se u pljačku zemlje, jer je bio uvjeren da neće dugo 
vladati. U tome se vlastodršci nisu jedni od drugih razlikovali, u tome se 

nisu razlikovali jedni od drugih ni namjesnici pojedinih pokrajina. Najzad 
nije bilo podanika koji bi znao koga treba slušati. Najbolje su živjeli 
hacienderosi u najudaljenijim pokrajinama. U tom se općem metežu 
pojavio Juarez i postigao ubrzo takav ugled da je, davno prije nego sto je 
uopće postao Predsjednik, sklapao ugovore s vladom Sjedinjenih 
Američkih Država. Bez stalnog boravišta, obilazio je zemlju nastojeći 
skupiti što više pristalica, sad nagrađujući, sad kažnjavajući. S tom 
namjerom posjetio je toga dana i haciendu Vandaqua. Već samom svojom 
pojavom kopljanici, pretekavši Juareza, uliše u ljude silan strah. Juarez 
sjaha s konja i uđe, praćen nekolicinom oficira, u kuću. Vlasnik je upravo 
ručao u krugu svoje obitelji kad Juarez stupi u sobu. 


— Poznaješ li me? — upita ga Indijanac strogo. 

— Ne — odgovori haciendero. 

— Ja sam Juarez. 

Čovjek problijedi i uzviknu: — 0, sveta Bogorodice! 

— Uzalud zazivaš Bogorodicu! Ona ti neće pomoći! — reče Juarez 
smrknuta lica. — Jesi li ti pristalica predsjednika Herrere? 

Čovjek zadrhta. — Nisam! — ustvrdi. 

— Ne laži! — izdera se Indijanac. — Dopisuješ li se s njegovim 
pristalicama? 

— Ne. 

— Moram se osvjedočiti. Pretresi te ga! 


Posljednje su riječi bile upućene oficirima. Ovi namignuše nekolicini 
vojnika i započeše strog pretres čitave kuće. Nakon nekoliko minuta 
priđe Juarezu jedan od oficira sa svežnjem pisama u ruci. Juarez uze bez 
riječi pisma i pročita ih. Kad haciendero spazi pisma, poprimi boju 
mrtvaca. Izvan sebe od straha, zagleda se u lice crvenokošcu. Njegovi su 
stajali u kutu bez riječi; čekali su što će se dalje zbiti, a srce im je pri tom 
htjelo iskočiti iz grudi. Pročitavši sva pisma, Juarez se diže sa stolice i 
upita haciendera: 

— Ti si primio ova pisma, zar ne? 

— Da. 

— I pročitao ih? I odgovorio na njih? 

— Da. 

— Maločas si slagao; ti si pristalica predsjednika Herrere. Urotio si se 

protiv slobode naroda. Evo ti plaća. 


Pri tom trgnu pištolj, nanišani i opali. Pogođen u čelo, haciendero se 
sruši na tlo. Užasnuti, njegovi kliknuše. Okrenuvši se hladnokrvno ostaloj 
obitelji, Juarez reče: 

— Šutite! I vi ste krivi, ali ću vas ipak poštedjeti. Vi ćete ovu kuću 
napustiti. Hacienda je odsad državno vlasništvo. U roku od jednog sata 
imate se iselite. Dat ću vam konje, pa možete na njih natovariti vaše 
stvari. I novac ću vam ostaviti. A sad odlazite! Neću da vas više vidim. 

— Smijemo li ponijeti sobom mrtvaca? — jauknu žena. 

— Da. A sad odlazite! 

Ljudi podigoše leš, izniješe ga iz sobe i jedan sat zatim napustiše 
uplakanih očiju haciendu, koju Juarez prepusti pljački svojih vojnika. 
Nekoliko goveda bi zaklano, a onda priređena vesela gozba pod vedrim 
nebom. Verdoja je bio zauzet nadgledanjem pljačke, a Juarez je ostao u 
sobi. Kad se pljačka završi, Verdoja uđe u sobu i javi se Indijancu. Juarez 
mu reče: 

— Tako će svršiti svi koji se ogriješe o domovinu. Verdoja, mogu li se 
u vas pouzdati? 

I pri tom pogleda svog oficira očima sličnima tigru. Verdoja izjavi 
mirno: 

— Da, senjor; vi to znate. 


— U redu. Ja ću vam povjeriti jedan zadatak. Poznajete li dobro 
pokrajinu Chihuahua? 

— Ja sam se u toj pokrajini rodio i imam na samoj granici posjede. 

— U redu. Vi ćete poći u istoimeni glavni grad da branite tamo moje 
interese. Danas ćemo se rastati. Ali prije ćete me otpratiti do haciende del 
Erina! 

— Hoću li putovati s vojnom pratnjom? 

— Dat ću vam jedan eskadron, drugi će mene pratiti na povratku. 
Spremite se! 

Minutu zatim već su uzjahali konje i krenuli dalje, praćeni 
nekolicinom kopljanika. Jedan od prisutnih Vaquerosa morade preuzeti 
na sebe ulogu vodiča. Čim stigoše u blizinu haciende del Erina, odmah ih 
zamijetiše. Poučeni iskustvom, ljudi s haciende bili su čvrsto zatvorili 
kapiju. 

— Tko je vani? — upita Arbellez iznutra. 

— Vojnici! Otvorite! 

— Što želite? 

— Caramba, hoćete li otvoriti ili nećete? 

Sternau, Unger i Mariano stajali su pored haciendera. 

— Da otvorim? — upita tiho Arbellez 

— Da — odgovori Sternau. — Ima svega nekoliko konjanika. 

Kroz otvorenu kapiju ujaha u dvorište Juarez s Verdojom i, sipajući 
iskre iz očiju, odmjeri od glave do pete ljude koji su stajali pred njim. 

— Zašto niste odmah poslušati? — zagrmi Juarez. 


— Mi vas ne poznajemo — odgovori Arbellez. — Jeste li vi čovjek 
kojega treba slušati, senjor? 


— Ja sam Juarez. Je li vam poznato moje ime? 

Arbellez se pokloni bez ikakva straha. — Dobro mi je poznato. 
Oprostite što vam nismo odmah otvorili! Uđite u moju kuću! Dobro mi 
došli! 

On otprati oba gosta u sobu za primanje. Gosti sjedoše bez okolišanja. 


Unatoč tome što je bio ljubazno primljen, Juarez, gledajući stalno 
mračno predase, upita: 


— Jeste li nas vidjeli kad smo dolazili ovamo? 
— Da, senjor. 

— Ividjeli ste da smo vojnici? 

— Jesmo. 


— Pa ipak nam niste htjeli odmah otvoriti. Zbog toga zaslužujete 
kaznu! 


— Oh, senjor, i predsjednik Herrera ima svoje vojnike. Te ja ne bih 
pozdravio dobrodošlicom. Ja nisam mogao znati da ste to upravo vi. 


Juarezu se lice razvedri. 
— Ja sam, dakle, zaista dobro došao? 


— Od srca sam vam to rekao. Vi imate čvrstu ruku, senjor, a upravo 
je takva ruka potrebna našoj jadnoj zemlji. 


— Da. Tu čvrstu ruku već su mnogi osjetili. I maločas ju je jedan 
osjetio. Kažite mi, poznajete li vi haciendu Vandaqua? 


— Poznajem je dobro, ja sam prvi susjed. 

— Kolika bi joj mogla biti zakupnina, senjor Arbellez? 

— Ona je privatno vlasništvo, a ne zakupno dobro. 

— Odgovorite mi na moje pitanje! — zapovijedi Juarez nestrpljivo. 

— E, kad bi bila u boljim rukama, moglo bi se za nju platiti deset 
tisuća pesosa, ali ovako ne. 

— U redu, onda je uzmite pod zakup za sedam tisuća pesosa. 

Arbellez pogleda u čudu Indijanca. — Senjor, ja vas ne razumijem. 

— Ja govorim dovoljno jasno. Mislim da bi vam taj zakup mogao 
dobro doći. Ja sam haciendu Vandaqua zaplijenio u korist države pa je 
sad dajem vama. 

— A vlasnik? — upita Arbellez u strahu. 

— On je poginuo od mog metka jer je bio izdajnik. Njegova je obitelj 
morala napustiti posjed. Odlučite se brzo, senjor! 

— Ako stvar tako stoji, pristajem. Ali... 

— Bez ikakvog ali. Donesite pisaći pribor. Uredit ćemo stvar odmah. 

Kao sve čega bi se Juarez latio, tako bi i ta stvar najhitnije, ali ipak 
pažljivo i uredno riješena. Zatim reče: 

— Dopustite mi da vam predstavim konjaničkog kapetana Verdoju. 
On će sa svojim eskadronom stanovati nekoliko dana kod vas. Možete li 
se pobrinuti za njihovu prehranu? 

Arbellez odgovori na to pitanje potvrdno, mada bi bio volio 
odgovoriti odrečno. 

— Ljudi će stići ovamo pred večer. Pobrinite se za njih, a onda 
podnesite račun konjaničkom kapetanu. Da ste mi zdravo! 

On se diže i iziđe. Verdoja pođe za njim. Odjahaše trkom, ostavivši 
ljude s haciende del Erina zapanjene. Zašto je njihov susjed morao 
poginuti? Zašto je upravo Pedro Arbellez morao preuzeti pod zakup 
njegovu haciendu? To je bio, dakle, Juarez, veliki Indijanac, pred kojim je 
čitav Meksiko drhtao. Oni koji su postavljali sebi ta pitanja, nisu ni slutili 
kakve su posljedice mogle proizaći za njih iz naredbi pristalice Juarezove 
stranke. Kad stiže na haciendu Vandaqua, Juarez nađe pred kućom 
naslagano sve što su kopljanici bili opljačkali kao vrijedan plijen koji će 
ponijeti sobom. 

Plijen bude podijeljen. Mada je u odnosu na pojedince bio neznatan, 
ipak je uvelike obradovao ljude nenavikle na obilje. Konjanički kapetan 

dobi potom posebna uputstva. Njegov boravak kod Arbelleza imao je 
poslužiti samo tome da se konji odmore i ojačaju, jer i je putu Chihuahuu 
bio vrlo naporan. Verdoja se nije trebao dugo zadržati na haciendi del 
Erina, morao je brzo stići na svoje odredište, gdje je trebao razviti 
izvjesnu djelatnost u korist svog novog starješine. Juarez i njemu 
potčinjeni oficir zadržaše se dugo u tihom i povjerljivom razgovoru. Na 
njihovim se licima moglo vidjeti da je predmet njihova razgovora bio vrlo 
važan. 

Na rastanku Juarez i konjanički kapetan stisnuše samo jedan 
drugome ruku. Juarez naredi da mu se osedla konj i prijeđe trkom sa 
svojim eskadronom isti onaj put kojim je ujutro toga dana stigao. Nestade 
kao duh koji jednako brzo nestaje kao što se i približava, ostavljajući 
uvijek za sobom krvav trag. 

€. KAPETAN VERDOJA 


kopljanici približavaju. U kući su sobe bile spremljene samo za 

oficire, a vojnici su se morali smjestiti pod vedrim nebom i pri tom 
se snaći kako su najbolje umjeli. Kapetana Verdoju i njegove oficire 
povedoše u sobu za primanje. Pošto ih pozdraviše dobrodošlicom i pri 
tom počastiše pićem, uđe u sobu stara Hermoyes i povede gospodu u za 
njih određene sobe. Emma Arbellez, koja je dotada bdjela nad svojim 
bolesnim draganom, obišla je sobe da još jednom vidi je li sve u redu. 
Nalazila se upravo u sobi namijenjenoj kapetanu kad začu njegove 
korake. Bilo je prekasno da se povuče. On otvori vrata. Već je htio ući kad 
ugleda nasred sobe Emmu. Ona je i ranije bila lijepa, ali sad se na crtama 
njenog lica odražavala briga za dragana, pa je utisak koji je čitava njena 
pojava ostavljala bio još jači. Sunce je upravo zalazilo za obzorjem. 
Njegove posljednje zrake prodrle su kroz prozor u sobu i obasjale 
djevojčin lik ružičastim zlatnim sjajem. Verdoja zastade iznenađen. 
Stajao je pred njom zadivljen, ali to nije bio osjećaj čist i svet, osjećaj čiste 
ljubavi i poštovanja koji nas obuzima pred pojavom ženske ljepote, nego 
iznenadna provala strasti kakva se rađa u srcu čovjeka zagrezlog u 
podivljalu putenost. Emma se pokloni, pocrvenjevši pri tom, i zamoli ga: 
— Priđite bliže, senjor! Ovo je vaša soba. 


V: se bio spustio prvi mrak, kad gromki topot konja navijesti da se 


Verdoja se odazva njenom pozivu i pozdravi je uglađenošću 
svojstvenom svjetskom čovjeku: 

— Ja sam ushićen izgledom sobe koju je vaša ljepota posvetila — 
odgovori on — i molim vas da mi vaša milost oprosti što ću svojim 
ulaskom to djelo posvete uprljati. 

Ona je upravo htjela da mu po meksičkom običaju pruži ruku kao 
dobro došlom gostu, ali je sad povuče. 

U njegovu biću, u njegovim riječima i na njegovu licu pojavilo se nešto 
što je se neprijateljski dojmi. 

— Oh, molim, čitavo to djelo posvete sastojalo se samo u tome da 
pogledam da li je s dovoljnom pažnjom uzeta u obzir potreba da se ovdje 

osjetite prijatno — reče lijepa Meksikanka. 
— Ah, tako, vi ste, dakle, dobar duh ove kuće! Možda čak -? 
— Haciendero je moj otac — reče ona kratko. 


— Hvala vam, senjorita. Moje je ime Verdoja. Ja sam kapetan 
kopljanika i osjećam se trenutno bezgranično sretnim što smijem 
poljubiti vašu divnu ručicu. 

Verdoja posegnu za njenom rukom, ali ona u isti čas uspje kliznuti 
pored njega do vrata. 

— Stanite! — uzviknu on. — Ja vas ne puštam. 

Kapetan je pokuša ščepati, ali mu ona, brža od njegove ruke, izmaknu 
i zatvori za sobom vrata. On se ne maknu s mjesta, gledajući ukočeno u 
vrata. Caramba, mislio je u sebi. Kakve li ljepote! Još mi se nikad nije 
dogodilo da se na prvi pogled zaljubim. Bit će to divan stan. Da imam 
smisla za brak, mogao bih se na tom dražesnom, upravo čarobnom 
grebenu i nasukati. Emma je bila sretna što joj se posrećilo umaći. 
Požudan pogled ovog čovjeka ju je uplašio i ona odluči da će se kloniti 
njegove blizine. Pođe u bolesničku sobu, gdje je sad stalno boravila. Ondje 
nađe Sternaua i Ungera koji su sjedili pored bolesnika. Bolesnik se 
osjećao dobro. Operacija je odlično uspjela, a groznica, prouzročena 
ranom, nije ga uznemiravala. Bio je potpuno pri svijesti i razgovarao s 
liječnikom o tome kako će dugo trajati njegovo oporavljanje. 


Kad primijeti Emmu, blijedo mu se lice od radosti osu rumenilom. 


— Dođi, Emma — zamoli je. — Zamisli, gospodin doktor Sternau kaže 
da poznaje moju domovinu. 


Emma se napravi kao da to ne zna. 
— Ah, to je zaista neobično sretan slučaj. 
— Da, i mog brata poznaje. Vidio ga je kad je krenuo od kuće. 


Taj je njegov brat sjedio iza prozorske zavjese. Da se nalazi ondje, to 
oporavljenik nije smio još znati. Trebalo ga je čuvati svakog uzbuđenja, 
bilo ono prouzročeno radošću ili žalošću. Uslijed svoje bolesti i operacije 
bio je toliko oslabio, da je gotovo neprekidno spavao ili se nalazio u 
polubudnom stanju, tako da je rijetko kad bio, kao sada, sasvim pri 
svijesti. Čim se Sternau diže, i Emma sjede na njegovo mjesto, on je uze 
za ruku, nasmiješi joj se sav sretan i sklopi oči. Antonio Unger zaspa s 
njenom rukom u svojoj. 


— Vi ste sigurni da će on ozdraviti? — šapnu Emma liječniku. 

— Da. Taj njegov počinak i zdrav san ubrzo će ga ojačati i tjelesno i 
duševno. Naša je dužnost samo da podupremo to nastojanje prirode, 
uklanjajući sve smetnje. Ali i vi se morate odmoriti, inače se može 
dogoditi da vi obolite kad on ozdravi. 


— Oh, ja sam jaka, senjor! — reče ona. — Nemajte brige za mene! 


Sternau ode, namignuvši pri tom Ungeru da ga slijedi. Oni siđoše i 
iziđoše pred kuću, željni da vide kako žive vojnici u logoru. Tamo naiđoše 
na Mariana koji je došao onamo s istom namjerom. Kopljanici su bili 
zauzeti skupljanjem drva za logorske vatre. Dok su im konji išli slobodno 
na pašu, oni su skupili na jednom mjestu sedla koja će im poslužiti kao 
jastuci. Arbellez im je dao jednog vola kojega su oni već zaklali i 
raskomadali. Bio je to prizor pun života i pokreta, pa se neko vrijeme 
zaustaviše uživajući u njemu. Zatim dođe vrijeme večere. Prijatelji 
pođoše u blagovaonicu, gdje se malo zatim pojaviše i oficiri. Kapetan se 
najprije osvrnu naokolo da vidi je li na večeru došla Emma. Bio je 
razočaran kad vidje da je nema. Stara dobra Hermoyes morade je 
zamijeniti. Arbellez predstavi goste jedne drugima. Meksički oficiri 
poniješe se uljudno, ali suzdržano. Tako otmjeni caballerosi nisu se 
trebali truditi da zadobiju milost jednog Europljanina. 


Verdoja je neko vrijeme promatrao Sternaua, Ungera i Mariana. To 
su, dakle, ti ljudi čija je smrt njemu trebala osigurati zemljišni posjed 
vrijedan nekoliko stotina tisuća, pomisli. Pogled mu kliznu brzo preko 
Mariana i Ungera i zaustavi se na liječniku. Njegov krupan stas učini na 
njega snažan utisak. S takvim čovjekom bilo je opasno zametnuti svađu. 
Bio je to orijaš, jači i od samog Verdoje. I s koliko je samosvijesti, taj na 
riječima škrt čovjek, izgovarao svaku riječ! Kapetan naumi savladati tog 
čovjeka lukavstvom. Za stolom skrenu Arbellez razgovor na predmet koji 
privuče kapetanovu pažnju. 

— Radujemo se što vas vidimo ovdje, senjores, jer se u vašoj 
prisutnosti osjećamo sigurniji — reče haciendero. — Još jučer prijetila 
nanije velika opasnost. 

— Opasnost? — upita Verdoja tobože iznenađen. 

— Prijetila nam je opasnost da nas napadne četa pljačkaša — izjavi 
Arbellez. 

— Vjerojatno se radilo o povećoj četi. 

— Da, četa je brojila preko trideset ljudi. 

— Ascuas! Kad je u pitanju takva rulja, treba jače stegnuti uzde. Jesu 
li imali u vidu vašu haciendu ili samo neke ljude? 


— Zapravo samo neke ljude, ali, kako su se ti ljudi bili sklonili u moju 
kuću, smjerali su da napadnu kuću, da je razore pa da pri tom poubijaju 
te ljude. 

— Demonio! A smije li se znati tko su ti ljudi? 

— Svakako. To su senjores Sternau, Mariano i Unger. 

— Čudno! A kako ste se obranili od te rulje? 

— Ranivši oveći broj tih lupeža, naš senjor Sternau uspio je 
onesposobiti za borbu jedan dio rulje. 

Kapetan pogleda začuđeno Sternaua, a i drugi se oficiri u svojoj 
nadmoćnosti nasmiješiše kao da sumnjaju u istinitost hacienderovih 
riječi. 

— Ta valjda samo nekoliko njih? — upita Verdoja. 

— Jednu trećinu rulje, otprilike. 

— A to je senjor Sternau sam uradio? 

— Da. Imao je uza se samo jednog čovjeka. 


— To zvuči nevjerojatno. Zar da se deset ljudi ne obrani od jednog 
jedinog čovjeka? Vi se varate! 

— Istinu vam govorim — reče haciendero oduševljeno. — Dopustite 
da vam ispričam kako se to dogodilo. 


Sternau pogleda ozbiljno Arbelleza. - Molim vas, ostavimo to. Nije to 
bilo nikakvo junačko djelo. 


— Junačko je djelo savladati deset ljudi, a pri tom ne biti ranjen — 
odvrati kapetan — i ja se nadam, senjor, da vi nećete imati ništa protiv 
toga da nam se ispriča ta uzbudljiva priča. 

Sternau slegnu ramenima i pokori se. Pedro Arbellez pričao je kao 
izvjestitelj tako živo da su ga oficiri do posljednje riječi napeto slušali. 

— Prosto nevjerojatno! — uzviknu kapetan. — Senjor Sternau, ja 
vam čestitam. 

— Hvala vam — reče ovaj hladno. 


— Ne treba se čuditi toj hrabrosti — reče Arbellez. — A jeste li čuli 
za indijanskog poglavicu Bivolsko Čelo, senjor Verdoja? 


— Da. On je poglavica plemena Mixteka. 

— A jeste li kad čuli za lovca iz sjevernih krajeva, poznatog pod 
imenom Matava-se? 


— Da. Čuven je kao jak i odvažan čovjek. 


— Eto, senjor Sternau je taj lovac, a Bivolsko Čelo je bio s njim u 
Tigrovu klancu. Oficirima se ote uzvik iznenađenja. 


— Jeli to istina, senjor Sternau? — zapita kapetan. 
— Da — potvrdi ovaj — iako bih volio da se ja ne spominjem toliko. 


Verdoja je bio mudra glavica. On pomisli u sebi: Mariano je sigurno 
glavno lice u toj tajanstvenoj priči. Ako se taj Gospodar Vrleti toliko 
zauzima za njega, mora da se radi o nekoj tajni koju vrijedi otkriti. Odluči 
stoga da stvar brzo dokrajči i zapita: 


— A zašto su gospodu napali? 


— Ito vam mogu objasniti — odgovori haciendero. Ali uto mu upade 
u riječ Sternau: 


— Radi se o privatnoj stvari koja sigurno ne zanima senjora Verdoju. 
Ostavimo to. 


Arbellez primi bez riječi zasluženi ukor. Ali kapetan se time ne 
zadovolji pa zapita: 

— Jeli daleko odavle taj Tigrov klanac? 

— Svega jedan sat — reče Sternau. 

— Baš bih volio da ga vidim. Biste li bili tako dobri da mene ili nas 
tamo otpratite, senjor Sternau? 

— Ja vam stojim na raspolaganju — odgovori Sternau. 

Kapetanovim licem kliznu izraz nesavladiva zadovoljstva. Sternau, 
koji je navikao paziti i na sitnice, primijeti to. Pričini mu se da se kapetan 
bezrazložno obradovao što mu je Sternau obećao da će ga pratiti. 
Upozoren, ali nepovjerljiv, ne pokaza ničim da je to primijetio. 

— A kad bismo mogli odjahati tamo? — zapita Verdoja. 

— Kad izvolite, senjor — odvrati Sternau. 

— Onda ću biti toliko slobodan i reći vam točan sat. 

Time to pitanje bi riješeno pa se na njega u daljem razgovoru više 
nitko ne vrati. 

Poslije večere odoše oficiri u svoje sobe. Jedan od poručnika, mlad 
pustolov, sjede uz prozor, s namjerom da uživa u ljepoti stražarskom 
vatrom obasjane okolice. 

Odjednom ugleda bijelu žensku odjeću što se u svjetlu vatre pomolila 
iz mračnog žbunja. Meksikanac se običava šaliti sa svakom ženom. 
Rijetko ga tko zbog toga grdi, pa se zato ni potporučnik Pardero nije dugo 
premišljao hoće li se malo pozabaviti. Iz obazrivosti vojnici nisu uopće 
ulazili u baštu, pa se Karja nalazila sama u njoj. 

Ona je mislila na grofa Alfonsa, u kojega je nekad bila zaljubljena, pa 
se i sama čudila što je uopće mogla takvom čovjeku pokloniti svoje srce. 
Sad ga je mrzila. Mislila je na Medvjeđe Srce, hajdučkog poglavicu koji ju 
je nekad ljubio i nije mogla shvatiti zašto je prema takvom junaku bila 
hladna i ravnodušna. Kako bi bila sretna, mislila je sad, da ga može opet 
vidjeti. Iz tog njezina razmišljanja probudi je tihi korak koji u njenoj 
blizini odjeknu. Ona se trgnu i ugleda potporučnika. Pokuša izmaknuti, 
ali joj potporučnik prepriječi put i zamoli je, naklonivši joj se lagano: — 
Ne bježite, senjorita! Ako sam vas nehotice spriječio da u miru uživate u 
mirisu cvijeća, molim vas da mi oprostite. 

Indijanka ga pogleda ispitivački. — Koga tražite senjor? 

— Ne tražim nikoga — odgovori Pardero. — Veče je tako lijepo pa 
me nešto potjeralo u baštu. Da nije možda zabranjen pristup ovamo? 

— Gostima su sva vrata ove kuće otvorena. 

— Ali ja sam vas možda smeo svojom prisutnošću, lijepa senjorita? 

— Karju ne može nitko smesti — odgovori ona odbijajući ga. — Ima 
u bašti mjesta za oboje. 

To je trebao biti znak da se udalji, ali potporučnik kao da je nije 
razumio pa priđe bliže djevojci i reče: 

— Vi se zovete Karja? Što vas je dovelo ovamo? 

— Senjorita Emma je moja prijateljica. 

— Tko je ta senjorita Emma? 

— Vi je niste još vidjeli? Ona je kći Don Pedra Arbelleza. 

— Imate li kakvih rođaka tu? 

— Bivolsko Čelo je moj brat. 

— Ah — reče on, vrlo neprijatno dirnut. — Bivolsko Čelo, poglavica 
plemena Mixteka? Zar je on sad tu, na haciendi? 

— Ne. 

— Ali poglavica je bio jučer ovdje. Nije li on pošao sa senjorom 
Sternauom do Tigrova klanca i tamo sudjelovao u borbi? 

— Bivolsko Čelo je slobodan čovjek. Ide kud god ga je volja i vraća se 
kad god mu se prohtije, a ne kaže nikome što namjerava učiniti. 

— Ja sam čuo mnogo lijepih riječi o njemu. On je kralj Cibolerosa, ali 
da ima tako lijepu sestru, to nisam znao. 


Pardero uhvati Indijanku za ruku. Htio ju je poljubiti, ali mu se ona 
ote i, okrenuvši se od njega, uzviknu: 


— Laku noć, senjor! 


U taj čas jedna od stražarskih vatri planu visoko i obasja pravilne crte 
tamnog lica lijepe Indijanke. Potporučnik se približi odmah korak bliže. 

— Ne bježite, senjorita — zamoli je on — nisam vaš neprijatelj! Ja vas 
ljubim! 

— Vi me ljubite? — zapita ona. — Kako je to moguće? Vi me ne 
poznajete! 


— Varate se, senjorita. Ljubav bljesne poput munje što udari s neba, 
poput zvijezde repatice što odjednom zasvijetli. Tako sam je i ja osjetio 
kad sam vas ugledao! 


— Da, ljubav bijelaca bljesne poput munje koja svojom vatrom sve 
uništava, poput zvijezde repatice koja bljesne i u isti čas se ugasi. Ljubav 
bijelaca donosi propast, ona je vjerolomna, lažna. 


Karja se okrenu. Već je htjela otići kad Pardero stavi ruku na nju, 
pokušavši je privući k sebi. Ali ona se uspravi, kao da je postala viša i 
snažnija. Crne joj oči planuše divljim sjajem, poput očiju pantere iz kojih 
sijeva prijetnja. Ona mu se ote poput zmije i reče: 

— Ostavite me! Tko vam je dopustio da me dirate? 

— Ljubav koju osjećam prema vama. 


Potporučnik je ponovo uhvati. Indijanka sagnu glavu i pokuša mu se 
oteti. 


— Ostavite me! — reče. — Inače... 

— Što inače? — zapita on. 

Karja uspje osloboditi desnu ruku i udari šakom nametljivca tako 
snažno pod bradu da mu glava klonu. 

— Demonio! — viknu on ljutito. — Čekaj, vraže! Platit ćeš mi to! 

Pardero je pustio Karju pa ju je sad htio ponovo uhvatiti, ali ona 
kliznu brzo pješčanom stazom prema ulazu u baštu. On potrča za njom. 

I kapetan je otvorio prozor, jer je pušio pa je htio da mu se soba 

prozrači. Ushodao se sobom razmišljajući i odjednom prišao otvorenom 
prozoru. Pogled mu pade slučajno u baštu pa se zaustavi na bijeloj 
Karjinoj odjeći. On napregnu oči i primijeti pored ženske prilike 
muškarca. 


Ascuas, tko je to?, upita sama sebe. Možda hacienderova kći? A taj 
momak pored nje? Moram svakako upoznati tog čovjeka. 


On pohita prema vratima i siđe u baštu. Bio je upravo otvorio kapiju 
i htio već ući u baštu, kad dojuri do njega bijela prilika; kako joj se žurilo, 
nije ga prepoznala. 

— Ah, senjorita — reče Verdoja. 

Ona ga tek sada primijeti i zastade. On bi je zagrlio da ga ona nije, kao 
maločas potporučnika, udarila šakom pod bradu tako da je on pusti i 
vrati se trkom natrag. 


— Caramba — uzviknu. — Tko je ta mačka? 

U taj čas dojuri potporučnik i, ne primijetivši kapetana, umalo što ga 
ne mimoiđe. 

— Potporučniče Pardero! — nasmija se Verdoja. — Vi ste to? Kud 
žurite? 

Čuvši to pitanje, Pardero zastade. — Ah, kapetane! Jeste li i vi sreli tu 
malu vješticu? 

— Svakako. Ja sam je ne samo vidio, nego i osjetio! 

— Osjetio? — začudi se potporučnik 

— Da, na žalost! — glasio je odgovor. — Njena se šaka sudarila s 
mojim grlom. 

— Prokletstvo! Vama se, dakle, desilo isto što i meni! 

— Kako to mislite? 

— Vi ste gledali kroz prozor? 

— Točno. 

— Vidjeli bijelu žensku odjeću? 

—Itoje točno. 

— Pošli po poljubac ili nešto slično? 

— Priznajem. 

— Isišli u baštu! 

— Ito ste poznatom svojom oštroumnošću pogodili. 

— Onda smo obojica imali istu namjeru i postigli isti uspjeh — 
nasmija se potporučnik. 

Kapetan je bio potporučnikov starješina, ali u Meksiku su službeni 
odnosi drukčiji nego u Njemačkoj. Uostalom, ni jedan ni drugi nisu bili 
sad u službi, a uz to, što je bilo glavno, bili su prijatelji, poznavali se i 
obično se uzajamno pomagali kad su u pitanju bile veće ili manje 
pustolovine. Zato su i sada bez ustručavanja razgovarali o svojoj 
pustolovini i jedan drugoga ismijavali. 

— Tko je bila ta djevojčica? — zapita kapetan. 

— To je neka Indijanka. Ime joj je Karja. Izgleda da je prijateljica 
domaćinove kćeri. 

— Domaćinove kćeri? Senjorite Emme? 

— Da. Poznajete li vi tu Emmu? Jeli lijepa? 

— Ljepša od Karje, mnogo ljepša. 

— Možda je i ljubaznija? 

— Ja nisam toga mišljenja. U ovoj su kući, izgleda, ljudi skloni 
samostanskom životu. Ja imam jedan prijedlog, Pardero. Vi biste se htjeli 
domoći male Indijanke, zar ne? 


— Pošto-poto! A vi male senjorite Emme? 
— Također pošto-poto. Pomozimo jedan drugome! 
— U redu. Dajte mi ruku! 


— Evo vam je. A sad treba najprije doznati jesu li njihova srca već 
zauzeta. Po hladnoći koju smo mi osjetili izgleda da bi tako moglo biti. 

— Možda nas je doktor Sternau pretekao. 

— Ne vjerujem; ja bih prije posumnjao u onog Mariana. Niste li 
primijetili da haciendero nastoji svakom zgodom na neusiljen, 
neupadljiv, način iskazati mu poštovanje. Izgleda da ga smatra 
najuglednijim od te trojice. 

— Meni nije ništa dalo povoda da to primijetim, možda nisam toliko 
oštrouman. Ja bih sad, ako mi dopustite, pošao spavati! U te je djevojke 
atletska šaka, da čovjek ne povjeruje da ta mala, mekana ručica može 
imati toliku snagu. Boli me zatiljak, sav mi se ukočio, kao da je od drveta. 

— Pa dobro, naspavajte se, potporučniče. Sutra ćemo obnoviti napad 
i ja se nadam da ćemo imati uspjeha. Laku noć! 

— Laku noć, senjor Verdoja. 


161 


Pardero ode, a kapetan ostade još u bašti, dok mu sat ne pokaza da je 
ponoć blizu. Onda krenu tobože u ophodnju, s namjerom da stigne 
neprimijećen do južne strane ograde, gdje je bio naručio razbojnika. 

Taj je već stigao na ugovoreno mjesto pa se bio šćućurio u najdublji 
mrak, gdje ga nitko, pa ni sam kapetan, nije mogao primijetiti. 

— Senjor — šapnu on Verdoji koji se šuljao mimo njega. 

— Ah, to si ti? — zapita Verdoja i zastade. — A gdje su ti drugovi? 

— Tu blizu. 

— Samo da ih nitko ne primijeti. 

— Ne brinite! Nego, što ste htjeli da nam zapovjedite? 

— Poznaješ li ti osobno tog Sternaua? 

— Ne. Nitko ga od nas ne poznaje. 

— To je nezgodno. On će sa mnom pojahati do Tigrova klanca. 

— Ami ga trebamo tamo sačekati? 

— Sačekati i ubiti. 

— To ćemo mi učiniti! Ubio je naše drugove, a mi ćemo ubiti njega i 
njegove drugove. 

— Ali vi gane poznajete,a jane znam još tko će nas pratiti. Jane mogu 
sam odjahati s njim pa ću svakako uzeti sobom nekoliko svojih ljudi. 
Možda će nam se još netko pridružiti. Kakav ti znak moram dati, da ti ga 
označim? 

— Opišite mi ga! 

— On je mnogo viši i krupniji od mene i ima gustu plavu bradu. Kakvo 
će odijelo imati na sebi i kakvog će konja jahati, to danas još ne znam. 


— U redu, odredit ćemo jedan znak po kojemu ćemo ga prepoznati. 
Budite, ako vam je ikako moguće, uvijek njemu zdesna. 


— Hoće li to biti dovoljno? 
— Sasvim dovoljno. A što ćemo s drugom dvojicom? 


— Te ću vam ja predati drugom zgodom. Glavno je da se ti svake noći, 
o ponoći, nađeš ovdje. Tako ćemo se moći dogovoriti. A sad hajdmo! 
Mogao bi nas tko vidjeti. 


Verdoja ode na spavanje. Spavao je mirno. Planirano ubojstvo, o 
kojemu se maločas dogovorio, nije mu nimalo tištalo savjest. 


Sutradan, za zajedničkim doručkom, skrenu Verdoja razgovor na već 

zakazan izlet do Tigrova klanca. On je smatrao najzgodnijim da se na taj 
izlet pođe ujutro. Sternau prihvati njegov prijedlog. Dva potporučnika 
poželješe ići s njima; obojica im to najspremnije odobriše. Nitko im se 
drugi ne pridruži, jer oficirske društvo nije bilo omiljeno. Kako je Sternau 
jedini među njima imao na sebi građansko odijelo, nije moglo doći do 
zabune: metak ga je morao pogoditi. Krenuše putem kojim je Sternau 
prošao s Bivolskim Čelom. Sternau preuzme ulogu vodiča. U šumi sjahaše 
jer su ponegdje morali voditi konje. Kad su se već primakli ulazu u klanac, 
Sternau se zaustavi. 


— Ostavimo konje ovdje — reče. — Neka pasu dok se ne vratimo. 

Drugi se povedoše za njim, i tako krenuše dalje pješice. Sternau je bio 
naoružan puškom, a za pasom je imao nož. 

Kad stigoše do ulaza u klanac, odjednom stade i pretraži pogledom 
tlo pokriveno travom. 

— Što tražite? — upita ga kapetan. 

— Hm, hajdmo dalje! 

Sternau ne reče ni riječi više, ali je i dalje stalno upirao pogled u 
zemlju. Kad uđoše u klanac, kapetan je bio stalno uz njega, pretražujući 
pogledom obje strane i rubove klanca, jer je svaki čas mogao pasti 
smrtonosni hitac. Bili su to trenuci mučnog iščekivanja. 

— Tu se to, dakle, zbilo senjor, zar ne? — zapita kapetan. 

— Da — odgovori odsječno Sternau. 

Motrili su tragove. Pri tom ne primijetiše da se Sternau saginjao više 
nego je bilo potrebno, nastojeći se zakloniti njihovim leđima. A ne 
primijetiše ni da su mu oči kradom šibale, od vrha do dna, obje strane 
klanca. 

— Nije to mala stvar — reče Verdoja. — Vi ste zaista odličan strijelac 
senjor. 

Sternau slegne ramenima, praveći se kao da ne pridaje važnosti tim 
riječima. — Zar je to naročit podvig upotrijebiti oružje u zgodan čas? 
Svatko će lakše pogoditi deset neprijatelja koje dobro vidi nego jednoga 
koji se zaklonio. 

— Toga vjerojatno nitko neće pogoditi — reče potporučnik Pardero. 

— Dobar strijelac pogodit će i njega — reče sa smiješkom na usnama 
Sternau, zaklanjajući se pri tom stalno leđima drugih. 

— To je nemoguće! — odvrati kapetan. 

— Hoćete li da vam dokažem da je to moguće? 

— Dajte! — reče potporučnik radoznalo. 

— Kažite mi najprije, vjerujete li da se ovdje krije neprijatelj? 

— Da se tu negdje krije neprijatelj, ne mislite li da bismo ga i mi 
morali vidjeti? 

Sternau se mudro nasmiješi. — Kažem vam da tu netko vreba na 
mene u namjeri da me ubije. 


Rekavši to, skide pušku s ramena i uze je u ruku. Kapetan se uplaši. 
Od koga je Sternau mogao saznati da netko prijeti njegovu životu? 


— Vi se šalite, senjor Sternau — reče oficir. 
— Ja ću vam dokazati da se ne šalim. 


Rekavši to, Sternau trgnu pušku, nanišani i opali dva puta. Bolni krici 
odjeknuše s ruba klanca. Sternau odskoči u stranu i pojuri velikim 
koracima, zaklonjen grmljem, prema izlazu, gdje nestade. Od njegova 
prvog hica nije bila prošla ni minuta, kad Pardero uzviknu: 


— Što je to bilo? 

— Ubio je jednog čovjeka — odgovori drugi momak. 

— Mi smo u opasnosti, moramo se povući - viknu Pardero. Pohitaše 
prema izlazu itamo sačekaše. Malo zatim odjeknuše još dva hica, a 
onda se sve smiri i tišina potraje duže vremena. Četvrt sata poslije 
začuše u neposrednoj blizini šuštanje u grmlju pa pogledaše onamo i 
uhvatiše se oružja. 

— Ne bojte se, senjores — oglasi se netko. — Ja sam to. 

Iz grmlja je izišao Sternau. 

— Senjor, što je to bilo, što ste to učinili? — zapita potporučnik. 

— Pucao sam — nasmija se Sternau. 

— To znamo. Ali zašto? 

— U nužnoj obrani, jer su mene htjeli ubiti. 

— Nije moguće! Tko je to mogao biti! Tko vam je to rekao? 

— Moje oči. 

— Ami nismo ništa primijetili. 

— Ja se tome nimalo ne čudim. Vi niste ništa primijetili, jer ne 
poznajete preriju. Gospodin kapetan je primijetio da sam promatrao 

travu. Bio sam, naime, otkrio tragove ljudskih nogu: bili su to tragovi ljudi 
koji su se četvrt sata nalazili u klancu. Tragovi su vodili desno, uzbrdo. 
Pogledajte ovamo, još se vide! 

On uprije prstom u zemlju. Oficiri su se trudili da otkriju tragove, ali 
uzalud. 


— Dakako, treba imati vješto oko — reče Sternau. — Čujte dalje! 
Kako su tragovi vodili desno, uzbrdo, potražio sam, čim smo ušli u klanac, 
mjesto na rubu šume pa sam primijetio nekoliko muškaraca, koji su nas, 
skriveni u grmlju, prisluškivali, ali nisu mogli vidjeti da ih promatram, jer 
su mi oči bile zastrte obodom šešira. 

— Kako ste mogli prepoznati u njima neprijatelje? — zapita Verdoja. 

— Nazreo sam njihove puške u grmlju čim smo ušli u klanac. Vidio 
sam jasno da su dvije cijevi bile uperene u nas. 


— Caramba — opsova poručnik Pardero, kojemu je sve to bilo 
nejasno. — Moglo je to onda biti namijenjeno nama, a ne vama. 


— Ne, bilo je namijenjeno meni. Ja sam znao da se moram čuvati, zato 
sam se stalno krio iza leđa gospodina kapetana. Tko je htio mene ubiti, 
morao je prije njega pogoditi. 

Kapetan zinu. — Carajo — reče najzad — onda sam se zapravo ja 
nalazio u životnoj opasnosti. 

— Svakako — nasmija se Sternau. — Upalo mi je uoči daljudi pažljivo 
promatraju vas, znajući da me vi svojim tijelom štitite. 

Ta primjedba pobudi u Verdoji izvjesnu sumnju. Da nije Sternau 
naslutio u kakvoj je vezi on bio s onim ljudima? Sternau nastavi: 

— Vi niste vidjeli puške. Ali ja znam u kojem smjeru od nišana puške 
treba tražiti glavu čovjeka koji nišani. Ja sam dvaput opalio i oba sam puta 
ona dva čovjeka, jednoga za drugim, pogodio u desno rame. U isti čas su 
izvirile iz grmlja druge dvije puške, i zato sam skoknuo desno u jedan grm 
da se zaklonim pa sam potrčao prema izlazu. Hulje su izabrale glupo 
svoja mjesta, trebalo bi ih zato dobro povući za uši. 

— A kamo ste zatim pošli? — zapita Verdoja. 

— Prikrao sam se gore do njih, što sam brže mogao, da im zađem za 
leđa. Ali kad sam tamo stigao, nije ih više bilo; ti lukavci su već pobjegli. 
Čuo sam još izdaleka pucketanje grmlja pa sam opalio za njima nasumce 
dva puta. 

— Senjor, vi ste se izložili suviše velikoj opasnosti. Vidjeli ste da su 

puške uperene u vas pa ste ipak pošli snama — reče drugi potporučnik. 

— Ja se nisam izložio većoj opasnosti, mnogo većoj opasnosti izložili 
su se ovi ljudi koji su dopustili da vidim cijevi njihovih pušaka prije nego 
što su opalili. Iskusan borac to nikad ne čini. Uostalom, ja mislim i držim 
da se u tome ne varam, da su ti ljudi pratili jučer u Santa Rosu nekog 
Corteja. I vi ste odanle došli, zar ne? 


Sternau reče to tobože nehajno, ali kapetan osjeti odmah žalac 
optužbe. 

— Da, neki Pablo Cortejo došao je Juarezu upravo u času kad smo 
sjedili za stolom — odvrati potporučnik prostodušno, daleko od svake 
slutnje. 

Verdoja mu dobaci bijesan pogled, ali promaši: potporučnik ne 
primijeti ništa. 

— Kako, neki su ljudi bili kod Juareza? — zapita Sternau. 


— Da. Desetak ljudi. Gospodin kapetan moći će vam možda točnije 
reći o tome. 


— Zašto baš gospodin kapetan? 

— Jer je kod njega prenoćio taj Cortejo. 

Drugi bijesan pogled ošinu govornika, ali i ovaj put promaši cilj. 

— Jane vjerujem da će mi senjor Verdoja dati bilo kakva pojašnjenja. 
Uostalom, stvar je već riješena. 

Sva četvorica vratiše se na mjesto gdje su ostavili svoje konje. 


Nađoše ih gdje mirno pasu, uzjahaše ih i krenuše kući. Sternau ne 
reče putem ni riječi. I kapetan je šutio. Samo su ona dva potporučnika 
tiho pričala. Predmet njihova razgovora bio je Sternau. Govorili su s 
oduševljenjem o hrabrosti, prisebnosti i spretnosti tog čovjeka. Nije bio 
prošao ni sat nakon njihova povratka, a već su svi vojnici znali za 
pustolovinu u koju su se njihovi oficiri upustili zajedno s odvažnim 
zapadnjakom. Za tu pustolovinu saznaše, naravno, i ljudi na hacijendi, ali 
je svatko od njih iz tog događaja izvlačio različite zaključke. Dok su jedni 
hvalili samo kapetanovo držanje, drugi su isticali da je sad njihov položaj 
bio sigurniji, a treći žalili što su samo dvojica od tih pustahija ranjeni, 
smatrajući da ih je trebalo poubijati. 


Kako je primijetio da ga kapetan promatra, Sternau nije htio 

sudjelovati u razgovoru pa se čak i za vrijeme ručka, kad se govorilo o 
njegovu podvigu, ograničio na nekoliko neodređenih napomena. Ali kad 
popodne Verdoja odjaha u šetnju, pozva on k sebi Pedra Arbelleza i 
prijatelje i saopći im svoju sumnju. Oni su u početku bili skloni vjerovanju 
da se Sternau vara, ali kasnije povjerovaše donekle njegovim razlozima i 
zaključiše da kapetana treba pažljivo promatrati i čuvati ga se koliko je 
najviše moguće. Veče proteče kao prethodnog dana, samo što se 
Indijanka više nije zadržavala u bašti. Kad je Verdoja zaželio laku noć i 
oprostio se od društva, Sternau pođe tobože spavati, ali na stubama 
skrenu i uđe u jednu od soba koje su se nalazile u prizemlju. Ako je 
kapetan bio u vezi s ubojicama, svakako je općio s njima samo noću. Zato 
Sternau odluči vrebati na njih. Kako su stražnja vrata bila zatvorena, pa 
se iz kuće moglo izići samo na prednja, Sternau je svakako morao 
primijetiti Verdoju, čim se ovaj krišom odšulja. Sternau malo odškrinu 
jedno prozorsko krilo, da bi mogao bolje čuti, i sjede na jednu stolicu. 
Mislio je sad na domovinu i na svoju ženu, ali je nastojao potisnuti te 
misli, jer je svu pažnju trebalo usmjeriti na trenutna događanja. Tako je 
sjedio na straži dugo, sve do ponoći. Tada mu se učini kao da čuje neki 
šum iz predvorja. Osluhnu budno i začu kako netko otvara tiho prednja 
vrata pored njegova prozora. Baci oštar pogled kroz prozor i ugleda 
kapetana koji je, napustivši kuću, koračao prema kapiji. 

Kapija je bila otvorena, jer je prisutnost kopljanika predstavljala 
dovoljnu obranu i sigurnost. Kapija je morala biti otvorena i da bi vojnici 
i oficiri mogli biti stalno u vezi. Kad vidje da je kapetan izišao u polje, 
Sternau skoči kroz prozor i, pošto prisloni ponovo prozorsko krilo, 
odšulja se za kapetanom, ali ne do polja, nego samo do ograde kojom je 
dvorište bilo ograđeno. Pogled mu je sezao preko ograde pa je mogao 
pratiti kapetana, koji je obilazeći straže, brzao od vatre do vatre. Izišavši 
iz kuće, Sternau ga je pratio pogledom, ostajući stalno u dvorištu. 
Osvrnuvši se na zgradu, Sternau primijeti na ravnom krovu priliku koja 
se lagano pomicala gore-dolje. Nije joj mogao razabrati crte lica, ali je bio 
siguran da je to Emma. Bio joj je toga dana strogo naredio da se što više 
kreće na svježem zraku, jer se njegujući bolesnika mnogo zamarala. 
Danju je Emma imala razloga da se boji susreta s vojskom pa je radije 
izlazila noću kad joj je dragi spavao i sad se šetala na krovu kuće. 

Kad je obišao cijeli logor, kapetan se počeo šuljati prema južnom uglu 
kuće, umjesto da se vrati istim putem. Što je tražio tamo? Zašto nije 

koračao uspravno, kao svaki čestit šetač. Sternau ga je pratio iz dvorišta 
i dođe tako do mjesta gdje su pred ogradom dva čovjeka razgovarala. 
Jedan njemu nepoznat glas reče: 


— Vi ste nam bili na putu. Bili bismo pogodili vas! 

— Zašto niste zauzeli mjesto na lijevoj strani? 

— Klanac se može bolje pregledati s desne strane, a onda, tko je 
uopće mogao pomisliti da je taj čovjek toliko oštrouman! 

— Reklo bi se da je gotovo sveznajuć. Ja sad moram čekati i razmisliti 
pa ne mogu napraviti nov plan. Uostalom, možda Sternau motri na mene. 
Stoga se ne smijemo više ovdje sastajati. 

— A gdje onda? 

— Imaš li komad papira i olovku? 

— Ne. 

— Ali znaš čitati i pisati? 

— Da. 

— Donio sam ti nekoliko araka papira i olovku. Kad pođeš odavle 
prema Tigrovu klancu i stigneš do šume, naići ćeš među prvim drvećem 
na jedan nevelik kamen. Pod taj kamen ostavit ću vam jednog jutra, ili, 
ako mi se to učini zgodnijim, drugom prilikom, potrebno uputstvo. Ako 
pak vi budete imali da mi nešto odgovorite, ja ću naći vaš odgovor na 
istome mjestu. Jesi li me razumio? 

— Jesam. Nego, kažite mi, senjor, kakva se to prilika pomiče gore- 
dolje tamo na krovu? 

— Ja je nisam primijetio. Ah, to je Emma, hacienderova kći. Idem 
časkom do nje, da joj pravim društvo. Imaš li još što pitati? 

— Ne. 

— Onda idi! Ali upamti što ću ti reći: ako se još jednom pokažete tako 
nespretni kao što ste se jutros pokazali, onda se nemojte više ničemu od 
mene nadati. Meni ne trebaju takvi glupani. Laku noć! 

Čuvši posljednje dvije riječi, Sternau kliznu, pope se u sobu i zatvori 
za sobom prozor. Saznao je dosta. Nije se prevario u svojoj slutnji. 
Verdoja mu je bio smrtni neprijatelj, to mu je sad bilo jasno. Ono što mu 
je Cortejo naredio, to je on sada svim silama nastojao izvršiti. Sternau je 
srećom otkrio skrovište vijesti pa je sad lako mogao osujetiti spletke 
svojih neprijatelja. Nego, što je to sad tražio kapetan gore na krovu? Dali 

se radilo samo o lakomislenoj primjedbi, ili je ozbiljno mislio kad je rekao 
da će ići do Emme. Trebalo je to utvrditi. 


Malo zatim Sternau vidje svog protivnika kako na povratku ulazi u 
kuću; osluhnu i ču kako ulazi u predvorje i penje se tiho stubama. Nakon 
nekoliko minuta otvori vrata svoje sobe i pođe za kapetanom. 


Pope se bez buke stubama do drugog kata, a onda iziđe, penjući se 
ljestvama, na ravan krov na koji se ulazilo kroz poklopna vrata. Sternau 
turi glavu u njihov otvor i ugleda nedaleko od sebe Emmu i kapetana. Sva 
očajna, djevojka se osvrtala oko sebe. 


— Vi mi hoćete zaista pobjeći, senjorita? — zapita je u taj čas Verdoja, 

— Moram ići — odgovori Emma koraknuvši prema preklopnim 
vratima. 

Kapetan je uhvatio djevojku za ruku pa je nije puštao, 

— Ne, senjorita, vi ćete ostati ovdje — odvrati joj on. — Vi ćete ostati 
ovdje: srce mi je prepuno, neizmjerno vas volim, morate me saslušati. 
Dođite samnom, Emma, ne otimajte se, uzalud vam je trud! 


— Ja vas usrdno molim, pustite me da idem, senjor! — molila ga je 
ona glasom koji joj je drhtao od silnog straha. 


— Ne, neću vas pustiti! 

Verdoja je pokuša privući k sebi. Uzalud se braneći, ona zajeca: 
— Bože, vi me silite da zovem u pomoć! 

Brzim skokom Sternau se nađe pored njih. 


— Ne, senjorita, nije potrebno. Pomoć je već tu. Ako senjor Verdoja 
ne pusti odmah vašu ruku, poletjet će s krova u dvorište! 


— Ah, senjor Sternau! — promuca djevojka s osjećajem olakšanja. — 
Pomozite mi! 


— Sternau! — uzviknu kapetan, zaškrgutavši zubima. 

— Da ja sam to. Pustite damu! 

Sad je kapetan još jače stegnu i planu: 

— Što tražite ovdje? Zar mislite da mi možete zapovijedati. Gubite se 
odavle, bezobrazniče! 


U isti čas sruči se na Verdojinu glavu silan udarac Sternauove šake i 
nasilnik se sruši. Sternau se zatim obrati djevojci: 


— Dođite, senjorita, ja ću vas otpratiti dolje! 

— Oh, Bože — jadala se Emma, dršćući čitavim tijelom — ja mu nisam 
ničim dala povoda da me napadne! 


— Vjerujem vam — odgovori Sternau, — Takvi su ljudi skloni zlu bez 
ikakva povoda, 


— Samo se na krovu mogu šetati, toliko se bojim kopljanika, a sad 
neću smjeti ni to. 

— Ne, senjorita. Vama je potreban odmor na svježem zraku pa vam 
tu večernju šetnju nitko ne smije uskratiti. Ja ću se pobrinuti da vas 
ubuduće nitko pri tom ne smeta. 


On otprati Emmu niz stube do pred vrata bolesničke sobe, gdje se 
oprosti od nje, jer je ona htjela ostati uz svog vjerenika. Vrativši se u svoju 
sobu, pored koje je Verdoja morao proći, prisloni lagano vrata i sačeka. 
Nakon dužeg vremena začu ga kako laganim koracima silazi niz stube pa 
se šulja predvorjem. 

Tek tada leže i Sternau na počinak, Emma je bila toliko povrijeđena i 
zaplašena nanesenom joj uvredom, da nije mogla dugo zaspati u mreži za 
ležanje u koju je bila legla pored bolesnikove postelje. Mučile su je teške 
brige. Kopljanici su namjeravali ostati još nekoliko dana na haciendi, pa 
je kapetan Verdoja mogao lako iskoristiti priliku da ponovi svoj napad, a 
nije bilo nimalo sigurno da će se pored nje ponovo naći tako hrabar 
zaštitnik. Na svoga oca nije mogla računati: nije bio junak, a imao je i 
suviše obzira prema poludivljim vojnicima koji su uz to bili i njegovi 
gosti. Bila je svjesna i činjenice da je uloga zaštitnika u takvim 
okolnostima bila vezana s priličnom opasnošću. Što su mogli učiniti dva 
ili tri ma koliko hrabra čovjeka koji bi se suprotstavili gomili poludivljih 
kopljanika, od kojih se gotovo svaki nalazio izvan zakonitog reda, U tim 
mislima i bojaznima prođe joj noć. Mogla je o svemu tome razmišljati, jer 
bolesnik nije uopće prekidao tišinu koja je u sobi vladala. Zaspao je tako 
tvrdim snom da se nije uopće pomakao. 


Spavao je i kad se ujutro Indijanka ušuljala u sobu da bi po običaju na 
neko vrijeme zamijenila u kućnim poslovima Emmu. 

— Dali je prospavao mirno noć? — raspita se Karja. 

— Da — odgovori Emma, — Antonio je proveo noć mirno, u 
neprekidnom snu, pa se možemo nadati da će njegovo oporavljanje i 
dalje ići tim sigurnim i nesmetanim tijekom, Senjor Sternau je rekao da 
se treba bojati još samo groznice prouzročene ranom i drugih mogućih 

posljedica. Nadam se da će ga Bog štititi i uskoro mu vratiti zdravlje. 


— [ja to najusrdnije želim — reče Karja. — Za senjora Ungera ne 
moramo, dakle, još dugo biti u brizi. Nego, ti mi izgledaš slabo, jako si 
blijeda. Noćno bdjenje mnogo te umara. 

— Nije to. Nisam ja umorna od toga što njegujem Antonija; drugi je 
tome razlog. 

Emma joj sad ispriča tiho, da ne bi probudila bolesnika koji je 
drijemao, što joj se desilo na krovu. Karja, koja je živo pratila njeno 
pričanje, osjeti se ponukanom pa spomene i svoj susret s potporučnikom 
Parderom, na kojega je naišla u bašti. Obje su upravo davale oduška svom 
gnušanju nad nasrtljivošću dvaju oficira, kad u sobu uđe Sternau. Htio je 
posjetiti bolesnika čim se probudi pa je ušao sasvim tiho i čuo, 
neprimijećen, posljednje riječi njihova razgovora. Kad ga primijetiše, već 
su bile rekle ono što bi radije prešutjele. On se ispriča i zapita Indijanku: 

— Kako, i vi ste bili izloženi sličnim neprijatnostima kao i senjorita 
Emma? 


— Na žalost — potvrdi Indijanka, 
— Atko se to drznuo vas uznemiriti? 


— Potporučnik Pardero. Zaustavio me u bašti, akad sam mu se otela, 
pala sam u ruke kapetanu, pa me je i on htio ščepati. 


— Ništarije! 
Sternau izusti samo tu riječ pa se obrati bolesniku koji je spavao. 


Promotri ga pažljivo i utvrdi kako diše pa kimnu zadovoljno glavom. Kad 
ču da je cijelu noć mirno prospavao, lice mu se još više razvedri i on reče: 


— Pustimo ga da dalje mirno spava. San i počinak sigurno će ubrzati 
njegovo ozdravljenje. Čim se probudi, dopustite mu da vidi svog brata. 

8. DVOSTRUKI DVOBOJ 


ednoga jutra odluči Sternau izići u šetnju do pašnjaka pa uzjaha 

konja i odjaha trkom prema savani. Zatim se opet vrati. Sjaha s konja 

i uputi se pješice prema haciendi. Pred kapijom sretne ga 
potporučnik Pardero. 

— Ah, senjor Sternau! — reče oficir ne naročito učtivo. — Ja sam vas 
tražio. 

— Zašto? — upita Sternau kratko. 

— Moram s vama govoriti! 

— Morate? — reče liječnik — Znači li to možda da vas moram 
saslušati? 

— Svakako — odgovori potporučnik podrugljivo. 

— Doduše, obrazovan čovjek spreman je svakoga saslušati, ukoliko 
se subesjednik uljudno ponaša. Pred kapijom nisam voljan razgovarati s 
vama. Izvolite u moju sobu. 

Potporučnik problijedi i uzmaknu jedan korak. — Vi govorite bahato. 
Pravite se suviše važnim! 

— Gle! Priznat ćete mi ipak da po položaju koji zauzimamo u društvu 
nismo jednaki ni u građanskom, ni u duhovnom, ni u moralnom pogledu. 
Ipak sam vas spreman saslušati. 

Pri tom se okrenu, kao da se sprema otići, ali ga potporučnik uhvati 
za ruku i upita ga prijetećim glasom: 

— Milite li možda da u moralnom pogledu vrijedim manje od vas? 

— Kad nešto kažem, ja to kažem ne zato što to mislim, već zato što 
sam u istinitost toga što kažem uvjeren. Uostalom, nemojte me držati za 
ruku, ja ne volim takve dodire. 

Sternau odbaci Meksikančevu ruku i produži svojim putem. 
Zapadnjak je glasom i pogledom zaplašio potporučnika pa ga se ovaj 
okani, prateći ga dalje plamenim pogledom i gunđanjem: 

— Hvališo, platit ćeš ti to! Ti zapadnjaci prave su mazge: oni podnose 
strpljivo, nedostojno čovjeka, i najveće terete. Ali kad polude, oni se 

uzjogune, postaju surovi; čovjek ih može tada ukrotiti samo batinama. 
Vidjet ćemo hoće li Sternau ostati tako uznosit kad sazna o čemu se radi! 


On sačeka malo, a potom se zaputi u Sternauov stan. 


Sternau nasluti odmah što će biti predmet razgovora između njega i 
potporučnika i zato ga primi hladno. 


— Vidite, senjor, ja sam došao — reče Meksikanac podrugljivo. 

Sternau kimnu nijemo glavom. 

— Stoga se nadam da ćete me sada saslušati. 

— Svakako, ukoliko se budete pristojno ponašali — odgovori 
Sternau, 

Potporučnik planu. — Hoćete li reći da sam bio nepristojan? 

— Prijeđimo na stvar, senjor Pardero! — odvrati Sternau hladno, 

— U redu, ostavimo to zasad. Ali ja nisam navikao razgovarati 
stojećki. 

Meksikanac baci pogled na jednu od stolica koje su se nalazile u sobi. 
Sternau se napravi kao da nije primijetio njegov pogled i poprati 
podrugljivim smiješkom riječi kojima mu odgovori: 

— U ovom slučaju ne radi se o razgovoru, nego o saslušanju. Onaj koji 
je tražio da bude primljen mora podnijeti svoju molbu stojećke. Ako se to 
ne slaže s vašim ukusom, onda moram smatrati današnji sastanak 
završenim. 

Parderovo lice planu gnjevom, oči mu sijevnuše, a glas zadrhta kad 
odgovori: 

— Senjor, ja vas ne mogu više smatrati caballerom 

— To je meni sasvim svejedno — nasmiješi se Sternau. — Nego, 
molim vas, prijeđimo na stvar. Ja ne dopuštam da me bilo tko zadržava 
praznim riječima. 

Sad Parderu prekipje. Ali kad primijeti da je Sternau već posegnuo za 
šeširom u namjeri da izađe, savlada se i reče sasvim hladnokrvno: 

— Ja sam došao po nalogu svog starješine, kapetana Verdoje. 

Kad Sternau ničim ne pokaza da je voljan na taj uvod odgovoriti 
ijednom riječi, Meksikanac odgovori prosto: 

— Priznajete li da ste ga uvrijedili? 

Sternau slegnu ramenima. — Ja sam tog čovjeka samo srušio na 
zemlju. Možda vi to smatrate uvredom. 

— Dakako — uzviknu potporučnik — to i jest uvreda. Kapetan traži 
zadovoljštinu! 

— Ah! — dometnu Sternau glumeći vješto iznenađenost. — 
Zadovoljštinu? A traži je vašim posredništvom? Jesu li vam poznata 
pravila dvoboja, senjor Pardero? 

— Zar sumnjate u to? 

— Da. Ja sumnjam u vaše poznavanje pravila dvoboja, jer ste se 
prihvatili dužnosti svjedoka u stvari koju ne biste nikako smjeli smatrati 
časnom. Znate li zašto sam udario kapetana Verdoju? 

— Znam vrlo dobro — zareza bijesno drhtavim glasom potporučnik 

— E, onda vas prezirem. Udario sam kapetana jer je uvrijedio jednu 
otmjenu damu, koja je uz to i kći njegova domaćina. Tko se prihvaća uloge 
posrednika u takvoj stvari, taj je u mojim očima moralna nula. 

Meksikanac se sad maši mača, izvuče ga napola iz korica i viknu: 

— Što ste rekli? Vi se usuđujete...? Ja ću... 

— Ništa vi nećete! — reče Sternau mirno, ali to je bio mir pred oluju. 

U njegovim očima bijesnu munja koja je mogla uplašiti i čovjeka 
hrabrijeg od potporučnika. On nastavi: 

— Ostavite se mača, inače ću vam ga naočigled slomiti. Ne čudim se 
zapravo što ste mi donijeli kapetanovu poruku, jer se kao ništarija ni po 
čemu ne razlikujete od svog pretpostavljenog. Vi ste... 

— Umuknite! — viknu potporučnik, svladan bijesom. — Ako 
nastavite ovako, probost ću vas. Odmah da ste povukli uvredu koju ste 
mi nanijeli nazvavši me ništarijom! 

Pardero trgnu mač i zamahnu njime, spreman udariti. Ali u isti čas 
nađe se oštro, šiljato oružje u ruci Nijemca, a da Pardero nije uopće ni 
primijetio kako mu je bilo istrgnuto. Sternau savi oštricu i baci komade 
potporučniku pred noge. 

— Eto vam mača pa gulite njime jabuke! — reče smijući se. — Vi ste 
uvrijedili senjoritu Karju, a vaš je kapetan uvrijedio senjoritu Emmu. 
Ništarije ste i jedan i drugi. Ako ne napustite odmah moju sobu, izbacit 
ću vas kroz prozor. 

Sternau zaprijeti rukom protivniku, a ovaj kliznu i skoči do vrata. 
Tamo se još jednom okrenu i zaprijeti liječniku stisnutom pesti: 


— Platit ćete mi to, i to uskoro, vjerujte mi, uskoro! Morat ćete se 

boriti s dvojicom, pa će vas jedan od nas dvojice ubiti, ukoliko nije sam 
đavo ušao u vas! 


Pardero požuri prema vratima, a Sternau zapali mirno cigaretu i 
sačeka dalji razvoj događaja. Nije bio izložen dugoj kušnji, jer već nakon 
četvrt sata netko pokuca na njegova vrata i na njegov glasni naprijed uđe 
drugi potporučnik, nakloni se uljudno i reče učtivo: 

— Oprostite, senjor Sternau, što vas uznemirujem! Hoćete li mi 
dopustiti da najviše pet minuta porazgovorim s vama? 


— Drage volje. Izvolite sjesti i poslužite se cigaretom! 


Oficir je bio iznenađen tolikom ljubaznošću. Potporučnik mu se 
potužio da ga je Sternau primio surovo, a on je bio sad primljen od tog 
istog čovjeka tako prijazno. Što bi oficir kao svjedok u Europi propustio, 
to ovaj ovdje učini: on uze jednu cigaretu i dopusti da mu je Sternau 
zapali. Sjedili su već jedan prema drugome kad oficir započe: 


— Pravo da vam kažem, ja nisam došao rado k vama, jer je stvar koja 
me dovela neprijateljske prirode. 

— Govorite bez ustručavanja, senjor! Ja sam na ono što mi vi donosite 
već dovoljno spreman. 

— Eto, ja dolazim po nalogu gospode Verdoje i Pardera, koji smatraju 
da ste ih vi uvrijedili. 

Sternau kimnu glavom. — Vi ste upotrijebili točan izraz. Gospoda 
smatraju da sam ih ja uvrijedio, dok je istina u suprotnosti s njihovim 
mišljenjem: oni su uvrijedili dvije nezaštićene dame koje ja želim osvetiti. 
Senjor, vi mi sad donosite poziv na dvoboj? 

— Da, senjor Sternau. 

— As kime bih trebao ići u dvoboj? 

— S obojicom. 

— Hm! Žao mi je zbog vas, jer vas šalju ljudi koje ja ne mogu 
poštovati. Zapravo ne bih trebao ni prihvatiti poziv, jer se čovjek bori 
samo s časnim ljudima. Ali neću vrijeđati vas, jer ste mi se na učtiv način 
obratili. Osim toga, treba imati u vidu da se nalazim u zemlji u kojoj pojam 
časti nije još dovoljno pročišćen. Jesu li gospoda već izrazila kakve želje? 

— Da. Kapetan se želi boriti mačem, a potporučnik pištoljem. 

— Dakako! — nasmija se Sternau veselo. — Potporučniku sam 
slomio sablju, pa on zna da umijem baratati tim oružjem i zato je izabrao 

pištolj. Spreman sam im ispuniti želje, ali tražim dva uvjeta. 
— Recite, senjor. 


— Da se kapetan i ja borimo mačevima sve dok jedan od nas ne bude 
ranjen i time primoran odbaciti mač. 

— Taj će uvjet vjerojatno biti prihvaćen. 

— Apotporučnik i ja da pucamo na maloj razdaljini iz pištolja s dvije 
pune cijevi. Razmak među nama da bude tri koraka, a svatko od nas neka 
ima po dva metka. 

— Bože, pod tim uvjetima, senjor, vi hrlite sigurno u smrt! — 
opomenu ga oficir. — Ako umaknete kapetanu, nećete umaći 
potporučniku, kojemu, koliko ja znam, nema ravna u gađanju pištoljem. 

— Možda netko gađa i bolje od njega — nasmija se Sternau. — Budite 
bez brige, ja se potporučnika Pardera ne bojim! O ostalome dogovorite 
se, molim vas, sa senjorom Marianom koji će biti toliko ljubazan da mi 
sekundira. 


— A svjedoci će biti, naravno, nepristrani, zar ne? 

— Ne trebamo svjedoka. 

— Atko će biti liječnik? 

— Ni liječnika ne trebamo. Uostalom, ja sam liječnik. 

Oficir se oprosti i ode. Sternau potraži Mariana i izvijesti ga o čitavoj 
stvari. Mladić se spremno prihvati dužnosti sekundanta i pođe potražiti 


svjedoka dvojice protivnika. Ne prođe mnogo vremena i on se vrati i 
izvijesti Sternaua da su njegovi uvjeti prihvaćeni. 


Od toga časa Sternau se nije više micao od prozora svoje sobe. 


Znao je što će se sada dogoditi pa je držao na oku izlaz iz haciende. 
Oko podne uzjaha kapetan konja i odjaha u nepoznatom smjeru. Sternau 
nasluti da je pošao staviti pismo pod kamen i naredi da mu se osedla konj. 
Čim kapetan nestade na sjevernoj strani s obzorja, odjuri Sternau na jug. 
Svaki je od njih namjeravao drugoga prevariti, jer je do mjesta gdje se 
nalazio kamen put vodio u zapadnom smjeru. 

Čim se Sternau izgubi iz vida, skrenu na zapad i podbode konja da 
pojuri trkom. Htio je stići do kamena prije kapetana. Slutio je da se 
kapetanovi ortaci nalaze negdje u blizini pa je morao biti vrlo oprezan. 
Što je bio bliže kamenu, to je morao biti oprezniji. Klonio se svake čistine, 
nastojeći da se sa svih strana osigura. Najzad sjaha s konja, povede ga u 

grmlje i tamo ga veza. Potom produži pješice. Stigavši do kamena, leže na 
zemlju i otpuza s najvećim oprezom dalje. Najzad ugleda vrletnu 
gromadu u širokom krugu. Uvjeren da u blizini nema nikoga tko bi ga 
mogao uhoditi, potraži sigurno skrovište, 


Desetak koraka od vrletne gromade rastao je cedar osrednje visine 
na čije se guste grane čovjek mogao lako popeti. Uspevši se na stablo, 
Sternau se tako vješto sakri među grane da ga nitko nije mogao vidjeti. U 
isti čas odjeknu topot konjskih kopita. Pred drvećem topot utihnu. Jedan 
čovjek skoči sa sedla i uputi se žurno kamenu, podiže ga malo i turi poda 
nj savijeni papirić, pokri ga kamenom, skoči na konja i nestade, 

U tren oka nađe se Sternau pod stablom, izvuče poruku ispod 
kamena, razvije i pročita: 'Danas točno u ponoć kod ladrillosa. 
Neophodno potrebno. Sutra smo na cilju.' 


Potpisa nije bilo. Sternau savi ponovo papir i turi ga pod kamen. 
Zatim poništi trag koji je ostavio za sobom, pođe do svog konja, uzjaha ga 
i vrati se trkom do haciende. Kad stiže do nje, kapetan se još nije vratio. 
Verdoja se vrati dosta kasno, ne sluteći da je njegova tajna otkrivena. 
Možda nije ni saznao da je i Sternau napustio haciendu. Razbojnici su se, 
dakle, trebali sastati kod ladrillosa. Tom riječju Španjolci nazivaju opeke. 
Starosjedioci Srednje Amerike gradili su, naime, svoje piramide i gradove 
većinom od na suncu osušenih opeka, koje su oni nazivali adobes, a 
Španjolci ladrillos. Još danas nailazimo na ruševine gradova izgrađenih 
od takvih opeka pa se divimo graditeljskoj vještini tih starih naroda. Tu i 
tamo nailazimo u prašumi usred savane ili u kamenjaru na samotne 
napola ili sasvim porušene zidine, podignute od ladrillosa, koje stoje 
ondje kao dokaz da su ti pusti krajevi nekad bili izgrađeni i nastanjeni. 


I u blizini haciende del Erina nalazila se jedna takva ruševina. Bila je 
najviše pola sata daleko od kuće, usred spleta hridina, sva obrasla 
korovom i povijušama, gotovo nepristupačna. Tik pred srušenim 
pročeljem nekadašnje građevine nalazila se okrugla jama, nalik na 
zatrpano rudarsko okno, u koju se, mada je bila okružena gustim 
grmljem, lako moglo sići. Sternau je pretpostavio da će se sastanak 
zlikovaca ondje održati. Nije nikome rekao ni riječi o toj svojoj 
pretpostavci. Čitavo poslijepodne proveo je kod bolesnika. 


Obradovan prisutnošću brata, od kojega se davno odvojio, bolesnik 
poznat nadaleko po nadimku Gromka Strijela, kojemu se bilo potpuno 

vratilo pamćenje, pričao je sad o pustolovini koju je doživio u spilji 
kraljeva blaga. Emma donese dragocjenosti pa je Sternau imao prilike 
diviti se bogatstvu koje je nekadašnjeg siromašnog lovca učinilo 
milijunašem. 

Emma je bila sretna što se on osjećao dobro. Smjerajući na kormilara 
Ungera, ona reče bolesniku: 


— Tebi to bogatstvo zapravo sad i ne treba, jer će hacienda del Erina 
pripasti nama. Zašto ga ne podijeliš sa svojim bratom? 

Bolesnik kimnu glavom i, osmjehnuvši se, odgovori: 

— Brate, što je moje, to je i tvoje. Nisi li mi govorio da imaš sina? 

— Da. Imam kod kuće ženu i dijete — odgovori kormilar i stade 
pričati o svojima, na što ga je i Sternau svojski poticao. Bolesnik sasluša 
pažljivo bratovo pričanje pa reče: 

— Dječak je vrlo nadaren pa mu treba omogućiti primjereno 
obrazovanje. Ti imaš u podšumaru moćnog zaštitnika, ali si ipak o njemu 
ovisan. Ti se ne smiješ ustezati primati od mene potrebna sredstva. Ta ja 
sam tvoj brat, a tvom dječaku sam stric. 


Čestiti kormilar odbi u prvi mah bratovu ponudu, ali mu prisutni to 
ne odobriše. I Pedro Arbellez pristade uz njih. I tako bi zaključeno, pola u 
šali, a pola ozbiljno, da polovina kraljeva blaga, kojega se domogao lovac 
poznat pod nadimkom Gromka Strijela, ima pripasti malom Kurtu 
Ungeru u Rheinswaldenu, 


Podveče bolesnika savlada opet umor i on zaspe, Emma ostade kod 
njega, dok drugi pođoše na večeru. Oficira nije bilo. Nakon posljednjih 
događaja smatrali su uputnim da se povuku u jedu u svojim sobama. 

Nakon večere Sternau reče da zbog nekih poslova ne smije biti 
smetan pa se mora povući u svoju sobu. Htio je da njegova odsutnost 
ostane neprimijećena. Sačeka zgodan čas, uze sobom oružje, marame i 
remene pa se odšulja u jednu od nenastanjenih soba s pogledom na 
stražnje dvorište. U svojoj sobi nije ugasio svjetlo, jer je htio da ukućani 
misle da je unutra. Zatim zatvori vrata iznutra i uze sobom ključ, a onda 
otvori prozor, skoči u dvorište i prebaci se preko ograde. Tako se 
neprimijećen dočepa polja, obiđe haciendu i uputi se prema ladrillosima. 

Već je pao mrak, ali njegovo se vješto oko tako dobro snalazilo u 
okolini pa se nije trebao bojati da će zalutati. Lutajući po divljini, navikao 
je da ide tiho, nečujno. Zato ga je i toga dana mogao primijetiti samo 

čovjek s kojim bi se sudario. Kad mu se učini da se već približio 
ladrillosima, udvostruči oprez i krenu naprijed puzeći. Odjednom 
zastade i udahnu. 

— Što je? — pomisli u sebi. — Osjećam miris nečeg zagorjelog, 
izmiješan s prijatnim mirisom pečenja. Gotovo bih rekao da je razbojnik 
ili gluh ili suviše smion pa pali vatru. Da je na ravnom, to bi se primijetilo. 
Mora da je negdje u blizini, jer miris pečenja ne dopire daleko. Da vidimo! 


Sternau otpuza za mirisom i stiže ubrzo do jame. Široka najviše 
sedam metara, a duboka tri metra, bila je okružena grmljem u koje se 
Sternau sakri. Odjednom ugleda čovjeka koji je sjedio u jami pored male 
vatre i pekao divljeg zeca. Ponoć nije bila daleko i Sternau se smjesti u 
svom skrovištu što je udobnije mogao. Čovjek je jeo zeca tako pohlepno 
da uskoro ostadoše od njega samo kosti. Pored sebe je imao pušku 
dvocijevku, a za pasom nož. Bio je to krupan čovjek, snažne građe, ali 
Sternau vidje da mu neće biti teško svladati ga. On sačeka dok mu se ne 
učini da čuje tihe korake. Sakrio se tako da je mogao vidjeti haciendu pa 
se nije bojao da će ga netko, približujući se jami, primijetiti. Koraci su se 
sve jasnije čuli. I Meksikanac je napeo uši pa se digao. Na suprotnoj strani 
grmlje se razmaknu i iz njega iziđe kapetanov lik, osvijetljen slabim 
bljeskom vatre. 


— Jesi li poludio? — zapita Verdoja Meksikanca. 

— Zašto? — odvrati Meksikanac. 

— Pa eto, pališ vatru! 

— Oh, to neće nitko vidjeti. Bio sam gladan pa sam se zaželio pečenja. 
— Neka đavo nosi tvoje pečenje! Miriši na dim sto koraka daleko! 


— Da, ali na sto koraka će se približiti samo onaj tko tu ima posla. Mi 
smo tu sigurni. Siđite ovamo dolje, senjor. 


Kapetan siđe dolje, ali ne sjede pored čovjeka. 

— Ja ne smijem dugo ostati, zato ćemo stvar brzo svršiti. Gdje su 
drugi ljudi? 

— Tamo prijeko, iza brda, u šumi. 

— Znaju li oni gdje se ti nalaziš? 

— Ne. 

— Hm, to mi je milo. Volim da je što manje ljudi upućenih u stvar. 
Možeš li ih se riješiti? 

— Možda. A mogu li ja sam izvršiti ono što vi želite? 

— Ja se nadam da možeš. Platit ću ti koliko bih platio svima zajedno. 
A ono što sada želim ti možeš sigurno sam izvršiti. 

—Aštojeto? 

— Hm, vidim da imaš uza se dvocijevku. Gađaš li sigurno? 

— Nemam običaj promašiti. 

— Moraš ispaliti dva metka za mene. 

— Ah, razumijem. A koga trebam pogoditi? 

— Sternaua i Španjolca, 

— U redu, dobit će svaki svoj metak, samo kada i gdje? 

— Znaš li stari kamenolom vapnenca nedaleko odavle, iza brda? 

— Znam ga vrlo dobro. Bio sam tamo na jednom pohodu. 

— Sutra ujutro, u pet sati, imam tamo dvoboj. 

— Caramba! Vi baš hoćete da vas ubiju? 

— Bez tvoje pomoći to bi se lako moglo dogoditi. Ja i potporučnik 
Pardero izazvali smo zapadnjaka, a Mariano je njegov sekundant. 
Sternau se mora, dakle, oduprijeti dvojici, ali taj zapadnjak ima tisuću 
đavola u sebi, pa ga se čovjek mora čuvati! On mora biti onesposobljen za 
svaku borbu još prije dvoboja, a to moraš ti učiniti. 

— Hoću, senjor, od srca rado. A i Mariano treba osjetiti moje olovo? 

— Da. 


Ja vam se stavljam na raspolaganje. Sternau je ubio moje drugove, 
zato će ga đavo odnijeti! Kako treba započeti stvar? 


— Prije pet sati ti ćeš se sakriti negdje u blizini. Tu ima dosta drveća 
i grmlja. 

— U redu, shvatio sam. Vi ćete malo zakasniti pa će Nijemac i 
Španjolac doći prije vas, tako da će obojica, kad vi i potporučnik stignete, 
ležati tu razmrskanih lubanja. 

— Ne, nikako tako. Ja moram biti prisutan, hoću vidjeti kako te hulje 
izdišu. Sternaua sam izazvao na dvoboj mačem. Potporučnik će nastupiti 
tek iza mene. Ja ću, dakle, prvi doći na red, i kad stane nasuprot meni, ti 
ćeš ga svojim hicem srušiti. Drugim hicem odmah zatim pogodi 
Španjolca. 

— Nije to loš plan. A plaća, senjor? 

— Primit ćeš je sutra. Ovdje, o ponoći 
— Uredu, pristajem. 

— Kad si bio kod kamena? 

— Podveče. 


— Mjesto je sigurno, možemo se njime i kasnije koristiti, bez straha 
da bi nas tko mogao otkriti. Sad znaš sve. Ja se nadam da se mogu uzdati 
u tebe. Laku noć! 

— Laku noć, senjor! Budite bez brige: Moji će hici pogoditi cilj. 

Kapetan ode. Meksikanac je još neko vrijeme glodao zečje kosti, a 
onda se diže, prebaci pušku preko ramena i pope se navrh jame. Sternau 
jurnu iz svog skrovišta i odšulja se do mjesta gdje je čovjek morao izići iz 
grmlja. Ne sluteći ni izdaleka da mu je opasnost tako blizu, razmaknu 
Meksikanac granje. Ali čim se granje za njim ponovo sastavi, pojavi se 
pred njim Sternau i uhvati ga za grlo. Nitkov ne uspje ni riječ izgovoriti. 
Sternau mu je tako čvrsto stisnuo grlo da nije mogao disati pa se 
onesvijestio. Ruke i noge najprije su mu se grčevito micale, a onda se 
ukočiše i čovjek se bez svijesti sruši na zemlju. Sputan, vezan i omotan u 
marame, ličio je na krut zavežljaj. 

Sternau ga zgrabi zajedno sa puškom, prebaci na ramena i uputi se 
prema haciendi. Činilo mu se da je svijet oko njega utonuo u najdublju 
tišinu, ali Sternau nije vjerovao kapetanu: mogao je biti još na putu, još 
izvan kuće. Zato sačeka jedan sat pa se tek onda približi sa svojim 
sužnjem stražnjoj daščanoj ogradi. Tamo baci na drugu stranu najprije 
svoj živi zavežljaj, a zatim se i sam prebaci. Potom izvidje najprije 
oprezno predvorje i, kad utvrdi da svi spavaju, odnese Meksikanca u 
svoju sobu i zaključa se u njoj. U sobi je još gorjelo svjetlo, nitko nije u nju 
ušao. Kad oslobodi sužnja marama u koje je bio umotan, primijeti da ga 
ovaj gleda s izrazom straha u očima. 


— Ah, momče, ti me poznaješ — reče Sternau poluglasno. — Da, 
kapetan je rekao da je u meni sam đavo: mora da je to istina, jer te inače 
ne bih bio dobio u svoje ruke. Ovdje ćeš spavati bolje nego vani. Ali 
najprije ću pretražiti tvoje džepove. Tko je bio toliko neoprezan da je u 
blizini svojih neprijatelja pekao zeca, taj je bio možda i glup pa je sačuvao 
poruku koju je našao pod izvjesnim kamenom. 

Sternau pretraži onome čovjeku džepove i nađe doista u jednome od 
njih zgužvanu cedulju pa je vrati na njeno mjesto i reče: 

— Zadrži je još do jutra, jer je sad ne trebam. A sad možeš do jutra 
razmisliti hoćeš li na saslušanju lagati ili govoriti istinu. 

Potom ga još pažljivije omota remenima, veza ga za dvije noge svoga 
kreveta pa onda legne da prospava koji sat. Ujutro ga Mariano, pokucavši 
na vrata, probudi. Sternau ga zamoli da ga sačeka dolje i onda se diže. 
Nije smatrao potrebnim da pismeno ili usmeno izrazi svoju posljednju 
volju. Provjeri je li sužanj čvrsto vezan i, naoružan pištoljima, siđe mirno 
niz stube, kao da ide na doručak. Dolje ga je čekao Mariano. Pođoše 
zajedno u staju, osedlaše sami konje i odjahaše. Mariano baci pogled na 
Verdojin prozor i primijeti kapetana. 

— Kapetan nas gleda — reče 

Sternau se uopće ne osvrnu, već samo zapita: — Pogađaš li na što on 
sad misli? 


Oba prijatelja oslovljavala su se od nekog vremena s ti. 

— Da — odgovori Mariano. — On misli da im nećeš umaći. Ako te 
jedan ne usmrti, učinit će to drugi. Potporučnik je, kažu, odličan strijelac. 
Jučer su o čitavoj toj stvari govorili tako lakoumno i bezbrižno pa sam 
uvjeren da se nimalo ne plaše. 

— Ilja sam uvjeren da se ne plaše, ali iz drugog razloga. Oni su čvrsto 
uvjereni da neće uopće doći do dvoboja. 

— Ja te ne razumijem! 

— Odmah ćeš me razumjeti. Saslušaj me! 

Sternau ispriča sad prijatelju kako je motrio na kapetana pa se 
odšuljao za njim. Mariano je bio zaprepašten onim što je čuo. 

— Ti si, dakle, zatvorio ubojicu u svoju sobu? — zapita ga Mariano 
zabrinuto. — Zar se ne bojiš da ti pobjegne? 

— On je tako sputan i stegnut da jedva može disati. O tome da bi 
mogao zvati nekoga u pomoć, nema uopće govora. Čak i ako uspije da se 
stenjanjem nekako javi, nitko ga neće htjeti osloboditi, jer će svatko 
pomisliti da ga nisam bez razloga zatvorio u svoju sobu. 

— A što će biti s njegovim drugovima? 

— Odmah nakon dvoboja sve ćemo ih pohvatati uz pomoć nekoliko 
Vaquerosa koje ćemo dozvati s pašnjaka. 

Nakon njihova dolaska pojaviše se kod kamenoloma i ona tri oficira. 
Protivnici se pozdraviše s uobičajenom učtivošću. Sternau i Mariano 

primijetiše da se kapetan osvrće na sve strane, kao da nešto ili nekoga 
traži: nastojao je proniknuti kroz tamu grmlja i drveća, da otkrije svog 
saveznika, ali trud mu je bio uzaludan. 


Sekundanti udesiše sastanak da bi još jednom pretresli neka pitanja. 
Sekundant protivne stranke donio je sobom mač za Sternaua, jer ovaj nije 
raspolagao tim oružjem. On pokuša, kako je to već uobičajeno, izmiriti 
zavađene stranke, ali kapetan odbi ponudu, poprativši svoje riječi oholim 
izrazom lica i jednako oholom kretnjom ruke. 

— Ni riječi više o tome! — reče. — Moj protivnik je rekao da će 
zadovoljština biti dana tek kad jedan od nas bude ranjen i time primoran 
odbaciti mač. Ja sam to prihvatio pa nisam nimalo raspoložen da od toga 
odustanem. 


— Avi, senjor Sternau? — zapita sekundant. 


— 1 ja ostajem čvrsto kod postavljenog uvjeta — izjavi hladno 
Nijemac — utoliko više što sam uvjet ja postavio. 


Kad Sternau primi mač, pa se oba protivnika suočiše, zapita Sternau 
sekundanta: 


— Hoćete li mi dozvoliti da prije samog dvoboja kažem nešto? 
— Govorite! 


— Čujte me! Čovjek koji se nalazi ispred mene očekuje s velikom 
sigurnošću da će sad pasti dva hica, s vrha brda ili iz grmlja. Jedan je hitac 
namijenjen meni, a drugi mojem sekundantu. Ubojica je unajmljen pa je 
trebao još danas, o ponoći, primiti kod ladrillosa dvostruku plaću za svoje 
ubojstvo iz zasjede. 


Oficir uzmaknu jedan korak i viknu ljutito: 

— Senjor, stidite se, to je nečuvena uvreda. 

— To je živa istina — odgovori Sternau hladno. — Vidite li svoga 
druga, tog kapetana, tog caballera? Nije li od straha problijedio kao 
mrtvac? Ne vidite li kako mu se mač u ruci trese, kako mu usne dršću? 
Izgleda li tako nevin čovjek? Sekundant se zagleda u svog starješinu i 
reče, i sam problijedivši: 

— O Dios, istina je. Vi dršćete, kapetane! 

— On laže! — promuca Verdoja. 

— Čujete li kako mu i glas dršće? — zapita Sternau. — To je od straha. 
Naprijed, počnimo komediju! 

Kapetan dođe sad k sebi, 

— Da, počnimo! — viknu i nasrnu odmah na protivnika. 

— Stoj! — naredi Sternau, odbivši Verdoji snažnim udarcem mač iz 
ruke. — Još nisu sekundanti na svojim mjestima pa nisu ni dali znak. 
Pridržavajte se pravila, jer ću inače odbaciti mač i posegnuti za prvom 
boljom šibom! 

Protivnici uzeše opet mačeve u ruke i zauzeše borbeni stav. 
Sekundanti dadoše znak i dvoboj započe. Kapetan nasrnu divljački na 
Sternaua. Ali ovaj je svaki napad dočekivao ponosno i mirno, s lakoćom, 
dok mu odjednom oči ne bljesnuše. Snažnim udarcem odbacio je u stranu 
ruku svog protivnika. Oštrica mača okrenula se brzinom munje, a vrh mu 
se zataknuo u branik. Kapetan kriknu i mač mu pade na zemlju. 

— Jao, moja ruka! — zaurla. 


Mač je ležao na tlu. U braniku samog mača nalazila su se dva prsta, 
druga dva su pala na zemlju, a krvav batrljak ranjenik je zagrnuo rubom 
svog kaputa. Sternau se obrati hladnokrvno sekundantu: 

— Ovaj se čovjek desnom rukom nikad više neće dotaći neke dame 
koja mu sama nije to dozvolila. 

Onda kapetan diže krvav batrljak i kriknu: 

— Ti si đavo, ali ja ću te ipak jednom ukrotiti! 

Sekundant i potporučnik Pardero priđoše Verdoji. Bodrili su ga i 
trudili se da mu privremenim povojem zaustave krvarenje. On se sasvim 
prepusti njihovoj njezi, psujući pri tom poluglasno, divljački, Sternaua 
koji se na njegove psovke nije uopće obazirao. 

Pošto ga poviše, kapetan šapnu Parderu: 


— Ako ubijete tog psa, neka vam je oprošten sav novac koji mi 
dugujete od kartanja! 


Pardero kimnu nesvjesno glavom. Problijedio je, upravo kao maločas 
kapetan, i upro pogled pun straha u sekundante koji su utvrđivali razmak 
između dva protivnika. Provjeriše zatim pažljivo pištolje, ogledavši im 
obje cijevi, a onda ih nabiše pa prepustiše protivnicima da izaberu po 
jedan iz Marianova šešira. Kad protivnici stadoše jedan prema drugome, 
na tri koraka razdaljine, potporučnik i Mariano zauzeše svoja mjesta po 
strani. 


Potporučnik diže ruku i počne odbrojavanje: 

— Jedan! 

Protivnici se odazvaše tome znaku. Svatko od njih diže u isti čas 
desnu ruku, u kojoj je držao pištolj, i uperi cijev ravno u protivnikove 
grudi. 

— Dva! 


Parderova ruka zadrhta. Stisnu čvrsto zube, savlada se i nanišani 
ravno u točku gdje je Sternauovo srce živo kucalo. Tamo se tane trebalo 
zabiti. Na udaljenosti od tri koraka nije se moglo promašiti. To ga 
uvjerenje ispuni samopouzdanjem. Oba nišana njegova oružja bila su 
čvrsto uprta u protivnikovo srce. Ali Sternau je stajao ponosno pred 
svojim protivnikom, s osmijehom nadmoćnosti na usnama. 

— Tri! 

To je bila riječ poslije koje je netko od dvojice trebao biti pogođen. 
Sternau nije skidao svoj čvrst pogled s Parderova oka. Ali na posljednju 
zapovijed skrenu brzinom munje svoje oružje od njegovih grudi na 
njegovo oružje. Oba hica prasnuše. Parderova ruka zajedno s pištoljem 
snažno ustuknu. Drugi Sternauov hitac sijevnu, trenutak zatim sijevnu i 
protivnikov hitac, ali Pardero kriknu, a pištolj mu padne na zemlju. U isti 
čas zastenja i kapetan tamo kod grma. 

— Moja ruka! — viknu Pardero. 

— Pogodio me! — kriknu Verdoja. 


— Tako je — reče mirno Sternau. — Senjor Pardero nema čvrstu 
ruku. Moje je prvo tane udarilo u cijev njegova pištolja, potisnule je i 
udarilo s njegovim u stranu. Moje mu je drugo tane razmrskalo ruku, pa 
je njegovo drugo tane zalutalo, zašlo iza mene i, kao što vidim, zarilo se u 
već ranjenu ruku mog prvog protivnika. Tko se želi boriti u dvoboju 
pištoljem, mora najprije naučiti gađati, a tko ima hrabrosti da vrijeđa 
dame, mora imati i hrabrosti da podnese posljedice. Ja običavam takvim 
ljudima oduzimati desnu ruku. Dobar dan, senjores! 


Sternau zataknu oba ispražnjena pištolj a za pas, uzjaha svoga konja 
i odjaha, a Mariano mu se pridruži. Ona trojica oficira ostadoše sami na 
poprištu. Pardero ostade s razmrskanom rukom, a Verdoji izrezaše rukav 
i poviše mu ranu. Kletvama i psovkama pratili su oni svoje protivnike na 
njihovu putu. Sternau i Mariano požuriše do ladrillosa, da bi odatle 
tragom vođe razbojnika kojega je zarobio Sternau došli do razbojničkog 
logora. S pašnjaka povedoše sobom izvjestan broj Vaquerosa, Tragovi, 

još uvijek vidljivi, vodili su do jednog šumskog klanca među brdima. 
Pošto prepadom savladaše postavljenu stražu, uspješe uhvatiti bez 
krvoprolića snom savladane razbojnike. Vezaše ih na konje i odjahaše 
trkom s njima put haciende. Petorica zarobljenika bili su tako čvrsto 
vezani za konje da su se jedva mogli micati. Putem im Sternau oslobodi 
usta. — Da niste pisnuli! — zapovijedi im — inače ću vam satjerati tane 
u glavu. Oslobodit ću vam i ruke, ali samo pod uvjetom da se nikako ne 
udaljujete od nas. Idemo do haciende del Erina. 


Sternau naredi da im se odriješe lisičine, da bi mogli sami držati uzde. 
Sad su bili vezani samo konopima koji su išli od jedne njihove noge pod 
trbuhom konja do druge njihove noge. Nije to bila samo milost koju su 
time njima iskazivali, nego i mjera opreza koju je Sternau poduzeo. 
Sternau je poslao Vaquerose njihovim kućama. On nije htio da kopljanici 
koji su logorovali u blizini haciende vide da on vodi zarobljenike, jer bi 
onda kapetan to prerano saznao. Zarobljenici koji drže uzde mogu imati 
izgled slobodnih članova pratnje, ličiti na ljude koji pripadaju haciendi. 
Jahali su trkom prema haciendi. Stigavši do cilja, ujahaše slobodno u 
dvorište kroz kapiju, koja je, kao obično, bila otvorena pa se vojnici uopće 
ne osvrnuše na njih. Stojeći na ulazu, Arbellez se začudi kad vidje da se 
njegovi prijatelji vraćaju s tolikom pratnjom i s jednim konjem bez 
jahača. 

— Ah, vratili ste se najzad. Mi smo vas tražili. Vodite nam goste, 
senjores? 

— Nisu to zapravo gosti, senjor — reče Sternau. — To su zarobljenici. 
Haciendero se začudi i zapita: — Zarobljenici? Kako to? Bože, što vam se 
to opet desilo? 


— Ispričat ću vam to kasnije. A sad vas molim da mi otvorite jedan 
podrum gdje bismo mogli zatvoriti te ljude da ih kopljnički oficiri zasad 
ne vide. 

Potom vezaše ponovo ljudima ruke, odvezaše ih od konja i uguraše u 
podrum u kojem nije bilo prozora, pa zatvoriše za njima tako vrata da im 
nije mogao pasti na pamet bijeg. Vojnici nisu ništa primijetili. Oba 
prijatelja pođu zatim u blagovaonicu na doručak. Tamo zatekoše 
kormilara s Karjom iEmmom, koji su bili načas napustili bolesnika, pa im 
ispričaše svoju posljednju pustolovinu. Pedro Arbellez nije uopće znao 
da je njegovu kćer Verdoja uvrijedio pa se uplaši kad to sazna. Kad se 
povede riječ o dvoboju, Emma problijedi. Mariano ispriča potanko kako 

se stvar odvila, pa svi izraziše udivljenje hrabrom borcu. Ali udivljenje je 
bilo pomiješano sa strahom da se kopljanici ne osvete haciendi i njenim 
ljudima. Sternau pokuša suzbiti njihov strah. 

— Kopljanici su potčinjeni Juarezu koji će sigurno dogurati do 
Predsjednika — reče. — A Juarez vam je sklon, senjor Arbellez. Tojeoni 
dokazao povjerivši vam upravu haciende Vandaqua. O tome će oficiri 
morati razmisliti. Uostalom, mi imamo protiv njih jedno vrlo opasno 
oružje, a to su naši zarobljenici koje ćemo sad preslušati. Čovjek kojega 
sam jučer zarobio nalazi se sigurno još u mojoj sobi. Danas ga još nisam 
vidio, ali ću ga sad ovamo dovesti. Sternau pođe u svoju sobu i zateče 
zarobljenika još uvijek u položaju u kojemu ga je bio ostavio. Lice mu je 
bilo poplavilo, a iz začepljenih usta prodiralo je tiho stenjanje, upravo 
hroptanje, jer mu je disanje bilo gotovo onemogućeno. Sternau mu 
oslobodi usta. Zatim ga odveza od kreveta i skide mu remene s nogu, tako 
da su mu sad još samo ruke bile vezane. 


— Ustani! — zapovijedi mu zatim. — Moram govoriti s tobom. 


Zarobljenik se mučno podiže. Kako je dugo ostao sputan, nije bio 
pokretljiv. Sad je najzad mogao disati, pa mu lice poprimi prirodnu boju, 
a i pogled mu nije bio više ukočen. Ali u pogledu kojim ošinu Sternaua 
nije bilo ni traga pokornosti. 

— Kako ste se usudili napasti me! — zareža zarobljenik. — Ja sam 
slobodan Meksikanac. 

— Mani se glupe šale — odvrati Sternau. — Pa vidiš da nisi više 
slobodan Meksikanac! 

— Ali bez svoje krivice. Ja tražim slobodu i zadovoljštinu! 

— Što ti tražiš, to je nama svejedno. Što ćeš dobiti, to će se vrlo brzo 
vidjeti. Samo ne očekuj da ću ti ja prirediti neku kazališnu predstavu! A 
sad ćeš doći sa mnom! 

Sternau zgrabi čovjeka i izgura ga iz sobe. Meksikanac se pokuša 
suprotstaviti, ali uzalud, jer je još osjećao posljedice sputanosti pa mu krv 
u žilama nije tekla ranijom snagom. Malo zatim uđoše obojica u 
blagovaonicu. Kad se razbojnik nađe među nepoznatim ljudima, zapita: 

— Što ću ja tu? 

— Odgovarat ćeš na moja pitanja, ništa drugo — zapovijedi mu 
Sternau i gurnu ga naprijed. — Stani ovamo! Vidiš li ovaj pištolj? Makneš 
li se i najmanje, u namjeri da pobjegneš, smjesta ću te ustrijeliti! 

— Ja prosvjedujem protiv takvog postupka! — usprotivi se 
Meksikanac. 

Sternau ga pogleda prezirno i, slegnuvši ramenima, okrenu se prema 
prozoru. Napolju je zatoptao konj. Sternau pogleda kroz prozor i spazi 
jednog kopljanika koji je na znojem oblivenom konju jurio prema logoru. 
Bio je to sigurno glasnik koji je donosio neku zapovijed. Sternau se 
okrenu ponovo zarobljeniku i reče mu: — Na preslušanju kojemu ćeš 
sada biti podvrgnut past će odluka o tvojoj sudbini. Ako budeš imao na 
umu, kao što se nadam, svoju korist, odgovarat ćeš po istini na sva moja 
pitanja. Ti si bio najmljen da neke od nas ubiješ. Ja sam prisluškivao tvoj 
razgovor o ponoći tamo dolje kod ograde i kod ruševina pa sam čuo svaku 
riječ. Bio sam i kod kamena i pročitao poruku koju je kapetan za tebe 
tamo sakrio, a ti je još imaš u džepu. Vi ste vrebali na mene u Tigrovu 
klancu — sve ja to znam. Ti si ubojica i ja ću bez ustručavanja u roku od 
deset minuta narediti da te objese, ukoliko se ne pokažeš spremnim da 
iskrenošću spasiš sebi život. 

Te riječi, strogim glasom izrečene, nagnaše čovjeka na razmišljanje. 
Obuze ga silan strah, jer uvidje da pred Sternauom ne može više ništa 
kriti. S oronula mu lica nestade izraz prkosa. 


Natmuri se, obori oči i odvrati: — Ako vi to učinite, netko će me 
osvetiti. To je sigurno! 

— Atko će te to osvetiti? — zapita Sternau. 

— Ja imam još drugova. 

— Da, znam. Oni su te čekali u šumi, i to znam, jer si to sinoć rekao 
kapetanu. Ali mi smo bili jutros tamo pa smo ih zarobili. Začas ćeš ih 
vidjeti. 

Meksikanac problijedi. — To ne vjerujem. Vi me hoćete zaplašiti. 

— Nisi ti čovjek kojemu ja želim lagati. Priđi prozoru i pogledaj dolje. 
Njihovi su konji još u dvorištu, a do njih je tvoj. 

Čovjek pogleda na dvorište. Vidje konje svojih drugova, prepozna i 
svoga i uvjeri se da mu je Sternau rekao istinu. Ipak pokuša još 
posljednjim snagama zaplašiti prisutne i reče: 

— Osvetit će me kapetan! 


Sternau je pratio pogledom zarobljenika kad je ovaj gledao s prozora 
pa ugleda tri jahača koji su sa zapada jahali prema logoru. On ih odmah 
prepozna i odgovori čovjeku: 

— Gledaj tamo! Vidiš li ona tri jahača? To je kapetan sa svoj a dva 
potporučnika. Kad se približe, vidjet ćeš da Verdoja i Pardero imaju 
desnu ruku povezanu. Ja sam imao jutros kod kamenoloma dvoboj s 
njima pa sam ih obojicu lišio desne ruke. Od njih se ne možeš nadati 
nikakvoj pomoći. 

Zarobljenik se zagleda u jahače i ponovo se uplaši. I drugi priđoše 
prozoru da vide pridošlice. Ovi dokasaše bliže, ujahaše u dvorište i 
sjahaše. Nakon nekoliko trenutaka ljudi iz haciende razaznaše po 
njihovim koracima da su se uputili u svoje sobe. 

— Dakle, nadaš li se još uvijek da će ti kapetan pomoći? — zapita 
Sternau razbojnika. 

Razbojnik je šutio. On nije htio riječima priznati da je odustao od 
dosadašnjeg otpora. 

— Odgovori mi sad! — nastavi Sternau. — Priznaješ li da ste 
unajmljeni od nekog Corteja da uvrebate mene i moje prijatelje? 

— Da, to priznajem — reče čovjek. 

— Kad u tome niste uspjeli, jer sam ja u Tigrovu klancu ranio vaše 
ljude, da li je kapetan Verdoja obvezao vas koji ste ostali neozlijeđeni da 
nas ustrijelite? 

— Da. 

— Vi ste onda uistinu pucali u mene? 

— Ja nisam, pucala su samo ona dvojica koje ste vi u klancu ranili. 

— Ne opravdavaj se, ti si ih vodio. Ti si potom imao nekoliko 
sastanaka s Verdojom, a jučer na posljednjem sastanku zatražio je od 
tebe da ustrijeliš mene i senjora Mariana u trenutku kad ja iziđem njemu 
na megdan. 

— Da — prizna Meksikanac sav uplašen. Uvidio je konačno da je 
svako poricanje uzaludno, ali ipak doda: — Vjerujte mi, senjor Sternau, 
da ne bih to učinio. Ja vas ni u kojem slučaju ne bih ustrijelio. 

— Ah! A što bi ti učinio? 

— Ja bih u pravom trenutku istupio pa bih vam rekao što kapetan 
namjerava s vama učiniti. 

— Pričaj ti to kome hoćeš, samo ne meni. Uostalom, sad ću te suočiti 
s tvojim prijateljima. 

— Mariano idi, molim te, po ljude! 

Mariano pođe i malo zatim dovede sobom ljude, koji se očito uplašiše 
kad ugledaše svog druga. 


Sternau ih je trebao samo malo zastrašiti pa da sve priznaju. Kad 
saznaše da je njihov ortak već sve priznao, uvidješe da nema smisla svoj 
položaj uzaludnim poricanjem još pogoršavati. 

— Vi ste ubojice i još nešto gore od toga — reče Sternau. — Zaslužili 
ste da vas sve objesim, ali ja ću imati obzira prema vama, ukoliko 
pristanete ispuniti jedan moj uvjet. 

— Koji uvjet? — zapita jedan od njih. 

— Da ponovite svoje priznanje pred kapetanom, čim ja to od vas 
zatražim? 

Oni se zgledaše bez riječi. Najzad zapita vođa: 

— Dali je to neophodno potrebno? 

— Da. Ako to ne učinite, znajte da ću narediti da vas smjesta objese. 
Nemojte misliti da ja samo prijetim! 

— Nećemo da nas vješaju zbog kapetana. Ako to baš mora biti, reći 
ćemo istinu i pred kapetanom. 


— U redu. Život ste spasili, a ostalo će se već vidjeti! Sad ćete biti svi 
zajedno zatvoreni. Ne pokušavajte bježati, jer će vas svaki takav pokušaj 
stajati glave! 


Potom ih zatvori se sve zajedno u jedan podrum. 

9. SUD ČASTI 


ri oficira su nakon Sternauova odlaska ostala još duže vremena na 
poprištu, jer su dvojica bili ranjeni. Pardero, s potpuno 
razmrskanom rukom, nije suviše krvario. Običan privremeni povoj 
pokaza se kod njega dovoljnim kao prva pomoć. Drukčije je stvar stjala s 
kapetanom. Kako je njegova posjekotina bila oštra, jer mu je mač odnio 
četiri prsta, krv mu je stalno navirala, a rana, iako neopasna, zadana mu 
tanetom, bila je, kako se činilo, povrijedila jednu krupniju žilu. Zato je kod 
njega i bilo teže zaustaviti krvarenje. Za vrijeme povijanja rana nisu 
mnogo govirili, a škrte su im riječi bile izraz gnjeva i bijesa. 
— Zar je itko to mogao zamisliti! — zareza Pardero. 
— Da ćete u svojoj nespretnosti pucati u mene! — prekide ga 
Verdoja. 


— Ja? Ta čuli ste već kako se to desilo. Našem protivniku jedva tko 
može biti ravan u vještom gađanju. 


— Molim gospodu da se ne svađaju! — zamoli ih sekundant koji je 
bio zauzet povijanjem njihovih rana, jer mu ranjenici pri tom nisu mogli 
ni najmanje pomoći. — Spretnost senjora Sternaua u baratanju mačem i 
pištoljem upravo me je iznenadila, ali još su me više iznenadile njegove 
riječi. 

— Zaista su svakoga morale uvelike iznenaditi — suglasi se Pardero. 

— On vas je okrivio, kapetane, da ste unajmili ubojicu koji je trebao 
ubiti njega i njegova sekundanta. 


— Podlac! — planu Verdoja. 


Ali kapetan nije mogao prikriti snažno crvenilo kojim mu se osu lice, 
do maločas blijedo poput smrti. Tko je pri tolikom gubitku krvi mogao 
tako jako pocrvenjeti, sigurno se osjećao pogođenim. Sekundant ga 
odmjeri oštrim pogledom. Bio je to čestit čovjek koji nije imao ni pojma 
o pravim namjerama svog starješine pa se nerado bio prihvatio dužnosti 
sekundanta, pogotovu ukoliko se u ovom slučaju radilo o uvredi jedne 
dame. On je bio čvrsto uvjeren da Sternauova optužba nije bila bez 
osnova pa zapita: 

— Što je moglo navesti Sternaua na takvu optužbu? 

— Samo njegova pokvarenost — reče kapetan. 

— Vi se sigurno varate, senjor! — odgovori mirno sekundant. -Koliko 
ja mogu prosuditi Sternaua, nije to čovjek kadar da se ponizi do tolike 
opakosti. 

— Svakako je svoju ulogu loše odglumio i promašio cilj koji je sebi 
postavio. 

— Nito ne mogu vjerovati. Jedan Matava-se ne može biti glumac. 

Verdoja lupi ljutilo nogom. 

— Umuknite! Hoćete li možda reći da vjerujete riječima tog čovjeka? 

— On vas je otvoreno optužio, a vi niste njegovu optužbu opovrgli — 
odvrati potporučnik odmjereno. — Ali ja neću o svemu tome izricati svoj 
sud dok dokazima ne bude utvrđeno tko je u pravu, tužitelj ili vi. 


— To bih vam ja i savjetovao! 

Potporučnik diže pogled s povoja, koji je upravo namiještao, namršti 
se i reče: 

— Imate li možda namjeru prijetiti, kapetane? 

— Svakako! — odgovori kapetan ljutito. 

Potporučnik prestade omatati povoj i uzmaknu. 


— Ja vam najozbiljnije zabranjujem da se prema meni tako ponašate 
— reče. — U službi vam se pokoravam kao starješini, ali u sporu zbog 
uvrede časti imamo obojica jednaka prava. Vaše mi je ponašanje prema 
meni neshvatljivo, pa vam otvoreno kažem da sam odlučio, čim se 
vratimo u naš stan, o vašem slučaju porazgovarati sa senjorom 
Sternauom. On vas je optužio zbog pokušanog ubojstva iz zasjede. Ako 
vam je time učinio krivo, morat će optužbu povući i pružiti vam 
zadovoljštinu. Ako li se pak utvrdi da je njegova optužba bila zasnovana 
na činjenicama, ja ću dati ostavku na svoj položaj. 

— Ja vam zabranjujem da govorite s tim čovjekom! — reče dašćući 
kapetan. 

— Vi mi možete zapovijedati samo u službenom odnosu, inače 
nikako. Vama je sad poznat moj stav o tom vašem sporu. Ako želite da 
vam do kraja namjestim povoj, molim vas da prekinemo ovaj razgovor. 

Verdoja ga morade poslušati pa mu pruži mišku da mu previje ranu. 
Gnjev koji je njime ovladao obuzeo ga je u času kad se trebao smiriti kako 

bi mu krvarenje moglo prestati, pa je previjanje rane moralo duže 
potrajati. Dok je potporučnik bio zauzet miškom svog starješine, izmijeni 
Pardero s Verdojem nekoliko pogleda koji mu jasno kazaše da će u njemu 
imati saveznika. Najzad uzjahaše konje i krenuše put haciende. 


Među kopljanicima nalazio se i jedan čovjek koji je trebao postati 
liječnik, ali je zbog lošeg vladanja bio izbačen sa sveučilišta. Taj je čovjek 
radio kao liječnik u eskadronu pa je trebao zapravo prisustvovati 
dvoboju. Ali Sternau je odbio da dvoboju prisustvuje liječnik, a kapetan 
je bio toliko uvjeren u uspjeh podmuklog napada koji je osmislio, da nisu 
smatrali potrebnim obavijestiti liječnika o dvoboju. No, čim Verdoja i 
Pardero stigoše na haciendu, pozvaše liječnika da im rane propisno 
previje. Tom prilikom saznaše od njega da je u logor došao jedan kurir s 
Juarezovim naređenjem da odmah krenu u Monclovu, jer je tamošnje 
stanovništvo ustalo protiv vlade. Kapetan naredi da mu se kurir dovede 
i primi od njega pismeni nalog da krene odmah u pomoć pobunjenicima. 

— Hoću li moći jahati? — upita kapetan sanitetskog oficira. 

— Da — odgovori ovaj. — Jahanje ne zamara ruku. Treba se samo 
bojati groznice koju može prouzročiti rana, ali, kako sam na ranu stavio 
ljekovitu travu, ima nade da će vas groznica mimoići. 


— A potporučnik Pardero? 

— Njegova je rana bolnija od vaše, ali ne i opasnija. I on može jahati. 
Ali mačem se nećete moći više služiti nijedan ni drugi. 

— A ja ću se boriti lijevom rukom. Sutra ujutro krećemo. 


Dok se liječnik bavio onom dvojicom ranjenika, potporučnik potraži 
Sternaua, da izvrši ono što je bio naumio. Ovaj shvati odmah da ima posla 
s poštenjačinom, ali mu u prvi mah ne htjede dati nikakvo objašnjenje. 

— Meni je vaše objašnjenje neophodno potrebno — reče 
potporučnik. — Došao je jedan kurir s naređenjem da krenemo odmah 
odavle. Juarez nas šalje u Monclovu. Ako imate osnova da optužite 
kapetana zbog pokušaja ubojstva iz zasjede ili poticanja na takvo 
ubojstvo, odbit ću da služim pod njim i primorat ću ga da dade ostavku 
na svoj položaj. Jednako ću postupiti i s Parderom, jer sam uvjeren, ne 
bez razloga, da je bio u sporazumu s kapetanom. 


— A ipak ste se odazvali njihovu pozivu i bili im sekundant! 


— Atko se te dužnosti mogao prihvatiti, kad drugoga osim mene nije 
bilo? Uostalom, ja sam nešto više saznao tek kad sam krenuo na sastanak. 

Sad vam je sigurno jasno da vas moram svakako zamoliti da mi odmah 
date potrebna objašnjenja. 


— Dobit ćete ih ubrzo. Verdoja vidi da napad na mene nije uspio pa 
će, ne gubeći vremena, odjahati u izvjesnom smjeru da čovjeku koji je 
trebao izvršiti ubojstvo nešto javi. Ja namjeravam poći za njim i pripaziti 
na njega. Hoćete li me pratiti? Na tom će vam se putu pružiti najbolja 
prilika da se uvjerite u istinitost mojih tvrdnji. Spremite se, dakle, što 
brže možete na tu šetnju, ali tako da o njoj nitko ništa ne sazna! 


Potporučnik se morade time zadovoljiti i oprosti se načas. Sternau se 
nije prevario u svojim slunjama, jer, čim se sanitetski oficir udalji, uzjaha 
Verdoja konja i napusti haciendu, ali ne sam, jer je bio pozvao Pardera da 
ga prati, pod izlikom da mora govoriti s njim. Pardero je bio pravi 
Meksikanac, lakomislen, strastven čovjek koji je sve podvrgavao svojim 
željama i svojim strastima. Bio je siromašan, ali nije htio i ostati 
siromašan, pa je bogatstvo smatrao jedinim sredstvom kadrim da 
zadovolji njegove potrebe. U težnji za bogatstvom nije zazirao ni od 
kakvog sredstva, ali dotada nije imao u tome uspjeha. Dotada je bio 
dotjerao samo do dugova, a njegov je glavni vjerovnik bio kapetan, 
kojemu je dugovao velike svote izgubljene u igri s njim. Verdoja je htio to 
sad iskoristiti. Trebao je saveznika koji će zavisiti od njega, a u tu mu 
svrhu nitko nije mogao poslužiti bolje od Pardera. Zato ga sad povede 
sobom, da bi ga pridobio za svoje namjere. 


Verdoja nije znao da su njegovi ortaci zarobljeni. Zato i nije mogao 
shvatiti kako je Sternau uspio saznati da je on pripremio napad na njega, 
pa je sad naumio pod kamenom ostaviti ubojici drugu cedulju kojom će 
zakazati s njim sastanak o ponoći. Ali ne odjaha ravno do mjesta gdje se 
nalazio kamen. Bio je svjestan činjenice da Sternau motri na njega, zato 
krenu do ugovorenog mjesta još većom stramputicom nego što je bila 
ona kojom je išao prethodnog dana. 


— Zašto krećemo tek sutra u Monclovu? — zapita putem Pardero. — 
Po naređenju morali smo odmah krenuti. 

— Treba obaviti ovdje još neke poslove, a te ćemo poslove obaviti 
upravo nas dvojica, vi ija — reče Verdoja. 

— Ja? — uzviknu Pardero začuđeno. 


— Da. Nećete valjda Sternaua, koji vam je razmrskao ruku, ostaviti 
nekažnjena! 

— Ah, kad bih ga se samo mogao dočepati! — zareža potporučnik. 

— Dočepat ćemo ga se. Hajde da se udružimo, potporučniče! 

Verdoja pruži Parderu svoju lijevu ruku. 

— Pristajem! — viknu ovaj, stegnuvši lijevom rukom pruženu 
Verdojinu ruku. — Samo, kako da ga se dočepamo? 

— Ostavite tu brigu meni! Imam ja, uostalom, i drugih planova, od 
kojih neću imati koristi samo ja, nego i vi. 

— Nadam se da ćete mi ih povjeriti! 

— Hm, ti su planovi ponešto delikatne prirode pa ne znam mogu li u 
svakom slučaju računati s time da ih nećete odati. 

— Sasvim sigurno. Kunem se! 

— U redu, vjerovat ću vam. Što mislite o optužbi koju je Sternau iznio 
jutros protiv mene? 

— Hm! — progunđa Pardero i pri tom se zamisli te spusti pogled na 
sedlo. 

— Što ste se zamislili? Kažite otvoreno! 

— Ako je to vaša zapovijed, reći ću vam otvoreno da vaše ponašanje 
u toj stvari nije moglo raspršiti svaku sumnju. 

— Istina je. Priznajem da je Sternau bio u pravu. 

To iskreno priznanje zbuni Pardera. 

— Dakle, zaista! — reče začuđeno. 

— Da, i da je moj dobro promišljeni napad uspio, danas ne bismo 
obojica imali samo po jednu ruku, nego dvije, a Nijemca bi zajedno s 
njegovim sekundantom odnio đavo. Moram vam reći još i to da sam od 
vrlo ugledne i utjecajne osobe dobio nalog da Sternaua i njegove pratioce 
učinim neškodljivima. 

Posljednje su riječi bile lukavo sračunate na to da potaknu Pardera i 
da ovaj priskoči u pomoć kapetanu. 

— Prosto da čovjek ne vjeruje! — uzviknu potporučnik. — Smijem li 
znati ime te osobe? 

— Sad još ne. Taj Sternau znači više nego što se čini da znači. O tome 
hoće li on nestati zavisi uspjeh dalekosežnih planova, pa tko izvrši nalog 
pomenute ugledne osobe ili bilo kako pridonese njegovu izvršenju, može 
računati na trajnu zahvalnost. Shvatit ćete da se ja ne bih izvrgavao 
opasnosti kad ne bih bio uvjeren da mi u slučaju uspješnog izvršenja 

pomenutog naloga predstoji sjajna budućnost. 


Kapetan izgovori smišljeno tu laž. Ukolikoje sebe prikazao kao 
izvršitelj a višeg naloga, nastupao je kao opunomoćenik čija djela nisu 
podložna sudu. Govoreći o trajnoj zahvalnosti, htio je osigurati sebi 
pomoć potporučnika koji nije mogao ni izdaleka slutiti da su riječi 
njegova starješine bile u stvari pusta laž. 

— Mislite li da ću i ja biti nagrađen, ako vam pružim svoju ruku 
pomoćnicu? — zapita Pardero. 

— Svakako. Vi ćete biti čak dvostruko nagrađeni, upravo kao i ja. 
Najprije, možemo se nadati brzom napredovanju ili znatnoj novčanoj 
nagradi, a uz to ćemo obojica imati zadovoljstvo dokazati tom nevaljalcu 
da se znamo osvetiti. Mogu li, dakle, računati s vama? 

— Potpuno, kapetane! Ja vam se s najvećim zadovoljstvom stavljam 
na raspolaganje pa vas molim da mi kažete što imam činiti. 


— To ne znam još sada ni ja. Najprije moram saznati zašto moj 
opunomoćenik nije danas došao. 

— Zar ćemo se sada s njim sastati? 

— Ne. Mi ćemo ga najprije obavijestiti da želim govoriti večeras s 
njim. Tom prigodom saznat ću što ga je zadržalo pa ću prema tome 
udesiti svoj dalji postupak. To je i razlog zašto tek sutra krećem u 
Monclovu, a ne danas. 

— Nego, kako je Sternau mogao saznati za vaše namjere. Da vas nije 
vaš čovjek izdao? 

— Ne, u njega imam puno povjerenje. Prije bih rekao da nas je 
Sternau prisluškivao. Mora da se slučajno našao na mjestu gdje sam bio 
zakazao sastanak. Zato ću današnji dogovor zakazati na drugom mjestu. 
Hajdmo! 

Pardero se morade zadovoljiti tim nagovještajima i pođe za 
kapetanom koji je već potjerao svog konja. Čim su oficiri krenuli s 
haciende, Sternau i potporučnik uzjahaše konje i udariše putem kojim je 
Sternau dan ranije pošao do kamena. Sakriše svoje konje na istom mjestu 
gdje je dan ranije Sternau sakrio svoga pa se uputiše prema kamenu. 
Potporučnik se pope na cedar, a Sternau se sakri u grmlje kojim je bio 
dovoljno zaklonjen. Nakon nekoga vremena začuše u blizini topot konja. 
Jahači se zaustaviše na rubu šume, sjahaše i približiše se. Bili su to 
Verdoja i Pardero. Verdoja podiže kamen i stavi pod njega smotani 

papirić. Osluhnuše nekoliko sekundi, da bi se uvjerili da li se nešto oko 
njih miče, a zatim se vratiše svojim konjima i krenuše natrag u logor. U 
isti čas napustiše Sternau i potporučnik svoja skrovišta i Sternau izvadi 
ispod kamena poruku. 


— Pardero je bio s kapetanom! — reče potporučnik. — On je, dakle, 
upućen u stvar. Smijem li pročitati poruku, senjor? 

Sternau je već letimice pročitao poruku pa pruži potporučniku papir. 
Na papiru su bile ispisane ove riječi: 

'Ostani u blizini ovog mjesta. U ponoć ćemo se sastati tu kod tog 
kamena. Moraš se opravdati.' 

Pismo je bilo dosta nečitko, nezgrapnim rukopisom pisano, jer je 
Verdoja morao pisati lijevom rukom. I ovaj put nije bilo potpisa. 
Potporučnik upita Sternaua: 


— Vi mislite da je pismo upućeno čovjeku koji je vas i senjora 
Mariana trebao ustrijeliti? 

— Da. 

— A hoće li on naći pismo? 

— Ne. 


— Onda ne mislite vratiti pismo pod kamen! Ja bih to učinio pa bih u 
ponoć prisluškivao razgovor. 

— To nije moguće, jer dotični čovjek neće doći. On je već u mojim 
rukama kao zarobljenik na haciendi. A sad uzjašimo konje. Vi ste sad 
vlastitim očima vidjeli ubojice, pa ću vam sad na povratku sve ispričati. 

Ono što sad Sternau ispriča izazva duboko gnušanje u duši čestita 
potporučnika. 

— Što mislite sad učiniti? — zapita on Sternaua. 

— Raskrinkat ću kapetana i njegova pomagača — odgovori Sternau. 

— To je pravo. A hoćuli ja smjeti prisustvovati tome? 

— Svakako! Ja vas čak molim da mi budete svjedok. 

— A što mislite učiniti sa zarobljenicima, senjor? 

— Ja sam im obećao da ću im poštedjeti život ako pred kapetanom 
kažu svu istinu. Moram održati riječ koju sam zadao. 

— Hm. To nije baš oprezno. Ti su razbojnici zaslužili vješanje. Ako ih 
sada oslobodite, vaš će život biti u stalnoj opasnosti. 

— Ne poričem to, samo ja nisam još nikada dosada prekršio zadanu 

riječ pa neću to ni sada učiniti. Moj blagi postupak prema njima mogao bi 
možda djelovati odgojno na njih. 

— Ne vjerujem. Takvi ljudi ne znaju cijeniti blagost, a čovječnost 
smatraju slabošću. 


Kapetan i Pardero stigoše na haciendu mnogo prije njih. Verdoja se 
nalazio u logoru među vojnicima pa ih vidje kad stigoše i odmah se 
namršti. Bilo mu je sumnjivo što se potporučnik nalazi u Sternauovu 
društvu pa mu pođe u susret, pogleda ga mrko i zapita: 

— Gdje ste bili, potporučniče? 

— U šetnji — odgovori ovaj. 

— Bez moje dozvole, zar ne? — nastavi prijetećim glasom kapetan. 

— Zar mi je bila potrebna vaša dozvola? — uzvrati mu oficir oštro. 

— Svakako. Vi znate da se nalazimo na pohodu, a ne u garnizonu. 

— Po mom mišljenju mi se ne nalazimo na pohodu, nego u vojničkom 
taboru, kapetane. 

— Uzalud pravite te razlike, potporučniče. Vi morate tražiti dozvolu 
kad god se želite udaljiti. 

Mladi oficir pocrveni od Iljutitosti, jer su se oko njih okupili kopljanici 
pa su mogli čuti svaku riječ njihova razgovora. 

— To bih morao učiniti — odvrati on — samo kad bih imao namjeru 
otputovati nekud ili se udaljiti za vrijeme službe. Ali sad sam izjahao u 
šetnju upravo kao što ste to učinili i vi s potporučnikom Parderom. 

Verdoja se protegnu čitavim tijelom. 

— Senjor, znate li vi što znači suprotstaviti se svom starješini? — 
viknu kapetan prijetećim glasom. 

— Ja to znam upravo kao i vi, senjor. Ali u mom slučaju ne može biti 
govora ni o kakvom suprotstavljanju. Radi se samo o različitim 
pogledima koji se na miran i pristojan način mogu uskladiti. Dakako, 
svakome mora biti jasno da nijedan oficir neće dopustiti da bude bez 
razloga pozivan na red pred vojnicima! 

Kapetan ošinu bijesnim pogledom potporučnika, priđe mu, ispruži 
ruku i zapovijedi mu: — Predajte mi smjesta svoj mač, potporučniče! 

Potporučnik je bio, doduše, još mlad čovjek, ali nije znao za strah. 
Toliko se mogao svladati da je sa smiješkom na usnama odgovorio 

kapetanu: 

— Svoj mač da vam predam? E, to ne možete od mene tražiti! 

— Ja sam vaš starješina! 

— Bili ste to! A sad ste hulja! Smatrao bih najvećom sramotom kad 
biste se usudili dirnuti moj mač! 

Te su riječi bile izrečene povišenim glasom, tako da su ih svi vojnici 
mogli čuti. Usred gomile vojnika nađoše se i Pardero i Sternau. Ovaj 
pristade uz hrabrog potporučnika, našavši se tako okružen trojicom 
oficira. Uvreda, izrečena u posljednjim riječima, bila je tako velika da 
Verdoja u prvi mah zanijemi, a onda nasrnu na potporučnika i viknu 
dršćući od bijesa: 

— Opozovite odmah što ste rekli! 

— Da opozovem? Ne. Ja ću ponoviti ono što sam rekao — odgovori 
potporučnik bez straha. 

Kapetan ga htjede sad udariti, ali Sternau podbode svoga konja i 
projuri u snažnom kružnom skoku pored Verdoje, zadavši mu tako 
snažan udarac šakom da se ovaj odmah srušio na zemlju. 

— Što ste uradili? Kako ste se usudili? — viknu Pardero. 

— Ništa! — odgovori Sternau. — Eto, usudio sam se uprljati svoju 
ruku. 

— Da — viknu mladi potporučnik svome drugu — i vama kažem da 
ste hulja čijim se dodirom čovjek može samo uprljati! 

Perdero problijedi od srdžbe i straha. 

— Vi vjerojatno sanjate — viknu on. 

— Ne, ja sam pri punoj svijesti, a vi nikako niste. 

— Ah, vi biste ipak morali razmisliti o tome da sam ja vaš starješina. 
Vi ste, naime, ovdje najmlađi oficir. 

— Vi niste više moj starješina. S vama neću više služiti. Ne može biti 
mjesta u vojsci istovremeno i meni i vama dvojici. 

— Vi zaboravljate da se iz vojske ne izlazi ni tako lako ni tako brzo 
kao što vi mislite — nasmija se podrugljivo Pardero. 

— Uzmite na znanje da ste zbog neposluha uhićeni, a senjor Sternau 
neka uzme također na znanje da je uhićen zbog nanesene tjelesne 
ozljede! 

— Miliste li to ozbiljno? — upita ga Sternau. — Takav crv da mi to 


199 


govori? Dođite ovamo! 

Pardero je stajao u njegovoj neposrednoj blizini. Pokazao se 
neopreznim jer ga Sternau ščepa, uhvati ga za vrat, podiže uvis i tresnu 
njime tolikom snagom o zemlju da se ovaj više ne makne. Sad se i 
kopljanici uznemiriše. Pred njih istupi stari četni narednik i obrati se 
potporučniku: 

— Gospodine potporučniče, možete li nam reći što to sve znači? 

Potporučnik mu klimnu prijazno glavom i odgovori: 

— Randoso, tko vam je najmiliji oficir? Odgovorite mi iskreno. 

— Hm! Vi, gospodine potporučniče, pa vi to znate. Inače ne bismo bili 
mirno otrpjeli da senor Verdoja i senor Pardero budu cilj vaših tako 
krupnih uvreda. A pogotovo ne bismo bili dopustili da ih vrijeđa čovjek 
koji nije vojnik. 

— Čuj me, dakle, Randoso. Ti su se podlaci udružili s razbojnicima i 
ubojicama, a cilj im je bio da rade o glavi časnim ljudima i vrijeđaju čestite 
dame. Jutros su imali dvoboj. Tom su prilikom i jedan i drugi Božjom 
voljom izgubili desnu ruku. A sad smo ja i Sternau bili vani u šumi pa smo 
ih prisluškivali. Oni nisu dostojni da zapovijedaju čestitim meksičkim 
kopljanicima. Ja neću više služiti pod njima. 

— Caramba, senjor, onda ću i ja izići iz vojske! — reče starac. 

— To nije potrebno, Randoso. Ti si stara junačina pa ćeš se znati i 
sada snaći. Ja mislim da će najbolje biti da mi stvar istražimo i onda 
odredimo tko treba izići iz vojske, ona dvojica ili ja. 

— Istina je, gospodine potporučniče — reče narednik i pogladi pri 
tom sebi brk. 

— Ako vi budete morali izići iz vojske, izići ću i ja, pa će se čitav 
eskadron rasturiti. Ako li pak budu morali izići ona dvojica kojima nitko 
od nas nije sklon, đavo nek ih nosi, onda ćete vi postati kapetan. 

— Ati ćeš postati potporučnik. Za tobom će pak, redom, i drugi biti 
unaprijeđeni. 

— Vi mislite, dakle, da im treba suditi ratni sud? 

— Ne, jer nisu počinili nikakav ratni zločin. Treba im suditi sud časti. 

— U redu. Hoćemo li im oduzeti oružje? 

— Svakako. 

— Hoćemo li ih vezati? 

— Ne. Oni su zasad uhićeni pa će do presude ostati pod stražom u 
jednoj sobi tu na haciendi. Suđenje će se održati u dvorištu u prisutnosti 
čitavog eskadrona. Oni nisu sad pri svijesti. Zatvori ih i pobrini se da budu 
stalno pod stražom, a onda dođi gore k meni da nazočiš prethodnoj 
istrazi. 

Da potporučniku nisu bili njegovi potčinjeni uvelike odani, taj je 
opasan pothvat mogao završiti i sasvim drugačije, jer su on i Sternau bili 
okruženi surovim vojnicima. Na njegov mig vojnici smjestiše besvjesne 
optuženike, pošto im prije oduzeše oružje, u jednu malu sobu te postavi 
se na vrata i pred prozore straže. Sternau i Mariano popeše se zatim u 
dvoranu, gdje ispričaše vojnicima kako su im ona dvojica radili o glavi. 
Mariano je uporno tražio da se suđenje održi u prisutnosti ljudi s 
haciende i da oba zarobljenika budu izvedeni pred sud pod pratnjom 
nekoliko snažnih Vaquerosa. Marianovu traženju bi udovoljeno pa je 
trabalo samo još izvršiti pripreme za sjednicu. 


Dok su dolje kopljanici u grupama pretresali neobičan događaj, stari 
narednik i potporučnik pođoše do zarobljenih hajduka koji su morali 
ponoviti svoje iskaze. Hajduci to učiniše, a kako su time bile izvršene sve 
pripreme, unesoše u dvorište podosta stolica i klupa, na koje su trebale 
sjesti glavne ličnosti. Za jednim je stolom sjedio potporučnik, do njega 
narednik, dok su desno i lijevo od njih sjeli podoficiri. To je bio zbor 
sudaca. Na drugoj strani su zauzeli svoja mjesta Sternau i Mariano kao 
tužitelji. Nasuprot njima sjeli su u svojstvu svjedoka Unger, haciendero i 
obje dame, a na četvrtoj strani stajali su na izvjesnoj udaljenosti u 
svojstvu gledatelja kopljanici i nekoliko Vaquerosa i Cibolerosa. Najzad 
izvedoše pred sud Verdoju i Pardera. Nemoguće je opisati u kakvom su 
se stanju ta dvojica nalazili. Da će se naći u takvom položaju, da će 
doživjeti takvo poniženje, to nisu mogli uopće ni sanjati. Pjenili su se od 
bijesa i, da su se mogli služiti desnom rukom, ona četvorica Vaquerosa 
koji su ih doveli pred sud jedva bi ih savladali. — Što ima to značiti? — 
viknu Verdoja kad ugleda onaj skup ljudi. — Što ste se ovdje skupili? — 
izdera se on na vojnike. — Nosite se odavle, vi pasji sinovi! 


— Umirite se, senjor Verdoja! — opomenu ga potporučnik u svojstvu 
predsjednika. — Vi ste ovdje pred nama optuženi, pa zavisi samo o vašem 
ponašanju kako ćemo s vama postupiti. 


— Ja optužen? — viknu kapetan. — Tko me to optužuje? 
— To ćete odmah čuti. 

— Atko će mi suditi? 

— Mi koji sad ovdje sjedimo. 

Verdoja prasnu u glasan, podrugljiv smijeh. — Nalazim li se pred 
luđacima? Moji vojnici hoće mi suditi? Hulje, odmah da ste se vratili na 
svoja mjesta! Sve ću vas postrijeljati! 

Podigavši lijevu šaku, koraknu prema naredniku da ga udari, ali ga 
Vaquerosi spriječiše u tome. 

— Predlažem da se oba optuženika vežu ukoliko se smjesta ne umire 
— reče Sternau. 

— Prijedlog se prihvaća! — odgovori potporučnik. 

— Usudite se! — viknu kapetan. — Čitavu ću haciendu izravnati sa 
zemljom! 

— Imate li remene ili konope? — zapita potporučnik vojnike, ne 
odgovorivši uopće kapetanu. 

Vojnici pretraži se džepove i izvukoše iz njih ono što je potporučnik 
tražio. 

— Vidite, senjores, da se mi ne šalimo! — reče predsjedatelj. 

— Pokorite se onome čemu ne možete izbjeći, inače ćemo vas silom 
primorati da se pokorite! 


— Da se pokorimo! — viknu Verdoja. — Kakav smo to zločin počinili? 
Tko se to usuđuje pokretati nekakav ratni sud i suditi svojim 
starješinama? Ako netko već treba ovdje nastupiti kao tužitelj, onda sam 
to svakako ja! 

— Vi ste u zabludi. Ne sudi vama ratni sud, nego sud časti, koji treba 
presuditi mogu li časni ljudi još služiti pod vašim zapovjedništvom. 

Verdoja je upravo htio da na svoj način oštro odgovori, ali mu 
Pardero položi pomirljivo ruku na rame i šapnu: 

— Umirite se, zaboga! Surovošću nećemo ovdje ništa postići. 

Kapetan se smiri. — Pa dobro, neka počne ta vaša lakrdija! Ja 
pridržavam sebi pravo da posljednji progovorim — izjavi Verdoja, a 
Pardero se suglasi s njim. Kako sad zavlada tišina, predsjedatelj reče: 

— Senjor Sternau, govorite! 


Sternau ustade. — Ja optužujem u ime obiju prisutnih dama ova dva 
čovjeka zbog nečasnog postupka prema njima. Ja ih optužujem i zbog 
pokušaja ubojstva, jer su pokušali ubiti mene, senjor Mariana i senjor 

Ungera. 

— Možete li te optužbe potkrijepiti dokazima? 

— Mogu. 

Potporučnik se sad obrati dvojici optuženika i zapita ih: 

— Što mislite o tim optužbama? 

— One su tako besmislene da ne smatram uopće potrebnim da se na 
njih osvrnem — izjavi Verdoja, a Pardero se suglasi s njim. 

— Zahvaljujem vam — reče potporučnik. — Ako o tome nemate ništa 
reći, onda možemo postupak pojednostaviti, a to je i naša želja. Preko 
prve optužbe možemo, dakle, jednostavno prijeći. Optuženici ne 
odgovaraju na nju i već time priznaju njenu istinitost. Što se tiče druge, 
primorani smo da je opširnije izložimo. Kako su nam oba optuženika 
uskratili u vezi s njom svaki odgovor, molim senjora Sternaua da je 
pobliže obrazloži. 

Sternau obrazloži opširnije svoju optužbu, propustivši namjerno 
ukazati na činjenicu da raspolaže hajducima kao svjedocima. On 
pojedinačno nabroji sve opasnosti kojima je bio izvrgnut otkad je 
poglavica Bivolsko Čelo njega i drugove upozorio na zasjedu koja im je 
na putu do haciende del Erina prijetila. On pomenu izlet do Tigrova 
klanca na koji je pošao s Verdojom i potporučnicima i istaknu da je tom 
prigodom počeo sumnjati na Verdoju. On se osvrnu i na kapetanovo 
noćno šuljanje i njegove sumnjive izlete pa zaključi da je posljednji izlet 
na koji su dvojica optuženika pošli bio poduzet s neprijateljskim 
namjerama. Kad Sternau završi, uze riječ Verdoja, iako je ranije rekao da 
neće uopće odgovarati na optužbe. 


— Izgleda zaista da imam posla s luđacima — reče on. — Ovaj je 
čovjek iznio samo prazna nagađanja i sad se ovaj skup ljudi, koji sebe 
naziva sudom, usuđuje suditi dvojici caballerosa i oficira naše slavne 
Republike. Tu ću sramotu ja znati kazniti čim toj komediji bude kraj! 

— Te se kazne ja ne bojim — odgovori Sternau, jer ću ja svoja 
nagađanja potvrditi dokazima. Kad su gospoda danas izjahala, ja sam 
odmah naslutio kakav je bio cilj tog njihova izleta pa sam s gospodinom 
potporučnikom krenuo za njima s namjerom da ih prisluškujem. Verdoja 
je, naime, u šumi odredio jedno mjesto, upravo jedan kamen pod koji je 
stavljao svoje pismene naloge. 

Današnji nalog glasi: 'Ostani u blizini ovog mjesta. U ponoć ćemo se 

sastati kod tog kamena. Moraš se opravdati.' Ja ne vjerujem da će to 
Verdoja poreći. 

Kad Sternau spomenu kamen i pokaza poruku, da bi potom pročitao 
njen sadržaj, optuženici problijedješe. Obojica umuknuše kad vidješe da 
su oči svih prisutnih uprte u njih. Sternau nastavi: 

— Moram primijetiti da sam razgovore na tajnim sastancima 
optuženika prisluškivao pa sam se prema njima u svom daljem traganju 
ravnao. Ja imam svjedoke koji će o svemu što sam iznio moći dati sudu 
podrobna obavještenja. 

Na njegov mig pojaviše se pred sudom svi zarobljeni Meksikanci. Kad 
ih vidje, Verdoja se vidno trgnu. I sad iziđe sve na vidjelo. Iskazi 
zarobljenika, iako dosta zbunjeni, bili su toliko vjerodostojni i opširni, da 
se u njihovu istinitost nije moglo posumnjati. Na porukama bi utvrđen 
Verdojin rukopis pa optuženik nije mogao poreći istinitost optužbe. 
Optuženici umuknuše i, zauzevši prkosan stav, uskratiše svako i 
najmanje priznanje. 

— Time je krivica optuženih dokazana — izjavi predsjedatelj. 

— Po zakonima naše zemlje Verdoja je zaslužio smrt. Nećemo 
istraživati koliko se Pardero može smatrati njegovim sukrivcem. Mi smo 
sudili samo kao sud časti. Naša dužnost nije da kažnjavamo, nego samo 
da odlučimo hoćemo li i dalje služiti s tim ljudima. Što se mene tiče, 
izjavljujem s najvećom odlučnošću da izlazim iz vojske pa se od ovoga 
časa ne smatram više vojnikom. 

— Ja vam uskraćujem otpust! — vikne Verdoja. 


— Vi nećete moći zadržati ni mene ni druge, jer sam uvjeren da će se 
mnogi povesti za mojim primjerom. 

— Neka se samo tko usudi! — planu Verdoja. — Pogledajte samo! 

Već se bio podigao narednik Randoso. 

— lja izjavljujem da neću više služiti pod huljama — reče — i nadam 
se da će svi drugovi slijediti moj primjer. 

Verdoja se pokuša usprotiviti buntovnicima, vičući u sav glas, ali bi 
nadglasan mnogoglasnim klicanjem kojim su svi podoficiri i vojnici 
izjavljivali da neće više ni čuti za Verdoju i Pardera i hoće da potporučnik 
preuzme dužnost kapetana. 

Kad se buka utiša, potporučnik se obrati vojnicima i reče: 


— Pristajem preuzeti vodstvo nad eskadronom, s time da ujedno 

postavim nove oficire na upražnjena mjesta. O izvršenim promjenama 
poslat ću odmah izvještaj Juarezu, u čijoj je vlasti da to odobri ili poništi. 
Podstrekače na djelo ubojstva i njihove ortake predajmo onima koji su 
bili cilj njihovih napada, neka ih oni kazne. Oni će sa svojim privatnim 
stvarima ostati ovdje, dok ćemo mi za četvrt sata krenuti put Monclove. 

Svi pozdraviše s oduševljenim  klicanjem zapovijed novog 
zapovjednika koji naredi da se zarobljenici ponovo zatvore, a sam pođe 
u svoju sobu da odmah sastavi izvještaj koji će poslati Juarezu. Oprostivši 
se srdačno od svojih domaćina, pohita zatim sa svojim eskadronom da 
izvrši Juarezovu zapovijed. 


Kad se Verdoja nađe s Parderom zatvoren u svojoj sobi, stade 
bjesnjeti. Krv mu je ključala u žilama, jer se osjećao poniženim pa je 
plamtio od želje za osvetom. Ipak se uspije savladati pred Parderom koji 
je stajao kraj prozora i gledao napolje. 


— Dva Vaquerosa stoje pred prozorom — reče Pardero — naoružani 
do zuba. Čuvaju nas da ne pobjegnemo. Nego, Verdoja, objasnite mi svoje 
ponašanje. 

— Što želite da vam objasnim? — upita ga svrgnuti kapetan. 

— Oni su nas na nečuven način ponizili, a vi ste se pokorili njihovoj 
odluci. Ja počinjem sumnjati u istinitost vaših riječi. Zar mi niste govorili 
o utjecajnoj osobi koja će nas zaštititi, o trajnoj nagradi? 

— Pardero, pa niste valjda budala! Zar ne vidite da ta stvar neće za 
nas imati posijedica? Zato, koliko god bila neprijatna, ne treba nas zbog 
nje glava boljeti. Taj novopečeni kapetan bio je u pravu kad je postupio 
kao što je postupio, ali što smo danas izgubili, to će nam biti stostruko 
nadoknađeno. Ja imam nalog da izvjesne ljude pošto-poto onemogućim i 
to ću učiniti, usprkos neprijatnostima kojima sam sada izvrgnut. Nagrada 
će biti utoliko veća. 


— Jeste li uvjereni o to? Kako ćemo onemogućiti ljude u čijoj se vlasti 
sada nalazimo? Pa oni nas mogu ubiti. 


I Verdoja se toga bojao, ali je krio svoj strah. Trudio se umiriti 
Pardera i u tome najzad i uspije. On je bio svjestan ne samo da se od 
Juareza nema više čemu nadati, nego da ni protivna stranka neće imati 
više povjerenja u njega pa će ga potajno nadzirati. Zato odluči da će se 
odreći vojničke službe i da će se sav posvetiti ostvarenju dvaju zadataka: 
najprije će se domoći zemlje koju mu je Cortejo obećao, a onda će se 

dočepati Emme i tako naplatiti što ga je s toliko prezira odbila. Ali pri tom 
mu je netko morao pomoći. Morao je imati prijatelja na čiju bi se vjernost 
i privrženost mogao osloniti, a to je mogao biti samo Pardero. Zato ga je 
nastojao pridobiti za sebe pa mu i ovom prigodom reče: 


— Ja sam zapravo zadovoljan onim što se zbilo. Služba je za mene 
predstavljala zapreku da izvršim svoje teške zadatke pa ću se sada, kad 
te zapreke više nema, moći nesmetano posvetiti njima. Nego, znate li vi, 
Pardero, koliko iznosi vaš dug prema meni? 


— Hm, otprilike tisuću srebrnih pjastri, ako se ne varam. 

— Taj mi novac nećete nikad moći vratiti, ukoliko ostanete ono što 
jeste. Ako mi pomognete da ostvarim svoje planove, ja ću poderati vaše 
obveznice, a vi možete računati ne samo na unapređenje nego i na 
nagradu. A najprijatnija će vam nagrada biti Karja, lijepa Indijanka! 

— Caramba. Ako održite ta obećanja, ja sam spreman dušom i tijelom 
biti vaš. 

— Možete se potpuno uzdati u mene! A i vaš strah da bi nas mogli 
ubiti nije utemeljen. Neće nas ubiti, nego će nas otpustiti iz službe, a onda 
ćemo se moći sasvim posvetiti ostvarenju naših planova. 


Verdoja se osmjehnu. Kao da već unaprijed uživa u osveti, usne mu 
poprimiše izraz đavolske radosti pa se i Pardero ohrabri i reče: 


— Sramota koju su nam danas nanijeli zaslužuje naročitu kaznu. Što 
mislite učiniti? 

— Upravo ono što su oni sad nama učinili. Ja ću ih uhvatiti i smjestiti 
na jedno mjesto gdje će moći dokraja osjetiti sve radosti zatvora. 
Nedaleko moje haciende nalazi se, naime, jedan stari meksički hram, 
jedna piramida čija je unutrašnjost puna hodnika i spilja koje samo ja 
poznajem. Ta se tajna, poznata samo mojoj obitelji, prenosi s koljena na 
koljeno. U tim će spiljama zarobljenici izginuti. Tamo ćemo smjestiti i 
obje gospođice, Emmu i Karju. 

— Vi ste, Verdoja, đavo — nasmija se cinički Pardero. — Doduše, vrlo 
prijatan đavo! 


— Da, mi ćemo obojica biti đavoli. Ali mene pri tom neće voditi samo 
želja za osvetom, nego i račun. Obećane su mi velike stvari čim tu trojicu 
onemogućim. Hoće li obećanje biti održano? Ja sam u to uvjeren, ali u ovo 
naše nemirno doba čovjek mora biti na oprezu. Ako tu trojicu ubijem pa 
ne dobijem obećanu nagradu, neću moći ništa učiniti, bit ću prosto 

nasamaren. Ako pak ostanu živi, u mom zatvoru, moći ću oštro nastupiti 
i tražiti da budem plaćen. Vidite, dakle, da postupajući s najvećim 
oprezom, imam u vidu ne samo svoju nego i vašu korist. 

— Da, vi ste oštrouman, oprezan i lukav čovjek, i zato imam 
povjerenja u vas, zato sam uvjeren da ćemo uspjeti ostvariti naše 
planove. Odsada možete potpuno računati sa mnom. Ali nas dvojica sami 
ne možemo oteti tri čovjeka i dvije djevojke. 


— Za to me ne boli glava. U našem blagoslovljenom Meksiku ima 
dovoljno ljudi spremnih da za pregršt srebrnih dolara stupe u našu 
službu. 


— A kako ćemo se oduprijeti potjeri za nama? Sigurno je, naime, da 
će nas goniti! 

— E, toga me nije ni najmanje strah. Znamo jahati pa ćemo potjerati 
konje u pustinju Mapimi, a onamo neće nitko za nama u potjeru, vjerujte 
mi! 

— U pustinju Mapini! — zgrozi se Pardero. — Da tamo propadnemo! 

— Ne brinite. Poznajem dobro tu pustinju. Ne sastoji se ona samo od 
pijeska i kamena, kao što se to priča, nego i od šuma u kojima ima i vode 
i voća pa se čovjek ne mora bojati da će skapati od gladi i žeđi. 

Dok su ta dvojica pretresala plan svog namjeravanog napada, o njima 
se govorilo na vijećanju koje se u isto vrijeme održavalo u blagovaonici. 
Nešto je trebalo učiniti s njima. Mariano predloži da se strijeljaju, ali se 
drugi tome usprotiviše. Zarobljenici su, doduše, pokušali izvršiti 
ubojstvo, ali im pokušaj nije uspio. A onda, nitko nije znao kakav će stav 
prema čitavoj toj stvari zauzeti Juarez. Bolje je bilo da ih se riješe bez 
prolijevanja krvi, jer su gubitkom ruku već dovoljno kažnjeni. I tako 
zaključi se da će im oduzeti oružje, ali će ih tek dva dana zatim pustiti na 
slobodu, da ne bi slučajno došli u dodir s Juarezom prije kurira koji mu je 
istoga dana bio upućen. Njihovim zarobljenim sukrivcima Sternau održa 
zadano obećanje. Vratiše im konje, noževe i omče, ali im oduzeše puške i 
pištolje. Pustiše ih pojedinačno, prema težini njihovih rana, ali pod 
strogom prijetnjom da će ih, ako ih nađu u blizini haciende, odmah 
strijeljati. Trećeg dana izvukoše Verdoju i Pardera iz njihova zatvora i 
izvedoše ih pred sakupljene članove haciende. Tu im Sternau objavi 
odluku suda časti, a onda ih pustiše da idu kud hoće. Oni napustiše odmah 
bez riječi haciendu i krenuše u pokrajinu Coahuila. Prvi im je cilj na 
njihovu putu bio grad Saltillo, u južnom dijelu te pokrajine. Tu zamijeniše 

odmah odoru običnim odijelom, a onda nestadoše. 


208 


10. OTMICA 


akon tih uzbudljivih dana hacienda del Erina proživje nekoliko 

tjedana u miru. Sternau nije htio napustiti haciendu dok se Antonio 

Unger sasvim ne oporavi. Čak neznatna, nepredviđena stvar mogla 
mu je ponovo ugroziti ozdravljenje, pa i život. Nakon četrnaest dana, od 
početka njegova liječenja, bolesnik se već toliko oporavio da se mogao 
pridići, osam dana zatim mogao je već šetati baštom, a tjedan dana iza 
toga upustio se i u duže šetnje. Duševno se već sasvim oporavio, pa je od 
trenutka kad mu se pamćenje vratilo, bio obuzet samo jednom mišlju: da 
se osveti Alfonsu de Rodrigandi. Zato je zadržavao prijatelje. Htio se 
pridružiti njihovu osvetničkom pohodu, a kako to nije mogao dok se ne 
navikne na jahanje, morali su ga oni čekati. Potres mozga moglo je 
izazvati i prijevremeno jahanje pa je morao postepeno vježbati tu 
vještinu. Tako prođe još nekoliko tjedana. Za to se vrijeme Mariano 
dopisivao sa svojom vjerenicom. Pisao joj je dva puta i ona mu je oba puta 
odgovorila. Bodrila ga je da se i ubuduće prepusti prokušanom vodstvu 
Sternaua i uvjeravala ga da ga voli i da mu je vjerna. 


Sternau je iz Vera Cruza, prije nego što je krenuo za Meksiko, pisao 
svojoj ženi da mu sljedeće pismo pošalje u Meksiko na adresu njene 
prijateljice Amy Dryden, jer će ga njenim posredstvom sigurno primiti, 
gdje god se nalazio. Sad je Mariano primio pismo od svoje dragane. Omot 
je ovaj put bio prilično velik i, otvorivši ga, Španjolac nađe u njemu i jedno 
pismo upućeno doktoru. 

To je pismo stiglo iz domovine, iz Rheinswaldena. Ono je obuhvaćalo 
nekoliko zbijenim rukopisom ispisanih araka i sadržavalo još jedan list 
upućen kapetanu Ungeru, koji je na jednoj strani bio ispisan rukom 
Ungerove žene, a na drugoj rukom malog Kurta. Roseta se u pismu 
raspričala kako su kod kuće svi dobro te ga obavijestila o svemu pomalo. 
Sternau pročita pismo, a onda ga savi i turi u prsni džep pa iziđe, uhvati 
najdivljijega konja, uzjaha ga i potjera u daleku savanu. Htio je biti sam 
sa svojim mislima. Antonio Unger, koji se oporavljao, imao je još uvijek 
na rani od operacije komad sterilizirane kože, koju je kasnije trebalo 
zamijeniti zlatnom pločicom. On je običavao svaki dan izjahati sa 

Sternauom u laganu šetnju pa je bio već toliko ojačao da je uskoro mogao 
prevaliti priličan komad puta, ukoliko je imao dobra konja koji je lagano 
kaskao. Sternau utvrdi dan odlaska; htjeli su ostati još tjedan dana na 
haciendi del Erina. 


Ti su tjedni bili za Emmu i njenu ljubav tjedni puni sreće. Oboje subili 
bezgranično odani i zahvalni liječniku. Pedro Arbellez je od Juareza 
postavljen za upravnika haciende Vandaqua pa je često posjećivao 
susjedno imanje. Tako je jednog dana njegova prisutnost na ovom imanju 
opet bila potrebna. Ali kako je uživao biti u društvu svog budućeg zeta, 
želio je da se prije njegova odlaska nađe još s njim. Zato zamoli Antonia 
da ga otprati do susjedne haciende. Krenuše pred sumrak i odluče da će 
se vratiti sutradan. Bili su tek napustili haciendu kad Sternau ugleda sa 
svog prozora konjanika koji se odjednom pojavio na obzorju i kasom se 
približavao imanju. Kad se približi, prepozna liječnik oficira kopljanika. 
Sternau siđe odmah u blagovaonicu da javi drugima, koji su se bili ondje 
već sakupili, da im dolazi u posjetjedan stranac. Malo zatim ujaha stranac 
u dvorište i Emma, koja je preuzela ulogu domaćice, ga primi. 

— To je hacienda del Erina — zapita je pošto je pozdravi. 

— Da — odgovori mu Emma. 

— Vlasnik se zove Pedro Arbellez, zar ne? 

— Da. Ja sam njegova kći. 

— Onda mi dopustite, senjorita, da vam se predstavim: ja sam kurir i 
nosim u Monclovu vijesti od Juareza, koji mi je rekao da će me senjor 
Arbellez rado primiti ukoliko prije noći ne stignem do cilja svoga puta. 

— To se samo po sebi razumije, senjor. Moj otac, doduše, nije sad kod 
kuće, vratit će se tek sutra ujutro, ali će vam ipak biti pružene sve 
udobnosti koje biste mogli zatrebati. Molim vas, predajte konja Vaqueru 
i izvolite sa mnom u blagovaonicu! 

Stranac pođe za njom dostojanstveno, poput kakvog plemića. 

Zamoliše ga da sjedne i večera s njima. U razgovoru nije mnogo 
sudjelovao, a kad ga Sternau upita gdje sad boravi Juarez, odgovori 
nejasno: 

— Diplomatski i ratni razlozi brane kadšto da se odgovori na takvo 
pitanje, senjor. Juarez ne želi da se zna gdje se on nalazi. 

To je zvučalo čudno. Sternau ga ispitivački pogleda i ne htjede više 
uopće razgovarati s njim. Nakon nekog vremena stranac izjavi da bi želio 

leći, jer ujutro mora krenuti dalje, pa ga stara Marija Hermoyes otprati 
do njegove sobe. Ali tamo se stranac ne svuče da bi legao na počinak, već 
se pruži u mreži za ležanje i zapali cigaretu. Kad je popuši, upali drugu, 
pa treću, pa četvrtu. Tako je bez prekida pušio i pri tom prisluškivao sve 
do ponoći, u stalnom očekivanju kakvog žamora u predvorju. Onda uze 
svjetlo, priđe prozoru i opisa njime krug. To ponovi dva puta, a potom 
ugasi svjetlo. Nekoliko minuta zatim netko baci o prozorska stakla 
nekoliko zrnaca pijeska i on otvori prozor. 


Kad je oficir napustio blagovaonicu, razgovor je krenuo uobičajenim 
tijekom. Oficirova prisutnost nije izazvala prijatan utisak. Pogledom je 
upravo probadao prisutne, a glas mu je bio oštar, odbojan. 
Najneraspoloženiji je bio Sternau, koji se duboko zamislio. Nešto je 
govorilo u njemu protiv stranog oficira, ali nije mogao sebi objasniti taj 
osjećaj. Odora nije tom oficiru pristajala, kao da nije bila napravljena za 
njega. Nešto drugo nije se moglo reći o njemu. 

Kad se rastadoše, da bi legli na počinak, Sternau ode u svoju sobu gdje 
se ushoda zamišljeno gore-dolje. Osjećao je u sebi izvjestan nemir, koji 
nije mogao objasniti. Bio je samo siguran da je oficirova prisutnost u 
nekoj vezi s njim. Je li taj čovjek bio zaista oficir? Verdoja i Pardero 
napustili su haciendu s osvetničkim namjerama, a, otkad je Arbellezu bila 
povjerena uprava haciende Vandaqua, hacienda del Erina bila je lišena 
posade Vaquerosa. Sternau odluči biti na oprezu. On se odšulja u hodnik 
i osluhnu na vratima strančeve sobe. Stranac je vjerojatno spavao, jer se 
nije mogao čuti ni najmanji šum. Sternau se onda odšulja natrag I iziđe u 
dvorište da ga obiđe i utvrdi jeli sve u redu. On nije ni slutio što mu sve 
predstoji. 

Iz grada Saltillo bila se, naime, uputila, o zalazu sunca, naoružana četa 
konjanika. Bilo je u njoj dvanaest ljudi, a vodili su ih Verdoja i Pardero. 
Ljudi su kasali trkom prema haciendi del Erina pa se, kad se smračilo, 
zaustavi se kod šume, na čijem se krajnjem rubu nalazio kamen koji je 
nekad služio kapetanu kao poštanski sandučić. Tu sjahaše, povedoše 
konje u šumu i tamo ih vezaše. 


Dva čovjeka ostadoše ondje kao straže, a ostala osmorica krenuše za 
svojim vođama pješice prema haciendi. Verdoja i Pardero su razgovarali 
šapatom: 

— Bilo je ipak dobro što su se naše odore nalazile još u gradu — reče 
kapetan. — Tako se Enrico uspio ušuljati kao špijun, pa ćemo biti na 

vrijeme o svemu obaviješteni. 

— Samo da ga ne prepoznaju! — reče Pardero. 

— Ne bojim se toga. Enrico je vješt lopov, neće se on odati ni 
pogledom ni izrazom lica. Ja sam uvjeren da će se sve dobro svršiti. 

Na nebu je bio mlađak pa je svuda bio mrak. Šuljajući se, ljudi stigoše 
do začelja haciende oko ponoći. 

— Tu gore su gostinske sobe. Tu je on — šapnu Pardero. — Uskoro 
će nam dati znak. Hoćemo li prijeko? 

— Da, sakrijmo se u jedan mračan kut. 

Ljudi su morali ostati napolju i prignuti se uz ogradu. Ona dvojica 
prijeđoše prijeko i stisnuše se u najbližem kutu. Bili su upravo čučnuli 
kad začuše tiho škripanje pijeska pod nečijim nogama. Odnekud je 
dolazio Sternau. 

— Čučni, čučni sasvim! Netko ide! — šapnu Verdoja. Sternau im se 
približi, zaustavi se na uglu kuće, osluhnu časkom okrenuvši se na drugu 
stranu, pa krenu dalje. 

— To je bio on! — reče Pardero tiho. — Što ćemo sad? 

— Udri! Ja ću ga lupiti kundakom po glavi. Gore bismo imali više posla 
s njim nego ovdje gdje ga možemo iznenaditi. 

— Ali, ako nam umakne? 

— Neće nam umaći. Svi su već legli, a on je iz vlastite pobude izišao u 
izviđanje. Pazi! 

Verdoja primi lijevom rukom dvocijevku za cijevi i odšulja se tiho za 
Sternauom. Iz pijeska je izraslo toliko trave da se njegovi koraci nisu 
mogli čuti. Stigavši tik do Sternaua, čučnu, da bi mogao prema svjetlu 
zvijezda točno odmjeriti visinu i udaljenost na kojoj se nalazio Sternau, 
pa poskoči naprijed. 

Sternau je imao oštar sluh. On je čuo iza sebe tihi šum pa se okrenuo. 
Ali upravo u taj čas Verdoja ga lupi strahovito kundakom po glavi i on se 
odmah sruši bez riječi na zemlju. 

— Pardero! — pozva tiho svog druga bivši kapetan. 

— Dođite! 

— Jeste li ga udesili? 

— Da. Sad ću ga svezati. Udrite ga još jednom i vi! 

Pardero ga odmah posluša. 

— Tako! — reče. — To je dobro prošlo. Taj je div bio jedini kojeg smo 
se morali bojati. S drugima nećemo imati mnogo posla. Pogledajte gore, 
Enrico nam daje znak. 

Ugledaše svjetlo kojim je tobožnji oficir sa svoga prozora tri puta 
opisao krug. Svjetlo se zatim ugasi. 

— Kud ćemo sa Sternauom? — zapita Pardero. 

— Najbolje će biti da ga smjestimo u onaj kut tamo, iz kojega smo 
maločas na njega vrebali. Tu nam je siguran. Čvrsto sam ga vezao, možda 
sam ga i ubio. Uteći nam nikako ne može. 

Uklonivši Sternaua, Verdoja baci nekoliko zrnaca pijeska u prozor na 
kojemu je maločas bljesnuo svjetlosni znak. 

— Enrico? 

— Da — začu se odgovor odozgo. — Sve u redu? 

— Spusti uzicu! 

Enrico spusti s prozora uzicu, a u isti tren jedan čovjek, koji je napolju 
čekao, pruži Parderu ljestve od užeta koje Enrico povuče i pričvrsti za 
prozor. 

— Držat će! — šapnu Enrico odozgo. 

Verdoja se uspne po njima i stigavši do prozora, reče: 

— Bili smo sretne ruke. Sternau nam je već dopao šaka. Šuljao se oko 
kuće pa sam ga mlatnuo i vezao. 

— Baš ste dobro to izveli! Jak je to čovjek, njega sam se najviše bojao. 
Mora da je izišao na prednja vrata, jer su ona otvorena. Sad vam zapravo 
ne trebaju više ljestve. 

— Ipak će nam trebati. Ako se popnemo ljestvama, začas ćemo biti 
svi u kući, dok bi nas u hodniku i na stubama mogli čuti. Postavit ću dva 
čovjeka na glavni ulaz, da nam tko ne uteče. 

Spustivši se lagano niz ljestve, Verdoja naredi svojim ljudima da se 
tiho prebace preko ograde, a potom da se ljestvama uspnu u Enricovu 
sobu. Dvojicu povede sobom do prednjih vrata zgrade, koja su bila samo 
pritvorena, pa im naredi da ne smiju nikoga pustiti iz kuće. Potom se vrati 
ljestvama i ponovo se uspne. Odmah zatim podigoše ljestve i zatvoriše 
prozor. Do sada je sve dobro prošlo. 

Stigli su do haciende, neprimijećeni od Vaquerosa koji su se utaborili 
u blizini. Domogli su se protivnika kojega su se najviše bojali, pa je sad 

trebalo završiti posao sa što manje buke. 

— Arbelleza nema kod kuće — šapnu Enrico 

— A gdje je? — zapita Verdoja. 

— Na Vandaqui. Otišao je tamo sa svojim zetom. 

— Demonio! Zar on ima zeta? — začudi se bivši kapetan. 

— Htio sam reći s vjerenikom svoje kćeri. 

— Atko je to? 

— Neki senjor Antonio, kako mi ona reče. Mora da je bio teško 
bolestan, tako sam bar čuo. 

— Ah, to je taj. Nema veze! A sad se nalazi na Vandaqui? 

— Da. 

— Neka! Njega ionako ne trebamo! A Mariano je tu? 

— Da. 

— Isenjorita Emma i Indijanka? 

— Vidio sam ih obje. 

— U redu. Znam u kojim sobama spavaju. Imaš li džepnu svjetiljku? 

— Da. Trebam li je upaliti? 

— Svakako. Pođi za mnom! 


Otvoriše polagano vrata i iziđoše jedan za drugim. Enrico osvijetli 
svjetiljkom hodnik, da bi se mogli u njemu snaći, a onda turi svjetiljku 
ponovo u džep. 


Verdoja povede ljude najprije do Marianovih vrata. Na njegovo tiho, 
ali uporno kucanje, odazva mu se Mariano s pitanjem: 


— Tko je? 

— Ja, Sternau! — odgovori mu Verdoja šapatom koji se ipak iz sobe 
mogao čuti. 

— Ah, ti si! Što te vodi k meni u to doba? 

— Otvori brzo! Moram ti reći nešto važno. 

— Odmah! 

U sobi zaškripa krevet. 


— Ne moraš paliti svjetlo — šapnu Verdoja koji je bio stalno na 
oprezu. 


Mariano navuče brzo najnužnije dijelove odjeće i otvori. 

— Uđi! — reče tiho, željan da sazna zašto ga Sternau treba. Čuo je 
samo kako je jedan čovjek ušao, i više ništa. 

U isti ga čas zgrabiše. Dvije ruke mu stisnuše grlo, tako da mu 
ponestade daha pa nije mogao ni pisnuti. Pokuša se braniti, ali ga sa svih 
strana uhvatiše čvrste šake i sapeše mu remenjem trup, ruke i noge, a u 
usta mu satjeraše klupko. Tada mu tek oslobodiše vrat — bio je uhvaćen. 

— Injega smo udesili! Sad je red na Ungeru! — reče Verdoja. 

Isto tako, i s istim uspjehom, savladaše i Ungera. Sad su već bili 
uhvaćeni Sternau, Mariano i Unger, a u kući se nitko nije ni probudio. 

— A sad idemo do senjorite Emme! — naredi Verdoja. 

I na njena vrata pokuca tiho. 

— Tko je? — zapita ona 

Odgovarajući, Verdoja šapnu što je nježnije mogao: — Ja sam, Karja! 

— Što hoćeš? 

— Moram s tobom govoriti. Otvori, Emma! 

— O čemu to? 

— Ne tako glasno. Radi se o stranom oficiru. Ne znam da li da 
probudim senjora Sternaua. 

Emma upade u stupicu. 

— Ah, da nam ne prijeti kakva opasnost? — reče. — Čekaj, odmah ću 
ti otvoriti! 

Napolju se čulo kako se diže s kreveta, prilazi vratima, povlači zasun 
i tiho šapće: 

— Uđi! Što se dogodilo? 

Verdoja se ušulja u sobu i uhvati odmah lijevom rukom djevojku za 
grlo. Ona se ne pokuša uopće braniti, već se odmah sruši. Od straha se 
onesvijestila, pala na zemlju i ostala ondje ležati. Potom pođoše prema 
sobi u kojoj je spavala Indijanka. I tu su lukavstvom postigli isti uspjeh, 
samo što se Karja ne onesvijesti. Ona je bila kći indijanskog poglavice pa 
nije imala nježne živce, poput razmažene Meksikanke. Vezaše je i 
začepiše joj usta. Sad su svi koje je trebalo uhvatiti bili u rukama 
razbojnika. Cijeli prvi kat bio je u njihovoj vlasti. Verdoja i Pardero znali 
su da dolje u prizemlju u nekoliko prostorija spavaju Vaquerosi. Bojeći se 
da im oni ne pokvare otmicu, zabraniše svojim ljudima da se upuste u 
bilo kakvu pljačku. Odrediše po tri čovjeka da pomognu Marianu i Ungeru 

da se obuku. Verdoja pođe do Emme, a Pardero potraži Indijanku. 
Emmina soba je bila u mraku. On upali svijeću. Emma se upravo 
oporavljala od nesvijesti, ali je još drhtala. On joj naredi da navuče na 
sebe haljinu. Zatim uze iz ormara neke stvari koje su mu, po njegovu 
mišljenju, mogle poslužiti na putu. Pardero nađe Karju gdje leži na tlu u 
potpuno svjesnom stanju: valjala se amo-tamo, trudeći se osloboditi. On 
zatvori za sobom vrata i upali svijeću. Vrijeme je odmicalo. On se odmah 
lati njenih veza i poče ih oprezno odvezivati, ali je ipak ne oslobodi 
sasvim. Zatim je primora da se potpuno obuče. Ona se nije nikako opirala. 
U prvi mah oči su joj bljesnule divljom mržnjom, a potom ih je sklopila, 
kao da se ravnodušno predala sudbini. Uto se otvori se vrata i Verdoja 
poviri u sobu. 

— Jeste li gotovi? — zapita. 

— Da. 


— Ponesite sobom i poneku ponjavu i koji pokrivač. Krećemo. I oba 
zarobljenika dobiše svoja odijela. 

Oni su bili tako vezani i uvijeni da se nisu mogli uopće micati, pa ih 
poniješe dolje u dvorište. Za njima poniješe Verdoja i Pardero djevojke, 
ali tako tiho i oprezno da ih nitko nije mogao čuti. Potom otvoriše isto 
tako tiho veliku kapiju i poniješe Sternaua. U mraku se nije moglo 
razabrati da li su mu oči otvorene. Nije se uopće micao. 

Dva po dva, uprtiše hajduci po jednog zarobljenika na ramenu i 
odniješe ih tiho odanle. Samo jedan zaostade, da zatvori kapiju, pa se 
onda i taj prebaci preko ograde i pođe za drugima. Na haciendi su se 
zadržali jedan sat. Do šume bilo je još pola sata hoda. Nađoše konje na 
mjestu gdje su ih ostavili. Za petero zarobljenika poveli su sobom pet 
konja, a za djevojke su ponijeli čak i ženska sedla. Potom ih sve vezaše za 
konje i pritom uvidješe da je Starnau došao ponovo k svijesti. 

Hajduci se podjeliše u pet grupa. Svaka tri čovjeka imala su uza se po 
jednog zarobljenika, a vođe po jednog pratioca. Zatim se odvoji se jedni 
od drugih i odjahaše u različitim smjerovima. Bili su to lukavo smislili, da 
bi lakše izbjegli potjeri. Grupe su se trebale opet sastati krajem prvog 
dana putovanja, a tek krajem drugog dana sresti se s Verdojom. Mjesta, 
gdje su se jedni s drugima trebali sastati, bila su unaprijed određena pa 
je svaki hajduk nekoliko dana prije napada morao točno izvidjeti put koji 
je trebalo prevaliti. Dvije su okolnosti pri svemu tome bile važne. Verdoja 
se naime morao bojati mogućnosti da ga ovako podijeljeni ortaci prevare, 

a, osim toga, ukoliko bi bili napadnuti, tri se čovjeka ne bi mogla 
suprotstaviti istom snagom kao svi zajedno. To mu pade na pamet tek 
kad se ujutro sa svojima prvi put zaustavio. On je imao uza se Emmu, dok 
su o drugim zarobljenicima vodili brigu Pardero i Meksikanci. Prvog dana 
putovanja prolazio je kroz brežuljkast kraj zapadno od gorskog lanca koji 
presijeca od sjevera prema jugu pokrajinu Coahuilu. Narednog dana 
poslijepodne, jašući zapadnim padinama tog predgorja, stiže do ruba 
pustinje Mapima, kojoj po zlu glasu nema ravne u čitavom Meksiku. To je 
bilo mjesto zakazanog sastanka, gdje su se druge četiri grupe trebale 
sastati s njim, pa je sad čekao s mnogo straha i napetosti da vidi uspjeh 
lukavo zamišljenog kaznenog pohoda. Već jedan sat nakon svog dolaska 
ugleda na južnoj strani u daljini grupu konjanika. Kad mu se grupa 
približi, izbroji osam ljudi. Prepozna svoje ljude i odmah mu laknu. 
Pokaza se da su to bile združene grupe koje su dovodile Sternaua i 
Mariana. Verdoja ih dočeka s velikim zadovoljstvom. Vezali su 
zarobljenike na neljudski način; ipak su im oslobodili usta pa su bar mogli 
disati. Predvečer stigoše, na veliko Verdojino zadovoljstvo, i druge grupe 
s Karjom i Ungerom. Ni za jednom od pet grupa nije nitko pošao u 
potjeru, pa se sad Verdoja nadao da će moći bez straha nastaviti put. 
Odmah se utaboriše, zapališe vatru i založiše. Potom nahraniše 
zarobljenike, koji nisu mogli sami jesti jer su im ruke bile vezane, 
odrediše smjene za stražu, pa jedni ostadoše na straži, a drugi legoše na 
počinak. Verdoja je namjerno odabrao prvu smjenu: unaprijed je uživao 
što će mučiti zarobljenike koji dotad nisu bili ni jednu jedinu riječ 
izgovorili. Oni su ležali usred kruga koji su Meksikanci sastavili. Najprije 
priđe Ungeru. 

— No, kako ti se sviđa ova šetnja? — zapita ga. — Imate pozdrave od 
čovjeka koji uvelike suosjeća s vama. 


— Od koga to? — zapita ga Unger. 

— Od nekog Pabla Corteja. 

— Iz Meksika? 

— Da. Izgleda da vam je prijateljski odan. 


Verdoja otkri namjerno svoju tajnu. Htio je saznati zašto je Cortejo 
tražio smrt tih ljudi, jer bi onda imao u ruci oružje protiv njega. Zato je 
svratio razgovor na njega, nadajući se da će mu možda kakva 
nepromišljena izjava zarobljenika otkriti tajnu. 


— Neka ga đavo nosi! — reče Unger. 

— Vas će đavo odnijeti, a ne njega. 

— Ako nas odnese, odnijet će sigurno s nama i tebe! 

— Šuti, huljo! Inače ću ti pokazati koga imaš pred sobom. 
Verdoja udari Ungera nogom i, krenuvši dalje, priđe Marianu. 


— Vidiš li sada što se čovjeku događa kad je hulji sekundant? 
zapita ga. — Družiš li se s lopovom, nećeš ni ti njegovoj sudbini izmaći! 
Poznaješ li ti Pabla Corteja? 

Mariano mu ne odgovori. 


— Ah, naučit ću ja vas već poslušnosti. Jednom ćete ipak progovoriti! 

Bivši kapetan udari i njega nogom. Sad je bio na redu Sternau. Taj je 
div bio tako vezan da nije mogao maknuti ni ruke ni noge, ali je koljena 
ipak mogao pridići do trbuha. 

— Evo me sad k tebi, pasji sine! — reče Verdoja. — Ti si nas lišio ruku 
pa ćeš sad to dvostruko platiti. Jesi li dobro osjetio moj udarac po glavi? 

Sternau se ne maknu. 

— Kako, nećeš odgovoriti? Odmah ću ti razvezati jezik! 

Verdoja podiže nogu u namjeri da i Sternaua udari, ali ovaj privuče 
munjevitom brzinom noge k sebi, a onda se opet pruži i pritisnu tolikom 
snagom koljenima Meksikancu trbuh da se ovaj nauznak svali i pade 
glavom u vatru. Doduše, odmah se pridignu, ali bolan urlik govorio je da 
se pošteno opekao. 

— Moje oko, moje oko! — zaurla Verdoja. 

Ljudi se probudiše, skinuše mu ruku s oka i ustanoviše da mu je u oko 
ušao iverak gorućeg drveta. Iverak se otkinuo, a vrh mu se nalazio još u 
oku. 

— Oko je izgubljeno, jer tu nema liječnika — reče jedan Meksikanac. 

Verdoja je stalno stenjao, mora daje imao strašne bolove. Trčao je 
naokolo i zaklinjao svakoga da mu izvadi iverak, ali nitko se na to nije 
mogao odvažiti. 

— Tu može samo jedan pomoći — izjavi Pardero. — Sternau. 

— Sternau, taj pasji sin koji je kriv za nesreću? Ispremlatit ću ga na 
mrtvo ime! — viknu ranjenik. 

— On jeliječnik. On će vam sigurno moći izvaditi iverak. 

— Onda neka to učini, da, neka to učini. A poslije, poslije ću ga 
lancima vezati za konja, da ima stalno na umu mene i moju osvetu. 

Pardero priđe divu i upita ga: 

— Jeste li vi i očni liječnik? 

Kako mu se učtivo obratio, Sternau potvrdi kratko. Ne bi uopće 
odgovorio da mu nije palo na pamet kako bi mogao iskoristiti ovu priliku. 

— Hoćete li moći izvaditi iverak? 

— Ne znam. Moram najprije pregledati oko. 


— Onda dođite. Ja ću vam odriješiti veze koliko bude potrebno da 
uzmognete ustati. 


Pardero skide liječniku remene s nogu i gurnu ga prema vatri gdje je 
sjedio Verdoja stalno stenjući. 


— Pregledajte ga! — zapovijedi Pardero. 


Verdoja skide ruku s oka koje je bilo zatvoreno, pogleda bijesno 
Sternaua drugim i reče: 

— Nitkove, ako mi odmah ne izliječiš oko, naredit ću da te štipaju 
užarenim kliještima. Gledaj ovamo! 

I otvori načas ranjeno oko, a Pardero mu ga osvijetli jednim ugarkom. 
Razgovor se vodio na španjolskom jeziku. Sternau je bio uvjeren da među 
prisutnima samo Unger razumije njemački. Zato, pažljivo pregledavajući 
Verdojino ranjeno oko, šapnu Ungeru na njemačkom jeziku: 

— Ne bojte se! Ja ću vas osloboditi! 

— Što kažeš? — zaurla Verdoja. 


— Mi liječnici zovemo svaku bolest i svaku ranu latinskim imenom. 
Ja sam spomenuo latinsko ime ozljede — odgovori Sternau. 


— Hoće li se moći izvaditi iverak? 

— Da. 

— Onda ga izvadi! Smjesta! 

— Ne mogu dok su mi ruke vezane. 

— Odvežite mu ruke! — naredi Verdoja. 

— Ali ako nam pobjegne? — upita Enrico. 

— Gdje tije pamet?-odgovori mu Pardero. — Ima nas trinaest. Kako 
nam može pobjeći? Sastavite krug oko njega. 


Ljudi ga poslušaše. Kad mu se liječnik obratio na njemačkom jeziku, 
Unger se nakašljao: to je bio znak da ga je razumio. Sad je Sternau mogao 
dalje smišljati kako da ostvari svoju zamisao. 


219 


— Prstom ne mogu izvaditi iverak — reče. — Dajte mi jedan nož! 


Dadoše mu nož. Sad je bio oslobođen svih veza, a uz to je imao i oružje 
u ruci. Sad se radilo samo o tome da se dočepa puške i streljiva. Oko 
logora su pasli konji. Puške su bile naslagane u piramidama, a Verdoja je 
ešarpu na bokovima ovio širokim pojasom koji mu je služio i kao 
novčanik. Sternau stvori začas plan. Ogleda nož: bio je dobar, oštar i 
šiljast. Sad priđe Verdoji i položi mu ruku na glavu. Svi prisutni upriješe 
oči u njih dvojicu. 

— Otvorite ranjeno oko, a zatvorite zdravo! — reče mu Sternau. 

Na taj je način mogao raditi što je naumio, a da ga pri tom Verdoja ne 
vidi. U tren oka odreza Verdoji pojas pa mu ga skide s tijela i uhvati 
zubima, jer je htio da ima ruke slobodne. U isti čas zgrabi svojom 
herkuleskom snagom Verdoju i tresnu njime o Meksikance koji su stajali 
u blizini, srušivši nekolicinu. Onda se zaletje, skoči daleko kroz prostor 
koji se među Meksikancima otvorio, zgrabi jednu pušku, uzjaha konja i 
odjaha trkom put zapada. Sve se to zbi u tren oka. Suviše kasno razliježe 
se iz petnaest grla krik straha. Svi se mašiše oružja; tko puške, tko 
pištolja, padoše brojni hici, ali nijedan ne pogodi. 

— Naprijed! Za njim! Moramo ga opet uhvatiti! — urlao je Verdoja. 

Nekoliko njih skoči na konje i pojuri u smjeru kojim je Sternau 
umakao. Bježeći stalno u istom smjeru, Sternau uspije ogledati svoju 
pušku. Bila je to dvocijevka, već nabijena. Njome je mogao izbaciti iz 
stroja priličan broj progonitelja. Odjednom zaustavi konja i okrenu mu 
glavu u smjeru odakle se čuo topot konja u trku. Progonitelji nisu jahali 
u grupi, nego daleko jedni od drugih. Bili su uvjereni da će Sternau bježati 
stalno u istom smjeru pa će im uvijek biti sprijeda, tako da će morati čuti 
topot kopita njegova konja. Nisu mogli zamisliti da će se zaustaviti i 
sačekati svoje neprijatelje. 

U dubokom mraku mogli su oni njega i on njih čuti, ali ne i vidjeti. 

Sternauov konj zaslade. Sternau odmah sjaha i primora konja da 
legne na zemlju. Meksikanci ga čas zatim stigoše i projuriše pojedinačno 
pored njega, desno i lijevo od mjesta gdje se skrio. Sternau se u tren oka 
osovi na noge, diže konja, skoči u sedlo i pođe u potjeru za njima. Čas 
zatim on se nađe među onom dvojicom. Oni nisu predstavljali za njega 
nikakvu opasnost, jer ga je svaki od njih smatrao svojim drugom. Sternau 
spusti kokot na svojoj pušci, zgrabi je za cijev i potjera konja u nekoliko 
skokova u neposrednu blizinu Meksikanca koji je jahao desno od njega. 

Zamijetivši konja, Meksikanac viknu: — Tjeraj dalje lijevo! 

Uto ga Sternauov kundak zviznu po glavi. Smioni liječnik zgrabi 
omamljenom Meksikancu uzde i zaustavi mu konja. U tren oka opljačka 
Meksikanca i otjera konja. Potom priđe svom lijevom susjedu. Ovaj viknu: 


— Meni naređuješ da tjeram lijevo, a sam se ne držiš smjera. 

— Tjeraj više udesno! 

— Odmah! — odgovori Sternau. 

Čovjek se još nije ni snašao kad ga udarac kundakom izbaci iz sedla. 
I njemu Sternau oduze sve što je mislio da će mu moći poslužiti, a onda 
otjera uplašenog konja. Zatim zastade časkom i osluhnu. Kad razabra da 
Meksikanci jure trkom samo još desno od njega, okrenu i on tamo, 
zaustavi se i pogleda obje opljačkane puške. Bile su to jednocijevke, obje 
nabijene. Imao je, dakle, s ranije opljačkanom dvocijevkom, sada četiri 
hica, a to mu je bilo više nego dosta, jer je sad imao za sobom još samo 
dva progonitelja. S njima je mogao lako izići nakraj. 

— Hej! — viknu. — Dođite ovamo! Uhvatio sam ga! 

On zaustavi konja i primijeti da su i ona dvojica zastali. 

— Gdje si? — oglasi se jedan od njih. 

— Evo me, tu sam! Oborio sam ga! 


Jedan za drugim dojuriše obojica. Sternau nanišani dvocijevku i u isti 
čas planuše dva hica: pogođeni, jahači se zaljuljaše i padoše s konja. Konji 
se ne makoše. Sternau osluhnu ponovo; u mračnoj noći nije se ništa čulo. 
Samo su četvorica, dakle, pošli za njim u potjeru. On sjaha s konja i 
pretraži ranjenike. I njima oduze sve što su pri sebi imali pa je sad imao 
pet pušaka, nekoliko noževa i pištolja, dvije omče i dovoljnu količinu 
streljiva. Osim toga, našao je u Verdojinom kaišu mnoštvo zlatnika i 
novčanica. Bio je, dakle, svime snabdjeven, samo ne hranom. Ali to mu 
nije zadavalo briga. Brzo pričvrsti svoj plijen na sedla oba konja, sveza ih 
zajedno, uze u ruke uzde i zađe u nepoznatu pustinju. 

Glavna mu je briga bila da izbjegne potjeri, jer je bio siguran da će u 
osvit dana opljačkani razbojnici biti pronađeni. Očekivao je da će i na 
njegov trag naići pa je zato trebalo progonitelje zavesti na krivi trag. 
Slutio je da će iz haciende poći u potjeru za razbojnicima. Trebalo je 
zadržati što duže razbojnike na istom mjestu. Zato odluči da će jahati 
uokrug: nekoliko je sati jahao prema zapadu, onda krenu na jugi najzad, 
jašući ponovo tri sata, stalno u istom smjeru, udari opet put istoka. Tako 

stiže u zoru na jedno mjesto koje je ležalo dva sata daleko od mjesta gdje 
se ranije nalazio logor razbojnika. Tu pusti konje da se odmore, da pasu i 
piju, a sam popuši nekoliko cigareta, od onih koje je oduzeo svojim 
progoniteljima. Potom uzjaha konja i odjaha dalje. Već su prošla više od 
četiri sata otkako je dan svanuo kad Sternau stiže na mjesto gdje je ranio 
posljednja dva Meksikanca. Pretraživši čitav kraj, dođe do uvjerenja da je 
četa razbojnika prošla onuda sa zarobljenicima, ali bez ranjenika, pošavši 
za njim u potjeru. Nasmija se tome, jer se sada, jašući u krugu, nalazio iza 
njih, dok su oni bili uvjereni da se nalazi ispred njih. Odmah pojuri za 
njima. Poći u potjeru za njima s dva konja nije bio lak pothvat, ali Sternau 
je imao jednu prednost pred svojim neprijateljima: čestim mijenjanjem 
konja mogao je razviti znatno veću brzinu. 

Sternau stiže na mjesto s kojega je prije skrenuo na jug i razabra po 
tragovima da su se razbojnici zaustavili da vijećaju, ali onda opet pošli za 
njim. Kad je zatim nakon dva sata stigao na mjesto s kojega je prije udario 
put istoka, razazna po tragovima kopita da je ondje ponovo održano 
vijećanje. Ali na tom je vijećanju ranija odluka morala biti izmijenjena: 
Meksikanci nisu, naime, pošli njegovim tragom, nego su krenuli put 
zapada, upravo prema pustinji Mapimi. On pođe sad za njima. Po tragu 
koji su oni za sobom ostavili, mogao se utvrditi njihov broj. Indijanci i 
lovci jašu uvijek jedan za drugim, u guščjem redu, pa se po njihovu tragu 
ne može razabrati koliko ih ima. Ali Meksikanci su jahali jedan pored 
drugoga,  sastavljajući  poširoku četu. Sternau izbroji trinaest 
pojedinačnih konjskih tragova. Bili su, dakle, svi na okupu, dakako bez 
one četvorice što ih je već savladao: Verdoja, Pardero, četiri zarobljenika 
i sedam Meksikanaca. S pravom se mogao nadati da će se iste večeri moći 
ušuljati u njihov logor i opet nekoliko njih onesposobiti za dalju borbu. 
Tješeći se tom mišlju, požuri naprijed. 


Kad su prethodne večeri četvorica Meksikanaca pošli u potjeru za 
Sternauom koji im je umakao, njihovi su drugovi ostali na mjestu gdje su 
se utaborili i osluškivali, nastojeći čuti što se zbiva u tihoj noći. Verdoja 
čak nije osjećao da ga boli oko. Tišina potraja duže vremena, a onda 
odjednom planuše u daljini dva hica, ali odjeknuše tako tiho da im jeka 
jedva dođe do njih. 


— Uhvatili su ga! — viknu Pardero. 
— Da, ali ne živa — bjesnio je Verdoja. — Ubili su ga, hulje! Kako ću 

se sad moći osvetiti? Tko će mi oko izliječiti? 

— Možda je samo ranjen — reče jedan Meksikanac. — Taj je div, kako 
se čini, neobično žilav. 

— Ako je samo ranjen, prenijet će ga ovamo. Za pola sata bit će 
sigurno tu. 


Prođe pola sata, ali ne dođe nitko. Verdoja se uznemiri. 
— Zašto kasne ti ljudi? — reče. — Tu će mi nemarnost platiti! 


Prođe još pola sata, prođe i čitav jedan sat, ali ne dođe nitko. Verdoju 
je toliko boljelo oko da ga je morao pokriti maramicom. Sad mu je niz 
obraze kapala oštra tekućina pa ju je stalno brisao. Nije mogao spavati. 
Provede noć bjesneći i psujući, a onda, čim svanu dan, posla dva 
Meksikanca u potragu za četvoricom njihovih drugova. Meksikanci 
uzjahaše konje i krenuše na put. Nakon nekog vremena nađoše oni 
jednog svog druga gdje leži na zemlji omamljen. Bio je opljačkan, a konj 
mu je, otjeran odanle, pasao na izvjesnoj udaljenosti. Uhvatiše konja i 
popeše na njega druga. Prešli su jedva tristo koraka kad naiđoše na 
drugog jahača, kojega je Sternau udarcem kundaka izbacio iz sedla, pa i 
njega popeše na konja. Pet minuta kasnije naiđoše na preostala dva 
ranjena jahača, kojima je Sternau oduzeo konje. I njih popeše na konje pa 
se sva šestorica vratiše u logor. 

Kad ih iz logora ugledaše, svi im, puni nade, potrčaše u susret. 

— Da, a gdje vam je Sternau? — upita ih Verdoja. 

— Mi smo našli samo njih. Sva su četvorica opljačkani. 

Kod tih riječi zasja u očima zarobljenih muškaraca bljesak nade, a 
Emma kriknu od radosti. 


— Mir! — viknu Verdoja. — Prerano se radujete. Još nam nije 
umakao. Naprijed, u potjeru za njim! Moramo pronaći kojim je smjerom 
udario. 

Vezaše zarobljenike na konje, a onda svi uzjahaše i krenuše put 
mjesta gdje su se Meksikanci sukobili sa Sternauom. Kad stigoše do cilja, 
pretražiše s najvećom pažnjom čitav kraj, ali nikako nisu dokučili kako ih 
je Sternau mogao svladati. 

— Mora da je sam đavo u njemu — reče jedan od onih ljudi i pri tom 
se prekriži. -Ne može bjegunac bez đavolje pomoći izbjeći potjeri četiri 
čovjeka! 

— Šuti budalo! — odgovori Verdoja. — Taj je Sternau samo lukavac, 

i ništa drugo. Oteo je dvojici ranjenika konje, tim tragom treba poći za 
njim u potjeru! 
Krenuše. Kad primijetiše da trag vodi na jug, održaše opet vijećanje. 
— Vratit će se na haciendu — reče Pardero. 


— Neće — odgovori Verdoja. — Hacienda se nalazi prema istoku, a 
ne prema jugu. Sternau ima druge namjere. Da se htio vratiti na haciendu, 
krenuo bi tamo s mjesta gdje se sudario s našima. On je, naprotiv, 
nekoliko sati išao u suprotnom smjeru i zašao u pustinju, i zato moramo 
biti —naoprezu. — Produžimo njegovim tragom! 

Oni produžiše nekoliko sati njegovim tragom i stigoše najzad do 
mjesta gdje je skrenuo prema istoku. 

— Vidite, ja sam bio u pravu! — reče Pardero. — On se vratio na 
haciendu da tamo zatraži pomoć. 


— Glupost! — odgovori Verdoja. — Nas ima samo devet. Čovjek koji 
je za pet minuta svladao četiri čovjeka neće valjda putovati dva dana da 
bi dovukao neku pomoć. Sternau nije budala. Do haciende putovao bi dva 
dana, od haciende do ovamo opet dva dana, pa bi se zadržao na putovanju 
četiri dana, u najboljem slučaju tri dana. Za to bi vrijeme naši tragovi bili 
zameteni, a u svakom slučaju bili bismo pred njim čitava tri dana, pa nas 
više ne bi mogao stići. 

— A što onda namjerava taj čovjek? — zapita Pardero. 

— Sternau se dočepao pet pušaka. Zašto? Da bi ih vukao sobom? Ne. 
On na taj način raspolaže sa šest hitaca, jer jedna puška ima dvije cijevi. 
To je znak da ima nas u vidu. On vodi sobom konje dvojice ranjenika. 
Zašto? Time će postići veću brzinu, jer kad se njegov konj zamori, on će 
uzjahati slobodnog konja čije su snage svježe! 

— A zašto jaše put istoka? 

— Meni stvar izgleda jasna. On jaše u luku. Tamo iza brda on će 
okrenuti na sjever pa će nam doći iza leđa. Možda želi time dobiti na 
vremenu, jer, dok ga mi gonimo u krugu, on će nas možda zadržati, da bi 
sačekao pomoć s haciende. Vi znate da je Sternau onaj čuveni Gospodar 
Vrleti. Vjerujte mi, on ne zazire od sukoba s nama, on je to dokazao. Nego, 
sad mi je jasno kuda on cilja, zato mu i neću pasti na lijepak. Ja sam 
uvjeren da će on na svakom prenoćištu ponekoga od nas savladati. U 
borbi s takvim znalcem savane čovjek nije nikad dosta oprezan. Zato ne 
smijemo ni misliti da negdje zanoćimo. Jahat ćemo do sutra ujutro, potom 

ćemo nekoliko sati počinuti, a onda ponovo jahati do prekosutra ujutro, 
dok ne stignemo do cilja, odnosno do zapadnog ruba pustinje. On će, 
naprotiv, morati logorovati dvije noći redom pa će nas tako izgubiti iz 
vida. 

— A hoće li naši konji i naša četiri ranjenika izdržati taj naporan put? 

— Ranjenike treba prenijeti na moju haciendu. Mi drugi stići ćemo 
sutra ujutro do jednog ribnjaka. Tamo će se konji moći napojiti, a imat će 
i dovoljno paše. Prekosutra ih nećemo više trebati, jer ćemo na svakom 
pašnjaku moći naći odmorne konje. 

— A djevojke? 

— E, morat će izdržati. Zarobljenicima ćemo osloboditi ruke pa se 
neće tako lako umoriti. Na rubu pustinje ostavit ćemo nekoliko ljudi koji 
će sačekati Sternaua. Čim ga ugledaju, moraju ga uhvatiti ili mu tanetom 
prosvirati glavu. A sad naprijed! 


Verdoja dokaza time da je prozreo Sternaua i daje lukaviji nego što je 
ovaj mislio. Ako ostvari svoj plan, otmica mu je uspjela, a Sternau će biti 
ili ubijen ili uhvaćen. Zarobljenici su sad sami mogli upravljati konjima, 
jer su im ruke bile oslobođene. Ta je mjera primijenjena ipak vrlo 
oprezno pa se zarobljenici nisu mogli sasvim osloboditi. 


Meksikanci koje je Sternau ranio dokopaše se zaobilaznim putem 
Verdojine haciende. Brojčano smanjena četa kasala je sada trkom prema 
pustinji Mapimi. Verdoju je silno boljelo oko, a to se moglo vidjeti i na 
izobličenim crtama njegova lica, ali se ni jednom jedinom riječi ne potuži. 
U sebi je strahovito bjesnio, ali sad je najvažnije bilo stići što prije do cilja. 
Zasad je osvetu trebalo odložiti. Tako su čitav dan jahali prema zapadu, 
preko kamenitih polja, golih vrleti i pustih pješčanih naslaga, pa stigoše 
uvečer do same šume, što se jednim dijelom pružila u pustinju. Tu se 
zaustaviše pola sata da odmore umorne konje, a zatim krenuše ponovo 
dalje. Dok su dani u tim krajevima vrući, noći su vrlo studene. Ta je 
studen dobro došla četi, jer su ljudi sad bili pokretniji, a i konji se nisu 
toliko zamarali. Uostalom, meksički su konji i inače nevjerojatno 
izdržljivi. 

ll. U PIRAMIDI 


utradan stigoše do ribnjaka za kojim su toliko čeznuli pa se 

zaustaviše da se odmore. Skidoše konjima sedla i pustiše ih da piju 

i pasu do mile volje. Ljudi se okrijepiše hranom što su je sobom 
ponijeli, a nešto od te hrane dobiše i zarobljenici. Kad su osvježeni konji 
počeli rzati, skakati i u igri jedni na druge nasrtati, bio je to znak da nisu 
više umorni pa družina krenu dalje, kao ranije, istim smjerom. Prolazili 
su sad kroz šumovit predjel, čas kroz pašnjake, čas kroz šumice. Podveče 
su morali proći čak kroz oveću šumu, a sutradan ujutro stigoše do ruba 
šume i pred njima se ukaza visoravan. Potom uđoše u jedan klanac, koji 
se malo zatim proširi u ljupku dolinu. Tu se zaustaviše i ponovo odmoriše 
konje. Pretpostavljali su da će sve do večeri moći izdržati napore puta. 


Od doline odvajao se na jednu stranu šumovit klanac. U taj klanac 
smjesti Verdoja tri čovjeka. Oni su trebali vrebati na Sternaua, za kojega 
je pretpostavljao da će se zaustaviti ondje duže vremena da bi ispitao 
tragove koji su vodili do logorišta. Verdoja je računao s tim da se Sternau 
neće pojaviti ondje prije večeri narednog dana, a dotle je mogao svojim 
ljudima poslati u pomoć preostale pratioce. Na daljem njihovu putu 
klanac je uvirao u prostranu ravnicu koja se sastojala od bogatih 
pašnjaka. Udariše putovima na kojima nisu nikoga sretali. Dan je 
odmicao, a oni nisu još vidjeli haciendu, mada su naslućivali da se nalaze 
u njenoj blizini. Kad se mrak spusti, zaustaviše se pred jednom visokom, 
golemom građevinom u obliku piramide čije je podnožje bilo okruženo 
stijenama i grmljem. Verdoja turi prst u usta i zviznu. 

Odmah zašušta nešto u grmlju i pred njim se pojavi jedan čovjek. 

— Dali je moj kurir bio kod tebe? — upita ga Verdoja. 

— Da, senjor — odgovori čovjek. — Donio mi je vaše pismo i već je 
sve spremljeno. 

— Onda me vodi! Ostali neka čekaju ovdje dok se ne vratim! 

Verdoja priđe Emmi, pričvrsti joj ruke na leđima, odriješi je i skide s 
konja pa je gurnu u grmlje. Ona se ne usprotivi, jer uvidje da bi joj svaki 
otpor bio uzaludan. Potom joj vezaše oči. Verdoja je uze u naručje i 

ponese je sobom. Malo zatim ona nasluti po tome kako su mu koraci 
odjekivali da se nalaze pod mračnim svodom i osjeti da se čas penju, čas 
spuštaju, a zrak da postaje sve teži. Najzad zaškripaše jedna vrata i 
Verdoja je malo zatim spusti na zemlju. Kad joj skide povez s očiju, Emma 
vidje da se nalazi u jednoj odaji izdubljenoj u kamenu, koja je bila duga 
otprilike dva i po metra, široka metar i sedamdeset i pet centimetara, a 
visoka dva metra. Odaja je bila gotovo prazna: jedna slamarica, vrč s 
vodom, komad suha kruha i dvostruki okovi pričvršćeni za jednu od 
uzdužnih stijena — to je bilo sve što se u njoj nalazilo. Verdoja je držao u 
ruci svjetiljku. Vodič se povukao s vrata okovanih željezom. 

— Sad smo konačno na cilju — reče Verdoja pobjedonosno. — 
Odavle nećeš nikad više moći umaći. Zato ću ti skinuti remenje. 

On je oslobodi i pri tom mu pogled zdrava oka kliznu preko njenog 
lika. 

— Ali, senjor, što sam vam učinila — uzdahnu nesretna djevojka sva 
uplašena — da ste me oteli i na takvo mjesto doveli? 

— Ti si meni srce otela — odgovori joj on. — Naučit ćeš kako ćeš mi 
uzvratiti ljubav. 

Verdoja pruži ruku u namjeri da je privuče k sebi. Ona uzmaknu 
ustrašena. 

— Nikad, zlikovče! — viknu ona, povukavši se u najdalji kut. 

— Bit ćeš ti već mekša. Odmah ću ja to tebe naučiti! 


On joj ponovo priđe. Sad posegnu ona rukom u svoj pas, izvuče iz 
njega nož, zamahnu njime prema Verdoji i oštro mu zaprijeti: 

— Natrag, inače ću se braniti! 

Meksikanac se uplaši i uzmaknu. Ali onda se nasmija podrugljivo i 
reče: 

— Bojim se noža u tvojoj ruci koliko i igle. Daj ga ovamo! 

Krenuo je da joj uzme nož, ali kako je imao samo jednu ruku, najprije 
položi svjetiljku na zemlju. Ona onda diže nož, u namjeri da ga udari. 


— Ja sam slaba djevojka, ali vi imate samo jednu ruku. Da se niste 
usudili dotaći me! 


Verdoja zastade časkom. Uto uđe iz hodnika vodič, koji je pred 
vratima osluškivao razgovor, i zapita: 


— Da vam pomognem, senjor? 

— Da — odgovori Verdoja. — Dođi ovamo i oduzmi joj nož! 

Emmi bi jasno da se od dvojice neće moći obraniti, ali ipak ne izgubi 
nadu da će moći odbiti taj surovi napad. Stavi sebi odlučno nož na grudi 
i zaprijeti im: 

— Ako se usudite dotaći me, ubit ću se. 

Lice joj pri tim riječima poprimi takav izraz da joj je Verdoja morao 
povjerovati. Ali on nije htio da se to dogodi. Zato zadrža slugu koji je već 
pružio ruku prema njoj i reče: 

— Ostavi je! Ona mi neće umaći! Glad je nemilosrdan domaćin, brzo 
će slomiti njenu upornost. Od danas joj se neće davati više jelo. Vidjet 
ćemo kako će dugo izdržati! 

On podiže svjetiljku sa zemlje i napusti zatvor. Sluga pođe za njim, 
vrata se zatvoriše i Emma ču kako škripnu težak zasun koji je trebao 
onemogućiti bijeg. Navikla na slobodu i neovisnost, čamila je sad u 
tijesnoj, mračnoj, u kamenu izdubljenoj odaji. Ležala je na slami, a prljava 
joj je voda bila jedino piće. Svjež zrak nije mogao prodrijeti u tu bijednu 
prostoriju, a Emma je uz to bila osuđena gladovati, jer joj komad 
kukuruznog kruha, što joj ga ostaviše pored vrča s vodom, nije mogao 
utažiti na duže vrijeme glad. Djevojka je za vrijeme svog dugog puta u 
zatočeništvo izmijenila nesmetano nekoliko riječi s Karjom, pa joj tom 
prilikom Indijanka preporuči da, ako ikako može, nabavi neko oružje, da 
bi se njime u nevolji mogla obraniti od napada. Emma posluša taj dobri 
savjet. Sad je imala uza se nož i već je bila iskusila kakvu korist ima od 
njega. Držala ga je čvrsto za držak, riješena da ne dopusti nikome da joj 
ga otme. Ali dugi puti posljednji nastup bili su toliko iscrpli njene tjelesne 
i duševne snage da se svalila na ležaj i briznula u plač. Ona se nalazila 
duboko ispod zemlje kao žrtva jednog nemilosrdnog zlikovca pa se sad 
jedino nadala da će je Sternau uspjeti pronaći. 


Verdoja se međutim sa svojim slugom vrati onima koji su ga čekali 
pred piramidom. Piramida, ostatak drevne meksičke arhitekture, 
sagrađena od opeka, bila je podignuta na stjenovitom tlu. Na tom su tlu, 
prije same gradnje bile izdubene u kamenu brojne odaje međusobno 
povezane hodnicima. I piramida je bila ispresijecana takvim hodnicima, 
u kojima su kneževi i svećenici propalog carstva čuvali svoje tajne i služili 
bogu Suncu. Zub vremena izgrizao je opeke, a u nastalim pukotinama 
nikle su biljke koje su sve dublje i dublje tjerale svoje korijenje. To je 
građevinu još više razjedalo. Vrh joj je bio oronuo i većim dijelom 

olujama već raznesen pa je sad ličio na brežuljak koji se, obrastao 
grmljem od podnožja do vrha, na površini pomlađuje. 


Ali u unutrašnjost oluje i kiše nisu mogle prodrijeti. Svečan izgled 
odaja i hodnika nije se vjekovima nimalo izmijenio. Stara se građevina 
nalazila usred posjeda koji su pripadali još Verdojinim precima. Jedan od 
njih tražio je pristup piramidi, dok ga najzad nije našao usred ruševina, 
među kamenjem i opekama. Nije o tome ni s kim govorio, i tako je ta tajna 
prenošena u obitelji s koljena na koljeno. Od toga vremena u 
unutrašnjosti piramide dogodilo se mnogo toga što nije smjelo izići na 
vidjelo, jer je moralo izbjeći nadzoru zakona. Sluga koji je pratio Verdoju 
i Emmu bio je sad čuvar drevne građevine i pouzdanik njenog vlasnika. 
Obojica su najbrižljivije čuvali njenu tajnu sigurni da se jedan u drugoga 
mogu uzdati. 

Kad se Verdoja vrati iz piramide, naredi da se Indijanka odriješi s 
konja. Vezaše joj oči, a to učiniše i Parderu. Ovaj se, doduše, pokuša 
suprotstaviti, ali najzad pristade na to, kad mu Verdoja reče da ulaz u 
piramidu neće nikad nikome ni pod kojim uvjetom pokazati: kad uđe u 
unutrašnjost piramide, moći će Pardero skinuti povez i nesmetano obići 
građevinu, ali ulaz mu mora ostati i dalje tajnom, koju ne smije otkriti ni 
on ni itko drugi. Čuvar uhvati djevojku, a Pardera povede Verdoja. 
Nađoše se ponovo pred ćelijom u kojoj je čamila Emma. Pored te ćelije 
nalazila se druga, slična ćelija, koju sad otvoriše: u nju je trebala biti 
smještena Indijanka. 


— Ja idem sad po druge zarobljenike — reče Verdoja Parderu. — 
Gledajte da svršite s Karjom! Kad svršite, zazovite samo na izlazu iz 
hodnika ili sačekajte. 

On se potom udalji s čuvarom. Pardero skide djevojci povez s očiju i 
oslobodi joj ruke, tako da se mogla slobodno kretati. Bio je zadržao 
svjetiljku pa je sad promatrao požudnim pogledom ovo lijepo stvorenje. 

— Sad te meni više nitko neće oteti! — reče joj. 

U njenim očima bljesnuše ponos i srdžba. Kći čuvenog poglavice, 
sestra ne manje čuvenog Bivolskog Čela, nije se ni najmanje bojala 
jednorukog potporučnika. 

— Kukavico! — odgovori mu ona glasom u kojem se osjećao prizvuk 
najdubljeg prezira. 

— Ja kukavica? — zapita je on, nasmijavši se pri tom. — Zar vas 

nismo pobijedili? Zar vas nismo zarobili i ovamo doveli? 


— Da, zarobili na prevaru, kad smo spavali. Pravi čovjek ne bori se sa 
ženama. Zar vam nije Sternau umakao. To je bio čovjek, njega ste uzalud 
čuvali. Vi ste kao prerijski vukovi: napadate samo noću, samo kad ste 
sigurni da ste u nadmoći, ali zavijate od straha kad čujete da je negdje pao 
hitac. Ja sam djevojka, ali ja te se bojim koliko i kakvog kukca što oko 
mene zuji, aja ga mogu zgnječiti vrhovima svojih prstiju. 

— Šuti! U mojim si rukama, pa ovisi samo o tvom ponašanju hoću li 
te smrviti ili ti sadašnje stanje olakšati. 

— Mene bi ti smrvio? — nasmija se Karja. — E, nisi ti čovjek koji bi 
mogao smrviti sestru Bivolskog Čela. Samo me dotakni, i više te neće biti. 

Ona je stajala pred njim i prijetila mu podignutom rukom. On joj priđe 
i pruži prema njoj neozlijeđenu ljevicu, kao da je hoće privući k sebi. Njoj 
sinu misao da mora pošto-poto doći do oružja. Hrabru Indijanku nimalo 
ne uplaši misao da bi je Pardero mogao napasti. Priđe Parderu korak 
bliže, turi munjevitom brzinom obje ruke u Parderov opasač i izvuče iz 
njega nož i pištolj. Pri tom ga tako snažno udari, da ga je potisnula na 
vrata. Onda uperi pištolj u njega, a u lijevoj joj ruci bijesnu oštrica noža. 

— Čekaj, mrcino, ja ću te već ukrotiti! — viknu Pardero, gotov da 
nasrne na nju. 

— Da se nisi makao! — doviknu mu Indijanka. 

— E, djevojka ne puca tako brzo! — nasmija se on i nasrnu na Karju. 
Uto već planu njen hitac, a on jauknu glasno, jer mu se tane zari u usta, 
razmrskavši mu pri tom donju čeljust i ranivši mu jezik. 

— Sotono, to ćeš mi platiti! — zahropće on i, pokrivši kljastom rukom 
ranu, nasrnu na nju lijevom rukom. 

Sad joj bijesnu u ruci nož i ona ga sjuri mahnitom brzinom jedanput, 
dvaput, triput, do drška u grudi napadaču. 

— 0, Dios — zastenja on i zatetura se. 

— Đavo te odnio! — odgovori ona i sjuri mu po četvrti put nož među 
rebra, pogodivši ga sad u srce. Pardero klonu na koljena, a onda se sruši 
poleđuške na slamaricu. Hrabra djevojka kleknu odmah pored njega, 
oduzme mu drugi pištolj, kesu sa streljivom, sat, torbu sa živežnim 
namirnicama koja mu je visjela o ramenu, ukratko sve što je imao uza se. 
Uto začu da netko u blizini snažno kuca. 

— Tko je, tko to kuca? — zapita. 

— Ja, Emma! — začu se mukao glas. 

Karja vrisnu od radosti, uze svjetiljku i odmah se nađe pred vratima 
susjedne ćelije. Morala je uprijeti sve sile da bi pomakla stari zahrđali 
zasun. Kad joj to pođe za rukom, Emma joj potrča u susret. 

— Ti si se domogla oružja i svjetla, ti si slobodna? — viknu bjeloputa 
djevojka. 

— Domogla sam se oružja, ali nisam još slobodna - odgovori 
Indijanka. — Ti si pokucala. Zar si znala da sam u tvojoj blizini? 


— Čula sam dva glasa, jedan muški i jedan ženski, a onda je pao jedan 
hitac. Tko je to pucao? 


— Ja. Najprije sam razmrskala Parderu čeljust, a zatim sam ga izbola 
nožem. 


— Bože, to je strašno! — uzviknu Emma. 

— Strašno? — zapita Karja. — Nije to strašno, učinila sam to u nužnoj 
obrani, dobio je što je tražio. Nego, sad ne smijemo gubiti vrijeme. 
Nećemo valjda dopustiti da nas ponovo zatvore. Imaš li kakvo oružje? 

— Ovaj nož. Otela sam ga Verdoji. 


— U redu. Vidim da i ti znaš biti hrabra. Uzmi ovaj pištolj. Tko nas se 
samo dotakne, past će od našeg oružja. A sad dođi, pretražit ćemo 
hodnik! 


Krenuše u mračan rov, smjerom iz kojega su došle prethodnu večer. 
Hodnik je bio uzak i nizak, a zrak je u njemu bio težak i zaudarao na 
plijesan. Karja je išla pred Emmom. Odjednom zastade i vrisnu od radosti. 

— Što je? — zapita je Emma. 

— Dobre smo sreće! — odgovori Indijanka. — Nećemo ostati u 
mraku, niti ćemo gladovati. Gledaj ovamo! 

Do zida u hodniku nalazila se na tom mjestu duboka, četvrtasta jama 
sa zalihom tortillasa, kako Meksikanci zovu svoje plosnate kukuruzne 
kolače. Do kolača se nalazila jedna velika boca, puna ulja, kako se činilo 
pri svjetlu svjetiljke. 

— Kakve li sreće! — reče Emma. — Ja sam već mislila da ću umrijeti 
od gladi u toj strašnoj građevini! 

— Ne, od gladi nećeš umrijeti. Imamo sad te kolače, a ja imam osini 
toga i torbu punu živežnih namirnica koju sam skinula s Pardera. A sad 
pođimo dalje! 

— Zar nije opasno zaći u te hodnike? Mogle bismo zalutali ako odemo 
predaleko u unutrašnjost građevine. 


— Ne. Ja znam kojim smo putem došle. Imala sam, doduše, povez na 
očima, ali sam osjećala da se vrata mog zatvora otvaraju prema strani s 
koje smo dolazile. 

Išle su polako i stigle najzad do vrata, zatvorenih teškim željeznim 
zasunom koji je bio, kao što se to lako moglo vidjeti, pred kratko vrijeme 
nauljen. Vrata su bila samo prislonjena. Djevojke ih gurnuše i uđoše u 
drugi hodnik koji je s pređašnjim činio pravi kut. Karja ispita oprezno 
najprije vrata pa utvrdi da su i na unutrašnjoj strani imala zasun pa su se 
mogla zatvoriti jednako iznutra kao i izvana. 

— Sve je to bilo dobro promišljeno — reče Karja. — Vanjskim 
zasunom mogao se zatvoriti hodnik u kojemu su se nalazile naše ćelije, a 
unutrašnjim su se oni koji bi nas posjetili mogli osigurati od bilo kakvih 
smetnji. 

— Jeza me hvata kad na to pomislim — prizna Emma. — Kakva nam 
je sudbina predstojala! 


— To je srećom otklonjeno. 

— A što nas sada čeka? 

— Ja se još uvijek nadam da će Sternau poći našim tragom pa će tako 
možda otkriti i naš zatvor. Imamo oružja, streljiva, ulja i hrane. Nećemo 
se predati. Da mi je samo znati na koju nam se stranu valja okrenuti, 
desno ili lijevo! 

— Slušaj! — šapnu Emma. 

Obje osluhnuše. Iz dna hodnika dopre do njih šum koraka koji su im 
se sve više približavali. 

— Natrag! Zatvorimo vrata! — zapovijedi Karja. 

Djevojke uzmaknuše, zatvoriše za sobom vrata i navukoše zasun. 
Nečiji se koraci približiše i — prođoše mimo vrata. Ljudi koji su se 
približili nisu ni pokušali otvoriti vrata, samo su ih dotakli, kao da su se 
htjeli uvjeriti jesu li otvorena ili ne. 

— Prošli su, bilo ih je nekoliko — šapnu Emma. 

— Da, četvorica, tako mi se učinilo — reče Karja. — Vjerojatno 
Verdoja i čuvar sa senjorom Marianom i senjororn Ungerom koje su 
doveli sobom. Zaustavili su se! Slušaj! Što govore? 

Prolaznici su se bili tek malo udaljili, kad se začu Verdojin glas: 

— Stani, stigli smo! Jednoga ovamo, u tu sobu, drugoga u tu drugu, do 
njega. Hajde! 

Nekoliko se trenutaka nije čulo ništa, a onda škrinu zasun. Zatim se 


dva čovjeka vratiše. Zaustaviše se pred vratima hodnika i pokušaše ih 
otvoriti. 


— Ah, Pardero se zatvorio — nasmija se Verdoja. 
— E, nije trebao to učiniti! — promrmlja čuvar. — Sad ćemo ga 
morati čekati. 


— E, čovjek ne želi da ga se ometa. Samo neka ne misli da ću se ja 
prema njemu ravnati. 


— Ali ako se htjedne vratiti? 
— Onda će se morati strpjeti. 
— Mogao bi zaći u hodnike pa zalutati ili vidjeti nešto što ne bi trebao. 


— Zatvorit ćemo najbliža vrata, da ne uzmogne zaći daleko u ovaj 
hodnik, pa će se morati strpjeti i čekati nas dok dođemo po njega. 


— Ako pak iziđe iz ćelije na stražnja vrata? 


— Ni u tom slučaju neće stići daleko. Stražnja vrata neće moći 
otvoriti, jer ne zna kako se otvaraju. Hajde, za jedan sat se vrati po njega! 


Oni odoše, a djevojke odahnuše, jer im misao da bi mogle biti 
uhvaćene nije bila ni najmanje prijatna. Osluhnuše dok koraci zamriješe, 
a onda Emma zapita: 

— Što ćemo sad? 

— Oslobodit ćemo oba zarobljenika. U četvero se onda ne trebamo 
bojati. 

Emma otkračuna ponovo vrata, gurnu ih, i obje djevojke uđoše sad u 
poprečni hodnik i naiđoše na dvoja vrata koja su se nalazila jedna pored 
drugih. Karja pokuca na prva vrata, ali joj nitko ne odgovori. Onda pokuca 
na druga vrata, ali itu joj se nitko ne odazva. Tada povuče zasun i osvijetli 
svjetiljkom otvorenu ćeliju. Svjetiljka obasja muško čeljade koje je, 
vezano dvostrukim lancem, ležalo na zemlji. 

— Senjor Unger! — reče, prepoznavši ga. — Zašto ne odgovarate? 


Lanci zazvečaše, jer se kormilar, radosno iznenađen, pokrenuo. Nije 
je odmah prepoznao, jer je odložila svjetiljku na zemlju i tako ostala u 
sjeni. Ali sad ju je po glasu odmah prepoznao. 

— Senjorita Karja! — kliknu on začuđeno. — Kako ste uspjeli doći 
ovamo? 


— Oslobodile smo se! — odgovori ona. 

— Oslobodile? Tko se to još pored vas oslobodio? 

— Senjorita Emma. 

— Ah, ona je tu, s vama? 

— Da, tu sam — odgovori Emma i stupi u ćeliju. — Hrabra Karja ubila 


je Pardera, uzela mu oružje, a onda oslobodila mene. Sad ćemo i vas 
osloboditi. 


— Hvala Bogu! — viknu Unger kojemu je bilo laknulo. — A Verdoja 
je otišao? 

— Da. Čuvar će se vratiti tek za jedan sat. 

— Onda imamo vremena. Senjor Mariano leži tu blizu. 

— I njega ćemo osloboditi — reče Karja. — Nego, čime ćemo vas 
osloboditi lanaca? Nemamo ključa za bravu. 

— Oh — reče Unger. 

— Lanac nema uopće brave, već je pričvršćen za zid na više mjesta 
klinovima, do kojih ja ne mogu doseći. Pogledajte, senjorita. 

Bilo je kako je on rekao. Ležao je na leđima i obje su mu ruke bile 
vezane za dvostruki lanac, tako da desna nije mogla osloboditi lijevu, ni 
lijeva desnu. Karja vidje na prvi pogled kako se Unger može osloboditi 
lanca, i čas zatim Unger se već osovio na svoje noge. Oslobođen okova 
kojima je bio sputan u ćeliji, snažni pomorac pruži udove i krv mu ponovo 
punom snagom poteče žilama. 

— Ascuas, to je prava sreća u nesreći! — reče. -Ali sad nećemo ni 
pitati ni pričati, sad treba misliti na senjora Mariana. 


Iziđoše i otvoriše susjednu ćeliju. I Mariano se nije odazvao kad mu 
pokucaše na vrata, jer je mislio da mu se to jedan od njegovih mučitelja 
hoće narugati. I on je bio vezan kao Unger, pa ga zato lako i brzo 
oslobodiše. Sad su im djevojke morale pričati kako su se uspjele 
osloboditi. Oni ih obasuše pohvalama, a one nađoše u njima snažne i 
hrabre zaštitnike. 


Mariano predloži da djevojke zadrže noževe, a pištolje da predadu 
njima. To učiniše i uglaviše da se nikako neće više rastajati. Pojedinačno 
su mogli nastradati. Zalihu hrane ipak podijeliše na četiri dijela, jer se nije 

moglo znati što se sve moglo desiti. Poniješe sobom i ona četiri vrča, 
svatko je od njih morao imati svoj. Unger i Mariano podijeliše zatim 
naboje koje je Karja uzela Parderu, a kormilar turi najzad u džep bocu s 
uljem. Parderov sat nije na žalost išao, pa za njih nije imao nikakve 
vrijednosti. 


Sad su imali uza se sve što su im mračni hodnici pružili pa odluči se 
najprije te hodnike pretražiti. Hodnik u kojemu su se nalazile ćelije 
zarobljenika bio je na prednjoj strani zatvoren vratima, a na stražnjoj se 
strani završavao otvorenom sobom usječenom u stijene. Iz te se odaje 
izlazilo u hodnik, u kojemu su bili ženski zatvori. Ovaj je hodnik vodio 
ravno do jednih vrata koja su bila zatvorena s dva zahrđala željezna 
zasuna. Unger i Mariano ih nisu uspjeli otvoriti ni združenim snagama. 
To su bila vrata za koja je Verdoja rekao: 'On ih neće moći otvoriti, jer ne 
poznaje tajnu. 

— Što ćemo sad? — zapita Unger. — Ne možemo ih otvoriti. 


— Mora da imaju neku tajnu napravu — reče Mariano. — Tražit ćemo 
je, možda ćemo je pronaći. 

Uzalud osvijetliše svaki pedalj na vratima i oko njih, opipaše rukama 
i nogama svako ispupčenje i svako udubljenje na vratima, na tlu i na 
zidovima. 


— Uzalud tražimo — reče Unger. — Na taj se način nećemo 
osloboditi. Moramo se lukavstvom spasiti. Sad će se uskoro vratiti čuvar. 
Moramo ga uhvatiti. A kad bude u našim rukama, primorat ćemo ga da 
nam pokaže put u slobodu. 

— To je najbolji i jedini siguran način da se oslobodimo — složi se s 
njim Mariano. — Imamo kresivo koje je Pardero imao uze se pa možemo 
bez brige ugasiti našu svjetiljku, da nas ne bi odala. Vratimo se u prednji 
dio hodnika i otvorimo vrata koja ga zatvaraju. Jedan će od nas ostati u 
hodniku, a drugi će se sakriti iza prislonjenih vrata. Čim se čuvar pojavi, 
uhvatit ćemo ga i svladati. 

— Ami? — upita Karja. 

— Vi ćete se sakriti u ćeliju u kojoj je bila zatvorena senjorita Emma. 
U drugoj ćeliji leži Parderov leš čije vam društvo ne može biti prijatno. 


Tako učiniše. Obje se djevojke skloniše u ćeliju, Mariano ostade u 
mračnom hodniku, a Unger se sakri iza vrata. Morali su dosta dugo čekati 
dok iz daljine nisu začuli šum. Zatim začuše u daljini muklo udaranje o 

jedna vrata, potom neko neobično unjkanje i najzad korake koji su se 
polako približavali. Stiže čuvar. Njegova blještava svjetiljka širila je na 
malu udaljenost nesigurnu svjetlost koja se sve više bližila i najzad 
obasjala otvorena vrata. Odjednom čovjek zastade. 

— Senjor Pardero! — zazva poluglasno. 

Nitko ne odgovori. Zato čovjek priđe bliže ulazu i baci pogled u 
hodnik. Škrto svjetlo pade na Marianov lik koji se bio naslonio uza zid. 

— Senjor Pardero? — zapita čuvar. 

— Da — odgovori Španjolac iskrivljenim glasom. 

— Senjor Verdoja se već vratio na haciendu, ja vas moram odvesti k 
njemu. 

— A gdje su drugi? 

Da hodnik nije bio tako uzak, vlažan, pljesniv i mračan, čovjek ne bi 
tako lako podlegao varci. Ali kako je Marianov lik bio napola osvijetljen, 
a glas mu tako neobično zvučao, čuvar je bio uvjeren da ima pred sobom 
Pardera. Zato odgovori: 

— Oni su se svi vratili. 

— Svi? 

— Da. Senjor Verdoja je htio poslati samo nekolicinu, ali kako je 
Sternau izvanredno jaka i lukava momčina, vratili su se svi, jer ga žele 
uhvatiti, a plaću će dobiti samo ako ga živa dovedu Verdoji ili mu donesu 
njegovu glavu. Zato će se svi truditi da ga uhvate. 

— Ali konji su im umorni. 

Unger shvati da Mariano želi saznati što više o Verdojinim planovima, 
ali je produženje takvog razgovora moglo postati opasno. Zato se 
prošulja iz svog skrovišta za vratima i stade čuvaru iza leđa. Ne 
posumnjavši ni ovaj put, čuvar odgovori: 

— Sad su na haciendi, gdje će odmah dobiti druge konje. Uostalom, 
dvojica zarobljenika, Mariano i Unger sad su zatvoreni i lancima sapeti 
pa neće umaći. 

— Neće? — zapita Mariano i nasrnu na čuvara. 

U isti čas zgrabi ga i Unger i stegnu mu objema rukama grlo. 
Napadnut, čovjek ispusti iz ruke svjetiljku, zastenja muklo, diže ruke uvis, 
a noge mu se grčevito zaljuljaše. Tijelo mu se strese, a onda ostade 
nepomično u rukama one dvojice. 

— Sad nam neće umaći! — reče kormilar. — Onesvijestio se! Upalimo 
svjetiljku! 

Spustiše ga na zemlju i upališe svjetiljku. Osvijetljen, čovjek je ležao 
ispružen i ukočen na tlu. Oči su mu bile otvorene, a lice mu je poprimilo 
olovnu modro-sivu boju. 


— Nije on onesviješten, on je mrtav — reče Mariano. 

— Ne, mrtav ne može biti — odgovori Unger. — Ja sam ga samo malo 
prignječio. 

— Pogledajte, senjor, nije to lice onesviještena čovjeka. On je zaista 
mrtav, ali nije umro od vaše ruke, nego od straha što je tako nenadano 
uhvaćen. 

— Demonio, to je moguće. Tako izgleda čovjek kojega je udarila kap. 
To je baš glupo. Sad nam ne može pokazati kuda se izlazi. 

— Zaista. Ali možda ćemo ipak naći put i bez njega. Treba samo da 
iziđemo putem kojim je on došao. 

— To zvuči jednostavno, senjor, ali oko nas je, kako izgleda, čitav 
jedan labirint hodnika, pa čovjek može lako zalutati, a ima tu i vrata koja 
ne može svatko otvoriti. 


— Vidjet ćemo. Najprije treba utvrditi da li je čovjek zaista mrtav. U 
opasaču ima nož i pištolj s dvije cijevi. I to nam oružje može poslužiti. 

Mariano uze nož i zasiječe čuvaru ručni zglob. Poteče samo nekoliko 
kapi krvi. Osluhnuše mu potom obojica dah i otkriše mu grudi da vide 
miču li se. Pozabaviše se njime najmanje četvrt sata i najzad se uvjeriše 
da je zaista mrtav. 


— Nevjerojatno! — promrmlja Unger. — Čovjek se bez straha šulja 
po tim hodnicima i odjednom ga pri najmanjem neočekivanom dodiru 
udari kap. Smjestit ćemo ga do Pardera, da ga dame ne vide. 

Učiniše to, ali prije mu pretražiše džepove. Nađoše u njima jedan 
naročit sat, koji im je sad mogao biti od velike koristi, jer su se po njemu 
mogli ravnati i u svako doba znati da li jenapolju danilinoć,auztoi 
jedan nožić i mnoštvo cigareta kojima je Meksikanac bio uvijek obilato 
snabdjeven. Tek pošto položiše leš pored Parderova leša, pozvaše dame 
i ispričaše im kakva im se nezgoda desila. 

— Čovjek mi nije izgledao plašljiv — reče Karja. — Ali senjor Unger 
ima mornarske ruke pa ga je možda zadavio. 

— Nije mi to bilo ni na kraj pameti! — odgovori Unger. — Možda i 

nije bio plašljiv čovjek, ali dobar čovjek svakako nije bio pa mu savjest 
nije bila čista. Nego, ne prepirimo se zbog toga! Da vidimo da linam je on 
ostavio slobodan put. 

Uputiše se i zađoše u poprečni hodnik. Skrenuvši lijevo od njega — 
tim je smjerom naime čuvar došao — naiđoše na otvorena vrata kroz 
koja se ulazilo u drugi poprečni hodnik. Skrenuvši zatim desno, naiđoše 
na jednu stijenu koja im zakrči put. Onda se vrati se i prijeđoše na lijevu 
stranu hodnika. Tim putem dođoše do vrata koja su bila zakračunata s 
dva zasuna. Povukoše zasune, ali vrata ne uspješe otvoriti. 


— Ita vrata imaju valjda neku tajnu! — reče Unger razočaran. 
— Vjerojatno — reče Mariano. — Da vidimo! 
Dadoše se na posao sa svom svojom oštroumnošću. Satima su radili i 


mučili se na sve načine, ali zaludu. Uprli su sve snage da pokrenu vrata iz 
stožera, ali im ni to ne pođe za rukom. 


— Uzalud nam trud — prizna najzad Mariano. — Moramo izvršiti još 
jedan napad. 

— A na koga to? — zapita Emma. 

— Na Verdoju. 

— Da, on je u pravu — reče Unger. — Kad bude vidio da mu čuvar ne 
vodi Pardera, Verdoja će pretpostaviti da ga je snašla kakva nesreća pa 
će se vratiti u piramidu, a mi ćemo ga uvrebati kao što smo uvrebali 
njegovog slugu. 

— Aliako vi i njega zadavite! — upade Emma. 

— Nije mi to ni na kraj pameti. Neću ga uhvatiti za grlo. Nas dvojica 
dosta smo jaki pa ćemo ga čvrsto držati. A onda ćemo pozvati dame da ga 
vežu, a naša će briga biti da mu onemogućimo obranu. Ako bude htio 
spasiti život, morat će nas pustiti na slobodu. 

— To je jedini način na koji se možemo spasiti — složi se s njim 
Mariano. — Vratimo se u naš hodnik! 

— Za to imamo vremena — reče Karja. — Verdoja još ne očekuje 
čuvara i neće se uskoro vratiti. 

— Onda neka dame pokušaju malo spavati dok mi budemo na straži. 

Prijedlog bi prihvaćen. Ali djevojke su se bojale mrtvaca pa se 
utaboriše u ćeliji u kojoj je do maločas ležao Mariano u okovima, ne 
zaboravivši pri tom ponijeti sobom upaljenu svjetiljku, dok se Mariano i 


238 


Unger postaviše u zasjedu na vratima gdje su bili uhvatili čuvara. Tu su 
se mogli nadati da će i Verdoju uhvatiti. 


Ovaj pak nije mogao ni izdaleka naslutiti kakva ga sudbina čeka na 
povratku u drevni hram. On je, kako im je to čuvar bio ispričao, dojahao 
s Meksikancima do haciende. Ta je hacienda predstavljala njegovu 
očevinu i bila jedan od šezdesetak seoskih posjeda u meksičkoj državi 
Chihuahua u kojoj se glavni grad zvao isto tako. Hacienda Verdoja ležala 
je dva dana putovanja konjem od glavnog grada, dok je do Meksika istim 
sredstvom trebalo putovati više od tjedan dana. Zato su Verdojini preci 
bili pravi hacienderi koji su se bavili samo stočarstvom, držeći se pri tom 
daleko od svake politike. Verdoja je bio prvi koji je to načelo napustio. Bio 
je častohlepan, željan velikih uloga. Taj se cilj u Meksiku, zemlji 
stranačkih borbi, može lako, ali i teško postići. On je naslutio da će se 
Juarez jednom visoko uspeti pa mu se odmah pridružio. Među tim 
smjelim pristalicama on je dotjerao do kapetana. Ali to je bio samo 
početak u njegovoj službi koja se sad sramotno završila, jer da Juarez 
neće više htjeti čuti za njega, toga je Verdoja morao biti svjestan. Verdoja 
je stigao vrlo kasno na haciendu. Nitko ga nije očekivao. Bio je, doduše, 
poslao kurira koji je trebao predati čuvaru njegove zapovijedi u vezi sa 
zarobljenicima koje je očekivao, ali čuvar je istovremeno primio i upute 
da o svemu tome, a naročito o njegovu dolasku na haciendu, ni s kim ne 
govori. Zato su svi, kad je stigao na haciendu, spavali dubokim snom pa 
je morao probuditi nekoliko Vaquerosa i izdati im zapovijed da prije 
svega snabdiju odmornim konjima ljude koji su ga dopratili do haciende. 
Pošto bi udovoljeno njegovoj zapovijedi, odgalopiraše Meksikanci u noć 
put mjesta odakle su bili došli. Bili su uvjereni da će Sternaua uhvatiti ili 
ubiti i tako dobiti obećanu nagradu. Tek sada je Verdoja mogao misliti na 
sama sebe. Nije bio oženjen, ali je na haciendi imao rođakinju koja je bila 
i domaćica. 

Ona mu se nije nadala. Znala je samo da se nalazi negdje na jugu u 
Juarezovoj službi pa se začudi kad ga odjednom ugleda u noći punoj 
magle. Ali njeno se iznenađenje pretvori u zaprepaštenje kad primijeti da 
mu na ruci nedostaje pet prsti i da je izgubio jedno oko. Već mu je počela 
izražavati sućut, ali je on osorno prekide, naredivši joj da mu donese 
večeru. Za vrijeme večere saopći joj da će još jedan gost doći, neki senjor 
Pardero, kojega će čuvar dovesti. I za njega je trebala spremiti sobu i 

večeru. Zatim umoran ode spavati. 

Kad se probudi, jutro je već odmaklo i stara je gospođa već spremila 
čokoladu. Pošto doručkova, a da pri tom nije ni riječi progovorio, gurnu 
praznu šalicu i zapita: 

— Da li se već probudio senjor Pardero? 

— Senjor Pardero? 

— Pa da, senjor kojega sam još sinoć očekivao. 

— Ah, taj nije uopće došao. 

— Nije došao? — viknu Verdoja u čudu. — A čuvar koji gaje trebao 
dovesti? 

— Ni njega nisam vidjela. 

— Ti si sigurno zaspala pa su se oni već nekako snašli. 

Njeno lice poprimi ljutit izraz i ona odgovori: 

— Čovjek se prosto ne može ovdje snaći. Kad dođu gosti, ja moram 
izdati zapovijedi, a dođu li noću, mene će sigurno probuditi. Ja sam bila 
budna sve do jutra, ali nitko nije došao. 

Verdoja ne reče ni riječi, diže se, iziđe u dvorište i zapovijedi da mu 
osedlaju konja. Deset minuta zatim već je jahao u smjeru piramide. 
Stigavši neprimijećen do cilja, sjaha i povede konja do grmlja gdje ga 
ostavi da pase. Obrasla grmljem, nazirala se tu jedna napukla stijena, u 
čijim je pukotinama nikla mahovina. Donji dio stijene imao je više dubljih 
pukotina. Verdoja kleknu, nasloni se jednim ramenom na stijenu, pritisnu 
je, i pod njegovim se pritiskom jedan komad stijene, uokviren na sve 
četiri strane dubokim pukotinama, spusti. Pred njim je sad zjapila velika 
rupa, pored koje se ukaza nekoliko kamena valjkasta oblika na kojima 
stijena kliznu. Rupa je bila toliko široka da se čovjek u prignutom 
položaju mogao spustiti u nju. Verdoja siđe u rupu, okrenu se u stranu 
prema jednom udubljenju i gurnu ponovo stijenu na njeno pređašnje 
mjesto. U tom je udubljenju bilo nekoliko blještavih svjetiljki, sličnih onoj 
koju je čuvar ponio sobom. Verdoja upali jednu i uđe u jedan hodnik koji 
se spuštao usred stijena. Zatim se uspe, prešavši preko nekoliko 
stepenica, pa se ponovo spusti i krenu dalje — sad ravno, sad u luku. 
Prođe kroz nekoliko odaja i mimo nekoliko ćelija. Otvori jedna vrata i 
zatvori ih laganim pritiskom ruke, pri čemu se začu oštar metalni zvuk. 
Potom se ponovo uspe stepenicama. Pošto otvori na isti tajanstven način 
kao ranije još nekoliko vrata, stiže najzad, prošavši kroz nekoliko 

hodnika, do vrata oko kojih je ono četvero zarobljenika uzalud bilo uprlo 
sve snage trudeći se da ih otvore. Pod laganim pritiskom Verdojine ruke 
i ta se vrata otvori se, mada su s protivne strane bila zakračunata s dva 
zasuna. Morao je proći još kroz velika vrata, koja je čuvar ostavio 
otvorena, i uđe sad u jedan hodnik gdje su se nalazile obje ćelije u kojima 
su ranije ležali okovani Mariano i Unger. Sva je vrata za sobom zatvorio. 
Ali nije mogao slutiti da ga u tom hodniku netko čeka. Bio je uvjeren da 
se Pardero još nalazi kod Indijanke pa se nije pridružio čuvaru, a isto tako 
da je ovaj nečim bio spriječen vratiti se na haciendu. Zatim pođe polako 
naprijed i skrenu najzad u hodnik gdje su se nalazile ćelije u koje je 
zatvorio djevojke. U taj čas Verdojina svjetiljka obasja Mariana. Verdoja 
je upravo prepoznao Mariana kad ga Unger uhvati straga i viknu: 
— Stoj! Uhvatio sam te! 


— Još ne! — zaurla Verdoja, istrgnu se i udari snažno Mariana, koji 
ga je također htio uhvatiti, nogom u trbuh, tako da se ovaj srušio na 
zemlju. Zatim se dade u bijeg, sa svjetiljkom u ruci, koliko su ga noge 
nosile. 


Bio je odmah naslutio što se sve moralo desiti za vrijeme njegova 
odsustva. Pardero i čuvar bili su sigurno ubijeni, inače zarobljenici ne bi 
bili sad slobodni. Sad im je trebao umaći i smisliti kako da im onemogući 
bijeg iz piramide. Zato ne produži borbu s njima, nego se dade u bijeg. 

— U potjeru za njim! — viknu Unger. Mariano se već bio podigao. 

— Zar bez dama? — zapita. 

— Da — viknu kormilar nepromišljeno. 

— Ali ako ih izgubimo! Ja idem po njih! 

— U redu. Ja ću, međutim, potrčati za njim. 

Unger potrča za bjeguncem, dok je Mariano htio poći po djevojke. Ali 
to nije bilo potrebno: one su već stajale iza njegovih leđa, s upaljenom 
svjetiljkom u ruci. Karja je bila ponijela sobom i bocu ulja. 

— Dođite brzo, brzo! — viknu Mariano i pohita za Ungerom koji je 
bio već gotovo stigao Verdoju. 

Meksikanac je dospio do vrata i ona se otvoriše, a da im on nije ni 
dirnuo zasun. Za vratima se ukaza mračna prostorija, usred koje je zemlja 
zjapila crnom rupom. Jedna daska, postavljena preko rupe, služila je kao 
most. Verdoja stupi na dasku u času kad se Unger već pojavio na vratima. 
Požuri da što prije prijeđe preko rupe, ali daska se zatrese i škripnu. Da 

je učinio još samo dva koraka, bio bi stigao na drugi rub ponora, ali uto 
daska škripnu i puče, i on se surva u ponor. Iz dubine se začu oštar krik 
— O Dios! — i udar njegova tijela o dno. 


— Bože! — uzviknu Unger, odskočivši prema vratima. — Verdoja se 
razmrskao! 


— Gdje, gdje? — upita ga Mariano koji je već stigao za njim. 

— Tu dolje! 

Obje su djevojke već stigle do ponora. Emma je htjela, stupivši na rub 
ponora, zatvoriti za sobom vrata, ali je Mariano u pravi čas zadrža. 


— Zaboga, senjorita, ne zatvarajmo za sobom vrata jer ih nećemo više 
moći otvoriti. Zastat ćemo onda pred tim ponorom, nećemo moći prijeko, 
a ovdje nećemo moći svi pravo ni stajati. 


Tako je i bilo. Prostorija, pred čijim su otvorenim vratima stajali, bila 
je četvrtasta, ali tlo joj je zjapilo širokom i dubokom provalijom koja se 
pružala od desne do lijeve stijene, a preko nje se moglo prijeći samo po 
jednoj dasci. S ovu stranu provalije tlo je bilo nepun metar široko, pa je 
jedva bilo mjesta za stajanje. Pri svjetlu svjetiljke vidjelo se da strop zjapi 
istom takvom rupom koja se protezala uvis. 


— To je morao biti nekad bunar — ustvrdi Unger. 

— Svakako — odgovori Mariano. — Poslušajte! 

Iz dubine čuli su se mukli glasovi. Unger kleknu i viknu u dubinu: 
— Verdoja! 

Odazva mu se strahovito stenjanje. 

— Možemo li vam pomoći? — upita ponovo Unger. 

Ni iz ponovnog stenjanja nije se moglo ništa razabrati. 


— On je propao. Bunar je najmanje dvadeset metara dubok — reče 
Mariano. 

— Verdoju je stigla kazna — doda Karja sumorno. — Ali što će biti s 
nama? 

— Vrata su otvorena — primijeti Emma. — Možda ćemo sad otkriti 
tajnu napravu. 

Osvijetliše ulaz pa se začudiše kad vidješe da su se pobočni dijelovi 
dovratnika otvorili zajedno s vratima. Ali kako su se zasuni u tim rupama 
i udubljenjima otvarali i opet zatvarali, to se nije moglo dokučiti. Četvero 
bjegunaca trudili su se na sve načine da to dokuče, ali im to ne pođe za 

rukom. Preko ponora nisu mogli umaći. Unesrećeni Verdoja sve je 
strasnije i jače stenjao i oni se vratiše u hodnik u kojemu su se maločas 
nalazili. Ali vrata kroz koja se ulazilo u odaju s bunarom ostaviše 
otvorena, a podmetnutom slamom što je poniješe iz jedne ćelije ukloniše 
svaku mogućnost da se vrata pokrenu i sama zatvore. Sad su stajali ondje 
i gledali zbunjeni jedni u druge. 


— Uputivši se k nama, Verdoja je mogao ostaviti jedna vrata 
otvorena, ne čini li vam se to mogućim? — upita Mariano svoje drugove. 
— Trebali bi to ispitati! 

Uputiše se hodnikom do vrata koja su se već jednom ispriječila pred 
njima zakrčivši im put, ali ih i ovoga puta nađoše zatvorena. Upriješe sve 
svoje umne i tjelesne snage da ih otvore, ali im to ne pođe za rukom. 

— Mi se nalazimo u zatvoru — uzdahnu Emma. — Osuđeni smo na 
smrt ovdje. 

— Još ne — pokušaje utješiti Mariano. — Nećemo dopustiti da 
umremo tom strašnom smrću. 

— Dobro ćemo razmisliti o svemu što možemo poduzeti da bismo se 
spasili — reče Unger. — Možda će nam ipak poći za rukom da otkrijemo 
tajnu vrata. 


— To nam neće poći za rukom — reče Karja. — Pomoći nam može 
samo senjor Sternau. 


— Ali ako on ne dođe — jadala se Emma. — Ako ga uhvate i ubiju? 

— Oh, on je lukav! On će im možda ipak umaći — pokuša je utješiti 
Unger. — Uostalom, ne moramo sebi razbijati glavu time kako ćemo 
otvoriti vrata. Imamo mi za to dobar alat: imamo noževe. 


— Zaista! — uzviknu Emma. — Rasjeći ćemo vrata. — Unatoč teškom 
položaju u kojemu su se nalazili, kormilar se nije mogao suzdržati a da se 
ne nasmije. 


— Nemojte me krivo shvatiti, senjorita — reče. — To je drvo tvrdo 
poput željeza, morali bismo nekoliko mjeseci uporno raditi kad bismo 
htjeli noževima rasjeći sva vrata, a pitanje pravoga izlaza moglo bi ostati 
neriješeno. Taj nam trud ne bi otkrio ništa novo. Mi stojimo tu pred 
otvorenim vratima, ali tajnu vrata ipak nismo otkrili. Ja mislim da bismo 
morali srušiti dio zida koji se naslanja na dovratnike: u tom dijelu zida 
krije se tajna. 


— Točno! — složi se Mariano s njim. — Latimo se odmah posla! 

— Ima i kraći put koji nas može dovesti do cilja, ako bude sreće — 
primijeti Karja. — Ispredimo jedno uže, a onda neka se po tom užetu 
jedan od nas spusti do Verdoje: ako je živ, mora nam reći kako se vrata 
otvaraju. 

— A od čega ćemo napraviti uže? 

— Od pojaseva kojima smo bili vezani. Oni se još nalaze u ćelijama. 
Onda od odijela oba mrtvaca, pa i od naših, ukoliko nam nisu neophodno 
potrebna. Možda i od lanaca kojima su gospoda bila vezana. Senjorita 
Emma i ja imale smo pokrivače. Oni se i sad nalaze u našim ćelijama. 
Razrežimo ih, i od njih možemo ispresti uže. 

Karjin prijedlog bi prihvaćen. Vezaše zajedno remenje, razrezaše 
Parderovo i čuvarovo odijelo, a onda i pokrivače pa od svega toga napravi 
se uže dugo preko dvadeset metara. Da bi mu ispitali čvrstoću, Mariano i 
Unger stadoše ga svom snagom vući, jedan na jednu, a drugi na drugu 
stranu, i uže izdrža. Onda Mariano izjavi da je voljan, kao najlakši od svih, 
spustiti se u bunar. Imali su dvije svjetiljke. Jednu pričvrsti sebi Mariano 
oko bedara, a onda sve četvoro pođe u odaju s bunarom, gdje se još čulo, 
kao i ranije, glasno stenjanje. Mariano veza sebi jedan kraj užeta pod 
pazuho, da bi se mogao spustiti do dna bunara, i izjavi da će se po 
svršenom poslu uspeti gore uz uže. Dva ga razloga potakoše na tu odluku: 
prvo, lakše će se njemu biti uspeti, nego Ungeru da ga vuče, čak ako bi mu 
pri tom pomogle dame, a drugo, za njega bi bilo opasnije da ga vuku, jer 
je trenjem o rub provalije uže moglo i pući. Kako su imali četiri vrča vode, 
žrtvovaše jedan, da bi uže ovlažili i tako mu pojačali žilavost. Zatim se 
dadoše na posao. Mariano kleknu, uhvati se objema rukama za 
pričvršćeno uže, odbi se koljenima od ruba provalije i zavapi: — U ime 
života, spuštajte! 

Unger je bio jak. Spuštajući uže s Marianom niz provaliju, mogao ga 
je sam držati, i tako smion, mlad čovjek nestade brzo u crnom grotlu. 
Kormilar je polako i oprezno spuštao uže, a obje su djevojke klečeći na 
rubu provalije pratile pogledom svjetlo Marianove svjetiljke koje se sve 
više udaljavalo. 


— Zaboga, samo da se ne uguši! — reče Emma. — Bunar je vrlo 
dubok: moglo bi u njemu biti opasnih plinova. 
To im ranije nije bilo uopće palo na pamet. Ali Unger strese glavom i 
zapita smiješeći se: 
— Senjorita, stenje li još Verdoja? 

— Da — odgovori ona — stenje strašno, glas mu dopire do nas. 

— Eto vidite, to njegovo stenjanje očit je dokaz da je još živ: dana dnu 
bunara ima otrovnih plinova, bio bi se već ugušio. 

Nakon nekog vremena, kad je uže bilo već gotovo posve spušteno, pa 
je samo u dužini od dva metra bilo još u Ungerovoj ruci, Mariano se nađe 
na dnu bunara. Dvije su djevojke uz Ungera sad osluškivale, u želji da čuju 
što se to u dubini bunara zbiva. Bunar, kao što smo već rekli, nije bio 
okrugao, nego četvrtast, a stijene su mu bile glatke, i tako nije bilo 
nikakve opasnosti za uže. Pred nekoliko stoljeća bilo je zacijelo u njemu 
vode, ali sad je bio isušen. Mariano je stajao na jednoj šupljikavoj stijeni, 
pokrivenoj slojem pjeskovite zemlje. Kroz tu je zemlju već godinama 
kapala voda. Sad se mladić ogleda za Verdojom. Taj se bio šćućurio pred 
njegovim nogama poput psa, a njegovo se zapomaganje ovdje doimalo 
još bolnije nego gore. Na usnama mu se bila pojavila krvava pjena. 
Neozlijeđeno oko bilo mu je otvoreno: po njemu se moglo razabrati da je 
Verdoja bio pri punoj svijesti. 

— Ne vičite, nego odgovarajte — opomenu ga Mariano. — Došao sam 
vam pomoći. 

Unesrećenik prestade časkom stenjati i pogleda spasioca pogledom 
u kojemu se ogledala mržnja. 

— Gdje je Pardero? — upita Verdoja. 

Ali na njemu se vidjelo da mu svaka riječ uzrokuje strašnu bol. 

— Mrtav je — odgovori Mariano. 

— A čuvar? 

— Ion je mrtav. 

— A djevojke? 

— One su gore, kod nas. 

— Ubojice! 

— Ne vrijeđajte — viknu Mariano ozbiljno. — Sami ste svemu krivi! 
Ali mi ćemo vas unatoč tome spasiti. 

— Vi? Na koji način? — upita ga Verdoja. 

— Povući ćemo vas gore užetom i prenijeti na haciendu. 

Verdojino se lice, koje je bol bila sasvim izobličila, časkom ozari, ali 
se odmah ponovo smrknu i on zapita: 

— A kako ćete izići? 

— Vi ćete nam reći kako se vrata otvaraju i kojim putem moramo 
udariti. 


— Ah! Vi to ne znate? 


Paklena zluradost izobliči mu lice još više nego što mu ga je ranije 
bila izobličila bol, i on nadoda: 

— Svi ćete vi izginuti od gladi i žeđi! 

Posljednje riječi izgovori povišenim glasom, a zatim klonu. 
Zadovoljstvo koje je načas osjetio nadvladalo je i samu bol koja ga je 
mučila. 

— Nećemo izginuti — izjavi Mariano — jer je vama sigurno stalo do 
slobode i zdravlja, a slobodu i zdravlje možete ponovo steći samo našom 
pomoći. 

— Ja da ponovo imam slobodu i zdravlje? Nikad više! Bez jedne ruke, 
sa slomljenom kičmom? Meni spasa nema! 

— Vi se možete spasiti, i to našom pomoći. Uzdajte se u nas! 

— Nikad! Nikad! Ni vama nema spasa! 

Pjena se oko Verdojinih usta podvostruči, a oko samo što mu ne 
iskoči iz očne šupljine. Ličio je na zmiju koja se prije nego što će uginuti 
okreće da štrcne svoj otrov. Mariano izgubi strpljenje. 

— Pa vi upropaštavate tako i sama sebe! — viknu. 


— Ja to i hoću! — odgovori Verdoja. — Samo da i vi propadnete, da 
sagnjilite, da se i vi survate u pakao! 

— Jeli to vaša posljednja riječ? 

Ljudska olupina iskezi zube i naceri se: — Moja posljednja, 
posljednja, posljednja! 

— E dobro, tu prestaje ljubav i počinje krutost. Ako molbe i želja da 
se čovjek spasi ne pomažu, postoje sredstva kojima ćemo primorati đavla 
da progovori. Zar da zbog tvoje zloće ovdje skapamo? 


Mariano kleknu pored Verdoje, uhvati ga za obje ruke tamo gdje su 
bile slomljene i pritisnu ih svom snagom. Pod tim mukama zlikovac 
kriknu tako strašno, da mu se krik morao čuti, kako se Marianu učini, i 
izvan piramide. 

— Kako se vrata otvaraju? — pitao ga je Mariano. 

— Neću reći! — urlao je Verdoja. 

— Neću te pustiti dok ne kažeš — viknu Mariano i pritisnu svom 

snagom zlikovcu ruke, tamo gdje su mu bile slomljene. Verdoja riknu sad 
poput lava, ali odbi odgovoriti. Onda ga Mariano uhvati za noge. Ali ni to 
nije pomoglo: noge su mu se bile sasvim umrtvile, jer je Verdoja slomio 
donji dio kičme, pa se sad pakosno smijao uzaludnim Marianovim 
naporima. 

— Samo se smij, sotono! — bjesnio je Mariano. — Još ima boli koju 
nisi osjetio. 

I pri tom uhvati ranjenika za obje ruke i povuče ih svom snagom. 

Verdoja kriknu strahovito, ali ne odgovori na Marianovo pitanje. 

— Ti si gori od đavla! — viknu Mariano. — Umri, kad već hoćeš! Mi 
nećemo propasti! 

I povuče uže, a zatim se objema rukama uhvati za njega. 

Kad Verdoja to primijeti, diže glavu, pijunu u mladića i ciknu: 

— Prokleti bili! Prokleti! Prokleti! 

Marianu pade sad nešto na um: kleknu ponovo pored Verdoje, 
premetnu mu odijelo, uze mu sve što u njemu nađe, sat, novac, prstenje, 
jedan pištolj, jedan nož i druge sitnice i napuni sebi time džepove. 

— Razbojniče! — zareža Verdoja. 

— E, nama to može zatrebati, a tebi više neće trebati, huljo! 

Mariano povuče još jednom uže, da bi se uvjerio da će izdržati, a 
zatim se po njemu uspne i iziđe iz bunara. U odaji se još čulo strahovito 
urlanje s dna bunara kad ga Unger i djevojke počeše ispitivati što je rekao 
Verdoja. Kad im Mariano ispriča kakvim je mukama pribjegao da bi 
primorao zlikovca da progovori, djevojke se užasnute povukoše. 

— Zašto niste tog sotonu ubili? 

— Zašto da to učinim? Nije htio da ga spasim, jer bi onda morao on 
nas spasiti, pa neka skapava i crkne kad je nama takvu sudbinu odredio. 

— Sad nam ne preostaje ništa drugo nego da se latimo noževa i njima 
iskopamo opeke oko vrata. Kad pronađemo kako su građena jedna vrata, 
lako ćemo sva druga otvoriti. 

Potom se vratiše u hodnike, i to najprije vratima koja je Verdoja u 
posljednji čas bio zatvorio, pa se latiše posla. 

12. POTJERA 


edro Arbellez je proveo noć, kad mu je kći oteta, s Ungerom, 

kormilarovim bratom, na susjednoj haciendi Vandaqua. Kad se 

sutradan ujutro vrijedna Maria Hermoyes probudi, mnogo se 
začudi kad vidje da su gosti napustili svoje sobe. Ne sluteći zlo, pomisli 
da su možda pošli na kakav jutarnji izlet na koji ranije nisu uopće bili 
pomislili. Prođe jutro, prođe i podne, a gostima ni traga. Maria se uvelike 
zabrinu. Najzad se Pedro i Unger vratiše, ali sami. 


Maria je sad bila čvrsto uvjerena da se gostima morala desiti neka 
velika nesreća. 


Arbellez i Unger se jako uplašiše kad vidješe da su dvije djevojke i 
gospoda nestali. Ali dok je Arbellez trčao iz sobe u sobu kršeći ruke, 
Unger, zvan Gromka Strijela, ističući se svojim ponosnim stasom i živim 
očima, bijaše miran i sabran. Nije to bio više bespomoćni bolesnik, nego 
nekadašnji uglađen čovjek Zapada. Za četvrt sata pregledao je tragove, 
koje je samo on mogao vidjeti te naslutio jednu polovicu događaja, a 
drugu je polovicu pogodio. Četvrt sata zatim već je jurio sa starim 
Franciskom put zapada. Obojica su imali rezervne konje, na koje su 
natovarili zalihe hrane i nekoliko zavežljaja sa stvarima koje su pripadale 
nestalima. Gromkoj Strijeli stajalo je na raspolaganju još nekoliko sati 
danjeg svjetla. Po njegovu su mišljenju razbojnici napustili haciendu tek 
iza ponoći pa su mogli biti pred njima otprilike dvanaest sati jahanja, i 
zato se nadao da će ih malo-pomalo moći ipak stići. Ali on stiže sa svojim 
pratiocem do podnožja planine kad je već Verdoja sa svoja četiri 
zarobljenika, prešavši rub pustinje, udario putem koji je vodio kroz samu 
pustinju Mapimi. 

Stigavši do logorišta Meksikanaca, Francisco je s užitkom promatrao 
Gromku Strijelu kako iz jasno vidljivih tragova čita glavni dio događaja 
koji su se prethodne večeri bili odigrali. S divljenjem koje je graničilo sa 
strahopoštovanjem promatrao je on čovjeka za kojega su svaki otisak 
nogu i svaka zgažena vlat trave bili otvorena knjiga iz koje je začudnom 
lakoćom čitao jednu činjenicu za drugom i logičkim ih slijedom redao. 

— Ah! — promrmlja zamišljeno lovac divljih konja. - Što je to? Tu 
mora da je došlo do neke borbe! Vidi se da je ovdje netko zario duboko 
svoje pete u mekanu zemlju odupirući se pobjedniku. Pobjednik se 
branio iz petnih žila i onda pobjegao, digavši pri tom uvis jednog čovjeka 
i bacivši ga među druge, da bi sebi prokrčio put. 

Gromka Strijela obiđe mjesto borbe istražujući dalje: — Tu su 
sigurno bile naslagane puške. Jednu mora da je uzeo sobom bjegunac. Bio 
je to bez svake sumnje jedan od naših, vjerojatno Sternau. 

Sad su Unger i Francisco jahali tragom bjegunca i njegovih 
neprijatelja, koji je vodio najprije na zapad, a potom na jug. Lovac objasni 
odmah neke pojedinosti. 

— Vidiš li, Francisco, otiske kopita ova tri konja: dva su konja bila bez 
jahača, a jedan je bio s jahačem u sedlu. Sternau je prisvojio dva konja, da 
bi ih mogao mijenjati. Potom se vratio na istok i zašao Meksikancima iza 
leđa. On je jahao uokrug i sad se nalazi iza njih. Pred nama su, dakle, i on 
i oni. 

Pri tom se zagleda svojim oštrim očima preda se prema zapadu, kao 
da vidi one za kojima je krenuo u potjeru, i odjednom poskoči nekoliko 
koraka naprijed. Ugleda nešto što je i njemu i Franciscu dotada bilo 
izmaklo: gomilica pijeska, koja nije sigurno nastala djelovanjem vjetra ili 
kakvim drugim okolnostima. 

— Taj znak dolazi sigurno od Sternaua — reče Gromka Strijela, 
obradovavši se svom pronalasku. — Moramo ga ispitati. 

I odmah zagrabi rukama u pijesak i izvuče nakon kratkog rovanja 
savijen papir, odmota ga i pročita: 

'Umakao sam im, drugi su još u zarobljeništvu, ali su zdravi i zasad 
im ne prijeti neka veća opasnost. Imam tri konja, dosta oružja, a i 
streljiva. Verdoja me je savladao u dvorištu. S njim su bili Pardero i 
jedanaest Meksikanaca. Oni su ušli u kuću kroz kopljanikov prozor i 
zaskočili lukavstvom četvero njih. Zaboravili su pregledati moju odjeću. 
Imao sam uza se papir i olovku i ostavljam za sobom ovaj znak. 
Zarobljenici će biti oslobođeni, ne sumnjajte u to. Krenite za mnom bez 
odlaganja, ja ću svoj trag vidno označiti. 

3. rujna 1849., u devet sati ujutro. Sternau.' 


Obradovani, uzjahaše obojica ponovo konje i potjeraše ih u kas. 

Meksički se konji ne zamaraju, kad ih oslobode uzda, makar čitav dan 
kasali. Pod konjima, koje Gromka Strijela i Francisco nisu držali na uzdi, 
daljine su brzo nestajale. Ali Sternaua, koji je svog konja također tjerao u 
punom kasu, nisu mogli brzo stići. 

Tako im u ludoj trci prođe prijepodne i velik dio popodneva. Najzad 
ugledaše daleko u ravnici tri male, tamne točke. 

— To je on, to je on s dva slobodna konja! — kliknu radosno Gromka 
Strijela. — Moramo ga stići prije nego što se spusti noć. 

Podbodoše ostrugama konje i pojuriše mahnitom brzinom preko 
polja. Prođe opet pola sata. One tri točke postadoše veće. Sad su već 
vidjeli jahača s dva slobodna konja: jahač je podigao pušku i mahnuo 
iznad glave. 

— Okrenuo se i vidio da jurimo za njim — reče Gromka Strijela. 

— Da, vidio nas je, ali nas smatra neprijateljima — primijeti 
Francisco. 

— Inače bi se zaustavio, da nas sačeka. 

— Dobri moj Francisco, ti si vrijedan Vaquero, ali ne poznaješ savanu. 
Čekanjem bi Sternau samo gubio uzalud vrijeme, a njemu se žuri da što 
prije stigne do cilja. Tu je svaka minuta dragocjena. Noću ne možemo 
vidjeti tragove razbojnika pa zaostajemo za njima, dok oni mogu, jašući 
dalje, i noć iskoristiti. Moramo, dakle, i mi iskoristiti svjetlo do 
posljednjeg trenutka. Zato Sternau prepušta nama da ga stignemo. 

— A zar ne bismo mogli biti i neprijatelji? 

— Kad bismo bili neprijatelji, zar bi onda bio toliko glup da nas joši 
čeka? On sluti da smo njegovi. Gledaj, ponovo nam daje znak! 

Sad podiže i Gromka Strijela svoju pušku i mahnu njom iznad glave. 
Sternau je tim znakom bio jasno upozoren da ima znanca iza sebe. 

— Mi mu se ipak sve više bližimo — reče Francisco. 

— To je razumljivo — objasni Gromka Strijela. — On nije mogao 
birati konje pa je uzeo što mu je pod ruku došlo, ne gledajući jesu li dobri 
ili loši, dok smo mi, naprotiv, mogli izabrati najbolje. Uostalom, njegovi 
nisu bili ni odmorni, dok su naši bili na paši prije nego što smo ih uzjahali. 
Aonjeimnogo teži i od mene i od tebe. Gledaj, sad mijenja konja! 

Sternau se u trku prebacio sa svog konja u sedlo jednog od dva konja 
koji su pored njega jurili. 

— Neće stati ni koliko je potrebno da se prebaci na drugog konja; zna 
on što radi — reče odobravajući Gromka Strijela. 

— Pazi, kad ga stignemo, neće htjeti smanjiti svoju brzinu ni za 
trenutak pa će jedva stići da nas pozdravi! 

Razdaljina između jahača sve se više smanjivala, oni su već mogli 
njega čuti, ai on njih. 

— Gospodine Sternau! — doviknu mu Gromka Strijela na njemačkom 
jeziku. 

Sternau se okrenu licem prema njemu i odgovori mu: — Gospodine 
Unger! Davno sam vas ja već prepoznao! 


— A po čemu, kažite mi! 
— Tako jašu samo ljudi s Divljeg zapada, a na haciendi del Erina vi 
ste bili jedini predstavnik tog roda jahača. Nego, požurite! 


— Evo me odmah s vama! — odazva se uz oštar krik Gromka Strijela, 
podigavši se u sedlu, da bi olakšao konju teret. U isti čas jurnuše Gromka 
Strijela i Francisco na svojim strelovitim konjima i stigoše začas 
Sternaua. 

— Dobro došli! — pozdravi ih Sternau, pružajući obojici ruku. — 
Zašto ste svoje rezervne konje natovarili tolikim zavežljajima? 

Gromka Strijela odgovori sa smiješkom na usnama. 

— Nema tu nepotrebnih stvari. Kad sam krenuo osloboditi gospodu, 
pomislio sam da im treba upotpuniti opremu pa sam ponio nešto sa 
sobom, pored ostaloga i njihova lovačka odijela sa svim njihovim 
oružjem. 


— Zar zbilja? — upita Sternau obradovan. 


— Da, sve sam to ponio sobom. Imam uza se i Marianovo oružje i 
oružje moga brata. 


— Hvala vam! Vrlo ste promišljeno postupili. Što ima novo na 
haciendi? Kad ste saznali da su nas napali? 


Gromka Strijela ga o svemu potanko izvijesti. Sternau ga pažljivo 
sasluša, ne smanjivši pri tom brzinu konjima, koji izdržaše do noći. Kad 
se tragovi razbojnika nisu mogli više vidjeti, potjera bi obustavljena. 
Srećom bilo je na mjestu gdje se zaustavi se nešto trave, pa su konji mogli 
pasti. Ali, kako drva nije uopće bilo, nisu mogli upaliti vatru pa provedoše 
noć u tami. Malo su govorili. Bio im je potreban prije svega odmor. Pošto 

se malo odmoriše, u osvit dana reče Gromka Strijela: 

— Nitkovi su sigurno čitavu noć jahali! 

— Bez sumnje — složi se s njim Sternau. — Oni znaju da sam im ja za 
petama. Zacijelo su se tek sada, ujutro, načas zaustavili, i zato moramo 
sad nadoknaditi vrijeme koje smo noćas izgubili. 

U onim širinama nema ni dugih svanuća ni dugih sutona. Dani i noći 
izmjenjuju se gotovo bez prijelaza. Sternau je izrekao svoje posljednje 
riječi još u tami, a pet minuta zatim bilo je već svanuo jasan, svijetao dan 
i tri jahača već su jurila trkom kroz pustinju Mapimi. 

13. MEDVJEĐE SRCE I BIVOLSKO ČELO 


dodiruje Meksiko, stere se južno od te rijeke jedna rijetkim 

planinskim lancima ispresijecana visoravan, koja se prema istoku i 
sjeveroistoku spušta do pašnjaka plemena Komanča. Visoravan je u vlasti 
Apaša koje je na smrt zavađeno s plemenom Komanča, svojim krvnim 
neprijateljem. Kratka razdoblja mira jedva mogu ublažiti mržnju koja 
postoji među njima. 

Pleme Komanča bilo je pozvano u Meksiko da podupre čete 
Herrerine vlade. Tom se pozivu Komanči rado odazvaše, u nadi da će se 
vratiti kući sbogatim plijenom. Nekoliko tisuća njih krenulo je u Meksiko, 
ali ne svi odjednom i naočigled svijetu, nego u hordama, a vratiše se kući 
potajno, da ne bi Apaši, njihovi krvni neprijatelji, saznali što o tom njhovu 
pohodu. 


Ti gdje južna granica Novog Meksika kod Rio Grande del Norte 


Tjedan dana prije događaja koje smo upravo ipričali, spomenuta je 
visoravan, upravo jedna njena prerija, postala — pozornicom 
nesvakidašnjeg života, punog pokreta i divljine. Bilo je to doba kad se 
divlji bivoli sele na jug. Stada bivola tiskala su se u klancima u velikim 
gomilama, pa se lako može razumijeti da su granične ravnice i prerije 
posjećivali Indijanci koji su iskoristili priliku da se za čitavu zimu 
snabdiju mesom. 

Sunce se već bilo popelo na obzorju i obasjavalo krvav prizor. Dokle 
god je pogled dopirao, svuda naokolo ležala su tijela ubijenih bivola, a 
bakreno smeđe prilike bile su zaposlene 'pravljenjem mesa', kako je taj 
posao nazivao čovjek iz prerije. Na sve strane gorjele su vatre na kojima 
su cvrčale sočne pečenke. Na tisuće uzica i remenja bilo je razapeto preko 
brojnih kolaca, a na njima su visjeli tanko i usko izrezani komadi 
bivolskog mesa, ostavljeni tamo da se suše na suncu i zraku. 

Nasred poprišta tog živog prizora bila su postavljena tri šatora, 
sačinjena od bivolje kože i okićena orlovim perjem, u znak da su se u njih 
sklanjale čuvene poglavice. Dva su šatora bila trenutno prazna. Pred 
trećim je sjedio jedan stari Indijanac, sav tetoviran, od glave do pete. 

Svoje golo tijelo umotao je u štavljenu jelenju kožu. Pored njega ležala je 
duga puška. Tijelo mu je bilo puno brazgotina, a kosu je spleo u kukmu, 
nalik na šljem, u koju je utaknuo pet orlovih pera. 

Bio je to Leteći Konj, jedan od najvećih poglavica Apaša. Kosa mu je 
bila posijedjela i nije više imao snage loviti smione bivole. Ali srce mu je 
bilo još mlado, a duh bodar, pa je zato uživao najveći ugled u vijeću oko 
vatre, i njegova je riječ vrijedila više nego glas stotinu hrabrih ratnika. 
Kako nije više lovio, sjedio je pred svojim šatorom i promatrao lov na 
bivole u kojemu su zajednički učestvovala tri prijateljska roda Apaša. 


Ravnica je bila na sve strane ispresijecana pojedinačnim ili u 
skupovima sraslim žbunovima, a usred tih zelenih otoka odigravale su se 
najžešće borbe između Indijanaca i bivola. I u blizini ta tri šatora nalazio 
se gust šiprag. Stari se poglavica nije na njega gotovo ni obazirao, ali ipak 
primijeti da se nekoliko grančica na njemu lagano pomiče. Odmah se 
maši puške, u uvjerenju da se u šiprag ušuljala kakva mala zvjerka, a kako 
mu je ruka bila slaba, pa nije imao snage ubiti bivola, obuze ga želja da 
bar tu okuša svoju snagu dobrim hicem. Njegovo je oko primijetilo jedno 
tamno mjesto usred šipraga: tu se sigurno krila zvjerka. On podiže cijev: 
već je htio prstom pritisnuti obarač, kad se šiprag rastvori, i iz njega iziđe 
jedan čovjek. Ali nije to bio Apaš, pripadnik njegova plemena! Bio je to 
stranac! Kako se odjednom našao tu, među Apašima, lovcima na bivole? 
Da nije došao s kakvim neprijateljskim namjerama? Mora da je bio čuven 
lovac, jer mu inače ne bi bilo pošlo za rukom da se neprimijećen ušulja 
na lovačko poprište Apaša. 

Leteći Konj zadrža prst na obaraču. Ali stranac diže lijevu ruku u znak 
da mu prilazi s prijateljskim namjerama. Bio se zaogrnuo jakom bivoljom 
kožom, a u desnoj je ruci držao tešku, staru dvocijevku. O pasu je imao 
osim kese sa streljivom još i jedan nož i jedan tomahawk. Lice mu je bilo 
crveno-smeđe. Mora da je bio Indijanac. Sjede bez riječi slijeva Apašu i 
odloži podalje od sebe pušku, nož i tomahawk. Tek pošto time dokaza 
svoju miroljubivost, progovori čistim narječjem Apaša: 

— Sinovi Apaša imaju danas dobar lov. Veliki duh je sklon svojoj 
hrabroj djeci. 

Stari je Apaš bio uvjeren da ima pred sobom nekog čuvenog ratnika. 
Ipak reče ravnodušno: 

— Apaš lovi jer mu treba hrana, ali on zna gađati ne samo bivole nego 
i svoje neprijatelje. 

— Leteći Konj je rekao istinu — reče stranac. 

Na starčevu licu bijesnu izraz ponosa i zadovoljstva. — Stranac si, a 
poznaješ me! — reče. 

— Nisam te nikada dosad vidio, ali slava Letećeg Konja prelazi preko 
svih brda i prerija. Tko god ga je samo jednom vidio, odmah ga je 
upoznao. 

— Leteći Konj je poglavica, on se kiti orlovim perjem i jaše stalno 
svoga konja, kad god napušta svoj tabor — reče starac. 

U tim se riječima krio izvjestan nagovještaj koji stranac očito 
zamijeti. Zato odgovori: 

— I druge poglavice imaju konje, ali ih kriju kad god pođu u izviđanje. 
I oni imaju pravo da se kite velikim brojem orlovih pera i kožom 
oderanom s glave neprijatelja, s više od trideset skalpova, ali ne mare da 
odmah upoznaju čovjeka na kojega su naišli. Kosa im nije sijeda, ali znaju 
da tobolac pun lukavstva često vrijedi više nego čitav jedan šator pun 
praha i olova. 

Te riječi dojmiše starca. — Mnogo orlovih pera i više od trideset 
neprijatelja! — Time se ni Leteći Konj nije mogao podičiti. Zato starac 
reče: 

— Stranac je hrabar i lukav. On se ušuljao medu crvenokošce. To 
polazi za rukom samo čuvenim ratnicima. Stranac nije Komanč. Sinovi 
Apaša nalaze se u lovu, oni nisu u ratu, oni su zakopali svoje ratne sjekire. 
Da li je stranac došao da popuši s njima u znak mira lulu duhana? 

— Onjuje s njima već popušio. 

— Stranac je, dakle, prijatelj Apaša? 

— On je njihov brat. Svaki Jicarila, Apaš poznaje ga. Zato je i došao da 
posjeti čuvenog poglavicu kojemu je ime Šoš-in-lit, Medvjeđe Srce. 

Sad nestade sa starčeva lica izraz ravnodušnosti. On baci iznenađen, 
ali prijateljski pogled na svog susjeda i reče: 

— Stranac je, dakle, brat Medvjeđeg Srca? 

— Da. 

— On ima pravo da se kiti sa sedam orlovih pera? 

— Da. 

— On ima trideset skalpova, trideset koža oderanih s glava svoj ih 
neprijatelja? 

— Više od trideset. 

— Onda ga ja poznajem. To je Mokaši-tavis, Bivolsko Čelo, poglavica 
plemena Mixteka. On je kralj lovaca na bivole, zato se i ne kiti orlovim 
perjem, već ostavlja taj nakit u svom vigwamu. 

— Leteći Konj je pogodio — reče Bivolsko Čelo. 

— Zar se moj brat Medvjeđe Srce nalazi ovdje kod apaških ratnika? 

— Da. On je samo danas ubio više od deset bivola. 

— Poglavica Mixteka treba govoriti s njim. On treba biti naš brat, pa 
će apaški ratnici biti njegova braća i neće ga ubiti. 

Smionim, ozbiljnim licem Bivolskog Čela prijeđe jedva primjetan 
smiješak. On odgovori: 

— Apaški ratnici ne bi ga uhvatili ni ubili čak ni kad bi bili njegovi 
neprijatelji. Bivolsko Čelo ne poznaje nikoga koga bi se trebao bojati. 

Starac potvrdi njegove riječi podužom šutnjom. Zatim ga upita: — Da 
pošaljem nekog ratnika po konja Bivolskog Čela? 

Bivolsko Čelo odbi ponudu. — Apaški ratnici zauzeti su ubijanjem 
bivola. Bivolsko Čelo će sam poći po svog konja. Ne stidi se poglavica 
potražiti konja koji ga je nosio. 

On ustade i krenu od grma do grma uskim dijelom prerije, a pri tom 
ga nitko od Apaša ne primijeti. 

Prerija, koja se ovdje zapravo mogla smatrati dolinom velike savane, 
dopirala je tu do goleme prašume koja je pokrivala vrhove i klance što su 
se vukli do pravog gorja. Bivolsko Čelo skrenu u tu prašumu, prijeđe 
poprijeko preko nje i već se htio spustiti jednim klancem kad začu niže 
sebe kako netko gazi i svom snagom lomi grmlje i šipražje. Pogleda dolje 
i spazi bivola koji je krčio sebi put prema otvorenoj preriji, nastojeći 
izbjeći Indijanca na konju koji ga je gonio. Indijanac je imao na leđima 
tobolac, u lijevoj ruci luk, a u desnoj dugo, gipko koplje kojim se gone 
bivoli, a za te životinje predstavlja opasnost koje se one boje više nego 
puščanog taneta. Bio je to mlad čovjek, moglo mu je biti jedva dvadeset 
godina. Starijeg, iskusnijeg ratnika bilo bi više privuklo mekano, sočno 
meso mlade bivolice nego tvrdo meso starog bivola, pa se ne bi bio 
upustio u lov na tako jaku životinju, a uz to i u tako opasnom kraju. Ali 
mladića je zavela lovačka strast pa nije prezao od opasnosti koju je za 
njega predstavljalo granje što mu je udaralo u lice. 

Tako jurnuše u tijesan, kratak klanac u čijoj je pozadini Bivolsko Čelo 

sakrio svog konja. Kad bivol vidje da ne može dalje, sagnu glavu, koju je 
gotovo sasvim bila pokrila gusta griva, i naglo se okrenu prema Indijancu 
iznad i ispod mjesta gdje mu griva prestaje. Ali, kako se životinja kretala, 
tako se i cilj koji je trebalo pogoditi pomicao, i koplje pogodi bivola u 
sasvim bezopasno mjesto. Osjetivši da je ranjen, bivol dašćući dunu toplu 
paru kroz nozdrve, sagnu ponovo glavu i uperi svoje strašne, kratke, ali 
šiljaste rogove u konja i zari mu ih u trbuh. Rasporena trbuha, konj se u 
isti čas sruši, a utroba mu se prosu na zemlju. Brzim skokom na zemlju 
Indijanac se spasi. Nije imao drugog oružja do strijela i noža. U tren oka 
izvadi iz tobolca jednu strijelu, gotovo u isti čas nape luk i strijela poletje 
s tetive i zabi se bivolu u oko. 


Indijanac pokaza rijetku prisebnost. Ali bivol je imao još jedno 
nepovrijeđeno oko. On riknu muklo, zastade časkom, a onda sagnu 
ponovo glavu, spreman zadati smrtonosni udarac. Uto bijesnu pored 
Indijanca hitac i, kako grunu, bivol zabaci glavu u stranu, golemo mu 
tijelo zadrhta i on se sruši najprije potrbuške, zatim se okrenu na leđa, 
najzad leže na boki više se ne maknu. Tane mu je prodrlo kroz drugo oko 
u mozak. 

Uvjeren da će se borba nesretno završiti, Bivolsko Čelo skoči na 
vrijeme niz strm obronak i tako izbjegnu hicu. Sad se Apaš okrenu 
Bivolskom Čelu, zauzet, po lovačkom običaju, punjenjem ispražnjene 
cijevi svoje puške. — Prija li mom bratu tvrdo meso bivola više negoli 
mekano meso bivolice? — upita ga mirno Bivolsko Ćelo. — Ubija li moj 
brat bivole radije u šumi ili na otvorenoj preriji? Ubuduće neka moj brat 
čini ono što je i bolje i pametnije! 

Unatoč tamnoj njegovoj puti, moglo se jasno vidjeti da je mladi 
Indijanac pocrvenio. Ipak se odmah snađe, zabaci ponosno glavu i 
odgovori: — Neka te ne mori briga što me je bivol mogao ubiti! Imaš ti 
valjda i svojih briga! 

— Zar moj brat nema oca? Ako ima, taj bi sigurno zažalio za svojim 
sinom! 

— Moj otac je Leteći Konj — reče Indijanac ponosno. — A kako se ti 
zoveš? Moje će se ime spominjati na svim visovima i u svim dolinama. 

— Zar ti nemaš još imena? Ti bi, dakle, ovdje poginuo, a nitko ne bi 
znao reći koga treba pokopati. Moj je mladi brat izbjegao velikoj sramoti. 
Neka bude oprezniji pa će ubuduće steći slavno ime. 

Kod Apaša mladi ratnici dobivaju ime tek pošto izvrše svoje prvo 
junačko djelo. Sramota je mladu čovjeku biti ubijen bez imena. Zato 
posljednje riječi Bivolskog Čela razbjesni se još više Apaša, i on trgnu nož. 

— Zar da skinem s tebe skalp i tako steknem ime? 

Bivolsko Čelo se osmjehnu. 

— Ja ću s tebe deset puta skinuti skalp prije negoli ti jednom s mene 
skineš. 

— Pokušaj! — viknu Apaš i pri tom zgrabi za grudi Bivolsko Čelo i 
zamahnu rukom. 

Bivolsko Čelo uhvati mu munjevitom brzinom ruku koja je bila 
trgnula nož i stisnu mu je tolikom snagom da je Apaš vrisnuo od boli i 
ispustio nož. 

— Otkad Apaš vrišti kad osjeća bol? — upita ga poglavica plemena 
Mixteka. — Otkad ubija Apaš čovjeka koji ga je spasio? Ja bih sad mogao 
s punim pravom skinuti s tebe skalp, ali ja ti poklanjam život, jer — evo 
tamo dolazi netko drugi s kim je časnije upustiti se u borbu. 

Bivolsko Čelo pokaza prema dnu klanca. Tamo se, naime rastvorio 
grm, i obojica ugledaše medvjeda koji je u taj čas iz njega izišao. Nije to 
bio mali smeđi medvjed, nego golemi sivi medvjed kojega Amerikanci 
zovu Grizli: kad se uspravi, visok je često gotovo tri metra i toliko je jak 
da može odnijeti sobom najvećeg vola pa je općenito smatran 
najopasnijom grabežljivom zvijeri na američkom kontinentu. Tko sivog 
medvjeda ubije, uživa glas junaka, kao da je ubio deset neprijatelja i sa 
svakog skinuo skalp! Medvjeda je bio sigurno domamio miris konja, ali 
kad ugleda pred sobom drugi plijen, okrenu se prema njemu. 

— Oh, da mi je puška moga oca! — viknu mladi Indijanac. Apač 
dobiva pušku u ruke tek kad dobije ime. 


— Evo ti moja — reče Bivolsko Čelo. 


Mladi ga čovjek pogleda začuđeno. Nije mogao shvatiti da je netko 
voljan odreći se takvog plijena. Ali kad vidje da Bivolsko Čelo ozbiljno 
misli, zgrabi pušku, napne je i poskoči udno klanca prema medvjedu. 
Bivolsko Čelo skoči još brže, trgnu nož, pojuri u luku na suprotnu stranu 
i zađe medvjedu iza leđa: namjeravao je budno pratiti borbu i napasti 
nožem zvijer, ukoliko bi se Apaš našao u opasnosti. 

Grizli je motrio sad samo Apaša. Nalazio se samo šest koraka daleko 
od njega i bio se već podigao na stražnje šape, spreman da ga zgnječi. Taj 

trenutak iskoristi Indijanac, uze na nišan medvjedu rebra, upravo predjel 
srca, odapne i u isti čas odskoči u stranu, s puškom stalno upravljenom u 
zvijer. Medvjed učini još jedan korak, pa još jedan, svega pet koraka, a 
onda zastade, zamumlja duboko, zahropće, a iz ždrijela mu poteče rijeka 
guste krvi, i on se sruši. 

— To je bio podvig! — pohvali ga Bivolsko Čelo — Medvjed je 
pogođen točno u srce. Moj brat ima sigurno oko i čvrstu ruku. Kako nije 
ni časkom zadrhtao, postat će sigurno slavan ratnik. Sad treba dobiti ime, 
aja ću mu biti prijatelj dok god me Veliki Duh bude htio zadržati u životu. 


Apaš nije bio zadrhtao pred strašnom grabežljivom zvijeri, ali je sad 
drhtao od radosti. 


— Dali je zaista mrtav? — zapita. 


— Da. Moj brat može uzeti sobom kože, a obrađenu glavu sačuvati 
kao uspomenu na svoje junačko djelo. 


Mladić vrati Mixteki pušku i kleknu pored medvjeda u kojemu nije 
više bilo ni najmanjeg traga života, izvan sebe od radosti, radosniji od 
ponekog bijelca odlikovanog najvišim odlikovanjem. Odmah se dade na 
posao i poče brzo skidati kožu svojoj žrtvi. Bivolsko Čelo napuni pušku, 
požuri svome konju, odriješi ga i odjaha dalje svojim putem. Nije htio 
ometati Apaševu radost. 

Mixteka stiže do ruba prerije nakon zalaska sunca. Već se pomalo 
spuštala noć. Apaši su skidali s konja ubijene bivole i vukli ih pomoću 
omči prema šatorima. Mixteka se sad nije više trudio proći neprimijećen. 
Odjaha ravno prema šatorima oko kojih se već bilo skupilo sa svojim 
plijenom nekoliko stotina ratnika i, stigavši do njih, sjaha s konja. Pred 
drugim šatorom stajao je jedan poglavica s tri orlova pera u kukmi. Bio je 
to junak zvan Medvjeđe Srce. Prišavši Bivolskom Čelu, pruži mu ruku i 
pozdravi ga dobrodošlicom. — Moje je srce čeznulo za tobom — reče. — 
Zahvalan sam Manituu čija mi je milost dala da te opet vidim. Budi moj 
gost u mom šatoru i popuši lulu kalumeta u društvu moje braće. 


Stojeći u krugu, ratnici su sa strahopoštovanjem promatrali čuvenog 
poglavicu plemena Mixteka. Medvjeđe Srce povede ga zatim do dvojice 
poglavica koji su sjedili pred šatorom Letećeg Konja i on prođe kroz 
redove postrojenih ratnika. Poglavice ustadoše i pružiše mu ruke. Malo 
zatim planu vatra. Na njoj su ratnici pekli bivolja rebra. Jedna za drugom, 
planuše zatim redom druge vatre, oko njih se skupiše u polukrugu 
ratnici, a u njihovoj su sredini sjedile sa svojim gostom tri njihove 

poglavice. Meso koje se peklo na vatrama širilo je uokolo prijatan miris, 
a s vatara se dizali uvis plamenovi obasjavajući nadaleko preriju, gdje su 
se zaplašeni prerijski vukovi amo-tamo šuljali, mamljeni mirisom 
prolivene bivolske krvi. 


Samo jedan je bio odsutan: sin Letećeg Konja. Svi su to znali, ali nitko 
to ne spomenu. Pripremajući večeru, nisu ni riječi progovorili. Društveni 
sastanci i zabave započinju u Indijanaca uvijek upornom šutnjom. Tek 
pošto se meso ispeče, na znak vrhovnog poglavice započinje zabava. 
Odjednom svi upraviše poglede u neobičnu, strašnu ljudsku priliku koja 
se laganim korakom primicala šatorima poglavica. Bio je to mladi Apaš, 
koji je skinuo kožu medvjedu, ostavivši na njoj glavu. Tu je glavu stavio 
na svoju, pa mu je medvjeđa koža obavila tijelo poput širokog golemog 
plašta. Medvjed je bio tako velik da se plašt vukao zemljom pola metra za 
mladićem. Stigavši do vatre, pored koje su sjedili poglavice, mladić se 
zaustavi. Nađe se u čudu kad ugleda stranca, čijom je pomoći savladao 
medvjeda, gdje sjedi pored poglavica, ali ne oda ničim svoje iznenađenje 
i položi pred Bivolsko Čelo obje medvjeđe šape koje je držao u ruci. Bio 
jeto čin pažnje kojim je mladić htio počastiti stranca, čin koji pobudi opće 
iznenađenje: taj čin navede prisutne na zaključak daje u ubojstvu 
medvjeda i stranac morao imati svoj udio. Nitko, ni sam Leteći Konj, ne 
progovori ni riječi o tome, ali starčeve su oči plamtjele od radosti što mu 
je najmlađi sin ubio Grizlija, medvjeda koji je svima zadavao toliko 
straha. Najzad, kad je mast s mesa još samo lagano kapala u vatru i 
pečenice se bile već zažutjele, maši se Leteći Konj lule mira koju je već 
pripremio, diže se i progovori: 

— Veliku su radost doživjeli danas ratnici plemena Apaša, jer im je 
došao u pohode junak zvan Bivolsko Čelo, veliki poglavica plemena 
Mixteka, brat našega brata, junaka nazvanog Medvjeđe Srce, da s njima 
popuši lulu kalumeta. U njega je ruka jaka, a noga brza, misli su mu 
mudre, a u njegovim se djelima ogleda duh junaka. Dobro nam došao! 


Poglavica zapali žeravkom duhan u luli, povuče šest dimova, koje 
dunu u nebo, u zemlju i na sve četiri strane svijeta, a onda pruži lulu 
gostu. Ovaj se diže i reče: 

— Sinovi plemena Apaša veliki su i hrabri ratnici. I dječaci njihovi 
kadri su ubiti sivog medvjeda jednim jedinim hicem, a da pri tom okom 
ne trepnu. 


Svi prisutni upriješe, kao jedan čovjek, oči u sina starog poglavice. 

Mladić je iz govora svog oca saznao kakvom je čuvenom čovjeku dugovao 
zahvalnost zbog iskazane mu dobrote, pa mu je sad srce od milja živo 
zakucalo. Starcu se oko ovlaži kad začu riječi pohvale kojima je takav 
ratnik i poglavica počastio u početku svog govora njegova sina. Bivolsko 
Čelo nastavi: 


— Poglavica plemena Mixteka došao je k vama s jednom vijesti. Čut 
ćete ju kasnije, za vrijeme gozbe. Vaši su neprijatelji njegovi neprijatelji, 
a Vaši su prijatelji njegovi prijatelji. On je spreman da za svakog sina 
plemena Apaša položi svoj život i radovat će se ako uzmogne slavu 
plemena Mixteka združiti s vašom slavom. 


Pošto izgovori te riječi, povuče i on šest dimova iz lule mira, a potom 
je preda Medvjeđem Srcu. To isto učini, poprativši čin izrazima učtivosti, 
ovaj, za njim i treći poglavica koji je također bio sin Letećeg Konja, a zatim 
obiđe lula sve ratnike. Samo najmlađi starčev sin nije ju smio staviti u 
usta, jer još nije imao imena. 

Kad se taj svečani obred završi, poče gozba. Veliki komadi mesa 
nestajali su nevjerojatno brzo, a onda starac izjavi da su svi spremni 
saslušati vijesti koje im je junak zvan Bivolsko Čelo donio. Poglavica 
plemena Mixteka sad progovori: 


— Velika se svađa zametnula u zemlji Meksikanaca. Ratnici nisu više 
zadovoljni čovjekom kojega su ranije bili izabrali za poglavicu. To je 
mlakonja koji ne vrši svoju službu kako treba. Zato su izabrali za 
poglavicu drugog čovjeka, Indijanca Juareza. To je čovjek bivolske snage, 
lukav poput pantere i iskusan u svemu što poglavica mora znati. On se 
odazvao glasu svoga naroda i hoće svoj narod učini sretnim. Zato se 
okružio hrabrim ratnicima i sad obilazi zemlju da bi okupio oko sebe sve 
koji uz njega pristaju. Zato se dosadašnji poglavica uplašio i razaslao 
glasnike sinovima plemena Komanča, u nadi da će mu oni pomoći. 
Poglavice plemena Komanča sastale su se u velikom broju na vijećanje i 
obećale mu svoju pomoć. I već su mu krenuli u pomoć, s mnogo stotina 
ratnika i prešli granice Meksika. Oni namjeravaju spustiti se u kraj 
između te zemlje i pašnjaka plemena Apaša. Ako im to pođe za rukom, 
ratnici plemena Apaša bit će odsječeni od južnih oblasti i potisnuti u brda, 
gdje će biti izvrgnuti velikoj oskudici, jer je zima pred vratima. Ali 
crvenokožac — Meksikanac voli hrabre ratnike plemena Apaša. On neće 
dopustiti da ih psi plemena Komanča potisnu pa je zato poslao mene da 
vam kažem kako je spreman da se združi s vašim junacima i zajedno s 

njima otjera neprijatelja iz zemlje. Komanči su krenuli u rat, ali ako im se 
Apaši odluče suprotstaviti i odmah krenu u pomoć svom prijatelju pa 
zauzmu kraj između pustinje Mapimi i grada zvanog Chihuahua, Komanči 
neće moći produžiti svojim putem pa će usred pustinje biti potučeni. Ako 
ratnici plemena Apaša prihvate poziv koji sam im donio, uspjet će skinuti 
mnogo skalpova i izvojevat će veliku pobjedu. 

Nakon tih riječi opet sjede. Okupljeni ratnici primiše njegove riječi s 
dubokim mukom. Najzad progovori Leteći Konj: 

— Riječi našeg brata zvuče uvjerljivo. Glas novog poglavice, 
crvenokošca Juareza, miliji nam je od glasa mlakonje. Sinovi Apaša neće 
dopustiti da ih kukavice Komanči potisnu. Leteći Konj moli drugu dvojicu 
poglavica da podignu svoj glas. 


Tada ustade Medvjeđe Srce i reče: 


Tu sjedi moj brat Bivolsko Čelo. On je čuven ratnik, ne boji se 
uopće neprijatelja, a jezik mu zna samo za riječ istine. On neće nikad ni 
reći ni tražiti nešto što bi sinovima i kćerima plemena Apaša moglo 
nanijeti štetu. Ja sam s njim pobio dosta sinova plemena Komanča i u 
njegovu ću društvu još mnogo skalpova skinuti s njih. Oni su već na putu, 
zato ne smijemo gubiti vrijeme. Tu su se okupila tri roda plemena Apaša 
da naprave mesa za zimu. Ja sam vođa hrabrih Jicarilla-Apaša i odmah ću 
s njima krenuti, ako nam druga dva roda obećaju da će za nas pripremiti 
mesa za zimu, a zatim krenuti za nama. 

I treći poglavica, starčev sin, uze riječ. On reče: 

— Moj brat, junak zvan Medvjeđe Srce, rekao je istinu. Ratnici 
plemena Apaša ne smiju gubiti vrijeme. Jedan rod treba odmah krenuti, 
bilo koji, njegov ili moj, o tome koji treba krenuti neka odluči vijeće. 

Sva su tri poglavice bile istoga mišljenja u pogledu svog učešća u 
borbi protiv plemena Komanča, neprijateljski raspoloženog prema 
Juarezu; trebalo je samo čuti mišljenje vrača. Vrač je imao uza se sva 
obilježja svoje službe, čudesno oblikovane skalpove, kese, kukme, palice 
i zastavice. Bio se zaogrnuo svježom kožom jednog od ubijenih bivola pa 
stavi na sebe obilježja svoje časti i započe plesati, a ples mu je bio utoliko 
neobičniji i čudesniji, ukoliko mu je tijelo igralo u tmastom svjetlu 
plamenih jezika vatara koji su svoje duboke sjene bacali daleko u tamnu 
ravnicu. Indijanci su pozorno promatrali ples, s izrazom ozbiljne 
pobožnosti; obred potraja prilično dugo, ali ih strpljivost ipak ne izdade. 
Vrač prestade najzad igrati pa uze dva ugarka, da bi utvrdio u kojem im 

se smjeru kreće dim, a onda diže ispitivački pogled prema zvijezdama i 
objavi glasno, koliko ga je grlo nosilo: 

— Manitou, Veliki Duh, ljuti se na žabe krastače koje se zovu 
Komanči. On ih predaje u ruke Apaša i naređuje da ratnici roda Jicarilla 
krenu na njih čim se sunce po drugi put podigne. Drugi rodovi trebaju 
krenuli za njima čim se osuši dovoljno mesa za zimu. 


Te su riječi sadržavale ne samo dopuštenje da se započne ratni 
pohod, nego su odmah riješile i koji rod treba najprije krenuti: bio je to 
rod na čijem je čelu stajao poglavica zvan Medvjeđe Srce. Njegovi ljudi 
udare se u radosno klicanje. Oni dobiše čitav jedan dan vremena da se 
pripreme za taj ratni pohod. Ta ih okolnost uvelike zadovolji, jer bez 
izvjesnih priprema, među koje spada naročito bojenje tijela ratnim 
bojama, Indijanac ne vjeruje u sretan ishod borbe. Raspoređene su još 
neke pojedinosti, pa se u svemu brzo složiše, jer su se svi zanosili nadom 
da će s ratnika plemena Komanča skinuti velik broj skalpova. Tek nakon 
tih rasprava, kojima se nije moglo izbjeći, mogao je Leteći Konj udovoljiti 
pravednom zahtjevu svog najmlađeg sina. Sin mu je dotada stajao ondje 
nepomičan, ne progovorivši nijedne riječi. Ali sad ga otac zapita: 

— Moj se sin zaodjenuo medvjeđom kožom. Otkud mu to pravo? 

— Ja sam ga ubio — odgovori mladić 

— Sam? 

— Sasvim sam. 

— Kakvim oružjem? 

— Puškom koju mi je čuveni poglavica plemena Mixteka pozajmio. 
On će to posvjedočiti. 

Tada se starac obrati Bivolskom Čelu i reče: 


— Poglavica plemena Mixteka bio je svjedok borbe s medvjedom, što 
dokazuju i šape ubijenog medvjeda koje leže pred njegovim nogama. 
Neka nam ispriča što je vidio. 

Bivolsko Čelo ispriča ukratko čitav događaj, ali ne reče pri tom ništa 
što bi moglo uvrijediti mladića. Pošto svjedok završi, podiže se Medvjeđe 
Srce i reče: 

— Sin Letećeg Konja ubio je Grizlija. To je učinio jednim jedinim 
hicem. To je više nego da je ubio dvadeset kukavičkih sinova plemena 
Komanča. Njegovo je srce jako, ruka čvrsta, a oko sigurno: on zaslužuje 
da bude primljen u četu ratnika. Medvjeđe Srce želi da mu mladi brat 

dobije ime. 

Te su riječi bile vrlo laskave i za oca i za sina, jer ni jedan ni drugi, 
ukoliko se stvar njih ticala, nisu mogli iznijeti prijedlog koji je junak zvan 
Medvjeđe Srce sad iznio, naišavši pri tom na opće odobravanje. Čovjek 
koji je odnio pobjedu nad medvjedom stajao je stalno uspravan, ne 
mičući se od vatre. 

Oči su mu blistale od ponosa i radosti, i on reče: 

— Moj brat Medvjeđe Srce slavan je ratnik. Njemu imam zahvaliti što 
ću dobiti ime. Kad će biti dan dodjele imena? 

— Čim se sinovi plemena Apaša vrate kući u svoje vigwame — izjavi 
starac. 

— Zar se onaj tko nema imena ne smije ogledati s Komančima, s tim 
pasjim porodom? 

— Ne. 

— Ali ja gorim od želje da brata svoga, Medvjeđe Srce, pratim na 
njegovu putu u Meksiko. Zato moram već sutra dobiti ime. 

— To se protivi običajima. Ali medvjeđe šape pripadaju poglavici 
plemena Mixteka; on je naš gost, na njemu je da odluči kad treba da ti 
dade ime. 

Bivolsko Čelo reče: 


— Ime ja već imam. Moj mladi prijatelj savladao je Grizlija, zato treba 
dobiti ime. Soš-seste, Grizlijev Ubojica. Ako to moj brat, Leteći Konj, 
dopusti, on će sutra s nama odjahati put Meksika gdje će moći po volji 
skidati skalpove s glava naših neprijatelja Komanča, kad je već skinuo 
kožu s medvjeda. 

Taj je prijedlog čuvenog poglavice bio još jedno priznanje mladom 
Apašu pa je stoga bio odmah prihvaćen. Time je vijećanje završeno, ali su 
ratnici još dugo sjedili pored vatri raspravljajući o namjeravanom 
ratnom pohodu. Neki od njih krenuše u klanac da bi odanle dovukli 
bivola što ga je ubio junak zvan Bivolsko Čelo i oderanog medvjeda. Za to 
upotrijebiše grede u koje pomoću omči upregnuše konje. Uto već zavlada 
noćna tišina. Bivolsko Čelo ode spavati u šator Medvjeđeg Srca. Šator su 
čuvale straže koje su se međusobno izmjenjivale. 


Sutradan održaše slavu davanja imena. Na toj slavi jednu od glavnih 
uloga odigraše obje pečene medvjeđe šape. Grizlijev Ubojica dobi 

najbolju pušku svog oca i kao sin poglavice pravo da zatakne u svoju 
kukmu jedno orlovo pero. Poslije podne započe ratno bojanje. Bilo je oko 
dvjesto ratnika koji su u osvit dana trebali krenuti na neprijatelja, pa je 
bilo dosta posla za sve, jer je trebalo okititi odjeću i oružje znakovima 
ranijih pobjeda. 

Sutradan u rano jutro četa napusti logor, ispraćena komad puta 
drugim ratnicima, a na rastanku se postroji poznata indijanska povorka, 
u kojoj jahači jašu jedan za drugim. Najstariji ratnik preuze 
zapovjedništvo nad četom. Bivolsko Čelo, Medvjeđe Srce i Grizlijev 
Ubojica odjahaše trkom ispred svojih drugova da bi izvidjeli kraj i 
pobrinuli se za potrebnu sigurnost. 

Kako nisu smjeli prijeći preko prerije, povorka krenu u brda i pope 
se stepenastim putem na visoravan. Opreza radi, tu se zaustavi i neko se 
vrijeme zadržaše. Već su pet dana bili na putu kad stigoše u pustinju 
Mapimi, upravo u onaj njen dio što se prostire sjeverno od puta kojim je 
prošao Verdoja, nedaleko od zapadne granice pustinje. Trebalo je zauzeti 
položaj u brdima 
između 


grada Chichuahua i pustinje. Zato trojica vođa krenuše prema jugu. Bili 
su već zašli dosta duboko u pustinju kad odjednom, desno od sebe, 
primijetiše tragove koji su vodili mimo njih. 

— Jahači! — viknu Grizlijev Ubojica sjahavši s konja. 

— Moj će brat po tragovima zaključiti koliko je ljudi ovuda prošlo — 
reče Medvjeđe Srce, ne makavši se iz svog sedla. 

Grizlijev Ubojica ispita trag i onda reče: 

— Bilo je trinaest konja. 

— To je točno. Tko je jahao konje? 

— Bijelci. 

— Po čemu to moj brat zaključuje? 

— Oni nisu jahali jedan za drugim, već jedan do drugoga, i to 
naširoko, tako da se svi tragovi kopita njihovih konja mogu izbrojiti. 

— Kada su ovuda prošli? 

Mladi Apaš se ponovo prignu i onda odgovori: 


— Sunce će sad uskoro biti nad nama. Oni su ovuda prošli kad je 
sunce jučer bilo gotovo na obzorju. 

— Dali suti bijelci jahali trkom ili kasom? 

— Jahali su trkom; to se vidi po pijesku što su ga kopita njihovih konja 
razbacala. Nekud im se veoma žurilo. 

— Moj je brat točno vidio, ali sad neka mi kaže još dali su ti ljudi imali 
miroljubive ili opake namjere! 

Grizlijev Ubojica pogleda poglavicu ponešto zbunjeno i zatrese 
lagano glavom. Časkom se zamisli i onda reče: 

— Tko to može po tragu zaključiti? 

— Ja ću svome bratu dokazati da se to može zaključiti. Pustinja 
Mapimi široka je ovdje četiri dana puta. Tko je više od tri dana na putu, 
umorit će konja pa će ga morati štedjeti. Udubine nastale pod pritiskom 
kopita nisu plitke, kao kad ljudi jašu trkom, već duboke. Kratki razmaci 
između pojedinih udubina dokazuju da konji nisu skakali u propanj. 
Konji su bili napadnuti pa su se upinjali što su više mogli: jahači, koje su 
ti konji nosili na svojim leđima, nalazili su se, dakle, u bijegu. 

Grizlijev Ubojica pokuša se obraniti i reče: — I progonitelj jaše trkom. 

— Da su progonili neprijatelja, bili bi ga u stopu slijedili, ne udaljujući 
se od njihova traga. Međutim, ovdje to ne vidimo. Ranijeg traga nema, oni 
su pobjegli, bili su u bijegu, progonjeni. 

Bivolsko Čelo kimnu glavom i, uprijevši pogled u trag, reče: 

— Medvjeđe Srce je u pravu. Progonitelji bi mogli svaki čas naići. Mi 
ne smijemo dopustiti da nas ovdje zateknu, zato neka se Grizlijev Ubojica 
vrati natrag s porukom ratnicima plemena Apaša da ne kreću za nama, 
već da proslijede na sjever preko visova što se dižu na granici pustinje 
Mapimi i tamo sačekaju mene i Medvjeđe Srce. Mi ćemo dotle ovdje 
nastojati otkriti što znači taj trag. 

Mladi Apaš posluša, uzjaha svog konja i vrati se natrag trkom. Druga 
dvojica krenuše tragom koji je išao na zapad i pri tom se pogledaše. Ista 
im misao pade na um. 

— Trag vodi na zapad — reče Bivolsko Čelo. 

— U onaj klanac tamo. To je opasno mjesto. 

— Možda su oni koji bježe postavili zasjedu svojim progoniteljima. 
Morat ćemo to ispitati! 

— Ali mi moramo zamesti za sobom svaki trag. Progonitelji bi mogli 
biti i naši neprijatelji. Moj će mi brat u tome pomoći! 

Zamevši vješto na dobrom dijelu puta svaki trag za sobom, skrenuše 
u brda što se dižu na zapadnoj granici pustinje, otprilike jednu englesku 
milju sjeverno od mjesta odakle klanac vodi kroz brda. 

Kraj kojim su se trebali probiti bio je gotovo neprohodan, ali oni su 
vješto vodili konje, pa se na njima najprije uspeše na vrletne, grmljem 
obrasle visove, a onda se spustiše na jednu čistinu, daleko od opasnosti, 
gdje im se konji odmoriše. Potom se popeše na jednu stijenu s koje im 
pogled obuhvati velik dio prijelaza. Pod njima se prostirala dolina u kojoj 
se Verdoja po posljednji put utaborio i iz koje je vodio na jug mali 
sporedni klanac u kojemu su Meksikanci sad vrebali na Sternaua, s 
namjerom da ga ubiju, ukoliko im ne pođe za rukom da ga živa uhvate. 
Ali o tome ona dva Indijanca nisu znala ništa. Oni su legli na zemlju, pa ih 
odozdo nisu mogli vidjeti, dok su njihove oštre, izvježbane oči vidjele sve 
što se dolje zbivalo. 

— Uff! — oglasi se odjednom junak zvan Medvjeđe Srce. Taj je glas 
bio siguran dokaz da je primijetio nešto neobično. 

Bivolsko Čelo ga pogleda. Odjednom spazi čovjeka koji se sporednom 
dolinom penjao na brdo. Udaljenost od njega bila je tolika da je čovjek 
ličio na velikog kukca koji se penje uzbrdo. Ipak mu obojica odmah 
utvrdiše osobine. 

— Meksikanac — reče Bivolsko Čelo. 


— Da — potvrdi Medvjeđe Srce. — Izgleda da je sporedna dolina 
zauzeta. 

— Oni su postavili progoniteljima zasjedu. 

Oba Indijanca sačekaše da se čovjek popne na suprotnu uzvisinu, 
gdje se zaustavi i pogleda prema istoku. Prođe nekoliko sekundi dok im 
pogled prijeđe vidnim poljem. Tada reče Bivolsko Čelo: 


— Uff, eto ih! 

— Tri jahača! — upade Medvjeđe Srce. 

I zaista, ugledaše sad tri male točke, koje su bile tako sitne da su ih 
mogli primijetiti samo dva para takvih očiju kakve su imali ona dva 
Indijanca. Meksikanac, tamo prijeko, s onu stranu prijelaza, nije ih još 
uopće zapazio. 

— Da nisu progonitelji? — upita Medvjeđe Srce. 

— Ne — odgovori Bivolsko Čelo. — Zar bi petnaest ratnika bježalo 
pred trojicom progonitelja? 

— Azašto ne bi, ako su ta trojica dovoljno hrabri! Uostalom, ta trojica 
mogu biti prethodnica veće horde. 


— Moramo sačekati. 

Oni su i dalje s najvećom pažnjom promatrali čovjeka koji se uspeo 
na brdo. Covjek viknu nešto, a onda siđe s brda što je brže mogao. Očito 
je sad primijetio i onu trojicu što su se približavali. 

— On obavještava svoje drugove koji su se sakrili — reče Medvjeđe 
Srce. 


A tako je zaista i bilo, jer, pošto nestade u sporednoj dolini, pojavi se 
on čas zatim s drugom dvojicom, koji iziđoše iz doline pa se zajedno s 
njim sakriše iza jedne hridi koja je vladala nad prijelazom u svoj njegovoj 
širini. 

— Oni će ubiti one koji im se približavaju — reče Medvjeđe Srce. 

— Ali zašto su tu sad samo trojica, kad smo mi naišli na tragove 
petnaest ljudi? 


— Drugi su produžili svojim putem, jer su tri kukavice dovoljne da 
ubiju iz zasjede tri hrabra čovjeka. 

— Hoćemo li upozoriti one ljude na opasnost koja im prijeti? 

— Nećemo ih samo upozoriti, nego ćemo im i priteći u pomoć, ako to 
zaslužuju. Moramo poduzeti sve što je u našoj moći da se za ovo kratko 
vrijeme, dok se oni nalaze ovdje, nađemo iza leđa njihovim protivnicima. 
Naprijed! 

Medvjeđe Srce se spusti s uzvisine, a Bivolsko Čelo pođe za njim. Čim 
su bili sigurni da ih odozdo neće moći vidjeti, spustiše se trkom niz 
strminu brda pa se dohvatiše grmlja što se protezalo od vrha brda do 
samog dna prijelaza. Zaklonjeni grmljem, spustiše se u nizinu, podaleko, 
da ih ona trojica Meksikanaca ne bi vidjeli, a onda u nekoliko skokova 
prijeđoše na drugu stranu doline, gdje su se ona trojica sakrili. Sad je 
trebalo da im se neprimijećeni približe. Grmlje i razasute gromade 
kamenja pružiše im srećom dobar zaklon. 


Poglavice se pomaknuše naprijed te se sakriju iza jedne gromade, 
jedva pedeset koraka daleko od stijene iza koje su ležali Meksikanci. Tako 
su ih mogli vidjeti, a ujedno imati pregled nad čitavom dolinom. 
Odjednom začuše topot konja i gotovo u isti čas ugledaše tri jahača koji 
su se približavali ulazu u glavnu dolinu, ali su bili još daleko od dometa 
pušaka. Spazivši ih, iznenađeni njihovom pojavom, Indijanci se trgnuše. 

— Uff! — šapnu Medvjeđe Srce. — To je naš brat Itinti-ka, Gromka 
Strijela. Pa on je bio bolestan! 

— A ono je Vaquero Francisco! — odgovori Bivolsko Čelo. 

— Što traže ovdje? Da se nije dogodila kakva nesreća na haciendi del 
Erina? 

— Uff! Ubijmo ta tri Meksikanca! 

— Da vidimo najprije što namjeravaju. Ubit ćemo ih čim se maše 
oružja. 

Drumski razbojnici ležali su iza stijene i međusobno šaputali. 
Očekivali su samo Sternaua, ali ipak još ne sada, već tek narednog dana. 
A sad je, eto, došao, ali ne sam, već s još dvojicom. Tko su ta dvojica? 

— Vjerojatno su naišli na njega putem — reče jedan od Meksikanaca 
svojim drugovima. — Što da radimo? Njih su trojica, a nas smo samo 
dvojica. 

— Da — odgovori drugi. — Uhvatiti ga ne možemo, jer nije sam. Ubit 
ćemo ga. 

— A što ćemo s njegovim pratiocima? Da ih pustimo? 

— Glupost! I njih moramo ubiti, jer bi inače mogli pričati. Ali imamo 
još vremena. Još su daleko od dometa naših pušaka, a ne smijemo ni 
jednoga promašiti. Oni moraju pasti od prvih naših hitaca, ako ne želimo 
nagrabusiti. Znamo kakav je taj Sternau. Uostalom, imat ćemo vremena 
nišaniti, jer će oni, kad naiđu na trag koji vodi do našeg logora, htjeti sve 
točno ispitati, pa će nam dosta dugo ostati na nišanu, tako da nam 
neće moći umaći. Ne trebamo se, dakle, prenagliti, jer imamo vremena 
mirno ciljati. 

— Da su nam stigli u pomoć drugovi, koje je Verdoja trebao poslati 
natrag, mogli bismo svu trojicu uhvatiti — reče treći. 


— Ne trebamo ih. Imamo mi sami dosta snage. 


Razbojnici nisu ni slutili da samo nekoliko koraka iza njih leže dva 
strašna čovjeka i prate svaki njihov pokret. 


No, Sternau se sa svoja dva pratioca bio već približio. Obuzdao je 
svoga konja i sad je ispitivačkim pogledima promatrao oko sebe dolinu, 
mjereći okom razdaljinu između pojedinih gorskih stijena. 

— Upali smo u opasnu rupu! — reče. — Ako nam Verdoja nije ovdje 

postavio zasjedu, zaslužio bi da bude izbatinan. Ići ćemo polako naprijed 
i pravit ćemo se kao da se ni na što ne osvrćemo. Ali ja ću pri tom ipak 
imati oči otvorene. 

Jahali su korakom, dok ne stigoše do mjesta gdje se Verdoja 
prethodne noći utaborio pa se ondje ustaviše. 

— Tu su hulje otpočinule — reče Francisco. 

Sternau se ogleda naokolo i odmah reče: 

— Brzo! Sjašite, vežite konje i pravite se kao da hoćete ovdje 
logorovati! Gromka Strijela upravi pogled u smjeru Sternauova pogleda i 
skoči odmah s konja. 

— U pravu ste! — reče. — Pazimo samo da nas ne primijete. Moramo 
potražiti neki zaklon. 

— Smjestimo se onamo, na desnu stranu, iza one stijene, iza one 
velike gromade — odgovori Sternau. — U konje neće pucati. Podijelimo 
se, kao da hoćemo zapaliti logorsku vatru pa tražimo drva, a onda se 
sklonimo brzo iza stijena. 

Ostaviše konje da pasu i stadoše skupljati suho granje. 


— Gledajte — reče prvi Meksikanac — ostali su ovdje. Možemo ih, 
dakle, kao od šale pomlatiti. 

— Kako to misliš? — reče drugi. — Oni su se sakrili iza stijene! 
Vjerojatno su nam ušli u trag. 

— Koješta! Ni u malu sporednu dolinicu nisu još povirili. Mora da je 
posrijedi nešto drugo. 

— Ne bih rekao. Nego, eto, sad smo se mi tu sakrili, a oni tamo prijeko. 
Itako smoimi ioni opkoljeni! 

Tako je u stvari i bilo. Sternau je pred sobom vidio otkinutu granu 
jednog grma koji je zatvarao ulaz u sporednu dolinu. Jedan razbojnik, koji 
je malo prije s jednog visa promatrao okolinu, stao je na tu granu i slomio 
je. Kora se na grani odlomila, i tako je na grmu nastao otvor koji je oštar, 
pažljiv pogled morao odmah primijetiti. I Gromkoj Strijeli upade to u oči. 
Sad su sva trojica kojima je prijetila opasnost ležali u sigurnom zaklonu 
iza stijene. 

— Čemu sve to? — upita Francisco, koji nije mogao shvatiti zašto se 
oni tu igraju skrivača. 

— Zar ne vidiš tamo prijeko na onom grmu jednu otkinutu granu? — 

odgovori mu pitanjem Gromka Strijela. 

— Da, vidim je. 

— A poviše nje neobične tragove u šljunku? 

— Da, vidim ih. 

— Eto, maločas je netko bio tamo gore i vrebao nas. Kad nas je 
primijetio, potrčao je brzo dolje u dolinu, upravo više klizio nego potrčao, 
i tako ostavio za sobom trag u Šljunku. Tamo se prijeko kriju ljudi koji 
nas vrebaju. 

— Caramba! — opsova Francisco. 

— Ne boj se — nasmija se Sternau. — Svega su dvojica, najviše 
trojica. 

— Zašto samo dvojica-trojica? — upita Gromka Strijela. 

— Mislite li — odgovori Sternau - da je Verdoja postavio u zasjedu 
čitavu četu? Ne. Najprije mu je moralo biti stalo do toga da svoje 
zarobljenike otpremi na sigurno mjesto. Zarobljenika ima svega četvero, 
a u pratnji ima svega jedanaest ljudi, pa je mogao odvojiti najviše trojicu. 
Kako nije znao da ću ja dobiti pomoć, pa je mislio da ću sam ovamo doći, 
bio je uvjeren da mi i jedan sam može doći glave. Zasjeda tamo prijeko 
nalazi se puškomet daleko od mjesta gdje bih se ja trebao nalaziti. 
Pretražit ćemo pažljivo neposrednu okolinu. Možda ćemo pronaći busiju. 

Njegov oštar pogled kliznu lagano i oprezno preko svakog grma i 
kamena koji su tamo prijeko mogli pružiti kakav zaklon. 

— Ah, imam ga! — reče odjednom. 

— Gdje? — upita Francisco. 

— Vidio sam časkom jedno koljeno iza one visoke četvrtaste stijene. 
Da pošaljemo preko jedno tane! 

— Ono neće pogoditi — reče Vaquero. 

— To ćemo tek vidjeti. 

Sternau leže potrbuške na zemlju. Ugao kamena iza kojega su se 
sakrili bio je malo okrnjen, pa je Sternau mogao kroz taj otvor nanišaniti, 
a da pri tom samog sebe ne otkrije. Onda zamoli Gromku Strijelu: — Ako 
stavite svoj šešir na puščanu cijev i onda je podignete tako visoko da će 
izgledati kao da netko hoće nišaniti preko kamena, nekoga ćete time 
zavesti pa će pucati na šešir. Pri tom će morati otkriti jedan dio sebe, a 
onda je gotov. 

— Pokušajmo! — nasmija se Gromka Strijela i stavi svoj šešir na 
puščanu cijev. 

Na drugoj su strani Medvjeđe Srce i Bivolsko Čelo sve pozorno 
promatrali i držali u pripremi puške da bi svaki čas mogli pripucati. 

— Sad je puškomet daleko — reče Medvjeđe Srce. — Sad su sjahali. 
Gospodar Vrleti ogleda se naokolo. Oči su mu sijevnule: primijetio je 
nešto sumnjivo. 

Bivolsko Čelo se složi s njim. — Upozorenje da se čuva. Zna da smrt 
vreba na nj. Sad daje drugima upute. 

— Uff — šapnu Medvjeđe Srce. — Sad su se sklonili iza stijene. 
Spašeni su i bez nas. Što će sad uraditi? 

Prođe neko vrijeme. Odjednom se na suprotnoj strani pojavi šešir, pa 
je izgledalo da je jedan čovjek oprezno povirio na drugu stranu. 

— Uff! — šapnu Bivolsko Čelo. — Kako neoprezno! 

— Smatra li moj brat Gospodara Vrleti zaista tako glupim? — zapita 
Medvjeđe Srce. — Moramo se strpjeti! 

Ona tri razbojnika šaputala su nešto jedan drugome. Onda se prvi 
maši svoje karabinke, nasloni je na rub stijene, prignu glavu i uze na nišan 
šešir. Ali još nije odapeo kad na suprotnoj strani bijesnu, grunu hitac, i 
Meksikanac se svali na leđa. 

— Vidiš li, brate, da je to bila varka! — reče Medvjeđe Srce. 

— Gospodar Vrleti je zaista velik ratnik! — izjavi poglavica. 

— On će bez sumnje ubiti i drugu dvojicu, ali ne tako brzo. Možda će 
biti dobro da mu javimo. 

— Da — složi se s njim Mixteka. 

One dvije vucibatine bile su zauzete ranjenikom pa ne primijetiše što 
se iza njih događa. Poglavice ustadoše i javiše se znakovima onima 
prijeko. 

— Tko je to tamo prijeko? — zapita u čudu Gromka Strijela. 

— Pa to je Bivolsko Čelo — reče Sternau. — A Indijanac pored njega? 
Nije li to Medvjeđe Srce? Čudnog li slučaja! Sad se neprijatelj nalazi 
između dvije vatre. Tko je mogao pomisliti da su nam poglavice tako 
blizu. 

— Oni će te drumske razbojnike ubiti. Mi ne trebamo ni prstom 
maknuti — ustvrdi Francisco. 

— Meni nije ni stalo do toga — odgovori Sternau. — Volio bih da ih 
žive uhvatimo, jer bismo mogli onda saznati nešto od njih. Ja se nadam 
da Meksikanci ne znaju jezik Apaša. Ako im, dakle, nešto doviknem, neće 
razumjeti kome su moje riječi upravljene ni što one znače. A poglavice 
neće biti tako neoprezne da mi riječima odgovore. 

— Nisu valjda ludi! — reče Gromka Strijela. 

Nekoliko trenutaka zatim Sternau im iz svog zaklona doviknu glasno: 

— Tenil suk nagongo akaja — Koliko ima tamo neprijatelja? 

Odmah se iz zaklona poglavica podigoše dvije ruke. 

— Samo dvojica — reče Sternau. — Bio sam, dakle, u pravu. Zatim 
viknu ponovo: — Si ankhuan ta tastsa ta, si ankhuan hotli intahinta — 
Želim ih žive! 

— Što viče taj Sternau iz svog zaklona tamo prijeko? — promrmlja 
jedan od dvojice razbojnika. — Ako hoće da nam se naruga, neka bar 
govori španjolski! U grdnom se škripcu nalazimo. Čim samo malo 
povirimo, odmah će osuti na nas paljbu. Morat ćemo ostati ovdje do noći 
ili sačekati da se vrati netko od naših. 

Ali sve se zbi drukčije nego sto je Sternau zamislio. Poglavice su, 
naime, razumjele Sternaua. Zato odložiše puške, turiše svaki sebi nož 
među zube, ustadoše i odšuljaše se tiho do Meksikanaca. Sternau to 
primijeti i shvati da mora odvratiti njihovu pažnju od Indijanaca. Zato se 
diže čitavim tijelom i uze puškom na nišan zaklon dvojice razbojnika. 

— Ah, on hoće pucati u nas! — nasmija se jedan od dvojice 
Meksikanaca, povirivši oprezno iza stijene. Ovaj put neće izbjeći mom 
tanetu. 

I pri tom se maši puške, ali u isti čas osjeti na svom vratu dvije ruke 
koje mu tako snažno stisnuše grlo da ostade bez daha. Isto se desi 
njegovu drugu. 

— Za mnom! — viknu Sternau i potrča preko doline. 

Druga dvojica pođoše za njim. Njihova pomoć nije više bila potrebna, 
jer su poglavice već vezale svojim omčama onesviještene razbojnike. 

— Bivolsko Čelo, poglavica Mixteka, spašava me po drugi put — reče 
Sternau i pruži poglavici ruku u znak zahvalnosti. 

— Matawa-se obranio se sam — reče skromno poglavica. 

Sternau pruži zatim ruku i Medvjeđem Srcu. 

— Dosta je godina prošlo otkad sam posljednji put vidio poglavicu 
Apaša. Jako se radujem što mi se posrećilo opet vidjeti svoga brata. 
Mnogo je ljeta na to čekao. 


Zatim se i drugi, koji su se već poznavali, pozdraviše. Gromka Strijela 
ispriča ukratko poglavici Apaša kako ga je Sternau izliječio. Onda sjedoše 
da vijećaju, pazeći da dvojica Meksikanaca ne čuju njihov razgovor. 

— Što je natjeralo naše prijatelje na put kroz pustinju? — zapita 
Bivolsko Čelo. 


— Vrlo tužan doživljaj — odgovori Sternau. — Napad na haciendu 
del Erina. 


— Tko je napao haciendu? Zar Meksikanci? 


— Da. Te su hulje zarobile četiri osobe: senjor Mariana, senjor 
Ungera, senjoritu Enimu i senjoritu Karju. 


— Karju? — planu Bivolsko Čelo. 

— Karju, cvijet plemena Mixteka — viknu Medvjeđe Srce. 

— Kako se to moglo desiti? A gdje su bili muškarci? 

— Svi su bili u kući, ali... 

— Ne, sigurno nisu bili u kući kad su razbojnici mogli odvući tolike 
zarobljenike — reče Medvjeđe Srce. 

— Reći ću svome bratu da sam i ja bio zarobljen — odgovori Sternau. 

— Vi kažete da je i Gospodar Vrleti bio zarobljen? — zapita Medvjeđe 
Srce sumnjajući u istinitost njegovih riječi. — Pa ja vidim da je slobodan. 

— Jer sam se oslobodio. Ispričat ću poglavicama kako se to desilo. 

I Sternau ispriča ukratko što je doživio posljednjih dana. Kad završi, 
Apaš mu pruži ruku i zamoli ga da mu oprosti. 

— Neka mi brat oprosti! U noćnoj tami lako je savladati svakoga, pa i 
najjačeg i najhrabrijeg čovjeka. Nego, sad moramo sakriti svoje konje, jer 
čovjek nikad ne zna tko može banuti. 

Sternau pođe za njim. Povedoše konje u obližnju dolinu, gdje nađoše 
tri konja koje su razbojnici bili sklonili iza grmlja pa su ondje mirno pasli. 
Zatim pozvaše razbojnike koji su već bili došli k sebi. Francisco ostade na 
straži na ulazu u dolinu, dok su drugi prisustvovali preslušavanju 
razbojnika. 

— Vi pripadate Verdojinoj četi? — upita Sternau razbojnike. 

Oni mu ne odgovoriše. 

— Ja sam vas vidio u toj četi, nećete stoga pomoći sebi ni šutnjom ni 
lažima — reče im on. — Upozoravam vas da svojom upornošću vi svoj 
položaj upravo pogoršavate. Zašto ste zaostali za četom? 


— Tako nam je naredio Verdoja — odgovori jedan od njih osorno. 
— Ašto vam je bilo naređeno? 
— Da vas živa uhvatimo ili ubijemo. 


— To sam slutio. A jeste li vjerovali da će vam to poći za rukom? Vi 
ste imali prilike da me upoznate! Mogli ste me ubiti, ali živ se ne bih 
nikako predao u vaše ruke. 


— Mi smo mislili da ćete tek sutra ovuda proći, a Verdoja nam je bio 
obećao da će nam poslati pomoć. 

— Ah! Još vam treba doći pomoć? Kada? 

— Možda sutra ujutro. 

— Koliko ljudi? 

— To ne znamo. 

— A kamo je odveo Verdoja svoje zarobljenike? 

— Nito ne znamo. 

— Ne lažite? 

— Zar mislite da nam Verdoja povjerava takve tajne? 

— Hm! Ali će to znati ljudi koji će sutra ovamo doći. Gdje ćete se 
sastati s njima? 

— Ovdje, u dolini. 

— Koliko vam je Verdoja obećao ako izvršite otmicu? 

— Sto pesosa po čovjeku. 

— U redu. Odlučit ćemo o vašoj sudbini. 

Sternau uspije razbojnicima spasiti goli život. Vezaše ih i smjestiše u 
obližnju dolinu, a jednome od njih toliko olabaviše okove da je mogao biti 
od pomoći svojini ortacima. Oružje im uništiše, a konje zaplijeniše. Sad 
su prijatelji bili na okupu pa su mogli govoriti o svemu što je dalo povoda 
Apašima da dođu onamo. Sternau je znao samo da se jedan eskadrom 
Juarezovih kopljanika pod zapovjedništvom jednog potporučnika nalazi 
u Monclovi i da Verdoja ima uza se šest Meksikanaca. I kad bi ovi 
narednog dana došli da pomognu svojim drugovima, ne bi predstavljali 
nikakvu ozbiljnu opasnost za Sternaua i njegove prijatelje, pa je odlučeno 
da se Medvjeđe Srce uputi svojim Apašima, kako bi ih umirio, ukoliko bi 

bili uznemireni njegovim odsustvom i da s onu stranu gorskog lanca 
sačeka druge. Potom se Medvjeđe Srce udalji s Bivolskim Čelom. Obojica 
pođoše po svoje konje, a onda se rastadoše: Medvjeđe Srce uputi se 
svojim Apašima, dok Bivolsko Čelo ostade kod Sternaua. Tišinu samotne 
doline čitavo poslijepodne i čitavu noć ništa ne naruši. I prijepodne 
narednog dana prođe u miru. Ali oko podne začu se topot konja. Sternau 
je naredio stražarima, a tako i drugima, da, ukoliko primijete da se netko 
približava, odmah ubiju konje. Kad se topot konja približi, sakriše se svi 
iza jedne gromade. 


Na mjestu gdje se prema zapadu dolina ponovno sužavala i postajala 
klanac, pojaviše se četiri Meksikanca. Zastadoše da bi razgledali dolinu. 
Ne našavši nikoga od svojih drugova, skrenuše u malu, tijesnu, obližnju 
dolinu. Čim stigoše onamo, padoše četiri hica. Konji se najprije propeše, 
a onda se svališe na zemlju; bili su teško ranjeni pa se nisu mogli više dići. 
Gužvu, koja nastade od konja i ljudi, iskoristiše ona četiri strijelca: 
potrčase onamo i stadoše udarati kundacima po Meksikancima, koji se 
još nisu bili oslobodili konja, dok ih ne oboriše na zemlju. Potom ih vezaše 
njihovim vlastitim omčama. 

Vođa tih ljudi bio je onaj oficir kopljanika koji je posjetio haciendu del 
Erina. 


— Ponovni susret pruža mi priliku da se s tobom obračunam — reče 
mu Sternau. — Nećeš imati više tako skoro prilike igrati se oficira. 


Čovjek ga pogleda. Pogled mu je bio pun mržnje. — Ja sam slobodan 
Meksikanac: stranac nema pravo da se sa mnom obračunava. 


— Slobodan Meksikanac? Nisam dosad znao da čovjek u okovima 
može biti slobodan. Kamo ste odveli zarobljenike? 


— To se nikoga ne tiče. 

— Ponovo te pitam, ali samo još ovaj put! Gdje su zarobljenici? 
— Neću ti reći! 

Tada Bivolsko Čelo izvuče nož, upravi ga u lažnog oficira i reče: 
— Gdje je moja sestra Karja? 

Meksikanac je uporno šutio, jer nije poznavao ćud Indijanaca. 
Poglavica Mixteka reče još jednom mirno: 

— Odgovori! 

— Neću. 

— Onda ne moraš više ni živjeti. Samo mrtvaci šute, a tko hoće šutjeti 
taj mora umrijeti. 


U isti čas zari Bivolsko Čelo zarobljeniku nož u grudi. Zarobljenik 
izdahnu, a da pri tom nije ni pisnuo. 


— Kao što je on umro tako ćete svi vi umrijeti! — reče hladnokrvno 
Bivolsko Celo. 


Zatim uprije drugom zarobljeniku nož u grudi i upita ga: 

— Hoćeš li i ti šutjeti, ili ćeš mi reći gdje se oni nalaze? 

Čovjek promisli samo časak. Htio je spasiti sebi život, a da pri tom ne 
izda svoje drugove. Taj časak odluči o njegovu životu. Taj se časak učini 
Mixteki predugim i on zari svoj nož u grudi Meksikancu. Tada uprije 
trećem zarobljeniku nož u grudi: — Reci, pseto, gdje su zarobljenici! 


— Reći ću — viknu ovaj odmah. — Zarobljenici se nalaze u jednom 
starom hramu. 


— Gdje se nalazi taj hram? 

— U državi Chihuahua, u blizini haciende Verdoja. 

— Opiši mi ga. 

— To je jedna stara meksikanska piramida, posvećena Bogu Suncu. 
Ona se nalazi sjeverno od haciende, a okružena je gustim grmljem. 

— Gdje je ulaz u nju? 

— To ne znam. Stigli smo tamo noću. Bilo nam je naređeno da se 
utaborimo na polju, daleko od piramide. U piramidu su ušli samo senjor 
Verdoja, senjor Pardero i jedan stari sluga. Najprije su zatvorene u 
piramidu djevojke, a onda oba zarobljenika. 


— Na kojoj se strani nalazi ulaz? 

— Nito ne znam. 

— Vi ste ipak morali vidjeti kojim je putem pošao Verdoja! 

— Pošao je prema grmlju kojim je obrastao jedan ugao piramide, a 
onda skrenuo na jug i tamo nestao. 

— Onda je ulaz tamo. Što ste radili pošto su zarobljenici odvedeni? 


— Odjahali smo prema haciendi Verdoja, gdje smo dobili odmorne 
konje i dovoljnu zalihu hrane, a zatim smo odmah krenuli ovamo. 


— Kako ste dugo bili na tom putu? 
— Od dva sata poslije ponoći do sada. 

— Ako mi sad odavle krenemo, moći ćemo, dakle, večeras stići do 
piramide, zar ne? 

— Da. 

— U redu. Ti ćeš nas voditi, ali ćeš paziti da nas nitko ne primijeti. 
Posumnjamo li i najmanje da nas hoćeš izdati, stići će te odmah smrtna 
kazna. Jesi li zapamtio put? 

— Da, znam ga dobro. 


— Tebe trebamo, četvrtog čovjeka ne trebamo. On je po zakonima 
savane zaslužio smrt. 

U isti čas Bivolsko Čelo, prije nego što je to Sternau mogao spriječiti, 
trgnu nož i zari ga četvrtom Meksikancu do drška u srce. Meksikanac je 
istog časa bio mrtav. — Bivolsko Čelo je okrutan čovjek — prekori ga 
Gromka Strijela. — To su lako stečeni skalpovi! 


Čovjek koji je bio prekoren odgovori ponosno: — Poglavica plemena 
Mixteka skida skalp samo s neprijatelja s kojim se borio. To su pseta, do 
njihove mi kože nije stalo, oni su crkli poput čagljeva što ih batinama 
ubijamo. 


Uzeše razbojnicima sve upotrebljive stvari koje su uza se imali. Zatim 
krenuše na put. Zarobljenik koji ih je sad vodio dobi konja od Sternaua, 
koji je pored onoga na kojemu je jahao imao još jednoga. Petorica jahača 
prođoše kroz klanac pa zatim skrenuše na sjever prema mjestu gdje ih je 
čekao sa svojim ljudima Indijanac zvan Medvjeđe Srce. On je poslao pred 
njih straže, da bi ih lakše našao. Zaključiše da krenu zajedno naprijed. 
Apaši su se htjeli domoći haciende i zarobiti Verdoju i Pardera: tako bi 
obojica bili primorani predati svoje zarobljenike, a onda bi bili izvedeni 
pred sud. Jedan se Apaš vrati da izvijesti Letećeg Konja gdje će se drugi 
ratnici, koji su za njima imali krenuti, sastati s onima koji su ranije 
krenuli. Po Sternauovoj odluci Francisco se kao nepotreban vrati na 
haciendu del Erina, da bi izvijestio Arbelleza o razvoju događaja i 
ohrabrio ga, ukoliko je postojala osnovna nada da će Emma uskoro moći 
zagrliti svog oca. 

Najzad povorka krenu. Stigoše do visoravni Chihuahua i prijeđoše, 
neprimijećeni od stanovnika, preko hatara nekoliko hacienda. Noć ih 
zateče na granici Verdojina imanja. Najzad ugledaše na zapadu tamne 
obrise piramide Boga Sunca. Bili su najzad na cilju. 

14. OBAVJEŠTAJCI 


jeverozapadno od pustinje Mapimi, nekoliko ovećih rijeka što izviru 

jugozapadno od oblasti Baquiriachi pa onda teku kroz visoravan, da 

bi se najzad survale u Rio Grande del Norte, oplođuju bujnim 
raslinstvom jedan inače neplodan kraj. Okruženi gustim šumama, 
prostiru se tu spuštajući se u Sonoru, sjeverozapadnu meksičku državu, 
bogati pašnjaci, gubeći se potom u pustoj apaškoj ravnici koju opet, tu i 
tamo, Rio Gila bijedno oplođuje. 

Pored takve jedne šume jahali su, pod vodstvom Sternaua, Bivolskog 
Čela i Medvjeđeg Srca, Apaši. Na čitavom tom putu nisu sreli živu dušu pa 
su se, neprimijećeni, osjećali sigurnima. Da šuma nije bila tako velika, 
obišli bi je i svu prokrstarili, ali kako se bila protegla daleko, morali su se 
zadovoljiti time da pored nje projašu i pretraže samo njem rub. 


U isto vrijeme pozoran promatrač bi čuo kako iz dubine šume dopire 
do njega šum nečijih koraka ili kako se lome suhe grančice, ili šušti lišće 
po kojemu netko gazi. Šum nije dopirao uvijek s istog mjesta, već se širio 
polako, približavajući se sve više rubu šume. Najzad se začu kako netko 
šapatom nekoga kori: — Zar se moj brat nije naučio nečujno kretati? 


Netko jednako tiho odgovori: 

— Drveće je utonulo u mrak. Ima li moj brat mačje oči pa može 
razabrati granje i lišće? 

Opet zavlada tišina isprekidana tajanstvenim šumom. 

Ponovo sve utihnu, a čas zatim netko šapnu: 

— Zašto je moj brat stao? Da nije što čuo? 

— Da, čuo je kako konj u daljini dašće. 

I opet se začu dahtanje, ali mnogo bliže. 


— Dolaze ljudi na konjima. Tu, pored nas, raste visoka jela. Tko se 
sakrije gore među njene grane, toga ljudsko oko neće vidjeti. 

Čovjek koji to reče obuhvati deblo i uspe se na stablo. Onaj drugi se 
uspne za njim. Obojica se uspeše nečujno poput vjeverica i toliko okretno 

da se nikakav šum ne ču. Sjedili su visoko gore na igličastim granama, pa 
ih odozdo nitko nije mogao primijetiti. Obojici je oružje visjelo na 
ramenu, ali im nije smetalo. Kad se učvrstiše, svaki na svojoj grani, začuše 
korake koji su se približavali. Bili su to Apaši koji su sjahali s konja da bi 
pretražili rub šume. Kad se, sudeći po šumu, već udaljiše, začu se glasan 
topot konja i četa konjanika prođe mimo njih. 

— Uff! — šapnu jedan od dvojice Indijanaca. — Apaši. 

— Obojeni ratnim bojama! — nadoda drugi. 

— S njima su ljudi blijeda lica! 

— Trojica! Uff! Uff! 

— Čemu se čudi moj brat? 

— Poznaje li moj brat velikog, jakog čovjeka blijeda lica koji jaše na 
čelu čete? 

— Ne. 

— To je Matava-se. Ja sam ga vidio pred nekoliko zima, kad sam bio 
u gradu koji ljudi blijeda lica zovu Santa Fe. 

— Uff! Hrabar je taj čovjek blijeda lica. A poznaj je li moj brat dvojicu 
poglavica koji jašu pored njega? 

— Jedan je Medvjeđe Srce, apaški pasji sin. 

— A drugi je Bivolsko Čelo, poglavica plemena Mixteka. Da vidimo 
koliko je tih jahača. 

Indijanci su sjedili tako visoko da im je pogled dosizao preko vrhova 
drveća na rubu šume, pa su mogli vidjeti čitavu povorku. Brojili su točno 
i, pošto Apaši prođoše, jedan od njih reče: 

— Dvadeset puta po deset i k tome još šest Apaša, a uz njih četiri 
čovjeka blijeda lica! 

— Moj je brat točno brojio. A kuda su krenuli? 

— Put haciende Verdoja. Ratnici plemena Komanča odazvali su se 
pozivu predsjednika Meksika, pa je sad sigurno izdajnik Juarez uputio 
poziv Apašima koji su krenuli put haciende koju mi moramo zauzeti. 
Sutra će stići mnoštvo ratnika plemena Komanča. Apaši će stradati: oni 
nam se neće moći oteti i mi ćemo im skinuti skalpove. Moramo poći za 
tim psima ako hoćemo utvrditi njihove namjere. 

— Onda se trebamo rastati. Ja ću poći za njima, a moj će se brat 
požuriti do naših da ih o svemu što smo vidjeli potanko obavijesti. 

— Neka bude tako. 


Indijanci kliznuše sa stabla i, krenuvši odmah prema svom cilju, 
stigoše ubrzo do nakraj šume i, pošto se uvjeriše da nitko od Apaša nije 
zaostao, iziđoše iz šume na otvorenu preriju. Sad ih je čovjek mogao 
dobro vidjeti. Bila su to dva Komanča u punoj ratnoj opremi. Nisu imali 
na sebi obilježja poglavica, ali nisu to bili ni obični ratnici, inače im ne bi 
bili povjerili težak zadatak da izvide teren. Obasjana suncem na zalazu, u 
daljini je nastajala duga, zmijolika povorka Apaša. 

— Neka moj brat požuri za njima! Mora ih imati stalno pred očima, 
jer će uskoro pasti mrak pa se neće više moći uzdati u trag. Onaj krenu 
žurno naprijed, ne odgovorivši ni jednom jedinom riječi. Ratni 
obavještajci rijetko kad jašu konje, jer bi im oni često mogli smetati. Tako 
je bilo i ovaj put. Kako je Komanč kao pješak u silnom prostranstvu 
prerije predstavljao samo neznatnu točku, pa je mogao koristi svaku 
vrstu zaklona, mogao se isto tako za svjetla približiti Apašima 
neprimijećen. Njegov je drug gledao još neko vrijeme za njim, a onda se 
vrati svojima. 

Četa Apaša stiže do piramide i zaustavi se u blizini mračne građevine, 
koju su njihove vođe promatrale s neprijatnim osjećajem u duši. U toj su 
građevini čamili, kao zatvorenici, oni s kojima su ih vezale veze ljubavi. 

— Kako bi bilo da srušimo to čudovište! — zareža Gromka Strijela. 


— Treba se strpjeti! — pokuša ga umiriti Sternau. — Mi ćemo naše 
sigurno osloboditi. Ja se nadam da ćemo ubrzo učiniti kraj njihovim 
patnjama. 


Tada reče Bivolsko Čelo: — Svaki uzdisaj Karje, kćeri plemena 
Mixteke, platit će jedan neprijatelj svojim životom. A gdje je ulaz u tu 
građevinu? 

Sternau se obrati vodiču. — Gdje ste se zaustavili kad su vas naši 
neprijatelji doveli? — upita Meksikanca. 

— Dođite sa mnom! — Meksikanac odjaha dio puta pa se zaustavi. — 
Tu smo se zaustavili. 

— A gdje je nestao Verdoja sa zarobljenicima? 

— Eto, u blizini tog grma ušao je u šikaru, a na onom je uglu zasjala 
svjetiljka. 

— U redu. Ako si rekao istinu, a to ćemo vidjeti, poklonit ću ti život. 

Sternau dozva sad k sebi dvojicu poglavica i Gromku Strijelu pa im 

pokaza predjel oko piramide. 

— Nitko se zasad ne smije približiti ni grmlju ni piramidi — reče 
Bivolsko Čelo. — Verdoja je češće dolazio ovamo i vraćao se odavle: za 
njim je sigurno ostao trag, mada je otada prošlo dosta vremena, ali taj će 
se trag vidjeti tek sutra kad svane dan. 


— Zašto da čekamo da svane dan? — upita Medvjeđe Srce. 


— Da, zašto? — složi se s njim Gromka Strijela. — Emma ne smiije u 
tom zatvoru čamiti ni časak više nego što je potrebno. 


— Mislite li vi da moramo primorati Verdoju da nam on sam pokaže 
put? — upita ih Sternau. — Da napadnemo zato njegovu haciendu! 


— Da, svakako! I jao njemu ako ne udovolji našem zahtjevu! 
— U redu. Onda ćemo najprije poslati tamo izvidnice. 


— Zašto da šaljemo izvidnice — reče Gromka Strijela. — Odjašimo 
tamo, ščepajmo nitkova i dovucimo ga ovamo. 


Antonio Unger bio je spreman da i nebo sruši, samo da draganu što 
prije spasi. Sternau je upravo htio da mu odgovori kad se razliježe glasan 
poklik: 

— Uff! Ntsage no-khi penivil! — Uff, dođite amo! 

Bile su to riječi na narječju Apaša. Poklik je pao u blizini i dopro do 
njih smjerom kojim su maločas došli. 

— Tko je to? -upita Sternau. 

— Grizlijev Ubojica — odgovori Medvjeđe Srce. 

— Zar on nije bio snama? 

— Da, ali se načas udaljio od nas da izvidi predjel i utvrdi jesmo li 
sigurni. 

— Znači da je nešto važno otkrio. Požurimo odmah do njega! 

Sternau uzjaha odmah konja i požuri put mjesta odakle je poklik 
dopro. Tu nađe mladog Apaša kako kleči na zemlji i pritiskuje svom 
snagom čovjeka koji je ležao pod njim. 

— Uhvatio sam jednog Komanča — reče Apaš. 


Začas se nađe omča i Komanča vezaše. Bio je to kurir koji se u šumi 
odijelio od svog druga pa se odšuljao za Apašima. 


— Kako je moj brat Grizlijev Ubojica došao do tog čovjeka? — zapita 
Medvjeđe Srce mladog Apaša. 

— Ja sam jahao u začelju povorke kad odjednom začuh da se netko 
šulja. Za nama je išao jedan čovjek. Siđoh s konja i potražih ga. I eto, 
nađoh ga ovdje: došao je osluškivati što ćemo govoriti. Bacio sam se 
odmah na njega, da mi ne bi utekao. 


Sternau priđe bliže i zagleda se u zarobljenika. 

— Da — reče — taj nas je Komanč uhodio. 

— Ubijte psa! — viknu jedan od Apaša. 

Sternau se okrenu prema tom ratniku i odgovori mu oštro: 

— Otkad kod Apaša ratnici govore prije nego što su poglavice rekle 
svoju riječ? Tko ne umije svoj jezik obuzdati, dijete je ili žena. 

Tada se ratnik, postiđen, povuče. Onda ga Grizlijev Ubojica upita: 

— Gdje su tvoji drugovi? 

Obavještajac je uporno šutio. I drugi pokušaše da ga navedu da 


odgovori, ali uzalud. Najzad Sternau odluči da postupi drukčije pa upita 
ratnika: 


— Ti si ratnik plemena Komanča i odgovaraš samo onome koji s 
tobom postupa kako čovjek mora postupati s hrabrim ratnikom. Hoćeš li 
pobjeći ako ti odriješim veze? 

— Ostat ću — izjavi čovjek. 

— Jesi li voljan odgovoriti mi ako te što zapitam? 

— Gospodaru Vrleti voljan sam odgovoriti. On je pravedan i dobar. 

— Kako, ti me poznaješ? — upita ga Sternau. 

— Ja te poznajem: tvoj sam zarobljenik. 

— Ti pripadaš onome koji te pobijedio. Ustani! 

Pošto mu Sternau odriješi omču, zarobljeni Komanč ustade, ali ne 
pokaza ničim da namjerava pobjeći. 

— Jesi li bio sam? — upita ga sad Sternau. 

— Ne — odgovori zarobljenik. 

— Ima li vas mnogo? 

— Samo još jedan. 

— Vas su poslali u izviđanje, zar ne? 

— Da. 

— A za vama idu čete ratnika? 

— Ništa drugo ne smijem reći. 

— Uredu, ništa te više neću pitati. — Povedite ga sobom. Neka ostane 
kod vas pod strogom vašom stražom! — obrati se zatim Sternau 
nekolicini ratnika. 

Poglavice produžiše zatim vijećati. 

— Ako su danas u našoj blizini bila dva obavještajca, sigurno će 
uskoro za njima doći Komanči — reče Sternau. — Moramo biti oprezni. 
Ta su nas dvojica vidjeli pa se onda rastali. Jedan je pošao za nama, a 
drugi se vratio svojima, da ih izvijesti. Ne trebamo ih se, doduše, bojati, 
jer za njima idu Apaši, ali će ipak biti dobro da svršimo s piramidom prije 
negoli oni stignu. A oni će stići tek sutra poslijepodne, ranije nikako. Ja 
vam predlažem da zasad ne poduzimamo ništa protiv haciende, a sutra 
ujutro, ako se s mojim prijedlogom slažete, pokušat ćemo ući u piramidu. 
Ukoliko bi pak Komanči stigli ranije, drevni će nam hram poslužiti kao 
položaj s kojega ćemo se braniti, a čvršći i sigurniji ne možemo uopće ni 
zamisliti. Imamo vode za sebe i za konje, grmlje nam pruža dobar zaklon, 
samo hrane nemamo koliko nam treba. Ali do hrane ćemo lako doći: 
treba samo da dotjeramo ovamo nekoliko goveda. Od ponoći pa dalje 
Vaquerosi neće sigurno biti više na paši: spavat će pa nam nikako neće 
smetati. 

Tako učiniše. Dotjeraše odmah dovoljan broj goveda i tako se 
opskrbiše mesom za dva tjedna, a zemljište na kojemu je bila podignuta 
piramida bilo je toliko veliko da je moglo prehraniti i goveda i konje. U 
susret Komančima, koji su se sigurno već približavali, poslaše 
obavještajce, a onda svi, osim onih koji su bili određeni da čuvaju stražu, 
legoše, umotani u pokrivače, na zemlju, kako bi se okrijepili za napore 
narednog dana. Gromka Strijela, Medvjeđe Srce i Bivolsko Čelo nisu 
mogli usnuti. Od misli na zarobljenike koji su bili zatvoreni u piramidi 
nisu mogli sklopiti oči. Još nije bio svanuo dan kad probudiše Sternaua. 
Bez njega nisu htjeli ništa poduzeti. Sva četvorica pođoše do mjesta na 
koje ih je prethodnog dana poveo Meksikanac i, pošto ispitaše zemlju, 
naiđoše na tragove koji su sigurno vodili do jugoistočnog ugla piramide. 
Trag je vodio, jedva vidljiv, kroz grmlje, a zatim nestajao na travnatom 
tlu. Otkad je trag bio utisnut, prošlo je više vremena, pa se trava ponovo 
uspravila. Nije im pomogla ni oštroumnost. 

Bili su bespomoćni. Svi njihovi pokušaji da otkriju trag bili su 
uzaludni. Morali su pozvati u pomoć Apaše. Grmlje, prostor oko 
piramide, sve njene četiri strane, pa i sam okrnjen vrh drevne građevine, 

sve potanko ispitaše, ali uzalud: trag se bio zameo. Osjećaj očaja obuze 
svu četvoricu. Ali Sternaua je taj osjećaj samo načas bio savladao: on ga 
se snagom svoje prirode gotovo u isti čas oslobodi. Baci još jedan pogled 
na drevnu građevinu, koja se tolikom upornošću suprotstavila svim 
pokušajima da se otkrije tajna njenog ulaza, i reče: 

— Tu nema pomoći, mi se moramo domoći senjora Verdoje. Naprijed, 
trkom na haciendu! 


Pet minuta zatim ravnicom prođe pod vodstvom Matava-se i 
Medvjeđeg Srca četa od pedeset Apaša. Na istoku je sunce upravo bilo 
izišlo kad im se u daljini ukaza hacienda. Poput oluje oboriše se Apaši na 
zgradu. Hitali su, jer su Komanči svaki čas mogli stići. Dohvatiše se već 
ograde, ali glasa za sobom ne čuše. S pravom su se mogli nadati da im je 
prepad pošao za rukom. Kapija je bila još zatvorena, ali to za Apaše nije 
predstavljalo nikakvu zapreku. Na zapovijed poglavice oni se zaletješe i 
začas se prebaciše preko ograde. Ono malo Vaquerosa što je ležalo pored 
ograde bi brzo svladano. Drugih se nije trebalo bojati, jer su bili napolju, 
na paši. Jedan Apaš otvori kapiju pa Matava-se i Medvjeđe Srce ujahaše u 
dvorište. Dok je poglavica ostao uz svoje ratnike, da bi spriječio svaki 
izgred, Sternau se uputi s trojicom Apaša prema ulazu u kuću, koji je bio 
otvoren. Kuće su u tom kraju građene sve u istom stilu, tako da je Sternau 
znao gdje je trebalo potražiti haciendera. Uspe se brzo stubama i otvori 
prva vrata. Napad se nije mogao izvršiti bez ikakve buke. Ukućani se 
probudiše i, ugledavši crvenokošce, prosto se ukočiše od zaprepaštenja. 
U kući je bilo, pored domaćice, šest žena. Dršćući od straha, sve se one 
skloni se u domaćičinu sobu. U tu je sobu slučajno ušao Sternau s 
crvenokošcima koji su ga pratili. Kad ih ugledaše, žene udari se u 
zapomaganje. 

— Umuknite! — naredi Sternau. 


Uzalud im je zapovjedio da umuknu. Domaćica mu se baci pred noge, 
diže ruke i stade ga usrdno moliti: 


— Senjor, smilujte se! Mi vam nismo ništa skrivile. 

— Gdje je senjor Verdoja! 

— Nema ga u kući. Otišao je od kuće ujutro i još se nije vratio. 

To je bilo neprijatno. Krenuli su na haciendu upravo u nadi da će im 


Verdoja otkriti tajnu ulaza u piramidu. Mogli su, dakle, ostati kod 
piramide. Sternauovo lice poprimilo je izraz zlovolje i razočaranja. To je 

i domaćica primijetila i zato upita Sternaua: 

— Da nije možda moj rođak vaš neprijatelj? 

Te riječi navedoše Sternaua na izvjesnu misao. 

— Verdoja je vaš rođak? — upita ženu. 

— Da, senjor. Ja sam u ovoj kući domaćica. 

— Imali on povjerenja u vas? 

— Da nema povjerenja, zar bi me postavio za domaćicu, senjor? 

— Ne mislim tako. Da li vam je povjeravao stvari koje drugima ne bi 
bio povjerio? 

— Da, donekle. 

— Znate li gdje se sad nalazi? 

— Ne znam. 

— Dali je Verdoja pretprošle noći spavao ovdje u haciendi? 

— Da. 

— Poznajete li piramidu koja se nalazi nedaleko odavle? 

— Da, poznajem je. 

— A znate li ima li u njoj odaja i hodnika? 

— Ima, jer senjor Verdoja često ulazi u nju. 

— Ah — klikne Sternau, obradovan njenim odgovorom — a kako 
ulazi u nju? 

— To ne znam. Bila je to tajna još u vrijeme njegova oca. Ali, gore, u 


pisaćem stolu, ima jedan nacrt, i na njemu se vidi kako izgleda piramida 
iznutra. 


— Povedite me do tog pisaćeg stola! 


Starica otprati Sternaua u Verdojinu sobu. U njoj se nalazio stari 
pisaći stol koji Sternau otvori nožem. Ladica odskoči i čovjek sa zapada 
nađe zaista u njoj jedan nacrt: bio je to sigurno nacrt unutrašnjosti 
piramide. Obradovavši se nalasku, turi nacrt u džep i vrati se odmah 
Apašima. Oni su u međuvremenu pošli u potragu za streljivom pa su ga 
našli u podrumu i ponijeli sobom. Bili su ponijeli sobom i nekoliko sjekira 
i motki, smatrajući da bi im u onoj staroj građevini mogle zatrebati. Od 
napada na haciendu bilo je prošlo jedva pola sata kad povorka krenu 
ponovo put piramide Boga Sunca. 


Tek sada, na povratku, nađe Sternau vremena da nacrt podrobnije 

prouči. Sve je na njemu bilo sasvim jasno. Unutrašnjost građevine 
sastojala se od tri razine, a u sredini se nalazio dubok, četvrtast bunar. Od 
bunara su na sve strane vodili hodnici koji su bili drugim poprečnim 
hodnicima međusobno povezani, dok su uglovi same građevine bili 
zauzeti ćelijama. U piramidu se ulazilo na četvora vrata koja su se nalazila 
na sredini svake strane građevine. Vrata su bila zazidana, pa je sad 
trebalo jedna od njih pronaći. Sternau upozna i druge s nacrtom zgrade 
pa svi pođoše u potragu za tajnim vratima. Trud im je bio uzaludan, sve 
dok Sternau ne dođe na misao da treba izmjeriti točnu sredinu jedne 
strane zgrade. 


Pošto je utvrdi, naiđoše na jedan kamen neobičnog izlomljenog 
oblika. Nakon dužeg ispitivanja Sternau je već počeo očajavati, ali onda 
odjednom kleknu i pokuša pomaknuti kamen, i kamen se pomače. 

Radostan, skoči i viknu: — Našao sam! 

— Zar zaista? — upita ga Gromka Strijela. 

— Da. Tu je ulaz, ja sam ga prstima napipao. 

— Gdje? Gdje? Brzo! 

— Treba gurnuti unutra ovaj kamen, tu u sredini. 

Gromka Strijela odmah kleknu i pritisne svom snagom. Kamen se 
najprije malo pomače, a onda kliznu dalje u unutrašnjost na kamenim 
valjcima koji im se odjednom ukazaše. 

Sternau pogleda u otvor. — Vidim tu jednu svjetiljku. Mora da je tu 
stajalo nekoliko ljudi. 


— A vidim i jednu bocu punu ulja. 


— Upalimo brzo svjetiljku, a onda krenimo dalje! — reče Gromka 
Strijela i upali svjetiljku pa požuri naprijed ne pazeći u svom žaru da li ga 
tko slijedi. Ali slijedila su ga sva trojica: Sternau, Bivolsko Čelo i Medvjeđe 
Srce. Uđoše u jedan dugi hodnik, a potom se zaustaviše pred jednim 
vratima. Sternau osvijetli nacrt svjetiljkom i zagleda se u njega. 

— Ovdje nisu nikakva vrata zabilježena — reče. — Ima li na njima 
brava? 

— Nema — odgovori Gromka Strijela — ali vrata su čvrsto zatvorena. 

— Onda su zatvorena iznutra zasunom ili nekom tajnom napravom. 
Ne možemo tu čekati dok otkrijemo tu napravu. Imamo dosta baruta, 
obijmo vrata. Napravite noževima nekoliko rupa između zida i dovratka 
pa ćemo ih ispuniti barutom. Zid je mekan, od opeka. Ja idem po barut. 

Ostali se dadoše odmah na posao. Bili su već izbušili rupe kad se 
Sternau vrati. Odmah ih ispuniše barutom, snabdješe ih fitiljem koji 
ispredoše od nekoliko niti i natrljaše barutom, a onda pripališe fitilj i 
otrčaše natrag prema izlazu. Malo zatim zatutnji, četiri puta redom, silan 
prasak. Sva su četvorica već htjeli zaći u unutrašnjost kad dotrča Grizlijev 
Ubojica. Dojurio je, pa se već po tome vidjelo da ime nešto važno reći. 

— Kakve nam vijesti donosi moj brat? — upita ga Medvjeđe Srce. 

— Komanči, pasji sinovi, kreću ovamo kroz šumu mimo koje smo 
jučer prošli. 

— Tko je donio tu vijest? 

— Crveni Jelen. 

— Onda moramo najprije njega saslušati. Pođi po njega! 

Malo zatim dođe Apaš, zvan Crveni Jelen. Bio je to jedan od onih koje 
su bili poslali u izviđanje. 

— Neka nam moj brat kaže što je vidio! — zapovijedi Medvjeđe Srce. 

— Ja sam se vraćao putem kojim smo došli — izvijesti obavještajac. 
— Ona dva Komanča — jednoga smo od njih uhvatili, bili su nas 
primijetili, ito sigurno iz šume. Ja sam išao rubom šume. Odjednom začuh 
graktanje jata gavranova. Sigurno ih je netko tko je prolazio šumom 
uplašio. Odmah se sakrih u šikaru i sačekah. Bilo je to veliko pleme, jer 
sam ja nabrojio više od četiri puta deset puta po deset ratnika, a s njima 
i tri poglavice. 

— Jesi li ih poznao? — upita ga Medvjeđe Srce. 

— Nisam. 

— Kuda su krenuli neprijatelji? 

— Kad jei posljednji prošao, pošao sam za njima. Žurili su se do ruba 
šume. Ondje održaše kratko vijećanje, a onda krenuše put haciende. 

— Onda ćemo ih ubrzo vidjeti. 

— Možda tek noćas — reče Gromka Strijela. 

— Ne. Oni će nas opkoliti, u namjeri da nam prekinu sve veze — 
odvrati Sternau. — A onda će nas napasti noću. Čuvajte dobro stražu pa 
nas potražite u spilji da nas izvijestite, ako se desi nešto važno! 

Nakon toga obavještajca otpustiše ostale. Drugi zađoše opet u 
hodnik. Kad dođoše do mjesta gdje su se maločas nalazila vrata, ova su 
već ležala na zemlji. Bila su iščupana iz zida zajedno s dovracima. 

Izvukoše ih iz kamena i ispitaše. Osim dviju rupa, jedne gore i jedne dolje, 
nije se moglo vidjeti na njima ništa. Potom pregledaše pod na mjestu gdje 
su vrata bila pričvršćena, a onda i strop. Gore i dolje nađoše po jednu 
gvozdenu kuku; za njih su vrata bila pričvršćena. Kuke su bile čvrsto 
zabijene, pa im ne pođe za rukom otkriti napravu pomoću koje su se vrata 
mogla pomicati. 

— Ne preostaje nam ništa drugo nego da sva vrata obijemo — reče 
Sternau. — Ja ću donijeti još baruta. Ali prije moramo krenuti dalje do 
drugih vrata. 


Morali su prevaliti dobar komad puta da bi došli do najbližeg cilja. 
Vrata su se nalazila na desnoj strani hodnika, dok je sam hodnik vodio 
dalje. Sternau uze ponovo plan u ruke. 

— Što traži moj brat? — upita ga Medvjeđe Srce. 

— Tražim mjesto gdje se nalaze zarobljenici. Mora da se nalaze u 
središtu piramide, u blizini bunara, jer je to najsigurnije mjesto. 

Sad moramo ova vrata obiti, jer tim hodnikom nećemo više produžiti. 
Naš brat Gromka Strijela mora se zbog svoje rane na glavi udaljiti od nas, 
ito ne samo sada, nego i kasnije, kad god budemo obijali vrata: zato neka 
produži hodnikom. 


Dadoše se ponovo na posao. Kad se Sternau vrati, bili su već izbušili 
rupe pa ih odmah ispuniše barutom. Zatim se dobrano odmaknuše, a kad 
se barut rasprsnu, ustanoviše isti učinak kao i ranije. I tu su iz stijene 
virile, gore i dolje, gvozdene kuke, ali pokretnu napravu nisu mogli ni tu 
pronaći. Čovjek koji ju je izumio mora da je bio pametna glava. Kako stari 
Meksikanci nisu poznavali željezo, ti su zatvarači potjecali iz kasnijeg 
doba. Držeći se Sternauovih uputa, krenuše dalje. Sternau je sad ponio 
sobom osim baruta još i jednu sjekiru i jednu gvozdenu motku. Pokušaše 
otvoriti slijedeća vrata tim alatom, ali pokušaj nije uspio. Morali su opet 
pribjeći barutu. Vrata su bila na obje strane zatvorena teškim zasunima. 
Da bi se otvorila, trebao je izbušiti veće rupe i ispuniti ih s više baruta. 
Prasak od zapaljenog baruta bio je strašan, kao da se čitava zgrada 
potresla. Zajedno s vratima pao je toliki dio zida i stropa da im je put bio 
prepriječen. Trebalo je najprije ukloniti ruševine i poduprijeti strop. 
Kako nisu imali potrebnog alata, propade im u tom mučnom poslu 
nekoliko sati. Dok su krčili prolaz, stiže jedan kurir i pozva poglavice da 
iziđu. Sudbina zatvorenika mogla je ovisiti i o jednom trenutku: to je bilo 
jasno poglavicama. Ali kako je napolju bilo dvjesto Apaša, čija je sudbina 

također bila njima povjerena, morali su se odazvati pozivu. Kad iziđoše 
pred piramidu, Komanči su već bili izdaleka opkolili Apaše koji su sad bili 
u neku ruku njihovi zatvorenici, a kad prebrojiše neprijatelje, utvrdiše da 
ih je bilo jedva nešto više od stotinu. Uto su već bili počeli stizati Komanči 
s govedima. — Protivnici hvataju goveda da bi se opskrbili mesom — 
reče Sternau. — Oni će nas napasti tek noću. Sad smo, dakle, još izvan 
svake opasnosti pa se možemo vratiti svom poslu. 

15. UMAKLI NADMOČNOM NEPRIJATELJU 


ok se opasnost da se između Apaša i Komanča zametne borba sve 

više približavala piramidi, ono četvero zarobljenika sjedilo je u 

unutrašnjosti same piramide smišljajući kako da se spase. Gotovo 
su već izgubili nadu da će ih Sternau spasiti, jer su već bile prošle dvije 
noći, a to je za njih predstavljalo vječnost. Vode gotovo nisu više imali, 
hrana im je mogla dostajati još samo za kratko vrijeme, a iz bunara su 
dopirali do njih s vremena na vrijeme Verdojini bijesni, bolni urlici i 
jezoviti, potresni jauci. 

Indijanka je bila škrta na riječima, ali Emma nije mogla više obuzdati 
svoj strah, izgubila je svu vjeru u mogućnost spasa. Muškarci su okušali 
svoje noževe na vratima, ali uzalud. Spas im je mogao doći samo izvana. 
A tko ih je mogao spasiti? Unutrašnjost piramide bila je obavijena tajnom, 
a oni koji su tu tajnu znali ležali su mrtvi u ćeliji ili su čamili na dnu 
bunara. Sklopljenih ruku, Emma se počne usrdno moliti. Kormilar je 
umuknuo, ali Mariano uhvati senjoritu za ruku i stade je tješiti: 


— Nemojte gubiti nadu! Još se možemo nadati Sternauu. On zna 
kakva nas sudbina čeka kod Verdoje i Pardera pa će sve poduzeti da nas 
pronađe i spasi. 


— A tko će mu reći da se mi nalazimo ovdje? 

— Sternau će nas naći, u to čvrsto vjerujem. 

— Ali ako i njega snađe kakva nevolja? 

— Neće se njemu nikakvo zlo desiti! On zna da naš spas ovisi o njemu 
pa će biti oprezan. Možda mi moramo baš zbog njegova opreza toliko 
čekati! Možda je tek sada stigao ovamo! Sad će tragati za nama. Meni se 
čini kao da... čujte! 

— Što je to bilo? — upita Emma. 

— Učinilo mi se kao da čujem neko tiho valjanje, neku daleku 
grmljavinu. 

— To vam se samo pričinilo, senjor. Do naše dubine ne dopiru zvuci 
izvana! 

Nastade ponovo sumorna tišina. Odjednom se kormilar trgnu iz svog 
razmišljanja: — Dođavola, ne mogu ništa naći! 

— A što tražite? — upita ga Mariano. 

— Tražim sredstvo kojim bih mogao srušiti tu prokletu piramidu, ali 
tako da pri tom mi ovdje ostanemo neozlijeđeni. 

— Uzalud vam svaki trud. Mi se možemo nadati pomoći samo izvana. 


— Onda neka dođe odmah, ne zbog mene, jer ja mogu dosta podnijeti, 
već zbog tih senjorita koje nisu takvo nešto zaslužile. Mora da je jadna 
polagana smrt tu dolje — čujte! 


Svi osluhnuše, jer im se učini da je negdje udario grom. 

— Kao da je grom negdje udario, upravo kao maločas, samo nešto 
jače — reče Mariano. 

— A oluje nema! Uostalom, grom mi ovdje ne bismo mogli ni čuti! 

— Nije to bio grom, bio je to hitac. 

— Hitac se ovamo dolje ne može čuti — reče Emma. 

— Ali, ako je hitac pao tu negdje, u našoj blizini? — upade Unger. 

— Tko će tu pucati? 


— Što ja znam? Kao pomorac znam jedno: razlikujem dobro grom od 
hica. To je bio hitac. Da je pao gore, na zemlji, mogao je biti samo hitac iz 
topa, a i sumnjam da bismo ga ovdje čuli. Ali mi smo ga čuli, ispaljen je, 
dakle, tu dolje. 

— Ali ni pištolj ni puška nemaju takav zvuk. A čemu da netko puca 
ovamo dolje? Možda da nam se javi? Sternau zna da mi ne možemo 
odgovoriti. 

Emmine riječi potakoše kormilara na razmišljanje i on klimnu 
glavom: 


— Da, puška nema takav zvuk. Nego, znate li što bi moglo imati takav 
zvuk? Lagum. 

— Svemogući Bože! Vi mislite — ? 

Unger klimnu glavom. — Da, ja mislim da se tu negdje u blizini nalazi 
Sternau. Možda je došao na misao da obije vrata barutom, kad ih ne može 
otvoriti. 

U tim je riječima bilo toliko uvjerljive snage da Emmi u očima zasja 
nada, i ona reče: 

— Vi me tješite, senjor Unger. Čini mi se da se sad već smijem nadati 

spasu. Oh, oče moj, jadni, dobri moj oče! Hoću li te ikad još vidjeti? 

Briznu u plač, ali suze koje su joj tekle niz lice bile su još uvijek suze 
bola, a ne nade. Odjednom se začu silan prasak: tlo se potrese, stijene 
zaljuljaše. Nakon praska razliježe se mukla tutnjava. Kormilar poskoči i 
viknu: 


— Hura! Hura! Sternau je tu, zaista je tu! To je bio pravi lagum, a za 
njim se srušio zid. Hej, spašeni smo, spašeni smo! 

I Emma se pokuša dići, ali se zatetura i padne na koljena. 

— Zar je to moguće? — šapnu. 

— Ja mislim da se senjor Unger ne vara — odgovori Mariano. A što 
mislite vi, senjorita Karja? 

Indijanka otvori lagano oči koje su joj dotada bile sklopljene. 

— Da, Sternau je tu. Ja sam bila sigurna da će doći. 

Emma je sad zagrli, poljubi je i kliknu radosno. 

Sad su svi duže vremena osluškivali. Sjedili su u hodniku, nedaleko 
od ćelija u kojima su još dva dana ranije bili zatvoreni Mariano i Unger. 

— Zar ne bi bilo dobro da se primaknemo prednjim vratima? — upita 
kormilar. 

— Da, možda ćemo čuti bolje što se dešava — složi se s njim Mariano. 

Emma se osloni na njega i oni pođoše do vrata na kojima su uzalud 
okušavali svoje noževe. Sjedoše na vlažno tlo i stadoše osluškivati. Čuo 
se mukli šum kao kad netko nešto pomiče i sklanja. 

— Znate li, senjorita, otkud taj šum? - zapita je Unger. — Naši 
prijatelji sklanjaju ruševine. Posljednji je lagum bio snažan pa je 
vjerojatno mnogo oštetio hodnik. 

— Ah, zar je to moguće? 

— Zaista je tako, kako vam ja kažem, senjorita. Ja sam sjedio mirno 
tu pozadi, u hodniku, i mislio na svoju ženu i na svoje drage, Bog da mi ih 
poživi... 

— Ali slušajte, sad se više ništa ne čuje. 

— Oni se vjerojatno odmaraju — tješio ju je čestiti kormilar. 

Bilo je to upravo u času kad su poglavice bile pozvane gore, da vide 
kako ih Komanči opkoljavaju. Zatvorenici su sad šutjeli, očekujući napeto 
što će se desiti, kad odjednom začuše ponovo onaj šum koji su maločas 
čuli. Opet do njih doprije šum ljudi koji nešto pomiču i sklanjaju. Zatim se 

začu snažno udaranje sjekire ili bradve po drvu, a onda odjeknuše i 
ljudski glasovi. Najzad razabraše u blizini i — korake! 


— Sad ova vrata — reče netko. — Ona vode sigurno do bunara. 
Imamo još dosta baruta. 


Zatvorenike obuze osjećaj koji obuzme ljude kad im kroz tijelo prođe 
električna struja. Držeći se međusobno za ruke, nisu mogli ni riječ 
progovoriti. 

— Sternau! — šapnu najzad kormilar. — Ja sam bio siguran da će on 
doći. On zna da ta vrata vode do bunara. 


Osluškivali su. Odjednom se začu kako netko rukom dira vrata, a 
onda mu netko drugi govori: 


— Trebat će mnogo baruta. Vrata imaju dvostruki zasun. Sad Emma 
skoči i kriknu: 
— Bože moj! Antonio, Antonio! 


Oni prijeko umuknuše časkom, od radosti i straha zanijemješe. 
Najzad se Gromka Strijela odazva: 


— Emma, moja Emma, jesi li ti to? 

— Da — poviče radosno Emma — ja sam to, dragi moj! 

— Bogu hvala stotinu puta! Jesi li sama? 

— Ne, svi smo tu, četvero nas. 

Potom se javi netko koga dosad nisu još čuli. 

— Četvero ha?1 ti, Karja? 

Od tog glasa kao da još više potamnješe rumenilom ushićenja 
crnomanjasti obrazi Indijanke. 

— Da — odgovori djevojka. — Tu je i Karja, tvoja sestra. 

— Uff! Uff! — začu se potom još jedan glas. 

— Čiji je to glas? — upita kormilar šapatom. 

— Ja poznajem taj glas — ustvrdi Emma tiho. — To je Medvjeđe Srce, 
poglavica Apaša. Svi su oni zajedno: Medvjeđe Srce, Bivolsko Celo i 


Gromka Strijela, samo gdje je Sternau? Ja ga više ne čujem. Da me nije 
ovaj glas maločas prevario? 


Gromka Strijela zapita opet: — Kako se osjećate, Emma? 


Uto netko zakuca i najzad se oglasi Sternau na njemačkom jeziku: — 
Kako se osjeća moj vrijedni kapetan? Njegovi prijatelji, pa i sam njegov 

brat, kao da su ga sasvim zaboravili! 


— Velika vam hvala, gospodine doktore! — doviknu mu Unger. — Ja 
ne zaboravljam brod. Oslobodite samo more, pa ćemo odmah odjedriti! 


— Bit će vam odmah udovoljeno! Pričati možemo i kasnije. A sad 
samo još jedno pitanje — da li je Verdoja tamo prijeko? A Pardero? 

— Da. Oni su tu blizu. Dobili su što su tražili. Pardero je mrtav, a čuvar 
također. Verdoja je pao u bunar: slomio je kičmu i obje ruke, ali je još živ. 

— Ah, kakav ga je udes stigao! — oglasi se Sternau. — Čini se po 
svemu da ste se hrabro borili. A sad požurimo, da vam se što prije 
pridružimo! Je li kod vas mrak? Vidite li što? 

— Vidimo. Imamo čak dvije svjetiljke. 


— To je dobro. A sad se povucite što dalje! Obit ćemo vrata barutom. 
Ne biste li se mogli vratiti putem kojim ste ovamo došli? 


— Oh, to je dalek put! 
— Pođite samo! Mi ćemo odmah za vama! 


Zatvorenici se vratiše putem kojim su došli i uđoše u najbliži hodnik. 
Ubrzo začuše škripu noževa kojima su njihovi spasioci bušili rupe. Nakon 
nekog vremena nastade prasak, koji zatvorenici, nalazeći se sasvim blizu, 
i osjetiše i čuše. Zidovi se srušiše smrvljeni, a sa stropa poispadaše čitavi 
komadi žbuke. 

Nakon nekog vremena, kad se prašina bila već slegla, razliježe se 
nestrpljiv glas Gromke Strijele: — Emma, gdje si? 

— Tu sam — kliknu ona radosno i potrča hodnikom. Njen vjerenik 
stajao je ondje, odvojen od Emme gomilom ruševina. lako u tami, bio je 
dovoljno osvijetljen svjetiljkom sa suprotne strane pa mu Emma pade na 
grudi, a on je zagrli. 

— Moj Antonio! Umalo što nisam umrla! 


— Moramo zahvaliti Bogu što se to nije dogodilo — odgovori on 
duboko ganut. — Moja bolesna glava ne bi to izdržala, i ja bih ponovno 
šenuo umom. 


Iz mraka odjednom izroni pojava Bivolskog Čela. — Gdje je Karja, kći 
plemena Mixteka? — uzviknu on. 

Indijanka mu potrča u susret i oni se pozdraviše, ozareni srećom. 
Najzad se pojavi Sternau i pruži svima ruku. U kratkim, isprekidanim 
rečenicama poče zatim priča o doživljajima zatvorenika. 

— Kako, ti si Verdoji istrgla nož i zaprijetila mu njime? - upita 
Gromka Strijela svoju vjerenicu. 


— Da. Nije se usudio dirnuti me: bila sam spremna ubiti njega ili sebe 
— reče djevojka prostodušno. 

— Junakinjo moja! — poviče on zadivljen i pritisnu je ponovo na 
svoje grudi. U isti se čas netko obrati Karji pitanjem: 

— Kći plemena Mixteka ubila je uistinu, vlastitom rukom, Pardera? 

Bio je to junak plemena Apaša, Medvjeđe Srce, kojega je sad Karja 
voljela, mada je nekad bila zaljubljena u grofa Alfonsa. 

— Da — odgovori ona tiho. 

— I onda oslobodila druge zatvorenike? 

— Da. 

— Kći plemena Mixteka pokazala se junakinjom i zaslužila je da bude 
jedina žena poglavici koji se izdigao iznad drugih poglavica. 

Apaš joj pomilova kosu, a zatim se okrenu. Ali Karja je znala da to kod 
njega znači više nego kod drugoga dug govor. 

Sad ih Sternau opomenu: 


— Bit će još prilike da o svemu tome razgovaramo, sad nam je važnija 
sadašnjost. Da vidimo ćelije u kojima ste čamili, i leševe. 


Mariano uze svjetiljku i krenu, a za njim krenuše drugi. Pred uskim 
podzemnim hodnikom, u koji sad uđoše, spasioce obuze groza, a pred 
leševima ubijenih zanijemješe, svjesni da je krivcima sudio sud pravde. 
Odjednom se razliježe strašan, dug urlik. 

— Tko to urliče? — zapita Gromka Strijela. 

— Verdoja — odgovori Mariano. 

— Strašno! — reče Sternau. — Želim ga vidjeti. 

Muškarci krenuše, a djevojke zastadoše i zamoliše kormilara da 
ostane s njima. Jeza ih je hvatala kad bi pomislile na Verdoju. 


U času kad prijatelji stigoše do bunara razliježe se ponovo isti onaj 
urlik, strašniji od urlika najstrašnije zvijeri. Stojeći na rubu bunara, 
prijatelji, potreseni, uzmaknuše. 

— A Verdoja vam nije htio reći kako se otvaraju vrata? — zapita 
Sternau. 


— Ne. 

— Da, on je pravi đavo. Ipak ću sići do njega! 

I Sternau odvi svoju omču, a onda zatraži od Bivolskog Čela i 
Medvjeđeg Srca da mu dadu svoje. Pošto se omčama čvrsto poveza i uze 
svjetiljku, spustiše ga u bunar. Našavši se na dnu bunara, obasja 
svjetiljkom razmrskanog zločinca. Verdoja otvori zakrvavljene oči, 
zagleda se u njega kao da pred sobom vidi sablast i zaurla: 

— Jesi li ti to, pseto jedno? 

— Da, ja sam — reče Sternau. — Čuj me, đavole u ljudskoj spodobi, 
tvoji su planovi propali. Mi smo došli da tvoje zarobljenike oslobodimo; 
vrata su otvorena, oni su spašeni. 

— Prokleti bili... 

Verdoja se u svom bijesu htio uspraviti, ali pri tom osjeti toliku bol da 
nije mogao završiti kletvu paje samo strahovito kriknuo. 

— Na pragu si smrti — opomenu ga Sternau. — Ne proklinji, već moli 
Boga da ti se smiluje! 

Verdoja je htio stisnuti šake, ali nije imao ni za to snage. Iskesi zube, 
zareža kao kakva grabežljiva zvijer i kriknu: 

— Odlazi! Ne trebam nikakve milosti! 

Verdojina surovost ugasi i posljednju iskru samilosti u Sternauovim 
grudima. — Pa dobro, nitko ti se neće ni smilovati — reče. — Nećemo 
ništa poduzeti da ublažimo tvoje muke! 

Potom se sagnu da bi obavio liječnički pregled. Pri tom se nije trudio 
da bude ni pažljiv ni obazriv, pa je zločinac ponovo urlao od boli. Najzad 
završi pregled. 

— Tako ti je suđeno — reče liječnik. — Sav si razmrskan pa ćeš za 
koji sat nestati iz broja živih. 

Sternau skide potom sa sebe omču i poveza njom razmrskanog 
zločinca. Zatim dade znak prijateljima. Oni su bili uvjereni da vuku 
Sternaua. Tek po bolnom urlanju čovjeka kojega su vukli shvatiše koga 
vuku. Pošto izvukoše Verdoju, smjesti se ga u hodnik i odriješi se mu 
veze, a onda spustiše ponovo omče u bunar, i Sternau se, penjući se po 
njima, sam izvuče iz provalije. 

— Pozvat ću nekoliko Apaša — reče Sternau — i naredit ću im da ga, 
pošto ga smjeste u hodniku blizu ulaza, osvježe vodom. Tamo neka leži 
dok mu se kukavni život ne ugasi. A sad iziđimo odavle na svjetlo dana! 

Pođoše zatim do žena i povedoše ih kroz obijena vrata prema izlazu. 
Na izlazu svjetlo prosto zaslijepi Emmu, i ona zastade. Oči joj se ispuniše 
suzama, i ona raširi ruke, spremna da zagrli Sternaua. 


— Ne vidjela raja, senjor, ako vam to zaboravim! 


I Bivolsko Čelo pruži ruku hrabrom liječniku. — Matava-se, i život ću 
ti svoj dati, ako ga od mene zaišteš! 


Popeše se zatim vanjskim stubištem piramide do izvjesne visine, 
odakle im se pruži širok pogled na okolinu. Komanči su se već sakupili u 
priličnom broju, tri stotine njih najmanje. Na dobrim konjima, bili su, 
kako se činilo, i dobro naoružani. Ugledavši tolike neprijatelje, Emma se 
uplaši, ali je prijatelji pokušaše ohrabriti, a to im i pođe za rukom. Karja 
se, naprotiv, s prezirom zagleda u Komanče i, obuzeta željom da 
učestvuje u obrani, zatraži i sama pušku. 


Malo pred zalaz sunca bili su već svi neprijatelji na okupu. Preko 
četiri stotine njih opkolili su piramidu. 

Kad se smrači, zapališe svuda naokolo stražarske vatre, da bi na 
njima pekli meso, jer je za njih bilo zaklano jedno govedo. Komanči su 
kasnije ugasili vatre, a za njihovim se primjerom povedoše zatim i Apaši. 

Sad je trebalo biti na oprezu. Dok su neprijateljske vatre gorjele, nije 
postojala opasnost od napada, jer se svaki pokret neprijatelja mogao 
primijetiti. Ali sad su stvari mogle poći drugim tijekom. Zato poglavice 
svojim ljudima narede da ostanu budni. Spremni da svaki čas napadnu, 
očiju budnih, uprtih u tamu, u grmlju, na ivici šikare, ležali su strijelci. 
Sternau je odredio da se između prijateljskih i neprijateljskih položaja 
postavi lanac straža. Ljudi su se puzeći približili neprijatelju koliko im je 
najviše bilo moguće. Bili su naoružani samo noževima i imali su nalog da 
se povuku čim primijete da se neprijatelj sprema napasti. Sve su četiri 
strane piramide bile branjene: sjeverna i južna strana bile su pod 
zapovjedništvom poglavica Indijanaca, sjeverna pod zapovjedništvom 
Medvjeđeg Srca, a južna pod zapovjedništvom Bivolskog Čela, istočna 
pod zapovjedništvom Gromke Strijele, a zapadna pod zapovjedništvom 
Sternaua, koji je bio preuzeo i dužnost vrhovnog zapovjednika pa je 
odredio tri dobra teklića koji su imali služiti kao kuriri. U dva sata poslije 
ponoći posla Gromka Strijela vrhovnom zapovjedniku čovjeka da ga 
obavijesti o pokretima neprijatelja prema sjevernoj i južnoj strani 
piramide, a malo zatim obavijesti se ga Medvjeđe Srce i Bivolsko Čelo da 
su svi Komanči krenuli prema zapadnoj strani piramide. Iz toga se moglo 

zaključiti da je neprijatelj u punom broju krenuo na zapad, da bi na toj 
strani nadmoćnom snagom napao Apaše. Sternau izda odmah zapovijed 
da se svi Apaši skupe na njegovoj strani. Čim tome bi udovoljeno, 
dopuzaše do Sternauova položaja vanjske straže koje mu javiše da 
neprijatelj kreće sa zapada prema njemu. Sternau se tada obrati 
Medvjeđem Srcu: — Neka moj brat uzme pedeset ratnika i njima zaobiđe 
Komanče pa ih potom napadne s leđa. Njihovih će se konja lako domoći 
pa će nanjih uzjahati, a za njegovim će se primjerom povesti njegovi ljudi, 
i onda neka jurnu na neprijatelja. 

— Uff! — odgovori Apaš, kojemu se zapovijed neobično svidje. — 
Matava-se je moćan vođa. Mi ćemo izvojevati veliku pobjedu. 

Medvjeđe Srce izvrši u isti čas zapovijed i nestade nečujno zajedno sa 
svojim ljudima. Sternau izda potom ostalim ratnicima zapovijed, svega ih 
je ostalo stotinu i pedeset, da ne pucaju u konjanike, jer su oni njihova 
braća. Zatim nastade tišina: svatko je nestrpljivo čekao da se zametne boj 
čiji ishod nije mogao nitko predvidjeti. 

Prođe još neko vrijeme, a onda se istok poče bijeliti, pa je svjetlo već 
toliko nadjačalo tamu da je izbliza bilo lako razlikovati prijatelja od 
neprijatelja. Odjednom se iz četiri stotine grla razlijegoše krici, i Komanči 
jurnuše. Indijanac se najviše voli boriti na konju, ali u toj borbi, kad je 
trebalo zauzeti piramidu, konji nisu mogli biti ni od kakve koristi. Zato je 
neprijatelj i krenuo pješke u boj. Tako ga Apaši lako uzeše na nišan, kad 
im se približi, i na Sternauovu ga zapovijed zasuše mecima i strijelama. 
Pogoci su bili strašni, i Komanči zapeše, ali ih poglavice potjeraše 
naprijed. Tako Apaši dospješe iznova napuniti puške i drugom paljbom 
postigoše jednak učinak. Strašni krici bili su očit izraz bijesa koji je 
obuzeo Komanče koji sad nasrnuše u jatima, nastojeći treći put da pošto- 
poto prodru. Apaši nisu imali vremena napuniti svoje jednocijevke. Činilo 
se da predstoji borba prsa o prsa; došao je odlučan trenutak. 

Tko je još imao metak u cijevi, odape, a potom se maši tomahawka. 

Neprijatelja odjednom iznenadi topot konja — napao ih je s leđa 
indijanski poglavica Medvjeđe Srce sa svojih pedeset ljudi. Tiho, gušeći u 
sebi ratne krike, nasrnuše na zbijene gomile neprijatelja ratnici 
predvođeni Medvjeđim Srcem, obarajući svakoga tko bi im stao na put. 

Već se gotovo sasvim razdanilo pa je Sternau imao jasan pregled nad 
bojnim poljem. Svojim pronicavim pogledom vidje odmah što mora 
učiniti ako hoće pobijediti neprijatelja. Zato viknu u sav glas: 

— Uzjaši konja i navali! 

Konji su srećom bili Apašima na dohvat ruke, zapadno od piramide. 
Napad bi izvršen takvom silinom da mu Komanči ne odolješe. Tko god 
dospje, okrenu se, probi kroz neprijateljske redove i umaknu trkom u 
ravnicu. Apaši ostadoše na poprištu: mnogim neprijateljima skidoše s 
glave skalp, ali i sami izgubiše nekoliko ratnika. 

Dok su se Apaši odmarali, Komanči su se na zapadu ponovo okupljali. 
Postupiše kao prethodnog dana: opkoliše piramidu da bi Apašima 
zakrčili put. Sternau se posavjetova s poglavicama: 


— Sad se možemo probiti — reče. — Komanči nam se neće moći 
oduprijeti, jer ih je poraz obeshrabrio. 
— Zašto da odemo odavle? — zapita Medvjeđe Srce. — Tu nas 


Komanči ne mogu pobijediti, a uz to će nam uskoro doći u pomoć braća. 

I drugi su bili toga mišljenja pa je Sternau morao popustiti. Verdoju 
smjestiše blizu ulaza u spilju. Jedan Indijanac imao je zadatak da pazi na 
njega. Ali Apaš napusti ubrzo svoje mjesto, jer je zarobljenik u teškim 
bolovima izdahnuo. Dva su dana uzalud čekali da im stignu u pomoć 
najavljeni ratnici. Komančima je, međutim, kako se činilo, već bila stigla 
pomoć. Naredne noći primijeti jedna vanjska straža čovjeka koji se 
potrbuške šuljao prema položajima Apaša. U isti čas Apaš primijeti 
čovjeka, a ovaj njega. Ležali su otprilike dva metra daleko jedan od 
drugoga. Straža se već mašila noža, kad je čovjek tiho zovnu — bio je i on 
Apaš, ali iz drugog plemena — pa joj se približi i šapnu: 

— Čuva li stražu moj brat? 

— Da. 

— A koji mu poglavica izdaje naredbe? 

— Matava-se. 


Stranac se zbuni i načas umuknu, a onda upita: — Nalazi li se Matava- 
se kod moje braće? 


— Da. 

— E, onda će se moja braća ponijeti kao junaci. Gdje ga mogu naći? 

— Pođi dalje. Netko ćete već vidjeti i odvesti pred njega. 

Stranac se pokori njegovoj zapovijedi i stiže do grmlja, gdje ga 
najprije zadržaše, a onda odvedoše pred Sternaua, koji je upravo bio na 
vijećanju. 

— Tko si ti? — upita ga. 

— Ja sam Brzoleti Jastreb, poglavica Lanerosa — glasio je odgovor. 

Čim začu taj odgovor, Medvjeđe Srce odmah ustade i priđe čovjeku. 

— Brzoleti Jastreb! Uff, da, ti si to, brate moj! Dobro nam došao. Kad 
ćeš dovesti svoje Apaše? 

— Ja dolazim kao kurir. 

— A ne kao poglavica? 

— Ne. Leteći Konj je sazvao poglavice svih Apaša i rekao im da je u 
Meksiku buknuo rat i da je Juarez prijatelj Apaša. Ali okupljeni ratnici 
izjavili su da neće ratovati sa zakonitim pogalvicom Meksika. Zato su 
ratnu sjekiru zakopali u zemlju, a mene poslali ovamo dati to javim. 

— Neće nam, dakle, poslati svoje ratnike? 

— Ne. Leteći Konj ti poručuje da kreneš sa svojim ratnicima u lovišta 
i tamo napraviš mesa. 

Medvjeđe Srce ne odgovori ništa, već obori samo glavu. Umjesto 
njega progovori ljutito Bivolsko Celo: 

— Otkad to Apaš ima dva jezika? Najprije nam Leteći Konj naređuje 
da uzmemo ratnu sjekiru, a zatim da je zakopamo. Mi smo izvojevali 
veliku pobjedu i skinuli neprijateljima s glave mnoštvo skalpova pa zar 
sad da opet pravimo meso? 

— Ti si poglavica plemena Mixteka pa nisi dužan slušati — odgovori 
kurir. 

— Ali ne mogu ni šutjeti — reče prkosno Bivolsko Čelo. 

— A što kaže Matava-se o toj poruci? — zapita Medvjeđe Srce. 

— Ja sam odan miru, ali prijatelju pomažem. A moj brat Medvjeđe 
Srce neka čini što ga je volja. 

Onda se i kurir oglasi: 

— Ja sam isporučio što sam imao isporučiti. Moja braća neka sad 
vijećaju, a mene neka puste da se odmah vratini, jer su mi to naredile 
poglavice. 

Tim se riječima Brzoleti Jastreb oprosti i odjednom nestade kao što 
je i došao. Put mu je bio opasan po život. Da su ga uhvatili, otišla bi mu 
glava. Među onima koji ostadoše o toj se stvari nije u prvi mah više uopće 
govorilo. U rano jutro u logoru Komanča zaori se radosno klicanje. Nešto 
ih je sigurno radosno iznenadilo. Kad se sasvim razdani, sve je bilo jasno. 

Mnoštvo ratnika, pridošlih tijekom noći, najmanje tisuću njih, okupilo se 
u taboru Komanča. Bila je to glavnina pomoćnih četa koje su poglavice 
redom slale Predsjedniku. Sternau se uplaši. Na bijeg se nije više moglo 
misliti, smrt se činila neizbježnom. I Apaši su tmurnim pogledima 
promatrali brojem znatno nadmoćnijeg neprijatelja. Nisu se više imali 
čemu nadati, je su znali da im pomoć neće stići. 


Matava-se zaželje da u osami razmisli o položaju pa se pope navrh 
piramide. Znao je da će i poglavice razmisliti. Na taj način mogli su kasnije 
doći do jasne odluke. Položaj je bio ozbiljan. U pitanju nije bila samo 
sloboda, u pitanju je bio i sam život. Hoće li još uopće vidjeti svoje mile? 
Maši se rukom u džep da još jednom pročita posljednje Rosetino pismo, 
ali umjesto pisma izvuče nacrt piramide, razvi ga i još ga jednom preleti 
pogledom, više nesvjesno nego namjerno. Hodnici su bili podjednako 
građeni, samo jedan nije bio u skladu s cjelinom: ličio je više na dugu, 
usku odaju. Na nacrtu je bio obilježen riječju peta-pove, izrazom koji 
Sternau nije još nikada čuo. Dok je o tome razmišljao, priđe mu Bivolsko 
Čelo koji se također popeo navrh piramide. Duboko zamišljen, Sternau ga 
zapita: 

— Dali je moj brat čuo kada riječ peta-pove? 

— Da. Jemes-Indijanci upotrebljavaju često taj izraz u svom govoru. 
Značenje mu je ići u dolinu. Zašto pita to moj brat? 

Indijanac ne dočeka odgovor, jer je u isti čas Sternau ustao i upro svoj 
oštar pogled prema zapadu, tamo gdje se dižu Kordiljere države Sonore. 
Brzinom munje sinu mu jedna misao, pa se okrene i reče: 

— Neka brat moj pođe za mnom! 

Zatim potrča niz stepenice prema onoj strani piramide gdje su se obje 
djevojke bile smjestile. Uze ondje malo bure baruta iz zalihe Verdojine 
haciende, upali nekoliko svjetiljki, a onda pozva nekoliko snažnih Apaša 
i da im čekiće, sjekire i jednu gvozdenu motku. Najzad zamoli Medvjeđe 
Srce da ostane ondje na straži i nestade s Bivolskim Čelom i Apašima kroz 
otvor na koji se ulazilo u piramidu. Od prvog zaokreta udesno krenu 
ravno dalje i stiže do velikih vrata. Morao ih je obiti barutom, jer su 
odoljela i sjekiri i gvozdenoj motki. Na isti način obi i druga vrata. Zatim 
stiže do stepenica koje su vodile naniže. Tu se nađoše pred vratima koja 
su zatvarala prostor koji je na nacrtu ličio na dugu, usku odaju. Obiše i ta 
vrata pa se spustiše niz nekoliko stepenica i stigoše u beskrajno dug, 
uzak, presvođen prolaz. Taj podzemni, opekama obzidan hodnik, vodio 

je ravno na zapad. To je bilo ono na što je Sternau pomislio kad mu 
Bivolsko Čelo reče značenje one strane riječi. Laknu mu i srce mu življe 
zakuca od radosti. Požuri dalje mračnim hodnikom koji je njegova 
svjetiljka bijedno osvjetljavala. Tako se to produži, kako dugo, to ni on 
sam nije znao, dok se opet ne nađe pred stepenicama. Pope se njima i 
stiže do jednog presvođenog hodnika, zatrpanog krupnim kamenjem. Tu 
su se sjekira i gvozdena motka mogle upotrijebiti. Kamenje bi uklonjeno 
u stranu i bačeno naniže i — odjednom u hodnik prodre danje svjetlo. 
Oni proširi se otvor, izvukoše se iz njega i odjednom se nađoše u maloj 
pustoj dolinici koja se sastojala od samog krupnog kamenja. Uspeše se 
oprezno jednom stranom doline i ugledaše više od jedne engleske milje 
daleko piramidu na istoku, a između nje i doline mnoštvo Komanča. 
Njihovi su konji pasli jedva pet stotina koraka daleko od doline. 

— Što kaže moj brat o tom otkriću? — upita Sternau poglavicu 
Mixteka, 

— Ono vrijedi mnogo ljudskih života — izjavi ovaj mirno, ali oči su 
mu govorile da mu je pao kamen sa srca. 

— Komanči će nas smatrati čarobnjacima. 

— Tražit će nas, ali nas neće naći, jer ćemo im umaći na njihovim 
konjima. Karja, kći plemena Mixteka, neće biti ubijena rukom svoga brata 
koji je htio da je na taj način oslobodi sramote da ne bi postala ženom 
jednog Komanča. Brat je pomislio odmah na svoju sestru. 

— A sad se moramo vratiti — opomenu Sternau svoje prijatelje. 

— Ne smiju nas ovdje vidjeti. 

Spustiše se ponovo istim onim hodnikom kojim su se uspeli i 
zatrpaše ponovo otvor kamenjem. Zatim se vratiše podzemnim putem u 
piramidu. Tko zna što je sve taj put otkad je postojao bio vidio! Zacijelo 
je služio obmanjivanju lakovjernog svijeta. Sigurno su njime tumarali 
amo-tamo svećenici, dok je gore na piramidi potocima tekla krv ljudskih 
žrtava u čast Boga Sunca. 

Potom održaše veliko savjetovanje, u kojemu su sudjelovale najprije 
poglavice, a zatim i ratnici. 

Zaključi se da će se svi zajedno popeti na Kordiljere, gdje će se rastati. 
Ali Medvjeđe Srce nadoda: — Medvjeđe Srce voli svoje prijatelje, zato će 
ih pratiti do Guaymasa. 

Karji se obrazi osuše rumenilom. Ona je vrlo dobro znala komu je ta 

pažnja namijenjena. 

U planinama se nije moglo naći hrane i zato odlučiše ponijeti sobom 
obilate zalihe. Konje nisu mogli povesti kroz podzemne hodnike pa su ih 
morali ostaviti i nastojati da ih zamijene konjima koje su Komanči ostavili 
da pasu tamo u blizini. Odlučiše ponijeti sobom na put sve što su mogli. I 
tako Apaši urediše i svoja sedla, jer su na njih bili navikli. 

Pred zalazak sunca uspe se Karja navrh piramide. Njena visoka i vitka 
pojava isticala se na obzorju. Odjeća joj je na vjetru lepršala, dok joj je 
sunce na zalasku, kao da se oprašta s njom, ljubilo tamne obraze. Što je 
toga trena mislila? Uprla je pogled prema sjeveru. Nije tamo ležao 
Guaymas, najbliži cilj njenog puta, nije tamo ležala ni hacienda del Erina, 
njen zavičaj u koji se željela vratiti. Tamo su bila lovišta, tamo su bili 
pašnjaci, zavičaj Medvjeđeg Srca, poglavice Apaša, miljenika njenog, koji 
joj je osvojio srce. Kako je samo mogla i pomisliti da voli grofa Alfonsa! 
Koliko se od njega razlikovao čovjek koga je sada voljela. Nije ni 
primijetila da se na drugoj strani piramide još netko uspinje: bio je to 
čovjek na kojega je upravo mislila. Medvjeđe Srce je ugleda i zastade. 
Djevojka, kojoj je sunce milovalo tjeme i obraze, bila je uprla prema 
sjeveru sjetan pogled svojih tamnih očiju. On joj priđe. Osjetivši da joj se 
približava, djevojka se okrenu. Kad ga ugleda, tamna joj se put do zatiljka 
osu rumenilom. Poglavica primijeti njenu zbunjenost, odstupi jedan 
korak i reče: 


— Kći plemena Mixteka plaši se kad joj prilazi Medvjeđe Srce. 
Medvjeđe Srce će otići, ali ne zna što ju je uvrijedilo. 

Ona odgovori jedva čujno: — Poglavica Apaša nije me uvrijedio. 

On se onda okrenu i pogleda je ispitivački. — Ali ona ga mrzi, ona bi 
voljela da ne bude tu, zar ne? 

— Ne. 

— Može li se okriviti Medvjeđe Srce zato što uvijek ide njenim 
stopama? Može li i u snu zapovijedati što ima sobom donositi i što ne 
smije sobom donositi? Zašto oko vidi u valovima rijeke i u oblacima što 
plove nebom uvijek istu glavu i isti lik? Zar sam ja Manitu da mogu 
usmrtiti život koji prebiva u mojoj duši? 

Karja ne odgovori, ali Medvjeđe Srce primijeti da lagano dršće. 

— Zašto ne odgovara Karja? — upita je. — Kako će još dugo Medvjeđe 
Srce vidjeti ženu koju ljubi? Zar samo nekoliko dana, nekoliko sati? A 

onda će ona postati ženom drugome. 

— Ona neće nikad postati ženom drugome! — šapnu ona. 

On joj onda odmah priđe. 

— Nikada, rekla si nikada! Znaš li ti to zaista, znaš li to sigurno? Reci, 
voliš li me Karja? 

— Ja te volim — šapnu ona i pri tom joj se lice zažari. 

— I ja tebe. Bit ćeš žena Apaša, bit ćeš mu jedina žena. Nećeš raditi 
kao što druge žene rade, živjet ćeš životom bijele senjore čija je svaka 
želja, isto što i zapovijed! 

I Medvjeđe Srce zagrli Karju, pritisnu je na svoje grudi i poljubi je, ne 
mareći zato što su ih tamo navrh piramide mogli vidjeti Komanči. Dolje, 
u dolini, bila im je već izrečena smrtna osuda, a gore, na piramidi, sklopili 
su doživotni savez. Snažno zagrljeni, predajući se zaboravu, koji je svojim 
velom pokrio sve osim njihove ljubavi, stajali su ondje, obasjani 
večernjim rumenilom koje se na zapadu gasilo. 


Odjednom se okrenuše, uplašeni poznatim glasom koji ih upita: 
— Tko je od vas dvoje bolesnik kome drugi služi kao oslonac? 


Bio je to poglavica Bivolsko Čelo! Približavao se čas kad su morali 
krenuti na put. Zato je potražio sestru, ne sluteći, dakako, da će je naći u 
zagrljaju jednog Apaša. Apaš se časkom zbuni, ali se odmah snađe i zapita 
odlučno: 


— Dali je Bivolsko Čelo još moj brat? 
— On je to još uvijek — odgovori Bivolsko Čelo ozbiljno. 
— Ljuti li se na mene što mu otimam sestrino srce? 


— Ne ljuti se, jer mu sestrino srce nitko ne može oteti. U srcu dobre 
žene ima mjesta za obojicu, za muža i za brata. 


— Dopuštaš li mi da dođem na haciendu del Erina s vjenčanim 
darom? 


— Dopuštam. 

— Što trebam darovati? 

— Odredi sam. Bivolsko Čelo ne prodaje svoju sestru. 

— Hoćeš li da ti donesem stotinu skalpova s glava tvojih neprijatelja? 
— Ne. Ja ću toliko skalpova sam skinuti. 

— Hoćeš li da ti donesem deset koža, oderanih sa sivih medvjeda? 

— Ne. Koža imam dosta. 
— Reci onda što tražiš od mene! 
Ciboleru se oko ovlaži, on položi Apašu ruku na rame i reče: 


— Ne tražim od tebe ni skalpova ni koža, ni zlata ni srebra, tražim da 
kći plemena Mixteka bude sretna u tvom šatoru. Ti si mi brat, ali, ako se 
desi da Karja ne bude sretna s tobom, ja ću ti svojim tomahawkom rasjeći 
glavu pa ću tvojim mozgom hraniti mrave. Vrati se sad na svoj pašnjak, 
dogovori se sa svojima, pa onda dođi na haciendu del Erina po djevojku! 


Za dana nisu smjeli napustiti tabor. Kad se spusti mrak, Apaši siđoše 
u hodnike, svatko sa svojim oružjem i najpotrebnijim stvarima. Kad i 
posljednji uđe, zatvoriše ulaz kamenom i četa krenu. Vodstvo preuze 
Bivolsko Čelo, a u začelju se nađe Sternau koji je ponio sobom bure 
baruta. Čim četa siđe niz stepenice, Sternau postavi u hodnik laguni i 
pripali fitilj, a onda se pridruži četi. Prođoše kroz podzemni hodnik u 
mraku i, stigavši sretno do njegova kraja, zatrpaše izlaz. Malo zatim 
odjeknu u daljini tiha grmljavina, kao da se zemlja potresla. Sternau upre 
pogled u mjesto gdje se zemlja zatresla, ali bljeska ne vidje, i tako njihov 
bijeg ostade zaštićen tamom. Barut se zapalio i srušio hodnik. Tajna 
njihova bijega nije mogla biti otkrivena. Sad je trebalo prije svega 
namaknuti dvjesto konja. Pothvat nije bio lak, ali ni suviše težak, jer je 
nedaleko od doline paslo mnogo stotina konja. Obavještajci, koji su 
izaslani da izvide pod kolikom se stražom nalaze konji, izvijesti se da su 
vidjeli svega tri čuvara. Crvenokošci se nađoše pred konjima indijanske 
pasmine koji ih pustiše da im se približe. Na Sternauovu zapovijed 
postupiše vrlo oprezno. Nisu smjeli svi odjednom uzjahati na konje i 
zajedno odjahati, jer bi na taj način svratili pozornost Komanča na sebe: 
svatko je trebao da pojedinačno i tiho uzme svoga konja, da ga povede 
podaleko i tek onda uzjaše. Kako je tlo u preriji mekano, nitko nije mogao 
primijetiti tu krađu konja, pa su sutradan u zoru, kad su čuvari nađeni 
mrtvi, Apaši na svom putu poodmakli pola dana. Komanči se uvelike 
razočaraše. Uzalud su nastojali objasniti sebi tajanstven nestanak svojih 
neprijatelja: o bijegu Apaša obavijestiše ih tek kuriri koje je Sternau 
pustio na slobodu. 

16. NESTALI 


državi Golima na zapadnoj obali Meksika leži odlična luka 

Manzanillo. Grad ima bogatu okolinu, pa su njegovi stanovnici 

razvili znatnu trgovinu i njom unaprijedili i gradsku luku, tako da 
u nju mogu pristajati i brodovi velike nosivosti. 

Upravo u to doba pristao je u tu luku jedan takav brod. Na izgled 
sasvim nov, doimao se vrlo prijatno. 

Tako su se doimala vjerojatno i dva čovjeka koji su stajali na obali i 
promatrali brod. 

— Carajo, lijep brod! — reče jedan od te dvojice. Bio je to visok, 
mršav, postariji čovjek, s odijelom od kockaste tkanine na sebi. — 
Sigurno je izgrađen u nekom američkom brodogradilištu! 

— To se vidi već na prvi pogled — reče drugi. Bio je to čovjek čvrste, 
nabijene građe. Da na njegovim lakiranim cipelama nije bilo rupa, a na 
njegovim rukavicama poderotina, svatko bi ga smatrao za pomorca. 

— Tko zna bi li se na njemu mogao smjestiti krišom kakav top, što 
misliš? — zapita prvi svog druga. 

— Ne pitajte mene, kapetane. Vi se u te stvari razumijete bolje od 
mene. 

— Misliš li? Ha ha ha! Samo me ne zovi kapetanom, jer bi se, ne sluteći 
da nas netko prisluškuje, mogao zareći i pred drugima. Ja sam poštovanja 
vrijedni kazališni direktor Guzman, a ti si — kako da kažem — kako se to 
kaže — moj Redatelj! 

— Da, moj redatelj Hermilo Martinez. Jesi li me razumio? 

— Da, gospodine direktore! — odgovori drugi, poprativši svoje riječi 
sasvim neuspjelim naklonom. 

Direktor nastavi pitati: — Da mi je znati kuda se taj brod uputio? 

— Tko će to znati. Moglo bi se to ipak saznati. Onaj momak tamo u 
onom čamcu pripada vjerojatno brodskoj posadi. 

Priđoše bliže obali, jer je za nju bio užetom vezan čamac kapetana 
onog broda. U čamcu je sjedio šesnaestogodišnji dječak i promatrao 

obijesno, ali pri tom i naivno, ona dva čovjeka neobična izgleda. 
Približivši se čamcu, direktor upita dječaka: 

— Ej, senjor, pripadate li vi posadi ovog broda? 

Dječaka još nitko nikada nije nazvao senjorom; zato je odmah stekao 
dobro mišljenje o toj dvojici gospode, počašćen učtivošću kojom su mu 
se obratili. 

— Da — odgovori dječak. 

— Kako se zove vaš brod? 

— Pogledajte mu bok! Zlatna mu slova kažu ime! Zove se Lady! — 
odgovori dječak. 

— Da, da, nisam to odmah primijetio, senjor. Ima li taj lijepi brod i 
svog kapetana? 

— Dakako — nasmija se dječak. - A tko bi inače njime zapovijedao? 

— Mislio sam da i poručnik može biti zapovjednik. 

— Da, ali samo na ratnim brodovima. 

— A kako se zove kapetan, senjor? 

— Mr. Wilkers. 

— Amerikanac iz Sjeverne Amerike? 

— Da, i to pravi, upravo kao i ja! 

— Vjerujem. A što ste ukrcali? 

— Raznu robu. A uz toi lijep teret za Guaymas. 


— Guaymas? Hm! Možda bismo mogli putovati svama. I mi putujemo 
za Guaymas. Gdje bismo mogli naći kapetana? 


— On je sad na kopnu, ali će se uskoro vratiti. Ah, evo ga, već ide! 

— Zar onaj čovječuljak što se uputio ovamo? 

— Da, onaj što drži ruke u džepovima hlača. 

Obojica stadoše na rub obale i zagledaše se u čovjeka koji im se 
približavao. Bio je to malen, mršav čovjek. Po njegovu kolebljivu koraku 
i vodenim očima moglo se lako zaključiti da je toga dana bio dublje 
zavirio u čašu. 

— Hej, Coq, evo me! Odriješi! -doviknu čovjek već izdaleka momku. 

— Ne tako brzo, sir! — odvrati dječak. 

— Ne tako brzo? A zašto ne brzo? Kad ja dođem, sve mora ići brzo. 
Brzinom od trideset čvorova na četvrt sata. Upamti to! 

— Ali ovoga puta ne, jer ova gospoda žele govoriti s vama. 
— Sa mnom? Hm! Sa mnom? A tko su ta gospoda? 


Kapetan pogleda dobroćudno obojicu, nasmija se, zvrcnu prstima i 
reče: — Domaći štakori, zar ne? 


S duboko nabijenim šeširom na glavi, stajali su obojica u smjernom 
stavu pred njim. Dugonja mu se predstavi: 


— Dopustite, capitano. Ja sam kazališni direktor Guzman, a ovo je 
moj redatelj Martinez. 


— Glumci? Hm, zgodni ljudi, šaljivčine! A što želite? 

— Čujemo da kanite otploviti za Guaymas. I ja putujem za Guaymas, 
a sa mnom i sva moja družina. 

— Zounds. Koliko vas ima? 

— Šest muškaraca i pet dama, sve mlade, lijepe i vesele, senjor! 

— Heigh-day, to bi bila lijepa zabava! — nasmija se kapetan. — A 
imate li čime platiti, je li? 

— Ako ne tražite suviše! 

— Pet dolara po osobi, ali samo za prijevoz. Za sve drugo sami se 
pobrinite! 

— To znači pedeset i pet dolara. Ne bi li bilo dosta pedeset, senjor? 


— Pedeset? Hm, ne bi zapravo bilo dosta. Ali za glumce koji vode sa 
sobom dame neka bude! Prijevoz treba platiti odmah ,čim se ukrcate, ako 
nećete da vas bacim u more. 


— Kad polazite? 
— Večeras. Plima će nastupiti u devet sati, a u jedanaest polazimo. 
— Hvala vam velika na susretljivosti. U deveti po bit ćemo na brodu. 


Naklonivši se duboko, obojica se udaljiše. Kapetan je još neko vrijeme 
gledao za njima, smiješeći se zadovoljno, a onda skoči u čamac. 

Glumci su još malo tumarali mjestom i najzad se zaustavili u 
unutrašnjosti mjesta, pred jednom jednokatnom ruševnom zgradom. U 
zgradi se nalazila jedna krčma, i oni uđoše odmah u nju. Tu su ih, kako se 
činilo poznavali, jer ih nekoliko momaka, koji su sjedili za rasklimanim 
stolom, uz čašu agavina soka, veselo pozdravi. 

— Dakle, još ništa direktore? — upita ga jedan iz društva. 

— Da, konačno! — odgovori čovjek kome se momak obratio. 

— Već je vrijeme. A kako ste to udesili? 

— Putovat ćemo kao glumačka družina: šest glumaca i pet glumica. 

— Lijepo! Ha ha ha! Bit će smijeha! 

Direktor ispi samo jednu čašu i napusti krčmu, primijetivši na 
odlasku da će doći po društvo. 

U veče je Lady već bila spremna za isplovljavanje. Bilo je već prošlo 
devet sati, pa su na palubi mornari nestrpljivo očekivali putnike. Najzad 
se putnici ukazaše: jedanaest osoba, sve jedan za drugim. Kako je čamac 


bio malen, pa nisu svi mogli stati, morali su ih na dva puta prevesti do 
broda. 


Stojeći na brodskim ljestvama, kapetan Wilkers dočeka direktora 
pružene ruke. Direktor plati, akapetan se onda povuče na krmu. Nitko ne 
zatraži od njih ni pasoš ni bilo kakve druge isprave. Ne odrediše im ni 
mjesta gdje će se smjestiti i odložiti stvari. A i njihovo je ponašanje bilo 
neobično: bili su se skupili na jednom mjestu pa se šćućurili, kao da se 
trude da ne budu nikome na putu. Zato su ih mornari već nakon jednog 
sata putovanja promatrali sa simpatijom, kao što se običava promatrati 
pristojna čeljad. 

— Hoće li samo gospođe izdržati! — reče jedan od mornara. — More 
je uzburkano, a morska je bolest popratna pojava uzburkanog mora. 

Suvišna je bila ta njegova briga, jer družina začudo izdrža odlično sve 
tegobe. Mornarima to ipak ne upade u oči, jer su sjedili na prednjoj palubi 
i pričali. Kormilar je upravljao brodom i promatrao zvijezde, a kapetan je 
ležao u svojoj kabini, trijezneći se u snu od pijanstva. Glumci su sjedili na 
jednom jedru, na okupu, jedan do drugoga, kao da spavaju. Oko dva sata 
poslije ponoći direktor se pokrenu. 

— Vrijeme je — šapnu. — Naprijed! 

— Da napadnemo svi odjednom? — upita jedan od putnika, koji je 
imao na sebi žensko ruho. 

— Da — odgovori direktor. — Vidite li onaj oblak tamo? On nam se 
približava. Kad zastre brod, juriš na ljude, svatko svoga biraj! Zarini nož 
ravno u srce i ne vadi ga, pa neće ni kap krvi poteći. 

Malo zatim oblak se nadvi nad brodom. Njegova sjena uveća mrak. 

— Na noge! Naprijed! — šapnu direktor. 

Ljudi, desetorica njih, skidoše u tren oka sa sebe sve što je na njima 
bilo svijetlo, tko odijelo, a tko haljinu, i ostadoše u sasvim crnim 

odijelima, pa se poput sjena odšuljaše na sve strane. Tišinu prekide na 
čas sad uzdah, sad glasan dah, a onda opet sve umuknu. Direktor se pope 
tiho na krmu. Tamo je stajao kormilar. Okrenuo se i gledao za oblakom 
koji je upravo mimoišao brod. Odjednom osjeti kako mu nešto studeno i 
kruto pritisnu srce i zari se u njega. Htio je viknuti, ali ne dospije, jer se u 
isti čas sruši mrtav. Direktor prihvati odmah kormilo i tiho zazviždi. 
Odmah mu priđe redatelj. 

— Kako stoji stvar? — upita ga direktor. 

— Sasvim dobro, senjor! 

— Uzmite kormilo u ruke! Ja idem kapetanu. 

— A što će biti s onim dječakom! On spava dolje. 

— Ni njega nećemo trebati. 

— Šteta takvog dragog žapca. 

Tako pade odluka o još dva ljudska života. Direktor se uputi prema 
kapetanovoj kabini. Kabina nije bila zaključana. On gurnu vrata i uđe. 
Kapetan je spavao. Ubojica podiže mirno pokrivač, položi vrh noža 
stravičnom točnošću kapetanu na srce i zari mu ga u grudi, a onda, 
ostavivši mu nož u srcu, ponese kapetana na palubu. Malo zatim iznese 
gore i leš dječaka. Potom potražiše na dnu broda teško kamenje. Svakom 
lešu vezaše za noge po jedan kamen, a onda ih sve potopiše. 


— Pred Kap Lucasom moramo krstariti — reče direktor svom 
redatelju, a zatim se uputi u kapetanovu kabinu. 

U kabini poče pregledavati pažljivo brodske knjige, tablice i sva 
pisma koja ondje nađe. Zabavi se time sve do jutra. Zatim se vrati na 
palubu. Piskom iz male, srebrne zviždaljke sazva sve ljude na krmu. 


— Šala je uspjela, momci — reče vođa. — Uskoro će za nas početi 
novi život, takav da nam i sam kralj na njemu može pozavidjeti. Ali još 
neko vrijeme moramo biti oprezni. Imamo teret za Guaymas. Tamo ne 
poznaju još ni brod ni njegovu posadu. Uzet ćemo, dakle, imena koja su 
zabilježena u brodskoj knjizi. Ja sam kapetan Wilkers. 


On dade svakome po jedno ime i upozna svakoga s ulogom koju ima 
odigrati. Zatim zapovjedi da se više ne krstari: sad je trebalo uploviti u 
jedan uski zaljev. Lady je bila odlična jedrilica pa već narednog dana 
uplovi u luku Guaymas. Guaymas je mali lučki grad u meksičkoj državi 
Sonora. Kapetan Wilkers raspita se kod lučke policije i kod trgovca o 
svojim dužnostima, i to takvom drskošću, kao da se zaista zove Wilkers i 

da je zaista vlasnik broda. Zatim namijeni nekoliko dana uživanju. 
Osjećao se obaveznim u tom pogledu prema svojim ljudima, mada je 
mjesto bilo toliko blizu poprištu zločina da se moglo smatrati opasnim. 
Jednoga dana priredi izlet u okolicu grada i povede sobom svog 
kormilara. Najmiše dvije mazge i odjahaše u brdo. Čitav su dan amo-tamo 
tumarali pa se uvečer vratiše. Provedoše još koji sat u jednoj krčmi, a 
onda se uputiše prema brodu. Na putu do broda dođe im u susret jedna 
muška prilika. Odjednom svjetlost jedne svjetiljke obasja kroz otvoren 
prozor stranca. Bio je to samo jedan trenutak, ali dovoljan da ga obojica 
prepoznaju. Obojica se zabezeknuše. 


— Demonio! — reče kapetan. — Da li nam se to duh prikazao? 

— Kolike li sličnosti! — dodade kormilar. 

— Đavo neka vas nosi, ako to nije bio on! Hajte, kormilaru, idemo za 
njim! 

Oni se okrenuše i požuri se za strancem. Stranac skrenu prema jednoj 
kući, okruženoj vrtom. Na vratima zazvoni. Čas zatim otvori mu jedna 
lijepa, mlada dama, sa svjetiljkom u ruci. Svjetlo obasja pridošlicu i u isti 
čas začu se glasan pozdrav dame: 

— Ah, senjor Mariano! Dobro nam došli! Senjor Sternau već vas čeka. 

— Do đavola, on je to! — reče kapetan. 

— Da, on je — složi se s njim kormilar. 

— A znate li tko tu stanuje? Onaj Sternau koji nas je pred Jamajkom 
napao i sve mi oficire poubijao, a mene ranio. Vi ste me tada spasili pa 
sam vas zato i uzeo za kormilara. 


— Caramba, zar se ne bismo sad mogli malo osvetiti? Za mene bi to 
bio velik užitak! 


— Meni se ne radi samo o užitku, nego upravo o životnom pitanju: 
toliko mi je stalo do toga da se tih hulja opet dočepam. Nego, pogledajte: 
dolaze na verandu. Da čujemo o čemu će razgovarati. Brzo, preskočimo 
ogradu! 


Gusari se prebaciše preko ograde pa se sakriše u bujno ukrasno 
grmlje. Ukućani iziđoše na verandu. Sastaviše dva stola i prekriše ih 
bijelim stolnjakom. Pošto postaviše na stol svjetiljku i izniješe nešto voća, 
započeše živ razgovor. Za stolovima su sjedili Sternau, Mariano, Bivolsko 
Čelo, Medvjeđe Srce, Gromka Strijela, kormilar Unger, Emma i Karja. Svi 
su oni stigli u taj grad dan ranije, ali, kako nisu mogli naći odmah pogodan 

brod, bili su se nastanili po privatnim stanovima pa su se sad sastali kod 
Sternaua. Razgovarali su o raznim stvarima, nimalo zanimljivim za one 
koji su prisluškivali njihov razgovor. Zamalo, razgovor im postade 


— A kud mislite krenuti, kad jednom stignete u Meksiko, senjor 
Sternau? 


— Obići ću malo Afriku — odgovori Sternau. — Htio bih naći starog 
grofa Ferdinanda de Rodrigande. 


— Vi ste, dakle, uistinu uvjereni da je grof još živ? 

— Ja sam uvjeren da on u Meksiku nije umro. Vi ste čuli, zar ne, za 
onog lopova koji se zove Henrico Landola? 

— Za gusara kojemu ste kod Jamajke potopili brod? 

— Da. Taj je starog grofa otpremio u Afriku, na istočnu obalu tog 
kontinenta. Ja znam točno gdje ga trebam tražiti. Ako nije umro, naći ću 
ga u Harani. 

— 1 onda će se moći povući omča oko vrata toj braći Cortejo, vi 
vjerujete u to, zar ne? 

— Da! Ali ostavimo sada te tužne misli. Danas sam pisao svojoj ženi 
pa neću da mi njen dragi lik zasjene mračne misli. 

Razgovor skrenu potom opet na svakodnevne stvari, pa mu ona 
prisluškivala nisu više obraćala pažnju. 

— Ta hulja, taj Sternau! — zareža kapetan, u stvari Landola. 

— Uhvatimo ga, sir! — reče kormilar. 

— To ću i učiniti, makar me i glave stajalo! Samo, kako da počnem? 

— Naći ćemo već način. Najprije moramo saznati u kakvim se 
prilikama nalazi i kakve namjere ima čitava ta družina. Vi se ne smijete 
pokazati. 

— E, imam ja više vrsta lažnih brada! 

— U takve se brade čovjek, kad ima posla s ljudima poput Sternaua, 
ne može nikako uzdati. Prepustite stvar meni. Ja ću ih sutra uhoditi i 
pronaći, makar morao pri tom i samoga đavola zazvati u pomoć. 

— Ja se nadam da će vas sreća poslužiti. Nego, čujte, već idu! Moramo 
ići za tim Marianom. Ja moram svakako saznati gdje stanuje. Skočimo 
opet brzo preko ograde pa se sakrijmo tamo prijeko u jedan kut. Najbolje 
će biti da se odijelimo jedan od drugoga, a onda obojica pođemo za njim. 

Ako jednome izmakne, past će utoliko sigurnije drugome u ruke. 

Sačekaše da Mariano prođe, a onda krenuše za njim pojedinačno, 
praveći se kao da su obični šetači. Mariano krenu prema obali i zađe u 
kuću u kojoj se nastanio. Držali su ga na oku, dok im se ne izgubi iz vida. 
Onda kapetan priđe kormilaru i reče mu: 

— Sad znamo gdje stanuje, a znamo i gdje stanuje Sternau. Sad 
moramo još saznati njihove namjere. 

— Ja ću se o svemu potanko raspitati — reče kormilar. — Mene ne 
poznaje ni Sternau, ni bilo tko od tih ljudi. 

Vratiše se kući. Kormilar produži sutradan svoja istraživanja, ali 
svrati prije u luku, da vidi da li je na brodu sve u redu. Sreća ga posluži, 
jer su na obali stajali Sternau i Mariano i promatrali brod. Kormilar se 
upravo namjeravao popeti na brod kad ga Sternau, uvjeren da ima pred 
sobom člana posade, zapita: 

— Da li vam je možda poznato odredište ovog broda, senjor? 

Kormilar se trgnu. Misao koja mu u taj čas sinu mogla je, ako je 
privede u djelo, uvelike ubrzati ostvarenje kapetanovih namjera. Ali prije 
je trebalo saznati kakve su Sternauove namjere. Zato mu odgovori: 

— Zašto to pitate, senjor? Želite li se možda ukrcati kao putnik na 
brod ili namjeravate ukrcati kakav teret? 

— Na prvo vam pitanje mogu jasno odgovoriti — odgovori mu 
Sternau. -Namjeravam putovati sa svojim drugovima u Acapulco ili u 
koju drugu južnu luku. 

— Hm! — klimnu kormilar glavom. — To bi se moglo urediti, jer 
upravo namjeravam pristati u luci Acapulco. 

— Ah, vi ste kapetan? 

— Pogodili ste. 

— Kad dižete sidro? 

— Sutra, u rano jutro. Putnici se moraju naći na brodu najkasnije 
večeras. Hoćete li razgledati brod? 

— Vratit ću se za jedan sat pa ću ga onda razgledati. Tada ćemo se 
ujedno i pogoditi. 

Sternau je htio razgledati brod zajedno sa svojim kapetanom, čiji je 
sud, kao pomorca, bio svakako najmjerodavniji. Zato se uputi sMarianom 
u grad po Ungera. U međuvremenu, kormilar skoči u čamac i zavesla 

prema brodu. Milo mu je bilo što je Sternau odlučio kasnije navratiti, jer 
je tako imao vremena urediti unutrašnjost broda i ukloniti s njega sve što 
se moglo putnicima učiniti sumnjivim. Dobavivši potrebne upute, posada 
priredi srdačan doček posjetiteljima broda. Brod se posjetiteljima veoma 
svidje i Sternau sklopi odmah posao te plati ugovorenu cijenu za prijevoz. 
Na haciendu del Erina mogle su se obje dame vratiti kopnenim putem 
pod pratnjom Gromke Strijele i dviju poglavica. Ali taj je put bio suviše 
opasan i naporan. Stoga odlučiše da se pridruže drugima do Acapulca i 
da odanle produže do Meksika, odakle je bilo lakše stići na haciendu. 
Bivolsko Čelo i Medvjeđe Srce odabraše naprotiv kopneni put, da bi što 
prije stigli do haciende i vlasniku donijeli željno očekivanu vijest da mu 
je kći spašena, pa će se preko glavnog grada Meksika vratiti kući živa i 
zdrava. Ali obojica zaželješe prije odlaska poći na brod, da bi proveli veče 
S prijateljima. 

Kapetan Landola sasluša s velikim zadovoljstvom izvještaj svog 
kormilara. 


— Stvar se razvija povoljnije nego što se moglo očekivati 


— reče mu. Neću morati ni da namještam bradu, ni da se 
preoblačim. Doći ću na brod kad se sasvim smrači. Onda ćemo ih lako 
zarobiti. 

— Hoćemo li ih žive uhvatiti? 

— Da, bit će to za mene bolje. 

— Bit će to ipak strahovita borba! Svaki od tih momaka kadar je 
uhvatiti se u koštac s nekoliko nas. 

— Da,ali mi ćemo ih pojedinačno zaskočiti. Neće to biti teško izvesti. 
Sternau je najopasniji, njega treba najprije onesposobiti. 

— Ali ipak tek pošto napuste brod oba Indijanca, zar ne? 

— Oni neće uopće napustiti brod, jer ćemo i njih zarobiti. Neću da 
itko sazna kako je čitavo društvo nestalo. Kad ih se domognemo, odjedrit 
ćemo prema zapadu. Znam jedan zabačen otok usred pučine, daleko od 
svih prometnih putova. Na taj ćemo ih otok iskrcati. Tamo će moći 
sačuvati goli život, jer će imati vode i dovoljno voća. Na bijeg neće moći 
ni pomisliti pa će tako ostati doživotno naši zarobljenici, ili bar dok mi se 
ne učini zgodnim da se njima poslužim. 

— A gdje se nalazi taj otok? 

— Nalazi se daleko od svake pomorske pruge, ispod četrdesetog 

stupnja južne širine, u visini Uskršnjeg otoka, i liči na zatvor u koji je teže 
prodrijeti negoli u kakvu čvrstim zidinama opkoljenu kulu. Nema još 
imena, a sastoji se od koralja. Drveće koje na njemu raste nije tako veliko 
da bi se od njega mogli graditi brodovi, a kad bi to zarobljenicima i pošlo 
za rukom, ne bi se oni mogli probiti kroz goleme valove koji se danju i 
noću lome o koraljne grebene. 


— Ali mi ćemo imati previše svjedoka. Svaki naš čovjek kadar je 
jednom izbrbljati tajnu. 


Kapetan baci samilostan pogled na kormilara i reče polako: 

— Mi nećemo uopće imati svjedoka, jer ćemo jedini na povratku s tog 
puta živi napustiti brod. 

To je bilo sasvim jasno rečeno. Kormilar se zgrozi. Zar se ne bi moglo 
desiti da kapetan, ne želeći imati svjedoka, i njemu oduzme život? On 
odluči biti oprezan. Predvečer dođoše putnici na brod. Posada ih srdačno 
dočeka. Večeraše u kapetanovoj kabini, obilato posluženi raznim jelima i 
svakovrsnim pićem. Landola je već postavio zasjedu pa se odmah lati 
posla. Nekoliko najjačih mornara smjestiše se kod vitla, a onda jedan siđe 
u kabinu, gdje ga tobožnji kapetan, a u stvari kormilar osorno oslovi: 

— Što tražiš tu u kabini, je li? 

— Oprostite senjor capitano — reče čovjek, praveći se kao da mu je 
neugodno. — Jedan stranac, koji se upravo dovezao čamcem, želi govoriti 
sa senjorom Sternauom. 

— Sa mnom? — zapita Sternau. — Tko je taj čovjek? 

— Rekao je da je gostioničar kod kojega ste stanovali. Želi vam reći u 
četiri oka nešto važno. 

— Uredu, evo me odmah. 

Sternau se diže i pođe za mornarom koji ga odvede na palubu. 
Prolazeći mimo vitla, osjeti odjednom kako mu dvije šake stežu grlo: u 
isti čas ošinu ga netko bičem tako snažno po glavi da se odmah bez ijedne 
riječi sruši onesviješten. 

— S tim smo svršili! — nasmija se Landola poluglasno. — Vežite ga i 
smjestite u zatvor. A onda idite po onog Indijanca što se obukao u bivolju 
kožu, taj mi iza Sternaua izgleda najjači. 

Nakon nekog vremena pojavi se ponovo u kabini mornar i reče 
Bivolskom Čelu da mu senjor Sternau poručuje neka dođe gore k njemu. 
Indijanac pođe za mornarom, ne sluteći zla, pa i njega oboriše, a da pri 

tom nisu naišli ni na kakav otpor. Jedva dvije minute zatim dođe red na 
Medvjeđe Srce, pa je ista sudbina zadesi i njega. Tada ustade Mariano i 
reče: 

— Čini se da je u pitanju neka važna, ali tajanstvena novost. Idem 
vidjeti o čemu se radi. 


On se uspe stepenicama kapetanove kabine. Braća Unger ostadoše 
sad za stolom s dvije dame i s tobožnjim kapetanom: jeka Marianovih 
koraka dođe još do njih, ali ni on se ne vrati. Najzad i oni napustiše stol, 
obećavši Emmi i Karji da će se ubrzo vratiti pa će ih izvijestiti kakav se to 
važan razgovor gore vodi. 


Prođe dosta vremena i odjednom odjeknuše nečiji koraci. Vrata se 
otvoriše i u kabinu uđe Landola. Iznenađene, dame se strepeći zagledaše 
u njega. On im se učtivo nakloni i reče im: 


— Senjoritas, budite tako dobre pa me slijedite. Gospoda žele govoriti 
s vama! 


Obje se djevojke bez ikakve zle slutnje odazvaše pozivu. On ih izvede 
iz kabine i povede ih gore na mračnu palubu, gdje im odmah priđoše dva 
čovjeka pa ih zgrabiše. Kad obuzete strahom kriknuše, on im zapovijedi 
da umuknu. 


— Umuknite! Morate bez riječi saslušati što ću vam sad reći. Zajedno 
s ljudima u čijem se društvu nalazite vi ste se ponijele tako neprijateljski 
prema meni i prema mojim prijateljima da se ja moram zaštititi od vas. 
Gospoda se nalaze već u zatvoru, a sad ste i vi moje zarobljenice! 

— S kojim pravom? — upita ga Karja, koja se brzo snašla. 

— S pravom jačega — nasmija se on. — Ja ne znam da li me vi 
poznajete. Moje je ime Landola. 

— Landola, gusar — šapnu Emma, obuzeta strahom. 

— Da, gusar — ponovi on surovo, ali i ponosno. — Uzalud se opirete. 
Vama se neće ništa dogoditi, vi ćete moći pod nadzorom slobodno šetati 
po palubi, ali znajte da će senjoresi biti ubijeni ako bilo čime pokažete da 
radite protiv mojih zapovijedi. Za vrijeme plovidbe neće vam biti 
dopušteno da vidite gospodu. Oni leže vezani u zatvoru, a reći ću vam ito 
da se moraju kloniti svakog otpora, jer bi inače senjoritas bile ubijene. 

— A što ćete s nama uraditi? — upita mirno Karja. 

— Iskrcat ću vas zajedno s gospodom na jedan nenastanjen otok i 
tako ću se od vas zaštititi. Na putu do tog otoka neće vam nitko učiniti 

ništa nažao, pa nećete imati razloga da se i najmanje potužite na 
postupak mojih ljudi prema vama. Ali zato tražim od vas da se potpuno 
pokoravate mojim zapovijedima i da odustanete od svakog pokušaja 
bijega. Uostalom, takav bi vam pokušaj mogao donijeti samo nesreću. A 
sad dođite sa mnom, dodijelit ću vam prostoriju u kojoj ćete boraviti. 


I on siđe s djevojkama, u unutrašnjost broda i povede ih mračnim 
hodnikom u jednu usku, utvrđenu prostoriju u koju ih zatvori. U mraku 
se djevojke zagrliše. S vrhunca sreće bile su odjednom bačene u mračan 
ponor najstrašnije bijede. 


Gusar svrati potom do svojih zarobljenika. Oni su se nalazili u 
podvodnom dijelu broda, na samom dnu. Prostorija je bila na sve četiri 
strane zasuta slojem pijeska, tri metra visokim. Svaki, i najbolje građeni 
brod propušta kroz daske nešto mora, pa je tako i taj pijesak upio dosta 
vlage. U tom pijesku čamili su zarobljenici: nepomični, daleko jedan od 
drugoga, nisu mogli rukama jedan drugoga dosegnuti, jer su im lanci, 
kojima su bili okovani, bili zavrnuti u brodska rebra, pokrivena čvrsto 
zakovanim daskama, a uz to su im i ruke i noge bile sasvim utrnule, jer su 
im bile čvrsto stegnute užadima. 


Ušavši u mračnu prostoriju, koju obasja svjetiljkom, Landola odmah 
primijeti da su zarobljenici već došli svijesti. Potom osmotri sve redom, 
jednoga po jednoga, pa se najzad zaustavi pred Sternauom, koji ga je već 
na prvi pogled prepoznao, ali se pravio kao da ga ne primjećuje. 

— Poznajete li me, senjor Sternau? — upita ga podrugljivo gusar. — 
Ah, vi se junačite? — nasmija se potom zajedljivo. 

— E, pa junačite se koliko vas god volja! Ali, kako me druga gospoda 
vjerojatno ne poznaju, reći ću vam tko sam: ja sam Henrico Landola, 
kapetan čuvene Pendole. Zovu me ponekad i Grande Prise s gusarskog 
broda Lion. 

Nitko ne reče ni riječi. 

— U redu — produži onda gusar. — Uvjeren sam da ste samo od 
straha zanijemjeli, zato ću biti blag prema vama. Sluh vam je ipak 
vjerojatno ostao nepovrijeđen, pa ću vam saopćiti što namjeravam učiniti 
s vama. 

Zatim zaokruži pogledom po svima pa, kad primijeti da ga ni sad 
nitko ne gleda, klimnu glavom i, nasmiješivši se zlobno, nastavi: 

— Povjeren mi je zadatak da vas sve učinim neškodljivima. Vi ste mi 

sad konačno dopali šaka, pa bih vas sasvim lako mogao i ubiti. Ali ja sam 
odlučio da to ne učinim, i to ne možda iz samilosti, jer bi samilost u ovom 
slučaju bila zapravo slabost, a Henrico Landola ne zna za slabost, nego 
prosto iz računa koji se sam od sebe nameće. 


On baci ponovo ispitivački pogled na zarobljenike, ali ni ovoga puta 
ne primijeti na njihovim licima ni najmanji trag kakvom izrazu po kojem 
bi mogao zaključiti da zarobljenici prate njegova izlaganja. Zato nakon 
kratke stanke nastavi: 

— Meni je, naime, ako vas učinim neškodljivima, stavljena u izgled 
velika nagrada. Ali, eto, moglo bi se desiti i da mi nagrada bude 
uskraćena, čim se sazna da sam zadatak zaista izvršio. To bi se moglo 
desiti ako bih ostao bez svjedoka. Ako vam sad poklonim život, unatoč 
tome što ste osuđeni da nestanete, mogu u svako doba odlučiti da vas 
ponovo vratim među žive. Time bih mogao postići da mi se nagrada 
isplati, a vi biste onda nestali za sva vremena. Ali pretpostavimo da mi i 
u tom slučaju unatoč izvršenom zadatku, nagrada bude uskraćena, ja vas 
uvijek mogu pustiti na slobodu, pod uvjetom da mi vi isplatite nagradu i 
obavežete mi se da mi se nećete osvetiti. Vidite, dakle, da nemam namjere 
ugroziti život, štoviše, moglo bi se čak desiti da vas pustim na slobodu. 
Zato se nadam da ćete biti razumni, a time mislim reći da nećete ništa 
poduzeti da se oslobodite. Svaki takav pokušaj ispao bi samo na vašu 
štetu. Zarobljene su i obje senjoritas. S njima ću obzirno postupati, 
upravo kao što ni vas neću bez potrebe mučiti. Ali znajte da bi svaki 
pokušaj bijega s vaše strane značio smrt i za djevojke, kao što bi svaki 
takav pokušaj učinjen s njihove strane značio smrt i za vas, za to vam 
svečano jamčim svojom riječi! 

Pri tom Landola zastade, da bi vidio kakav su utisak na zarobljenike 
učinile njegove riječi. Ali oni ostadoše nepomični, nijemi, kao i prije, 
ostavivši ga u potpunoj neizvjesnosti. Zato im na kraju još reče: 

— Dajem vam konačno još na znanje da ćete i dalje ovdje ovako ležati 
i da će svaki dan pod mojim nadzorom netko doći da vam odriješi ruke, 
da biste mogli jesti i piti. Sad znate koliko je potrebno da znate. Ne 
zaboravite da imate posla s čovjekom koji i najmanju neposlušnost 
kažnjava smrću! A sad vam želim laku noć! 


Sa svjetiljkom u ruci, kapetan iziđe i zatvori za sobom vrata. Škripa 
željeznog zasuna trgnu zarobljenike iz njihove ukočenosti. Samo su 
štakori, kojih na takvim brodovima ima uvijek mnogo, skakali po donjim 

komorama. Najzad Apaš prošapta: — Uff! 


— Uff! — javi se zatim poglavica plemena Mixteka. Nastade opet 
kratka stanka, a onda Mariano zapita svog susjeda Sternaua: — Što kažeš 
ti na to, Carlos? 


— Ništa! — odgovori Sternau ozbiljno. — Bi li se ti mogao noću 
osloboditi lanca? 


— Nikako! Lanac je suviše čvrst. A osim toga vezane su nam i ruke i 
noge. 
— Onda se moramo zasad pomiriti sa sudbinom! 


Sternau reče to mimo, ali škrgutom zuba oda svoje osjećaje. Svi su oni 
bili ljudi navikli da gledaju smrti i svakoj opasnosti smjelo u oči. Nisu bili 
vični jadikovkama, jer su osjećali da će se moći izvući iz nevolje samo ako 
sačuvaju punu svijest i duševni mir. U svakome je od njih kuhalo, mada 
im ponos nije dopuštao da to pokažu. Malo zatim oglasi se i Bivolsko Čelo: 


— Propade razbojnik, ako Karji, sestri poglavice plemena Mixteka, 
skine i samo jednu vlas s glave. 

Lovac nije mislio na sebe, mislio je samo na svoju sestru. 

— Na mukama izdahnuo — složi se s njim Apaš. 

— Odnijetće ga đavo, ako i najmanju neprijatnost učini Emmi — reče 
tada Anton Unger. — Mi nećemo izginuti na tom prokletom brodu, zato 
trebamo sad odlučiti što nam je činiti. 

Sternau, koji je uvijek mislio na ono što je u izvjesnom času bilo 
najvažnije, upita ga: — Kako su vas savladali? 

— Stegli su mi grlo — odgovori krotitelj divljih konja. 

— Onda se možete smatrati sretnim. Da su vas udarili po glavi i 
otvorili vam tek zacijeljenu ranu, ne biste ostali živi. Nego, pustimo sad 
jadikovanja i prijetnje i pokušajmo ozbiljno, ukoliko je to moguće, 
raskinuti lance kojima smo okovani. Meni su naročitu pažnju posvetili pa 
su me stegnuli jače nego vas. Inače bih ja možda uspio prekinuti lance. 

Njegov prijedlog bi prihvaćen. Sužnji upriješe sve snage, ali lance nisu 
uspjeli ni saviti ni odviti: uzalud su ih natezali, oni su samo muklo 
odzvanjali u mračnoj prostoriji, i pokušaj bi uskoro, kao uzaludan, 
napušten. 

— Uzalud nam svaki trud — reče Mariano. — Samo nas sretan slučaj 
može spasiti. 

— Sreća je varljiva, u nju se ne smijenio uzdati — odgovori Sternau. 
— Landola će se već noćas otisnuti s nama na pučinu. Ako se dotada ne 
oslobodimo, držat će nas u sužanjstvu dok mu se ne prohtije da nas ubije 
ili iskrca na kakav pust, nenastanjen otok. Predstoji nam, dakle, borba ne 
samo s njim i s njegovim ljudima, nego i s ćudima prirode. Okove ne 
možemo raskinuti, postoji samo mogućnost da nam dame dostave kakav 
alat, kojim bismo se mogli osloboditi lanaca. Samo, kad bi to i mogle 
učiniti, ne bi se na to smjele odvažiti, jer bi taj njihov pokušaj značio za 
nas smrt. Zato smatram da će biti najbolje da i tu novu kušnju hrabro 
izdržimo. Budimo, kao i dosada, hrabri i nemojmo gubiti nadu, bodrimo 
jedni druge i nastojmo sačuvati zdravlje, pa će sigurno jednom i za nas 
kucnuti čas slobode i osvete. 


Te odlučne riječi uliše nove snage u srca zarobljenika. U mračnoj 
prostoriji nastade gluha tišina. Samo bi ponekad zazvečali u pijesku lanci, 
a zatim bi se čulo pravilno disanje ljudi koje je savladao san. Zatim već 
poče udarati more u brodska rebra: bio je to znak da je brod isplovio iz 
luke. Kuda? To nije nitko znao. 


Čemu sad opisivati muke ljudi koji su sate, dane i tjedne provodili u 
mraku i osjećaje koji su im ispunjali dušu za vrijeme vožnje koja je 
tjednima trajala? Mada je djevojkama bilo dopušteno da iziđu na zrak i 
svjetlo dana one su ipak najviše trpjele, jer nisu imale one samosvijesti 
koja je muškarcima davala snage da izdrže u vjeri da će i njima jednom 
svanuti dan željno očekivane osvete. Mirno vrijeme potraja dosta dugo, 
doživjeli su samo nekoliko oluja, ali brod nije čitavo to vrijeme nigdje 
pristao. A onda najzad, najzad počeše valovi udarati tiše i laganije o 
bokove broda. Lanac za koji je bilo vezano sidro zveknu... nastade duboka 
tišina i začuše se koraci nekolicine ljudi koji su silazili niz stepenice što 
su vodile do zatvora. 

— Približava se odluka — reče Sternau. — I najgora sudbina bit će 
bolja od ove smrtonosne neizvjesnosti! 

Zatvor bi otključan i otvoren. U mračnu prostoriju ude Landola s 
nekoliko svojih ljudi. 

— Odriješite im lance! — zapovijedi gusar. — Ali odmah ih potom 
vežite, tako da ne uzmognu ni stajati na nogama ni micati rukama! 


Naredbi bi udovoljeno. Poniješe zarobljenike na palubu pa ih ostaviše 
tamo da leže poput klada. Nakon dugog tamnovanja opet su udisati svjež, 
čist zrak. Jadan li je bio izgled tih ljudi! Ni gladni ni žedni, ali neuređeni, 

neumiveni, neočešljani, nakon više tjedana tamnovanja ležali su ondje u 
napola sagnjilim, od štakora izgriženim odijelima. Do njih su stajale obje 
djevojke. Ione su bile toga dana vezane, inače bi bile plačući zagrlile svoje 
drage. Zdesna im se širila pučina, a slijeva ugledaše jedan otok, okružen 
vijencem koraljnih grebena, o koje je udaralo zapjenjeno more. Taj je 
vijenac grebena imao samo jedan otvor, kroz koji je mogao proći samo 
čvrst čamac. Zarobljenici baciše najprije letimičan pogled na otok. Zatim 
obratiše svu pažnju na brodsku posadu koja se, predvođena kapetanom, 
bila okupila oko njih. 
Landola se obrati vezanim zarobljenicima: 


— Senjores, došli smo do cilja, jer ovaj otok će biti odsada vaše stalno 
boravište. Vi nećete nikada saznati kako se taj otok zove i gdje leži: o 
njemu ne može, naime, nitko dati bilo kakva obavještenja, jer se on nalazi 
daleko od svih pomorskih pruga, pa ga nitko nikad nije posjetio. Nećete 
biti ni gladni ni žedni, jer otok ima dva svježa vrela, a uz to voća, riba, 
ptica i jestivih školjki u obilju. Oružje koje sam vam oduzeo neće vam biti 
vraćeno, ali vi ćete moći omčama, lukovima i strijelama, koje ćete sami 
sebi napraviti, nabavljati sebi hranu i kože koje će vam služiti kao odjeća. 
Rekao sam vam da ćemo se možda još vidjeti. Ako vam se jedan brod 
približi, to može biti samo moj. Sad će vas po uzburkanom moru moji 
ljudi prevesti na otok, a kad vas oni tamo ostave pa se udalje, vi ćete se 
pomoću oštrog kamenja lako moći osloboditi okova. Da ste mi zdravo, 
senjores! Da ste mi zdravo, senjoritas! 


Mornari se latiše posla, smjestiše zarobljenike u dva čamca pa se s 
njima otisnuše od broda. More se uz obalu stišalo pa iskrcaše 
zarobljenike i potom se vratiše na brod. Sternau se odmah otkotrlja do 
oštrog ruba koraljne obale i poče trljati na njemu uže kojim su mu bile 
vezane ruke, dok ga ne prekinu. Zatim odbi od tog istog ruba jedan 
komad pa ga upotrijebi kao nož i njime oslobodi i svoje noge. Ubrzo su se 
svi uspravili i pokretali slobodno ruke i noge. 


Onda Bivolsko Čelo podiže ruku prema brodu i upita: 

— Vjeruju li moja braća da ćemo mi zauzeti čamac naših neprijatelja? 

Unatoč ozbiljnom položaju u kojemu su se nalazili, Sternau se ne 
uzdrža sasvim od smijeha i odgovori mu: — To je nemoguće! 


Tada se Bivolsko Čelo okrenu ponovo prema valovima i zapita: — 
Boje li se moja braća tih valova? Poglavica plemena Mixteka kadar je 
preplivati svaku vodu! 

— Ali prije negoli to učini, brod će već nestati. Eno ga, već je digao 
jedro i već plovi dalje. Može li ga itko sada plivajući stići? 

Desi se kao što Sternau reče. Brod je klizio dalje. Kako je imao dobra 
jedra, odmicao je brzo i posada izgubi ubrzo s vida maleni otok. Ali 
kapetan koji je ostao na stražnjoj palubi gledao je još dalekozorom otok. 
Kad ga više nije mogao vidjeti, sklopi dalekozor i okrenu se kormilaru: 

— Gotovo je! — reče. — Spremili smo ih na sigurno mjesto. 

— Na sigurno mjesto? — zapita kormilar. — A što će se desiti ako se 
ipak uspiju osloboditi? 

— Nikad se oni neće osloboditi! Ne zadaju mi brige oni, već ovi ovdje 
— reče Landola i pokaza na mornare. 

— Morat ćemo poduzeti potrebne mjere — reče kormilar i pri tom se 
lukavo nasmiješi. 

— Da, svakako — klimnu glavom kapetan. — Neka brod sad samo 
stalno plovi prema sjeverozapadu. Pristat ćemo uz otok Pitcairn. 

— Hm! — promrmlja kormilar klimnuvši glavom, jer mu se učini da 
je prozreo namjere svog prepredenog gospodara. Po povoljnom vjetru 
stigoše najzad sretno do Pitcairna. Kapetan siđe sam u čamac i zavesla 
prema kopnu. 

"To mora nešto značiti', pomisli kormilar. 'Ja ću se ipak pričuvati.' 

Landola se vrati ljut. 

— Htio sam na brzu ruku zamijeniti našu momčad drugom momčadi. 
Ali tu sve ide polako. Zato ćemo se morati zadržati ovdje nekoliko dana. 

— Da pokušam ja, kapetane? — upita kormilar. 

Nije se više osjećao sigurnim na brodu. Landola se htio riješiti 
svjedoka svog nedjela pa je tu svoju namjeru bio i suviše jasno natuknuo. 
Ostaloj momčadi nije bio poznat geografski položaj tajanstvenog otoka, 
pa je najopasniji svjedok bio upravo on sam, kormilar... Zato tek sad 
shvati kakva mu strašna opasnost prijeti. Ali Landola napravi prijazno 
lice, kao da ga je kormilar oslobodio velike brige, i odgovori: 

— To bih ja najviše volio. Neka još nekolicina pođu s vama pa ćete, 
ako ostanete na otoku do sutra, naći dovoljno ljudi. 

— U redu. Ja ću se odmah spremiti. 

— Samo ne zaboravite oružje, jer surođenicima nema šale. 

Kormilar krenu. Kad se već bio udaljio, nasmija se kapetan 

podrugljivo i promrmlja u sebi: 

— Taj me je mladić prozreo. I treba da u to vjeruje. Ja sam, srećom, 
već najmio momčad s nasukanog kitolovca. Momci imaju sigurno mnogo 
toga na duši pa su sretni što sam ih primio. Na taj ću način stvar brzo 
riješiti. 

Kapetan pođe za kormilarom. Ovaj se upravo spremio obući svoj 
lijepi, plavi kaput sa svijetlim gumbima u obliku sidra. Na malom stoliću 
nalazio se dvocijevni pištolj. Kormilar ga je nabavio da bi se njime 
obranio, ako bi ga urođenici napali. 


Zar je već nabijen? — zapita kapetan uzevši pištolj u ruke, kao da 
ga hoće ogledati. 

Nepovjerljivi kormilar nasluti što mu se sprema, zato priđe brzo 
kapetanu i zadrža mu ruku. — Pazite, kapetane! S tom igračkom nema 
šale! 

— Jaseine mislim šaliti! — reče kapetan. Istog trena oslobodi ruku 
koja je čvrsto držala pištolj i pritisnu obarač. Tane uđe kormilaru kroz 
mozak i on se sruši mrtav. Kapetan pohita onda na palubu i zazva u 
pomoć ljude. 

— Kormilar se ranio baratajući neoprezno pištoljem — viknu. 


Svi požuriše u kabinu. Odmah vidješe da čovjek nije bio samo ranjen; 
bio je mrtav. Njegova smrt ne dirnu suviše te bešćutne ljude, jer je ona za 
njih značila napredovanje. Turiše leš u jednu vreću i baciše ga u more. 
Bio je uklonjen glavni svjedok, jedini koji je kao vješt pomorac mogao u 
svako doba pronaći samotan otok. Landola sazva tad preostale članove 
posade i saopći im da pravi posao ima tek početi, pa je zato najmio 
posadu s jednog unesrećenog kitolovca. 

— Oni nas smatraju trgovcima pa ih treba malo-pomalo upoznati s 
tajnama našeg zvanja. Zato morate pred njima šutjeti o našim stvarima i 
biti na oprezu. Ni ime moje ne smiju zasad znati. 


Mornari obećaše nitkovu da će se prema novim članovima posade 
ophoditi s najvećom lukavošću i dočekaše najprijaznije svoje nove 
drugove. Vještim postupkom uspije gusarski kapetan te nove ljude, 
kojima je u njihovu pustolovnom zvanju glas savjesti bio prilično utrnuo, 
sasvim pridobiti za svoj mračan zanat. Landola je još dugi niz godina 
značio opasnost za sigurnost na morima, sve dok mu bogatstvo stečeno 
krvavim sredstvima ne dopusti da na neupadljiv način napusti trgovačke 

poslove. 

17. PANTERA JUGA 


Pacifiku, da bi tamo te nesretnike osudio na najstrašniju samoću i 

napuštenost, u domovini su uzalud očekivali od njih bilo kakav 
znak života. Ali i u Meksiku su uzalud čekali: lord Dryden i Amy čekali su 
da im se Mariano javi, a ni Pablo Cortejo ni njegova kći Jozefa nisu mogli 
išta saznati o sudbini svojih neprijatelja. Prolazili su tjedni i mjeseci, a 
Vijesti nisu uopće stizale. Zamršene političke prilike u kojima se 
odjednom Meksiko našao bile su također uzrokom što je slanje vijesti 
bilo gotovo onemogućeno, jer je ta lijepa ali i čudna zemlja postala 
poprištem nereda, a čovjek koji bi u njoj uspostavio mir još se nije našao. 


D: je Henrico Landola sa svojim zarobljenicima plovio prema 


Predsjednik Herrera, protiv kojega se digao njegov politički protivnik 
Juarez, morao je već 1850.g. odstupiti u korist svojih nasljednika čija je 
vlada bila također kratkotrajna. I nekad moćni politički vođa Santa Anna, 
koji se na poziv svojih pristalica 1853.g. vratio iz progonstva i preuzeo 
vlast, uskoro je smijenjen s predsjedničkog položaja i primoran da se 
skloni u inozemstvo. Srušio ga je Juan Alvarez, porijeklom Indijanac kao 
i Benito Juarez, nazvan zbog svoje okrutnosti pantera juga. Alvarez, koji 
je unatoč svojoj divljoj ćudi bio nadahnut žarkom ljubavi prema 
domovini, odrekao se 1855.g. dobrovoljno predsjedničkog položaja, na 
koji je onda stupio Ygnacio Comonfort. Za njegove vladavine Juarez je 
postavljen za ministra unutrašnjih poslova i predsjednika Vrhovnog 
suda. S tim je položajima bio povezan i položaj predsjednika republike. 
Uz bok Comonfortu postaviše kao drugog predsjednika jednog generala 
koji se zvao Miguel Miramon: taj je general, prešavši kasnije na stranu 
cara Maksimilijana, štićenika Napoleona III., izdao svoju domovinu 
Francuzima. Bilo je to godine 1857. 


Prošlo je sedam godina otkad su Sternau, Mariano i Unger napustili 
grad Meksiko. Jednoga dana stiže sa sjevera u grad jedan jahač. Po svemu 
se moglo zaključiti da je prevalio dug put. Za njim je kasalo nekoliko 

Vaquerosa, vodeći uza se jednu mazgu, natovarenu brižljivo omotanim 
teretom, koji je izgledao vrlo težak. Starac prođe kroz nekoliko ulica i 
zaustavi se pred palačom Vrhovnog suda. Ondje siđe s konja i zapita 
vratara može li govoriti s Juarezom. Čovjek baci omalovažavajući pogled 
na starca i odgovori: 

— Da li vam je naredio da dođete danas k njemu? 

— Nije. 

— Onda pričekajte. Bez prethodne prijave prima samo prijatelje. 

— Ako je tako, prijavit ću se, jer sam siguran da se mogu ubrojiti 
među njegove prijatelje. 

Siguran starčev odgovor dojmi se vratara. 

— Kako se zove senjor? 

— Zovem se Pedro Arbellez i vlasnik sam haciende del Erina. 

— Eh, stvar onda drukčije stoji, senjor! Vi ste došli izdaleka, pa me je 
vaš izgled zbunio! Moramo paziti da gospodin ne bude suviše smetan. Svi 
hoće k njemu, jer im samo on pravo sudi. Udite i recite vašim slugama 
neka ujašu u dvorište! 

Vaquerosi uđoše sa svojim konjima u unutrašnje dvorište kuće, a 
Arbelleza povede jedan sluga u jednu veliku sobu. Soba je imala samo 
jedan prozor, a čitavo njeno pokućstvo sastojalo se od dvije mreže za 
ležanje i jednog stola. Pored pisaćeg pribora nalazila se na stolu velika 
gomila papira. 

U svakoj je mreži sjedio po jedan čovjek i pušio cigaretu. Jedan je bio 
Benito Juarez, vrhovni državni sudac. Ugledavši gosta, Juarez ustade. 

— Ah, don Pedro Arbellez. Već vas sedam godina nisam vidio. Što mi 
donosite? 

— Zakupninu, senjor — odgovori starac. — A osim toga htio bih vam 
iznijeti jednu veliku molbu. 

— Privatna stvar? 

— Ne. Ja dolazim k vama kao k sucu. 

— Onda ću vas saslušati. Ali prije moram riješiti ovog senjora, jer se 
radi o neodložnoj stvari. Stavite pribor na pod i sjednite na stol. Ja nemam 
drugog mjesta. 

Arbellezu se učini da mu pristojnost ne dopušta sjesti na stol, ali 
Juarez mu ponovi zapovijed kratkom, odsječnom kretnjom ruke, i on 

posluša. Vrhovni sudac okrenu se zatim drugome, čovjeku srednjih 
godina, guste brade i mračna, prodorna pogleda: 

— Dakle, senjor, ja sam vas dozvao iz zatvora, jer hoću da vašu stvar 
što prije riješim. Nije učtivo pustiti čovjeka da čeka, a ja mrzim 
neučtivost. Gori li vaša cigareta? 

— Da, senjor. 

— U redu! — nastavi Juarez kao da se šali. — Kako vas dugo drže u 
zatvoru? 

— Puna tri tjedna, senjor. 

— Ah, to nije pristojno. Ja ću zamoliti suce istražitelje da budu 


— Na žalost nisu. Nadam se da ću njom biti zadovoljan. 

— Siguran sam — reče Juarez prijazno. — Ja neću učiniti krivo ni 
vama ni vašem protivniku. Radi se, dakle, o neznatnom hicu? 

— Točno. 

— A jeste li pogodili cilj? 

— Dama je pogođena točno u glavu. Bio sam dobro nanišanio. 


— Vi ste, dakle, siguran strijelac! To mi je milo, jer nam dobri strijelci 
u ovo današnje vrijeme mogu dobro doći. A zašto ste pucali u damu? 

— Jer mi je rekla da će se udati za drugoga. Ja sam je lijepo molio da 
se opameti, ali ona je ostala pri svojoj odluci, i zato sam je ustrijelio. 

— Stvar je jasna — klimnu glavom vrhovni sudac. — Ona vas nije 
htjela, i zato ste je ustrijelili. Svatko mora snositi posljedice svojih 
postupaka. Vaša je cigareta pri kraju, senjor. Smijem li vam ponuditi 
jednu od svojih? 

I pri tom pruži čovjeku cigaretu. Čovjek je zapali, a sudac onda 
nastavi: 

— Otac ubijene dame prijavio vas je, na žalost. Potrebno je stoga da 
o tome malo porazgovaramo. Vi ne poričete, dakle, da ste je ustrijelili? 

— Istina je, ne poričem. 

— Onda ćemo stvar brzo riješiti. Ubojstvo se kažnjava smrtnom 
kaznom. Zato ću narediti da vas ustrijele. Jeste li zadovoljni, senjor? 

Optuženik odjednom izbeči oči. Nije ni izdaleka slutio da bi mogla 
pasti takva presuda, jer je učtiv način na koji je Juarez poveo istragu ličio 
gotovo na prijateljski razgovor. — Ali, vaša milosti, ja mislim ipak... 

— Pst! — prekinu ga Juarez. — Ljudi ne troše uzalud riječi o tako 
jednostavnoj, jasnoj stvari. Vi ste je ustrijelili i zato ćete biti ustrijeljeni. 
Svatko mora snositi posljedice svojih postupaka, to sam vam već rekao. 
Hoćete li mi dati malo vatre? 

Juarez pripali svoju cigaretu na cigareti ubojice, a potom turi prst u 
usta i dvaput zazviždi. Odmah se pojaviše dva policajca. 

— Dajte mi jedan papir i umočite mi pero u crnilo. 

Policajci izvršiše zapovijed. 

Vrhovni sudac položi papir na koljeno, napisa nekoliko riječi i preda 
papir ubojici. 

— Evo vam, senjor, čitajte! To je moja presuda. Nije vam valjda krivo 
što sam naredio da vas odmah ustrijele? 

Čovjek se diže iz mreže za ležanje. Problijedio je. 

— Vaša milosti, ja vas ipak moram zamoliti... 

— Pst! — prekinu ga Juarez s blagim smiješkom. — Vi ste se maločas 
tužili da već puna tri tjedna čekate, ja sam vam, dakle, izišao u susret. 
Čovjek treba uvijek biti spreman na uslugu. Požurite, dakle, senjor. Gori 
li još vaša cigareta? 

— Da, zahvaljujem! — promuca osuđenik. 

— U redu. Čovjek se vrlo neprijatno osjeća ako mu, u času kad ga 
zaokupe brige, dogori cigareta. Može to krivo shvatiti, kao da mu je 
uskraćeno neko zadovoljstvo. A to treba izbjeći. Nego, oprostite, senjor, 
što se ne mogu duže zadržavati s vama. Adios! 

Potom se učtivo nakloni čovjeku, a ovaj mu uzvrati pozdrav i nestade 
s policajcima. Juarez osluhnu nekoliko trenutaka. Uto pade nekoliko 
hitaca. On legne ponovo u mrežu za ležanje i reče: 

— Mrtav je! Što kažete o mom načinu suđenja, senjor Arbellez? 

— Rekao bih da je neobičan, senjor. 

— Ali praktičan, dragi moj Arbellez! — klimnu glavom vrhovni sudac. 
— Kad sudi, pravda mora biti nepristrana, prijazna i brza. Nemojmo, 
dakle, ni mi gubiti vrijeme. Vi ste mi, rekoste, donijeli zakupninu? 

— Da, sad ću vam je predati. Ostavio sam novac na mazgi. 

— Ima za to vremena, senjor. Novac ćete mi poslati pošto se 
rastanemo. Siguran sam da me nećete prevariti. Prijeđimo radije odmah 
na vašu molbu! 


329 


— Ali, vaša milosti, moja se stvar ne može tako brzo riješiti; trebat će 
za nju malo više vremena negoli za smrtnu osudu koju ste maločas 
izrekli. 


— To nas neće spriječiti da stvar savjesno ispitamo. Vi dolazite, dakle, 
k meni kao sucu? 


— Da, došao sam tražiti pravdu. 

— A protiv koga? 

— Protiv mnogih. Bit će to duga priča, senjor, ali ja sam toliko 
pretrpio, i još uvijek trpim, da vas kao otac moram zamoliti da me 
pozorno saslušate. 


— Govorite slobodno, dobri moj Arbellez — reče vrhovni sudac. — 
Saslušat ću vas dokraja. Ali popušite najprije jednu od mojih cigareta. 


— Ne mogu, vaša milosti! Od boli i suza ne bih mogao ni jedan dim 
povući. 

— Upravo zato morate pušiti. Ja poštujem bol i suze, ako dolaze iz 
iskrena srca, ali one mogu lako zavesti suca na put pristranosti. On mora 
prije svega čuti istinit prikaz stvari. Zato morate pušiti, jer bi vaše suze 
mogle izvrnuti na vašu štetu utisak koji treba izazvati vaša priča. 
Pripalite i započnite priču! 

Tako je Arbellez primoran da zapuši. Ispriča nadugo i naširoko sve 
što je u posljednje vrijeme doživio. A onda završi priču ovim riječima: 

— Sedam sam se godina osjećao bespomoćnim, jer su putovi pravde 
u Meksiku bili mračni. Ali u vas se potpuno uzdam, kao svaki Meksikanac 
koji voli svoju domovinu. 


Saslušavši ga mirno, gotovo bezriječi, Indijanac se diže iz svoje mreže 
za ležanje i ushoda se gore-dolje po sobi. Razmisli o svemu što je čuo, a 
onda se zaustavi pred starcem i reče: 

— Senjor Arbellez, da mi je tko drugi tu priču ispričao, ja u nju ne bih 
vjerovao. Ali, kako vas smatram razumnim i istinoljubivim čovjekom, 
vjerujem svakoj vašoj riječi i obećajem vam svu svoju pomoć. Gdje će ona 
trebati, to ja, dakako, još ne znam. Moram se najprije točno o svemu 
raspitati. A kad saznam sve što trebam saznati, obećajem vam da će onda 
slijediti udarci, jedan za drugim, dok sasvim ne otkrijem čitavu tu 
sramotnu zavjeru i ne kaznim sve one koji su u njoj učestvovali. Ostajete 
li još neko vrijeme ovdje? 

— Da, kod lorda Drydena. 

— Ah, kod njega! Zašto baš kod njega? 

— Jer mi mora ispuniti jednu molbu, senjor. Ja sam vam maločas 
spomenuo da je senjor Unger, poznat pod imenom Gromka Strijela, dobio 
jedan poklon iz spilje kraljeva blaga. Njegov brat ima u svojoj domovini, 
u Europi, vrlo nadarena sinčića. Gromka Strijela, vjerenik moje kćeri, 
odlučio je pred sedam godina, to jest prije nego što je nestao, da će 
polovicu tog svog poklona poslati tom dječaku. Nastupile su međutim 
godine strašnog meteža, pa se dječaku nije mogao poslati poklon koji mu 
je bio namijenjen, i to upravo u vrijeme kad bi od tog poklona mogao 
imati najviše koristi. Stoga sam dragocjenosti, od kojih se sastoji poklon, 
ponio sad sobom pa ću ih predati lordu koji će ih dalje otpremiti. 

— Gdje živi dječak? 

— U blizini Mainza, u jednom dvorcu, kojemu sam zaboravio ime. Ali 
dvorac se može lako pronaći, jer pripada izvjesnom gospodinu 
plemenitom Rodensteinu, kapetanu i nadšumaru. To sam ime zapamtio. 

— Prepustite vi pošiljku radije meni negoli Englezu. Ako je njemu 
povjerite, naše je haramije neće poštedjeti. Ako je pak meni povjerite, 
nema tog Meksikanca koji bi se usudio da je i samo dirne. Ja ću odabrati 
najsigurniji put, pa će pošiljka dospjeti u ruke jednog bankara u Mainzu, 
koji će je dostaviti dječaku. 

— Oh, kako sam vam zahvalan! Vi ste mi skinuli težak teret sa srca. 

— Kako se zove dječak? 

— Kurt Unger. Otac mu je pomorski kapetan. 


— Ja ću to zabilježiti. A sad vas još nešto molim! Nastanite se kod 
mene, a ne kod Engleza, za ovo vrijeme što ostajete u Meksiku. Moglo bi 
se desiti da zatrebam češće progovoriti s vama koju riječ u vezi s vašom 
stvari, pa bi mi bilo prijatnije da ste mi blizu. Dodijelit ću vam udobnu 
sobu, a lord Dryden nam to neće uzeli za zlo. Vi ga, uostalom, možete 
posjetiti kad god vam se to prohtije. A sad donesite ovamo blago. A s 
njime možete odmah donijeti i novac koji mi dugujete u ime zakupnine. 

Arbellez se udalji i malo zatim dovuče uz pomoć jednog od svojih 
Vaquerosa teret kojim je bio natovario mazgu: bila su to dva zavežljaja, 
vezana bivoljom kožom. 

U jednom je zavežljaju bio novac, sve sami zlatnici, koji je Arbellez 
dugovao u ime zakupnine, pa mu za njega vrhovni sudac izda potvrdu. 
Zatim otvoriše zavežljaj u kojemu se nalazilo blago, a ono, obasjano 

sunčanim zrakama koje su prodirale kroz prozor, razasu svoj blistavi sjaj 
po čitavoj sobi. 

— Dos! Kolike li krasote! — uzviknu Juarez zadivljen. A onda se 
namršti i doda: — To bi blago iz kraljeve spilje moglo učiniti Meksiko 
moćnom zemljom. Ali Meksikanci to ne zaslužuju. Poglavica plemena 
Mixteka ima pravo. Njegova će tajna sići s njim u grob! A sve ovo samo je 
polovica onoga što je vaš zet dobio na poklon? 

— Da. 

— Jeste li drugu polovicu dobro pohranili? 

— Da. Ona je zakopana na jednom mjestu gdje je nitko ne može naći. 

— A ovaj dio hoćete zaista poslati u Europu? I to će blago dobiti 
dječak koji neće znati procijeni njegovu vrijednost niti se njime korisno 
poslužiti? 

— Da. Tako je naredio poglavica plemena Mixteka i ja moram izvršiti 
njegovo naređenje. Ako se jednom vrati, pohvalit će me što sam ostvario 
njegovu volju. 

— Onda se tome ne možemo protiviti. Blago će izići iz zemlje. Ali 
možda će dospjeti u dostojne ruke. 

Juarez priđe stolu, otvori ladicu, izvuče iz nje jednu knjigu i otvori je. 
Knjiga je sadržavala spisak imena, pored kojih su bili označeni tečajevi 
raznih akcija i vrijednosnih papira. Tražio je neko vrijeme, a onda reče: 

— Evo, vidite: tu je ubilježeno ime banke Voigt Wallner, koja ima 
svoje sjedište u Mainzu. Pošiljka će biti otpremljena na tu banku, i ja sam 
uvjeren da će se vlasnici banke, s obzirom na veliku vrijednost pošiljke, 
potruditi pronaći primatelja. Hoćete li pošiljci priložiti vaše pismo? 

— Oh, senjor, nisam sada nikako raspoložen za pisanje. Ali lady Amy 
Dryden bit će toliko dobra pa će napisati pismo umjesto mene. 


— Onda mi još danas donesite pismo, jer će pošiljka biti sutra u rano 
jutro otpremljena. Ja ću je otpremiti s dovoljnim pokrićem, a uz to ću je 
još i osigurati zamašnom osigurninom. A sad ćemo sastaviti spisak 
dragocjenosti sadržanih u pošiljci, pa ću vam izdati potvrdu da ste mi 
dragocjenosti, naznačene u spisku, povjerili. 

Kad to svršiše, haciendero se uputi u dodijeljenu mu sobu, u kojoj se 
trebao nastaniti. Pošto se uredi, ode potražiti lorda Drydena. Zateče kod 
kuće samo lady Amy koja ga srdačno primi. 

— Senor Arbellez! Što znači to iznenađenje? Kakve mi vijesti 

donosite? 


— Draga moja, oni se još uvijek smatraju nestalima. Otkad sam 
posljednji put bio ovdje, nemam nikakvih vijesti o njima. Zašto sam danas 
ovamo došao, to ću vam sada ukratko ispričati. 


Arbellez sjede, zamisli se, a zatim poče pričati. Amy ga je slušala s 
najvećom pažnjom. Oboje su zaboravili da nisu sami, da u jednoj drugoj 
mreži za ležanje sjedi jedna djevojka koja je do maločas čitala jednu 
knjigu. Bila je to njena družbenica. U Meksiku je postao običaj da svaka 
otmjena dama ima svoju duenu, svoju družbenicu. Djevojka je bila 
zgodna. Bila je, očito, mulatkinja, to jest kći oca bijelca i majke Indijanke. 
Oborila je oči, kao da čita knjigu koju je držala u ruci. Ali da ju je tko 
pažljivije promatrao, primijetio bi da prati s najvećom pažnjom starčevo 
pričanje. Gledala je ispod dugih trepavica oboje, a pogled joj je ličio na 
pogled grabežljive zvijeri koja se sprema napasti svoj plijen, ali se boji pa 
odustaje od svoje namjere. Tko iole poznaje ljude, u tu se djevojku ne bi 
mogao nikako pouzdati. 


U isto vrijeme vodio se u jednoj drugoj kući razgovor o istome. 


Bilo je to u palači grofa de Rodrigande. Tamo se Josefa Cortejo u 
svojoj sobi pružila u mreži za ležanje. Njena se ružnoća s godinama nije 
nimalo umanjila. Bila je još više smršavila. Očito neraspoložena, služavki, 
koja je ušla u sobu i učtivo je pozdravila, ne odzdravi ni jednom jedinom 
riječi. Služavka je bila još uvijek ona Indijanka koje se zvala Amaika. Ona 
poče oblačiti svoju gospodaricu. Josefa i njena služavka ne izmijeni se ni 
jedne riječi. Tek kad je služavka završila s oblačenjem gospodarice, upita 
je Josefa: 

— Jesi li govorila sa svojom kćeri? 

— Ja ne smijem, da se ne odam, ići k njoj, a ona nije došla k meni. 

— Ja vidim da ste obje nemarne! Kad sam čula da Amy Dryden traži 
jednu duenu, poradila sam na tome, i pri tom nisam štedjela ni novaca, 
da joj po trećim osobama preporučim tvoju kćer. I obradovala sam se kad 
sam saznala da ju je namjestila. A sad, kad hoću da po toj špijunki 
konačno saznam nešto što za mene ima naročitu važnost, ona se uopće 
ne pokazuje. 

— Ona će sigurno doći, senjorita — odgovori joj, umirujući je, 
služavka. — Imajte u vidu da ona mora najprije umiljatim ponašanjem 

zadobiti povjerenje te hladne Engleskinje. 

— Znam. Ali ona je već dosta dugo kod nje pa mi mora već jednom 
pokazati da se mogu pouzdati u nju. Ta Amy mora nestati ili umrijeti. 
Nego, čujem očeve korake. Sigurno mi donosi novosti. Možeš ići. 

Starica ode. Vani, pred vratima, susrete se s Cortejom. Pošto se uvjeri 
da je starica zaista nestala i da se nije vratila prisluškivati, Cortejo uđe u 
sobu i pozdravi kćer. Njoj pade odmah u oči njegov izraz zadovoljstva. 
Primijetivši da drži u ruci otvoreno pismo, odmah ga upita: 

— Stiglo je pismo? Sa željno očekivanom viješću? 

— Da — odgovori on, dahnuvši duboko. 

Josefa posegnu za pismom, ali on povuče ruku i viknu glasom u 
kojemu dođe do izražaja radost bezdušnog zlikovca: 

— Pobijedili smo! Sad možemo biti mirni! 

— Ah! Zar zaista? Daj mi pismo, daj mi ga! 

Tanki su joj prsti drhtali od uzbuđenja kad ponovo posegnu za 
pismom koje je u njoj bilo pobudilo tolike nade. Otac joj ga dade i pri tom 
joj reče: 

— Evo ti ga, čitaj. Još me nikad nijedno pismo nije toliko obradovalo 
i pružilo mi toliku zadovoljštinu. 

— Ah, to piše tvoj brat, moj stric? 

Od uzbuđenja Josefa nije mogla ni sjesti, već se ushodala po sobi i, 
stalno se krećući, pročitala ovo pismo: 


Dragi brate! 


Šaljem ti konačno, nakon toliko godina, jednu dragocjenu vijest. 

Tu mi je vijest prodao Landola, koji je jučer bio kod mene. Nisam ni 
znao da on već dugo živi ovdje u Španjolskoj od novaca što ga je 
donio sobom sa svojih posljednjih krstarenja. Pošto je sad s novcem 
pri kraju, obratio se meni da mu pomognem novim zajmom. A sad 
prelazim na ono što će te više zanimati. On je pred nekoliko godina 
naišao u luci Guaymas na ljude koje ti dobro poznaješ. Bili su to 
Sternau, Mariano, dva Nijemca koji se zovu Unger i dva Indijanca, 
od kojih se jedan zove Bivolsko Čelo, a drugi Medvjeđe Srce. S njima 
su bile i dvije djevojke, to jest sestra Bivolskog Čela i Emma, kći 

starog Pedra Arbelleza, haciendera na haciendi del Erina. 

To se društvo uputilo u Acapulco, ali nitko od njih nije poznavao 
kapetana. Landola ih je sve primio na svoj brod, praveći se kao da 
će ih prevesti u Acapulco, ali ih onda sve okova, kad sazna od 
djevojaka da su svi sretno umakli kapetanu Verdoji kojemu si ti 
zadao da ih sve pobije. Prve večeri, kad su svi već spavali, a na 
palubi je bila samo jedna straža, Landola je podmetnuo u barutani 
upaljeni fitilj, a onda neopaženo pobjegao, sklonivši se na mali 
čamac. Brod je odletio u zrak i potonuo sa svim ljudima koji su se 
nalazili na njemu. Kapetan je to točno provjerio, jer je ostao sve do 
ranog jutra u blizini potonulog broda. Nitko se od ljudi nije spasio. 
Taj nas je smjeli kapetanov podvig oslobodio svih briga. Ja ti to 
odmah javljam, a drugom ću te zgodom o svemu opširnije 
obavijestiti. 


Tvoj brat 
Gasparino Cortejo. 


Josefi ispade pismo iz ruke. Problijedjelaje kao mrtvac; da li se više 
obradovala ili uplašila, to je bilo teško razabrati. 

— Svi su, dakle, mrtvi? — zapita ona oca piljeći u njega. 

— Dakako. Pa pročitala si pismo! — uzviknu Cortejo, ozaren radošću. 

— Svi. O, Dios Dakle i on! — kliknu sad Josefa. 

— On? Tko to? — upita je Cortejo. 

— On, pravi Alfonso, koji je kasnije nazvan Mariano. 

— Da. Svih smo se zauvijek oslobodili. A ja sam se oslobodio svih 
briga pa sad mogu prići ostvarenju svojih planova. 

— Planova? Kakve ti to planove imaš? 

Cortejo se lupi ponosno u prsa. — Ja sam dosada šutio, ali sad vidim 
da moram konačno progovoriti, da te upozorim da se čuvaš svega što bi 
nam moglo nanijeti štetu. Ti znaš da mi sad imamo dva predsjednika. Po 
mom mišljenju nijedan se od te dvojice neće moći održati. Zemlji je 
potrebna jedinstvena vlada. Potreban joj je bogat čovjek koji će svojim 
bogatstvom moći potkupiti svoje protivnike i onda sam postati 
predsjednik, da bi potom kao takav mogao slobodno raspolagati svim 
bogatstvima zemlje. A taj sam čovjek ja. 

— Ti? — zapita Josefa, ne krijući svoje iznenađenje. 

— Da, ja — ponovi on s prizvukom ponosne samosvijesti u glasu. — 
Zar se tome čudiš? Ja sam svog sinovca postavio za grofa de Rodrigande, 
a svog brata za upravitelja njegovih prihoda. Kuća Rodrigande raspolaže 
milijunima. Zar da ja ostanem praznih ruku? Ne, ja ću dobiti meksičke 
posjede. Oni predstavljaju vrijednost od osam milijuna pesosa. Ja sam već 
duže vremena u pregovorima s Panterom juga. Ako mu isplatim jedan 
milijun, prepustit će mi sve svoje pristalice. On će me posjetiti ovih dana. 
Možda će još večeras doći. Njega priznaju za svog vođu svi brđani i 
slobodni Indijanci juga. Čim mu ja isplatim obećani milijun, unovačit će 
on to stanovništvo i pojavit će se u gradu s više od deset tisuća ljudi. 
Benito Juarez bit će onda zarobljen i ustrijeljen. A s drugima ću ja onda 
lako svršiti. 


Djevojci se od oduševljenja zasvijetliše oči. — Govoriš li ozbiljno? 

— Ne misliš valjda da sanjam? 

— Nikako, meni se naprotiv čini da ja sanjam. Zar ja, Josefa Cortejo, 
koju svijet izbjegava, da budem kći Predsjednika, prva dama u zemlji? Da 
li je itko mogao to zamisliti! Oh, umjet ću ja kazniti prezirom sve one koji 
sebi umišljaju da su visoko iznad mene! 

— Drago mi je što sad govoriš kao prava Cortejo. Mi smo navikli 
vladati našim gospodarima i osvećivati se našim protivnicima. Što je moj 
brat, što je njegov sin, lažni Rodrigande, prema meni i prema tebi! Ja ću 
vladati Meksikom. Ja ću tu zemlju učiniti nasljednom kraljevinom, a ti ćeš 
se onda moći udati za nekog kraljevića. 

— Oh, kako čeznem za tim danom! Radi se, dakle, o jednom milijunu? 

— Da, upravo o jednom milijunu. 

— A kako ćeš doći do tog milijuna, kad još nisi vlasnik Rodrigandinih 
meksičkih posjeda? 

— Prodat ću na osnovu lažne punomoći vlasnika jedan od tih 
posjeda, ili ću ga pokloniti Panteri juga. Da, to će biti bolje i stajat će me 
manje truda. Naši su neprijatelji konačno uništeni, pa sad nema stvari na 
koju se ne bih mogao odvažiti. 

— Zar zaista nemamo više neprijatelja koji bi mogli otkriti da Alfonso 
nije pravi sin starog Rodrigande? 

— Onih koji su još preostali ne moram se bojati. 

— Ija sam toga mišljenja. Ali, dok se ne osvetim Amy Dryden, a da 

time ne nanesem štete našoj stvari, ja se ipakneću moći smatrati potpuno 
sretnom. 


— Ni to nije isključeno. Ali, ako se za tu osvetu pruži prilika, ja se 
nadam da nećeš ništa poduzeti, a da se prije ne posavjetuješ sa mnom. 
Sad znaš sve. Ja moram sad ići Predsjedniku. Što mu se više budem znao 
dodvoriti, lakše ću ga prevesti žedna preko vode. Adios, moja kćeri! 

— Adios, moj oče! 

Cortejo poljubi Josefu, a ona mu poljubac uzvrati. Takvi su izljevi 
nježnosti u njihovim međusobnim odnosima već davno bili zaboravljeni. 


Otac je jedva izišao iz sobe, a ona je već požurila do ogledala, da se po 
tisućiti put ogleda u njemu, u želji da još jednom prosudi može li se kao 
predsjednikova kći smatrati dovoljno lijepom. U isti čas začu se na 
vratima tiho kucanje. Sačekavši da Josefa kaže naprijed, uđe u sobu ona 
dražesna poluindijanka koja je sad kao Josefinina špijunka bila u službi 
kod Amy Dryden. 

— Ah — uzviknu stara djevojka. — Konačno, ja sam već mislila da si 
zaboravila da te ja plaćam. Jesi li saznala nešto važno? 

— Oh, saznala sam nešto vrlo važno, senjorita — odgovori lijepa 
špijunka. 

— To jest? — zapita Josefa ne baš suviše prijazno, kao da je bila 
primorana da ljepotu te djevojke usporedi sa svojom. 

— Ja se nadam da ću danas biti obilato nagrađena, senjorita — reče 
djevojka — jer vam donosim dvije naročito važne novosti. Danas je bio 
kod nas Pedro Arbellez. On je bio i kod vrhovnog suca, koji ga je čak 
pozvao da mu bude gostom. 

— Santa Madonna! Što to znači? 

— Ne baš mnogo. Ja sam bila kod lady Amy kad je on došao pa sam 
čula sve što joj je ispričao. U prvom redu donio je vrhovnom sucu novac 
koji mu je dugovao u ime zakupnine. A onda, imao je pri sebi zlato koje je 
trebalo otpremiti dalje. 

Josefa se napravi kao da je se ta vijest nije mnogo dojmila i reče samo: 
— To je prva vijest. Ona mi se ne čini naročito važnom. A druga? 

— Ako vam se prva nije učinila važnom, onda vam se ni druga neće 
učiniti važnom. U lordovoj kući nalazi se, naime, pohranjeno veliko blago. 

— Ah! — trgnu se Josefa. 

— Da, mnogo milijuna. Lady Amy je rekla da njen otac ima u podrumu 
oko pet milijuna pesosa, a ne može ih otpremiti, jer se boji da ne dospiju 
u ruke haramija. Novac nije njegov, već engleskih kapitalista, a sastoji se 
djelomice od kamata, a djelomice od vraćenih iznosa kapitala 
pozajmljenog Meksiku. 

— Nito me ne zanima — reče Josefa, iako je jedva uspjela obuzdati 
svoju radost. — A ti znaš gdje se nalazi taj podrum? 


— Da. Ispred njega nalazi se kuhinjski podrum, iza toga podruma 
nalazi se vinski podrum, a iza njega malo skrovište s teškim željeznim 
vratima. U tom se skrovištu nalazi novac u željeznim sanducima. 


— Otkud znaš sve to? 


— Lady Amy rekla je to hacienderu, da ga upozori kako čovjek mora 
ovdje biti oprezan. 


— A na taj se način pokazala sasvim neopreznom. Mogao bi to netko 
saznati i uvući se u podrum. 

— To je nemoguće, jer ključevi prednjih podruma moraju svake 
večeri biti predani lordu, a ključ koji otvara skrovište ima uvijek kod sebe 
lord i ne daje ga nikome. Sve te ključeve zaključava potom lord u jedan 
tajni pretinac noćnog ormarića koji se nalazi u njegovoj spavaćoj sobi. 

— Tako je bar siguran da mu nitko neće odnijeti novac. Eto, vidim bar 
tvoju dobru volju. Evo ti pet dukata. A sad možeš ići. 


Djevojka se uz dražestan pokret zagrnu ogrtačem, nakloni se i iziđe. 
Josefa sačeka da utihne jeka djevojčinih koraka, a onda pljesnu radosno 
rukom o ruku. -Nađeno je! Došao je čas osvete! Oh, samo da Pantera juga 
što prije dođe! 


Ali Pantera ne dođe ni toga dana, ni sutradan. Tek treće večeri 
iznenadi on Corteja. Josefa je toga dana ponovo primila posjet svoje 
špijunke i od nje saznala da je Pedro Arbellez ponovo otputovao. Ona je 
o tom posjetu izvijestila svog oca kasno tu večer, ali ga nije upoznala s 
pojedinostima svog sastanka sa špijunkom. Odjednom se otvoriše vrata i 
u sobu se ušulja nečujno, poput sjene, muška prilika. Josefa se prestraši i 
kriknu; i njen se otac trgnu. U isti čas se iz tame pojavi, obasjan svjetlom 
svjetiljke, lik stranca pa im mahnu rukom da se umire. Bio je obučen kao 
konjušar, ali oružjem se posve odvajao od sluge. Zagasita boja njegove 
puti i smjele crte njegova lica odavale su indijansko porijeklo. Bio je to 

Juan Alvarez — Pantera juga. 


— Oh, senjor Alvarez, baš ste nas uplašili — prizna Josefa. — Mi vas 
od prekjučer čekamo. Dobro nam došli! 


Indijanac oslovi mrko Corteja. 

— Ja dolazim kasno noću, jer ne želim svjedoke. A vi mi dovodite 
žensko čeljade kao svjedoka! 

— To je moja kći — poče se ispričavati Cortejo. 

— Zar kći nije žensko čeljade? — odgovori oštro Alvarez. 


Josefa mu tada priđe korak bliže. Kad god se radilo o stvarima koje 
zaziru od svjetla, ona se odmah snalazila. Zato i progovori samosvjesno: 


— Zar nema muškaraca sa ženskim osobinama? Zašto da ne bude 
onda i žena s muškim osobinama? Moj otac mi sve povjerava i dosad se 
nije nikad zbog toga pokajao. Danas ćete se i vi uvjeriti da zaslužujem 
vaše povjerenje, jer se znam vladati kao muškarac. 


— Ona govori kao muškarac, senjor Cortejo. Ali ako se i ne vlada kao 
muškarac, štetu ćete snositi vi. Pantera juga povjerava svoje tajne samo 
onima koje smatra dostojnima svog povjerenja. A sad prijeđimo na našu 
stvar! 

— Sjednite! — ponudi Cortejo gosta, pomaknuvši do njega stolicu. 

— Neću — odgovori gost, a potom, prekriživši ruke na grudima i 
uprijevši svoj plameni pogled u Španjolca, nastavi: — Govorit ću stojećke. 
Kad već imate uza se svjedoka, a niste me pitali da li mi je po volji, naš će 
razgovor biti kratak. Imate li uza se ugovoreni novac? 

— Gotovine nemam. 

— Onda nemamo više što govoriti! 

Indijanac se ravnodušno okrenu, spreman otići. Ali Cortejo ga uhvati 
za ruku i zamoli: 

— Ostanite časkom, senjor, i saslušajte me! Rekao sam da nemam uza 
se gotovine; značilo bi biti lakouman u današnje vrijeme držati uza se 
milijun. Ali moji posjedi vrijede, svaki posebno, više od milijuna. Jedan ću 
prodati, pa ćete biti isplaćeni. Ili, mogu vam jedan pokloniti, a udesit 
ćemo stvar kao da ste ga kupili. Eto, birajte što vam je milije! 

Indijanac, koji ga je dosad nehajno slušao, najednom se okrenu: — A 
smijete li vi prodati ili pokloniti jedan posjed? 

— Da. 

— Zar ste vi vlasnik tih posjeda? 

— Ne, ali ja imam punomoć grofa Rodrigande pa mogu njima 
slobodno raspolagati. 

— To je vaša stvar, ali janeću kupovati ili primati na poklon haciendu 
koju ću morati kasnije vratiti. Da ste mi zdravo! 

Alvarez se ponovo okrenu, ali ga ovaj put Josefa zadrža. 

— Stanite, senjor! Ja ću tu stvar urediti. 

Indijanac se i njoj podrugljivo osmjehnu i odgovori nestrpljivo: — 
Puste riječi! Kako će žena tu stvar urediti kad čovjek koji je trebao sve 
pripremiti nema novaca! A meni je potreban upravo novac. 

— Dobit ćete ga! 

— Kada? — upita on hladno. 

— To zavisi o vašoj volji. 

— Jedan milijun? 

— Ne, pet milijuna! 

Alvarez ustuknu jedan korak. — Senjorita nije pri sebi. I otac je 
pogleda u čudu. Ali ona se ne zbuni, nego nastavi: 

— Objasnit ću vam stvar. Moj vam je otac obećao jedan milijun, 
senjor. On je bio spreman da vam tu svotu položi ovdje na ovaj stol. Vi ste 
je mogli turiti u džep bez ikakva truda. Ja vam sad nudim četiri milijuna 
više, ali vam postavljani dva uvjeta: da sami pođete po njih i da održite 
obećanje koje ste zadali mojem ocu. 

— A gdje se ti milijuni nalaze? — upita odmah Alvarez. 

Indijanac prekriži ponovo ruke na grudima i stade pred oboje, 
uprijevši svoj prodoran pogled u djevojku koja nastavi: 

— Dvije osobe, otac i kći, moraju biti žrtve moje osvete. One moraju 
umrijeti, ili u najmanju ruku nestati u dalekim brdima u kojima ste vi 
gospodar. Te osobe imaju pet milijuna gotova novca, a ja znam gdje se taj 
novac nalazi i kako se do njega može doći. Vi trebate otići po taj novac, a 
uz to povesti sobom obje osobe i zametnuti im svaki trag. Osim toga, ako 
uspijete doći do milijuna, vi trebate izjaviti da vam je moj otac isplatio 
obećani milijun i da ćete pošteno održati riječ koju ste mu zadali. Pod tim 
uvjetima ja ću vam reći o kojim se to osobama radi i otkriti tajnu mjesta 
gdje ćete naći spomenute milijune. 

— Demonio, sad mi je jasno kuda ti to ciljaš! — uzviknu Cortejo. — A 

jesi li sigurna da se ta golema svota nalazi tamo? 

— Sasvim sigurna. Pa ti poznaješ moju špijunku. 

Tada je Indijanac uhvati za ruku i reče joj dubokim glasom: 

— Senjorita, Pantera juga ne podnosi da ga itko vara, a ponajmanje 
da ga vara žena. Ako ste slagali, ja ću vas ubiti! 

— Ubijte me! — odgovori Josefa gledajući mu bez straha u oči koje su 
mu sjale od pohlepe za novcem. — Ja sam u svoju stvar sigurna. 

— U redu, ako vam je više stalo do osvete negoli do pet milijuna, ja 
vam vjerujem. Pristajem sklopiti posao pod vašim uvjetima. 

Djevojka je konačno uspjela u svojoj nakani. Njeni se blijedi obrazi od 
radosti osuše rumenilom. Htjela je ipak biti sigurna pa zapita: 

— Odvest ćete sobom oca i kćer? 

— Da — potvrdi Indijanac. 

— Jeste li spremni izdati mom ocu priznanicu na milijune do kojih 
ćete doći i pomoći mu da postane predsjednik? 

— Da. 

— Dajte nam svoju ruku i zakunite se! 

Alvarez pruži ocu i kćeri ruku i zakune se sigurnim glasom: — Kunem 
vam se i održat ću svoju riječ ako ste rekli istinu. A sad mi kažite mjesto 
gdje je pohranjen novac, senjorita! 

— Poznajete li vi lorda Drydena, onog Engleza? 

Indijanac napne uši. Usne mu se malo rastvoriše, i on pisnu kroz 
zube: 

— On je, dakle, vlasnik tih milijuna? 

— Da. Izgleda da ste se iznenadili. Da niste možda odustali, senjor? 

— Ne. Nastavite! 

— Podrum se u njegovoj kući sastoji od tri dijela. Ispred podruma u 
kojemu je pohranjen novac nalazi se kuhinjski podrum, iza tog podruma 
nalazi se vinski podrum, a iza ovoga podrum s pohranjenim novcem. U 
tom posljednjem malom podrumu koji je zatvoren željeznim vratima, 
nalaze se željezni sanduci. Ključeve ćete naći u tajnom pretincu noćnog 
ormarića koji se nalazi u Drydenovoj spavaćoj sobi. To je sve što znam i 
što vam mogu reći. 

— To mi je dosta — reče Indijanac. — Ostanite sutra uvečer kod kuće, 
senjorita! 

— Zašto! Zar ćete opet doći? 

— Da, sutra ću ići po novac. Vi ćete me pratiti. 

— Ja? Zašto? — upita ona uplašeno. — Što da radim tamo? 

— Ništa. Nitko vas neće ni primijetiti, jer ću vas ostaviti na potpuno 
sigurnom mjestu. Ako nađem novac u podrumu, odvest ću vas kući i 
održat ću zadanu riječ. Ali ako ste mi slagali, onda ćete slijedeće jutro 
visjeti na podrumskim vratima. 

— Dios! A što će biti sa mnom ako novac bude na mjestu, a vi ne 
dospijete do njega? 

— Onda vi tome nećete biti krivi, i ja ću održati riječ koju sam vam 
zadao. Kako vidite, ja postupam pošteno s vama. Ali, ako vas sutra uvečer 
ne nađem, onda ste vi i vaš otac osuđeni na propast. 


Ne sačekavši uopće odgovora, Pantera juga ostavi oboje u prilično 
neprijatnom raspoloženju. Što ako se špijunka prevalila? Indijanac prođe 
kroz mračan hodnik sa sigurnošću kojom bi njime prošao po bijelu danu. 
Poput mačke odšulja se u dvorište, preskoči zid i nakon pola sata hoda 
stiže do jedne vode, do jednog kanala čije su obale bile obrubljene 
drvećem, gdje ga, čučeći na zemlji, dočeka nekoliko mračnih prilika. 
Ugledavši ga, jedna se od tih prilika diže i upita ga tiho: 

— Oče, jesi li ti to? 

— Da, ja sam, Diego — odgovori Indijanac. — Ustani! 

Za njim ustadoše i drugi i pođoše po konje koje su bili u blizini sakrili. 
Malo zatim četa krenu. Na čelu čete jahao je Indijanac sa svojim sinom, a 
za njima su jahali, s dužnim poštovanjem prema njima, u izvjesnoj 
udaljenosti, drugi. Konji su se kretali sigurno, iako je noć bila sasvim 
mračna; i oni i jahači znali su, kako se činilo, svaki kamen na putu. Čitava 
okolina, čitava priroda utonula je u duboku tišinu. 


Šutio je i Indijanac. Ali najzad ipak upita sina: 

— Sjećaš li se još kako smo istjerali iz Meksika predsjednika Santa 
Annu? 

— U strašnim uličnim borbama naša je mala četa gotovo podlegla. 


— Da. Ja sam tom prigodom ranjen u grudi i u glavu pa sam se srušio 
na zemlju. Probudio sam se u krevetu, u jednoj lijepoj sobi. 


— U kući engleskog lorda Drydena. Bio bih te tada sigurno izgubio, 
jer su obje tvoje rane izgledale smrtne, ali su te u lordovoj kući njegovali 

kao vlastitog sina i vratili te meni zdrava. Mi smo se obojica tada zakleli 
da ćemo im biti zahvalni. 


— Ali još nismo imali prilike da im i djelom pokažemo koliko smo im 
zahvalni. 

— To ćemo im sutra pokazati. Sutra moram ići u kuću tog Engleza po 
izvjestan novac i njega i njegovu kćer ubiti. Ali on će vidjeti da Pantera 
juga ne zaboravlja svoje dobročinitelje. Ja ću novac uzeti, ali njega i 
njegovu kćer neću ubiti, već ću ih poslati kao zarobljenike u daleka brda 
Chinapasa. Oni ne smiju saznati tko im je novac oduzeo. Zato ću ih 
povjeriti čovjeku koji će ih odvesti do određenog mjesta gdje će ostati 
pod stražom do daljnje moje odredbe. 

— Koliko ima tog novca? 

— Pet milijuna pesosa! 


Sin ne odgovori ništa. Ta je svota bila za njega tako neshvatljivo 
velika da je od čuda prosto zamuknuo. Sutradan uvečer zadrža se Dryden 
u razgovoru s kćeri nešto duže nego obično. Morao je sastaviti i poslati u 
domovinu opširniji izvještaj, a potom je s kćeri razgovarao neko vrijeme 
o posjetu čestitog haciendera i o nestalim prijateljima. Amy je obuzela 
duboka sjeta, a i lord je bio neraspoloženiji nego obično. Dojadile su mu 
već vječite meksičke bune, pa je žarko želio napustiti tu zemlju koja se 
nikako nije mogla smiriti. Najzad zaželješe srdačno jedno drugome laku 
noć. 


Kako je posluga već legla, lord upali sam svjetiljku i pođe u svoju 
spavaću sobu. Tamo otvori noćni ormarić. Pod pritiskom tajne opruge 
iskoči odmah pred njim pretinac u koji spremi nekoliko ključeva, a potom 
ga ponovo jednakim pritiskom opruge zatvori. 

Nije primijetio da su ispod kreveta izvirila dva čovjeka, koji su vrlo 
pažljivo pratili svaki njegov pokret, pa se svukao, ugasio svjetlo i legao na 
počinak. Po njegovu mirnom pravilnom disanju moglo se ubrzo razabrati 
da je zaspao, 

— Jesi li vidio oprugu? — začu se šapat ispod kreveta. 

— Ja ću je i u mraku naći — oglasi se drugi šapat. 

— Onda dođi! 

Nikakav glas, ni najmanji šum ne oda dvije prilike koje u isti čas 
ispuzaše ispod kreveta pa se uspraviše pored zavjese. Jedan od te dvojice 

izvuče iz džepa maramu, kapnu iz jedne bočice nekoliko kapi neke 
tekućine na nju pa odmaknu zavjesu i priđe usnulom čovjeku, primaknu 
mu oprezno maramu ustima i nosu, a kad je primijetio da se ne čuje više 
šum disanja, pokri spavaču maramom lice. 

— Gotovo! — reče čovjek poluglasno. — Daj ovamo masku! 

— Da upalim svjetlo? 

— Da. Ali prije primakni zavjesu. 

Začas planu opet svjetlo. Narkotiziranom lordu pokriše lice crnom 
maskom koja se pod bradom mogla vezati, a imala je samo tri otvora, dva 
za oči i jedan za usta. Zatim ga oba Indijanca, ti su ljudi naime bili 
Indijanci, sasvim obukoše i, kako se svaki čas mogao probuditi, turi se mu 
kroz rupu na maski čep u usta. 


Amy je za to vrijeme otišla u svoju spavaću sobu, gdje je, okrenuta 
leđima prema vratima, sjedila za stolom listajući jedan album sa slikama 
poznanika, U albumu se nalazila i slika njenog dragog. Vraćala se u 
mislima u vrijeme kad ga je u Rodrigandi prvi put vidjela i, upoznavši ga, 
odmah zavoljela. Uspomene je toliko saletješe da sasvim izgubi svijest o 
sadašnjosti i preču izvjestan tihi šum. Ne vidje ni da su se vrata otvorila i 
da su u sobu ušla ona dva čovjeka koji su maločas bili u spavaćoj sobi 
njenog oca. Oni namignuše jedan drugome. Jedan izvuče ponovo maramu 
iz džepa i navlaži je tekućinom iz svoje bočice. Zatim priđoše bliže 
djevojci utonuloj u duboke misli. Odjednom uhvati jedan Amy objema 
rukama za grlo, tako da nije mogla ni pisnuti, a drugi joj položi maramu 
na usta i nos. Ona se začas ispruži na svojoj stolici poput leša. 

— Krasno! — šapnu jedan, 

— Nećemo joj učiniti ništa nažao — reče drugi. — Ona je spasila sina 
Pantere juga. 


Čovjek se išulja napolje i vrati se ubrzo s nekoliko Indijanaca koji 
ugasiše svjetla pa uprtiše oboje zarobljenika i izniješe ih napolje. Put ih 
je vodio duž hodnika i uz stube, a onda otvoriše stražnja vrata i dospješe 
u dvorište. Tu im priđe jedna mračna prilika. Bio je to Indijanac, zvan 
Pantera. 

— Konačno! — reče prigušenim glasom. — Dosta sam se načekao. 
Jesu li oboje živi? 

— Jesu. 

— Imate li ključeve? 

— Imamo. 
— Kako ste saznali čija je koja soba? 


— Upoznao sam danas duenu. Praveći se da sam prosjak, otpjevao 
sam družini nekoliko pjesama. Uspio sam tako zaluditi djevojku da mi je 
odgovorila na sva moja pitanja. 


— U redu. Znate li gdje su podrumska vrata? 
— Ovdje, do samih stuba. 


— Onda odnesite oboje u grad do konja i pošaljite mi druge ovamo. 
Oni odoše, ponijevši sobom na rukama zarobljenike, a malo zatim 
došuljaše se druge prilike, njih tridesetak, koji uđoše u kuću i zatvoriše 
za sobom dvorišna vrata, da im tko izvana ne bi smetao. Pantera stiže 
tapkajući do mjesta koje mu je bilo označeno. Vrata su bila okovana 
željezom i imala rupu za velik šuplji ključ. Alvarez otvori vrata bez ikakve 
buke, a onda reče tiho: 


— Vrata su otvorena! Siđite za mnom niza stube! 


Posljednja dvojica izvukoše ključ i povukoše za sobom vrata, a zatim 
zastadoše na najvišoj stepenici, gdje ostadoše čuvati stražu. Ostali 
upališe svjetiljke tek kad stigoše udno stepenica. Tako se spustiše u 
podrum. Kad se već svi, osim onih dviju straža, nađoše u kuhinjskom 
podrumu, izvukoše odnekud svjetiljke i upališe ih. Sad su se mogli 
prilično obazreti oko sebe. Malo podalje, u podrumu pretrpanom 
svakovrsnim živežnim namirnicama, nalazila su se druga vrata. Alvarez 
ispita bravu, izvuče ključ koji je pristajao u nju i otvori. Nađoše se sad u 
vinskom podrumu, u kojemu se nalazila velika zaliha vina u bačvama i 
još veće stovarište boca. Sasvim pozadi nalazila su se treća, manja, teška 
željezna vrata. I za ta se vrata nađe ključ. Pantera juga nije bio vičan 
takvoj bravi koja se, kako se činilo, nije lako otvarala. Zato stade u stranu, 
da bi mogao upregnuti svu svoju snagu. Odjednom se vrata otvoriše. U 
isti čas prasnuše dva hica i dva se Indijanca srušiše. Ostali Indijanci 
zanijemješe zaprepašteni. Alvarez se jedini ne zbuni. On se hladnokrvno 
sagnu, osvijetli pale Indijance, opipa ih i reče: 

— Mrtvi su. Da bi pištolj mogao sam odapeti, to nisam pomislio. Bio 
je nabijen s dva taneta. Uklonite ih! 


Zatim osvijetli podrum podignutom svjetiljkom i, da bi umirio svoje 
ljude, reče: — Gore se hici nisu mogli čuti. Pištolj je bio nabijen samo za 
slučaj nužne obrane, a ne zato da se hicima probude ukućani. Uostalom, 

postavili smo straže, a u najgorem slučaju možemo upotrijebiti i oružje. 
A sad uđimo! 


Alvarez se nije ni najmanje uzbudio, iako je sasvim slučajno izbjegao 
smrt. Da nije stajao po strani, jedno bi ga tane pogodilo. U mali podrum 
nisu mogli svi stati. Ali oni koji su mogli ući vidješe samo šest crnih 
željeznih sanduka koji su ležali ondje na zemlji. Nitko od njih nije zapravo 
znao o čemu se radi. Njihov vođa nije smatrao uputnim saopćiti im da 
kani oteti pet milijuna. 


— Prihvatite! — zapovijedi on ljudima. 

Četiri jaka čovjeka uprli su sve svoje snage da bi podigli uvis jedan 
sanduk. 

— A sad ga ponesite gore, zasad u dvorište. 

Tako izvukoše redom svih šest sanduka. Alvarez je išao ispred njih, 
osvjetljujući im put. Stigavši do straža, on ih upita: — Jeste li čuli kakvo 
sumnjivo kretanje gore? 

— Nismo. 

— Onda dođite s nama, ugasite prije svjetiljke i ostavite ih ovdje! 

Samo je vođa zadržao upaljenu svjetiljku i njom osvjetljavao hodnik 
i stube kojima su se penjali. U dubokoj tišini osjećao se sigurnim pa otvori 
dvorišna vrata, ugasivši ipak prije svjetlo. Njegovi su ljudi išli za njim, 
zadihani pod teškim teretom. Dva su čovjeka u dvorištu čuvala stražu, ali 
pri tom nisu bili dokoni. Namjestili su nogare, a preko njih postavili jake 
daske po kojima se teret mogao vući do navrh zida. Alvarez je bio oprezan 
čovjek pa je poduzeo sve potrebne mjere. 

— Zar kola još nisu stigla? — upita on straže. 

— Da, već čekaju napolju — odgovori jedna straža. 

— Dali se čulo kad su došla? 

— Ne. Čulo se samo dahtanje konja. 

— U redu. Onda se latite posla, da stvar privedemo kraju! 


S onu stranu zida čekala su kola u koja su bila upregnuta četiri konja. 
Sanduci su najprije izvučeni po daskama na zid. Koliko god se trudili, nisu 
mogli obaviti u potpunoj tišini posao koji im je vođa odredio, ali se ipak 
potrudiše da ga što brže obave, tako da se nisu trebali bojati da bi netko, 
ukoliko bi posumnjao u njih, mogao doći vidjeti što rade. Kad su se 
sanduci već nalazili na kolima, izda Pantera zapovijed da se krene. Jedan 

od njegovih ljudi usudi se zapitati: 

— Zar nećemo ponijeti sobom naše mrtve, senjor? 

— Ne — odgovori Alvarez otresito. — Mrtvi će ostati ovdje, a tako i 
svjetiljke i sve daske, da ne bi tko pomislio da je Englez pobjegao sa 
svojim sanducima. Naprijed, dakle! Radi se sad samo o tome da kola 
sretno izvučemo iz grada. 

Kola krenuše. Pantera ostade stajati još neko vrijeme na zidu, izvuče 
iz džepa, jedan papirić, baci ga u dvorište i skoči preko zida na put. Tim 
se putem odšulja dalje, zakrenu u mraku za dva ugla i stade pred dva 
čovjeka u čijoj se pratnji nalazila jedna žena. 

— Mogli biste mi dovesti moga konja — zapovjedi Pantera onoj 
dvojici. 

Oni se odmah udaljiše. On sačeka da im koraci utihnu pa se obrati 
ženi: 

— Dakle, senjorita, da li vam je bilo dosadno? 

— Strahovito — odgovori žena ljutito. — Moja prisutnost nije bila ni 
najmanje potrebna! 

— Naprotiv, bila je vrlo potrebna! — naruga joj se Alvarez. 

— Imate li sve sanduke? 

— Sve. 

— Onda ćete održati zadanu riječ? 

— Dakako, ukoliko u sanducima ima zaista pet milijuna pesosa. 

Josefa se sad sjeti da joj špijunka nije rekla da se u podrumu nalazi 
punih pet milijuna pesosa, već oko pet milijuna. Zato reče: 

— Ako bi svoti od pet milijuna nedostajala samo jedna malenkost, vi 
biste, dakako, održali riječ koju ste zadali, zar ne? 

— Zar bih ja mogao oduzeti i najmanji dio riječi koju sam zadao, 
senjorita? — naruga se Alvarez. — Ja ne mogu svoju dijeliti na dijelove, i 
zato ne bih mogao dopustiti ni da mi se dijeli svota koja mi je zajamčena, 
pa bih smatrao da me riječ koju sam zadao više ne obvezuje, ukoliko bi 
zajamčenoj svoti nedostajala i najmanja malenkost, pa bio to i jedan 
jedini zlatnik. 

— To bi bio sraman postupak! — uzviknu Josefa i suviše glasno s 
obzirom na oprez koji je u tom slučaju bio potreban. 

— U tom slučaju vi biste me primorali da odam tko je odnio sanduke. 


Bac 


Ali Pantera se nasmija podrugljivo i reče. 


— Aja bih u tom slučaju odao tko je preko špijuna doznao da postoje 
sanduci s milijunima, ponudio mi ih i čuvao ovdje stražu. Nego, eto, već 
mi dovode konja! Da ste zdravo, senjorita! 


I pri tom se pope na konja i nestade. Djevojka se morala u dubokoj 
noći vratiti sama kući, svjesna da je proigrala milijune, a da pri tom nije 
ništa dobila. 


Već rano ujutro vijest o nestanku novca uzbudi uvelike čitav grad. 
Nađoše oba mrtvaca, svjetiljke, nogare s daskama, pa i papirić na kojem 
su bile ispisane ove riječi: 


Tako moraju proći svi stranci koji dolaze u Meksiko i u njemu 
propovijedaju čovječnost, a pri tom zgrću bogatstvo i osiromašuju zemlju. 
Jedan čija osveta nikad ne promaši. 


Osvetnik je očigledno raspolagao naročitim sredstvima, a odlikovao 
se sigurno i smjelošću kojoj nije bilo ravne. Ali potraga za njim ostade 
bezuspješna. 

Drugo je pitanje bilo kuda je dospio Dryden sa svojom kćeri. Dugo se 
za njih nije ništa znalo, osim da su nestali istoga dana kad je i novac 
nestao. Iz Drydenovih se zabilježaka saznalo da je oteta svota iznosila 
četiri i pol milijuna u zlatu i državnim papirima. Saznavši za to, Cortejo i 
njegova kći jedva uspješe obuzdati bijes i prikriti razočaranje što je 
ugovor koji su sklopili sad bio raskinut. Nakon nekoliko dana dobiše 
poštom jedan broj novina u kojemu je bilo riječi o izvršenom grabežu i 
ujedno naznačena točna svota opljačkanog novca. Na rubu te vijesti bile 
su dodane ove riječi: 


Riješen sam zadane riječi. Razmislite imate li potrebne sposobnosti 
da postanete Predsjednik i da li bi senjorita Josefa znala zauzeti u 
društvu mjesto kćeri Predsjednika! 


Kao što su Dryden i njegova kći Amy nestali, tako je nestalo i pismo 
koje je ona napisala umjesto Pedra Arbelleza i poslala ga u Europu. Ni 

pismo, ni dragocjena pošiljka kojoj je ono bilo priloženo ne dospješe 
nikad u ruke primatelja. Vrhovni sudac je poduzeo sve mjere opreza, ali 
kako se primatelj nije žalio što mu pošiljka nije uručena, jer nije uopće 
znao da mu je ona upućena, Juarez je bio uvjeren da je ona dospjela u 
ruke čovjeka kojemu je namijenjena. Od dana kad je Roseta rodila 
kćerkicu, prošlo je već mnogo godina. Rođenju tog djeteta obradovao se 
čitav Rheinswalden. Žene u dvorcu bile su uoči tog događaja čim se dijete 
rodilo na sve moguće načine najljubaznije pritekle u pomoć porodilji, a 
muškarci su bez riječi trčali naokolo, međusobno šaputali i nagađali: Bit 
će možda djevojčica ili čak: Sto mu gromova, mogao bi biti i momčić. 
Rodenstein je, naprotiv, sjedio u svojoj radnoj sobi i stalno računao, ali 
nikako da dođe na kraj s računima: najzad bi primijetio da je oduzimao 
umjesto da dijeli, ili da je zbrajao umjesto da množi, a kad bi iznova počeo 
računati čega sve ima u njegovim posjedima, pobrkao bi žito, johe, 
zečeve, jutra zemlje, srne, jele, podšumare, četvorne metre, pruća i 
jarebice pa bi odbacio pero i napola ljutilo, napola šaljivo uzviknuo: 

— Grom i pakao, kad će to prestati! Čovjeku dođe prosto da poludi 
čekajući da se već jednom rodi to dijete, pa bio to momčić ili curica. 
Zahvalan sam dragome Bogu što mi nije dao da se oženim. Da sam nekim 
slučajem postao otac dvanaestero ili šesnaestero djece, tko zna kako bi 
izgledali moji računi, moja stručna mišljenja i moji mjesečni izvještaji. 
Brkao bih jele sbocama, jazavce s ljuljačkama, pelene s hvatima drva, sve 
bih to brkao jedno s drugim. Ej, da mi je samo znati tko će djetetu 
kumovati! 

Upravo je to izrekao kad se otvoriše vrata. U sobu uđe čestiti Ludwig 
Straubenberger, stade u stavu mimo i sačeka da bude oslovljen. 

— Što si došao? — upita ga nadšumar. 

— S dopuštenjem, gospodine kapetane, smijem li nešto zapitati? 

— Nešto? — ponovi kapetan. — A sto to, dođavola? 

— E, o tome se upravo i radi! Što to, dođavola? Od puste radoznalosti 
ne pada mi ono pravo na pamet. Hoćemo li zapjevati 'Vidje dječak ružicu' 
ili 'Pastirica pasla'? Nemamo pojma hoće li biti momčić ili curica, pazi! 

— Čovječe, jesi li sasvim poludio? — zagrmi Rodenstein. 

— Na zapovijed, gospodine kapetane, dabome, sasvim sam poludio, 
pazi! — kininu glavom Ludwig. 

— Nego, dođavola, što je zapravo s tim dječakom i s tom pastiricom, 

jeli? 

— Gledajte onamo dolje. Vidite li one momke? Čekaju da kucne čas 
pa da zasviraju u rog. Ako bude momčić, ja mislim da ćemo zapjevati 
'Vidje dječak ružicu', a bude li curica, onda ćemo zapjevati 'Pastirica 
pasla'. Zapovijeda li možda gospodin kapetan da zapjevamo radije 'Stiže 
s brda pastirče' i 'Evo lijepa momka s buretom grožđa, ili 'Guči, guči, 
djevojče, malo"? Sve su to krasne pjesme, a naš će ih zbor pjevati s 
osjećajem, u tročetvrtinskom taktu, pazi! 

Nadšumar je saslušao u čudu, strpljivo bez i jedne riječi tu šalu svog 
najmilijeg pomoćnika, ali najzad progovori: 

— Hoćeš li da te izbacim napolje, zajedno sa svim tim tvojim 
pastiricima i pastirima u tom tvom tročetvrtinskom taktu? Zar se priliči 
svirati u uši slaboj porodilji, je li? Lezi, i neka ti sviraju kad roda sleti na 
tvoj dimnjak! Nečuveno, što ti sve ne pada na um! Ja mislim... 

Rodensteina prekinu Alimpo koji otvori bučno vrata i uđe zadihan u 
sobu. 

— Curica! — javi on bez daha. 

— Curica? — upita nadšumar. 

— Da.I moja Elvira kaže! 

— Hura! A zdrava, Alimpo? 

— Kao riba! 

— Viktorija! Hura! Trči, Alimpo, i javi svima da se rodila curica! 
Curica! A što stojite vi tu, bene! Platit ću vam svima danas pivo. Gospođa 
Sternau neka odmah ispeče kolač sa šljivama. A Heinrich neka ide odmah 
župniku i zvonaru. Prijave te vrste treba odmah podnijeti. 

Mlada je majka ležala u svojoj postelji i promatrala dijete koje je 
spavalo. Pored nje je sjedila gospođa Sternau, Karlova mati. 

— Kako se osjećaš, Roseta? — šapnu joj svekrva zabrinuto. 

— Umorna sam, ali sretna — odgovori joj Roseta. — Daj mi njegovu 
sliku! — reče i potraži pogledom Sternauov portret koji je visio na zidu. 

Gospođa Sternau ga skide sa zida i položi ga na krevet pored malog 
stvorenja. Roseta je sad promatrala oboje, portreti dijete, pa ih usporedi 
jedno s drugim. 

— Liči li na njega, majko? — upita tiho. 

— Mnogo — nasmija se majka, iako se sličnost novorođenčeta jedva 

može utvrditi. 
— Oh, kad bi on sada bar bio tu, moj dragi, moj dobri Carlos! 


Roseta sklopi ruke na molitvu i niz lijepe, ali u taj čas umorne obraze 
potekoše joj suze, od čežnje za dalekim mužem. Njene su oči stalno lutale 
do njegova portreta, dok se ne umoriše i sklopiše, svladane snom. I dok 
je lagano zapadala u san, odražavale su se na njenom licu sreća majke i 
bol vjerne, zaljubljene žene koja zna da joj dragi čami u dalekom svijetu, 
izložen mukama i opasnostima svake vrste. 


U miru dočeka Roseta dane kad je, ojačana, mogla primati goste. 
Nekoliko sedmica nakon toga krsti se malu djevojčicu. Kumovali su joj 
grof Manuel, gospođa Sternau i kapetan plemeniti Rodenstein. Curici bi 
dano ime njene majke. Ljubav zamijeni to ime imenom Ružica. 

Ta je sreća na žalost bila pomućena mišlju na daleke drage osobe koje 
se još nisu javile. Tako prođe jedna godina, a onda i druga, pa se već činilo 
da drage osobe treba smatrati nestalima i nepovratno izgubljenima. Što 
je vrijeme više odmicalo, to se Roseta sve više smatrala udovicom. Bez 
djeteta, mlada žena ne bi uspjela savladati svoj jad. Ali sad je sva njena 
briga i pažnja bila usmjerena na njeno dijete i na njenog starog oca, koji 
se već prilično oporavio. Prošle su tri godine od rođenja male Rosete kad 
se jednog lijepog ljetnog dana Roseta Sternau uputi u šumu da bi 
prošetala sa svojim ocem. Ispunjeni čežnjom, sjećali su se svojih dragih. 

Odjednom primijetiše da se nešto bliješti u grmu. Priđoše bliže i 
nazreše Ružicu. Pred njom je klečao Kurt, sad već dvanaestogodišnji sin 
kapetana Ungera, koji joj je okitio glavu vijencem od jelovih grančica i 
ruža, a bokove opasao lišćem. 

— Kakvom se to igrom zabavljate ovdje? — upita Roseta. 


— Ružica boravi u šumi pa bi je trebalo nazvati Trnoružica; zato sam 
je okitio da bi i ličila na Trnoružicu. 


Tada se grof sagnu do djevojčice, poljubi je i reče joj ganutim glasom: 
Da, odsad ćeš se zvati Trnoružica, jer si nježna i lijepa poput 
cvijeća kojim si okićena. Čuvao te Bog, miljenice moja! 


Otad se djevojčica zvala Trnoružica. To joj je ime dao Kurt, a potvrdio 
ga Don Manuel. 


Svršetak 

